
Турци су се, у другој половини ХІҮ века, тако 
чврсто уплели у ткиво српске историје да их нико 
није могао мимоићи кад је желео да исприча суд- 
бину српског народа у току потоњих пет столећа. 
И доиста их није мимоилазио: почев од монаха 
Исаије који је после Маричке битке оставио неко- 
лико потресних редака са којима ће се читалац 
срести у овој књизи, па преко свих каснијих пи- 
саца, и оних што су нам оставили само сведочан- 
ство о своме времену, и оних што су имали амби- 
цију да пишу историју. Све до критичких 
истраживача најновијег времена. И епска поезија 
која је у нашој народној култури значила исто што 
у другим срединама учена историја, осетила је и 
исказала супротности и борбе Срба и Турака иако 
није верно запамтила догађаје ни тежила за при- 
казивањем непрекидних и неловитих токова. Док 
су стари историчари, мешајући истину с легендом, 
обележавали главне додире и сударе Срба и Ту- 
рака у својим опсежним и широким захватима, 
модерни критички истраживачи су се посвећивали 
детаљима. Њиховом мучном послу прибирања и 
најситнијих извора, њиховом напору да одвоје по- 
уздане чињенице од несигурне традиције, такав 
облик рада је једино одговарао. 

Стојану Новаковићу припада међу њима ве- 
лика заслуга и слава што је први предузео да 
темељно и критички расправља односе и борбе 
Срба и Турака у дужем раздобљу. Не у целини, јер 
то превазилази могућности појединца. Он је за- 
хватио најдраматичније моменте, оне што и данас 
привлаче пажњу: почетак српско-турских борби, 
у овој књизи, и крај — књигама: Турско царство 
пред Први устанак (1906), и Васкрс државе српске 
(1904). Од прве појаве дела „Срби и Турци ХІУ и 
ХУ века“ одваја нас скоро седам деценија у којима 
се и у свету и код нас много штошта променило. 
Положај данашњег историчара и читаоца заинте- 
ресованог за питање коме је посвећена ова књига 
разликује се од положаја Новаковићевог не само 
тиме што се данас више зна, што се могу користити 
резултати људи који су се широм света трудили 
око питања начетих у оно време, већ, далеко више, 
ставом према теми. За нас је Османско царство 
прошлост у правом смислу речи, неповратно ишче- 
зло и завршено као толика друга царства. Ако га 
у нашој свести осећамо реалније од других онда 
то треба мање приписати близини времена, а више 
наслеђу које нас у многочему притискује. 

Друкчије је било у време Стојана Новаковића. 
Османска царевина је била стварна сила, њена 
граница је почињала иза четири округа припојена 
Србији после Берлинског конгреса, господарила је 
још добрим делом Балканског Полуострва. У време 
када је замислио и остваривао ово дело Новаковић 
је живео као посланик Краљевине Србије у Цари- 
граду. Са Високом портом, о којој је писао у својим 
радовима, морао је и сам да се носи око деликатних 
послова. Да то није ишло лако сведочи његова 
преписка. Борбе Срба и Турака, којима се бавио, 
још нису биле завршене, стајале су пред распле- 
том чији се ток и резултат могао желети, али једва 
сагледати. У таквој ситуацији је објективност ис- 

торичара многоструко стављена на пробу. Нова- 
ковић је сјајно одолео искушењу које је мамило 
да се на историском плану разрачунава са против- 
ницима свога народа. Не само да ниједном речи 
није показао „гнев и пристрасност“ према Турцима, 
већ им је, данас се то може рећи, својим високим 
мишљењем о способностима за државну органи- 
зацију у самим почецима и признавањем свесног 
и планског делања у првим завојевањима, указао 
част коју нису заслуживали. 

Није то једина опасност и замка која вреба 
историчара. Он је осуђен да нехотице преноси 
схватања, претставе и појмове свога времена у да- 
леку прошлост којом се бави. Путеви и начини 
како се то испољава су многобројни, а још број- 
нији су примери писаца и дела код којих се ова 
појава опажа. Читави периоди у развитку исто- 
риографије обележени су владајућим идејама од 
којих се нису савремени писци отргли у причању 
о прошлости. Док се национална, страначка, верска 
или било која пристраност може савладати сна- 
жним карактером и високим интелектом, за са- 
влађивање ове друге слабости било би потребно 
истргнути се из света у коме историчар живи, из 
друштва којим је окружен, из мисли и осећања 
средине, а то је скоро исто тако мало могуће као 
ослободити се ваздуха који човек удише. 

Новаковић је тога био свестан. Он каже на 
једном месту ове књиге „нарочито полажемо на то, 
да догађаје и политичке покрете и поступке по- 
ставимо што можемо више у светлост времена у 
коме су се догодили“. Очекивао је да му то, као ни 
другима, не може потпуно поћи за руком. Новако- 
вићу се наметала сличност између положаја Бал- 
канског Полуострва у ХГУ и ХУ веку и у његово 
време. Чувао се да га та сличност не заведе и њу је 
истицао само у своме Приступу. Допуштао је да 

читаоци те сличности сагледавају кроз текст књиге 
и да из њих извлаче поуке. Можда су баш те „стра- 
ховите сличности", како је писао Новаковић, отво- 
риле пут продирању савремених схватања у ХГУ 
и ХҮ век. 

Изабрао је да пише о Србима и Турцима и 
њиховим најстаријим борбама, али је истовремено 
у тим сукобима видео „борбу међу крстом и по- 
лумесецем за господство над Балканским Полу- 
острвом". Од Првог устанка надаље савременици 
су са више или мање разлога гледали у Србији 
главну силу у борби за ослобођење од турског роп- 
ства. Срби су први повели борбу, извојевали прве 
велике резултате и били најјача снага у даљим 
напорима за ослобођење Балканског Полуострва. 
Да ли су они то били у другој половини ХІУ иу ХУ 
веку? Да ли се судбина турског освајачког замаха 
збиља решавала у судару са Србима? Данас је те- 
шко одговорити потврдно на то питање... Српска 
држава је престала да буде велико и снажно цар- 
ство, способно за експанзију, само годину дана по- 
сле турског освајања првог града у Европи. Обла- 
сти територијалних феудалних господара, образо- 
ване у крилу царства, нису свака за себе (а 
стварног јединства није било) значиле више од 
Византије, ма како она мала и немоћна била, ни 
више од Бугарске па чак ни од већих латинских 
држава у Грчкој. Из напора за спречавање турских 
освајања на Балканском Полуострву не могу се 
искључити западна Европа са великим трговачким 
републикама којима су Турци наносили озбиљне 
ударе у колонијама, ни папство са својом идејом 
крсташких ратова, још увек способном да покрене 
значајне војне снаге. У стварању упечатљиве 
претставе о краљу Милутину на једној, и Осману 
на другој страни — као градитељима две силе које 
треба да реше судбину Балканског Полуострва — 
суделовале. су заблуде о великом значају Осман- 

лија у то рано време, као и неосновано веровање 
да су се Турци први пут населили на Балканско 
Полуострво већ крајем ХІП века. 

Новаковић је у овом свом делу више ноу 
осталима ишао даље од најпризнатијег циља исто- 
ричара да покаже „како је управо било“ и упуштао 
се покаткад у разматрања о томе како је могло да 
буде и како је требало да буде. При томе је откри- 
вао своја схватања о узроцима српских и уопште 
хришћанских пораза и турских победа, исказивао 
мишљење о томе где се крила снага а где слабост, 
оцењивао способности личности, народа и држава. 
Нећемо се преварити ако у тим схватањима и оце- 
нама откријемо трагове ауторовог искуства. Испо- 
љило се оно у више видова: у признавању огром- 
ног значаја јединству, у истицању важности 
грађанских и народних врлина, у подвлачењу улоге 
личног ауторитета а а У верорзЕу у мо- 
ралне снаге. 

Јединство је Новаковић у толикој мери ценио 
да је у политичкој слози видео главни извор снаге, 
толико потребне за борбу у коју су Срби били 
увучени. Време унутрашњих сукоба је, по њему, 
„најизразитије болесно политично стање“. Сматрао 
је да је сукоб Турака и балканских хришћана био 
решен већ тим што су „стојали, тако, једно према 
другом с турске стране железно и гранитно једин- 
ство, а с хришћанске трула и поломљена раздро- 
бљеност“. Овакво схватање о јединству као „нај- 
чвршћем основу политичке снаге“ одвело је 
несумњиво Новаковића у пристрасност код прика- 
зивања историје наследника кнеза Лазара и Вука 
Бранковића. Он је сав на страни Лазаревића а 
огорчен на Бранковиће, што му је било замерено 
већ у тренутку појаве књиге. Када је јединство 
тако преко потребно, онда само један може бити 
у праву. Разумевати подједнако мотиве и поступке 
и једне и друге стране значило би унижавати је- 

динство као највиши идеал. Што је избор пао баш 
на Лазаревиће то је поред осталог и дуг савреме- 
ности која се тек ослободила легенде о издаји 
Вука Бранковића на Косову. На своје схватање о 
односима Бранковића и Лазаревића Стојан Нова- 
ковић је много полагао, он је време после Косов- 
ске битке означавао као „доба пуно поуке“. 


Отсуство грађанских врлина било је, по Нова- 
ковићу, други главни узрок слабости српске и 
осталих балканских држава. Изражавало се оно 
кроз властољубивост, неразумевање заједничких 
интереса, неспособност за жртве. Недостајали су 
„поштење, рад, оданост држави, дужности, домо- 
вини“, а обиловали, насупрот томе, „незасита лич- 
на частољубивост, најбезобзирнија. суревњивост 
зли политички морал, рђаво морално владање др- 
жавних великаша“ итд. Због ових порока Новако- 
вић је нарочито теретио Византију, али је био 
далеко од тога да поштеди Србе, Занимљиво је да 
је Новаковић пребацивао у својим писмима отсу- 
ство грађанских врлина скоро истим изразима и 
савременицима у Србији. 

Ово дело у коме је Новаковић опомињао „да 
историја, по мудрој речи старих Латина, може да 
буде учитељица и кад неће“, и које је, можда баш 
због тога, наменио широкој публици а не само 
уском кругу стручњака, срдачно су примили чи- 
таоци. Сада излази „на свет“ по четврти пут. Први 
пут се појавило 1893 у издању Чупићеве заду- 
жбине.` Тада је књига — сећао се после четири 
деценије Станоје Станојевић —- „изазвала силан 
утисак“. Изазвала је бројне одјеке од којих бе- 
лежимо три: Јиречеков, због високе стручности и 
објективности критике; Луја Војновића, због исти- 


1 Стојан Новаковић, Срби и Турци ХІУ и ХУ века. 
Историске студије о првим борбама с најездом турском 
пре и.после боја на Косову, Београд 1893 УП + 397. 

џања искључиво национално-политичке актуел- 
ности књиге и Станоја Станојевића у коме су се 
спојила оба правца, јерсу у њему дати и покушај 
стручне оцене дела, и израз расположења младе 
генерације српске интелигенције. Константин Ји- 
речек!, тада најбољи познавалац средњевековне 
историје Балкана, одао је велико признање писцу 
и делу, али је и приметио да писац није имао на 
расположењу сва потребна дела. Учинио је и низ 
конкретних напомена. Њих ће заинтересовани чи- 
талац наћи, поред осталих, у додатку овог издања. 
Веома млади Станојевић је био оштар у оцени пи- 
шчеве пристрасности у односима између Бранко- 
вића и Лазаревића и категоричан у замерању што 
је књига, неоправданим изостављањем Косовске 
битке, разбијена на два дела. 

Четири године доцније изашао је у РЕА не 
много успели немачки превод овог дела.? Остао је 
готово незапажен, на страну стручну литературу 
је, зачудо, мање деловао него српски оригинал. 
Тачно четрдесет година после појаве првог издања, 
Коларчева задужбина је верно прештампала књи- 
гуз јер се прво издање више није могло набавити. 


1 Приказ К. Јиречека објављен је на немачком у 
Агећју Ї0йг 5ауіѕсһе РћПојовје ХУІІ (1895) 254—265. Не- 
давно је преведен на српски и штампан у: Зборник Кон- 
стантина Јиречека І. ур. М. Динић, Београд 1959, 445— 
454. Приказ Луја Војновића у часопису Оиргоупік 1894 и 
посебно 13—84. Станоја Станојевића, Стражилово 1893 и 
посебно 3—38. 

2 5. №уаКкоуіс, Гле Зегђеп ипа Тӣгкеп іт ХІУ опа 
ХҮ Јаһгһипдегі. СезстећШеће ӘЅіџаіе бег Фе егѕїеп 
Катрѓе тії деп #йгкіѕсһеп Еіпагіпреп мог цпа пасћ дег 
Зећјасћ, ат Агпѕе1ѓе1ӣе, {егѕеїгі уоп Која Је2дітігоуіќ, 
Ѕетіп 1897, 600. Замерке преводу К. Кгитрасћега, Вуг. 
Сеіїіѕсћгі ҮП (1898) 489. 

з Стојан Новаковић, Срби и Турци ХІҮ и ХҮ века. 
Историјске студије о првим борбама с најездом турском 
пре и после боја на Косову. Друго изд. са предговором 
С. Станојевића, Беогргд 1933, ҮШ + 397. 

Некадашњи критичар књиге, Станоје Станојевић, 
сада већ угледни професор и историчар, претставио 
је у своме предговору Новаковићеву студију као 
„једно од најбољих дела целе наше историограф- 
ске литературе“. Упоредо са научном вредношћу 
истицао је и „национални васпитни значај и инте- 
рес“ дела, мада је с те стране тема била неупоре- 
диво мање актуелна но у време појаве првог из- 
дања „Срба и Турака“. 

У току следећих 27 година ишчезло је са књи- 
жног тржишта и друго издање и тако дошло до 
трећег српског издања ове књиге. Може јој се 
тим поводом пребацити да је застарела, јер једва 
да има научног дела које за скоро седам деценија 
неће у мањој или већој мери застарити. Али се 
мора нагласити и подвући да је Новаковићево дело, 
у целини узето, сачувало научну актуелност. Оно 
није замењено другим и данас се још у `~асправ- 
љању научних питања не може мимоићи. Данас 
бисмо, додуше, постављали много више питања, 
трудили се да дубље у привредним и друштвеним 
коренима тражимо узроке оновремене снаге и сла- 
бости Турака `и балканских народа; посматрали 
бисмо борбе у ширем европском оквиру, испити- 
вали бисмо последице турских напада и завојевања 
на привредни, друштвени и државни живот, ула- 
гали бисмо напоре да јасније осветлимо методе 
турског продирања и искоришћавања вазалних 
области, истраживали одјеке турске опасности и 
притиска у духовном животу онога времена, итд. 
Данас се вероватно нико не би у приказу. борби 
Срба и Турака зауставио на 1414 години. За такав 
један приказ односа Срба-и Турака, какав би тра- 
жило наше време, нису још извршене ни све не- 
опходне претходне радње. | | | 

"Рачунајући, зато, и на онај део читалаца који 
ће у Новаковићевој књизи, због. својих студиских 
потреба, тражити и научне регултате (а тај део пу- 

блике је данас већи но што се обично мисли), Срп- 
ска књижевна задруга је хтела да у своме издању 
покаже и где је наука коракнула напред и дознала 
више и поузданије од онога што је могао Новако- 
вић рећи. Напори да се изнесу нови научни резул- 
тати саопштени су у облику допуна и објашњења 
на крају књиге. 


Сима М. Ћирковић 


СРБИ И ТУРЦИ ХІҮ И ХҮ ВЕКА 


ПРИСТУП 


Гледиште и главни задатак књиге 


У ХМ и ХУМ веку снашла је српски народ и 
његов државни живот страшна катастрофа најезде 
и освојења турскога. 

Кад из данашњег удаљенога времена погле- 
дамо ту катастрофу и почнемо је разматрати, 
пред нама су, за то разматрање, два са сасвим су- 
прот положена пута. 

Та је катастрофа доиста пресекла ону држав- 
ну творевину коју су Немања и свети Сава с ве- 
ликим успехом основали, подигавши је на основу 
грчко-источне вере и просвете, и упутивши је, 
тиме самим, на исток и на југ Балканскога Полу- 
острва. Краљ Милутин и Стефан Душан повели 
су ову творевину даље, к правој њеној мисији. 
Изгледало је да су срећно уклоњене неприлике 
с природним супарницима Бугарима, а у далеком 
се обзорју светлуцала барем нада да ће балкан- 
ски Словени, у овај мах са Србима на челу, моћи 
још положити питање о коначној влади над целим 
Балканским Полуострвом. И опет зато главни љу- 
ди балканских Словена нису били на оној висини 
коју је захтевао тадашњи положај. К унутра- 
шњим мањим и већим недаћама придошло је и 
ново супарништво и борба с Турцима. Ова послед- 

ња борба учинила је крај свему што је српско 
племе на пољу државноме било створило од ХІ 
века, од времена Стефана Војислава, па до краја 
ХГУ века. 

С друге стране, та је иста катастрофа послу- 
жила Србима као морално кушање снаге и народ- 
не крепости њихове. Држава се разрушила, али 
се испод ње издигао у муци прекаљен, у борби 
очврснуо народ. Установе су државне пале, али 
се у духу народном одржао њихов ред; иза њих 
је остао ванредно мио спомен на стару славу, на 
стару самосталност, на старе јунаке. У томе чуд- 
ном и пуном драматичности српско-турском лому 
десило се да су се сударила два супротна поли- 
тичка господства и две супротне вере. Пред Србе, 
као и пред све остале балканске народе, стаде 
борба и за политичку хришћанску власт и за веру. 
Догодило се да се у тај мах српска држава десила 
као најјачи политички чинилац на Балканском 
Полуострву. Догодило се још да је та држава, сама 
у себи изломљена ради својих домаћих јада, опет 
могла показати људи који су познавали како треба 
стати на браник и српске и хришћанске слободе, 
како треба своју дужност испунити. То је узрок те 
је чиста и чврста морална успомена ове борбе не- 
престано држала српско племе у поноситој свести 
народне снаге и јуначкога поуздања. И што су 
међу народима Балканског Полуострва Срби по- 
следњи пали, а први се почели дизати испод роп- 
ства турскога — имаће се, у великој мери, припи- 
сати и овим дубоко васпитним успоменама народне 
свести о горе поменутом српско-турском лому. 


Борба је с Турцима, ради свега тога, имала не- 
измеран утицај на судбину и на историју српскога 
народа. 

Одмах у почетку те борбе сукоб се обележио 
као сукоб о царство, о власт и господство, о веру 
и слободу. Ударио се не само народ с народом него 

и вера с вером. Српски народ истом беше окусио 
понос широких граница, понос освајачки. Сукоб 
с Турцима затече га у напону националнога поле- 
та, којега, ни дотле ни после, није било у историји 
српској. Стога је борба постала онако упорна и 
онако дуготрајна, пуна драматичности и полета, 
пуна занимљивости нарочите врсте. Ако су Нема- 
ња и св. Сава први засновали прави државни жи- 
вот и мисао народног уједињења међу Србима — 
онда су та велика народносна и државна начела у 
борби с Турцима огледала прву ватру. И у тој су 
ватри нашла, истина, материјални пораз, али и 
моралну победу. 

Одавно сам размишљао како би вредило наро- 
читога труда да се, барем у првим својим појава- 
ма, историјски обради овај међународни српско- 
турски двобој. Целокупне историје једнога или 
другог народа свагда се обзиру поглавито свака за 
својом целином. Потребама целине и онога наро- 
читог прегледа, који из тога гледишта природно 
истиче, сваки час се жртвују гдекоје појединости 
у којима има пуно занимљивости. Оно што сам го- 
ре истакао као гледиште не би се ни дало обрадити 
другојачије него у нарочитим студијама, томе про- 
матрању посвећеним. Али размишљајући како да 
ухватим и како да на хартију ставим оно што сам 
желео: којим се начином замела и до главног пре- 
лома довела борба међу Србима и Турцима, опа- 
зио сам колико је упоредно изучавање историјских 
појава корисно по јасност, пластичност и разумљи- 
вост њихову. Тако се, на прилику, најезда турска 
не може потпуно разумети докле се год не биу 
једно саставиле извесне стране српске, турске и 
византијске историје. Има појава којима је целина 
управо разбачена у те три историје, и које се пот- 
пуно лепо могу видети само по горе наведеном на- 
чину. Једна од таквих појава јесте и двобој међу 
Србима и Турцима, који сам горе оценио по њего- 


да 


20 Стојан Новаковић 





вом замашају и по његовом утицају на потоње 
историјско развијање српскога народа. 

И ова књига ништа друго није него покушај 
да се у тој целини изнесу они догађаји који састав- 
љају главне моменте у постању и у потоњем ра- 
звићу српско-турскога историјскога двобоја, у на- 
мери да се он, по горе наведеном начину, у својој 
целини и што пластичније представи. Према тој 
страни историје коју сам рад да у овом огледу 
изнесем, књига је подељена на две главне поло- 
вине. После упоредног нацрта српске и турске др- 
жавне снаге у половини ХІУ века, којим се слика 
отвара, цртају се у првој половини догађаји који 
су Турке из Мале Азије најпре довели на Балкан- 
ско Полуострво, и који су дали повода да Срби 
под краљем Милутином још у Малој Азији ору- 
жје с Турцима укрсте. У тај мах, у самом почетку 
ХИМ века, потоња се турска напаст видела само 
из даљине, и нико није ни слутио на што ће она, 
напослетку, изаћи. Али непрекидни раздори међу 
хришћанима Балканскога Полуострва нису могли 
ни сачувати ни умножити снагу хришћанску. 
С друге опет стране, чврста, једноставна и непре- 
кидна тежња Турака да Балканским Полуострвом 
завладају није могла, при онаким приликама, про- 
машити свога задатка. Овај се први део студија 
свршује првом и једином начелном борбом хри- 
шћана и Турака о господство на Балканском По- 
луострву — бојем Срба и Турака на Марици 1371, 
који је овде у целини први пут опширније разра- 
ђен. Јужне српске државе, управо јужни део не- 
кадашњега Српског Царства, и политички обрт 
који се, после пропасти Српског Царства, у њима 
јавио, овде су такође размотрене по ономе што се 
о њима може знати по најновијим испитивањима. 

Тим се свршава први део студија. Бој на Ма- 
„рици, где је своју самосталност оставио јужни део 
Српскога Царства. водио је боју на Косову, где 

је и северни део Српскога Царства свој самостални 
живот завршио. Самим бојем на Косову ја се у 
мојим студијама нисам хтео бавити, пошто је о 
њему 1889 више писано! приликом прославе пет- 
вековнога спомена. Али сам ја наставио онде где 
се сви остали устављају, и где почиње права по- 
литичка историја оних дана. Ја сам се старао да 
нарочито размотрим рад српских политичких чи- 
нилаца од 16 јуна 1389 унапредак. Пун је поуке 
тај рад, та крвничка борба о државну власт међу 
децом кнеза Лазара и међу Вуком Бранковићем и 


његовом децом; пун је поуке за сва времена, јер 


1 Остављајући на страну списе дневне вредности, по- 
менућу овде шта је главније том приликом за познање 
оног времена привређено. Југословенска академија у 
Загребу држала је 15 (27) јуна 1889 нарочиту седницу свога 
филологичко-хисторичкога разреда, и оно што је на њој 
читано штампала је у засебној свесци Када (КЕпјіға ХСУП), 
пред којом стоји: „Петстогодишњој успомени Косовскога 
Боја на Видов Дан године 1389 посвећује Југословенска 
Академија Знаности и Умјетности“. У тој књизи је рас- 
права д-ра Фр. Рачкога „Бој на Косову. Узроци и посље- 
дице“ (1—68), и расправа д-ра Т. Маретића „Косовски ју. 
наци и догађаји у народној епици“ (69—181). Српска кра- 
љевска академија држала је такође на дан 11 јуна 1889 
свечану седницу, на којој је тадашњи председник Ака- 
демије г. Чед. Мијатовић говорио беседу која је под нат- 
писом „Косово“ штампана у свесци 88 „Отаџбине“ исте 
године (књига ХХІІ, стр. 1–ХУ). Најзнатнији су на страни 
наше књижевности радови арх. И. Руварца и Љ. Кова- 
чевића, изазвани примицањем петвековнога спомена, изко 
нису њему непосредно намењени. И. Руварац је издао 
књигу „О кнезу Лазару. У Новом Саду 1888“, у којој су 
расправљене толике тамне стране и замршена питања из 
косовског времена. Љ. Ковачевић је исте године издао 
расправу „Вук Бранковић. 1372—1398. Напосе штампано 
из Годишњице Х. Београд 1888“, која је једна од најбо- 
љих његових радова, а креће се у истом правцу као и 
књига арх. И. Руварца. За саму свечаност издали су, по 
поруци краљевске владе у Србији, Ј. Ковачевић и П. П. 
Ђорђевић као косовску споменицу (1389—1889) књиту 
„Бој на Косову године 1389 у народним песмама, Београд 
1889“, у којој су прибране косовске песме из разних из- 

се тек у том периоду, након боја косовскога, сасвим 
угасила свака нада да ће се државни живот у Ср- 
бији моћи самостално васпоставити, и да ће се хри- 
шћанска власт на Балканском Полуострву моћи 
стално повратити. Кад је султан Бајазит 1402 био 
коначно разбијен и заробљен на Ангори, општа 
је политичка ситуација била таква да се још све 
могло поправити. Тим догађајем турскога је цар- 
ства у Европи управо било нестало више од поло- 
вине, и да на том остане требало је да су балкан- 
ски хришћани били у стању да стану на висину 
тога момента, а да задаћу његову изврше. Али се 
то није догодило. Ни на чем се тако не види како 
је у то време, на међи ХІУ и ХУ века, било бо- 
лесно политичко стање на Балканском Полуострву 
као на изучењу онога што се чинило од 1402 до 
1414 године, и од вечите је поуке за сва времена 
оно што се тада радило. Место да сложно ради 


дања. Истом приликом, баш на дан 15 јуна 1889, на по. 
мену у Официрској касини у Београду, пуковник Јов. Ми- 
шковић је беседио о косовској битци. Беседа је та такође 
штампана у свесци 88 „Отаџбине“ (књ. ХХІІ, стр. ХҮІ 
ХХХУПІ). Исти писац израдио је о косовској битци на- 
рочиту расправу, која је излазила у „Ратнику“, али је 
штампана напосе под натписом „Косовска битка 15 Јуна 
1389 године. Војно-историјска расправа. С две карте, 4 
плана и 1 цртежом, Београд 1890“. На ту је расправу Љуб. 
Јовановић писао критику, која је излазила у „Одјеку“ 
и штампана је и напосе под натписом „Расправа Јована 
Мишковића о боју косовском. У Београду 1891“, На то је 
Јов. Мишковић одговарао у „Отаџбини“, и у истиску на- 
посе „Косовска битка 15 јуна 1389 године. Одговор на 
критику г. Љуб. Јовановића, проф. Београд 1892“, Нај- 
после на страни славило је косовски спомен на свечаном 
скупу кијевско „Славянско благотворительно общество“ на 
дан 11 маја 1889 године. Том приликом је професор Т. Фло- 
рински држао говор. „Вь память пятисотлЪтія Косовском 
битвы“, који је исте године штампан у Кијеву у тамо- 
шњим университетским „Известијама“ и напосе, У „Ота- 
џбини“ за 1889 годину (књига ХХІІ, стр. 366—422) штам- 
пао је и д-р Павао А. Падејски своју расправу „Битка 
на Косовом Пољу и пад српске државе“, раније написану. 

како ће истерати Турке, политичка је радња та- 
дашњих хришћанских господара на Балканском 
Полуострву Турке на полуострву наново утврђи- 
вала. Она је показала да већ нема ко да истера Тур- 
ке са Балканског Полуострва, и она их је тек тада 
и тек тиме на полуострву коначно утврдила. Са 
свршетком ове радње коначно су се преломиле по- 
следице и српско-турскога двобоја на Балканском 
Полуострву. Балкански народи очевидно нису би- 
ли у стању да изврше своје ослобођење, И Ђурађ 
Бранковић већ отвара време мешања страних сила 
у послове српско-балканске. Тим је отворен нов 
период у српско-турској историји, сасвим различит 
од онога који сам ја хтео у мојим студијама да 
проучавам. 

На тај сам начин ја у мојим студијама обеле- 
жио целину онога српско-турског историјског дра- 
мата у коме се на величанственој позорници исто- 
рије, под болом и јауком, у крви и у диму, развио 
и свршио српско-турски двобој о царство, о го- 
сподство хришћанске или муслиманске вере и на- 
родности. Ја сам следовао концу историје, докле 
је год могло бити и најмање наде да се племена 
балканска сложе и окоме на новога непријатеља, 
и да га истисну из својих земаља. Уставио сам се 
на моменту којим је та нада и та могућност у оним 
временима једанпут за свагда искључена. Тако сам 
ја схватио целину онога драмата; по томе сам те- 
жио да га заокруглим. 

Балканско Полуострво ХІХ века, нарочито од 
Берлинског конгреса унапредак, страховито нали- 
чи на Балканско Полуострво ХЈУ и ХУ века, с јед- 
ном разликом што је данашње Турско Царство не- 
измерно јаче од ондашње сенке Источнога Римског 
Царства. Данашњи се положај у многим општим 
цртама јако разликује од оновременога, али има 
и црта страховито једнаких. Свак мисли да су да- 
нашњи хришћански народи Балканскога Полуостр- 

ва на путу ослобођавања, на путу уједињавања; 
свак жели да они на томе путу остану и напредују. 
Није ли од користи да се данас с нарочитом па- 
жњом проуче оне историјске појаве које су сличан 
положај ХУ века одвеле у коначно ропство? Ја се 
у моме раду тиме нисам руководио; ја сам тражио 
истину што сам умео објективније, и старао сам 
се само да је што јасније представим. Али ми баш 
зато ни ове наличности нису из очију умакле; оне 
су ми се управо саме у очи уносиле. Зато им ја 
и дајем места само овде, а читалац, ако и сам на 
њих наиђе, нека се опомене да историја, по мудрој 
речи старих Латина, може да буде учитељица жи- 
вота и кад неће. Њен задатак јесте и остаје да 
прошлост истинито и како треба опише; а што ће 
слике њене о погрешкама и о доброј радњи поу- 
чавати и садашњост, у природи је ствари, а само 
је доказ како је корисно да сваки народ што дубље 
проучава своју прошлост. 


І 


Позорница борбе, главни преломи историје Балкан- 

ског Полуострва течајем средњих векова. Спремање 

турске најезде. Општа слика развића српске и турсхе 
државе у ХШ и ХГУ веку. 


Источно Римско или по својој престоници на- 
звано Византијско Царство било је срећније од 
свога друга на западу, Западнога Римског Царства. 
Одвојено с проглашењем Аркадија као источног 
римског цара (395—408), чином којим су две по- 
ловине Римскога Царства свака свога цара добиле, 
Источно је Римско Царство срећно претурило пре- 
ко главе онај део бура што су за сеобом народа још 
следовале, и истом даље у будућности крила се 
судбина његове пропасти. После напада герман- 
ских, хунских, аварских и словенских, оста с кра- 
јем УП века јача држава бугарска, коју у грани- 
цама царства Бугари туранскога порекла беху о- 
сновали на северној страни Балканског Полуостр- 
ва. Масу народа у тој држави чинила су племена 
словенска, насељена течајем УІ—УП века, а може 
бити и раније, на Балканском Полуострву. Даље 
западно наслањале су се на Бугарску српске др- 
жавице, које су око гора међу Копаоником и Ја- 
дранским Морем умеле да одрже неколика сре- 
дишта од Бугарске независна. 

Јужно и западно од Бугарске нахођаше се 
Источно Римско Царство, са столицом у Царигра- 
ду. У његовој се власти налазила непрестано, у 
главноме, сва јужна половина Балканскога Полу- 
острва и источно јадранско приморје до близу Зе- 
те. Кад је Западно Римско Царство пало, цареви 
У Цариграду нису заборавили да њима припадају 
права на Италију, и баш у онај мах кад су се во- 
диле борбе с насељеницима словенским на Бал- 
канском Полуострву, царство је налазило снаге и 
да неки део Италије заузме. Ексархат у Равени 
Византинци су држали од 568—751 године, и нису 
биле незнатне ни државине царства у Малој Ази- 
ји. Али од почетка УП века унапредак, Источно 
се Римско Царство на позорници историје јавља 
као сасвим засебан државни организам, са столи- 
цом у Цариграду и с главним земљама у околини 
Мраморнога и Белог Мора и Босфора. Још тада 
се уобичајило мишљење да су царству северне 
границе на Балканском Полуострву, на Сави и Ду- 
наву; још тада се Источно Римско Царство и Бал- 
канско Полуострво почеше сматрати као синоним- 
ни географски и државни појмови; још тада се про- 
стор међу Босфором, Белим и Јадранским Морем 
и Дунавом поче сматрати као земљиште једне исте 
цивилизације. 

Стога је са цариградскога гледишта била пра- 
ва дужност да се сваком приликом и свима сред- 
ствима узбијају бугарске и словенске државне 
формације, које се од УП века унапредак почеше 
стварати у северној половини Балканскога Полу- 
острва. И после сеобе народа, то су остали на тој 
страни главни непријатељи царства. С јужне стра- 
не, из Арапске и од египатских страна, јави се 
с почетком УП века нова муслиманска вера, која 
оцепи онамошње семитске народе. Арапи или Са- 

рацени узеше брзо Јерусалим, где је гроб Исуса 
Христа и свето место вере хришћанске. И први 

пут тада почеше се дизати буре освајачке са тих 
страна пут Цариграда и средине царства. Са источ- 
не стране у Малој Азији, на границама су често 
беснели и често се понављали ратови с Персијом, 
али је царство још увек налазило снаге да се од 
свега тога одбрани, или су се напади сами устав- 
љали природним попуштањем оне снаге која их 
је и покретала. 


Међутим, течајем ІХ века јављају се први 
знаци државне организације и зрелијега народног 
осећања међу Словенима. У Панонији и у Мо- 
равској у половини тога века помишља се на по- 
требу народне књижевности, да би се народу и 
држави развитак у народном духу очувао. Цари- 
град се почиње осећати у опреци с Римом и с оста- 
лим западним столицама око народа и земаља, 
махом словенских, који су се међу њима налазили. 
Бугарска, од туранских четовођа основана држа- 
ва, почиње се све више отресати својега туранско- 
га карактера и све више стапати са Словенима, те 
узима све јачи тип државе словенске. С усељава- 
њем словенске службе и писмености из Паноније 
и Моравске у Бугарску, у Хрватску и у Србију, 
словенски дух добија одсудан полет над инород- 
ним племенима свуда на северним странама Бал- 
канскога Полуострва. У тај мах под заставама ве- 
лике бугарске државе, хришћанска просвета, а за 
њом и словенска књижевност образују просветни 
и државни југословенски тип. Борис и Симеон 
шире државу до под сами Цариград, у само јужно 
приморје полуострва. Царство бугарско, имајући 
за собом на западу мале српске жупаније и Хрват- 
ску, улази као носилац југословенског типа већ 
у Х век. Али је Источно Римско Царство и тада 
нашло снаге и начина да се отме. Војска визан- 
тијска, у ратовима који су с прекидима захватили 
скоро пола века, разори до краја (1018) Бугарско 
Царство, које се преко три века образовало. За- 

ставе Источног Римског Царства развише се опет 
на градовима дуж Саве и Дунава. Словенска пле- 
мена, и српска и бугарска, падоше опет под не- 
посредну власт византијску и ХІ века изгледаше 
Источно Римско Царство у сили у каквој се већ 
после старијега римског времена није налазило. 
И тада се границе царства и опет простираху од 
Београда на ушћу Саве и Дунава па дубоко у пре- 
деле Мале Азије. 

Мале буне и одметање појединих области не 
би могле много пореметити одржање царства које 
се дотле већ умело провући кроз толике тегобе. 
Али се диже једна друга опасност, која је најпо- 
сле царству главе дошла. Та опасност дође са две 
стране. Кроз Џерсију наиђе на источне делове Ма- 
ле Азије права најезда туранских племена. Турци 
Селџуковци, по племену сродни с Турцима Осма- 
новцима али различити од њих, навалише с јаком 
силом на Источно Римско Царство. Године 1071 
би на Манзикерту на граници јерменској одсудна 
битка међу царем Романом Диогеном, који је пред- 
водио византијску војску, и селџуковским султа- 
ном Али-Арсланом. Та је битка одсудно потисну- 
ла наниже силу Источног Римског Царства. Али 
је права беда за царство настала истом у после- 
дицама. Четири године после тога боја, године 
1075, Турци Селџуковци узеше и Јерусалим и Си- 
рију, и заузевши пут у света места вере хришћан- 
ске, потресоше не само Источно Римско Царство 
него целу Европу. На два дана хода од Цариграда 
улазило се већ у њихову земљу, и Никеја је била 
у њиховим рукама. Жалбе и јадиковања на невер- 
нике просуше се по целој Европи, и године 1095 
у Цариград дођоше гласови да се сва западна 
Европа креће пут Источног Римског Царства, да 
хришћанска света места ослободи. Источном Рим- 
ском Царству били су сасвим довољни и мусло- 
мански непријатељи с југа. Али се ево сад, не као 

уредни савезници него као чете религиозним фа- 
натизмом распаљене, дигоше против тога јужног 
византијског непријатеља хришћански народи 
европскога запада, и Источно Римско Царство, 
чудним стицајем прилика, дође у положај трећега 
преко кога се двојица бију. Крсташке чете, ула- 
зећи у Источно Римско Царство, стадоше палити, 
грабити, пљачкати и бити се, и мало је недостајало 
па да с Источним Римским Царством у рат уђу 
пре него што су Турке и видели. Али је у тај мах 
цар Алексије Комнен још умео да упути ствар 
повољно, и да неким наравнањем с вођима крста- 
шкога покрета упути њихову силу на Турке Сел- 
џуковце. Само што последице опет не изнесоше 
оно што се очекивало у Цариграду. Крсташи дои- 
ста потискоше Селџуковце, али заузете земље не 
повратише Византинцима, него основаше нове фра- 
начке државе у Малој Азији. Тамо искрсе Краље- 
вина Јерусалимска, искрсоше кнежевине: Едеска, 
Антиохијска и Триполска. Главна штета Источно- 
га Римскога Царства од крсташких ратова није 
само у томе што се покрај непријатељства с му- 
сломанима из Мале Азије завргло и трвење и не- 
пријатељство са западним државама, па и с онима 
које су некада као саставни део царству припа- 
дале; главна је штета у промени трговачких пу- 
това, који су стару трговину Цариграда, а с њом 
и царинске дохотке, свели на половину. Нове 
европске државе у Малој Азији око Јерусалима 
и даље к северу очишћење Средоземног Мора од 
сваке власти мусломанске, које се свршило кад 
је и Сицилија од мусломана повраћена под власт 
хришћанску, упутише трговину непосредноме сао- 
браћају, и саобраћају преко источних малоазијских 
пристаништа. Цариграду доходци силно ударише 
натраг, а с доходцима оде и војска и сва друга сна- 
га. Италијански трговачки градови, Млеци, Ђено- 
ва и Пиза, уселише се у трговачка места Источно- 

га Римског Царства, с већим правима него што су 
их имали сами грађани тога царства. Све те ствари 
заједно утицале су веома штетно на царство у 
Цариграду. А чим се у њему поче показивати опа- 
дање и несумњива слабост, нађе се међу околним 
државама частољубиваца којима је на памет па- 
дало да се у Цариграду утврде. У овим тежњама 
коло су водили Млеци и норманска краљевина у 
Напуљу, и последњи крсташки рат свршио се ти- 
ме што су, нарочито настојавањем млетачког ду- 
жда Хенрика Дандола, крсташи 1204 освојили Ца- 
риград, и први пут оборили Источно Римско Цар- 
ство у Европи. 


Тиме се свршило велико колебање, којему је 
почетак учињен победом Селџуковаца код Манзи- 
керта (1071) и освајањем Јерусалима (1095). Источ- 
нога Римског Царства нестаде у Европи и остаци 
му пређоше у Малу Азију и сместише своју сто- 
лицу у Никеји. Ново Латинско Царство у Цари- 
граду заузе, сем Цариграда, Тракију и јужну стра- 
ну Балканскога Полуострва, основа своје државе 
по Грчкој, испресеца старе традиције, и отвори но- 
во време националним и државним покушајима. 
У Малој Азији франачке државе испропадоше, а 
Селџуковци осташе како су и били, и не поправи 
се ништа, осем што се на рушевинама Источног 
Римског Царства у Трапезунту ново грчко цар- 
ство основало. Време крсташко међу 1095—1204, 
поколебавши онај ауторитет царства с којим је 
оно, после победа Василија Македонца (1018) у ХЛ 
век ушло, отворило је поље новим словенским др- 
жавним творевинама на Балканском Полуострву. 
Благотворна и последица пуна радња Стефана Не- 
мање пада у ово доба. Сви главни радови светога 
Саве и Стефана Првовенчанога, којима је управо 
ударен прави морални темељ данашњој српској 
народности, постали су у време после 1204, кад 
је место Источнога Римскога Царства у Цариграду 

заузело од њега далеко слабије Латинско Царство. 
Бугарска се подиже опет из оних развалина које 
је после Самуила беху засуле, иако с ограничени- 
јим простором. Балканско се Полуострво преобра- 
зи, јер неста средишта које га је дотле водило, 
и око којега се оно дотле морало обртати. Али сва- 
колика судбина Балканског Џолуострва одатле 
унапредак поче зависити не само од онога што се 
могло учинити у Цариграду, него поглавито од оно- 
га што се спремало из новога легла туранских пле- 
мена у Малој Азији. Пошто ни Источно Римско 
царство, ни крсташки ратови, ни Латинско Царство 
у Цариграду не бише у стању да растуре то ново 
туранско легло, ваљало је са одсудном спремом 
очекивати шта ће оно донети Балканском Полу- 
острву, кад једанпут избије на његове обале. Гле- 
дајући историју тих времена из даљине у којој 
се ми налазимо, ово изгледа тако јасно и разго- 
ветно, а међутим у оно време као да је значај- 
ност тих чињеница мало коме и на ум падала. 
После беднога живота од 57 година (1204— 
1261) Латинско Царство се растури силом свога 
неприродног положаја, и Цариград паде опет у 
руке Грцима, који су из Никеје мало по мало по- 
вратили под своју власт велики део Балканског 
Полуострва. Источно се Римско Царство опет 1261 
васпостави са столицом у разглашеноме Царигра- 
ду. Али последице оних 57 година Латинског Цар- 
ства не могаху се истрти. Старије јединство цар- 
ства, које је још и 1018 с освојењем бугарских 
и српских држава било повраћено, беше пропало 
за навек. Ни материјална, ни финансијска снага 
оних времена већ се повратити не могаше. Сва 
северозападна страна Балканског Полуострва, где 
се подизаху знатније државе Србија и Бугарска, 
беше пропала за навек. Епир се под Анђелима 
беше прогласио за царство, и одржао је и после 
засебитост државну и засебите тежње. У Јелади 

и у Мореји одржаше се и после француски госпо- 
дари са својим феудалним редом. И пошто неста 
Латинскога Царства у Цариграду, не ишчезоше пре- 
тенденти на ту круну царску и краљевина Напољ- 
ска постаде њихово уточиште и прибежиште, 
отимљући, кад је год што могла, на обали Епира 
и Арбаније. И у Азији, источне стране Мале Азије, 
стара Јерменска, оцепише се у засебно царство, 
које је и после као засебна држава држало се све 
до коначнога освојења турскога. К овом стању ра- 
слабљености и слабости кад се још дода да су вла- 
даоци, сви осем првога Михаила Палеолога, који 
је основао нову династију и повратио Цариград, 
били или недовољни или слаби, да су место ро- 
дољубља и пожртвовања у Цариграду гнездо са- 
виле најгоре интриге, властољубље и себичност, 
онда је потпуно готова она општа слика која нам 
сама собом објашњава оно што је после било. 
Међутим, опасност из Мале Азије, коју је 
имало да узбија Источно Римско Царство, па је 
још за снаге своје (у ХІ веку) узбити није могло; 
опасност коју су кроз више од сто година имали 
да узбију крсташки ратови, па је узбити нису мо- 
гли, не само да не беше прошла него се, баш на- 
скоро после повратка грчке власти у Цариграду, 
беше још већма оснажила. Најезда Турака Сел- 
џуковаца, која поплави Малу Азију у другој по- 
ловини ХІ века, беше оставила густа туранска на- 
сеља по тим крајевима, али већ не беше тако 
опасна, пошто се селџуковска држава беше ра- 
спала. Ама у почетку ХШ века наиђе нова турска 
најезда, и подиже се нова династија, Османова, 
која поче око себе да уједињава раније и позније 
насељена племена туранска. Оно што се беше ди- 
гло у другој поли ХІ века против Источног Рим- 
ског Царства, кад је још било у снази, диже се 
сад у новом подмлађеном облику, с крајем ХІП и 
с почетком ХІҮ века, против једне сенке старога 

царства, која је иза свију оних беда преостала, 
Балкански Словени, Срби и Бугари, стадоше узи- 
мати један град за другим и једну област за дру- 
гом, и царство у Европи сужавати на тесно при- 
морје око Цариграда и Солуна. С друге стране, 
Турци Османовци и Селџуковци иђаху непрестано 
напред, и одонуд, с азијске стране, сужаваху 
Источно Римско Царство на још тешње малоазиј- 
ско приморје Мраморнога Мора. „Време беше до- 
шло — пише немачки историк Херцберг — да 
избију на видик две нове снаге, које својим моћ- 
ним војничким полетом доведоше малаксало Ви- 
зантијско Царство међу две ватре; појавише се два 
народа, који су имали срећу да их дуже воде сна- 
жни људи. Један од њих мислио је већу ХІҮ веку 
да је непосредно позван да заузме византијско на- 
следство, а другоме је тај историјски задатак у 
истини припао сто година позније. Та два народа 
били су Срби и Турци.“ Под истим је утиском и 
најновији историк Византијског Царства оксфорд- 
ски професор Оман, који каже како би може бити 
било добро по хришћанство да је цар Стефан 
Душан извршио што је мислио и да је он Цари- 
град освојио, јер би онда на Балканском Полу- 
острву била једна једина велика сила, која би се 
могла Турцима насупрот ставити.2 

Овако се може мислити само зато што су при- 
лике онога времена створиле положај који је на 
ове мисли наводио. У оном тренутку кад је син 
Османов Оркан, покоривши под турску заставу 
све византијске области у предњој Малој Азији, 
смислио да хвата положаје на северној страни 
Дарданела, међу Цариградом, Дренопољем и Со- 
луном, те да почне освајање Балканског Полу- 


1 рг, а. Е. Негітђеге, Сеѕсһісһіе дег Вуғапііпег џпа деѕ 
оѕтапіѕсһеп Веісһеѕ, Вегііп 1883, стр. 435. 

2 а. М. С. Отап, Тһе Буғапііпе етріге, Гопдоп 1892, 
стр. 327. 

острва, године 1353—54, најзнатнија сила на Бал- 
канском Полуострву није већ било Источно Рим- 
ско него Српско Царство под Стефаном Душаном. 
И у свима византијским ратовима против Стефана 
Душана, које је водио Кантакузин, главни су део 
војске чинили Турци из Мале Азије. И кад су 
турска освојења на Балканском Полуострву по- 
чела да се шире на север, на запад и на југ, она 
су се на запад одмах сусретала са земљама срп- 
ским, које су у то време почињале већ у Родоп- 
ском Приморју, међу Марицом и Струмом. Серска 
или струмска област, потоња Угљешина деспото- 
вина, била је прво српско земљиште које је имало 
да се сукоби с новим Турским Царством на Бал- 
канском Полуострву, баш у првим данима њего- 
вим. Бој на Марици, као што ће се позније на 
свом месту видети, био је први начелни бој око 
владе хришћанске или мусломанске над Балкан- 
ским Полуострвом. У овоме што је горе казано 
наћи ће се узроци зашто Срби и Турци долазе у 
сукоб пре него што пада Цариград, иако су Турци 
управо пошли на сам Цариград. Турци су тражили 
старо Источно Римско Царство у потпуној целини 
његовој, и зато су укрштали оружје са Србима и 
на Марици 1371 и на Косову 1389 и с многим дру- 
гим држаоцима и господарима појединих предела 
балканских пре него што су, после коначног осво- 
јења 1453, са Свете Софије крст скинули да на 
место њега полумесец утврде. 


Разгледавши у ономе што је довде наведено 
како је дошло да је Источно Римско Царство све- 
дено управо на сам Цариград, како је оно управо 
ишчезло из политике, и како су у борби која се 

имала отворити с Турцима обрану хришћанске 
власти на Балканском Полуострву имали да воде 
готово сами Срби, узећемо преда се српску исто- 
рију, да у њој забележимо оне главне политичке 
и државне напретке који су у ово доба осигурали 
српскоме племену овако видну и часну историј- 
ску улогу. 

Ми не придајемо особито великога значења 
мислима о освојењу Цариграда које су се почеле 
јављати најпре после првих успеха краља Милу- 
тина, а после иза још јачих успеха Стефана Ду- 
шана, кад се он за цара Србији и Романији (тј. 
Источном Римском Царству) прогласио. Не при- 
дајемо великога историјскога значења тим чиње- 
ницама зато што није требало никакве ванредне 
снаге да се Царство Византијско коначно сруши, и 
што у ствари Стефан Душан није могао ту снагу 
ни да покаже ни да је комбинује, нити се може 
тврдити да би Душан ту снагу после нашао, да је 
дуже поживео. Много више вреди што је Србија 
кроз цео ХПІ век, а нарочито од почетка владе 
краља Милутина, стално напредовала и водила 
се политиком која је понајчешће била здрава и 
смислена. У том управо времену и јесте главни 


„део напреднога историјскога развитка у нашој ста- 


ријој историји. 

Има друга једна историјска задаћа унутра- 
шње природе, коју је оновременој Србији ваљало 
савладати да би се могла ставити на чело балкан- 
ским Словенима и заступати их у историјском 
развијању догађаја. То је супарништво с Бугарима. 

Познато је како се у историји државних тво- 
ревина балканских Словена разликују два пери- 
ода. Први је од насељења па до пада Бугарскога 
Царства и до васпостављења византијских граница 
на Сави и на Дунаву у 1018 години, у ком се до 
прве улоге издигла управо туранска државна тво- 
ревина Бугарска, састављена од националних еле- 

мената словенских, међу којима и српски нису у 
незнатноме броју учествовали. У томе периоду 
Срби се једва и виде са својим самосталним ма- 
лим земљама и незнатним владаоцима на западу 
полуострва. Други је период, започет борбама срп- 
ским око Зете и зетских планина, избио доста рано 
у рашке и косовске крајеве, и помоћу нереда, који 
су у Источно Римско Царство унесени крсташким 
ратовима и особито латинским освајањем Цари- 
града, развио се не као први пут у једну велику, 
него у две јаче државе, српску и бугарску, које су, 
скоро једнаке по снази а мало чим иначе разли- 
чите, међу собом се гложиле и надметале о једном 
истом историјском позиву. У томе је развитак дру- 
гога периода пошао сасвим другојачијим путем. 
Иако је 1186 обновљена бугарска држава често 
теглила да обнови првашње Бугарско Царство, то 
се царство више није могло васпоставити. У том 
другом периоду српско племе, вођено Немањом и 
његовим наследницима, избија са много јачом сна- 
гом, и покушава да оно око себе прикупи што већи 
део југословенских племена Балканскога Полу- 
острва. Тим је сам собом означен разлог сукобима 
међу српском и бугарском државом, који су теча- 
јем ХПІ века више пута забележени у историји. 


Међутим, у првој половини ХІУ века и та српско- 
бугарска распра о првенству над балканским Сло- 
венима расправи се бојем на Велбужду 1330 го- 
дине у ерпску корист. У суштини својој та се 
распра водила поглавито око граница у средишту 
и око струмске и вардарске долине, и напредова- 
њем Србије под владом краља Милутина и Стеф. 
Дечанског она је 1330 доведена до одлуке која је 
иза боја на Велбужду следовала. Стефан Душан, 
који је као престолонаследник јуначки учествовао 
у последњој одсудној борби, наследио је, дакле, 
то питање као расправљено, и могао је мирно поћи 
још даље. 

Од тога времена излазе на видик српске пре- 
стонице на јужном и северном подножју среди- 
шњих шарских планина, Призрен и Скопље. Од 
тога времена српска се држава развија свом ши- 
рином к југу. · | 

Лепо је уочио Херцберг како је ово време срп- 
скога полета пало у исти мах кад и развиће му- 
сломанске силе на југу од Цариграда у Малој 
Азији. У тој једновремености растења и очврснућа, 
у тој једновремености супрот положених покрета 
к једноме истоме средишту, к Цариграду, и лежи 
дубока историјска занимљивост. По томе се види 
како се главна струја историјскога развитка не 
би дала ухватити једностраним посматрањем било 
једнога било другога правца те историске борбе. 
На средини малаксава и пада Источно Римско 
Царство. Око њега, са северозапада из Европе и 
с југа из Мале Азије, нагло се развијају две моћне 
државе, српска и турска, и иза њих се виде два 
племена, у пуној бујности свога развитка, српско 
и турско. Српско племе ломи своје оружје у борби 
с Турцима за хришћанску власт над Балканским 
Полуострвом, са снагом којој се ни једно друго 
племе на Балканском Полуострву није примакло 
али трагично. пада, побеђено, пошто је дужност 
своју испунило. Турско племе развија своје побед- 
ничке стегове и на Скопљу и на Нишу и на При- 
зрену и на Новом Брду и на Крушевцу — и тек 
потом на Цариграду. 


Горе је у крупним потезима изведена слика 
српскога државног напредовања и развијања. 
У тој је слици показано на ком је месту Балкан- 
ског Полуострва турску силу главни отпор чекао. 

На реду је да развијемо и другу страну слике, и 
да покажемо где се и како, у Малој Азији јужно 
од Цариграда, створила и организовала она др- 
жавна снага туранских племена којој је господ- 
ство над Балканским Полуострвом коначно било 
досуђено. 


Садашње Турско Царство није прво царство 
мусломанско у Малој Азији. Прво мусломанско 
царство основало се у Малој Азији с основањем 
саме мусломанске вере под Мухамедом, и по томе 
би се могло звати Арапским или Сараценским! 
Царством. Оно се раширило по целој Малој Азији 
и по Персији, захвативши у први мах и Средњу 
Азију с Букаром до Тибета, потом северну Афри- 
ку и Шпанију до Пиренеја. У првом полету овога 
религиозно-националног царства, његове су се вој- 
ске показале под Цариградом (669——6782 и 717— 
718), али је столицу своју утврдило у Дамаску у 
Сирији. Западна половина тога царства, заједно 
са Шпанијом, одвојила се од источне половине, и 
основала самостални калифат у Кордови. Источна 
опет половина образовала је своје средиште у Баг- 
даду, наслонивши се више на источне пределе и 
народе. У том је источном мусломанском царству 
владао чувени Харун-ал-Рашид, који је 815 у 
Багдаду основао Велику школу. У току ІХ и 
Х века, и тај се калифат поцепа на више држава. 
Међу њима беше и калифат у Каиру, основан 968, 


1 Сарацен значи на арапском језику источни. Тим се 
именом често називљу Арапи или племена њихова. 

з За ову прву арапску опсаду Цариграда везује се 
Ејубов гроб у Стамболу. Абу-Ејуб Ансари, који је ту по- 
гинуо 672 године, прихватио је Мухамеда у његову бег- 
ству у Медину. Кад су 1453 Турци опсађивали Цариград 
Моли Акшем-Едину покаже се у привиђењу гроб Абу- 
Ејубов на Златном Рогу више Цариграда. Султан Мехмед, 
кад је узео Цариград, сазида онде џамију, у којој од то 
доба турски султани свечано пашу мач Османов кад сту- 
пају на престо, 

у који осем Египта уђе и Сирија и један део Арап- 
ске. То је прва врста мусломанских државних тво- 
ревина, у којима су улогу играли поглавито ста- 
рији источни народи, Арапи и Персијанци, с оста- 
лим племенима која су се онда налазила по 
јужним пределима Мале Азије, и која су за Му- 
хамедовом вером пристала. Средњеазијских Ту- 
рака туранске расе није било у тим првим мусло- 
манским државним творевинама, по раси арапско- 
персијским. 

Тек у ХІ веку јављају се у мусломанским др- 
жавама Мале Азије туркоманска племена из 
Средње Азије, и износе на историјску позорницу 
ових страна нову једну расу. Најпре је та туран- 
ска племена довео трећи син чувеног калифа 
Харун-ал-Рашида, Мотасем. Он беше у Турке- 
стану накуповао робова, и од њих образовао своју 
гарду. Та гарда, смела и јуначка. брзо је почела 
играти се политике међу ондашњим разнеженим 
вишим круговима. Она почне збацивати и постав- 
љати калифе. Мало затим, у истоме ХІ веку пле- 
мена туранска из Туркестана почну гомилама на- 
гртати у југоисточне пределе Мале Азије и у 
Багдадски Калифат. Унук туркестанског емира 
Селџука, по имену Тогрул-бег удари на Персију, и 
освоји је. Потом освоји Багдад. Калиф багдадски, 
предавши му политичку власт, први га назове 
султаном, а Тогрул-бег њему остави празне поча- 
сти и првосвештеничку калифску титулу. Његов 
сестрић Алп-Арслан однесе 1071 на Манзикерту 
славну победу над византијским царем Романом 
Диогеном, и потом покори пода се готово целу 
Малу Азију. Али се после Мелек-шаха, који је за 
њим дошао, и та држава поцепа на више држава. 
Тада се, међу осталима, оснује и султанство у 
Коњи (Ісопіџт) под именом Рум-султанства. Име- 
ном Рум (тј. римско) хтело се рећи да је у грани- 
цама Римскога или тадашњега Византијског Цар- 

ства, које такође све до пропасти своје никада 
није престајало називати се именом римским. 
Турци Селџуковци, који се почеше с почетком 
ХІ века насељавати и утврђивати у Малој Азији, 
и којих се држава, напослетку, растури на више 
малих држава, једнога су истог порекла и из исте 
су постојбине као и Турци Османовци, само што 
су се Селџуковци пре Османоваца из старе зајед- 
ничке постојбине иселили. Тога ради што су се 
управо биле исцрпле и растурати почеле државне 
творевине ових Турака Селџуковаца онда када су 
се Османовци на позорници јавили, и тога ради 
што су Османовци управо изнова почели да цар- 
ство оснивају, разликује се историја Селџуковаца 
од историје Османоваца, иако су и једни и други 
у ствари један народ. Али је и за једне и за друге 
дубоко карактеристично што су обоји узели себи 
народно име по првим великим вођима својим. 
Познати у светској историји крсташки ратови раз- 
вили су се с Турцима Селџуковцима и с њиховом 
државом. Нешто моћни напади тих Турака Сел- 
џуковаца, нешто крсташки ратови, који су опет 
њиховом најездом изазвани, коначно су сломили 
снагу Византијског Царства. Царство Селџуковско, 
о коме говоримо, било је друго мусломанско, а 
прво царство туранскога племена у Малој Азији. 
Ни то што се на више држава разбило није га то- 
лико обеснажило колико што га је у половини 
ХПІ века монголска најезда тако разбила да је 
сваку вредност коначно изгубило. Тога ради је 
пало и малаксало и римско султанство у Коњи, 


1 Чак се, тога ради, и језик грчки још и данас у жи- 
вом народном говору зове римскимж. Васељенски право- 
славни патријарх зове се такође римским. А Турци име- 
ном Урум (тј. Рим, римски) зову и сад и Грке и грчки 
језик. Дотле су у живом говору и до данас одржале се 
успомене на Источно Римско Царство, коме је Цариград 
столица. 

изгубивши сваку моћ. Тим се управо и завршује 
царство Селџуковаца у Малој Азији. Државне је 
целине нестало; место ње су се истакле поједине 
кнежине и поједина племена, која су се нарочито 
ширила по северозападној Малој Азији, између 
Сирије, Смирне, црноморског приморја и Витиније. 
Међу тим кнежинама поменућемо: Караманију 
(с престоницом у Коњи), Кастамуни, Сарукхан, 
Кармијан, Караси, Аидин, Ментеше, Хамид, којих 
се имена нису заборавила ни после основања тур- 
ског Османовског Царства. Све су то били расту- 
рени али добри елементи јаке државе, и они су 
само чекали снажна човека који би их опет уједи- 
нио и под дисциплину метнуо, па да својом сна- 
гом и својим фанатизмом постану страшило свету. 


Тај је велики задатак у ХІПІ веку започео не- 
посредни оснивач садашњег турског Отоманског 
Царства Ертогрул, који се са малим бројем Турака, 
доведених из Туркестана, настанио најпре око 
Ерзерума у Јерменској (око 1231), а потом кренуо 
даље к западу. Тумарајући којекуда по Малој 
Азији, он случајно наиђе на неки бој селџуковског 
султана Али-Едина, и укаже помоћ султану. У за- 
хвалност за ту услугу султан Ала-Един да му, као 
своме васалу, кнежину у водопађи реке Сакарије, 
недалеко од Витинијског Олимпа (више Брусе). 
Тај предео, којим се најпре почео османовско-тур- 
ски државни живот, налазио се у незнатној да- 
љини од Цариграда, у северној Малој Азија, у во- 
допађама Црнога Мора, које управо припадају у 
даљу околину Цариграда. Како су се нестална 
туранска племена често по тим крајевима сеља- 
кала, нико није ни слутио шта може бити из те 
нове кнежине и из настањења Ертогрула и њего- 
вих насељеника. Међутим, из те се клице, помоћу 
специјалних қарактеристика туранских, да народи 
и племена без поговора следују својим вођима, 

створила у самој близини Цариграда најзнатнија 
опасност. 

Ертогрулов је син био Осман или Отман, који 
је положио основе и дао име ономе уједињењу ту- 
ранских племена у Малој Азији, која је створила 
потоње Турско Царство. Он је био од оних ретких 
владалаца који народима дају правац за векове. 
Одмах с почетка своје владе (1281) Осман се одли- 
ковао како јунаштвом тако и снагом моралном. 
Још док није имао ни десети део земаља којима 
су у његовом суседству владали његови суплеме- 
ници, нико му није спорио прво место по аутори- 
тету. Прича се да се у свом двору нарочито одли- 
ковао милосрђем, и да су у двору увек стајали 
постављени столови за убоге, којима је каткада 
он собом служио. Кад је умро, није оставио сво- 
јим наследницима ни златних ни сребрних новаца, 
него само једну кашику, сланик, везен кафтан и 
нов турбан, црвене заставе, коњушницу пуну ле- 
пих коња, неколико пари волова за орање и ве- 
лика стада оваца. Тако гласе турске приче о ономе 
који им је царстго основао. 


Осман је стално почео утврђивати своју снагу, 
и имајући мисли на далеко, одмах је почео ширити 
своје земље. Око године 1300 суверен Османов, 
селџуковски султан Ала-Един, напусти свој пре- 
сто у Коњи, попустивши новој једној навали Мон- 
гола, и тиме заврши историју султанства „рим- 
ског“ (или грчког) селџуковских Турака. Тада се 
Осман прогласи за падишаха Османоваца, и тиме 
издигне знамење уједињавања у себи и у своме 
имену, и огласи да није више васал „рум-султан- 
ства“ у Коњи, већ да ради за свој рачун. У исти 
мах кад је то Осман учинио, основало се још више 


1 Осман или Отман једно је исто име. И службени 
француски назив Турскога царства, Етріге Оботап, ве- 
зан је за име Османово. 


Срби и Турци 43 





самосталних кнежина јужно и западно од Осма- 
нове државе. Понајзнатнија је међу њима Кара- 
манија, којој је припала Коња, престоница селџу- 
ковских рум-султана, и која је својом суревњиво- 
шћу пратила ново Турско Царство дубоко још у 
ХМ век. Стога су с њоме у политици рачунали они 
који су имали да се бране од напасти новог Осма- 
новског царства. Али напредак Османове твореви- 
не налазио се обезбеђен с једне стране снагом ње- 
гове личности, а с друге самим географским поло- 
жајем његове државе. Она се налазила најсеверо- 
западније од свију турских нових кнежевина, и 
граничила се с византијским земљама непосредно 
и у самоме суседству Цариграда. Османова држа- 
ва била је у средњој водопађи Сакарије, источно 
и југоисточно од Витинијског Олимпа, који се види 
из Цариграда. Низ Сакарију Османова држава је 
брзо ухватила приморје Црног Мора, а туранска 
племена и кнежине већ су држали пределе јужно 
од Витиније и Олимпа ка архипелашком приморју 
и ка Смирни. Удаљена једва на 150 километара од 
Цариграда, ова је нова држава обухватила остатак 
грчких земаља у северозападном приморју Мале 
Азије као полуобручем и, налазећи се у такој 
близини приморја, природно је било да су јој те- 
жње биле: на једну страну, да око себе купи и 
уједињава туранске државе иза леђа јужно и 
источно, а, с друге, да фронтом тежи к приморју 
и к Цариграду, и да тражи којим путем да га се 
докопа. То је стајало, тако рећи, у колевци тој но- 
вој држави: или јој је то ваљало извршити, или 
јој живота није било.1 Још више: расправа питања 


Образовање и растење османовског турскот царства 
јасно се и лепо може видети у делу Ніѕіоіге де Гетріге 
оботап ФЧерш5 1 опепе јизач' аџ їтаііё де Вегііп раг Іе 
М-је А. де Ја Јопашеге, Рагіѕ 1881, где је потпуни развој 
царства и на карти лепо представљен. Исто тако и у 
делу Нісіоіге де 1 етріге оботап раг Тћ. 4'ОК52а 1, Соп- 
ѕіапііпорі1е 1871, које је на тој првој свесци и остало. 

о уједињавању туранских племена по целој Малој 
Азији у силну базу новога великог Царства Тур- 
скога зависила је једино од успеха међу хришћа- 
нима на северу, на Балканском Полуострву, и 
управо од узећа Цариграда. Турским политичари- 
ма онога времена узеће Цариграда није било само 
славно војничко и јуначко дело, него много више 
политички успех којим се једино могла потпунце 
осигурати сама основа царства, уједињење свих 
туранских племена и кнежина Мале Азије у једну 
државу. Отуда се у томе усредсредила основна и 
најкарактеристичнија тежња свеколике турске 
историје до освојења Цариграда. Без јаке моћи и 
без јуначке славе, коју је ваљало стећи на северо- 
западним странама Босфора и Мраморног Мора, 
нова турска држава у Витинији тешко би икада 
могла савладати и са собом стопити јужне јој ту- 
ранске кнежине у Малој Азији, у које се беше раз- 
дробило старије Селџуковско Царство. 


Чим се издигла моћна личност Османова, од- 
мах се, још у почетку ХІУ века, и акција у том 
правцу отпочела на позорници приморја витиниј- 
скога, међу Цариградом, Мраморним и Црним Мо- 
рем и Османовим границама. У тај мах је Источно 
Римско Царство имало само малене приморске 
области на јужној страни Босфора, Мраморног 
Мора и Дарданела. Царство је у тим областима 
имало војводе и властелу, али нити је имало моћи 
нити ауторитета. Војводе и властела држали су 
сад с царем цариградским, сад с Османом, како је 
кад било згодније по њихов лични интерес. Неки 
се још у то време бејаху почели турчити, бистро 
назирући где је будућност себичним интересима. 
Као најближи предмети борбе међу османовским 
Турцима и цариградским царем дошли су брзо на 
ред главни градови северне Витиније, средиште 
целога тога краја, у близини јужнога мраморског 
приморја.. Ти су градови: Никомидија, (сад Исмит), 

само 80—90 километара до Цариграда, Никеја 
(Исник) и Бруса, с њеном богатом и родном 
облашћу. 

Турска крстарења ни пре тога нису била непо- 
зната ствар, ни у околини самога Босфора. Рекосмо 
малочас како су се у јужнијим деловима предње 
Мале Азије биле образовале кнежине и државице 
селџуковско-турске, рђавије уређене него што је 
била држава Османова. С тих страна су турски 
нередовни четници продрли к источном архипе- 
лашком приморју, к пределима око Смирне. С те 
стране су селџуковско-турске чете продирале све 
до Хелеспонта и Тракије. Као морски гусари, ти 
су Турци често пустошили архипелашка острва и 
сву јужну обалу Тракије и Македоније. Основна 
мисао Османова нахођаше се још у развоју; време 
још не бејаше дошло да се оствари. Само су етно- 
лошке стихије кипеле и вреле, Свуда се на тим 
странама осећао хаос, у ком је старо стање пропа- 
дало, а ново се спремало. У томе хаосу сви остан- 
ци старога реда и старих гракица пропадали су 
без престанка. 


: Види моје путне белешке о Бруси у књизи 173 „Ле- 
тописа Матице српске“, Н. Сад 1893. 


П 


Малаксалост државна у Источном Римском Царству у 

почетком ХІУ века. Каталонско-турско четовање по 

јужном балканском приморју међу Родостом и Со- 

луном 1305—1309. Планови о растуру царства. Везе 
ових догађаја са српском историјом. 


Ове селџуковске и османовске Турке познали 
су јужни делови Балканског Полуострва много пре 
њихове праве освајачке најезде. С крајем Хи 
с почетком ХГУ века било је већ постало обична 
ствар тумарање и халакање турских четника по 
јужноме балканском приморју. У то време су по- 
чела чак и њихова насељавања по полуострву. Је- 
дан начин тога насељавања била је војска. Како 
се византијска војска махом састављала из најам- 
ника, многи су Турци долазили да у војсци служе, 
и тим начином добијали су и земље покрај градо- 
ва, пошто су Византинци често давали земљу ме- 
сто издржања. И као што су у Јелади и Мореји 
били познати Гасмуљи, потомци Латина, ожење- 
них Гркињама, тако сад изиђе нова сорта народне 
мешавине под именом Туркопула (Турчиновића). 
То су потомци или Турака четника, који су били 
стали у византијску службу, или четника туран- 
скога порекла уопште, који су се службе ради или 
као заробљеници у Источном Римском Царству 

настанили, покрстили и оженили. Видећемо мало 
касније на свом месту како се једно такво одеље- 
ње турских четника око 1308 и у Србији настанило 
у прилично јаком броју нешто најамника, а нешто 
заробљеника. Говорећи о своме рату против ових 
Турака у српској и у византијској држави, краљ 
Милутин у својој хиландарској повељи говори 
отворено како се најезда турска његовим ратом 
свршена почела управо двадесет година раније. 
И пошто се за свршетак узима време око 1312 до 
1314, то би јој по тим речима краља Милутина по- 
четак требало стављати већ око 1292 године!. 

То су били ратници или предводници потоње 
најезде, која је још спремала своју снагу. Утолико 
су више расклиматани останци Источнога Римског 
Царства у Малој Азији и на острвима изложени 
били непрестаним нападима и пљачкању. Напади 
су ти долазили, с једне стране, из нове Османове 
државе, која је напредовала са смишљеним пла- 
ном, заузимљући земље и градове и стално ши- 
рећи своју област, а, с друге стране, од јужних 
суседа, селџуковских кнежина. Оне су четовале, 
пљачкале и отимале, већим делом без икаквог на- 
пред смишљенога или на даље распоређенога пла- 
на. Византијско Царство није било у стању нити 
да устави нити да истреби ни једне ни друге. Па- 
химер приповеда како су око 1808 те турске неу- 
редне чете поробиле острво Хио. Византијска по- 
моћ и тобожња одбрана дошла је прекасно. Све је 
већ било свршено, и византијска војска могла је 
само да види ужасно стање које су иза себе оста- 
вили турски разбојници. Мања архипелашка остр- 
ва тада су већ била опустела. Обичај овај ићи 
свакога лета у чету и у пљачкање беше брзо оми- 
лео снажним турским ратницима. Малаксала др- 


3 Љуб. Стојановић, Споменик Српске Краљевске Ака- 
демије, ПІ, 22. 

жавна снага у Цариграду налазила се скоро без 
одбране према овим нападима, неуредним, изне- 
надним и страховитим. 


Османовски Турци не поступаху друкчије, али 
се кретаху у одређенијем правцу, и то им је и сам 
њихов положај доносио. Они почеше заузимати 
мања острва у Мраморном Мору, као што је Ка- 
лолимна према Мудањском Заливу, недалеко од 
Цариграда. Даваху се видети и још ближе к Цари- 
граду, на самим Принкиповим Острвима, која су 
данас у најнепосреднијој околини Цариграда. Тим 
се новостима на оним крајевима обележаваху прве 
године ХІУ века. Џо јужном приморју Мрамор- 
нога Мора Турци су имали обичај да на градове 
и вароши нападају празницима, кад је народ у 
цркви на служби. И докле су тако османовски Тур- 
ци полагано продирали к приморју наспрам Цари- 
града, јужнији су селџуковски Турци продирали 
на исти начин к Смирни, к Ефесу и к тамошњем 
приморју. У тим нападима Турци су робили и пу- 
стошили земљу преко које су прелазили, палили 
су села и вароши, одводили у робље становништво, 
мучили га на најгрознији начин. 

Али се већ тада и усред тога необузданог и 
неуредног четничког продирања осећала разлика 
међу османовским и селџуковским Турцима. Сел- 
џуковски Турци нису показивали да међу њима 
неко мисли и на сутра. Осман је, међутим, према 
својим даљим плановима, већ друкчије радио. Чим 
би војнички заузео који крај, и чим би се утврдио 
у њему, он је земљу делио на спахилуке међу 
своје четовође. А тим је четовођама издавао запо- 
вести да буду према свакоме праведни, да према 
освојенима поступају благо, и да их у њиховим 
правима не вређају. Чим је ма која земља дошла 
под његову руку, овај се велики владалац старао 
да та земља напредује, да се вароши у њој дижу, 
и да се једнака и непристрасна правда подједнако 

дели како хришћанима тако и мусломанима. За 
Османа се прича да је у свачем што је радио по- 
казивао своју мисао о потоњем великом царству, 
које се и сад његовим именом зове. И Турци су 
под његовом управом стешњавали Цариград с ма- 
лоазијске стране све јаче и све више. Али се и 
међу Османовим Турцима налазило четника који 
су, за свој властити рачун и изван правих Осма- 
нових рачуна, нападали све чешће на Архипела- 
шка Острва, и појединце насртали на разна места 
по Тракији и по Македонији, па и по самој Атици 
и Ливадији. 


Може се мислити какво је стање било у разри- 
веном Источном Римском Царству према оваквим 
приликама. Могло би се рећи да царства тога није 
већ ни било изван већих градова и непосредне им 
околине, а на та се места ове чете нису још усу- 
ђивале. Народ, који је бежао испред османовских 
и селџуковских Турака, склањао се к Цариграду, 
као к једином сигурнијем месту. Било га је у гу- 
стим гомилама и око Цариграда и по подграђима 
његовим. Кад се с том бедом пропасти и бескућни- 
штва удружише још глад и куга, ондашњем јаду 
није се могло наћи имена. Колико је велика била 
та беда, моћи ће се схватити кад кажемо да су се 
Грци испред турске напасти у тај мах чак у Ср- 
бију склањали. У писму цара Душана од 1353, ко- 
јим уступа неке земље око Пшиње, стоји заним- 
љива белешка: И када пленише Турци Анатолију 
тади и придоше свободни људије из Грк на црков- 
ну земљу при светом краљу (тј. Милутину)!. Цар 
Андроник П, који је све ово гледао, и који је и 
сам у својој столици једва био сигуран, нити је 
имао чим да устави турско напредовање, нити пак 
да утоли беду својих јадних поданика. Касе су 
државне биле празне; војска се распадала, јер се 





1 Гласник, ХХІҮ, 245. 

није имала чиме плаћати. Сами византијски исто- 
рици приповедају да се тада морало притицати 
продавању царских драгоцености, које су престолу 
предаване као вековно крунско наследство. Цар 
Андроник П (1282—1328) био је неподобан и стар. 
Син му Михаило (+ 1320), којега беше узео за 
другара у царевању, не бејаше ништа бољи од 
њега. Око године 1301 пошље Андроник тога Ми- 
хаила на чело азијској војсци, која је бројала на 
8000 старих војника, и упути га да удари на 
Османа. Али ни Михаило, ни Музало, заповедник 
из Никеје, не могаху ништа учинити пред бујном 
силом Османовом, око које су се Турци све више 
и више купили. Византијска дипломатија изази- 
вала је и на југу, за леђима Османовим, напад пер- 
сијских Монгола. Али ни то није могло ништа 
помоћи, и положај опет оста какав се од пре за- 
текао. 

На што је већ било спало некада моћно Источ- 
но Римско Царство у овом првом стискољу од тур- 
ских напада, види се по овом што ћемо сад при- 
поведати. 


Ми смо горе у првом одељку узгред напоме- 
нули како је Источно Римско Царство некада, по- 
сле пропасти Западног Римског Царства, заузело 
било и Напољ и Сицилију. Позније је у нападима 
норманским на Италију Напољ постао норманска 
краљевина, а Сицилију су раније били заузели 
Арапи. Иза норманске краљевске куће у Напољу, 
која није пропустила да напада на Драч и на арба- 
наску обалу и да по примеру старих Римљана сво- 
ју власт преноси и на Балканско Полуострво, пре- 
сто напољски заузеше Анжуовци, и после пада 
Латинског Царства у Цариграду (1261), у Напољу 
се начини средиште претендентима латинске цар- 
ске куће цариградске и најближи ослонац заоста- 
лим иза латинског освојења романским феудалним. 
државицама у Јелади и Мореји. Стога је сваки 

непријатељ Напољске Краљевине налазио природ- 
нога савезника у Источном Римском Царству, и 
обратно. У овоме другом можемо као пример по- 
казати саму Српску Краљевину, која је и под Уро- 
шем и под Милутином стајала у добрим одноша- 
јима с латинским претендентима против грчкога 
царства у Цариграду, кад год је било изгледа да 
се из политичке игре може за Србију каква корист 
извући. 


У овај мах с напољским Анжуовцима беше се 
сукобила арагонска краљевска кућа из Шпаније. 
То је био узрок те су се Шпањолци, нарочито из 
околине Барселоне, зближили с Византинцима. 
Поменута арагонска краљевска кућа борила се 
с Анжуовцима напољским нарочито око Сицилије, 
и та акција отворила је Шпањолцима у Цариграду 
врло симпатичан пријем. Шпањолски трговци и 
бродарски капетани почеше се у Цариграду виђати 
исто тако често као и у Месини. Међу 1282 и 1295 
закључен је и уговор, којим су се од стране Источ- 
ног Римског Царства давала права и слободе шпа- 
њолским трговцима, из Арагона, Барселоне, Ката- 
лоније, Мајорке, Валенсије и Туртузе што су под 
влашћу краља Арагоније и Сицилије!. Није, да- 
кле, било ништа чудновато што се у Цариграду 
помишљало да се на тој страни може потражити 
помоћ против Турака. Ратови шпански с Анжу- 
овцима по Напољској и по Сицилији дали су при- 
лику да се образовала доста велика војска, понај- 
више од северноштанских племића. У ту војску 
улазили су синови сиромашне, али поносите и ве- 
ома ратоборне властеле из Арагоније и Каталоније. 
„Каталоњска војска“, како су је звали, образовала 
се у непрестаном ратовању, као војска састављена 


1 Хасћ. Ііпеепіһа1, Јиз вгаесо — готапшт, ПТ, 606 са- 
општава текст уговора, и мисли, заједно са шпанским 
првим издавачем, да припада 1290 години. 

од самих старих војника. Ту каталоњску војску, 
којој по врсноћи није било равне, састављаху ме- 
бутим људи, истина, добра рода, али пола хајдуци 
и гусари, а пола војници. У ратовању беху тако 
огрезли да без рата већ нису могли живети. По- 
што су око 1302 ратови око Сицилије били пре- 
стали, ова војска остаде без посла. Њен славни 
војвода беше Рожер де Флор или Рожер Латинин, 
како су га на Истоку звали. Беше то јунак првога 
реда, ненадмашан гусар и морнар. Био је неко вре- 
ме и морнар у Сицилији. Не марећи ни да чује за 
мир, а чујући да у Источном Римском Царству 
има рата с Турцима, Рожер и неколицина његова 
друштва похите још у септембру 1302 године у 
Цариград, и понуде цару Андронику Џ своју вој- 
ску. Истога месеца доведе Рожер на 36 лађа 6000 
војника Шпањолаца, нешто коњика, а нешто пе- 
шака. 


Да је та војска затекла у Цариграду боље ста- 
решине, каквих је некада било, те би старешине, 
с њоме и с њеним јунаштвом, биле у стању да 
омету образовање Турскога Царства. Али тадашња 
цариградска господа не умедоше да те Каталонце 
задобију, ни да њима завладају. Нити су се како 
ваља старали о њиховом издржавању, нити су им 
уредно плату издавали. А нису заборавили да 
с грчким познатим лукавством сеју међу њима ин- 
триге, и да их завађују и цепају. Старали су се 
поглавито да оцепе вође од војника, и да вође ме- 
ђу собом побркају. Да би Рожера увукао у царску 
породицу, те га за се привезао, цар Андроник га 
ожени својом једном унуком по кћери. Осем тога, 
трговачка општина ђеновљанска, која је по стари- 
јим повластицама и уговорима имала најјачу ро- 
манску колонију у Галати спрам Цариграда, врло 
је суревњиво гледала Шпањолце на Златноме Ро- 
гу, и није мало доприносила да се одношаји међу 
Шпањолцима и Византинцима замрсе и замуте. Су- 

ревњивост је дотле распалила мржњу међу Ђенов- 
љанима из Галате и Шпањолцима Рожена Лати- 
нина, да је међу њима најпосле дошло до крвавога 
боја, који је Ђеновљанима више стотина мртвих 
покосио. И све се то догађало управо пред очима 
византијских власти, који нису ни помишљале, 
или, због слабости, нису, може бити, ни усуђивале 
се да помисле да ред одрже. 

Најпосле у јануару 1303 године каталонска 
војска пређе у Малу Азију, да војује против Ту- 
рака, под командом неподобнога престолонаслед- 
ника Михаила ІХ, и упоредо с византијском вој- 
ском. Ограниченост Михаила ІХ и његово лудо 
нерасположење према овим западњацима доведе 
одмах до међусобних задевица међу Каталонцима 
и византијским четама. Али кад Турци јужно од 
Витиније отворе рат, Каталонци пођу против њих, 
и покажу се тако одлично да су Турке тукли го- 
тово на сваком месту где би се с њима сусрели. До 
месеца августа 1303, Турци су у бојевима с Ката- 
лонцима изгубили не мање од 30000 људи. Рато- 
вање се то водило око Ала-Шехра (Филаделфије), 
Магнесије, Смирне, Ефеса. Али народу, међутим, 
беште досадила охолост ових каталонских војника, 
беху му дотужала њихова претерана изискивања. 
Видећи опет Рожер у каквом се стању распадања 
налази Византијско Царство, почне доиста и он 
мислити да за се начини државу од ослобођених 
азијских области, ма и под врховном влашћу 
источноримскога цара. Он је у својим мислима по- 
нављао оно што су један век раније чинили крста- 
ши. Али се то није у тај мах дало извршити, и го- 
дина 1304 прође без икаквих нових сукоба с Тур- 
цима. Цар Андроник је рад био да каталонску 
војску употреби против Бугара, с којима су тада 
неке размирице искрсле. И Рожер се на крају 1304 
врати из Азије, уверивши се и сам да се његови 
планови не могу извршити. У том повратку Рожер 

смести своје људе у станове с европске стране 
Дарданела, а сам пође у Цариград, да потражи 
од цара 300000 дуката плате за своју војску, што 
му је царство дуговало. Цар Андроник нити је имао 
чим, нити је био вољан да плати ту суму новаца, 
а не успеваше ни да смисли какву год интригу ко- 
јом би се из те неприлике извукао. 


Док се то мотало на северној страни Дарданела 
и у Цариграду, Турци, осетивши да више Ката- 
лонаца нема, ударе опет на јужне крајеве Вити- 
није. Међутим, и у каталонске станове на Дарда- 
нелима искрца се са новим четама незаконити син 
краља Фридриха од Сицилије Алфонсо Фадрик 
од Арагоније, који беше чуо какви су изгледи на 
Истоку, и како се тамо може нешто задобити сме- 
лошћу и јунаштвом. То је било у почетку 1305, 
и све то показује и карактер оних времена и општи 
значај византијске владе. Немајући куд, цар Ан- 
дроник уговори опет с Каталонцима да војују про- 
тив Турака. Услед тога цар постави Рожера за 
„ћесара ромејског”, високо достојанство у Царству 
Византијском, и обећа му да ће му у Азији усту- 
пити земље које је рад био добити, али без гра- 
дова. Рожер се у томе крене са 300 коњаника у 
Дренопоље, да походи престолонаследника Миха- 
ила. Али том приликом престолонаследникови на- 
јамници мучки убију Рожера, а његову пратњу 
исеку тако да је од ње само три човека умакло у 
Калипоље, да онамо тај црни глас Каталонцима 
однесу. То се догодило на крају априла 1305 го- 
дине. Престолонаследник Михаило, који овај по- 
кољ беше наместио, није умео да игру до краја 
истера. Кад се већ на то одлучио, ваљало је да 
одмах са свом силом изненада нападне на Ката- 
лонце на Дарданелима, и да их једним махом уни- 
шти. Али он то не учини тада кад је требало и 
кад се могло извршити. Стога се међу Каталонцима 
и Византицима распали страховит осветнички рат. 

Јер не само што с Рожером Каталонци изгибоше 
у Дренопољу, него у исти мах бише поклани и 
њихови људи у Цариграду. Тако исто и гласници 
које, по витешком обичају, беху послали у Цари- 
град, да њихово непријатељство цару Андронику 
објаве, бише у повратку из Цариграда мучки по- 
клани у Родосту. 

Остатак Каталонаца уложи сву своју снагу да 
се за ова злочинства освети. Рожеров наследник 
у заповедништву, адмирал Беренгар д’ Ентенца, 
начини савез с Млечићима, који су такође били 
противници Ђеновљанима, и 28 маја узме на јуриш 
Перинат (на Мраморном Мору). Ту развије нај- 
страшнију освету. Све што је мушко, или протера 
или погуби; жене стаде или срамотити или кла- 
ти, а децу мрцварити. Ђеновљани стану на страну 
Византинаца зато што су се с Каталонцима нала- 
зили њихови супарници Млечићи, и пође им за 
руком да флоту адмирала д’ Ентенце до ноге по- 
бију, и да и њега сама заробе. Али се међусобни 
рат ни тиме не сврши. Од каталонске војске беше 
остало још 206 коњаника и 1256 пешака. Они избе- 
ру за старешину витеза де Рокафорте, додаду му 
савет од 12 капетана, поставе га за главара своје 
четничке републике, стану узимати у службу лаке 
турске коњанике из Мале Азије, и тако почну нов 
двогодишњи рат с Источним Римским Царством. 
Чудновата ова четничка република имала је и пе- 
чат, на коме се читао натпис „Печат франачке вој- 
ске која држи царство Македонију". Ова војска се 
мало по мало умножи толико да је бројала 6000 
Каталонаца и 5000 Турака Селџуковаца из крајева 


око Смирне!, Престолонаследника Михаила разби- 


1 Карло Хопф наводи (Егзећ и. Стиђег Епсусјор. 85, 384 
стр.) да се с Каталснцима удружило 2000 Турака из Аи- 
дина и 800 коњаника и 2000 пешака под неким Исаком, 
потомком некакве селџуковске династије, и да им се уз 
то придружило и Туркопула, тј. потомака оних. Турака 

ЈУ два-три пута, и освоје Родосто (на Мраморном 
Мору). Пошто и себични Ђеновљани напусте Ви- 
зантинце, под цариградском влашћу осташе још 
само главнији градови међу Марицом и Примор- 
јем. Сва остала земља, осем градова, би страхо- 
вито опустошена. Људи су убијани, а жене и деца 
су одвођени као робље. 


У пролеће 1307 године дође још Каталонаца 
с принцем Фердинандом од Мајорке (нећаком кра- 
ља Фридриха од Сицилије.) Пошто је тракијско 
приморје било сасвим опустошено, четници га на- 
пусте и крену се даље на Македонију. Али сеи 
они међу собом побркају. Принц Фердинандо оста- 
ви четнике. Њихов опет заповедник, витез де Ро- 
кафорте, настани се на полуострву Касандри, ју- 
жно од Солуна, и одатле почне пленити сву ону 
околину и светогорске манастире. Ту их притесни 
солунски царски заповедник Хандрен, те спасе част 
Источнога Римског Царства, које се дотле спрам 
њих сасвим немоћно показало. Тиме се знатно о- 
слабе сви њихови прохтеви о новоме освојењу и о 
деоби Источнога Римскога Царства, које су они до- 
тле, сећајући се онога што се учинило 1204 при- 
ликом оснивања Латинског Царства, с приличном 
озбиљношћу у глави имали. Касно у јесен 1308 
заповедник каталонских чета Рокафорте, с још не- 
ким главарима, би затворен и одведен у Напољ. 
Остали крену даље у Тесалију, и у пролеће 1309 
стану у службу код тамошњега деспота Јована ІІ 


који су се у Источном Римском Царству најмили у војнич- 
ку службу па се оженили Гркињама. Да је већа била тур- 
ска него Каталонска гомила, види се и по речима краља 
Милутина, који у својој хиландарској повељи говори да 
су Турци утврдили се у Великој Романији (тј. Тракији) 
и да су у њој остали на 20 година. По томе би почетак 
ове најезде падао пре 1300 године. И цар Андроник, го- 
ворећи о овој најезди У својој хиландарској повељи, по- 
миње поглавито Турке или — како их он називље — 
Персијанце. 

Анђела. Али их је и он, после неког времена, дру- 
гом уступио, те су из Тесалије отишли у Јеладу 
и тамо се станили, освојивши војводину Јеладу 
од дотадашњих француских господара!. 

И ми смо овде опширније изложили најезду 
каталонско-турских четника на јужне приморске 
крајеве Балканскога Полуострва што она не само 
објашњава неколико страна српске историје него 
што је у њој прави почетак озбиљне турске наје- 
зде на Балканско Полуострво и борбе српскога на- 
рода с Турцима. Историја ове најезде показује, 
лепше него ишта друго, у каквом се стању нала- 
зило Источно Римско Царство у почетку ХГУ века, 
онда када је краљ Милутин својом женидбом са 
Симонидом зауставио своје дотадашње срећне на- 
паде, иако није сасвим напустио своје раније ми- 
сли. Очевидна немоћ у којој се тим догађајима 
показала византијска држава поче на све стране 
будити прохтеве у византијских непријатеља и 
претендената, Јиречек у својој Бугарској историји 
бележи да је каталонски вођ Рокафорте 1308 по- 
мишљао да начини савез с Бугарима, али да до 
тога није дошло зато што су Византинци уграбили 
да се раније сами измире с Бугарима, Онај исти 
Карло де Валоа, по својој жени претендент на ца- 
риградски престо, који 1308 беше начинио с кра- 
љем Милутином уговор о нападању и одбрани у 
намери да се растури Источно Римско Царство, 
послао је исте 1308-1309 године (у септембру) 
свога агента, некога Теобалда де Сепоа, да исте 
ове Каталонце око Свете Горе придобија и наима 


: Ово каталонско-турско четовање има читаву своју 
историјску литературу. Најопширније га је и најпоузда- 
није изложио Карло Хопф у његовој Сеѕсһісһіе Сгіесһеп- 
1апаѕ уоп Вешпп дез Ми ејаНег5 615 аи? ипзеге 2еії Егзећ 
ипа Стиђег ЕпсусІор., ІХХХҮУ. 380—389. По њему је ра- 
дио Херцберг у Сеѕсһісһіе дег ВугапИпег ипа деѕ оѕтапі- 
ѕсһел Веісһеѕ, Вег1іп 1883, стр. 453 и д. 

за његову ствар. Горе описаним се, дакле, четова- 
њем објашњава и онај уговор међу краљем Ми- 
лутином и Карлом де Валоа, и успеси каталонско- 
турских чета без сумње су навели на оне претен- 
дентске мисли и планове Карла де Валоа!. Исти 
Карло де Валоа уговарао је те године и неки савез 
с Млецима. Херцберг бележи да је Карло од 1302— 
1313 потрошио на своју византијску политику 
знатну суму од 115960 лира. 


Неизмерне су последице које су се у Источном 
Римском Царству показале од обесног хајдукова- 
ња ових чета. Ове су чете прве разориле царску 
власт у приморју од Цариграда до Солуна. Оне су, 
свадивши се с цариградском господом, прве почеле 
да у већем размеру наимају турске четнике из Ма- 
ле Азије, да с њима војују против царства у Евро- 
пи, и тиме су, у првим годинама ХІУ века, кад 
су турска племена и онако била у новоме напону 
акције, показале им шта има на Балканском По- 
луострву, и како се по њему четује. Ова је прилика 
Турцима била добро дошла, да се на Балканском 
Полуострву одомаће и с његовим путовима боље 
упознаду. Даље напред видећемо како се један део 
истих ових четника склонио у Србију, како их је 
краљ Милутин у своју војничку службу примио и 
негде у Македонији населио. То би било и прво 
њихово насељење у српским земљама. Исти краљ 
Милутин имао је затим посла с овим истим Тур- 
цима, који су се против њега побунили били, а као 
савезник византијски слао је, све услед ових истих 
догађаја, своју војску против њих и кад су се ка- 
сније наново око Калипоља населили и заузели га 
били. Па ни с тим још није исцрпен интерес ових 
догађаја за српску историју. Каталонске чете са 


1: Оригинални текст уговора међу краљем Милутином 
и Карлом де Валоа саошштен је са српским преводом и 
објашњењима у Гласнику, ХХУП. 

њиховом свакојаком дружином, нападајући 1308 
Свету Гору и њене манастире, ударале су и на 
Хиландар, где је тада игумном био потоњи архие- 
пископ Данило. Животописац Данилов оставио је 
прекрасну слику, како о тим нападима на Хилан- 
дар тако и о јунаштву Даниловом том приликом 
и уопште о делима ових распуштених четника и 
о њиховој насилничкој управи по јужној Маке- 
донији, а тако исто и о жалосном стању у ком се 
тада налазило Источно Римско Царство. Кад се 
прочита опис тога нашега писца, моћи ће се пој- 
мити колико је рђава, и колико је малаксала била 
управна и одбранбена снага тога царства, кад је 
само неколико хиљада смелих људи могло да га 
баци у толике неприлике! Слика нашега историка 
из ХІУ века припада добро изведеним посебним 
нацртима, који се без осветљења из околине не би 
дали како треба уочити. А у њој има веома заним- 
љивих страна. По том нашем историјском саставу 
изгледа да се о свима овим појавама у средњем 
веку није мислило по мерилу којим се ми данас 
служимо. Има ствари које су нашем данашњем 
оку много чудније него што су биле оку ондашњих 
сувременика. Све што је у овом одсеку наведено 
биће од помоћи да се у пуној светлости види и 
схвати приповедање нашега историка које се тиче 
онога што се у 1308 догађало међу Сером и Светом 
Гором. Размишљања и објашњења која ће овај 
комадић српске историографије ХІУ века изазвати 
следоваће у одсеку који ћемо почети преводом са- 
мога тога списа. 


ПІ 


Стара српска прича о каталонско-турском нападу на 

Хиландар, политика краља Милутина према овим 

четницима, према Источном Рилском Царству и према 
латинским претендентима тога царства. 


Главно лице, које је са српске стране упле- 
тено у борбу са каталонско-турским четницима, 
јесте ондашњи игуман хиландарски, потоњи ар- 
хиепископ српски Данило. Напад је био наперен 
на Хиландар. Текст је до нас дошао у животопису 
ахриепископа Данила, и по живости описа тешко 
би било мислити да га није писао или очевидац, 
на прилику какав ђак Данилов, који се у то време 
није од њега одвајао, или да је написан по кази- 
вању самога Данила. С овим дајемо места самом 
тексту. 


„Неколико времена пошто је тако у тишини 
поживела Света Гора, Бог је напусти по ономе што 
је некада речено о његовом предрагом граду Је- 
русалиму, кад је изговорио: и напустићу мој пре- 
драги град, да се погази и разнесе од многих — 
као што је и било. И овај мој блажени господин 
налазио се у Светој Гори, као што смо мало више 
казали, кад се подигоше многи народи и кад с ве- 

ликом силом! освојише многе пределе грчких зе- 
маља до самога Цариграда, ширећи свуда опусто- 
шење, и одводећи робље на работу. Чудна је, и 
неисказана била та појава. Освојивши тако оне 
земље, дођоше са својом силом и на Свету Гору, 
и опколише је сву, разнесавши сва богатства, која 
су у њој била сабрана, и учинивши по њој не малу 
пустош. Свето место названо Хиландар било је 
веома напаствовано и јако притешњено од ове без- 
божничке најезде. Јер у граду самом они заузеше 
места благоговејних и богобојажљивих људи, ме- 
ђу којима је био и овај мој господин, и велико мно- 
штво мирских људи од манастирског властелин- 
ства, који су се били склонили у манастир са же- 
нама и децом својом. Још је те године уз ту не- 
вољу била и друга љута невоља, што је свеколико 
човечанство пропадало од глади, и славноме ма- 
настиру Хиландару још је ваљало кроз толико 
време и хранити тај многобројни народ. Али наста 
још љућа невоља. Почеше мрети од глади и људи 
и стока. Мала деца умираху сама, жваћући дојке 
својих већ помрлих матера. Зијајући од глади, 
људи потицаху један другоме, и посртаху као пи- 
јани. јКеђу морени, једни не могаху гледати, а 
други ничке лежећи, као свака марва, трзаху зу- 
бима траву, и у том издисаху. Многи калуђери из 
манастира, не могући подносити ову муку, остав- 
љаху сама овога мога преподобнога господина, игу- 
мана кир-Данила,и тражаху спаса у бегству. Али 
ко да умакне ономе што му је Бог судио? Јер исти 
ти падоше у руке безбожницима, који неке по- 
бише, а неке одведоше у ропство. А овај блажени 
живо се стараше за цркву Христову, најрадији 
бејаше да у њој смрт нађе, и не хоћаше је оставити 
ни усред толикога страдања, јер је схватио да та 


1 У одсеку што је пред овим наведено је шта се из 
других оновремених извора зна о цифрама те силе. 

беда није Богу драга, и да тако сви страдају што 
се Бог расрдио. И седећи на једном месту у пиргу 
манастирском, састави три године и три месеца 
подносећи те муке и невоље, а чини ми се, драги 
мој, да су тадашњи ратови и страховања налик 
на ово страдање што је Јерусалим поднео од Тита, 
ћесара римскога. Јер кад је он дошао на Јеруса- 
лим, свака душа тога града паде под острице мача 
и под друге муке, које је тешко казати. Људи жва- 
таху своје појасе и обућу, а неки се још и гад- 
нијих ствари лаћаху. Тако је ужасно било видети 
тадашње опустошење Свете Горе од непријатељ- 
ских руку. Јер ови безбожни народи, Фрузи, Тур- 
ци, Јаси, Татари, Моговари и Каталани! и други 
многоименити народи, дошавши тада на Свету 
Гору, многе свете храмове спалише огњем, сабрано 
њихово благо разграбише, робље одведоше на ра- 
боту, а оно што је остало скапаваше најтежом 
смрћу од глади. Нити кога беше да их погребе, 
већ се зверје земаљско и птице небесне храњаху 
телесима њиховим. И на овога блаженога Данила 
дође их с великом победом силно мноштво, и јед- 
ни почеше сећи врата на граду славнога манастира 
Хиландара, други опет остраг разбијаху зидове 
градске, хотећи да унутра продру. Стреле што пу- 
штаху ови безбожници, падаху као киша, трубе 
им грмљаху, и сви у један глас клицаху јурећи 
напред. Страшно је било видети редове њихове. 
И овај мој господин, јуначка душа, непоколебљиво 
издржа у том љутом боју, и са својима који су 


1 Да се зауставимо на овој етнографској терминоло- 
гији нашега духовника из ХІҮ века. Под Фрузима мисли 
Европљане Латине, оно што се у грчком зове Франк. 
Турци, Јаси и Татари имена су му која означавају разна 
турска племена из Мале Азије; Каталани су му шпа- 
њолски Каталонци, а како су се ти Каталонци делили на 
коњанике и пешаке, који су се последњи звали алмуга- 
вари, то мислим да је отуд дошло оно Моговари, те по 
том да су и то опет Каталонци. 

уза њ били гледаше као незлобиво јагње на тај 
покољ, тако да сам се дивио његовој уздржљиво- 
сти, његовој трпељивости у болести, његовој мир- 
ноћи у молитвама и његовом подношењу безмерне 
глади и жеђи, као да би у туђем телу био. Јер се 
јуначки бораше с безбожницима од јутра до мра- 
ка, вапијући из дубљине душевне ономе који га 
могаше спасти речима: „Боже, види како нечастиви 
народи дођоше на достојање твоје, како ти оскрв- 
нише свете цркве, како од ове твоје свете горе на- 
чинише као сместиште за вође, како трупови тво- 
јих слугу посташе храна птицама небесним а теле- 
са твојих преподобних зверовима земаљским, јер 
им крв пролише као воду; али нас не предај до кра- 
ја ради твога светога имена; и нека би нас скоро 
претекла твоја милост, Господе, јер веома осиро- 
тесмо, и данас смо ради наших грехова смирени 
до конца”. А ови пакосници, видевши да лако не 
могу ући у град, уседоше на коње, и одоше пуни 
срџбе и љутине, претећи овоме блаженом да ће 
се опет вратити, да с њим свршеї. Таке су и толике 
муке и беде које је овај муж подносио, али се он 
тиме нимало не поношаше. А знатно богатство 
хране тога славног манастира Хиландара сиђе на 
дно, тако да блажени и они који су с њим били 
с 

· Пок. Д. Аврамовић забележио је усмено предање, 
које се у Хиландару сачувало о овој опсади, и којему 
извор може бити овај исти текст. „Опште је мјеније све- 
тогорских калуђера, бележи Д. Аврамовић, да се Хилан- 
дар овим именом назива од оног времена, од како је Папа 
у Светој Гори 1204 год. долазио, с намером да је под своју 
власт задобије и да у њој западно вероисповеданије уведе. 
И тада су му се заиста многи монастири и покорили, а 
који нису оне је разорио. Међу овима који се нису хтели 
покорити био је и Хиландар, и зато је Папа на њега уда- 
рио био са 1000 војника, од којих су до 500 од југа, а 500 
од севера на монастир напали били. Но провидјенијим бо- 
жијим пала је била тако густа магла на монастир да се 
ни прста пред очима видело није. И тако војници мимои- 
ђу монастир, и једни на друге ударе, мислећи сваки да су 

нису имали шта окусити, него су по прашини ку- 
пили сочивне љуске, те су их гризли. Многи мо- 
љаху Бога да умру, неки одбегаваху, али их на 
пољу смрт чекаше. А овај преподобни игуман, 
кир Данило, трпео је све то у сласт, благодарећи 
Богу о свему што се догодило. И видећи таку не- 
прекидну невољу, у коју беше запао дом Пресвете, 
и како ништа неће остати читаво од безбожничкога 
насиља, почем га је Бог обдарио разумом, нађе 
неке људе поуздане и угледне у томе светом ме- 
сту, и утврдивши их у вери како је хтео, узе к себи 
њихове синове, и по томе им предаде манастир, 
да га добро чувају и бране од горе речених јере- 
тика, и даде им довољно новаца, а сам узе свеко- 
лико достојање тога места у потребама црквеним, 
и скупи све остало, па пође са неколико својих 
људи. И носећи све то, прође здраво војску неча- 
стивих иноплеменика, и оде ка благочастивом кра- 
љу Урошу, који се тада находио у славном граду 
Скопљу, те му каза све невоље што су снашле 
оно свето место. Благочастиви краљ Урош много 
се беше обрадовао доласку овога блаженога, и ре- 
че: „Благодарим Богу и Господу моме, што те ње- 
говом помоћу и обраном нису ухватили безбожни- 
ци, те ниси љуто пострадао, него си носећи толике 
ствари са собом дошао к нама, а да те нико није 
напаствовао. Стога ваља да неко време овде у миру 
проведеш, те док не чујемо да су те војске одсту- 
пиле, а после можеш поћи." 





пред њим калуђери који су изишли да се бране те се ту 
побију и сви изгину осим тројице, који су живи остали. 
И од овог дотађаја што је у магли 1000 војника изгинуло 
назван је овај монастир грчким језиком Хиландар, јер 
грчки се хиљада зове хила, а магла андара. Она три 
војника што су жива остала приме после православну 
(источну) веру и постану монаси. Сва тројица су у тра- 
пезарији хиландарској више врата као мученици изобра. 
жена. Имена су им: Маноил, Исавел и Исмаил“. Света 
Гора. У Београду 1848, стр. 16—17. 

Али овај мој господин, имајући од младости 
наду у Бога, и уздајући се у њ крепким уверењем, 
и њега јединога љубећи и желећи, претпоставља- 
јући, при том, да се у име његово сконча, и сећа- 
јући се речи господње, која вели: „Не плашите се 
оних што убијају тело, а што души не могу ништа 
учинити, али се плашите онога који вас после 
смрти може бацити у јаму огњену”, предаде бла- 
гочастивоме краљу све што је донео, злато силно 
и многе друге црквене потребе, ергеле коња и мно- 
гу стоку, све му то предаде, а сам се не хте одво- 
јити од благонаравна живота Свете Горе, те се љу- 
базно поклони благочастивому краљу, па се опет 
крену у дом пресвете Богоматере што се зове Хи- 
ландар, не плашећи се мучења, као витешки стра- 
далник. Хоћу ли моћи исприповедати или разум- 
љиво описати толика страдања и напасти, невоље 
и муке овога мога господина, што их је поднео те 
године, враћајући се у Свету Гору? У то време 
се не могаше наћи ниједне стазе којом би се могло 
мирно проћи; на све се стране ваљало борити и 
сусретати с ратницима. Али овај мој господин 
нигде не двоумљаше, него, покривајући се именом 
свештедрога Бога као тврдим оружјем, пролажаше 
толике муке по ономе што је рекао богоотац Да- 
вид: „Не поплаши се страха ноћнога, ни стреле 
која лети дању, пошто ће анђелима својим запо- 
ведати те ће те сачувати на свима твојим путевима, 
да ни о камен нигде ногу твоју не спотакнеш". 
И Бог, који има непрекидну милост к човечанском 
роду, не ускрати је ни овом блаженом. Јер на јед- 
ном месту подиже се неки силан човек, видећи 
где овај блажени иде посред области његове, и до- 
шавши с момцима својим, хтеде да разграби све 
што је он носио. Али блажени, уздајући се у Бога, 
заповеди пратњи својој да му слободно приступе 
и да га ухвате, Вредно је било видети у тај мах те 
ратнике како с оружјем својим падају под рукама 


5 

људи овога блаженога, како и тога њихова старе- 
шину ухватише и руке му тврдо везаше наопако, 
па пођоше живо напред, водећи га са собом. Али 
си ти, сило велика и помоћи божја, сачувала овога 
блаженога господина мога, јер се тада диже вели- 
ка вика, и чувши је рођаци онога ратнога старе- 
шине, помислише да је погинуо, те их уста сила 
велика, и предсретоше овога блаженога, па га ста- 
доше питати од које је стране и куд иде. А он 
одговори: „Ми смо посланици и идемо у славни 
Цариград”. Они почеше питати за онога заробље- 
ног војничког старешину, којега су ту држали 
момци преосвећенога, а гневом божјим заслепљени 
њега сама не виђаху. Раставши се с њима, Дани- 
лови и његови људи хитно пођоше напред даље, 
водећи са собом онога бунтовника. Пошто пак ра- 
зумеше да су изван његове области, и да се више 
немају чега бојати, блажени заповеди да га пусте. 
Јер тако у њему чињаше Бог, који све храни и о 
свима се брине. А мени, слузи његовоме, ово је 
све по срцу и души, те ми ваља што пре дати милу 
слику његовог живљења у врлини. Тако идући у 
Свету Гору, дође у области где су они безбожници 
на градове земаљске нападали, а села и цркве 
огњем палили, тако да се не могаше ништа у тим 
местима наћи што није било под невољом, јер се 
од човека до животиње на све насртало. Овај бла- 
жени непрестано није нимало марио хоће ли се или 
неће жив вратити. Али кад виде такове страхоте, 
све се више и боље пооштраваше у трпљењу, те 
хођаше и дању и ноћу, нигде се не одмарајући. 
Једанпут у зору нађе се усред ових четника, и не 
знајући шта би друго, раздели момке који су с њим 
били, и једни узеше коње и остале путне потребе, 
па утекоше у град Редил!, а он с неким калуђерима 


7 Редил је Рендина, на западној страни отоке из је- 
зера Тахинос, спрам Орфана, у заливу који се зове Ор- 

и осталим момцима, по вољи божјој, нађе лађе као 
нарочито за њ спремне, и ушавши у њих, отплови 
на неко тврдо место у острву, и ту проведе много 
дана мучећи се глађу и жеђу. И кад улучи згодно 
време, изађе из воде, и пође што брже куд је на- 
мислио. И друге је многе неприлике имао на путу 
од безбожника. На многим местима га бејаху оп- 
колили да га ухвате. Али су душе праведничке у 
рукама божјим, мучење их се и не додирује, и очи 
их безумничке осуђују на смрт. И овај преподоб- 
ни, окривљен помоћу божијом, и имајући савршен 
дар да говори китњасто и разнолико, пролажаше 
здрав и читав кроз све те војске. И кад дође тамо 
у дом Пресвете,! онде где је часно усамљено место 
за оне који би ту хтели живети, набе оне људе, 
којима је био испоручио манастир, где су хтели 
да манастир предаду у безбожничке руке, што би 
и учинили били да се преподобни није тако брзо 
вратио. А није било ни њима без невоље, јер су 
на једном месту били дуго затворени, скапавајући 
од глад:: и од жеђи. 

Овај мој господин, којега усуђујем се да на- 
зовем благим и свештедрим храниоцем толиких и 
толиких, који је живео дивно и изредно, богоугодно 
и као светац, видећи многе невоље тога светога 
места и да напослетку већ нигде ништа у мана- 
стиру за храну нема, даде много новаца, и посла 
веште људе који се прокрадоше до мора, и ку- 
пивши једну лађу пшенице, донесоше је у мана- 
стир преподобном игуману кир-Данилу. Потом да- 
де наново много новаца, те из места изван Свете 
Горе сакупи велику множину одабраних људи, 
које, с њиховим оружјем, доведе у манастир, да 


фански или Редински. Ту је, како се по овоме види било 
старо пристаниште за наше људе који су путовали у Све- 
ту Гору. Тим се уједно означава и пут на ком су се збили 
догађаји о којима се овде приповеда. 

1 Тим именује Хиландар. 

се боре с оном три пута клетом јереси. Они безбо- 
жници, чујући да је дошао преподобни и да има са 
собом поузданих за победу људи, не ради такове 
силе мога господина, него поплашени страхом го- 
сподњим, не хтеше те године ударати на то свето 
место, већ скупише силни плен из Свете Горе, и 
вођаху са собом људе и жене, момке и девојке, 
повезане ужетима као марву, и вођаху их на ра- 
боту. Така је та била мука и невоља што тада 
наиђе на Свету Гору, да јој није могло бити једна- 
ко ни страдање јегипатско, ни клање деце Иродове 
у Витлејему, ни халдејска најезда на онај прво ре- 
чени свети град, и тада наиђе на људе све што се 
зло могло помислити. Јер горе и пећине, брда и 
долине и све распутнице беху испуњене телесима 
мртвих, нагих и непогребених, да је било страшно 
и жалосно погледати. 


И ти безбожници, опустошившти тако све, по- 
ђоше опет натраг на своја места. Један пак део 
њихов пролажаше случајно близу места што се 
зове Хиландар. Видећи то људи који су били у 
манастиру са преподобним, почеше молити пре- 
подобнога да им допусти да изађу да их нападну. 
А овај мој господин, бојећи се да му што не по- 
страдају, не хте им допустити. Али они, уздајући 
се у Господа и у помоћ Пресвете и у молитву ово- 
га блаженог свога господина, узеше оружје, и иза- 
шавши на тврдо једно место на путу, ухватише 
око њега заседу, па кад у заседу наиђоше безбо- 
жници, људи ови скоче изненада, и сложно уда- 
ривши упадоше у средину њихову, те многе по- 
бише, многе ранише, а многе заробише и одведоше 
у манастир к преподобному, заробљенике њихове 
ослободивши. Ту упленише доста безбожничког 
блага; а овај мој господин и учитељ, оглашавајући 
унапред помоћ божију и њихову победу над по- 
ганицима, узе оружје све златом ишарано самога 
војводе поганичког и фарију његову, у којој је било 

војно одело све златом украшено, штит и копље, 
и остало, даде све благочастивоме краљу Урошу 
на предивну похвалу и част, пославши једнога од 
знатнијих калуђера са неколиким слугама својим, 
а сам захваљиваше гласно општему добротвору 
Богу, који је тако учинио. И тако живљаше у дому 
Пресвете, трудећи се живо и изнуравајући своје 
тело многим и жестоким бдењима и непрестаним 
поучавањем речима божјим, чувајући целомудре- 
ни начин свога живота, и учећи до краја сваку му- 
дрост, еда би га за многоплодне врлине и непо- 
рочни живот љубили сви благоверни. 

Мало времена по одласку оних безбожника из 
Свете Горе, дође глас како се спремају да дођу 
на свети манастир Хиландар и на преподобног игу- 
мана Данила да изврше вољу своју, јер шкрипаху 
зубима на овога мога господина говорећи: „Кад 
бисмо њега ухватили, припало би нам од њега 
многобројно богатство". И тако мишљаху коју би 
вештину употребили да у руке добију овога пре- 
подобнога. Чујући о томе. њиховом договору го- 
сподин мој и чувши да иду, узе са собом два ка- 
луђера и мало својих момака и пође у руски мана- 
стир светога Пантелеимона, к духовноме оцу да 
му се поклони, видећи како се они безбожници 
журе да га закољу. И кад је дошао тамо у мана- 
стир, поклони се светој цркви и, узевши светога 
оца, оде с њим на кулу. Ту је у друштву само 
с њиме пробавио тај дан и ноћ у духовним бесе- 
дама. А они безбожници нађоше нека два човека 
од области хиландарске, по имену Николаја и Ге- 
оргија, које је љубио овај мој господин, и обећаше 
им дати много новаца ако предаду преподобнога. 
И њих ђаво преласти те им се обећаше да ће то 
учинити. И док је овај преподобни био у прво 
реченом руском манастиру, они се безбожници ди- 
гоше и пођоше на Хиландар. И како чуше да пре- 
подобни није дома, нађоше људе с којима оно беху 

уговорили, и послаше их да уђу у град к препо- 
добному где је био, па да и њих уведу за собом. 
Они дођоше ноћу, и почеше дозивати казујући 
своја имена и позивљући да им брзо отворе град- 
ска врата, јер су послани к преподобному по неком 
великом послу хиландарском. Али онога манастира 
калуђери, бојећи се и сами од безбожника, не хтеше 
им отворити, нити што о њима јавише преподоб- 
ному. Кад пак дође време јутарњих песама, јавише 
о томе преподобному. Он заповеди да их доведу 
к њему. И кад су дошли, стаде их питати господин 
чега ради су дошли. Они му одговорише речима 
којима су могли утајити своју пакост. И овај, како 
је сам у истину био незлобив, поверова свакој њи- 
ховој речи, и не осети лукавства њихова. А кад 
свану, овај блажени ходајући око куле и појући 
часове, погледа на једно место високо, и учини му 
се да види неке велике птице, које лећаху к ма- 
настиру у коме је био, и кад још боље дан поче 
освитати, опазише многе чете безбожничке где иду 
и где изненада обиђоше град, заузимајући све, и 
вичући страховито, јер уђоше међу зидове градске 
и улетеше унутра као крилати, све грабећи као 
зверови, па почеше звати к себи оне с којима су 
уговорили да им предаду преподобнога. А к онима 
чији је био манастир говораху: „Ако хоћете да 
вама никакве пакости не учинимо, дајте нам тога 
и тога, казујући по имену блаженога; не учините 
ли то, све што је ваше, предаћемо огњу". И за 
један час згпәлише и божанствену цркву и све 
палате тога манастира, и око куле у којој је био 
преподобни, почеше свлачити и прислањати унао- 
коло уз кулу силно мноштво дрва, шуме и дасака, 
снопља ланенога, и то све запалише, да се кула 
угреје и начини као пећ огњена. И ови лукави и 
безбожни ратници распаљиваху ватру што већма, 
да би пламен што више допирао. Момци препо- 
добнога који су ту били устрелише многе безбо- 

жнике. А она два малопре поменута издајника 
обрлаћаху све који су ту у кули били да предаду 
преподобнога. Мој господин виде ту њихову не- 
ваљалу сплетку, јер је од младости био довитљива 
разума, и ту му послужи та његова особина. На 
врху те куле беше црква која је имала споља твр- 
де гвоздене кључеве. Он их кришом к себи узе, 
и рече к онима што су га хтели предати: „Браћо 
да уђемо у цркву да се помолимо Богу и да се 
међу собом опростимо, јер се од вас растајем, да 
бих умро, што већ видим да је близу“. Чинећи 
ово, блажени досезаше умном молитвом до небе- 
са, чекајући помоћи од Бога, а својим момцима 
беше наредио да им узму оружје чим уђу у цркву, 
и да их после у цркву затворе. И кад сви с пре- 
подобним уђоше у цркву, ништа не слутећи шта 
се спрема, онда им момци блаженога отеше ору- 
жје, и искочише напоље са преподобним, њих оста- 
вивши унутра затворене. Пламен споља поче до- 
пирати до врата, и преподобни нађе мало воде, и 
угаси га. Други пут учини тако исто. Кад му неста 
воде, нађе у једном земљаном суду мало вина, те 
тим угаси пламен. А Бог, који својих слугу никад 
не оставља, који је сачувао три детета у огњеној 
пећи, претварајући пламен у росу, показа исту 
таку благост и према овоме. Јер дуну нека дивна 
хладовина од Горе Атонске, и утиша жестину огња, 
разгонећи пламен и дим. А безбожници, пошто 
толики страшан напад чинише на преподобнога 
од јутра до подне, тада изађоше изван града на 
поље, да једу. И наједанпут учини се међу њима 
велика узбуна и метеж, прихватише оружје, хитро 
уседоше на коње, и виђаше се како стадоше бежа- 
ти. Овај пак мој господин мишљаше да то не буде 
какво лукавство, или да не иду да доведу још дру- 
штва, да с већом силом брже сврше што су нау- 
мили; и дуго чекаше да се врате, вапијући из ду- 
бљине душевне и молећи се Богу с топлим сузама, 

говорећи: „Господе, пред тобом је све што желим, 
дах се мој од тебе не крије". И како се не виђаше 
да се враћају они непријатељи, блажени још до- 
зна да им се нека невоља доиста догодила, јер им 
старешине беху отишле са силом њиховом, а они 
ту сами остали, и тако морадоше и они журити се 
за њима, да не би били побијени. Видев мој благи 
хранитељ победу над његовим непријатељима, која 
му се тако даде, отвори своја уста, и захваљиваше 
Богу, којега се помоћу показаше као шала зли на- 
пади непријатељски. И изашавши одатле, седе на 
коња са Богом дарованим му момцима, дође у ма- 
настир светих четрдесет мученика на обали мор- 
ској, који се зове Ксиропотам, и који је од темеља 
украсио и утврдио богоносни отац кир-Сава мно- 
тим поклонима у новцу, уписав ту у поменик себе 
и родитеље своје. Проведавши ту неколико дана, 
опет оде у своју ћелију у Хиландар, славећи Бога 
о свему. А они безбожни и злоимени погани народи, 
којих љуту грешничку смрт поменух, дошавши у 
Свету Гору, осташе у њој три године и три месеца, 
чинећи дела опаке смелости. Људска телеса падала 
су као трава кад се коси, и не бејаше места где не 
лежаху мртваци. Многе божанствене цркве и мно- 
ги домови попадаше, а многа се места разорише, 
тако да их није било лако познати. Ко ће изрећи 
колику је многу земљу била прекрила својом бе- 
дом ова необична напаст? Не бејаше куће у којој 
се когод не оплакиваше. Кад све опустошише тако 
да већ сами нису имали шта јести, хтедоше да 
опет иду до Цариграда, хвалећи се како својом 
силом могу многе земље опустошити. И кад су 
дошли до Христопоља, подигоше се на њих многе 
области грчкога царства, и начинише им преграду 
великим зидом од горе до горе, тако да се туда 
више повратити не могу. И то се место назва Ка- 
вала. А они нечастиви, видећи да немају куда по- 
вратити се, војеваше на земље около тих места, 

идоше и на град славни Солун и на Бер, и ту их 
Бог преблаги раздели на њихову пропаст, да се 
скончају са срамотом својом. Једни пак од Фруга 
и Римљана, који се зову Каталани и Моговари, 
одоше преко мора у своју земљу, а Мелекил са 
својом силом пређе к благочастивом краљу Уро- 
шу, и отпочевши против њега сплетку са другови- 
ма својима, би ухваћен, и сконча се злом смрћу. 
Халик пак с многим војницима насрну на земљу 
Влахиотску и на Ливадију и остале тамошње кра- 
јеве да их осваја. Фрузи из Ливадије сукобише се 
с њима, али их не могоше надвладати. А они, опу- 
стошивши све крајеве тих земаља, рекоше у себи: 
„Ми једини што смо се растали од својих другова 
имамо изгледа да се скончамо снагом некога цар- 
ства, ако се о нама чује. И покоривши се тобоже 
грчком цару, том преваром пређу у Калипољ, па 
се ту опет одметну и стану војевати на цара, и пле- 
нити области његове. Али благочастиви и христо- 
љубиви краљ Урош учини му помоћ пославши 
знатне своје људе са многом силом одабраних вој- 
ника, те с њима сврши, као што је познато. И рече: 
„Погибоше нечастиви за своје безакоње!." ” 


То је наша српска прича о каталонско-турској 
напасти, која је 1305—1308 снашла јужне стране 
Балканскога Полуострва. 

Ја сам је изложио у верном преводу и у це- 
лини, пошто сам по садашњим историјским истра- 
живањима изнео шта се о истој напасти у европ- 
ској књижевности зна. Неће бити тешко уверити 
се да наш историјски спис по живости описа може 
стати упоредо са свима осталима из онога времена. 


1 Ђ. Даничић, Животи краљева и архиепископа срп- 
ских, 340—355. 

Што се тиче самих података, они се слажу 
с онима који су с других страна познати. Убиство 
Рожера Латинина било је у Дренопољу на крају 
априла 1305, а на крају маја те исте године Ка- 
талонци су освојили Перинат (међу Родостом и 
Цариградом). Старешина Шпањолаца Рокафорте, 
са главним својим људима, затворен је у јесен 
1308. Ако узмемо да је то било у септембру, онда 
је цела ова најезда трајала свега три године и три 
месеца, како и каже животописац Данилов. Само 
што то време излази по овим белешкама од по- 
четка најезде па до њеног свршетка с одласком 
Каталонаца и с даљим продирањем заосталих Ту- 
рака у Тесалију и Јеладу, а животописац Данилов 
изреком каже да су безбожници у самој Светој 
Гори и око ње остали три године и три месеца. По 
томе би ваљало узети да је цела најезда трајала 
четири године, и у таком случају свршила би се 
била истом 1309 године. Занимљиво је и то што 
животописац Данилов узимље да су Каталонци 
сасвим оставили ове крајеве онда кад је у јесен 
1308 Рокафорте затворен, и да су се турске чете 
разделиле на две стране, тако да су једне под ко- 
мандом Мелекила стале у службу краља Милути- 
на и населиле се у Србији, друге опет да су под ко- 
мандом Халика отишле на Влахиотску (тј. Те- 
салију) и на Ливадију, да су тамо однеле победу 
над ливадијским Французима, и потом лукавством 
опет стале у службу Царства Византијског, те се 
тим начином докопале Калипоља, и ту, опет на 
царство побуниле и почеле свој стари занат. Из 
других историка ти се догађаји могу донекле, по- 
пунити, расветлити и за године везати, како бисмо 
за даље приче наших извора добили нешто поуз- 
данију подлогу. 

Хопф наводи како је агенат Карла де Валоз 
у пролеће 1309 остатак Каталонаца (међу којима 
као да је по животописцу Данилову било више 

Турака) одвео у Тесалију (коју наш писац зове 
земљом Влахиотском), и како их је ту у септембру 
1309 исти агенат напустио, уверивши се да они пла- 
новима његова господара не могу бити ни од ка- 
кве користи, пошто су већ у сукобима са солун- 
ским византијским војводом ударили натраг, и ка- 
ко их је тесалијски кнез, Јован 11 Анђел, у пролеће 
1310 уступио француском дуки од Атине (Ливади- 
је) Валтеру де Брјен. Те године, 1310, дука Валтер 
учини доста освојења помоћу ових војника, и знат- 
но рашири своју државу нарочито према северу. 
Али ни он није могао дуго бити на миру с овим 
метежницима, јер се с њима завади, и буде при- 
нуђен да против њих креће војску из свију фран- 
цуских држава у Грчкој, које су се онде још од 
времена крсташких установиле. Баш у тај мах 
војводство је атинско стајало на вршку своје сла- 
ве, држећи под собом сву Атику, Виотију и поло- 
вину Тесалије, земље напредне и богате. Сукоб 
међу метежницима и дуком Валтером, за који жи- 
вотописац Данилов каже „Фрузи из Ливадије су- 
кобише се с њима, али их не могоше надвладати", 
био је на Скрипу и Кефису, код језера Копанског, 
15 маја 1311 године. Он је био Косово француској 
владавини у Грчкој, која се почела још у почетку 
ХІІІ века. Морејски и ливадијски Французи изве- 
ли су у тај бој на 15.000 војника. Кад су се ту 
поломили, турско-шпањолске хајдучке чете оснују 
у тим крајевима хајдучку државу, поделе између 
себе села и жене изгинулих витезова, и држали су 
се тамо, на ужас свима околним суседима, на 75 
година, држећи непрестано свој савез са малоазиј- 
ским Турцима, откуд су, види се, своју снагу обнав- 
љали!, Одатле се један део њих и Калипоља на- 
ново докопао, као што приповеда животописац Да- 


1 Негфгђегв, о. с., 456—459. Лгеёек, рёјіпу пагода 5ш- 
ћагокећо, 248. 

нилов, а о чем остали извори ништа не говоре. 
Како је Калипоље од њих одбрањено, изложићемо 
после нарочито, јер се то још ближе тиче српске 
историје. 

Ето тако је свршио онај део каталонско-тур- 
ских чета што је, после њихова расцепа, отишао 
у Тесалију и Ливадију. Карактеристично је за вој- 
ничку и административну снагу ондашњих држава 
Балканскога Полуострва што је једна мало јача 
разбојничка војска могла да учини преврат и да 
збаци власт код које је мало раније стала у слу- 
жбу. Још је карактеристичније што је то исто 
покушало против краља Милутина оно друго оде- 
љење што је по приповедању животописца Дани- 
лова у Србији у службу се погодило. Срећа је што 
нам и за тај део историје турско-каталонских чета 
и за повраћање под византијску власт на превари 
заузетога Калипоља може послужити као извор 
казивање самога краља Милутина. 


У хрисовуљи својој манастиру Хиландару о 
селишту Уљарима, која је ушла и у живот краља 
Милутина у Цароставнику, ево како се, по запо- 
вести самога краља Милутина, приповеда шта је 
он чинио с тим Турцимаі. 


„И пошто прође мало времена, пише се у хри- 
совуљи од стране краља Милутина, онај који се 
своје злобе не оставља и који се хвали да ће хри- 
шћанство упропастити наоружа безбожне Перси- 


: Љ. Стојановић, Споменик, ІШІ, 22. Нема никакве 
сумње да у тој хрисовуљи имамо неку врсту автобиогра- 
фије краља Милутина. Из ње је начињена она автобио- 
графија краља Милутина која се чита у Цароставнику. 
Занимљиво је упоредити текст Цароставников и текст 
хрисовуље. Цароставник је мењао хрисовуљу на штету 
појединости и стварнога причања догађаја, премда је 
овде причу о ратовању против турских четника раздвојио 
на два дела у корист историјске разговетности. 

јанце и Агаране на род хришћански. И подиже 
их се из њихове земље велика множина, и усе- 
лише се у велику Романију, и упропашћујући ста- 
до Христово као вуци, додириваху и сами велики 
град Цариград, хвалећи се да се пред крепошћу 
њихове снаге не може одржати никакво царство. 
И укоренише се у свакој слободи у великој Ро- 
манији до двадесет година!. А краљевство ми, уз- 
дајући се у милост божију и не бојећи се њихових 
сплетака ни напада, призна неки део тих Персија- 
наца у Богом даровану ми државу, на своју по- 
хвалу и част, тако да ми завиде околни цареви 
што их примих и наместих?. Али они, упознавши 
се, после неког времена, с Богом дарованим богат- 
ством и славом мојега отачаства, напунише се за- 
вишћу, и почеше мислити у лукавим и безбожним 
срцима својим да ме раставе од свега што је до- 


1 По овима речима ваљало би ток догађаја предста- 
вити нешто другојачије него што се то чини у европским 
историјама. Изишло би да се најезда турска почела негде 
у последњој десетини ХПІ века; да су Турци тада наста- 
нили се негде у Тракији; да су се Каталонци њима само 
на чело ставили као вође, прикупивши још турских чет- 
ника из Мале Азије, и да се међу 1305—1308 догодило 
само ратовање, којему се главна лична снага нечујно на- 
гомилавала из раније. Цар Андроник у својој хиландар- 
ској повељи такође помиње нагомилавање Турака (или 
Персијанаца како су их у први мах Византинци нази- 
вали), али о времену не говори ништа. 


2 То је оно одељење о коме се напред помиње да га 
је водио Мелекил. Истога тога Мелекила (како га Дани- 
лов животописац називље) Нић. Гргур зове Меликол, ка- 
зујући о њему како је најпре био примио крштење и обе. 
ћао стати у службу византијску, па је све то погазио и 
отишао на позив краљу Милутину. С Мелекилом је, по 
Нић. Гргуру, било хиљаду коњаника и пет стотина пе- 
шака. Краљ их је разоружао и одузео им коње, и уде- 
сио је да живе као и обични људи а у време рата да се 
наоружају и да пођу са српском војском куда би се и 
докле заповедило. Нић. Гргур. І, еа. Вопп, стр. 254. 


78 Стојан Новаковић 
| | ~ из 





бро и од отачаства мога, и да и спомен мој“ 
српске земље истребе. Ну ради молитава св. С- 
меона и светога епископа Саве, Бог њихових м- 
сли не чу, него по своме милосрђу, крепком дј 
сницом и високом мишцом даде нама помоћ они 
који је створио небо и земљу. А они, напунивши 
се до краја своје погибије, оштрим својим оружје 
једнодушно као дивљи зверови најахаше на мот 
отачаство, изрише и ископаше сами себи јаму, . 
коју се увалише. Краљевство ми сабра војску бо 
годароване ми државе, и примивши благослов о, 
архијереја и од свега сабора српскога, изиђе на 
супрот тој војсци са својим домачедцима, и помоћу 
свештедрога човекољупца владике и Господа могг 
Исуса Христа, и молитвама светих његових угод- 
ника ми њих напослетку победисмо, те се оружје 
њихово забоде у срце њима самима, лукови им 
се поломише, и не оста ни трага од њиховога без- 
божнога гњева. И не само оне што су у нашој др- 
жави, него и у самој великој Романији, где се 
бејаху распространили и напослетку и по градо- 
вима утврдили, и тамо их кроз нас грешнике сила 
божија порази, предавши једне смрти, осудивши 
друге у заточење, а неке, и не мало њих, преда- 
досмо у ропство земљи српској. Њихово силно бо- 
гатство разграбише наши великаши и остали јер 
се бејаху богатству предали и уза њ Бога забора- 
вили, па стога, што се Бога не опомињаху, зло 
изгибоше. И градови се њихови, напослетку, разо- 
рише, тако да се од тога безбожнога народа нико 
већ не могаше ни спомена ради наћи у свој вели- 
кој Романији с ове стране Византијскога Мора, 
осем оних што су се затекли у ропству у српске 
властеле. 

Кад је чуо васељенски и велики, благочастиви 
и христољубиви цар, таст краљевства ми, кир- 
Андроник Палеолог ово велико и преславно чудо 
и помоћ божију, што даде у помоћ владика Хри- 

стос против ових поганика, зачуди се и прослави 
јединога у тројици човекољупца Бога који твори 
дивна и преславна чудеса и који може све.“ 

Тим речима краљ Милутин говори у својој по- 
вељи како о своме рату против турских насеље- 
ника у Србији тако и о ратовању против тих истих 
људи у Источном Римском Царству (или Романи- 
ји, како га Краљ Милутин назива). По тим речима 
изгледа да је то била једна иста експедиција. Жи- 
вотописац краља Милутина у Цароставнику те је 
догађаје раздвојио, и пошто је засебице испричао 
о рату краља Милутина против турских четника 
у Србији, засебно је изложио експедицију против 
турских четника у Источном Римском Царству, 
као о рату који је ономе првоме следовао. Ево како 
се у Данила о томе пише: 

„Кад је чуо самодржавни цар Велике Романије 
Андроник Палеолог за ово велико и славно чудо 
и помоћ божију овоме блаженоме, што му је при- 
даде владика Христос против ових поганика, за- 
чуди се и прослави Бога, и посла не мале молбе и 
настојавања овоме великоме и крепком краљу 
Стефану Урошу, говорећи: „Драги сине државнога 
ми царства! Чух за велику помоћ владике Христа 
превисокоме ти краљевству против поганика и 
свију безбожника, али и опет нека се одлучи ве- 
личанство твоје и богодарована ти држава и про- 
тив заосталог дела поганих сила, и нека освети 
хришћанство од насиља њихова“. А он као мудар 
и вешт човек, који пушта јастребове на оне што 
беже, поучи слатким речима своје сроднике и дво- 
ране, и посла их тамо, непрестано призивљући по- 
моћ божију. Они као добри и покорни синови, слу- 
шајући својега чедољубивог оца и господина, идо- 
ше и у ту Романију, и хотећи да не постиде овога 
блаженога, и тамо учинише што су хтели од ових 
поганика, тако да од њих ни живе душе не умаче 


на слободу; градове им до темеља разорише, себи 

приграбише оно што су они у великој множини а 
по неправди скупили, тако да су се чудили и пре- 
коморски цареви и земље помоћи и слави коју Бог 
даде овоме блаженоме. А Бог опет није заборав- 
љао како је овај блажени много и по правди при- 
носио светим црквама и немоћнима, чиме се толи- 
ко прославио, и овај блажени поста непријатељи- 
ма страшан, и сви му се дивљаху:.“ 


О истом овом рату српских трупа у Тракији 
говори још и ондашњи источноримски цар Андро- 
ник Старији у једној својој хиландарској повељи. 
Знатно је што и Андроник говори о најезди као 
поглавито о турској (персијској) која се с Истока 
свалила на Тракију, и око које се после свакојак 
четнички свет скупио. И Андроник каже да је ова 
војска била скоро неодољива и као помамна у сво- 
јим покретима. Потом Андроник с великом хва- 
лом напомиње како се и византијска војска ску- 
пила, и ту силу напослетку уништила. На крају, 
пошто је рат представљен с пуном хвалом за ви- 
зантијску војску, цар Андроник спомиње и српску 
војску, и говори како је византијској војсци у томе 
„не мало помогла српска војска својим суделова- 
њем, јер је, моћна и јуначна као и византијска, 
сложно с византијском ударала на непријатеља, 
борећи се снажно и с одушевљењем“. У повељи 
Андрониковој говори се одмах затим и о другој 
српској помоћи, али ћемо на то доћи позније. По- 
веља се свршава поклоном села Куцова манастиру 
Хиландару, али нема ни године ни индикта.3 


> Ђ. Даничић, Животи краљева и архиепископа срп- 
ских, Загреб 1886, стр. 145. 


# дасћ. У. іпғеріћа], Јиѕ ргаесо—готапит, ІІ, Іірѕіае 
1857, стр. 649. 


3 О Куцову и о овоме поклону Хиландару говори се 
у сувременим повељама краља Милутина с позивањем 
на ову царску повељу. Види Миклошића Мопштеп(а ѕег- 

И Нић. Гргур описује ову војну с Турцима 
четницима, о којој наведосмо речи краља Милу- 
тина и цара Андроника у њиховим повељама. Из 
тога описа дознајемо да је ово ново преварно зау- 
зеће Калипоља и Тракије предводио Халил, онај 
исти који се у нашем Цароставнику зове Халик, 
и о којем је горе на свом месту говорено; да је, 
после заузећа Калипоља, раширио се својим пљач- 
кашким покретима по Тракији међу Цариградом, 
Дренопољем и Црним Морем; да га је негде на 
висинама међу Визом и Самоковом нашао визан- 
тијски војвода Филис Палеолог, који је с великом 
срећом и вештином водио борбу. Халил није имао 
са собом него 1000 пешака и 200 коњаника, и с њи- 
ма је пљачкао села и земље око Визе. Кад он буде 
разбијен и потиснут, склони се на полуострво дар- 
данелско. По речима Нић. Гргура, у том је мо- 
менту приспела српска помоћ од 2000 коњаника, 
коју је цар Андроник раније преко нарочитог по- 
сланства заискао од свога зета, краља Милутина. 
Заједно са српском помоћу стигли су и бродови из 
Цариграда, и кмет из Галате, латинскога подграђа 
у Цариграду, са својим бродовима, да препрече 
повратак Халилових Турака у Азију. Тако су до- 
иста и истребљени готово сви.: 

Читаоци могу видети како помоћ српска по 
првој нашој домаћој белешци изгледа много већа 
него по другој цара Андроника белешци. Најмања 
пак изгледа по казивању Нић. Гргура, који јој даје 
тотово сасвим пасивну улогу. Држећи да је истина 
у средини, дакле отприлике на ономе што говори 
цар Андроник, ми ћемо обратити поглед на остале 
стране тога истога посла. 


Ртса, 74, 79, 80. Само по речима наших повеља изгледа ми 
да би требало да је византијска повеља много простра- 
нија у повластицама него што се то види у горе наведе- 
ном издању. 


і Нић. Гргур, Ніѕїомлае Бугапипае, УЏ, 10, 

У свему је томе најзанимљивија политика кра- 
ља Милутина како према источноримском цару 


Андронику П тако и према латинским претенден- 
тима који су једнако радили да обнове дело од 
1204, и да Источно Римско Царство поделе. 


Хрисовуља краља Милутина помиње краљев- 
ског таста, источноримског цара Андроника, најо- 
дабранијим изразима. Где се први пут помиње, 
придају му се титуле: кһселівньскын н ВЕДИКАГ ВБлАгочь- 
стивња н ХфистолювиЕІн царь, тьсть коал:веьства ми Куд 
Йндфоннкь Палеолога. Мало даље каже му се: бь во- 
гочьстнЕЫ Н ХОНСТОЛОБИВЊН Царь, тьсть кодлвества ан 
КУДА Яндооннкь Палеодогк. Још даље: Тьста сковго, 
цафа Гоькоть күфь Андроника, па: Ка светонинєнитотоү 
цароү күфь Анддоникоу; па опет: Бсғлвнскы царь кудћ 
Андроника. То је било, као што ћемо ниже утврдити, 
на крају године 1312. По овоме ласкавом и пошто- 
вања пуном помињању цара Андроника, по искре- 
ној услужности коју је тада краљ Милутин делом 
показивао, помажући царству у тешким његовим 
неприликама, види се да су у тај мах одношаји 
његови према Источном Римском Царству били 
срдачни, колико је год то бити могло. Посматра- 
јући данас целину догађаја, ми бисмо се могли 
запитати: да ли је краљ Милутин у оновременим 
приликама добро радио, држећи толико срдачне 
одношаје са царством у Цариграду, и да ли је 
таква радња била у добро прорачуњеном српском 
интересу? Али ако и можемо полагати питања ка- 
ква хоћемо, не треба да се с одговором журимо. 
Пре свега треба поглед.ти и другу страну полити- 
ке краља Милутина, тога највештијега политичара 
времена немањићскога. Да ту страну боље уочимо, 
потребно нам је положај обележити у мало већем 
пространству. 

Латинско Царство у Цариграду, основано 1204 
године, приликом четврте крсташке војне, пало је, 

истина, 15 августа 1261, али су се последице ње- 
гове осећале у политици све докле их најезда тур- 
ска није скинула с дневног реда, заменивши их 
друге врсте невољом. Влада француских племића 
у Јелади и Мореји, разне државе западне като- 
личке властеле или млетачке републике по Архи- 
пелагу, претенсије напољских Анжуоваца на Епир 
и на Арбанаску, где се такође власт католичке 
властеле непрестано обнављала, ништа друго нису 
него изданци оне политичке тежње која је у Ла- 
тинском Царству 1204 свој вршак докучила била. 
У почетку ХІУ века, у време о коме ми причамо, 
само педесет година после пада Латинскога Цар- 
ства у Цариграду, све су те претенсије још добро 
живеле и држале се. За њих се врло добро знало 
и с њима се рачунало на двору краља Уроша, ко- 
јему је и жена била Латинка; за њих се исто тако 
знало на двору краља Милутина. Има докумената 
који потврђују да се у почетку ХІУ века у двору 
краља Милутина мислило да с Источним Рум- 
ским Царством опет може бити оно што је 1204 
већ било, и да државу српску, по своме положају 
вечито изложену да дели судбину Цариграда. ваља 
чувати од такве евентуалности. У почетку ХТУ ве- 
ка, баш у време ових догађаја, на Цариград је 
мислио и на претенсије источноримске и блага до- 
ста потрошио француски краљевић Карло де Ва- 
лоа (рођ. 1270 1 1325). Њему је друга жена била 
Катарина Куртенејска, унука последњега латин- 
скога цара у Цариграду, Балдовина П. Карло се 
Катарином оженио 1301, и папа Бонифације П по- 
тврдио му је те исте године права да може као 
наследник по жени носити титулу цара цариград- 
ског и управника Ромеја. Карло се том титулом 
у истини служио. Пошто је мати краља Милутина 
Јелена, која је и у време ових догађаја још жи- 
вела, била такође у породичној вези с тим латин- 
ским цариградским двором, то су Карло де Валоа 


Ы) 

и краљ Милутин били и род. Зна се, међутим, 
с више страна да се све дотле нису готово никако 
прекидале везе међу латинским цариградским пре- 
тендентима и Србијом, где је краљица Јелена, 
„Францускиња од царскога рода!“, имала велики 
значај и још већу популарност. Позната је поли- 
тичка радња краља Уроша ], који је после поврат- 
ка грчке власти у Цариграду (1261) једнако на- 
лазио да српски интереси траже да се потпомаже 
радња латинских претендената против васпостав- 
љења и против ојачања византијске власти у Ца- 
риграду. Није се било заборавило, него се јоште 
једнако правилно осећало како су основи српске 
државе под Немањом поникли поглавито у савезу 
с крсташком радњом против Источног Римског 
Царства, и како је за латинске владе у Цариграду 
(1204—1261) српска држава поглавито ојачала. 

Ма да је Катарина Куртенејска умрла у јану- 
ару 1308, њен је муж Карло и даље продужио 
звати се цариградским императором, ослањајући 
се на право кћери коју му је Катарина родила и 
на коју је, како се узимало, право Катаринино пре- 


1 Многи историци држе да је Јелена кћи последњега 
цариградског цара Балдовина ІІ. И. Руварац је у „Ма- 
тици“ 1868 у својим чланцима „Краљице и царице српске“ 
расправио да Јелена не може бити кћи Балдовинова, јер 
се Урош оженио Јеленом раније него што би Балдовин 
могао имати кћер на удају. Остаје, међутим, у вредности 


сведочанство Данилово да је Јелена »:9ТЬ ПЛЕМЕНА цаобћска) 


от фода же Фооужкска“. д то је нама овде довољно. Из бе- 
лежака из напољског архива, које је Фр. Рачки довео 
у ред, двојица Анжујских напољских краљева, Карло І 
и П наређују којешта за краљицу Јелену, називљући је 
својом рођаком, а краља Милутина својим рођаком. По- 
што је Карло І Анжујски био брат краља Лудвига ІХ, 
тим би се објаснило оно што пише Цароставник. Из истих 
напољских писама види се да је сестра наше краљице 
Јелене, Марија, била удата за Анселма де Шб (де Сћац), 
и да је 1280 у јуну путовала преко Напољске ка краљици 
Јелени. Кай Јиғ051. акадеп! је, П, 218—219, 221, 224, 225. 

лазило. У време пустошења шпанско-турских чет- 
ника, које смо горе описивали, све су претенсије 
на Источно Римско Царство наново оживеле и по- 
челе радити, јербо се поменутим догађајима изнела 
веома јасно на видик крајња и беспомоћна слабост 
државе цариградске.! 

И краљ Милутин ступио је тада у одношаје са 
претендентом Карлом де Валоа. Он је Карлу по- 
слао Дубровчанина Марка Лукарића и Которанина 
Трифуна Михаиловића с пуномоћствима, која је 
писао улцињски нотар Гвиљермо, и на којима се 
налазио печат краљев. Посланици ови састали су 
се с Карлом де Валоа у Француској, и 27 марта 
1308 потписали су опширан уговор о заједничкој 
радњи против цара Андроника и о васпостављењу 
Латинскога Царства у Цариграду.? Није без зна- 
чаја што су та пуномоћства писана у држави и у 
околини дворова мајке Милутинове, Францускиње 
Јелене. Ту се преко својих пуномоћника краљ Ми- 
лутин Карлу де Валоа подвезује „да ће му дати 
потпору и помоћ да освоји и поврати царство кон- 
стантинопољско и да освојено и повраћено задржи 
за вавек против Андроника, исто царство заузима- 





1 Сведочанство су томе три грчки писана писма из 
онога времена, која су издавачи ставили под годину 1306, 
а први пут их је издао још Дифрен. Једно је писао ца- 
рици Катарини де Валоа некакав Јован Мономах, жалећи 
се како је за њу страдао. Друго је опет Карлу де Валоа 
писао Константин Дука Лимпидар, изјављујући како је 
време да дође на свој царски престо на истоку. То се све 
још најчистије исказује у облику правога панегирика, у 
писму које је Карлу управио јеромонах Јован, и у коме га 
позива да спасе „своје царство“ од народних најезда, 
ропства и свакојаких неуредности. МіКІоЅісћ её Мег, 
Асіа еї дірІотаїа вгаеса, ПТ, 242—245. 

3 Уговор је тај саопштио у Гласнику ХХУП, 309, А. 
Убичини по оригиналу из француске државне архиве. 
Издању је додан и српски превод д-ра Јанка Шафарика 
с објашњењима. Диканж је исти уговор још раније 
штампао. 

јућег, и против његових наследника и оних који 
буду имали од њега налог, и против ма којих, како 
поганика тако и хришћана, држећих, нападајућих 
или заузимајућих речено царство цело или део, 
па и против ма којих других њему (Карлу) про- 
тивних“. У накнаду за то Карло је под неким угод- 
бама (да још преко својих људи провери оно што 
су говорили посланици краља Милутина о земља- 
ма и о градовима које је Милутин тражио) обећао 
краљу Милутину да ће му дати „земље изложене 
и именоване ниже, заједно са тврдињама које су 
унутра у њиховим међама, а за које речени по- 
сланици потврђују да су од правног притежања и 
принадлежности реченог царства, а да их њихов 
горе речени господар мирно држи и притежава, и 
да годишњи доходак њихов не превазилази пет 
тисућа флорина злата, када се одузме рана раде- 
ћих и пребивајућих у њима. Те су земље: Прилеп 
са облашћу до Просека, Овче Поље, Дибра до Мата, 
Кичгни до Гогерије. К томе је краљ Милутин још 
додао Штип без угодаба, тј. да га ни онда није 
дужан издати ако би Карлови људи, у своје вре- 
ме, нашли да је то потребно по ком било разлогу“. 

Овим је корацима краљ Милутин обезбеђивао 
освојења којима је још раније, у првим годинама 
владе, био раширио своју државу. У томе видимо 
како је стварна и како практична била политика 
краља Милутина. Ближе знајући Балканско По- 
луострво и прилике на њему, краљ Милутин као 
да није мислио да Србија може узети Цариград. 
У тешким ондашњим околностима распаљених ри- 
валитета и претенсија, њему као да се није чи- 
нило разумно да се Србија још већма примиче 
к југу. Кад се с погледом на свеколике ондашње 
прилике чита уговор краљев с Карлом де Валоа, 
очевидно је како је краљ у мудрој умерености др- 
жао за подесно само да обезбеђује оно што је до- 
тле био уграбио. Како је његова политика имала 

сталан и утврђен програм, види се по томе што он, 
истина, уговара с Карлом да помогне разорити 
Источно Римско Царство, али опет зато од Карла 
обезбеђује оно што је управо већ држао. И ако би 
у Цариграду мучно било отворено казати учешће 
Милутиново у савезу против царства, његов ствар- 
ни програм већ је онде примљен и одобрен био. 

Све ове прилике и ово држање Милутиново, 
у мудро смишљеним границама без икакве прена- 
гљености, помоћи ће нам да боље уочимо пона- 
шање краља Милутина и према каталонско-тур- 
ским четницима. Поједине хронолошки утврђене 
тачке биће нам од помоћи да како треба у ред по- 
ставимо догађаје и политичке обрте. У намери да 
овај део завршимо, томе ћемо послу одмах при- 
ступити. 

Ону гомилу Турака четника, за коју краљ 
Милутин каже да ју је примио у своју службу и 
населио у својој земљи, на завист суседима, по 
политичким оновременим приликама тешко да је 
краљ могао населити пре 1309 године. Каталонско- 
турска четничка војска око Свете Горе, Солуна и 
Бера, растурила се тек у јесен 1308 године, наи- 
шавши на вештији отпор византијскога солунског 
команданта, а ослабљена византијском дипломат- 
ском радњом преко запада, с којим је та војска 
једнако везе држала. Део Турака под Халилом, 
који је отишао у Тесалију, стао је тамо у службу 
тек у пролеће 1309 године. У то време ушао је у 
посао један агенат Карла де Валоа, по имену Се- 
поа, и он је четнике одвео у Тесалију. Ја мислим 
да је ова Карлова радња у вези са горе наведеним 
уговором између њега и краља Милутина. Милу- 
тин је тај уговор ратификовао тек негде на крају 
јула 1308 године. Стога мислим да је последицом 
свеколике те радње краљ Милутин примио те љу- 
де, и да су ту могли колико толико утицати савети 
и посредовање истога Сепоа, агента Карлова. Тиме 

би се утврдило да је и краљ Милутин примио Ме- 
лекила у пролеће или у лето 1309 године. 


Најамни војници од врсте какви су били ови 
Турци, без куће и кућишта, у оно време су много 
цењени у источним државама. Та врста војске за- 
мењивала је у оно време данашњу редовну војску, 
и Византинци су се таком најамном војском много 
служили ради унутрашњих међусобних размири- 
ца. Није немогућно да је то и за Милутина био 
један разлог да прими и да потражи ову туђу и 
иноверну војску. И у Србији су унутрашње раз- 
мирице искрсле биле баш око истога времена, због 
четврте жене Милутинове Симониде. Она се, као 
младо девојче, 1299 удала за краља Милутина, и 
у време о коме говоримо могла је бити у снази 
женске лепоте, те је тиме, по свој прилици, зано- 
сила постаријега од ње Милутина. Цамблак при- 
поведа да је краљица Симонида била она која је 
посејала свађу између краља Милутина и сина му 
Стефана, потоњега краља Дечанскога. С друге 
се стране зна да је царица Јерина, мајка Симони- 
дина, која је због рђава живота са својим мужем, 
царем Андроником П, у Солуну боравила, све чи- 
нила да положај Симонидин на српском двору што 
више употреби у своју породичну корист, те да 
Србију што већма увуче у унутрашње плетке ца- 
риградске. Женидба Милутинова Симонидом двоји, 
на сваки начин, политику његову на две половине. 
Не може се превидети да он после женидбе није 
био у радњи против Цариграда онако активан као 
раније, а мал’ те прилике после женидбе нису би- 
ле још повољније него ли пређе. И не само то, него 
касније видимо где Милутин још излази у два 
маха као византијски савезник, те активно помаже 
да се одржи Источно Римско Царство. Може бити 
да је Милутин за овакав рад имао и својих уну- 
трашњих разлога, које смо мало више наговестили, 
држећи их за оправдане, али је било пуно места 

и за незадовољнике да противну оцену бране. Ца- 
риградска је дипломатија, као и увек, и тада била 
вешта и препредена, и не може се порећи да у 
своме послу није успела. Успех је био не само 
споља, у томе што је акција Милутинова доиста 
заустављена, него поглавито унутра, у зебњама 
које су се јавиле ради реда у наследству, и с ко- 
јима су, као увек, друговале националне политич- 
не мисли, које се редовно јављају кад се осети да 
политички утицај са стране како год омеће пра- 
вилан развој народнога политичксг напредовања. 
Ми не знамо потпуно шта је било предмет спора 
међу краљем Милутином и старијим му братом 
Драгутином, и међу најстаријим му сином Стефа- 
ном, потоњим краљем Дечанским, али знамо да 
су ти спорови постали утицајем краљице Симо- 
ниде и мајке јој царице Јерине, и да су последица 
некога обрта у политичкој радњи краља Милути- 
на, који се обрт с те стране покретао. 


Ј. Ковачевић је (у Годишњици ПІ) израчунао 
да је буна Стефана Дечанског против оца му кра- 
ља Милутина била 1310 у јесен, и да је завада 
краља Милутина с братом му краљем Драгутином, 
за коју мислим да је ваља приписати истоме из- 
вору, била 1312 после априла. Нема сумње да је 
на ово све рачунао турски вођа Мелекил, те да је 
његова буна, о којој краљ Милутин говори у горе 
наведеној повељи, могла бити или у исто време 
кад се Дечански с оцем свадио, или мало позније, 
на крају 1310, или у почетку 1311 године. Има још 
разлога који су Мелекила могли навести да у тај 
мах и он нешто за свој рачун почне. Устанак Ме- 
лекилов могао је бити у вези с кретањем турско- 
каталонских четника у Ливадији против тамо- 
шњих господара Француза, који 15 маја 1311 бише 
коначно сатрвени. У тај мах се, после застоја од 
1308—1309, наново осећаше извесно врење међу 
овим разбојничким елементима, којих је тада још 

једнако морало бити по јужним странама Источ- 
нога Римског Царства. Тада се некако и Халил 
вратио из Ливадије у Калипоље, тобоже ступајући 
у службу царску, само да би се града докопао; тада 
се наново почеше пљачкања по Тракији од Дар- 
данела до Црнога Мора. У тај мах у Цариграду и 
опет наста стискољ. Скоро две године људи у Тра- 
кији не могаху због турске напасти ни орати ни 
сејати; народну војску, због незадовољства у њој, 
нису смели ни сазивати, а у касама не бејаше но- 
ваца да се купе најамници. У овим приликама се 
Андроник П обратио краљу Милутину за помоћ,! 
иако се у исти мах неке помоћи нашло и у Цари- 
граду. Ми ово прво тражење помоћи од стране 
Андроникове стављамо негде у 1312 (пре на крај), 
после измирења с Драгутином. Љ. Ковачевић је 
израчунао да је 1312, у вези с радњом на дому и 
око измирења међу Милутином и Драгутином, не- 
ком мисијом у Цариград путовао српски архиепи- 
скоп Никодим. Том су приликом лако могле бити 
у питању разне грчке претенсије, које је штитила 
краљица Симонида, или је могло бити питање о 
наследству за Драгутинова сина (пошто се може 
држати да се тада Стефан Дечански као прогнаник 
искључивао), и могло се тражити да се деца Си- 
монидина, ако би их имала, искључе, или тако 
штогод. Прилике су биле повољне, и тада се у Ца- 
риграду могло добити што се год хтело. Српско, 
дакле, војевање против Турака у Тракији (или Ве- 
ликој Романији, како се у нашем оновременом 
краљевском акту назива) и на Калипољу тешко је 
могло бити раније од јесени 1312, а могло је лако 
бити и 1313 године. О познијој експедицији, која 
се из ове изврзла, али која није била против Ту- 
рака гусара и четника него против Османлија у 
Малој Азији, и о којој ћемо одмах после овога 

расправљати, краљ Милутин сам говори да је била 
по не мноз'Е вдеменн иза овог првог војевања. Ту грч- 
ку експедицију против Турака Османоваца, у 
којој су и Срби суделовали, обично сви мећу у 
годину 1314 по византијским белешкама. Та би се 
година потпуно слагала с нашим овде изложеним 
расправљањем, и по томе би се истим догађајем на 
неки начин посредно утврђивала и горе постав- 
љена хронологија за догађаје који се у нашим 
изворима помињу, али којима година ни дан ни- 
чим нису обележени ни утврђени. 

Напослетку, пошто смо прилично осветлили 
разне појединости, по којима се може оценити по- 
литика краља Милутина према Турцима четни- 
цима који су пљачкали јужне стране Балканскога 
Полуострва и утирали пут потоњој озбиљнијој тур- 
ској најезди, да погледамо на ту политику у це- 
ЛИНИ. 

Јасно је као дан како се краљ Милутин, за 
време тако дугога пустошења тих четника, држао 
неутрално, нити је где хтео да предузме какве 
мере против њих. Ни онако страховито нападање 
на Хиландар и на хиландарскога игумана Данила 
није могло Милутина да покрене из његове неу- 
тралности, јер је доиста тешко било довести у са- 
гласност са српским интересима какво год преду- 
зеће против ових четника. Врло је карактеристич- 
но како је краљ Милутин примио хиландарског 
игумана, потоњег архиепископа Данила, и шта му 
је говорио, кад му је Данило изложио невоље и 
беде које су од тих разбојника снашле српску за- 
дужбину Хиландар. Краљ Милутин је управо на- 
пуштао Хиландар, саветујући Данилу да остане у 
Србији, док оно чудо само не прође. Али опет они 
новци којима је Данило по Светој Гори против Ту- 
рака и Каталонаца ратовао и од њих се на своју 
руку, преко најмљених војника, бранио, повратив- 
ши се из Србије у Хиландар, показују нам иза леђа 

Данилових Милутина, ма да нам се о томе у ста- 
роме животопису ништа не казује. 

Кад су, напослетку, вештином грчкога солун- 
ског војводе Турци и Каталонци били узбијени, и 
кад су почели узмицати и чистити се из солунске 
области; кад је краљ Милутин с Карлом де Валоа 
закључио уговор против Андроника, и кад је Карло 
почео преко својих агената те људе за своју слу- 
жбу да наима и да их смешта у Епиру, где су до- 
маћи кнезови могли имати политику сличну по- 
литици српске краљевине — и краљу Милутину 
ништа није сметало да један део тих турских чета 
у своју службу прими и у Србији смести. Тек по- 
сле, пошто су сви који су имали интереса да се 
крха Источно Римско Царство, и Карло де Валоа 
и Млеци, дигли руке од тих људи као од крајњих 
разбојника и несрећника; кад су се и они у Србији 
настањени против самога Милутина дигли, ми- 
слећи зар да ће у Србији моћи чинити што њи- 
хови сународници чине у цариградском царству, 
краљ се Милутин дигао против њих. Али у овај 
мах он се дигао да војује против њих свуда, иу 
Србији и у Источном Римском Царству, и да их 
с лица земље истреби, као што је, за тај мах, и 
учинио. 

Не може се превидети да су вође турско-ка- 
талонских четника, за првога полета и за снаге 
своје, управљале свој покрет искључиво против 
Источног Римског Царства, и да су се старале да 
буду у љубави са свима околним балканским др- 
жавама, природним противницима који су се од 
распада царства само могли користити. То је узрок 
што се и краљ Милутин према њима држао неу- 
трално докле је год могао, и докле их његови са- 
везници и пријатељи нису били напустили. Забе- 
лежено је да су Каталонци, првашњи вођи тога 
четничког рата, нудили савеза Бугарској, али да 
до савеза није дошло. За Србију се тако што не 

зна, иако је позније, после одступа каталонских 
вођа, један део Турака стао у српску службу и на- 
селио се у Србији. Све то показује разговетно како 
је краљ Милутин хладно и мирно пратио ток до- 
гађаја са свога српскога гледишта, рачунајући као 
што су и остали рачунали, да сваки непријатељ 
цариградског царства ради за српски рачун и онда 
кад се Срби с истим и не могу баш активно удру- 
жити, из различитих разлога онога тренутка. 

Али кад је дошло време да краљ Милутин и 
непосредно дигне руке на те турске четнике и у 
Србији и у Тракији на Дарданелима, с енергијом 
која је и својствена људима који пре сваке акције 
толико размишљају, он и сам није слутио куда та 
борба води, ни где ће се ни кад она зауставити. 
Срби Милутинови, који су први ратовали с Тур- 
цима четницима по јужном приморју Балканскога 
Полуострва и с Турцима Османовцима у Малој 
Азији, нису знали како треба ни имена својим не- 
пријатељима. 

У одељку који за овим следује видећемо ка- 
кав је правац, међутим, узело развиће нове турске 
османовске државе у Малој Азији, и какав је по- 
ложај та држава почела заузимати према Источ- 
ном Римском Царству. То ће нам требати утолико 
више што се, из горе описаних сукоба по јужном 
приморју Балканскога Полуострва, развила потре- 
ба новога рата с Турцима Османовцима у Малој 
Азији, где су српске чете и опет ишле да Визан- 
тинцима помогну узбијати тога новога непри- 
јатеља. 


ІУ 


Основалац турског царства Осман и српски краљ 

Милутин један према другоме. Османово примицање 

к Мраморном Мору. Ратовање српских помоћних тру- 

па с турском војском у Малој Азији. Турци освајају 
Брусу. 


Свршетак ХШ и почетак ХЛ века показују 
занимљиве историјске појаве у Цариграду и у бли- 
зини његовој, на Балканском Полуострву и у Ма- 
лој Азији. 

На три места, у Источном Римском Царству, 
у Османовој Турској у Малој Азији, и у Србији, 
бележе се скоро једновремено три владаоца дуге 
владе, али различите судбине. 

У Цариграду се влада Андроника П продужи- 
ла од 1282—1328 с извесним малим променама; у 
Србији је владао краљ Милутин од 1282 до 1320, 
а у Малој је Азији, у скоро основаној турској др- 
жави владао Осман од 1281 до 1326 године. У једно 
исто време бележе се четрдесетогодишње владе 
три знатна владаоца у три државе које су поли- 
тичком игром напретка, назатка и надметања јед- 
на за другу биле неодступно везане. Да прегледамо 
опште њихове карактеристике. 

Ни отац Андроников Михаило Палеолог, који 
је основао династију Палеолога, није као владалац 

заслужио похвалу историје, макар да је под ње- 
говом владом срушено Латинско Царство и Грцима 
повраћен Цариград. Заузевши престо преваром, 
једнако је зебао од издаје, и провео је век страху- 
јући од побуне. Тога ради је пустио да пропадне 
народна властеоска војска; а из династичног непо- 
верења распустио је граничаре или крајишнике у 
Малој Азији на границама царства, и тиме управо 
царство с те стране разградио и изложио га турској 
најезди. Његов син и наследник Андроник П био 
је, покрај свих погрешака наслеђених од оца, још 
и лакомислен, вероломан, суров, и сврх свега пла- 
шљив и сујеверан, што се у оца му није налазило. 
Непрестано се заносио око црквених послова, и 
оборио је не мање него девет патријараха за време 
своје владе. Источно Римско Царство, васпостав- 
љено 1261, али и простором и финансијском снагом 
много слабије од онога које је 1204 пало, није на- 
предовало ни под Михаилом; под Андроником П, 
сином његовим, оно се само све више крњило и 
ронило како са севера освојењима краља Милутина 
која су 1299, удајом Симониде кћери цареве, обу- 
стављена, тако и с југа нападима Турака Османо- 
ваца. Мало више описане сцене из Источног Рим- 
ског Царства, из којих се види како је у самој 
околини Цариграда тешко било одбранити се од 
хиљаду-две турских ратника, показују потпуно 
очевидно да се 1261 обновљено Источно Римско 
Царство журним кораком упутило коначноме сво- 
ме распаду. 

Кад ово имамо на уму, па прочитамо једно 
место у биографији краља Милутина у Царостав- 
нику, то нам се место неће показати претерано. 
Животописац из Цароставника, описујући успехе 
првога рата Милутинова против Источног Римског 


С. ү. С. Отап, Тһе Вузапшле Етрјге, Іопӣоп 
1892, 315. 

Царства (1282), казује како су грчка властела, иза- 
гнана Милутином из освојених земаља, говорила 
своме цару: „Државни царе! Ми слуге твоје велимо 
ти, ако му се (тј. Милутину) наскоро не осветиш, 
и твојом га снагом не отераш од крајева славне 
твоје државе, у истину ће потегнути и на саму 
главу славнога ти царства, толико се узвеличао!!” 
Умешни и довитљиви дух Милутинов, као што и 
други докази сведоче, доиста је полетао далеко да 
пронесе своју и својега народа славу. Осем многих 
цркава по својој земљи, он је први почео дизати 
задужбине и у Цариграду, у Солуну, у Јерусалиму. 
Није ли тиме и на то ишао да славу и богатство 
српско унесе у обадве столице грчке? 

Његов животописац описао је доста опширно 
ове његове задужбинске послове, из којих се види 
ширина мисли и погледа каква се дотле није ви- 
Бала на српскоме престолу. „И у самом граду Ца- 
риграду, говори Милутинов животописац, сазда 
божанствену цркву на месту које се зове Продром, 
давши безбројнога свога блага и начини ту многе 
дивне и прекрасне палате, и уреди ксенодохије, 
што ће рећи болнице,2 и ту намести велику мно- 
жину кревета за одмор болесницима, простревши 
по њима меке постеље. И ако би ко био у каквој 
болести без икакве наде, нареди да се свак води 
к онако намештеном кревету. И покупова у грчкој 
области многа изабрана села, и приложи их тој 
ксенодохији, да би се приходи од њих ту трошили. 
И изнађе многе веште лекаре, и даде им много 
блага, колико им је год требало, да без престанка 
стоје над оним болесницима и да их лече. Уз то 
још посла и своје знамените верне људе који ће 
обилазити болеснике и чинити им што им је од 


1 Ђ. Даничић, Животи краљева и архиепископа срп- 


ских, стр. 109. 
2 Ксенодохија је управо гостионица, али смо ми овде 


оставили као што је стари писац превео. 

користи, да ником од болесника не би што непо- 
вољно било, него да му се може дати што би за- 
искао. — — А кад би који од таких болесника 
излечио се и пошао својим путем радујући се, и 
други би на његово место болестан дошао, опет би 
тако исто био милостиво дочекан и надгледан, као 
што се све до данашњега дана непрестано чини на 
велику и дивну похвалу и помен овога благоча- 
стивога краља Уроша. Јер се на томе месту, код 
светога Продрома, као што је овај благочастиви 
за свога живота установио, и данас сваки дан изно- 
си на врата изобила вина и хлеба и других разли- 
читих јела, те се довољно даје убогима и стран- 
цима и свакоме који је у потреби. — — И у Солуну 
граду подиже такође царске дворе и начини цркву 
у име светога архијереја Христова Николе, и цр- 
кву у име светога мученика Христова Ђорђа. И ка- 
ко је прво место рукоположења нашега светога го- 
сподина кир-Саве у том граду од некога времена 
опустело и поробило се, он га обнови и украси, и 
сам још боље од темеља диже, и начини многе 
дивне палате, и то место испуни свима разностру- 
ким часним потребама, тако да је довољно да ка- 
жем да су сви који су ту становали имали свега у 
довољству што би коме затребало. И ту много при- 
ложи свога безбројнога злата, да то место никад 
ни досад не оскудева ни у чем. И такође накупова 
много села и метоха, те их приложи к томе месту, 
утврдивши да све буде непоколебљиво у блажени 
његов помен и до дана данашњега. И у свима окол~ 
ним земљама и царствима разгласи се велика 60- 
гољубивост и смиреност овога благочастивота; и 
свак, мали и велики, слављаше Христа Боза не 
малим жвалама и благодарношћу, преузносећц 
овога богољубивоза.“ 

Тек после овога побраја животописац Милути- 
нове задужбине по Србији. Па пошто је и то изре- 
ђао, изриче му похвалу, која, ако и јесте риторска, 

и опет заслужује да се овде у целини изнесе. „Али 
чујте још, вели животописац, дивно и преславно 
божије милосрђе, како је све то чинећи, нити га 
кад напуштајући, опет непррстано мислио на своје 
отачаство као свети Димитрије, и како је овај бла- 
жени и кротки врлинама и силом и крепошћу, коју 
му је Бог у награду даровао, толико постао чувен 
да су се сви цареви и погани варвари! бојали кад 
се само помене име његово. Јер као што се Алек- 
сандар, македонски цар, на земљи својом силом 
прославио, тако се и овај благхени прослави у Бо- 
гом дарованој му држави, и требало га је видети 
у часној његовој слици и храбрости и јунаштву и 
опреми царској, па дивећи му се рећи: витез си 
нада све силне цареве, о силни краљу, да се с мно- 
гом премудрошћу прича твој непобедни војнички 
живот, да се сви диве божијој сили и помоћи бла- 
женому. Зарад његове смирености и крепости и 
зарад његова добродетељнога живота, толико се 
удостојио заштите и одбране да је дивота слушати, 
а страхота разумети. Јер је чудно, кад се цар с ино- 
племеним царем састане, па опет постигне све што 
хоће?!” . Последњом реченицом животописац, без 
сумње, хоће да похвали ауторитет и дипломатску 
вештину коју је Милутин умео развијати у прего- 
ворима са страним владаоцима. 

А мало даље, где приповеда о Милутиновој 
експедицији на Калипоље и о њеном успеху, жи- 
вотописац завршује речима: „И прекоморски ца- 
реви и земљез имали су да се диве како Бог пот- 
помаже и слави овога блаженога! Јер Бог не за- 
боравља што је овај блажени много прилатао све- 


# Овим се, без сумње, мисли на Турке. 

* Ђ. Даничић, Животи краљева и архиепископа срп- 
ских, Загреб 1866, 134—136; 140—141. 

з Видеће се позније како се ове речи тичу Мале 
Азије и Османовога Турског Царства. 

тим црквама и нелоћнима, и ти за прилози не мало 
прославише, тако да се указивао непријатељу стра- 
шан, ц да су му се сви дивили." 

По хронологији животописа ова радња пада 
управо у почетак ХІУ века. Иза ове оцене поли- 
тичке радње Милутинове, у којој има шта остати 
и кад је знатно умањимо, животописац приповеда 
нереде које су међу 1305 до 1313 развијале ката- 
лонске, а потом турске чете по Источном Римском 
Царству, потом помоћни рат против османовских 
Турака у Азији а за њим зидање манастира Бањ- 
ске, главне задужбине Милутинове. Кад се све то | 
узме у рачун, биће очевидно да су Милутинове за- 
дужбине по Цариграду, Солуну и Јерусалиму има- 
ле и политички задатак, у оним приликама сасвим 
добро изабран. И није ли природно да је, уз онако 
стање и уз онакога владаоца у Цариграду и у га- 
риградском царству, растао и подизао се на Бал- 
канском Полуострву глас Србије, која је овако би- 
ла управљена и која је кроз толико дуго време 
имала тако довитљива и умна владаоца?! 

Међутим, на реду је да погледамо шта се спре- 
мало на другој прекоморској страни Цариграда у 
много непосреднијој близини и у околностима са- 
свим другојачијим од оних што још једнако вла- 
даху на Балканском Полуострву. 

На тој страни, по Малој Азији и по пределима 
најближе онамошње области Витиније, владалац 
нове турске државе Осман, трећи дугогодишњи 
сувременик цара Андроника П и краља Милутина, 
продужавао је стално свој организаторски рад у 
оснивању новога царства. Осман је у многоме био 
налик на краља Милутина, само што се његова во- 
ља налазила у приликама у којима се сталније мо- 
гла окомити на одређени један задатак. Османово 
је правило било да ради тише, али сталније, и да 


1 Ђ. Даничић, Животи краљева, 145—146. 

управља ширење своје државе к Приморју Мра- 
морском и Босфорском на јужној страни Царигра- 
да. То се правило оснивало на дубокој мисли, да 
се у тим пределима налази кључ за освојење и 
уједињење свију јужних туранских држава. Без 
такога општенароднога успеха, њему је тешко би- 
ло. ударити на једноверне и једнокрвне туранске 
државе по Малој Азији. 

Каталонско-турско и потом само турско чето- 
вање по Македонији и Тракији међу 1305—1313 и 
освојење Калипоља, које је турски четобаша Ха- 
лил негде око 1311 на превару извршио, ишло је 
у све рачуне Османове како боље бити може. Иста- 
ћи ћемо напре како је разлом Каталонаца с цар- 
ством у 1305 години Османа опростио ратника који 
су, војујући против њега, многу му штету нанели. 
Дезорганизација византијских провинција у ју- 
жном приморју Балканскога Полуострва, која је 
овим каталонско-турским четовањем или изврше- 
на или обелодањена, била је проста спрема за даље 
радове и планове Османове, спрема која њега, ме- 
ђутим, није стала нити труда нити трошка. По- 
следице онога пустошења ишле су у прилог сва- 
коме ко је имао рачуна да се шири на рачун 
Источнога Римског Царства. Турски четници, који 
су у тим војним пустоловствима по Балканском 
Полуострву учествовали, били су ратници потоњих 
правих турских освајача, и њихово искуство није 
могло да касније не послужи Османовим војвода- 
ма. Али опет зато не треба заборавити да су ови 
турски четници радили као прости најамници, за 
свој рачун и о својој глави, да их, по свој прилици, 
највећи део није ни био из Османове државе, него 
из суседних му јужних туранских држава, које 
су после пропасти Иконијског Рум-Султанства до- 
пале потпуне анархије, и да Осман није управљао 
њиховим радом, ма да је увек био готов да се њиме 
послужи. 

Османова радња кретала се у овај мах одсудно 


. к Мраморном Мору и Босфору и ка градовима који 


су представљали и бранили тамошње приморје. 
У тај мах Осман је управо озбиљно започео осво- 
јење Витиније и њених главних места Брусе, Ни- 
кеје и Никомидије. У пространој области, која се 
пружа по малоазијском приморју око ових места 
и у којој је било још много мањих градова, није 
тих година било боље него на другс: страни мора, 
у приморју Тракије и Македоније. Осем градова и 
њихове околине, готово ништа друго Византинци 
држали нису. Османове чете пустошиле су и зау- 
зимале сва поља и жупе око градова. Грчко ста- 
новништво тих крајева бежало је к приморју и ка 
градовима. Турске су га чете често застајале на 
жетви и по пољима, те није имало кад ни у гомилу 
да се скупи, а камо ли да се брани. У Никомидији 
(данашњем Исмиту, 80 километара јужно од Ца- 
риграда) сваки дан су се могле видети гомиле тих 
сељака, прогнаних турским халакањем, где се на 
одмор смештају с останцима свога имања, обли- 
вени сузама. У граду самом, у вароши и у околним 
варошицама једва их се најмањи део могао сме- 
стити. Гомилама су стајали по пољу и по обали 
морској, у вечном страху да их турски коњаници 
и ту не нађу. Погледи тих људи једино се окретаху 
ка Европи, где су мислили да их чека мирнији ста- 
нак, а и не слућаху да ни тамо нимало боље није. 


Оваким су начином Османови Турци заузели 


у ствари сву Витинију до мора и до Босфора осем 
градова и утврђених места. Осман се и с тим за- 


довољавао, чекајући кад ће му доћи погоднији мо- 


менат, да и на главне градове удари и тиме осво- 
јење оконча. Да му пак успех не.-би остао само 
четнички, Осман се није задовољавао што су му 
чете земљу на тај начин плениле, него је од зау- 
зетих жупа градио око градова тако рећи растурене 
пољске и сеоске војничке станове, делећи заузету 

земљу међу своје коњанике (спахије), препоручив- 
ши им правду и мир према онима који се коначно 
покоре. Осман је добро рачунао, да је то једини 
начин не само да обезбеди државину освојене зем- 
ље и да је споји са својом државом, него и да зау- 
стави пљачкање, пустошење и злостављање, на 
које су његови војници, по природи својој, и суви- 
ше били навикнути. Осман је као државник добро 
знао да му држава нема некакве користи од пу- 
стих села И опљачканих земаља. Тога ради је и 
везао за те своје намере лични интерес самих вој- 
ника. Тиме је, с друге стране, истицао се на- 
роду као носилац сталног мира и сигурности. 
И пошто то већ никако нису могли обезбедити ви- 
зантијски цареви, консервативни дух масе почео 
је служити Осману и његовим плановима зарад 
личнога интереса како победника тако и побеђе- 
них. Било је још тада грчке властеле из Витиније 
која су, као у нас босанска властела, зарад части 
и својих земаља и добара, добровољно се покора- 
вала новом стању и измиривала с њиме, па се и 
турчила. Западно од Брусе, на неколико сати, има 
река и предео који се и сад зове Михалич. По оби- 
чају којим су се Турци и иначе служили, тај пре- 
део носи име по властелину Михаилу Кијезу, који 
се на поменути начин наравнао с Османом, па се 
и потурчио. Његови потомци су под именом Ми- 
халогли заузимали кроз више векова једно од пр- 
вих места међу господом турскога царства. Тако 
су исто добровољно признала власт Османову и 
хришћанска властела која су господарила Лефки 
и Ак-хисару, варошима које се находе источно од 
Никеје, на Сакарији. 

Око године 1308, онда баш кад се каталонско- 
турско четовање у Македонији примицало к своме 
крају, Осман се крене на озбиљније освајање се- 
верне Витиније и њених главних градова. Тада се 
Осман опет појави пред Никејом, спусти се у Му- 

дањски Залив ниже Никеје, утврди турску посаду 
на острву Калолимни спрам Мудањског Залива у 
Мраморном Мору. Догађаји га упуте на Брусу. 
Грчки градски заповедник из Брусе, Хадријан, 
склопи године 1307 савез са заповедницима још 
четири града из околине брусанске, са задатком да 
заједнички ударе на Османа и да га једним удар- 
цем, ако је могућно, сломе. Али је Осман био на 


„опрезу, и изазове битку пре него што су његови 


непријатељи ради били. Победа остане на Османо- 
вој страни, Хадријан се спасе бегством у Брусу, 
један од његових савезника погине у боју, другога 
Турци заробе и обесе на погледу његова града. Та 
два града падну Турцима у руке, а и с трећим су, 
западно од Брусе, скоро били готови. Тада су пи- 
тома и родна поља и жупе око Брусе издељена у 
спахилуке Османовим људима. Тада је у Осма- 
нове руке пала сва готово жупна земља северно 
од Брусе, све на запад до мора и до језера Аполо- 
није. Тим је град Бруса остао оцепљен од мора и 
од непосредних веза с Цариградом. Што на овакав 
начин не беше спојено с Османовом државом, оно 
је и даље било изложено свакојаком пустошењу 
и злостављању. 


Па ни тад, око 1308, Осман се још није одлу- 
чивао да што почне против Брусе. Још се није осе- 
ћао довољно снажан ни да на град удари и да га 
узме јуришем, ни да га опколи редовном опсадом. 
Али тога истог рата узме у околини више градића 
убрзо једно за другим или на предају или после 
кратког отпора. Један градић, Кувуклија или Лу- 
блуџа на Олимпу падне му у руке издајом. Северно 
од Брусе узме Коџа-Хисар, предњу стражу Нике- 
је, после јуначке одбране и покоља услед турске 
победе. У Коџа-Хисару стане се сад спремати све 
што треба за опсаду Никеје, и тај град је дуго 
времена био стража турска према Никеји, као што 
је позније град на Авали био према Београду. Осво- 

јење је одатле ишло даље правце к Црном Мору 
и Босфору. Последак је био да је у свој Витинији 
већ мало што више остало него Никеја, Никоми- 
дија и Бруса, окружене изокола турским посадама. 

Док се Осман овим освајањима и ширењем 
своје државе к северу бавио, на југу су се његове 
државе извршиле промене на које су Византинци 
у својој невољи рачунали, али које Османа, као 
што изгледа, ничим нису изненадиле. У државама 
селџуковског султана Ала-Едина, некадашњег 
Османовог суверена и заштитника, у Коњи, утврди 
се 1307 Гасан, хан персијских Монгола. Увек су, 
све до после заузећа Цариграда, предели око Коње 
(рум-султанство, Караманија) некадашње среди- 
ште старијих од Османоваца селџуковских Турака, 
осећали суревњивост према млађој севернијој др- 
жави Османовој, и често су тамо турски претен- 
денти налазили присталица. С тим су рачунали и 
Византинци и остали турски непријатељи из Евро- 
пе. У овој неприлици и цар Андроник Старији обр- 
не се на ту страну, да у савез против Турака увуче 
новога монголског хана из Караманије, и да га 
упути да на Османа с југа удари. Да би то боље 
постигао, понуди Гасан-хану за жену своју неза- 
кониту сестру Марију. У Византији се много ра- 
чунало на ову помоћ, и као да се мислило да је 
главно уздање тај ударац с југа који се диплома- 
тијом спремао, те се није ни водила велика брига 
за одбрану градова у Витинији. Монголи се заиста 
крену, али се задовоље само с једним упадом, у 
ком су прошли несрећно. Осман је одбрану јужних 
својих граница био. поверио своме сину Оркану, 
који је спреман чекао да нападну Монголи. Они 
ударе на град Караџа-Хисар на тој страни, про- 
дру у варош, до под саме градске зидине, опљач- 
кају трговце које су онде затекли, али Оркан до- 
лети из Ески-Шера, сукоби се с њима, и разбије 

их код варошице Ојнаша, многе им старешине за- 
роби, а остатак претера натраг преко границе. 

Ово је ситуација која је Византинце прину- 
дила да озбиљније помисле на одбрану притешње- 
них витинијских градова, и која их је упутила да 
се обрате опет на краља Милутина. Њихова је игра 
била да јужнога и севернога свога најозбиљнијег 
непријатеља једнога с другим у сукоб доведу и 
заваде, како би они сами, у средини међу њима, 
могли даље још коју годину мирно животарити. 
Како смо напред видели, краљ Милутин им је око 
1312 већ помогао да спасу знатан дарданелски град 
и тракијско приморје од Турака четника, који су 
се у њему преваром били утврдили. О овој новој 
помоћи, коју је Милутин против Османових Ту- 
рака учинио ево шта он сам казује у његовој хри- 
совуљи Хиландару о селишту Уљарима, коју смо 
у претходном чланку због Милутинове помоћи про- 
тив турских четника у Тракији и у Калипољу већ 
помињали: | | 


„Мало времена после тога (тј. буне у Србији 
насељених Турака, о којима је мало више гово- 
рено) овај благочастиви и христољубиви цар, таст 
краљевства ми кир Андроник Палеолог, посла не 
мале молбе и наваљивања краљевству ми говоре- 
ћи: „Слатки и љубавни и свесрдачни сине државно- 
га ми Богом царства! Од оних зломислених Перси- 
јанаца, што си их ти победио у богодарованој ти др- 
жави и на другим странама, колико их порази бо- 
жија помоћ у лицу крепости твоје, остала је још 
некоја грана, која држави царства мога врло ве- 
лику муку чини, и много се борећи с њима, не мо- 
госмо им одолети. И ако време ухвате, од њих ће 
изаћи велико зло, које ме и саме главе може стати. 
Али знајући како помоћу и потпором љубитеља 
твога Христа имаш умење да их са земље истре- 
биш, и молим и призивам благочастиво ти и хри- 

читих страна. „Пошто пак поменути непријатељи 
— говори хрисовуља — сасвим пропадоше или из- 
гибоше, и тога ради се подиже грдно узнемирење 
у Турској (Персији), те се са свих страна војска 
подиже, и наша (источноримска) војска пређе на 
ону страну против Турака. И у томе је рату опет 
учествовала друга помоћна српска војска, не не- 
знатна, која је с нама прешла на ону страну. И ка- 
ко сам ја над том војском био старешина, овај 
прељубазни (краљ) не хтеде пристати на нашу ко- 
манду, него да војујемо сваки за се против непри- 
јатеља, и они (тј. Срби) да се самостално с њима 
бију или нама да помажу. Хоћаше (краљ) и собом 
да пође на ту војну, и веома то рад бејаше, и же- 
љаше. Али како то не могаше бити (јер се не мо- 
гаше сматрати ван сваке опасности, да се он од 
својих одваја и на страну креће), све остало он 
није одбијао, него је чинио и с најбољом вољом и 
колико је год потпуније могао.!” 


Наши писци, који су досад говорили о овоме 
помоћном рату српском против Турака у Малој 
Азији, обично нису познавали шта је о томе оста- 
вио у поменутој својој хрисовуљи цар Андроник. 
И како доскора ни Милутинова хрисовуља није 
била позната, држали су се онога што је познато 
из Цароставника. По томе извору сви су мислили 
да се прича тиче само рата с Турцима у Европи. 
Тако Иван Павловић узимље да су то биле две 
експедиције на Калипоље.2 Љ. Ковачевићз није ни 
уносио питање у расправу, пошто му оно није било 
предмет, него се само користио Миралтовом Визан- 
тијском Хронологијом, да експедицију Новака Гре- 
бострека веже са годином 1314. П. Срећковићу, 


1 Јиз ргаесо-готапшт. Рагѕ 11. Еаіаі С. Е. 2асћ. у. 
ТАпрет!ћа] Шрзае 1857, стр. 650. – 
2 Житија краљ. СЕБИ · Гласник 2-0г дет, УІ, 
231—232. 2 
3 Годишњица, ІП, 393. 

који је о овоме опширније писао!, не пада ни на 
памет да мисли против кога је и где радила ова 
експедиција Новака Гребострека, него због тога што 
се најпре говорило о помоћи Милутиновој против 
турских четника у Калипољу, везује и ову експе- 
дицију с ратовањем тих четника, те по његовом 
излагању изгледа да је Новакова експедиција го- 
нила Турке из тракијскога и дарданелског при- 
морја. Старији историци турски, Хамер и Цинкај- 


зен, никако и не помињу ову експедицију, ваљда 


зато што о њој ништа не говоре византијски исто- 
рици. Херцберг (држећи се понајвише Хопфа) већ 
помиње с годином 18314 помоћну војску краља Ми- 
лутина и њено војевање против Османа и његових 
Турака, и то у вези с акцијом новога монголског 
хана из Коње, коју смо ми мало више поменули. 
Али и Херцберг, према потреби свога дела, споми- 
ње ову експедицију само у неколико речи, те иако 
тврди да је српска и монголска војска радила у 
грчку корист против Османа, не казује да ли су 
Срби и Монголи радили против Османа у исти мах 
(Срби са севера у Витинији, а Монголи с југа из 
Караманије), или једни пре, а други после. При 
оскудним изворима, а може бити и при непотпуној 
грађи која је мени под руку дошла, тешко је тачно 
расправити ово питање. Али мени се чини да су 
се догађаји одмотавали оваким редом. 

Рат Османов по северној Витинији, којим је 
ишао на то да заузме приморје и да из далека, 
по плану којим су се Турци у почетку стално слу- 
жили, опколи витинијске главне градове, Брусу, 
Никеју и Никомидију, вршио се 1307, и поглавито 
1308 године. Прилике које су тога времена биле у 
јужном приморју Балканског Полуострва необич- 
но су згодно помагале Осману. Пошто се баш у 
тај мах оснивало монголско ханство у Коњи, и 


1 Историја српскога народа, П, 247 и д. и 261 и даље. 

пошто је европска страна Источног Римског Цар- 
ства сва била разривена турско-каталонским че- 
тама; пошто је и краљ Милутин, и тада и 1309, 
био у везама с Карлом де Валоа и његовим аген- 
тима; пошто је и даље краљ Милутин имао посла 
и код куће најпре са сином Стефаном, потоњим 
краљем Дечанским, а потом с братом Драгутином, 
и напослетку са својим турским насељеницима у 
Македонији, што се могло протегнути до у 1312 
годину — то би било најприкладније истини да 
су Византинци у то време, између 1309 и 1312, ку- 
шали да узбију Турке монголском диверсијом с ју- 
га из Коње. Као што смо напред видели, та ди- 
версија није помогла. Међутим се положај на Бал- 
канском Полуострву сам собом и поправио и по- 
кварио у исти мах. Покварио се, што су Халилове 
турске чете из Јеладе, примајући се тобоже вој- 
ничке службе у царства, на превару заузеле Кали- 
поље, и у тај мах, око 1312, наново почеле пљач- 
кати Тракију од Дарданела до Црнога Мора; по- 
правио се, што се радња агената Карла де Валоа 
растурила, и што се Милутин са некадашњим Ха- 
лиловим другом Мелекилом завадио и уништио 
га. Ништа више није сметало да се у Цариграду 
свему чине невешти, и уз честитање Милутинових 
успеха да од њега помоћ потраже, Успех савезнич- 
ке српско-византијске војске у Тракији и на Дар- 
данелима оснажио је те одношаје, али је раздра- 
жио ново ратно стање с оне стране мора, у мало- 
азијској Витинији. Цару Андронику није остало 
ништа друго него да јучерашњега савезника, свога 
зета а српскога краља, позове наново да заједнички 
расправљају и оно што се из њихове јучерашње 
радње даље замело. Тако је мало по мало Србија 
краља Милутина увучена да својим оружјем и 
крвљу својих синова у Малој Азији расправља 
питање: хоће ли у северној Витинији остати турска 
или грчка власт. Доиста се ваља дивити вештини 

византијске дипломатије, која је, и без војске и 
без средстава, знала стављати у игру за одбрану 
својих интереса и туђе војске и туђе новце, час 
с једне час пак с друге стране. 

Пошто су овде први пут овако разјашњени до- 
гађаји о којима је реч у горе наведеним спомени- 
цима, неће бити неумесно да се на те споменике 
вратимо, те да их још боље расправимо. 

Прво ћемо узети на око разлику којом сеу 
хрисовуљи краља Милутина карактеришу две кра- 
љеве експедиције у помоћ цару Андронику, прва 
у Романију и на Калипоље, а друга у Анатолију. 
Неколика етнографско-географска разјашњења 
разбиће сасвим таму која је сад изнад тих поли- 
тичких послова с почетка ХІҮ века. 

Ево како о првој експедицији говори живото- 
писац у Цароставнику, који нам је о њој опшир- 
нији извор, пошто сам краљ Милутин у својој хри- 
совуљи ту експедицију само узгред помиње. 

„Он (краљ Милутин) као мудар и вешт човек, 
пушта јастребове на оне што беже, посла тамо 
своје сроднике и дворане,! непрестано призивљући 
помоћ божју. Они као покорни синови, слушајући 
својега чедољубивог оца и господина, одоше у ту 
Романију, и хотећи да не постиде овога блажено- 
га, и тамо учинише што су хтели од ових поганика, 
тако да од њих ни живе душе на слободу не ума- 
че; градове им до темеља разорише, а себи пригра- 
бише оно што су они у великој множини, а по не- 
правди скупили." 

Сасвим другојачије говори о експедицији у 
Анадолију сам краљ Милутин у својој хрисовуљи. 

„И краљевство ми, чувши ове речи од својега 
таста, цара грчкога, кир-Андроника, скупи наново 
војеводства и војске богодароване ми државе, и 
све домачедце и љубазне наше, и дадосмо им ме- 


у У оригиналу: СЕ016г0 сародаства Н Хоанвннта. 

сто себе нашега великога војводу Новака, назва- 
нога Гребострека, примивши благослов од господи- 
на ми и оца архиепископа и од свега сабора српско- 
га, те их отпустих на те безаконике Персијанце (тј. 
Турке)“. Писац животописа у Цароставнику, који 
је ову хрисовуљу употребио, помиње још да су 
с војском пошла „великоименита властела српска". 
По томе се у хрисовуљи говори како су дошли до 
града Ираклије „у држави царства грчкога", како 
су велики војвода и властела отишли на поклоње- 
ње цару Андровику, како су се вратили у Иракли- 
ју, и ту војску навезли на лађе, прешли „Црно 
Море“ и ушли у „саму ту Анатолију,“ у државу 
безбожних Персијанаца, и како се ту отворио „ве- 
лики рат не једанпут или двапут, него много пу- 
та“. Толико о овој другој експедицији говори краљ 
Милутин, који прву засебице тако рећи и не по- 
миње. 

Онамо, дакле, Романија, којим су се именом 
кроз сав средњи век звали јужни делови Источно- 
га Римског Царства, па се и до данас, нешто по- 
турченим именом Румелија! зову; овамо пак Ана- 
толија (Анадолија), којим се именом од вазда озна- 
чавала Мала Азија, па се и данас означава. Краљ 
Милутин, дакле, и његов животописац сами кажу 
да је прва експедиција ишла у Византијско Царство 
у Европи, а друга у „Џерсијско' Царство преко 
мора у Малој Азији (Анадолији). 

Даље видимо да је прва експедиција била не- 
знатна, с мањом војском. По тексту би се могло 
мислити да је у њој учествовала нека као гарда 
краљева, којом је заповедао неки краљев рођак и 
краљевска дворска властела. Из бележака Нић. 
Гргура знамо да је у тој помоћи било 2000 коња- 


1 Рум-или значи турски грчка или римска земља. 
Види о томе више у мојим напоменама к тексту турскога 
географа Хаџи-Калфе, који је издан у Споменику ХУШ 
Српске Краљевске Академије. 

ника. За другу пак експедицију краљ Милутин сам 
каже да је за њу скупио већу војску из Србије; да 
је за то примио благослов од „господина и оца ар- 
хиепископа и свега сабора српскога"; да је пред 
њу поставио знамениту властелу, и дао јој, место 
себе, њиховог великог војводу (Бедикааго ковводоу 
нлһ), Новака Гребострека. Под „сабором српским” 
може се мислити тако исто на архијерејски синод 
као и на скупштину веће властеле. Ова нам прича 
уједно открива да је краљ Милутин имао две вој- 
ске, једну на свом расположењу (најамничку), под 
командом својега неког рођака, а другу земаљску, 
властеоску, која се скупљала, при већој потреби, по 
закону и по обичају, кад је прави рат. У тај мах, 
дакле, кад је ваљало ићи у Анатолију преко мора, 
на безбожне „Персијанце“, није већ била довољна 
његова дворска краљевска војска, него је ваљало, 
као у прави рат, послати земаљску војску с власте- 
лом и великим војводом на челу. Ово је све и јасно 
и потпуно разговетно. И где се прича о дочеку који 
је цар Андроник П спремио војводама, о чему та- 
кође при првој експедицији нема ни помена, спо- 
миње се како се цар Андроник обрадовао „што му 
иду у помоћ”. Та се карактеристика потпуно слаже 
с оним што је малопре наведено. 

И сам долазак близу Цариграда и поклоњење 
властеле и војвода цару Андронику заслужује и 
пажње и објашњења. Како је долазак туђе веће 
војске често изазивао неприлике и сплетке, визан- 
тијски су политичари вазда гледали да така војска 
и не улази у Цариград, ако само може бити, У овај 
мах, како је краљ Милутин хтео да свесрдно по- 
могне цару Андронику, и није имао никаквих зад- 
њих мисли против царства, као да је он сам издао 
потребна упутства својим војводама. Војска је пу- 
товала сухим, по свој прилици некуда преко Сера, 
и одатле јужним путем цариградским, и дошла је, 
како краљ Милутин сам у хрисовуљи говори, до 

Ираклије. Ту су војводе, по тексту, оставиле вој- 
ску и отишле цару Андронику (у Цариград, иако 
се место не помиње). „Чувши цар, вели се, да му 
иду у помоћ, врло се обрадова, и ради њиховог до- 
ласка начини велико весеље, и љубазно их поча- 
стивши, отпусти их с миром". Исто тако је било 
и по повратку, само што се не каже, као за први 
пут, је ли се војска одвајала од војвода, или је, 
као што би се могло по тексту мислити, војска до- 
шла на јужну обалу према Цариграду, и ту се пре- 
везла на другу страну. Али би то било домишљање, 
које се већ самим текстом не да начисто потврдити. 

И као год што се другојачије прича о састав- 
љању и скупљању ове помоћне војске, тако се дру- 
гојачије прича и о њезином војевању. Текст каже: 
велицеј рати бивши между има не јединоју или 
двашти. И тим се каже да је и задатак ове помоћне 
војске и непријатељ њезин био сасвим озбиљан. 

Ко је, дакле, могао бити тај непријатељ; ко 
су били „Персијанци” о којима говори наш спо- 
меник? 


Кад ближе испитамо места која се наводе у 
тексту, то ће нам се казати само, а тим ће се самим 
објаснити и све оно што је необично у географским 
и етнографским назвањима. 

Ираклија, која се прва спомиње у тексту, тре- 
ба по самом излагању текста да се тражи на путу 
из Србије у Цариград, у приморју с ове стране 
Цариграда. На сто километара западно од Цари- 
града, на вршку једнога рта којим се, почињући 
од Силиврије, земљиште у море увлачи, има и сад 
варошица Ерекли. То је Ираклија о којој говори 
краљ Милутин. Цара Андроника хрисовуља поми- 
ње како је и српска војска прешла преко. С тим 
би се местом то најзгодније подударало, јер се ту, 
како краљ Милутин говори, српска војска укрцала 
у лађе да се превезе преко „Црног Мора". Ово по- 
следње назвање изазивље донекле забуну због не- 

сагласности са географском терминологијом која 
је данас у обичају. Али старија географска терми- 
нологија, на коју овде треба поглавито мотрити, 
брзо ће нас извести из забуне. У старијем се грч- 
ком језику Црно Море звало просто Понтос Поутос 
(латински Ропћз Еџхіпиѕ), тј. море, а Мраморно 
Море Пропонтид (Проломт.:) што би, прилагође- 
но на нашу терминологију, гласило толико ко- 
лико Предње Море. По томе се војницима и вој- 
водама краља Милутина Мраморно Море могло 
чинити то исто што и Црно Море, пошто је оно у 
ондашњем грчком језику у главноме исто назвање 
имало. Пут пак из Ираклије којим је море ваљало 
„прећи“ водио је правце не у „Персију“ ни међу 
„Персијанце“, него у Османову турску државу у 
Витинији. Управо југоисточно од Ираклије, на ју- 
жној страни Мраморног Мора, налази се острво 
Калолимни, сасвим наспрам Мудањског Залива, 
где се Осман још од 1308 утврдио био. Потпуно 
јужно наспрам Ираклије налазе се поља која чине 
западну границу старе Витиније. Тим пољима се 
воде са северних и западних застранака витиниј- 
ског Олимпа стачу у море, а по њима су, у ста- 
рије време, и путови из околине Брусе излазили 
на море. Као што бива на рекама да се два места 
на две обале, где је скела, зову истим именом, та- 
ко се и овде на јужној обали Мраморнога Мора, 
на ушћу Михалича, једно село и сад зове Ерекли, 
што би опет водило на Ираклију. Мало даље је од 
мора Балабанџик, где је касније (око 1317), по 
свој прилици после овога савезничкога српско- 
турског војевања, Осман сазидао град, у намери 
да Брусу одсече од комуникације с приморјем. 
Мало даље к западу, скоро правце к југу од Ира- 
клије, пристаниште је и варошица Пандерма (Бан- 
дрма). Ко се иоле упозна са положајем и међу- 
собном везом ових места, по самоме помену Ира- 

клије неће већ моћи сумњати да је помоћна Ми- 
лутинова војска зато и дошла само до Ираклије, 
а не где ближе до Цариграда, што је требало да се 
ту искрца за малоазијску страну и да војује про- 
тив Османа и против његових Турака. А ко је год 
читао византијске историке у оригиналу, знаће да 
се у њима Турцима редовно даје час име Турака 
час Персијанаца, зато што су се они од персијских 
страна у предњу Малу Азију доселили, и што су се 
и носили као што се носе Персијанци. Тиме се 
потпуно објашњава да због имена Персијанаца не 
треба тражити праву Персију, и да се војевање, 
започето по Тракији, и приморју дарданелском, 
просто наставило на другој страни Мраморног Мо- 
ра с Турцима Османовим. 


Из напред наведенога прегледа о стању борбе 
међу Османом и Византинцима види се да је у тај 
мах на реду било да се како год узбије Османова 
сила и да се од турског притиска ослободе визан- 
тијски градови Бруса, Никеја и Никомидија, око 
којих је сва та борба и била. Халилови четници по 
Тракији и по Дарданелима служили су не може 
згодније бити плановима Османовим, задржавају- 
ћи византијску војску на европској страни. Али 
успех комбиноване војничке радње против Халила 
и уништење његових четника узбудило је наново 
сву радну снагу Османа и његових војвода. По- 
моћна војска коју је водио велики војвода Новак 
Гребострек могла је имати и без сумње је имала 
једини задатак да од Турака ослободи витинијске 


1 Не би требало ни оволико места губити побијајући 
ову погрешку. Али кад је већ учињена, напоменућу овде 
да рата с правим Персијанцима и у правој Персији није 


могло ни бити, пошто Византинци у тај мах не само нису. 


били ни у какву непријатељству е Персијанцима, него 
им се у тај мах ни границе нигде нису додиривале. Је- 
дини противници Источног Римског Царства у Малој 
Азији били су османовски и селџуковски Турци, који су 
последњи јужно од османовских Турака становали. 


Срби и Турци 117 





жупе око Брусе, Никеје и Никомидије, и да Осма- 
нову силу, која се, баш у тај мах, туда све јаче 
ширила, узбије натраг. По хрисовуљи краља Ми- 
лутина, која се потврђује и хрисовуљом цара Ан- 
дроника І, војвода Новак је овај свој задатак извр- 
шио и победу однео. Али у истини, иако је рат 
онога лета добро свршен, повољних последица ни- 
је било. Ратовање Новакове војске, по свој при- 
лици, тешко да је трајало дуже од једнога лета. 
Он је могао растерати Турке из приморских поља, 
повратити од њих мање градове, које су Турци 
били поузимали за неколико последњих година, 
али те успехе нити је имао ко чувати, ни даље 
бранити као што је требало. Османова сила није 
била пролазна, него је хватала корена по смишље- 
ном плану, с дубоком освајачком мишљу. Што је 
тада цару Андронику српска војска била натраг 
задобила, Турци су, као што изгледа, врло брзо 
опет преотели, чим се српска војска својој кући 
повратила. И као што обично бива при нападима 
којима су околностима обезбеђени изгледи на ко- 
начан успех, у овај мах су поновљени турски на- 
пади били много јачи од оних што су извршени 
у години 1308, о којима смо мало више говорили. 


Османови планови овога времена (после 1314) 
били су поглавито наперени узећу Брусе. Већ око 
године 1317, управо чим се рат са Србима мало 
заборавио, Осман почиње праве своје операције 
око Брусе. Тада подиже један град Каплиџе на 
самом уласку у варош, а други, Балабанџик, не- 
колико сати даље, наспрам приморја. Тим се по- 
чела редовна опсада Брусе, с планом да се глађу 
на предају принуди. Није већ било сумње да ће 
Осман тим путем и Брусу узети. 

У тај мах љубимац цариградскога цара, унук 
му од сина Михаила, Андроник, позније по смрти 
свога оца уведен у владу као другар своме деду 
Андронику, под именом Андроника Млађег, по- 

нуди се своме деду да једном дрском војничком 
операцијом спасе Брусу бар за тај мах. Андронику 
је Млађем било тада тек нешто преко 20 година, 
а имао је и дара и храбрости. Он је искао од цара 
да му да средстава да се с војском искрца у мало- 
азијско приморје наспрам Брусе, те да се кроз 
Турке провуче и Брусу храном снабде. Млади ца- 
ревић се нудио да се сам стави на чело тој опасној 
операцији, и говорио је да ће се Бруса, једанпут 
снабдевена храном, после моћи дуже држати по- 
моћу свога тврдог положаја, те тако устављати 
османовску силу. Али цар тога предлога не усвоји, 
по свој прилици зато што није био у стању да 
унуку стави на расположење потребна новчана 
средства. Међутим, док су се у Цариграду предо- 
мишљали хоће ли или неће да предузму ову по- 
следњу операцију за одбрану Брусе, Осман се 
крене на Брусу са свом својом снагом, добро схва- 
тајући сав значај те војничке игре. Сам задржан 
болешћу и старошћу, Осман повери команду над 
овом одсудном експедицијом своме даровитоме 
сину Оркану, давши му у помоћ своје најбоље вој- 
воде. Ратни турски савет одлучи да се пре одсуд- 
ног напада на Брусу узме други један град, Едрен, 
спроћу Брусе на јужној страни Олимпа, који се 
још находио у грчким рукама. Пошто то испадне 
добро за руком, турска војска пред Брусом прене 
новим духом, славећи ту победу, а опсађеници, ма- 
лаксали од глади и болести, клону сасвим. Почну 
се преговори о предаји, и град се преда под угод- 
бама лично повољним за опсађене. То је било го- 
дине 1326. Глас о предаји Брусе турској војсци 
дошао је Осману на самртној постељи, и занео га 
је последњом победном славом. Две-три године 
потом узели су Турци и Никеју и Никомидију и 
друге градове, а десет година касније (1336) Осма- 
нов наследник Оркан већ је у својим рукама имао 
скоро целу Витинију и суседне јој западне и ју- 

гозападне области Мале Азије. Још су неко време 
од целе предње Мале Азије у власти цариградских 
царева остала нека незнатна приморска места и 
Филаделфија (источно од Смирне, сада Ала-Ше- 
хер). Али су и та места изодсецана била од при- 
морја кнежинама селџуковских Турака, и зато 
нису имала никаква политичког значења, пошто 
су била већ на свагда изгубљена сва главна стра- 
тегичка места. Тога ради османовским Турцима 
није задавало никакве бриге покоравање тих ме- 
ста. Као што је горе напоменуто, османовски су 
Турци почели вршити добар обичај, да приликом 
освојења и после прве пљачке грађанима обезбе- 
ђују слободу и сигурност имања. И како је с тур- 
ским освојењем по самим хришћанским земљама 
у истину настајао мир, који хришћанска влада већ 
није била у стању никоме да осигура, османовски 
су Турци добили веома крепка савезника у мате- 
ријалним и консервативним интересима грађан- 
ства. А то је савезник који је, после безбројних 
и дуготрајних мука, нереда и несигурности, сваку 
владу могао најпоузданије да учврсти. Нити је 
могло бити веће осуде за хришћанску власт него 
што је допустила да се тако што могло и морало 
у оно време по хришћанским земљама осећати. 

Тако је узећем Брусе у 1326 години коначно 
одлучено питање о влади османовских Турака у 
Малој Азији у најнепосреднијем суседству Цари- 
града, и истакнуто је одмах друго још знатније 
питање, о томе на коле ће остати расклиматано 
Источно Римско Царство у Европи? 


Политици се источној на тим странама сасвим 
променила позорница. Ни сама средства нису била 
остала која су до тада била. Бојна је поља ваљало 
већ тражити у Европи. А како је Цариград јед- 
нако био морална и културна глава Балканскоме 
Полуострву, ваљало је тражити где су му главне 
потпоре, где су они који новоме претенденту мо- 

рају бити озбиљни противници. Свак је тада мо- 
гао видети да је полуострву морално и културно 
средиште Цариград, али никоме није било тајна 
да се физичка снага тога средишта налазила негде 
даље, у унутрашњости полуострва. О овоме ће 
нас уверити догађаји који су се развили из овога 
што смо ми довде описивали, и о којима нам се 
даље унапредак ваља бавити. 


у 


Унутрашње сплетке у Цариграду и увлачење у међу- 

собну борбу Срба, Бугара и Турака. Јов. Кантакузин, 

његови савези с Турцима и борба са Стефаном Ду- 

шаном. Стално настањење Турака на дарданелској 

обали и први основи турске сталне државе на Бал- 

канском Полуострву. Нападни правац те државе обрће 
се на Србију и Бугарску. 


У последњим ратовима Византинаца с Турци- 
ма у Витинији (после губитка Брусе) цариградски 
су политичари још једанпут огледали да покушају 
своју стару срећу, те да у своја кола упрегну су- 
ревњивост међу Турцима Османовцима и Селџу- 
ковцима. Оркана, сина Османова, то веома наљути, 
тако да је 1337 већ учинио један покушај да се 
искрца на европску обалу у близини самога Цари- 
града. Цар Андроник ПІ налазио се у тај мах у 
размирици с Ђеновљанима, који су држали Галату, 
цариградско подграђе на источној обали Златнога 
Рога. У Малој Азији Оркан није имао за што бри- 
нути се. Његов сусед, турски кнез са западне обале 
северне Мале Азије, који је баш тада несрећно 
прошао у неком четовању по Тракији западно од 
Дарданела, био је у тај мах и сам у запетим одно- 
шајима с Византинцима, и, по својим расположе- 

њима, он би пре могао притећи у помоћ Осману 
него ли Византинцима. 


Оркан је онај о коме турски историци причају 
да се, као достојан син Османов, и дан и ноћ Богу 
молио да му покаже пут којим ће освојити и са 
својим царством спојити прекрасну римску земљу 
(Румелију). Он тада (1337) помисли да је згодна 
прилика да изненада удари на Цариград и да га, 
ако се узможе, освоји. За тај посао спреми 36 лађа, 
и покуша да се извезе у самој околини Цариграда, 
код Ригија, на три сата даљине западно од варо- 
ши, на обали Мраморнога Мора. Другу војску ми- 
слио је Оркан претурити на врху Босфора, да са 
северне стране на Цариград нападне. Оркан је 
највише рачунао на смелост овога напада и на 
изненађење. Места на која је он нишанио никада 
нису била изложена непријатељским нападима, и 
тога ради нису ни имала никакве спреме за отпор. 
И Турци Османовци искрцају се доиста у Ригију 
као што су наумили, упадну у околна села, стану 
палити куће, убијати и са страховитом виком од- 
влачити људе и жене на своје лађе. Цар Андро- 
ник П и његов први министар (велики доместик) 
Јован Кантакузин познали су из Цариграда по 
диму запаљених села и кућа шта је у игри. Кан- 
такузин похити на место са седамдесет коњаника, 
нападне пре зоре изненада и јуначки на Турке, 
и стане их узбијати. Цар Андроник ПІ, владалац 
јуначан и окретан, нападне Турке исто тако с мора, 
узме четрнаест турских лађа, искрца своју војску 
на сухо, и почне се борити с успехом. Борба се 
свршила до подне, с коначним турским поразом. 
На хиљаду Турака остане мртвих на месту, на три 
стотине допадне ропства у цара и у његова мини- 
стра. Само мали број турских лађа умакне натраг 
у Витинију. Тога дана у ноћ нападну, додуше, 
цара опет девет турских лађа, али Византинци и 
њих узму све, сем једне једине, и то после јаке 


Срби и Турци 128 


борбе. Пошто су се међу заробљеницима налазили 
Турци од најбољих породица, после су их, за јак 
откуп, пуштали у слободу. 

Овако би, може бити, и даље ишло, да је у 
Цариграђана било слоге, поштења, реда, оданости 
к држави, к дужности, к домовини, к вери место 
ненаситне личне частољубивости и најбезобзир- 
није суревњивости. Поред свега што се на веру не 
мало полагало, духа вере и покорности њеним за- 
повестима није се налазило ни за лек. Патриоти- 
зам је био мање него празна реч. На стид и сра- 
моту хришћанске просвете на Балканском Полу- 
острву ХЈУ века, у Турака се свију горе помену- 
тих грађанских врлина налазило изобила. Једин- 
ство и апсолутна лична централизација управе; 
простота нарави и ограниченост потреба; оданост 
својим вођама, кадра да одоли и најсилнијим иску- 
шењима; гвоздена дисциплина и покорност без 
поговора; крепка природна снага, још цивилиза- 
цијом неомекшана; полудивљи укус за ратове, 
опасности и дрска предузећа; оданост и тврдоћа у 
вери, дотерана до фанатизма, која је борби давала 
онај познати неодољиви полет — све су то биле 
стране необичне грађанске и војничке чврстоће, 
скроз противне горе наведеним слабостима које су 
се налазиле у свију народа Балканскога Полуо- 
стрва. Ту се од векова продужавао и ширио расцеп 
и међусобна борба, суревњивост и отмичарство: 
Безброј господара мењао се један за другим, да 
сваки на свој начин глоби и насиљем обасипље 
села и градове. И кад је сукоб међу хришћанском 
и мусломанском влашћу наступио; кад је постао 
неизбежан коначни пад под иноверну власт, — 
историја показује да је, и у тим последњим тре- 
нутцима, мало ко нашао довољно снаге да чини 
оно што дужност заповеда. Просвећени људи и ми- 
слиоци онога времена, не умејући наћи другога 
објашњења, а не смејући, може бити, именовати 

праве кривце или, што је још најмогућније, не ви- 
дећи ни сами ништа више него што су записали, 
објашњавали су то што се збива судбином, и го- 
ворили су да род хришћански на овом крају света 
постизава заслужена казна за његове грехове. Али 
ми, позни потомци њихови, ево гледамо пред со- 
бом те тешке грехове, познајемо их и изучавамо, 
и нама и то њихово објашњавање звони само као 
нов један доказ политичке слабости, разривености 
и болести, однеговане вековним неповољним окол- 
ностима ових земаља. Судбину није требало тра- 
жити само на небу, нити само у осуди божијој. 
Она се налазила у греховима самим. Да је ко умео 
и могао да грехове замени најобичнијим, елемен- 
тарним државним и народно-друштвеним врлина- 
ма, више је него извесно да би се турска сила мо- 
гла уставити, и да би јој хришћанске државе на 
Балканском Полуострву одолеле. 


Место да се тако чинило, у Цариграду, где су 
се стицали сви ови послови и интереси, наставио 
се баш на врху, у самој царској кући и међу пр- 
вом државном господом, најжалоснији раздор. Др- 
жавни ред Источнога Римског Царства био је та- 
кав да никаква лека није било од злога политичког 
морала и од рђавог моралног владања државних 
великаша. Ако се ко десио недорастао за свој по- 
ложај било на престолу било у великим службама, 
нити га је било лако уклонити, нити се од његових 
погрешака заклонити и онда кад су судбоносне 
биле. Отуда су израстале сплетке и конспирације, 
у којима се борба водила. Беспрекидно крхање 
међу расама и правцима почело се на полуострву 
одмах по завршетку старога века, а откако је сео- 
бом народа испробијан, измењен и многостручно 
изукрштан етнографски склоп полуострва, дух се 
народни на полуострву искварио и образовао са 
сувише јаким укусом за сплетке и за лукавство. 
Прилике су се на полуострву образовале такве да 

је частољубивост имала преко мере јака искушења 
и преко мере родно поље пред собом, тако да је 
и само хришћанско васпитање било немоћно да 
то све потчини било осећању државне и грађанске 
дужности, било каквој год већој мисли. 


Још док се с Турцима рат по Витинији водио 
око цариградских одбранбених положаја с азијске 
стране, започеле су сплетке у двору међу царем 
Андроником Старијим и његовим наследником. 
Андроника Старијега син Михаило умре у Солуну 
12 октобра 1320, а унук му Андроник (прозван Мла- 
ђи, који је касније владао као Андроник ПІ) по- 
стане наследник. Како је Андроник Старији био 
владалац неподобан, а већ га је била и старост 
притисла, и како му је унук и наследник Андро- 
ник Млађи био младић врло љубак, а уз то хра- 
бар и врло даровит, иако доста лакомислен, сместа 
се склопи странка која почне да га истиче супрот 
оца његова. Дошло је брзо и до унутрашњег рата, 
који се свршио тиме што је царевић Андроник 
признат за престолонаследника, и што су му источ- 
не трачке области дате под управу. Али је рато- 
вање и даље настављено, докле се 2 фебруара 
1325 није довело до тога да се царевић Андроник 
венча за цара, те да, по цариградском обичају, са 
старим царем владање дели. Па се ни тиме ствар 
није свршила. У време кад је ваљало водити суд- 
боносну борбу у Витинији и тамо царство бранити; 
у време кад је, може бити, ваљало пошто пото уго- 
дити савез између свију држава Балканскога По- 
луострва, да се за времена предупреди турска на- 
језда, два су цариградска цара радила томе сасвим 
противно. Они су у своја међусобна трвења увла- 
чили и балканске државе, Србију, Бугарску и 
остале које су им могле помоћи једноме против 
другога. То се, напослетку, сврши тиме што ноћу 
међу 23 и 24 мајем 1328 људи младога цара Андро- 
ника изненада нападну старога цара, и присиле га 

да да оставку. Две године после тога, један од вој- 
вода младога цара принуди старога цара да се по- 
калуђери, како би се тиме коначно уклонила свака 
могућност његова повратка на власт. Не дуго по- 
том 13 фебруара 1332, Андроник Старији и умре 
као калуђер. 

Андроник (ПІ) Млађи, поставши тако потпуни 
господар оновремене ситуације, чинио је све што 
је могао да залечи царству ране од последњега 
династичког рата, којему је и сам много крив био. 
Али у томе није имао среће, међу осталим и због 
врло кратке своје владе. Андроник је Млађи био 
владалац надалеко омиљен и љубљен. Није марио 
за спори и укочени етикет цариградскога двора; 
био је приступачан и свакоме из народа; волео је 
лов и витешка вежбања. У томе су узроци његове 
омиљености. Али покрај свега дара, нити је имао 
крепости нити дубоке издржљивости, без чега у 
оно време царству нико није могао помоћи. А ни 
околности нису биле нимало повољне. Чиновни- 
штво је тадашње цариградске државе било скроз 
покварено. Цар је Андроник Млађи рад био да вас- 
постави поуздано и поштено судство, и та му је 
мисао била и дубока и пуна корисности. Али је 
свеколико старање Андрониково могло тек да по- 
каже колико су тада у Источном Римском Царству 
до очајања били ретки судци непоткупљиви и пра- 
ведни. 

Финансијски је царство било у још горој про- 
пасти, а слабост финансијска огледала се и на сла- 
бости војске, пошто се војска у Источном Римском 
Царству у то време највише састављала из најам- 
ника. У народу самом ширили су се,. преко сваке 
мере, манастири и калуђери, којима су непрестано 
давана изузећа од свакојаких финансијских и вој- 
ничких терета. Ширење просвете и побожности, по 
правцу искључиво богословске и неприродне калу- 
ђерске просвете, мало је у оно време помагало ши- 

рењу физичке крепости и војничких врлина. И та- 
ко је народ, готово и по самом погрешном правцу 
своје тадашње просвете, био мање снажан него 
што је требало, и него што је могао бити по својим 
природним особинама. У часу опасности људи су 
се као овце предавали судбини божијој место да 
се оружју вежбају, организују, и од напасти бране. 
Није чудо што се у таким приликама тешко могао 
издићи какав нов јунак у Источном Римском Цар- 
ству, и што је та част припала мање образованим 
словенским једноверцима, који су били ближе при- 
роди, крепости и оружју. 

После ових црта о унутрашњем стању Источ- 
нога Римског Царства, које се онда налазило по 
јужном приморју Балканскога Полуострва, вред- 
но је погледати у каквом су се стању находиле 
северне и северозападне стране полуострва, у ко- 
јима су се налазиле државе југословенске, а у 
коме стању нова турска држава у Малој Азији. 


Иако на северозападу Балканског Полуострва 
сцене међу Стефаном Дечанским и Душаном живо 
опомињу на сцене међу Андроником Старијим и 
Млађим, с којима се готово у једно време догађају, 
очевидно је да су се на северу полуострва ствари 
налазиле и у бољем друштвеном здрављу и у бо- 
љој снази. Србијом је владала гвоздена воља и 
рука Стефана Душана, једнога од најсилнијих во- 
ђа који су се икад јавили међу српским племенима. 
Над Бугарском је владао шурак Душанов Алек- 
сандар. Оба су та владаоца живела у најбољој 
слози. Изгледало је да су ратови око источних гра- 
ница и око сфере интереса међу Србима и Буга- 
рима били свршени. Тада се већ није могло ни 
помишљати на распру међу словенским господа- 
рима Балканског Полуострва, којом су се цари- 
градски политичари на тим странама обично као 
поузданим средством служили. Није било никаква 
изгледа да на тој страни Источно Римско Царство 

може што повратити од Словена. Све што се још 
могло чинити, било је да се оно што је остало чува 
од даљега словенског освојења. 


Напред је изложено како се у Малој Азији ди- 
зала младг и крепка моћ турска, која је Источном 
Римском Царству на оној страни била скоро све 
заузела. Али је све то ударило још већма натраг 
кад цар Андроник Млађи пре времена промени 
овај свет, 15 јуна 1341, и кад тек та несрећа отвори 
време праве беде и невоље за Источно Римско 
Царство, од којих већ ни преболело није! 

По смрти Андроника (ПІ) Млађега, остаде 
друга му жена, царица Ана, кћи савојског војводе 
Амадеја, и малолетан син Јован У, коме је тада 
било само девет година. На царици Ани и на сину 
јој Јовану оста Источно Римско Царство. За Ан- 
дроникова живота уживао је највеће поверење 
царево и био је у највећем достојанству истина 
даровити, зли у интригама препредени и преко 
мере частољубиви државник Јован Кантакузин. 
Царица Ана није имала нити веће увиђавности, 
нити племенитијега карактера, нити јој је, као ту- 
ђинци, тако на срцу стајало одржање Источног 
Римског Царства. Тога ради су, после смрти Ан- 
дроникове, пријатељи Кантакузинови надали се 
да ће он сад настати да себи задобије царску кру- 
ну. Противници су опет одмах почели од тога зеп- 
сти. И Кантакузин се заиста одмах усели у царски 
двор, да тако, најнепосреднијим начином, предуз- 
ме старање о младом цару, окружи се телесном 
стражом, и тиме већ пробуди све прохтеве својих 
нестрпељивих присталица. Један од њих, енергич- 
ни војвода Алексије Апокавко, видећи да Канта- 
кузин нешто оклева, сместа га напусти, удружи се 
с царицом Аном, и почне радити да Кантакузина 
истисне. Кантакузин, по пословима својим наро- 
чито ради спремања неке експедиције у Мореју, 
отиде у свој град близу Дидимотика на Марици, 

и видећи шта му се спрема, почне одатле преговоре 
с Јованом Оливером, Душановим властелином и 
рођаком, који је тада у источној Македонији за- 
поведао. У томе се предвиђању Кантакузин није 
преварио, јер доиста, док се он бавио у Дидимо- 
тику, у Цариграду наједанпут узме мах његов про- 
тивник Апокавко. Он узме у руке управу Цари- 
града, стане апсити главне пријатеље и присталице 
Кантакузинове, а куће њихове напусти гомили да 
их пљачка и развлачи. 


Према томе узме положај и Кантакузин, и он 
се 21 октобра 1341 у Дидимотику прогласи за цара, 
под именом Јована УІ. Дидимотички владика из- 
врши и обред крунисања. 

На то Кантакузинови противници у Цариграду 
затворе и изложе суровоме злостављању племе- 
ниту Кантакузинову мајку Теодору (19 новембра 
1341), свечано крунишу за цара нејакога дечка 
Јована У, а Апокавка наименују за великог 
војводу. 

У рату који се сад отворио међу Кантакузи- 
ном и Апокавком, с Кантакузином је понајвише 
држала аристократска странка по варошима; уз 
царицу Ану пак и уз Апокавка пристаде народ и 
чиновништво. Уз то се Апокавко и у бојевима по- 
каже јачи. Он истера Кантакузина из Тракије, и 
поотима му многа његова имања. Ни Дренопоље 
не хтедне примити самозванога цара Кантакузина, 
и позове у помоћ Бугаре, који су пошли, али с јед- 
ним рачуном да гледају те да том приликом на 
оном крају своју земљу рашире. Притиснут тако 
неприликама са свих страна, Кантакузин позове 
у помоћ на бојна поља у долини доње Марице 
Омер-бега (Умур-бега), једнога од селџуковских 
кнезова из околине Смирне, а сам се (1342) повуче 
у Србију к Стефану Душану, с којим се упусти у 
дугачке преговоре, у којима је и Душан, разуме 
се, само српске интересе тражио да обезбеди. Тада 

су Срби с Кантакузином 1342 у јесен почели да 
опсађују Сер, али у тај мах без успеха, јер се 
међу војском српском под Сером заразна срдобо- 
ља појавила. Из Цариграда се радило што се жив- 
ље могло против Кантакузинових сплетака. Цари- 
ца Ана тога ради понови уговор с Млецима, заложи 
у Млецима крунске драгоцености (које се већ ни- 
кад више у Цариград ни вратиле нису) за 30000 
дуката, и Апокавко је бранио интересе царевине 
против назовицара Кантакузина с приличном ве- 
штином и енергијом, а с не мањом срећом. 
Међутим, као што је природно, српски и Кан- 
такузинови интереси нису могли за дуго другова- 
ти. Кантакузин се побрка с Душаном чим се (1343) 
могао наслонити на епирскога деспота Јована Ан- 
ђела, који с доста јаком војском дође у помоћ 
Кантакузину. С том војском Кантакузин поврати 
од Срба многа места у јужној Македонији, која су 
они пре тога били освојили. С тим се, у неку руку, 
почне срећа обртати Кантакузину, он се опет врати 
у долину доње Марице у Тракију, и почне мало 
по мало повраћати што је у први мах био изгубио. 


Уколико се у овој огорченој и дугачкој борби 
срећа почела повраћати Кантакузину, утолико она 
сасвим остави царицу Ану и њезина сина, кад 11 
јуна 1345, приликом походе некога политичког за- 
твора у Цариграду, њихов главни човек, а Канта- 
кузинов супарник, Апокавко, погине. Апокавко је 
био оштар и безобзиран према свакоме, особито 
пак према политичким противницима. У љутини 
и очајању царица Ана није знала шта чини. Она 
почне просто убијати своје политичке противнике. 
Пошто пак то није било довољно, обрати се за по- 
моћ супарнику Омер-бега и селџуковских Турака 
Оркану, владаоцу османовских Турака. Њему ца- 
рица обећа новаца, и допусти му чак и то да заро- 
бљенике хришћане из земаља њенога против- 
ника Јов. Кантакузина може продавати где хоће, 


Срби и Турци 131 


па и у самоме Цариграду. На то Оркан пошље у 
помоћ у Цариград својих 10000 људи. Заслепље- 
ност је у Цариграду била толика да су ту војску 
царица Ана и народ дочекали с клицањем и радо- 
шћу. После кратког борављења у Цариграду, вој- 
ска пође на Кантакузина заједно с осталим четама 
које је царица под руком имала. Али је и у том 
рату Кантакузин био срећнији. Османовци Турци, 
који су рачунали на победу и пљачку, сад се баце 
на села која су се десила пред њима, не питајући 
јесу ли савезничка или непријатељска, па стану 
везати и као робље у ланце окивати и водити кога 
стигну, људе, жене, децу, попове и калуђере. И то 
су све, како сам византијски историк Дука припо- 
веда, водили гомилама баш у Цариград, да онде 
продају као робље, ослањајући се у томе, осем 
своје силе, и на уговор који су о томе имали с ца- 
рицом Аном. Ту су то робље, шибајући га биче~ 
вима, водили по вароши. Људи који су били у 
стању многе су од тога робља откупљивали из ми- 
лосрђа; многе није имао ко откупити, и Турци су 
их одводили у Азију, где им се већ ни за траг није 
могло сазнати. 

Видећи Кантакузин да се царица тако ухва- 
тила за Оркана, обрне сву своју дипломатску ве- 
штину да тај савез разбије. Пошто се царица није 
стидела да уговором допусти Турцима да у робље 
одводе Кантакузинове присталице и поданике, и 
Кантакузин на то са своје стране пристане за ца- 
ричине присталице и поданике, и да би за успех 
био сигурнији, још обећа Оркану, човеку у годи- 
нама, и своју кћер Теодору за жену. У томе не- 
надмашном јаду, царица Ана се обрати за помоћ 
трећем турском владаоцу из северозападне Мале 
Азије, Сарукхану. Али јој и то не помогне. 

Као да је тражила да свој већ претешки по- 
ложај још већма увелича, царица Ана се још упу- 
сти и у борбу међу калуђерским сектама, које су, 

поврх свега, византијско становништво раздирале 
још и религиозним партизанством. Занесавши се 
и у то, царица збаци патријарха Јована. Али је у 
тој ствари уз њу била још само незнатна бројем 
дворска странка. Међутим, све су те недаће у по- 
литици царичиној служиле само на то да врсте 
Кантакузинових присталица из дана у дан умно- 
жавају. И врсте те посташе тако густе да они јед- 
ном завером, 3 фебруара 1347, цариградске капије 
Кантакузину отворише. Јован Кантакузин буде 
признат за цара и у Цариграду, и он се 21 маја 
1347 и крунише на царство, с тим да он влада де- 
сет година, а потом да власт преда Јовану У, Ан- 
дрониковом и Анином сину, законитом наследнику 
и цару. У бољу тврђу свега тога Јован се, ма да му 
је било тек 15 година, венча са Јеленом, ћерком 
Кантакузиновом. 

Тако је, после борбе од шест година, оптерећен 
тешким и већ непоправљивим греховима према 
отаџбини, Јов. Кантакузин, напослетку од свију 
признат, заузео старином и славом увенчани пре- 
сто Источнога Римскога Царства. 

У тај мах царство се састојало готово из самих 
рушевина. У Малој Азији су Византинци тада др- 
жали само неколике тачке на обали, мали један 
крај источно од Босфора, и Филаделфију (Ала- 
Шехер), источно од Смирне, али без везе с морем, 
на које се морало кроз туђу земљу ићи. У Архи- 
пелагу су још имали више острва, а у Мореји 
округ Миситру. Главна земља у свем царству била 
је Тракија. Ту су границе царства још обухватале 
Дренопоље са земљом на један дан хода северно 
од Дренопоља, пружајући се у поља уз Марицу 
до неке непоуздано познате линије међу Дренопо- 
љем и Пловдином. У томе западном правцу гра- 
ница се од поменуте линије међу Дренопољем и 
Пловдином хватала венца Родопе, обухватајући 
још предео Мору, у горњој долини Арде, западно 

од Дренопоља. Још јужнији приморски предео тога 
краја међу Местом и Марицом, где су главна ме- 
ста Ксантија и Ђумулџина (по старијем изговору 
Кумуцени), у тај мах је већ припадао Србима, 
иако ту српска власт још није могла бити сасвим 
сигурна. Али Сер, Драма и Крстопољ (Кавала) на- 
лазили су се већ у несумњивој српској власти.! 
Веза међу Солуном и Цариградом сухим била је 
већ пресечена, и Крстопољ, једно од главних стра- 
тегичких места на тој линији, налазило се у ру- 
кама српским. Око Солуна имали су Византинци 
један део Халкидике (предео међу Солунским и 
Орфанским Заливом, јужно од Бешик-Језера) и 
сва три халкидичка полуострва (међу којима је 
најисточније Света Гора), и потом још неке не- 
знатне крајеве даље к западу, где су се Срби све 
већма ширили, упирући са својим границама у 
границе латинских господара у Јелади. По томе 
је Источно Римско Царство, у моменту кад је на 
престо његов ступио Јов. Кантакузин (1347), све- 


дено било на Цариград и Дренопоље с провинци- 


јом Тракијом, како је горе ограничена, на Солун 
с околином и на још нешто земље у Мореји. 
Положај је био такав да је Кантакузину не- 
престано требало војске; војнике је купио под на- 
јам понајвише од Турака из Мале Азије. Најам је 
опет изискивао финансијска средства, а земља је 
дуготрајним грађанским и спољним ратовима била 
скроз разривена, те су и грађанско благостање, 
трговина и радиност ударили били натраг. У таким 
приликама финансије нису могле одговарати ни 
обичним, а камо ли изванредним захтевима. На- 
ционална снага грчка, ма колико да је природе жи- 
лаве и упорне, била је у крајњој изнурености и 


: Види о томе моју засебну расправу „Струмска 06- 
ласт у ХІУ веку и цар Стефан Душан“, у Гласу Српске 
Краљевске Академије ХХХУЛ. 

физичкој и моралној. Потребе се опет нису могле 
одлагати, и Кантакузин је морао трошити и цркве- 
не депозите, само да потребама одговори. Непре- 
кидни финансијски заплети и потреба да како 
било до новца дође, довели су Кантакузина у су- 
коб, па и у рат с Ђеновљанима, који су имали 
најјачу трговачку колонију и свој прави град у 
Галати, спрам самога Цариграда, на источној обали 
Златнога Рога. Ђеновљани су у свакој прилици 
тежили да из трговине с Црним Морем избаце са- 
свим Млечиће, и Млечићи, ради да овом прили- 
ком у Цариграду Ђеновљане избију из седла, при- 
хвате рат с Ђеновом по византијским морима. На 
то Ђеновљани позову у свој град у Галати Турке 
Османовце, да би своју колонију спрам Цариграда 
бранили од удружених Млечића и Византинаца. 
Тако су и опет, у новој једној прилици (1352), 
Османовци Турци прелазили у Цариград, да по- 
могну противницима Кантакузиновим, ма да је за 
њиховим владаоцем Орканом била ћерка Кантаку- 
зинова. С друге стране опет, српски цар Стефан 
Душан, у то исто време, није могао наћи у Мле- 
чића помоћ коју је тражио за освајање Цариграда, 
зато што су Млечиће у тај мах њихови трговачки 
интереси упућивали на савез с Византинцима про- 
тив њихових супарника Ђеновљана. Осем тога, 
Млечићима није ишло у рачун да се у Цариграду 
утврди таква крепка и пуна напона снага као што 
је била Душанова. Тако се тада Источно Римско 
Царство, истина, није могло држати, али га још 
нико није могао ни узети, и у тим чудноватим при- 
ликама, које се у народном животу често стичу, 
темељио се од тада унапредак живот јадних оста- 
нака, на које је било спало Источно. Римско 
Царство. 

Знајући да је оно снаге што је Источном Рим- 
ском Царству тада још остало било у Кантакузину 
самом, Стефан Душан потражи везе са законитим 

царем Јованом Палеологом, који се већ беше отео 
од детињства, и отворио беше радњу против свога 
намесника и наметника Јов. Кантакузина. Јован У 
Палеолог беше веома омиљен, искрен и отворен, 
леп и врло пријатне појаве младић. Ма да га је 
Кантакузин, кад се као намесник зацарио, био ве- 
зао за се удадбом своје кћери Јелене, опет се Јо- 
ван, око 1351 (кад му је било око 19—20 година), 
беше већ оцепио од свога таста, и настанио у Еносу 
код ушћа Маричина, на дохвату ондашњих срп- 
ских граница на тој страни. Он 1352 дотера и до 
рата са својим тастом, тражећи од њега царство, 
своју очевину, као законити цар. У таким околно- 
стима Јован У Палеолог стане тражити споразум 
с једне стране с Млечићима, а с друге с Душаном. 
Године 1353 сатера он у Дренопоље свога шурака, 
Кантакузинова сина Матију, и опседне Дренопоље. 
Српска и бугарска војска већ му је била пошла у 
помоћ. Али Јов. Кантакузин тада опет дозове Осма- 
новце Турке у помоћ. Османовци пређу и опет у 
Европу, савезничку Палеологову српску и бугарску 
војску разбију код Дидимотика (1353), и Дренопо- 
ље од опсаде опросте. Млади цар Јован У Палеолог 
морадне све напустити, и Ђеновљани му помогну 
да се склони на острво Тенед, јужно од изласка 
Дарданела. Јов. Кантакузин је мислио да је у по- 
беди, али је тада баш пропаст била најближе. Ма- 
ло после ћемо видети како су у тај мах Турци по- 
чели озбиљно мислити да се у Европи коначно 
утврђују. Али да свршимо прво са династичким 
борбама у Цариграду, о којима смо говор започели. 


Законити и наследни цар Јован У, од намет- 
ника Јов. Кантакузина отмичарски лишен цареви- 
не, договори се на Тенеду са дрским, одличним и 
богатим Ђеновљанином Франческом Гатилузијем 
(од којега се породице позније деспот Стефан оже- 
нио). Тај Гатилузије беше пошао са две лађе у 
свет, да тражи где би. могао показати своје јуна- 

штво. И кад му цар Јован предложи да иду да 
истерају Кантакузина из Цариграда, Гатилузије 
то једва дочека. Једне бурне декембарске ноћи, 
године 1354, они изиђу под сами Цариград, заузму 
изненада арсенал, пријатеље династије покупе с 
ванредном одлучношћу и брзином, Кантакузина, 
који се случајно десио на северној страни Цари- 
града у Влахернама, одсеку од његове турско- 
шпанске гарде, која се налазила покрај мора у 
неком градићу на јужној страни, и тиме сврше 
дугачку Кантакузинову политичку каријеру. Кан- 
такузин да оставку, и покалуђери се. 

Али пошто је царство у самим основима сво- 
јим боловало, све те личне промене нису могле 
нити што покварити нити пак поправити. Свеко- 
лико зло које је Кантакузин морао примити од ца- 
рице Ане, он је могао само умножено предати сво- 
ме следбенику цару Јовану М, а овај га није могао 
поправити, ма колико да је заиста био законити 
цар и да је царство себи повратио потпуно вите- 
шким начином. Историци бележе већ у 1353, још 
за Кантакузина, почетак судбоносне акције осма- 
новских Турака на европској обали, а 1355 стање 
је у Цариграду тако било разривено да је тада- 
шњи млетачки посланик Марино Фалијери, 16 
априла 1355, предлагао својој влади да останке 
Источног Римског Царства просто анексује с оста- 
лим својим областима. Па ипак, ма да је стање 
такво било, опет се тај предлог није могао извр- 
шити и није извршио ни с млетачке ни с чије дру- 
те стране. 


Кад се из даљине, у којој се ми налазимо, ло- 
гледа на време и рад што су претходили конач- 
номе насељењу Турака у Европи, са чуђењем се 
мора опазити да су срца и мисли ондашњих људи 
преузимали ситнији интереси и планови; да су се 
сви владаоци и великаши Балканскога Полуострва 
заносили.за. тренутним интересима и добитцима, 

да право зло не беше нико спазио и уочио како 
би требало. Читаву половину ХІҮ века, с Турцима 
се из Мале Азије водила опасна игра без рачуна, 
за љубав ситних тренутних сплетака и међусобица. 
Све грчке странке из опалога Источног Римског 
Царства служиле су се Турцима непрестано и у 
свима приликама како против унутрашњих тако и 
против спољних непријатеља. Немоћ и страсно 
слепило политичкога супарништва водили су Тур- 
цима руку и показивали им шта треба да раде. Ве- 
ра се претрпавала у спољним церемонијама, а није 
умела да покаже унутрашњу моралну моћ, те да 
удахне најнеопходнију увиђавност да хришћани- 
ма не доликује да служе као вођи утврђивању 
неверништва у хришћанском царству, ни да по- 
средно помажу да се наместо хришћанскога невер- 
ничко царство оснива. Околни словенски владао- 
ци, и српски и бугарски, понајвише несложни међу 
собом, губили су време и снагу увлачећи се сувише 
често, као активни помоћници унутрашњим стран- 
кама византијским, у неодољиви вртлог простога 
политичког супарништва, које страшћу и слепи- 
лом својим није дало ни погледати даље али стал- 
није интересе нити њихових властитих земаља 
нити читавога полуострва. Јер не треба заборавити 
да се интереси ниједне земље балканске ни у које 
доба нису могли задовољити без обзира на интере- 
се целине. Нико није онда могао да увиди да се 
поједини не може спасти нити сам нити на штету 
другога, него да сви заједно или морају сложно 
радити на општем спасењу, или сви заједно про- 
падати. Овај прекор историје политичким делао- 
цима ХІУ века пада и на самога Стефана Душана, 
јер се ни његова политика, при свеколикој снази 
ума његова, при свеколиком полету радљивости 
његове, није могла да издигне изнад онда сувре- 
мене политичке болести. Главни ударац, прелазак 
Турака у Европу, догодио се још за његова жи- 

вота, и за владе и његове и супарника му Јована 
Кантакузина. Вредно је да се поближе испита како 
се то и кад догодило. 

Док се све што је горе поменуто мотало по 
Балканском Полуострву, Османов је син Оркан, из 
Витиније у Малој Азији будним оком пратио све 
што се чинило у суседном Источном Римском Цар- 
ству, на које је још отац му око био бацио. По- 
следњи догађаји само су учинили да му одлука 
што брже сазре. Смисливши да је време да тај 
посао започне, Оркан повери извршење своме сину 
Сулејману, који је имао и снаге и одушевљења 
за то дело, и који је, из својега ранијег војевања 
по Тракији, земљу и околности како ваља по- 
знавао. 

У тај мәх Сулејман је имао под својом упра- 
вом малоазијску северозападну провинцију, која 
се у старо време звала Мизија, јужно од Дарда- 
нела, а западно од Витиније. Он сазове најзнатније 
турске војводе: Аџебега, Гази-Фазила, Евреноса и 
Хаџи-Илбека, и с њима нађе да се за освојење 
Источног Римског Царства треба докопати неке 
тврде тачке на северној страни Дарданела, па одан- 
де освојење даље ширити. Разлози су тога плана 
очевидни. Стратегички је план био да се Цариград 
отцепи од севера и запада, како од осталих источ- 
норимских земаља тако и од савезника или пре- 
тендената балканских, под којима се мислило на 
Србе и Бугаре. Пошто би се то једанпут извршило, 
Цариград би се гвозденим обручем стезао све бли- 
же и ближе, докле као зрела јабука не би пао у 
крило победиоцу. Сви су оновремени освајачки 
планови турски имали овај исти карактер дубоке 
поступности и сигурнога смишљања, рачунатога 
на успех спор али дуготрајан. Кад се узме на ум 
да су Дарданели кључ Цариграда са западне стра- 
не, и да се њиховим освојењем пресецала веза ме- 
Бу Цариградом и Солуном, видеће се колико је ду- 

боко и с коликим познавањем места и комуника- 
ција био смишљен овај план. Али к свему томе 
треба додати да се још пре двадесет-тридесет го- 
дина из Цариграда у Дренопоље такође преко Ка- 
липоља путовало. Од Цариграда до Дренопоља су- 
хим требало је 6—7 дана по рђавом, мање сигурном 
и често ненасељеном путу. Од Калипоља се ишло 
у Дренопоље за три дана преко Кешана и Узун- 
ћуприје, дугачкога старинског вијадукта (на два- 
три километра дужине) преко баровитога Ергена. 
На тај начин се пут за Дренопоље прекраћивао и 
из других пристаништа Мраморнога Мора, као што 
су, на прилику, Родосто, које су Турци наскоро по- 
том такође узели. Узеће Калипоља значило је не 
само сечење царства по половини, и одсецање Со- 
луна од Цариграда, него исто тако, у великој мери, 
и одсецање Цариграда од Дренопоља. Самим тим 
чином царство се просто сводило на област пре- 
стонице. Овим се објашњавају унеколико и раније 
борбе око Калипоља, о којима је говорено у овим 
листовима. 

У тражењу прве тачке за основ освојења, избор 
падне на околину Калипоља и на градић Цимпи 
(данас Чини или Џеменлик!, сат и по више Кали- 
поља. Аџебег и Гази-Фазил седну, одмах прве ноћи 
после тога саветовања, у чамац, и пређу на другу 
страну да размотре положај и прилике, ухвате у 
виноградима једнога Грка, и преведу га на другу 
страну, к Сулејману самом, који се од њега извести 
о свему што му је требало. Сазнавши тим начином 
где је слабо место града, и сазнавши да је посада 
недовољна, Сулејман смисли да ради одмах. Како 


1 Место је то на данашњим картама забележено Бу- 
лаир (Плајари). Људи који су на том месту били кази- 
вали су ми да Булаир турски значи „Ходите и одабе- 
рите“, и да има локална прича како су после боја хриш- 
ћани тражили рањенике, а Турци им одговорили: „Хо- 
дите и одаберите их!“ те се по томе место и прозвало. 

није имао спремних лађа, он на врат на нос спреми 
сплавове, на којима се превезе на другу страну, 
са 80 најодабранијих својих војника. Све пође 
срећно за руком, и градић Цимпи буде узет без 
икакве тегобе. Кроз три дана Сулејман је посаду 
умножио на 3000 људи, а то је у оно време била 
врло значајна сила у једном утврђеном положају. 

Још је Кантакузин владао у Цариграду кад 
се ово догодило, и он се налазио у таким приликама 
да није могао ни помишљати да Турке силом про- 
гна.1 Изгледа да је, при томе, ствар узео олако, 
мислећи ваљда да ће се са својим зетом Орканом 
наравнати, и место да гледа, пре свега, како ће се 
опростити Турака са северне стране Дарданела, 
обратио је позор на супарника му Јована Палео- 
лога, који се на њега спремао са српском и бугар- 
ском савезном војском. У први мах, после тур- 
ског заузећа северне дарданелске обале, Кантаку- 
зин нити пође сам с војском на те Турке, нити се 
измири са својим хришћанским непријатељима да 
то заједно учине, нити о томе с Орканом преговоре 
поведе, него се обрати Оркану за помоћ против 
свога законитог цара и његових савезника. Оркан 
опет пошље Сулејмана, који се с јаком турском 
војском искрца на ушћу Марице у Еносу. Истом 
после тога отвори Кантакузин преговоре да му се 
поврати Димпи, и да Турци изађу из његова цар- 
ства. Оркан се посланицима стане изговарати како 
он за то много и не зна, како је то дело његова сина 
Сулејмана, које је исти по својој глави извршио, 
и старао се да преговоре развлачи и да их остави 
без резултата. Међутим, Турци су. почели и даље 
нападати, и своју област на северној страни Дар- 
данела ширити. У пролеће 1354 узму они и Ка- 


+ Он то сам признаје у својој Историји, ГУ 38, ка- 
зујући отворено као узрок што су Византинци војничку 
снагу своју били строшили у међусобним ратовима. 

липоље, по грчким изворима услед земљотреса, 
који је 2 марта 1354 град разорио; по турским пак 
услед боја и победе. 

Прилична је забуна у хронологији не само ово- 
га догађаја него и у догађајима свега овога перио- 
да. Цинкајзен (1, 207) узимље годину 1356 за осво- 
јење Цимпе; Жонкијер 1357. Али веза с осталим 
догађајима, с владом Кантакузиновом (која се свр- 
шила у декембру 1354), а под којом се све ово до- 
годило, веза с ратовањем међу Јованом Палеоло- 
том и Кантакузином, утврђује нас да ове догађаје 
постављамо у 1353 и 1354, како већ и новији исто- 
рици узимљу. Узрок је овоме хронологијском не- 
складу турски летопис, који је веома нетачан. Ха- 
џи-Калфа (у књизи Ките опа Возпа) бележи да 
је Калипоље узето 760 (1359) године. Наши лето- 
писи наводе „треће лето царства Урошева”, што 
излази 1358, и по том још годину 1359, 1360 и чак 
1371. Највише њих забележило је да су Турци по- 
сели Калипоље у 1359, али опет има један! који 
каже да су Турци узели Калипоље оне године које 
је умро цар Стефан, а то је 1355. Биограф деспота 
Стефана, Костантин говори да је Сулејман, син 
Орканов, прешао на Калипољу и отворио пут оста- 
лима прн цади Яньдоониц'Е, фать нмоуштоу сь Б0АТОМА 
свонаћ. Ако су означења погрешна, језгра је 
тачна. Костантин као да је мислио на међусобице 
међу Кантакузином и зетом му царем Јованом, а 
оне су биле 1353—1354 године. Мих. Костантиновић 
из Острвице у својим мемоарима отворено каже да 
је Кантакузин пропустио Турке у Европу и у Ка- 
липоље, само да би му помогли против господара 
његовог, законитога цара Јована У. Један грчки 
летописац? бележи како је 1354, 2 марта, под вла- 


> Споменик, ПІ. 
" Издао га Ј. Милер у Вуғапіпіѕсһе Апајесјеп, 5:- 
2ипЕѕрегісће 1852, ІХ, 392. 

дом Јов. Кантакузина, био велики земљотрес, који 
је порушио зидове Калипоља, и како се тада Ка- 
липоље предало Турцима. Разговетно је, дакле, да 
су Турци узели Калипоље рано у пролеће 1354, 
добру годину и по дана пре смрти Душанове. 


И одскора позната бугарска хроника има при- 
чу о турском узећу Калипоља, која, уз приличну 
збрку имена, узеће 'Калипоља опет меће у време 
Кантакузиново. У тој се хроници чита прича која 
у преводу овако гласи: „Бејаше Мурат, млад и оду- 
шевљен, и спремаше се жестоко на Бугаре, и иска- 
ше од Грка брод, јер брод брањаше мноштво шајки 
и лађа, а и Кантакузин се стараше да брод на Ка- 
липољу чува што боље може. Мурат се усиљаваше 
да пређе море, и како Кантакузин виде да не може 
хранити морнаре војнике, немајући хлеба ни свињ- 
ског меса, а и каса му се непрестано налазила 
празна, јер није било у њој ни злата ни сребра, 
смисли и посла к цару бугарском Александру у 
Трнов да му помогне хранити морнаре, да сачувају 
брод. Бугари, саслушавши то, насмејаше се и уко- 
рише Грке, и не само што их одбише него им жене 
и мајке опсоваше, а њих вратише празних руку. 
Видећи то Кантакузин, врло се ожалости, и посла 
к српској господи Урошу и Угљеши деспоту и 
краљу Вукашину, да помогну морнарима (тј. фло- 
ти). И они саслушаше и насмејаше се, и укорише 
Грке, и не само их одбише него им жене и мајке 
опсоваше, и вратише их празних руку. Чувши то 
Кантакузин, ожалости се веома, и не знађаше шта 
да чини, И онда поручи Кантакузин к царевима 
бугарским и ка господи српској, и рече им: не 
хтесте нам помоћи, али ћете се после сами клати. 
Они то ни на ум не узеше, него му одговорише: 
кад дођу на нас Турци, ми ћемо се од њих бранити. 
Онда се Кантакузин договори с Муратом и учини- 
ше клетве, и дадоше писма један другоме (уговор), 
која стоје и данас, да Турци Грцима ништа не сме- 

тају ни у Романији ни у Македонији, до века. И 
Турци се обећаше да ће тако учинити, и Канта- 
кузин остави Турцима брод на Калипољу.!" Мало 
даље иста бугарска хроника записује како су за 
цара Јована Палеолога Турци прегазили тај уговор 
о Калипољу, где су тобоже били обећали да ће се 
скелом на Калипољу служити само против Бугара, 
а не против Грка, и како су за се заузели град Ка- 
липоље и околна му села, узели Македонију и по- 
чели војевати куд су хтели, како су на скели по- 
ставили своје људе код бродова, а Грке отерали. 
Две ствари имамо знамените у овој причи бу- 
гарске хронике. Прва је, што су у њој сачуване 
главне црте некакве старе народне приче о начину 
којим су Турци прешли на Балканско Полуострво 
и утврдили се на њему; друга је, што се њоме тај 
догађај изреком везује за Кантакузиново време и 
за његове интриге (простије рекавши за крај 1354 
године). Према истинитости главне основе, погре- 
шке се у именима лако могу у ред довести. Кад 
се оба наведена места на ум узму, види се да је 
писац мислио да су на Калипољу била у облику 
скеле (брода) као некаква врата у Европу, која је 
ваљало чувати, и која није лако било узети ако 
су добро чувана. Зато је Кантакузин звао Бугаре 
и Србе да му помогну, а кад они нису хтели, он 
је пустио Турке с тим да само нападају Бугаре и 
Србе, а не Грке. Али су Турци, позније, погазили 
тај уговор и почели су нападати и Грке исто онако 
као и Србе и Бугаре. Овака прича могла је постати 
у приликама какве су биде у почетку ХМ века. 
Њоме се објашњава што наши летописци, поми- 
њући узеће Калипоља, бележе да су Турци узели 
Калипоље и Брод. Под бродом се, без сумње, ра- 
зумева скела и прелазак из Азије у Европу. 


' Атсһіу ёг зјамјеће РҺ]оІовіе В. Јагића, ХІІ, 
526—217. 

Калипоље је био од Турака освојио и Визан- 
тинцима повратио године 1366 кнез савојски Ама- 
део МД, рођак по матери цару Јовану Палеологу, 
али су га Турци опет лако освојили!, пошто у Ви- 
зантинаца није више било снаге да таку тачку одр- 
же, а Турцима су опет за одржање те тачке сви 
животни интереси били заложени. 


Кад су, по томе, Турци у 1353—54 чврстом 
ногом ухватили сталан положај на северној страни 
Дарданела, они се већ више нису дали навести да 
заузети положај напусте ни византијском дипло- 
матијом, ни новцем, ни свеколиким увијањем не- 
кадашње источноримске престонице. Они су знали 
да их оданде цариградска влада не може силом 
истерати, и они су с тим рачуном и пошли. Орканов 
син Сулејман још се користио неповољним окол- 
ностима на Балканском Полуострву, па се утвр- 
бивао свима начинима. Почео беше, већ у тим пр- 
вим тренутцима, да настањује на европској страни 
турске насељенике, намештајући их место Грка, 
које је с истих страна у Малу Азију селио. Сулеј- 
ман се и сам лично настани на европској страни, 
а његов војвода Хаџи-Илбек стане ширити нову 
османско-турску област у Европи с једне стране 
према Родосту пут Цариграда, а с друге стране 
пут доње Марице и онамошњих српских земаља. 
Што је на крају 1354 разривено Источно Римско 
Царство прешло из Кантакузинових руку у руке 
младога Јована Палеолога; што је на крају 1355 
умро Стефан Душан, српски цар; што су иза ње- 
гове смрти у српским земљама грунули неред, 
расцеп и властеоске међусобице; што је, десет го- 
дина потом, 1365 умро и бугарски цар Александар, 
и што се и Бугарска поцепала на три државе — 


1 Јиречек, гробу саг Џтоз, Кга Мкачп а Юиђгоу- 
бќалё, 263—264 и примедба 106, о којој ћемо и даље још 
имати да говоримо. 

само је увеличавало угодност и лакоћу новога 
османско-турског предузећа, којему су и без тога 
све околности пут приправљале. 

Међутим, и Орканов син, јуначни Сулејман, 
освојилац Дарданела, умре изненада, у зиму 1357/8 
године, скрхавши се с коња у лову близу Булаира, 
на Превлаци Дарданелској. Отац му Оркан и сам 
умре не дуго потом, 1362! године. Влада над новим 
Турским Царством и над освојењима на европској 
страни припадне косовскоме Мурату 1, који снагом 
ни умешношћу није нимало уступио ни старијему 
брату Сулејману, освојиоцу Калипоља, ни оцу Ор- 
кану. Мурат је управо био онај који је извршио 
завет Османов и утврдио турску власт и моћ у 
Европи. Већ 1364 узме он од Византинаца Чорлу 
(Цурулон), место пред висовима Чаталце, послед- 
њега стратегичког положаја пред Цариградом, и 
Дидимотику, којом се из доње долине Маричине 
излазило к Дренопољу. Муратов војвода Лала- 
Шахин узме потом и Дренопоље, и упусти се у рат 
с Бугарима, у коме им узме Стару Загору. Затим 
је султан Мурат извршио историјско дело, и своју 
столицу из Брусе у Малој Азији пренео у Дрено- 
поље у Европи. Али су године свих освојења још 
непрестано непоуздано одређене. Хаџи-Калфа, по- 
знији турски писац, држећи се некакве турске 
историје Дренопоља од Мохлис-Абдурахмана, ро- 
дом Дренопољца, пише да је султан Мурат пренос 
престонице у Дренопоље извршио године 768 (по 
хришћанском 1366—67) и да ја те године у Дре- 


1 Годину Орканове смрти турски извори мећу у 1358 
и у 1360. Јиречек је узео 1362 по белешкама византијским, 
које су у хронологији редовно поузданије од турских. 
Ретко кад да се не нађе да се догађај који турске бе. 
лешке везују за извесну годину није догодио две или 
три године позније. Белетику да је Оркан умро марта ме- 
сеца 1362 од некакве заразе, која је трајала читаву годину 
дана, има и византијски летописац, издан од Јосифа Ми. 
лера, Вуг. Апа]есіеп, 392. 

нопољу подигнут двор. И доиста, тај се, за исто- 
рију Балканског Полуострва презнаменити чин, 
морао догодити пре позније него ли раније од на- 
значене у тога турског историка године. Осем по- 
тврђеног искуства да је добро ако се турским ле- 
тописним белешкама дода по која година, сади 
остали почињу напуштати 1364—5 годину, која се 
досад узимала за турско освојење Дренопоља. Узи~ 
мљући у рачун освојење Калипоља од Турака, које 
је 1366 за неко време био извршио кнез Амадео УІ 
Савојски,Јиречек је такође готов да помакне годи- 
ну турскога освојења Дренопоља позније од 1364, 
како је у својој Бугарској Историји био утврдио. 
У своме спису о цару Урошу и Вукашину (изданом 
године 1886) Јиречек износи позније од његове Бу- 
гарске Историје издану белешку грчкога летопис- 
ца, који турско освојење Дренопоља меће у 1369 
годину. Што наши летописци везују годину турско- 
га освојења Дренопоља с битком на Марици од 
1371, нема много значења, пошто су белешке наших 
летописаца о тим догађајима од њих удаљенијим 
редовно несигурне, а у старијим, поузданијим за- 
писима тога везивања нема.! Али се опет зато не 
може порицати очевидна политичка веза међу узе- 
ћем Дренопоља и Пловдина и међу примицањем 
турских напада к тадашњим границама јужних 


+ По свој прилици стога што су Дубровчани раније 
имали своју колонију у Дренопољу, начињен је трговачки 
уговор међу Дубровником и турским султаном, и Дубров- 
чани су били првг хришћанска држава која је с Турцима 
уговор начинила. Др. П. Матковић је, по дубровачким 
летописцима, први објавио утврђење тога уговора. Година 
је тога уговора несигурна, као што се обично збива кад 
се догађај неки хронолошки утврђује по познијим беле- 
шкама. Матковић говори да је уговор потписан у Бруси, 
и узима једанпут 1365 и други пут 1366 годину. Непоузда- 
ност бележака види се и по томе што се узима да је уго- 
вор у Бруси уговорио Оркан год. 1365, а те је године 
владао већ Мурат 1. Сам текст уговора није сачуван, и ово 
су белешке познијих летописаца. Упореди Рад, УП, 183, 195. 

српских држава, које је изазвало рат деспота Угље- 
ше и краља Вукашина и бој с Турцима на Марици. 
Премештањем престонице из Брусе у Малој Азији 
у Дренопоље у Европи, које је Мурат извршио, 
Турци су се свакоме огласили као нова држава у 
Европи. Тек је тим чином изнесена на видик њихо- 
ва намера да освоје Источно Римско Дарство и 
Балканско Полуострво, и положено велико поли- 
тичко питање о хришћанској или мусломанској вла- 
ди над Балканским Полуострвом, питање које још 
ни до данас није свршено. А није могуће ни преме- 
рити, ни прегледати безбројне жртве које су у те- 
чају више од пет векова за то питање поднесене. 
Стога за нас и има нарочитога интереса да про- 
мотримо, колико се може, како су се турска осво- 
јења ширила ка границама српских држава. То ће 
нас ближе примаћи и главноме предмету ове књиге. 

Ширење турске нове државе из Дренопоља на 
запад, на север и на исток тешко је посастављати 
са годинама. Хришћански су писци мало што за- 
бележили о појединостима турскога освајања, а 
турска се хронологија показује не само непоуздана 
него и неспретна због њене различите године, која 
је краћа од наше, и због оскудице аутентичних и 
сувремених записа. Ја ћу овде изнети кад су Турци 
нека места освојили тек по турскоме писцу Хаџи- 
Калфи, који је, радећи у првој половини ХУП ве- 
ка, унео у своју књигу многа турска освојења, слу- 
жећи се турским историцима и записима који су 
њему били приступни.! По тим је белешкама Ка- 
липоље освојено 1359 (где погрешка тај догађај 





1 Китен опа Воспа, реовгарћјећ ЂБесећлеђеп уоп 
Миѕівѓа беп АбааПа Найѕсһі Сһа1ѓа., Ацѕ дет ИК сћеп 
Џбег5е 2! уоп Ј. у. Наттег. Млјеп 1812. Године сам обртао 
на наш летоброј по рачуну ђен. К. С. Протића у Годи- 
шњици Николе Чупића, Х, стр. 69 у чланку „Мухамедан- 
ска и хришћанска година“. Види у осталом о Хаџи-Калфи 
Споменик Српске Краљевске Академије, ХҮІІ. 

ставља на читавих пет година раније), Мигалгара 
(између Родоста и Марице) 1359, Дидимотик 
1360—61, Дренопоље 1361, Чорлу 1360—61, Ђумул- 
џина (по старом византијском Кумуцена) 1361—62, 
Јениџе 1361—-62.1 Према осталим догађајима згод- 
но би било узети да је већина ових освојења (може 
бити сва осем Дренопо»ља) извршена у 1364, и да 
је њима обележен почетак акције Муратове, јер 
се тада на све стране, особито пак у Цариграду, 
повикало на узбуну. У исти мах се притисак осе- 
тио и у Срба и у Грка и у Бугара. Из тврдо на- 
слоњене своје основе на Дарданелском Полуострву 
Мурат је заузео Чорлу. Тим се примицао послед- 
њим цариградским одбранбеним положајима на 
Чатални, заузимао Тракију, и сухим путем такође 
одсецао Дренопоље од Цариграда. Заузимање Ди- 
димотика не само што је унапред одлучивало пи- 
тање о Дренопољу, него је изводило Турке на пу- 


1 И Хаџи-Калфа и други по истим изворима мећу 
да су Турци исте године освојили Ђумулџину и Јениуе- 
Вардар. Ја држим да је то немогућно. Пре но што су 1371 
сатрли Вукашина на Марици, Турци нису освајали ни по 
источној а камо ли по југозападној Македонији, и пре 
1371 нико не помиње никаквих њихових освојења ни око 
Струме, где су се толики градови находили. Јениџе-Вар- 
дар се, међутим, као што је познато, налази на западној 
страни Вардара и Солуна, Али мало на запад од Ђумул- 
џине, с друге стране Буру-Залива, има данас, по произ- 
водњи дувана знатно, место Јениџе-Карасу, у равници 
с источне стране Месте (Карасу), у ондашње време у 
сфери српских држава као и сама Ђумулџина. Та су ме- 
ста била позорница јуначких дела војводе Момчила, око 
1343—45, и по томе су ушла у српску власт. Види о томе 
моју расправу „Струмска област у ХІҮ веку и цар Сте- 
фан Душан“ у Гласу ХХХУІ. Још у то време, у крајевима 
приморским међу Марицом и Местом, почели су се на- 
сељавати Турци као прости насељеници (Јиречек, Се- 
ѕ{у ро Вшћагзки, стр. 293). По томе и мислим да се турска 
држава тим приморским путем међу Марицом и Местом 
раширила пут српских држава и да су после историци 
узели погрешком Јениџе-Вардар место Јениџе-Карасу. 

тове к Бугарској и к Пловдину, као да би и Дре- 
нопоље већ заузели били. Ширење турске власти 
у приморју међу Марицом и Местом доводило је 
нову турску државу у непосредан додир са грани- 
цама срске државе на доњој Струми. У то време 
су долина Струме, Месте и родопско приморје око 
Крстопоља (Кавале) и даље на исток били под 
влашћу Душанове жене царице Јелене, коју су у 
власти потпомагали и држали њени клетвеници: 
Воихна, господар Драме и потчињене јој области, 
и Угљеша, зет његов, а брат Вукашинов, под ко- 
јега су се руком налазили крајеви око Сера. Ето 
на колико су се страна и где најпре осетили удар- 
ци Муратови.1 


Али је главни ударац опет упућен био на Ца- 
риград. Осећајући да долази последње време, не- 
мајући новаца и немајући више крунских драго- 
цености, које су раније биле заложене у Млецима, 
цар Јован Палеолог нареди да се те драгоцености 
продаду, еда би се новаца набавило. Рачунао је 
на помоћ са запада, из Бугарске и из Србије. Ји- 
речек бележи како се тада византијски посланик 
у Авињону изјаснио да ће признати папу ако се 
папа обећа да ће притећи у помоћ Источном Рим- 
ском Царству. Папа доиста то обећање учини, али 
на обећању и остане. И на самом Балканском По- 
луострву први ваљда покушај да се остави међу- 
собно ратовање и да се све силе заједнички окрену 
против нове напасти турске, учињен је после сту- 
пања Муратова на престо, кад су његове спреме 
или први напади у 1363 већ дали познати шта је 
он смишљао и којим путем кани ударити. Мисао 


1 Говорећи како је из Цариграда к царици Јелени 
послан патријарах Калист, Кантакузин говори да је по- 
вод томе посланству било што су Турци византијске и 
српске области из дана у дан нападали. Сапіасигепі Ні- 
ѕіогіагит ІУ, 50. Српске области о којима се говори нису 
могле бити друге до ове о којима смо говорили. 

се ова показала у посланству патријарха Калиста 
к царици Јелени Душановици у Сер. Кантакузин, 
који је о овом посланству неколико врста забеле- 
жио, пише да је патријарах предлагао царици Је- 
лени и српским великашима који су уз њу били, 
да међусобни рат обуставе, па да се сви заједно 
окоме на Турке. Кантакузин је забележио да су 
те предлоге и царица Јелена и њени великаши 
врло добро примили. Али патријарах Калист и ду- 
ховници који су га пратили изненада помру у Серу. 
С Бугарима се у тај мах ништа није могло ни по- 
чети због некаквих размирица у црноморском при- 
морју, које су и до оружаног сукоба довеле. На- 
скоро потом, у пролеће 1365, умре и бугарски цар 
Александар, шурак и пријатељ Душанов. Иза ње- 
гове смрти ништа се паметније није знало учинити 
него да се заостала, већ доста стешњена бугарска 
држава, поцепа такође на три дела, на видинску, 
трновску и приморско-дунавску Бугарску (До- 
бручу). А то је све ишло у прилог само Мурату, 
његовим Турцима и даљем остварењу већ јасно 
објављених њихових освајачких планова на Бал- 
канском Полуострву. 


По годинама узетих места како их видимо у 
Хаџи-Калфе и у другим историјским записима мо- 
же се отприлике заокруглити друго Муратово ра- 
товање и даље ширење његове моћи и његове др- 
жаве у Европи. Тако, на прилику, за Визу, којом 
се Цариград стешњавао са севера, забележено је 
да је узета године 1368—69, за Крк-Килисе (Лозен- 
Град) 1368—69, за Јениџе Кизил-агач (данас Ки- 
зил-Јениџе на Тунџи између Дренопоља и Јамбола) 
1366—67, за Јамбол 1366—67, за Карнабад 1368 
— 69, за Аидос (источно од Карнабада) 1367—68, за 
Црномен (Чирмен близу данашње турске границе 
на десној страни Марице, мало испод Мустафа- 
Паше) 1365—66, за Хиреболи (између Родоста и 
Дренопоља) 1367—68. Чатал-Бургас (Луле-Бургас) 

изгледа да је и после овога рата остао у византиј- 
ским рукама. Врло је могућно да су Турци тек у 
овом другом ратовању (око 1368—69) узели Дре- 
нопоље и коначно се у њему утврдили. За Пловдин, 
истина, Турци бележе да је узет 1363—64, али је 
разложније пристати за Јиречком, који узима да 
је то било око 1370. Крајњи је резултат свега тога 
да се Источно Римско Царство живом радњом Му- 
ратовом већ за шест-седам година свело на област 
просте војводине око Цариграда, која се, опкољена 
турским позицијама у Чорлу и Визи, пружала до- 
ста уском браздом у дужину дренопољским путем 
до иза Лула-Бургаса. 

Тим истим ратом Мурат је већ стеснио и Бу- 
гаре, освојивши од њих Пловдин, Кизил-Јениџе 
и Јамбол. Тим је турско освојење ухватило већ сва 
главна места у долини Маричиној. По народним 
традицијама, којима се у разгледању овога воје- 
вања помагао Јиречек, изгледа да се борба међу 
Турцима и крајевима југозападно од Пловдина 
око Родопских Гора није свршила нити одмах нити 
лако. Пошто су започели заузимање тих крајева, 
а то су могли учинити и одмах после узећа Диди- 
мотика, Турцима је природно било да теже да са- 
ставе земље око Пловдина и око тих планина са 
земљама око Ђумулџине, те да себи отварају ши- 
рок пут и удешавају поуздано залеђе за наступање 
к Софији, к североисточној Македонији и к долини 
Струме, преко које се у даљини указивао Солун. 
Тим начином су дошли на ред планински крајеви 
и градићи југозападно од Пловдина и Татар-Па- 
зарџика. У Белови је био град Раковица, који се 
с извесним погодбама предао; мало даље град Че- 
пина држао се девет месеци дуже него Раковица. 
Кад је турски војвода Дауд-паша, напослетку, на 
њ са три стране ударио, једни се предаду с погод- 
бом, а једни утеку к „родопском деспоту“ (Угље- 
ши). Сеад-един приповеда да је пловдински запо- 

ведник дочекао Турке изван града, да је био раз- 
бијен, у граду опседнут, и да се после предао с по- 
годбом да се може повући у Србију (разуме се, у 
српску серску област на доњој Струми). Сви ти 
догађаји везују ово друго турско ратовање за прво 
веће раширење њихове нове државе на Балкан- 
ском Полуострву са српским ратовањем из 1371, 
у ком су деспот Угљеша и краљ Вукашин пошли 
да с Турцима за главно начелно питање оружје 
укрсте. А тим се, рекао бих, посредним начином 
и сте стране утврђује поставка да су и Дренопоље 
и Пловдин освојени пре у овом другом ратовању, 
око 1369 и 1370, него ли раније, 


Утврђењем турске престонице у Дренопољу и 
узећем Пловдина Мурат је извршио више ствари 
наједанпут. Бугарима је узета сва јужна Бугарска 
у Маричиној долини. С Пловдином се турска др- 
жава утврђивала и у горњим пределима Маричине 
водопађе, а тиме у самоме источном средишту по- 
луострва, наперивши вршак свога кретања као 
клин међу ондашње бугарске земље око Искра и 
Витоша и међу српске државе око Месте и Струме 
у југоисточној Македонији. Народна традиција у 
Родопским Горама, јужно од Пловдина, сасвим ло- 
гично меће освојење тамошњих горских градића 
пре смрти деспота Угљеше, причајући како су се 
војници, после предаје, повлачили у Угљешину 
државу. | 

Тим је већ за тај мах одређен и правац тур- 
скога ратовања. Оставивши потпуно безопасни Ца- 
риград за леђима, турска су се освојења окренула 
против Бугара и против оних српских држава што 
су се налазиле у водопађи Струме и Вардара. Пр- 
вашње границе тих држава већ су биле додирнуте 
на јужној својој страни, међу Родопом и морем, 
још у првоме Муратовом ратовању око 1364, кад 
су се Турци утврдили међу Местом и доњом Ма- 
рицом. Сад се тим истим српским државама тур- 

ска напаст примицала још и са североистока, из 
новоосвојене пловдинске области, којом се отва- 
рао пут и у северну страну долине Струмине. Уз- 
буна је звонила самом крајњом опасношћу по- 
ложаја. 

Тај се положај начинио за крајње југоисточне 
српске државе око Струме услед горе описаних 
турских покрета од Дидимотика и Дренопоља к за- 
паду. Непријатељ којега је краљ Милутин, педе- 
сет и неколико година раније, тражио на оној 
страни Мраморнога Мора у Малој Азији, био је 
сад на самим вратима српских држава. Борба за 
обрану вере и слободе стајала је на прагу. Стога 
ћемо погледати најпре како су постале и како рас- 
поређене биле српске државе на том крају, еда би 
сам први чин те величанствене борбе могао испа- 
сти што разумљивији за читаоца. 


ҮІ 


Јужни део српске царевине или потоње јужне српске 
државе у Македонији. Царица Јелена Душановица, 
Дејановићи. Богдан. Воихна. Мрњавчевићи (краљ Ву- 
хашин и Деспот Угљеша). Разлом српске царевине 
године 1366 на јужне државе (краљевину Вукашм- 
нову, итд.) и на северне. Измирење Деспота Угљеше 
с цариградском црквом. Политички узроци и оновре- 
жене оцене тих појава. 


Пут долине струмске и пут Сера и родопског 
приморја, где ће се најпре с Турцима сукобити, 
српска се власт почела најпре ширити и српска 
војска продирати за ратовања краља Милутина, 
који је у том правцу наставио почетке свога оца 
Уроша и свога брата Драгутина. Једно тако успе- 
шно ратовање, у ком је Милутин пленио струмски, 
серски и крстопољски предео (приморје око Ка- 
вале), меће се у годину 1284. Али се српска гра- 
ница за владе Милутинове заустављала око Струм- 
нице, а у почетку владе Стефана Дечанскога била 
је негде иза Струмнице. Тако сведочи византијски 
историк Нић. Гргур, који је, путујући као грчки 
царски посланик, тим путем у Србију ушао. Истом 
је Душан у својим ратовима раширио српске гра- 
нице на тој страни по свој водопађи Струме и Ме- 

сте до родопских планина, а приморјем готово до 
ушћа Марице. Освојење свих ових крајева одлу- 
чено је године 1345 освојењем главнога места Сера, 
које се свршило у октобру 1345 године. Тиме је у 
Душанову државу ушла сва серска област, у коју 
је од старина улазило цело приморје родопско до 
ушћа Марице, потом водопађа Струме до извесне 
тачке и водопађа Месте. Може се узети с прилич- 
но поузданости да су с крајем Душанове владе, по 
смрти његовој, остале границе Српске Џаревине на 
оном крају, од земаља ћустендилских (тадашњега 
Велбужда и области му) и од висова Рила даље 
слеменом Доспата, левом страном водопађе Ме- 
стине к мору и ка границама непосредних примор- 
ских речица од Ксантије и Јениџе даље до неке 
тачке правцем ушћа Маричина и пут Еноса!. На 
Доспатским (тј. деспотским) Планинама без сумње 
су прастаре границе међу серском и пловдинском 
облашћу, или међу источном Македонијом и запад- 
ном Тракијом. У време о коме ми говоримо, ту је 
била граница међу српским и бугарским или ви- 
зантијским земљама. По самом имену и по тамо- 


1 Види о овоме моју посебну расправу „Струмска 
област у ХІУ веку и цар Стефан Душан“ у Гласу ХХАМ! 
Српске Краљевске Академије. Има, уосталом, један до- 
куменат који је у тој расправи остао неупотребљен, а 
који међутим утврђује једну тачку у тим границама ис- 
точно од Сера и Драме. У Гласнику ХХІУ има једно пи- 
смо деспота Јована Угљеше од 29 маја 1369. Издавачи су 
томе писму одредили као годину „око 1372“, али је инпди- 
кат 7, који је у писму означен, падао само на 1369 годину. 
Види о томе Љ. Ковачевића, Годишњицу 11, 442 и Ми- 
клошића Мопитпепіа ѕегђіса, 179 стр. где се, рекао бих, 
спомиње ово исто Угљешино писмо, а година је добро 
стављена. Тим писмом деспот Угљеша потврђује дар свога 
таста ћесара Воихне цркви Михаила и Гаврила више Га- 
брова. У држави Воихниној области драмској, где ово 
место треба тражити, види се и на Кипертовој карти Га- 
брово на левој страни Месте, северно од Ксантије, под 
планином Кушларом. 

шњем народном предању, име Доспат дошло је од 
владе српскога серског господара, деспота Угљеше, 
и њиме је на том горском слемену обележена он- 
дашња српска граница. Пошто је и син севасто- 
кратора Дејана Драгаш, који је с братом Констан- 
тином у то време држао североисточну Македо- 
нију, био деспот!, то је сва земља на источној срп- 
ској граници, и то баш онда кад је на том крају 
започињала турска најезда, била у рукама деспота. 
Прве своје границе на томе месту Турци су имали 
с деспотима. Отуда се и објашњава што су ти ви- 
сови именом Доспат прозвани. . 

Јов. Кантакузин у својим мемоарима бацио је 
неколико речи о унутрашњем положају Србије 
после смрти Душанове. Охоли Византинац нигде 
Душана не зове друкчије него краљем. „Око тога 
времена — пише он — и краљ, господар српски, 
премину, и међу Србима наста не малено комеша- 
ње. Краљев брат Симон (Синиша), који је госпо- 
довао у Акарнанији, стаде тражити власт над сви- 
ма српским земљама, у мисли да су његова права 
претежнија, и уза њ беху многи између великаша 
српских. Урош пак, син краљев, диже војску да 
очевину од стрица брани. Мајка му пак Јелена 
нити приста уза сина нити уз девера Симона, него 
себи одвоји многе градове, окружи се доста знат- 
ном силом, и поче владати сама за се, те нити на 
кога нападаше нити коме помагаше. Најмоћнији 
пак великаши поистериваше из службе ниже и 


1 И. Руварац, О кнезу Лазару, Н. Сад 1888, стр. 
106—107. Оливер се зове деспотом у хрисовуљи Душа- 
новој у Гласнику ХХУП, којом су потврђене земље ње- 
гове задужбине, Пшињски поменик, рукопис Нар. библи- 
отеке 348 зове и Оливера и Дејана деспотима. Од Дејана 
је деспотство прешло на Драгаша. По томе је тај севе- 
роисточни крај Македоније око Велбужда, Жеглигова и 
Кратова најстарија српска деспотовина. Ње ради су, без 
сумње, деспотима у своје време постали и браћа Вука. 
шин и Угљеша, 

слабије, приграбише сваки себи које су год могли 
околне им градове, па једни присташе уз краља!, 
једни пак уз Симона, стрица му, али не као млађи 
им и као господару потчињени, него као савезници 
и пријатељи који потпору шаљу. Неки опет не 
пристадоше ни уз једног ни уз другог, него се др- 
жаху уз онога ко је јачи, очекујући шта ће бити, 
и спремни да пристану уз онога ко напослетку 
освоји. И на хиљаду страна растурени почеше ме- 
ђусобно гложење=“. Као непријатељ, који је и за 
своју личну несрећу имао да се много жали и на 
Душана и на Србе, Кантакузин је могао у овоме 
нацрту црном бојом и претерати, али је општа 
слика без сумње верна и дубоко ухваћена. Из ње 
се види у каквом је стању остала цела царевина, 
и види се да су нарочито јужне јој стране, које су 
Кантакузина највише интересовале, постале позор- 
ница отимања око власти. У исти мах се види да 
се под удовом царицом Јеленом Душановицом 
одвојио не незнатан крај и са јачом силом. Пошто 
ми знамо да је царица Јелена боравила и господо- 
вала у Серу, то можемо брзо уверити се да се у 
том комешању, после смрти Душанове, отцепио 
најпре Сер са својом облашћу. То је пак потоња 
деспотовина Угљешина. Шта се на другим мести- 
ма, по јужној страни царевине, учинило, сазнаће- 
мо кад промотримо шта је у времену од десет го- 
дина (1356—1366) на томе крају из тога комешања 
постало и образовало се. То су државе и господари 
којима ми потпун облик налазимо тек на завршет- 
ку тога комешања, онда кад су се све јужне стране 
од цара Уроша отцепиле и своју самосталност од- 
судно основале. Како су у тај мах Турци нападали 
с истока, те је ваљало пред њих полазити, да ви- 
димо ко је где остао по смрти Душановој, и ко 


: Ваља разумети цара Уроша. 
з Сапіасигепі Ніѕіогіагит ГУ, 43. 

се где налазио у моменту када се одсудна борба 
примицала. 

На североисточном крају Македоније остао је 
после смрти Душанове севастократор! а и деспот? 
Дејан Жарковић, зет цара Душана по сестри му 
Теодори, кћери краља Дечанскога, која се у калу- 
ђерству назвала Јевдокија, а зато што је била се- 
стра царева, позније се и сама прозвала царицом. 
Изгледа да је Дејан преживео цара Душана, али 
у време турске најезде већ га није било у животу, 
него су с Турцима имали да се боче његови синови: 
Драгаш, који се, као старији, називао деспотом, и 
Костантин. Држава Дејанова у почетку није била 
велика. Она као да је хватала само садашњи ку- 
мановски крај, стару жупу Жеглигово, и грани- 
чила се са облашћу Штипа и Кратова с југа и 
с истока, а с Прешевом са севера. Штип и Кратово 
припадали су деспоту Оливеру, врло знаменитом 
и чувеном властелину и војводи Душанозом, ко- 
јега је држава обухватала Велбужд (позније проз- 
ван Ћустендил по Дејановом сину Костантину), 
Кратово (по својим рудницима извор Оливерова 
богатства), Штип, Струмницу, Велес и Тиквеш, 
све с њиховим областима. И Оливер је преживео 
цара Душана, али се не зна шта је с њим после 
било. Зна се само да су у време турске најезде 
Дејанови синови Драгаш и Костантин већ држали 
све поменуте Оливерове земље. ЈЉ. Ковачевић и 
И. Руварац узимљу по сведоџби Кантакузиновој 
да је војвода Богдан, који је држао југоисточну 
Македонију међу Сером, Солуном и Светом Гором, 
био стриц Дејановићима, Драгашу и Костантину. 


1 Титула севастократор (у преводу: узвишени го- 
сподар или узвишени власник) давала се, по византиј- 
ском обичају, само владалачким сродницима. 

2 Види напред цитат из Пшињског поменика. 

з Услед тадашњег стања Тиквеш и сад у црквеној 
подели потпада под струмничкога епископа. 

По томе су Дејан, Оливер и Богдан били браћа. 
Они су као три брата држали управо сву источну 
Македонију, од граница Прешева (јужно од Вра- 
ње) па до Халкидике и до граница серске и солун- 
ске области. 

Докле се, у извесним правцима, пружала др- 
жава Дејанових синова, сестрића цара Душана, у 
време пошто су се они покорили Мурату, добро се 
види и из два писма њихове мајке Јевдокије и њих 
двојице рускоме манастиру св. Пантелеимона у 
Светој Гори. По тим писмима они дају манастиру 
једну цркву и људе јој у Штипу, цркву у Велбу- 
жду, села око Струмнице, Петрча (ниже Струм- 
нице), у Бојимији (жупи јужно од Струмнице и 
Језера Дојранског) око Језера Бутковског (источно 
од Дојрана, западно од Струме), у Тиквешу (с де- 
сне стране Вардара, према Прилепу), у Злетову 
(где је око 1347 деспот Оливер својој задужбини, 
Лесновскоме Манастиру, села записивао)!. По томе 
се држава њихова ширила од кнез-Лазаревих гра- 
ница (између Куманова и Прешева и на слемену 
Црне Горе) па доста далеко к југу, како изгледа, 
до венаца што с југа граниче водопађу Дојранског 
и Бугарског Језера. На источној страни земља је 
њихова хватала Велбужд, у ком су 1379, повељом 
писаном у Струмници, потврдили Хиландару 
цркву Госпођиново Поље с Реком и село Козницу 
Кричановску“. На руској ђенералштабној карти 
ћустендилскога краја има и сад предео на десној 
страни Струме, ниже ушћа Риле реке, који се зове 
Крџево. Да је у њиховој држави била и остала 
српска земља до источне границе (поименце: ју- 
жна и северна околина Рила до изворних предела 


1 Гласник ХХЕ, 249—256. И гдекоја од мањих, онде 
поменутих места могу се наћи на садашњим картама. 
Упореди још и хиландарску повељу, писану 1379 у Стру- 
мници, М1К1оѕісћһ, Мопитеп(а Ѕегріса, 190. 

3 Мидозмећ, Мопштепја бегЬіса, 191. 

Марице), види се по томе што су последицом те 
њихове државине ти крајеви, заједно са Самоко- 
вом, потпадали под Пећску патријаршију све до 
њезина пада у другој половини прошлога века. Ми 
мислимо да је то зато што ти крајеви 1368, кад се 
деспот Угљеша мирио са Цариградском патријар- 
шијом, нису били у Угљешиној, него у Костантина 
Дејановића земљи. Из путописних бележака па- 
тријарха Арсенија Чрнојевића од 1683 (Гласник 
ХХХІ, 184) види се да су у његовој црквеној вла- 
сти били и Дупница, где је онда становао владика, 
и Самоков (где је владика имао кућу) и где је на- 
род, при проласку патријархову, донео што му је 
било од потребе. Одатле је тек, бележи патријарах, 
настало путовање за готов новац, јер је патријар- 
шијска област остала за леђима. 

Јужно од Дејановића налазила се држава Бог- 
дана, брата Оливерова, за којега су наши новији 
истраживаоци мислили да је историјска основа 
личности Југ-Богдана, јунака наших народних пе- 
сама. Чудновато је да се тај Богдан готово нигде 
не помиње у нашим споменицима. Да је био брат 
Оливеру, казује нам Кантакузин. Да је и он био 
један од властеле који је имао своју државу у 
Македонији; да је преживео цара Душана и бој на 
Марици од 1371, и да је дочекао да постане турски 
васал, казује нам Халкокондила. И о Богдановој 
држави једине податке који су нам познати забе- 
лежио је Халкокондила. Тај писац говори на пет 
места о Богдану. Први пут говори о Богдану по- 
сле Дејана (којега он зове Жарком), и говори да 
му је цар Душан дао земљу од Сера до Вардара; 
потом каже да су после боја на Марици Турци ра- 
товали на Дејановиће (Драгаша и Костантина) и 
на Богдана, који је онде био господар (не поми- 
њући да је Богдан Дејановићима био стриц); и да- 
ље, помињући исти рат, наводи како је Богдан 
владао у Родопи (с источне стране Струме и Дра- 

ме). Потом Халкокондила помиње Богдана наново 
у међусобним ратовима Бајазитових синова 1410 
године. На томе месту (у књизи ГУ) приповеда 
како су Грци, хотећи да Муси насупрот ставе Ор- 
кана, Сулејманова сина, послали га у Солун ка 
Богдану и к осталим онамошњим Турцима војни- 
цима, да би они помогли Оркану да освоји европ- 
ску турску државу. Затим се каже како се исти 
Оркан склонио у брегове међу Тесалијом и Маке- 
донијом, како га је Муса ухватио, и како је потом 
ушао у Богданову земљу, те је својој власти пот- 
чинио, и даље према Грцима (тј. према Цариграду) 
отишао. Ова места из Халкокондиле потпуно нам 
објашњавају оно што наш биограф Константин 
Филозоф казује о Богдану као другу Игита (вој- 
воде из Скопља или из Вукашинове краљевине) и 
Јусуфа (војводу из Костантинове државе) у до- 
гађајима од године 1413, и изводе га као њиховог 
јужнијег суседа, као што је и раније био према 
њиховим српским претходницима. Једино је пита- 
ње, је ли тај човек из времена 1410—1413, и онај 
из времена 1342 године, где га помиње Кантакузин, 
једно исто лице, или су ту може бити отац и син, 
или деда и унук пред нама. Ако је ово последње, 
онда је та најјужнија држава почела наследствено 
прелазити с оца на сина. Да погледамо географски 
положај те државе. 

Пошто из других поузданих извора знамо да 
је водопађа Месте, Драма и лева страна Струме 
била у Угљеше; пошто смо малочас видели да је 
североисточна Македонија (између Вардара и Стру- 
ме, с неким пределима и с десне стране Вардара) 
припала Дејановићима, и да се земља њихова пру- 
жала до врха јужних водопађа Дојранског и Бут- 
ковског Језера; пошто знамо да су југозападне зем- 
ље с десне стране Вардара припадале другима, а 
да је од Халкидике оно што је било у српској вла- 
сти, барем на источној страни, припадало госпо- 

дару Сера; то је Богданова држава морала бити у 
оно земље што је још било у српској власти јужно 
од Дојранског и Бутковског Језера, а то би биле 
жупе око Кукуша и Аврет-хисара између Струме, 
Халкидике, Вардара и Дејановића државе. За 
Аврет-хисар Хаџи-Калфа помиње како се налази 
северно од Солуна, на путу за Кратово; како му се 
градић налази на високом брегу; како је опао, и 
како је некада припадао некој Маруљи, „жени 
једнога неверника (тј. хришћанина), коју је Орнос- 
бег 1373—74 натерао на предају после опсаде од 
неколико месеци“. По томе би област Богданова 
изгледала врло малена, састављена од четири-пет 
жупа, ако он није што држао и на десној страни 
Вардара. Богдан, чувен по јунаштву, био је на том 
крају крајишки властелин. Једна народна песма 
и пева га као војводу који не да ни у виноград ући. 
Таква похвала и доликује властелину крајишнику. 
Неследственост Халкокондилина, који за Богдана 
једанпут каже да је после боја на Марици био го- 
сподар у Родопи, где је раније била држава Угље- 
шина, могла би се изравнати претпоставком да је 
после смрти Угљешине Богдан заузео Угљешину 
државу, и на њеним границама покушао да и сво- 
ју државу брани. То би било и природно и разло- 
жно тим више што ни Турци не кажу да су земље 
око Сера, после боја на Марици, заузели без рата. 
Али за то изјашњење немамо никаквих доказа, 
нити се можемо позвати на какав год запис који 
би га подупро. 

Шта је захватала за Душанова времена струм- 
ска или серска област објашњавали смо у нарочи- 
тој расправи. Она је хватала целу средњу и доњу 
долину Струме, од јужне стране Рила па наниже, 
заједно са серским пољем и приморјем на Орфан- 
ском или Рендинском Заливу; потом целу водо- 
пађу Месте с приморјем јужно од Драме и око 
Крстопоља; потом приморски крај око Ксантије 

и Мосинопоља (Ђумулџине) до северне границе 
приморских водопађа; потом крај међу десном 
страном Марице, Мосинопољем и морем, који је 
на север хватао до северне границе тамошњих не- 
посредних морских водопађа, или до јужне грани- 
це области дидимотичке!. За најисточније крајеве 
ове области, Мосинопољ и Волер, није сигурно да 
су непрестано остали у српској власти. Изгледа 
да их је Матија Кантакузин или имао под својом 
руком у време смрти Душанове, или да их је од- 
мах потом заузео. У тој је области после смрти 
Душанове владала изнајпре удова царица Јелена; 
ту је позније образована деспотовина Угљешина; 
ту су, како смо већ раније напоменули, биле прве 
борбе с Турцима и прва турска освојења. Област 
се та ширила од горе речених граница Оливерове 
и Богданове државе па даље к истоку, докле је 
тада и српска власт на исток допирала. Западне 
су границе тој области ишле поглавито горњим 
венцем западних притока Тахинскога Језера. У ову 
је област припадао и сав источни део Халкидике, 
колико га је било у српској власти, заједно са Све- 
том Гором. Орбини је писао како је при деоби зе- 
маља после одметништва Вукашинова Угљеши 
припала „цела Романија до Солуна, Бер и други 
градови“. Не држимо много на овај позни извор, 
али је извесно да је, осем саме серске области и 
Драме и њене области, деспот Угљеша после 1366 
имао и Халкидику (међу Солуном и ушћем Стру- 
ме) и Свету Гору у својој држави. Миклоштић је 
забележио? једну Угљешину хрисовуљу, којом се 
расправља некакав спор међу светогорским мана- 
стиром Зографом и јериским епископом Јаковом. 
Познато је да је Јерис на превлаци светогорскога 


: Види Глас ХХХҮІ Српске Краљевске Академије. 
Струмска област и цар Стефан Душан. 
2 Мопштепја Бегбјса, 179. 

полуострва. У најисточнијој вароши тога краја, у 
Драми, столовао је у време смрти Душанове зна- 
менити властелин, ћесар Воихна. Кћи његова Је- 
фимија, лепо васпитана госпођа, од које имамо по- 
кров кнеза Лазара и хиландарску завесу, са пре- 
красним и родољубља пуним натписима, удата је 
била за Угљешу, потоњега деспота, који је запо- 
ведао у Серу, не зна се да ли самостално од Во- 
ихне или под заповестима његовим. У том су се 
стању, како изгледа, ти крајеви затекли кад је 
Душан преминуо. 

После смрти Душанове, у тај се крај склони- 
ла удовица Душанова, царица Јелена. По Кантаку- 
зину царица је Јелена те крајеве отргла од царе- 
вине свога сина, и у њима стала владати самостал- 
но. Приличније ће бити да се она или ту затекла 
у време смрти Душанове, као у зимње доба, и да 
је после по примеру старијих краљица (као на 
прилику краљице Јелене Францускиње) она као 
царица у том крају остала с врховном царском вла- 
шћу, с тим да јој Воихна и Угљеша служе као 
клетвеници, онако како су раније и цара Душана 
служили, држећи се иначе сваки у својој области 
самостално. По томе схватању млади би цар Урош 
своју власт над серском облашћу царици мајци 
уступио, задржавши је над свима осталим земља- 
ма и клетвеницима. Ово тврде поступци и дога- 
ђаји из 1356, које је сам Јов. Кантакузин врло оп- 
ширно описао (ГУ, 44, 45) излажући последњу ак- 
цију свога сина Матије, која се у тој години дого- 
дила. Он каже како је Воихна с Матијом Кантаку- 
зином био склопио заверу против царице Јелене 
и њене владе, и како је војска, коју је цар Урош 
својој мајци послао, све покварила. Тим се тврди 
да је Урош био добро са својом мајком, и да је она 
била опазила шта јој се спрема. Даље Кантакузин 
приповеда како је Воихна онда кад је у своје руке 

дохватио Матију, у први мах страховао да му исто- 
га царица, по своме праву, као ратног заробљеника, 
не потражи, и њега тим начином не лиши оних 
қористи на које је он рачунао. Све то посведочава 
да је царица Јелена била у тој држави прави су- 
верен према ћесару Воихни и Угљеши, и да је свој 
положај она имала с пристанком свога сина. И сам 
Угљеша, у акту који је марта месеца 1368 поднео 
Цариградској патријаршији о измирењу цркава, 
и у коме оглашава свршетак преговора о повра- 
ћају патријаршијских права, каже како су све те 
ствари, тј. врховна власт да може излечити цркве- 
ни расцеп, „скоро дошле у његове руке". Тиме и 
он сам сведочи како у тим крајевима доскора није 
био господар он, него неко други. Ауторитет ца- 
рице Јелене задржао се доиста у некој мери и за 
"звесне послове, како ћемо после видети по беле- 
шци о савезу против Турака и о црквеном питању. 
Разлога зашто је царица Јелена одабрала за своју 
државу баш Сер и серску област — било би више. 
Један би разлог био, што је Сер био од најзнаме- 
нитијих градова у царевини. Осем тога, могла је 
улазити у рачун погранична блискост с Бугарском 
(где је брат царичин једнако владао), блискост 
с Дејановићима, сестрићима Душановим, затим 
блискост Свете Горе и њених светиња. Има доказа 
да се нарочито у црквеним пословима рачунало 
с царичиним ауторитетом. Кад је око 1363 Мурат 
притеснио Византинце, они су к царици Јелени у 
Сер послали патријарха Калиста, да уговара савез 
против најезде турске. Па и много позније, кад већ 
царица Јелена и није била у власти, године 1375, 
посланик кнеза Лазара и патријарха српског, ду- 
ховник Исаија, пошто је за измирење пећске и 
цариградске цркве узео био одобрење од кнеза Ла- 
зара и патријарха, налазио је за потребно да се 
јави и царици Јелени (по калуђерском имену Је- 

лисавети), за коју већ не знамо где се у то време 
налазила1. 

Овај положај царице Јелене у струмско-родоп- 
ској области није се утврдио веома лако, и случај 
један највише је у почетку припомогао да се ца- 
рица одржи у власти и за неко време утврди у 
тој својој држави. Јов. Кантакузин сам је тај слу- 
чај опширно приповедио зато што је у њему глав- 
ни чинилац син његов Матија. Да прегледамо 
укратко те догађаје. 

Ми смо горе на свом месту назначили како 
се крајем 1354 свршило царско намесништво и на- 
метништво Јов. Кантакузина у Цариграду, како је 
он једне декембарске ноћи збачен, и како је престо 
у Цариграду заузео законити цар Јов. Палеолог. 
Син Кантакузинов Матија, који је, за очине упра- 
ве, држао оновремене западне земље око Марице 
а којега је отац још раније био прогласио за цара 
и свога помоћника, нити хоћаше да се покори Јов. 
Палеологу, нити да му своје земље потчини, него 
још крене војску на Палеолога. Али до рата не 
дође, и у целој 1355 Јов. Палеолог остане цар у 
Цариграду, а Мат. Кантакузин у Дренопољу и у 
пределима доње Марице. За живота Душанова зе- 
мље су Матије Кантакузина граничиле Српску Ца- 
ревину са источне стране. После смрти Душанове, 
а у почетку 1356, до Матије је био са запада Во- 
ихна, као нови васал и клетвеник царице Јелене, 
која је заузела Сер и област серску. По току при- 
чања види се да је с почетком лета 13562 ћесар 


* Ђ. Даничић, Животи краљева и архиепископа срп- 
ских, 382. Мени по тексту изгледа да се царица Јелена 
тада налазила негде у Старој Србији, може бити на не- 
коме од немањићских имања у околини Призрена или 
Приштине. 

з Душан је умро 1355. Матија Кантакузин је изишао 
из послова 1357. У причи о војевању, на коју ћемо и ми 
одмах доћи, помиње се лето. То је лето могло бити само 
лето 1356 године. 

Воихна, који је столовао у Драми, поручио Матији 
Кантакузину да је све спремно да се њему преда 
власт над серском облашћу, да је уз њега (Воихну) 
и његове људе, за које се прича да су тобоже и ра- 
није на томе послу радили, пристао и начелник 
серски, који је готов да преда Сер заједно са цари- 
цом и с хиљадама блага. С том поруком удружена 
је била и молба да се Матија Кантакузин што пре 
крене, и да унапред објави дан кад ће приспети. 
Матија се томе гласу веома обрадује, и одреди да 
ће доћи с војском кроз тридесет дана, јер је толико 
неопходно било да скупи војску и да потражи по- 
моћи од зета свога Оркана, а одмах пошље људе да 
потраже помоћ од Оркана, по својој земљи пак ра- 
зашље позивна писма да му се скупи војска. Ма- 
тијини посланици сретну Оркана на Дарданелима 
у Абиду (данас Чанак-Кале), где је он по неком 
другом послу био изашао. И уз Оркана се ту беше 
десило на пет хиљада турских четника, с разних 
страна, који су молили да их пусти да пређу у 
Тракију и у Бугарску да пљачкају. Оркан, да би 
одмах одговорио Матији Кантакузину, помеша 
с тим четницима нешто својих људи, постави им 
војводу од својих, и позове посланике Кантакузи- 
нове да их воде. Оркан није знао у каквој потреби 
Кантакузин тражи војску против Срба, и мислио 
је да му треба само за пљачкање, па му је зато 
и опремио оно што му се под руком десило. Али 
чим војска дође много пре него што је очекивана, 
Матији не би мило, особито кад виде из каквих је 
непоузданих људи војска састављена. Из својих 
је земаља звао војску за уречени дан, и сад нити 
је могао да је чека, нити је могао да је пожури, 
а Турке није могао пустити да чекају, да не би 
почели пљачкати његову властиту земљу, те да 
не би и од њих начинио непријатеље, нарочито 
што је летње доба било, па су људи по пољском 
раду били растурени. Стога смисли да се с њима 

крене одмах сам, јер је то било понајбоље, и да 
поведе оно момака и војника што му се на дому 
десило. Старешинама турским открије свој план, 
и замоли их да не даду пљачкати где он не би до- 
пустио, обећавши за то у накнаду добру новчану 
награду. Ћесару Воихни, који је столовао у Драми, 
пошље човека да му јави како се кренуо раније 
зато што га туђа војска није хтела чекати. Али се 
Воихна не бејаше десио дома, те му се то не мо- 
гаше јавити. А сусретнувши неку српску војску, 
коју је цар Урош био послао мајци, Воихна пође 
с њом опет у Сер, мислећи да се онде с осталим 
завереницима договори шта даље да се чини. Та 
пак српска војска, идући пут Сера заједно с Во- 
ихном, који није још могао знати да се Матија 
Кантакузин пре рока кренуо, сретне се с Канта- 
кузином и Турцима, од којих су се последњих мно- 
ги били, преко воље Кантакузинове, у пљачку ра- 
стурили. Кантакузин је све чинио да сукоб избег- 
не, али Турци и ту, прича отац његов, преко његове 
воље, заметну бој, у коме им одмах погине војвода 
од српских стрелаца. Кантакузин сместа постави 
другога војводу, и сам се стави на чело војсци, 
али ма да је војску српску, како му отац прича, 
принудио да се врати у Сер, поуздања својима по- 
вратити није могао. С тога се повуче и он на но- 
ћиште, на реку Панаку, међу Сером и Филибеџи- 
ком (путем Кавале, откуда је и дошао), и сутрадан 
рано, кад су се Турци из пљачке почели враћати, 
војска што је остала с Кантакузином помисли од 
ових да су Срби, пре него што их је могла видети 
изблиза, и у нереду нагне бежати, тако да Канта- 
кузина сама остави. Тако сам, идући за својим ра- 
стуреним турским четама, на које се беше подигао 
народ из села и градова кроз које су пролазили, 
Матија Кантакузин дође пред Филибеџик, и не 
хотећи улазити у варош да га не би познали, скло- 
ни се с коњем међу трском у бари испред вароши. 

Али грађани, чувши за њ од бегунаца који су испред 
њега ишли, стану га тражити по трсци, и са ло- 
вачким псима нађу га и ухвате. После га предаду 
Воихни, своме заповеднику у Драми, који га је 
код себе држао, рачунајући какву највећу добит 
може из њега извући. Тога ради чувао се да га 
преда царици Јелени у Серу, којој би као врховној 
заповедници такав заробљеник припадао. Међутим, 
цар Јов. Палеолог заузме брзо земљу Кантакузи- 
нову, и Кантакузина од Воихне откупи. Тако се 
свршила политична радња Кантакузинове фами- 
лије,1 ду 3 

Јов. Кантакузин није имао обичај да прича 
оно што је против њега и његове фамилије. Из ње- 
гове приче, која је овде укратко наведена, ја бих 
извео да су догађаји после смрти Душанове и при 
утврђивању власти царице Јелене у Серу ишли 
овако. 

Кад се у серској области сазнало да у њој оста- 
је власт царице Јелене, као царице која ће само- 
стално у име свога сина управљати, Воихни то није 
могло бити право, пошто су његови другови на 
другим странама боље прошли, а његова частољу- 
бивост није могла да се задовољи улогом која му је 
дата. Како је у тај мах Матија Кантакузин доста 
добро стајао, јер Јов. Палеолог, саломивши старога 
Јов. Кантакузина, није имао снаге колико би до- 
вољно било да и с њим и с његовим братом Маној- 
лом у Мореји сврши, Воихна склопи план да се 
удружи с Матијом, својим источним суседом, једи- 
ним који је у тај посао могао пристати, пошто је и 
он. према царици Јелени могао терати мржњу коју 
је стари Кантакузин, отац му, имао према Душану 
и свему роду његову, и да Заједно збаце Јелену, а 
Воихна да остане под Кантакузином то што је био 
под Душаном. У тај посао увучени заповедник Се- 


* Јоћ. Сапјфасихел Ніѕіогіагит ТУ, 44, 45. 

ра није без сумње нико други него потоњи деспот 
Угљеша, за којим је већ тада била удата кћи Во- 
ихнина, госпођа Јефимија. Али, на једну страну, 
ту је заверу морала осетити царица Јелена, те по- 
искати војску од сина; на другу страну, Матију је 
Кантакузина у том предузећу, у које је он врло 
радо ушао, потерала очевидна несрећа, јер му је 
и рђава турска војска у помоћ послата, и у сукобу 
под Сером срећа му је сасвим окренула леђа. Во- 
ихна пак са својим зетом и са завереницима, које 
је у тај посао био увукао, обрне правац према про- 
мењеним приликама, и начини се као да није ни- 
шта зло ни мислио. Положај пак царице Јелене 
тим се сасвим утврдио, и тако је за неко време 
остао. Царица Јелена се покалуђерила пре 1363 
године, јер се те године већ помиње под именом 
Јелисавете, које је у калуђерству примила.1 Остаје 
загонетно како је она могла покалуђерити се и опет 
водити послове, пошто се по којечему може за- 
кључивати да је она пословима управљала све 
до 1366. 


Не зна се кад је умро Воихна, али изгледа да 
је то било пре 1366. На завеси хиландарској, коју 
је везла кћи Воихнина Јефимија, она сама у за- 
пису вели да је сахрањен у Хиландару“. После 
смрти Воихнине, и његова је област припала зету 
његовом Угљеши. Какве су мисли биле у глави 
и Воихни и зету његовом Угљеши, одмах пошто 
се сазнало да је серска област уступљена царици 
Јелени, може се видети по ономе што је малочас 


' Љ. Ковачевић се домишља да се царица Јелена 
покалуђерила негде око 1361 после женидбе сина јој Уро- 
ша, која је извршена у лето 1360. Види: И по трећи пут 
краљ Вукашин није убио цара Уроша, Београд 1886, 
стр. 7 и 8. 


з Дъштн господина ми кювсафа Бонхнє лежештаго Зд. 
Мопитепіа Бегбса, 245. 

приповедано о њиховим мутњама са Матијом Кан- 
такузином. Чим се пак видело да у Урошу нема 
цара, и чим је по царству сваки све више себи по- 
чео дерати, и одношаји су у серској области мо- 
рали постајати све тежи. Али се све то којекако 
сносило. Онај први случај, кад је Воихна сам не- 
хотице морао бити се са својим савезницима, пре- 
секао је некако ове мисли, и у серској области 
створио стање за које и сам Кантакузин, каже да 
је уливало поштовање. Промене су пак опет до- 
шле, само што су настале с друге стране, и што их 
је серска област и опет може бити изазвала, или 
барем знатно припомогла да настану. И круг и за- 
машај покрета у овај мах је био далеко јачи. 
Главни ударац пао је на царицу Јелену онда 
кад и на сина јој цара Уроша, а то 1366, онда када 
се Вукашин одметнуо од своје дужности, погазио 
клетвеничке обавезе и своју област: Скопље, При- 
зрен, Охрид, Прилеп, Битољ и северозападну Ма- 
кедонију с десне стране Вардара отцепио од за- 
једнице осталих српских земаља, прогласивши себе 
за краља, а од своје области начинивши краљевину. 
Ни овај посао није се извршио наједанпут. 
Наши најстарији родослови забележили су да 
је Вукашин пре 1360 издворио био од цара Уроша 
достојанство деспота, а те 1360 године да је постао 
венчани кум цару. Не зна се чим је управо иза- 
звана мисао Вукашинова да се од царства одметне 
и за краља прогласи, јер ни то није могло бити 
из саме голе обести, и без некаквих разлога, који 
су нам данас непознати. Да овако мислимо, наводи 
нас поглавито та околност што одметништво Ву- 
кашиново није извршено одмах, него читавих је- 
данаест година после Душанове смрти. Још не тре- 
ба изгубити из очију да у овом послу одметништва 
и разлома царства наши најстарији летописи мећу 
упоредо Вукашина и Угљешу, што такође не може 
бити без некаква узрока, који би био независан од 

њихове везе по братству. Да видимо прво шта је 
у оно време о тим догађајима записано. 
Летописци кажу како је Урош многа озлобље- 


нија и масти и томљенија (тј. пакости и кињења) 
претрпео од Вукашина и од Угљеше, и како је 
потом Вукашин Уроша збацио са отачаственог пре- 
стола и сам на се метнуо венац краљевства српско- 
га, а брату своме Угљеши предао „крајеве земље 
грчке", са деспотским достојанством. У белешкама 
Данилова Цароставника кривица се баца готово на 
све без разлике, не двојећи много Вукашина и 
Угљешу од Лазара. У том старом спису, у знаме- 
нитој белешци о измирењу српске и грчке цркве, 
стоји како је после смрти цара Стефана царство 
његово примио син му Урош, и како је после крат- 
ког мира трпео велику напаст од својих властела, 
и мало година царовао, па умро, ништа не учинив- 
ши за црквено питање створено Душановим про- 
глашењем патријаршије. „Царство његово (тј. 
Урошево) примише — наставља тај спис, — један 
део кнез Лазар, а други део Вукашин, који се 
усуди да се и краљем прогласи, нимало не хајући 
за проклетство светога Саве; а грчке крајеве и 
градове прини Угљеша!“ Мени се чини да су ове 
речи још понајаутентичније од свега што имамо о 
овом знаменитом догађају. Па и ту се Угљеши даје 
врло одлично место, напоредо с братом му Вука- 
шином и кнезом Лазарем. | 
Тада, дакле, 1366 или с почетком 1367 године, 
у јужним је српским земљама сасвим уништена, 
а у северним по свој прилици на голу форму све- 
дена власт цара Уроша. Тада је и у „грчким стра- 
нама" српскога царства, којим се именом у наших 
оновремених писаца зове серска област, Угљеша 
коначно збацио врховну власт царице Јелене, која 


* Ђ. Даничић, Животи краљева и архиепископа срп- 
ских, 381, 

је од Душанове смрти па до тада онде држала се. 
Као што се тада дотадашњи деспот Вукашин одмет- 
нуо од свога врховног господара, цара Уроша, и 
прогласио се краљем, те тиме ударио на дотле 
цела два века чувану владалачку неприкоснове- 
ност немањићске куће, тако се Угљеша у Серу од- 
метнуо од царице Јелене (Јелисавете), и прогласио 
се самосталним деспотом, почевши независну вла- 
далачку власт. 

Шта су мислили ови јужни одметници, и је 
ли то што су учинили рађено без икаквих разло- 
га? Није ли у ондашњој општој ситуацији било че- 
та што је, може Сити, наваљивало на такве кораке 
и на радњу одсуднију или независнију? Извори нам 
о томе не говоре ништа. Стога смо принуђени да 
положај испитамо околишним путем, по раду глав- 
них чинилаца и по држању лица из околине, која 
су с њима везана била политичким, а нису толико 
личним интересима. 

Тако се, прво, зна да Вукашин и Угљеша нису 
владали нити целом Македонијом нити свима ју- 
жним српским областима. Између државе Вука- 
шинове и државе Угљешине налазила се у рукама 
Дејанових синова и стрица им Богдана пространа 
земља од Прешева до Халкидике, која је на целој 
дужини растављала земље Вукашинове од земаља 
Угљешиних, тако да се њихове земље нигде нису 
граничиле. И радња се свакога од њих, осем је- 
динога последњега рата на Турке, у ком опет нису 
били само њих двојица, развијала самостално и за- 
себно. Велико је питање како су ту радњу посма- 
трали исти Дејановићи, рођена браћа од тетке ца- 
ру Урошу? Да су ма шта против разлома царства 
од 1366 предузели, морало би, ма у најмањој бе- 
лешци, доћи до нас. Њихово пак ћутање и њихова 
неутралност има одвећ великога значаја, кад се 
узме на ум да су са северне и западне стране њи- 
хових граница одметници устали на Уроша, њи- 

хова брата од ујака, а са источне стране да је Угље- 
ша збацио и без сумње из њених земаља истиснуо 
царицу Јелену, њихову рођену ујну. Јесу ли, да- 
кле, и они били пристали у заверу? Ако јесу — 
врло је значајно за политички морал ондашњих 
људи, иако има пуно других доказа који сведоче 
да је тај морал био у ондашњем времену на врло 
ниском ступњу. Али може бити и друго нешто; 
наиме, да је разлом царевине од 1366 био изазван 
рђавим унутрашњим стањем а спољном опасно- 
шћу, која је у тај мах јоште јаче тиштала јужне 
него ли северне крајеве царства. Шта се могло 
чинити ако су и Угљеша и Дејановићи, и Богдан 
и Вукашин, у којих су рукама налазиле се јужне 
земље, осећали да треба предузети јаче мере у 
обрану од Турака, а царица се Јелена, може бити, 
савеза бојала из својих засебних интереса, или је 
држала са сином, који опет није био нимало на 
висини положаја, и којега је околина сасвим разли- 
чито мислила, а он се, без њене воље, маћи није 
могао? Шта се могло чинити ако су господари из 
северних покрајина, кнез Лазар и Вук Бранковић, 
тада још слабије осећали потребу борбе против Ту- 
рака на удаљеном истоку, као што ју је, чини нам 
се, Угљеша смишљао, а овамо су се бојали да војне 
дужности не одведу цара Уроша из њихових руку 
у руке њихових супарника, те да њихове приватне 
користи не оштете? У таком случају неутралност 
или некакво пасивно саучешће било би Дејанови- 
ћима наложено патриотизмом и опасношћу поло- 
жаја. 
Колико је мало дошло до нас о делима ових 
одметника од тадашње законите царске власти, 
ипак су спомени о Угљеши најповољнији. Оно што 
има живе српске радње међу 1366—1371, и што 
вреди да се с чашћу за српско име унесе у историју, 
изгледа да поглавито припада деспоту Угљеши. 
Он је међу тадашњим српским политичким људи- 


Срби и Турци 175 





ма онај који је сасвим правилно схватио шта треба 
радити против Турака, и у томе му се, мимо све 
одметништво, мора учинити признање. 

Да видимо ту радњу изближе. У њој је, може 
бити, главни покретач и за све остале одметнике. 

Ми смо раније забележили како су Византин- 
ци потрчали да на све стране помоћи траже при 
првом нападу Муратовом око 1363 године, кад је 
пао Дидимотик, и кад се Мурат, заузевши Чорлу, 
веома примакао Цариграду. 

Све дотле љути на Србе, који су се под Душа- 
ном били раширили скоро по свима њиховим за- 
падним земљама, Византинци су у то време први 
пут прегризли и заборавили дотадашње неприја- 
тељство, и притиснути већим злом, прегли били да 
се за помоћ и савез обрате и Србима, којима је пре- 
тила опасност која и њима. Као што је напред по- 
менуто, они су се с овим предлогом обратили прво 
царици Јелени, једно: што је њена држава, по по- 
ложају своме, била пред том истом опасношћу исто 
тако непосредно као и они, а друго: што су рачу- 
нали да у тадашњим разломљеним српским при- 
ликама ипак доста вреди ауторитет жене првога 
цара српског и мајке цара тадашњега.! Знаменит 
је овај корак и по себи и по лицу које га је извр- 
шивало, ма да у тај мах није имао никаквих ствар- 
них последица. Патријарах и старешине оне исте 


1 Јиречек и Руварац мећу ово посланство к царици 
Јелени у годину 1364. Међутим, сумњати је да ли је та 
година тачна. Ман. Ј. Гедеон у биографијама патријараха 
Патріарҳіко луаквс Комот. 1890, 431—432) бележи да је Ка- 
лист умро 1363 (21 јуна, пошто му је тога дана помен у 
цркви), и да је следбеник његов Филотеј изабран 12 фе- 
бруара 1364, а инсталиран тек 11 октобра исте године. По 
томе би мисија Калистова падала у јун 1363 године. 
И византијски летопис Јос. Милера бележи да је патри- 
јарах Калист ишао у посланство у Србију 2-ог индикта, 
по чему би опет испадала 1364 година; јер је у овој вредио 


2г-и индикат. 

Васељенске цркве која је пређе десетак и нешто 
више година мужа Јелениног, цара Стефана, за- 
једно с њоме, одлучио од цркве, тада је дошао 
лично са свитом својом к Тој истој одлученој од 
цркве царици, да с њом уговара савез 2 Византиј- 
ским Царством против Турака. Није могућно по- 
мислити да се такав корак предузимао, а да се цр- 
ква и царство у Цариграду нису били одлучили 
на каква год попуштања, јер се наравнање и савез 
на другојачији начин нису дали ни помислити. Не- 
мамо начина да дознамо докле су тада у том попу- 
штању из Цариграда готови били да иду, шта ли 
је царица Јелена могла тражити, и да ли је имало 
могућности да лако до споразума дођу. Ако је су- 
дити по познијој погодби с Угљешом, цариградски 
су захтеви за царицу Јелену лично могли бити 
претерани. Њојзи је, из поштовања према спомену 
свога славног мужа, свакојако било тешко да при- 
стане на све што су могли тражити из Цариграда. 
Иначе је положај, како за спомен Душанов тако 
и за царицу Јелену, био веома неповољан. Према 
религиозно-мистичном расположењу духова у оно 
време, несреће које су после смрти Душанове гру- 
нуле на Србију могле су само снажити реакцију 
консервативно-клерикалне странке међу свештен- 
ством, против Душанових црквених политичких 
дела. А у тим је делима, при свем том, ваљало 
опет на сваки начин бранити једну националну 
тековину, српску самосталну патријаршију, коју је 
Душан установио ради својих политичких мисли и 
планова, а супрот консервативно-клерикалним о- 
новременим расположењима и међу самим српским 
свештенством. Црквена реакција у корист цари- 
градске цркве, а против српске патријаршије, ниг- 
де опет није била и није могла бити толико јака 
колико баш у земљама око Сера, Драме, Крсто- 
поља и Свете Горе, где је грчки елеменат превла- 
ђивао, и где су се с црквеним и политична распо- 

ложења мешала. Међутим, патријарха Калиста у 
Серу изненади смрт, те тим начином се његова ми- 
сија прекине. Нешто помоћи позније су Византин- 
ци добили са запада од савојскога двора под кнезом 
Амадеом (1366), који је по мајци царици Ани Јов. 
Палеологу рођак био. Сврх тога су се Византинци 
још заплели у љут рат с Бугарима на обалама 
Црнога Мора, посао потпуно бесмислен у онда- 
шњим приликама. 

Такве су биле прилике у околини, кад се 1366 
по јужним српским државама почео против цара 
Уроша и мајке му, царице Јелене, покрет који се 
свршио одметништвом Вукашиновим и Угљеши- 
ним. Од 1367 Угљеша је био потпуни господар у 
струмској држави. Има једно византијско посред- 
но сведочанство од 1366 или 1367, које нам пока- 
зује да су Срби тада одмах почели радити да угла- 
ве савез против Турака. То је беседа некога Дими- 
трија Кидонија, којом Византинцима најживље 
препоручује да не упуштају Калипоље, које тада 
кнез савојски Амадео отео беше од Турака. Бесед- 
ник, даље, подстиче на отпор, упућујући на српске 
посланике који су тада тражили ратни савез про- 
тив Турака и нудили потребна новчана средства. 
Јиречек, који је ово изнео, наводи како су српски 
посланици дошли поради црквенога питања, и твр- 
дећи то, ослања се на познату чињеницу што се 
касније доиста дошло до потпуног измирења међу 
деспотом Угљешом и цариградском црквом.! Ми 
бисмо рекли да су то били Угљешини планови, да 
је Угљеша у првом реду истицао ратни савез про- 
тив Турака и мисао да се Турци заједничком ак~ 
цијом балканских народа из Европе истерају, као 
што је и напоменуо византијски беседник, а да су 
Византинци тај посао везивали и за погодбу цркве- 


1 Јиречек, гаку саг Џгоб, Кта Мкачп а Рибгоу- 
бапе. Саѕоріѕ тпиг. сезк. 1886, 264. 

ног измирења. На таку се везу помишљало и рани- 
је, кад је Калист око 1363 к царици Јелени изаши- 
љан, што се види по избору посланика у лицу са- 
мога патријарха. Нама се чини да је Угљеша и 
онда кад је примио измирење, примио га онако ка- 
кво је било само зато што је хтео да рашчисти зем- 
љиште, и да духовима да мира због рата против 
Турака, и у томе и налазимо доказ да је у свима 
овим пословима Угљешина полазна тачка увек би- 
ла — рат против Турака. 

Јер заиста, кад се изближе погледа начин ко- 
јим је Угљеша то питање свршио, мучно је ми- 
слити да би га како год могла примити царица 
Јелена. Оставивши сасвим на страну црквену по- 
литику Душанову, Угљеша, који се био већ одмет- 
нуо од цара Уроша и од Српскога Царства, одмет- 
нуо се помирењем са грчком црквом и од српске 
патријаршије, повративши грчкој цариградској 
цркви и васељенском цариградсксм патријарху сва 
права, цркве и митрополије које су у његовим зе- 
мљама од српског освојења до тада припадале пећ- 
ском патријарху. Измирење се, дакле, међу црква- 
ма постигло не каквим год наравнањем, него пот- 
пуним попуштањем Угљешиним, с покудом и осу- 
дом његова некадашњег господара цара Душана. 
Вредно је да изближе разгледамо шта се може 
знати о стању црквеном у Угљешиној држави иу 
Светој Гори пре измирења и у време измирења 
самога. 


Може се узети да је од почетка 1367 Угљеша 
држао врховну власт у дотадашњој држави цари- 
це Јелене. По помену који нам је сачуван у беседи 
Димитрија Кидонија, а који смо малочас наводили, 
радња би Угљешина у Цариграду за заједнички 
рат против Турака била почела одмах тога истога 
времена, ако су иоле истините хронолошке наше 
комбинације о свима тим стварима. Али у посло- 
вима својим у спремању рата против Турака, Угље- 

ши су се прве сметње у новој његовој држави 
морале показати баш на црквеном пољу. Земље 
у којима је он владао биле су оне „грчке земље" 
сувремених наших споменика. Нигде се, готово, у 
читавој Душановој царевини црквени расцеп није 
могао осећати тако јако као у тим крајевима, осо- 
бито кад је, после смрти Душанове, политичка 
привлачна снага попустила. Земље те, од искони 
област Цариградске патријаршије, биле су бачене 
под новога пећског патријарха. У њима су стра- 
решовали духовници, послати из Пећи. Домаће 
становништво, у ком је била већина грчка, наро- 
чито у крајевима ближе мора, морало се осећати 
под незгодним и веома нелагодним притиском. 
Владаоцу, који је вршио суверенска права, није 
било лако управљати народом у којега су религи- 
озне навике и религиозна осећања била увређена. 
Може бити да се деспот Угљеша баш на та осе- 
ћања наслањао кад је ушао у радњу против царице 
Јелене, и може бити да се многима у томе смислу 
и својом речју везао. Али, било тако или не, деспот 
Угљеша није могао озбиљно ни помислити на ра- 


. товање с Турцима, а камо ли на утврђење своје 


власти за даље време, ако се не би постарао да 
унутрашњи црквени заплет излечи. 


Радњу ову обележио је Угљеша једним покај- 
ним писмом упућеним патријарху цариградском 
месеца марта 1368 године. Занимљив је веома тај 
докуменат. Написан је тако у грчком духу да је 
чудо како га је Србин уопште потписао, а издавачи 
нису пропустили назначити да га је Угљеша пот- 
писао српски. У томе се писму говори како је Сте- 
фан Урош сам себе назвао царем Србије и Рома- 
није; како се занео висином достојанства и величи- 
ном власти толико да је не само гледао лакомим 
очима на туђе градове који његови били нису, да 
је не само неправедним мачем пљачкао оне који 
га ничим увредили нису, да је не само опако ли- 

шавао грчких слобода и управе људе који су у 
њима одгајени и одрасли, него да је неправду ра- 
ширио и у област божанску, те је погазио старе 
црквене уредбе и грдно порушио од отаца остав- 
љене границе и почео цепати и сећи како је стигао, 
начинивши се као неки небески судија и законода- 
вац, који поставља законе не тек земаљским него 
и божанским стварима, вршећи и у њима своју 
вољу. Тако мислећи, поставио је неканонично па- 
тријарха, који се сам неканонично рукоположио, а 
дрско је оцепио не мали број митрополија Васе- 
љенске Христове цркве и дао их томе новом па- 
тријарху, оцепивши их тако од животворне главе 
црквене, и бацивши их у мртвило. Изнесавши то, 
Угљеша каже како он није могао подносити ту не- 
правду и тај расцеп а да га не поправи; како није 
могао гледати душевну пропаст толиких људи под 
његовом руком и влашћу; како му се живот чинио 
беживотан докле Римљанима није повратио старе 
слободе, те да се опет управљају по старим светим 
и божанским царским законима, и да се сасвим 
ослободе тираније и неправде. Изрекавши тако 
свој поглед на предмете, Угљеша наставља како 
није дао сна очима својим док није смислио да то 
уреди, и како је послао посланство патријарху у 
Цариград, који је, часа не часећи, послао к њему 
никејског митрополита да сједињење цркава из- 
врши и преграде поуклања. И митрополит је ни- 
кејски, бележи се у писму, дошао те подигао пре- 
граде и препреке, потрудивши се много да мир из- 
врши и децу с општом мајком изравна, и да их об- 
дари светињом и светлошћу, даровима духа свето- 
га. Тога ради, и наслањајући се на то, и Угљеша 
враћа Васељенској цркви „све одузете цркве и ми- 
трополије и сва патријаршијска права“. 


1 "Алобебалл 60 абтоб ТФ оіхооџеуіхф латрбрхп лбсос тас 
брлауе(аас ЕкАпоас хол штролоХес каї лата. та латріарҳіхӣ 

По томе излази да се Угљеша, одмах по при- 
јему владе, по овоме послу обратио у Цариград, 
и да је у марту 1368 посао управо свршаван, иако 
је коначна патријаршијска потврда, као што ћемо 
одмах видети, још позније дошла. То се види и 
по једноме патријаршијском писму од априла 1368, 
у коме се расправља спор међу епископом јериским 
и старешином Свете Горе. Епископ јериски жалио 
се, наиме, како светогорски старешина пушта у 
Свету Гору духовнике рукоположене од српских 
архијереја, како му је преотео столицу и пастир- 
ску палицу у Карејама, како му не допушта да про- 
поведа, како не даје да се прво помиње епископ, 
па онда светогорски старешина, него како чини на- 
против, и како никако и не допушта епископу да 
у Свету Гору улази пре него што се њему, старе- 
шини светогорском, не обрати, и он му то не до- 
пусти. На то питање патријарах је са синодом од- 
говорио дајући у свему за право епископу, као за- 
конитом архијереју, којему је Света Гора област, 
а за оне који су од српских архијереја рукополо- 
жени патријарах налаже да се не примају докле 
се не врате патријаршијски изасланици, те док се 
не сазна јесу ли се Срби сјединили и приклонили 
се великој цркви!. У томе писму има још и нарочит 
патријархов препис, у коме са своје стране говори 





коле б\р Хаи каї ууФфуђ, лаута үбо тата блб тђу виду 
ёЕоосіау ботіос увубуша. МИозјећ е Мег, Асёа еї а!р]о- 
таѓа, І. 563. То је главно место. Знаменито је да се у овом 
писму два-три пута налази титула царства ми — тйс 
Васо гіас поо. Исто се тако чита три пута царство ми у 
Угљешиној српској повељи што је штампана у Гласнику 
ХХГУ, 248. Биће да је то стил писарски, задржан још од 
цара Душана, продужен за царице Јелене, па и за Угље- 
ше, и то, при овом последњем, ваљда у име означења 
суверенске власти, коју је он као деспот вршио. 

2 Еос бу об лао’ ђефу лобобејс ФлостаХвутвс ёкеї 9ло- 
стрёфос1у Га уушфсвм, лево дуодпоцу каї олекоба! тд кађ- 
Пос бүіотӧтп тоб Угоћ реүб\д ёкк\Адоіс. 


182 Стојан Новаковић 





о светогорском реду, па додаје за Србе зашто су 
искључени те се не могу примати, и напомиње 
како су сад тражили да се опет с великом црквом 
сједине, и како су отишли изасланици за сједиње- 
ње, те се њихов повратак и извештај чека, па да 
се види шта ће се с тим српским духовницима моћи 
чинити.1 Овим се сасвим јасно тврди оно што се 
и из горе наведеног Угљешина писма види, да су 
изасланици имали пуномоћство да сједињење извр- 
ше, без сумње чим би Угљеша потписао његово 
писмо. Онда кад је патријаршија одговарала на 
жалбу јериског епископа, у патријаршији се још 
није знало да су изасланици код Угљеше готови, 
те је тога ради писмо овако писано. Али иако је 
измирење црквено у ствари било готово, потвр- 
ђење патријаршијско се опет нечим задржало, те 
је главна патријаршијска грамата издата тек у 
мају 1371, и тада је и митрополит за Угљешину 
државу означен. Тиме је ствар коначно свршена. 
У тој завршној синодској грамати патријарха 
Филотеја о сједињењу цркава говори се како је 
краљ (краХцу) Стефан заузео грчке земље, оцепио 
цркве и предао их архиепископу пећском и срп- 
ском, како је у цркве цариградске патријаршије 
незаконито дао рукоположити од пећског архие- 
пископа нове архијереје и старешине. Тим су изван 
цркве остали не само сам тај пећски архиепископ, 
него с њиме и сви које је он рукоположио, архи- 
јереји и јереји, ђакони,'и сав свештени ред. Тим 
је у цркви настао грдан расцеп, јер су са свеште- 
ницима у одлучење дошли по невољи и безбројни 
хришћани... Пошто је пак деспот Србије, господин 
Јован Угљеша постао господар над земљама уз па- 
тријархову област, „човек мудар, одличан, добра 
понашања и савести, пун страха божијега", он се 


1 "Еле 68 #Сутпоцу убу 5усђуод лам~ үшу, каі ал- 
воте.срву ка лрвоВес ба тђу ёуооіу. Асѓа еї а рлотаћа 557; 

обратио патријаршији с молбом да мајци и врхов- 
ној цркви поврати што јој је одузето. И патријар- 
шија је одлучила да се цркве сједине, а примила 
је онамошње архијереје у заједницу, друге је пак 
рукоположила, те је постало јединство, и повра- 
ћено је стање које је било и пре. Затим се утвр- 
ђује ново стање за свагда без обзира на какве год 
промене, и прети се свакоме који би наново поку- 
шао расцеп, да неће проћи као тада, да му неће 
бити милости, него да ће бити збачен (ако је у 
каквом год чину) и искључен. 

Заједно с овим писмом изашло је друго, којим 
се митрополија филипљанска! поверава управи ми- 
трополита Драме, и којим му се предају у управу 
сва патријаршијска права што су у области де- 
спота Србије, господина Јована Угљеше, с тим да 
он по канонима врши у тој области сву духовну 
власт.? Тим су, тако рећи, ресултати преговора и 
измирења ограничени и везани за област Угље- 
шину. Из целога се текста и види да је све то и 
рађено за област Угљешину, ма да се то изреком 
не износи, и ма да се стил, по ширини својој, може 
распрострети на целу српску цркву. Али осем ове 
преписке, и потоња радња са кнезом Лазарем по- 
казује да се у овај мах радило и урадило само 
за Угљешину област и државу. Међутим, главна 
ствар је овим била расправљена. Највећу су тегобу 


1: То су стари Филипи, сад у развалинама, међу Се~ 
ром, Драмом и Кавалом. Вук је у преводу Новог завета 
узео Филибљанима и Филибе; а може бити да би било 
боље узети Филипљанима! 


3 Главна два писма о измирењу, патријархово и Уг- 
љешино издао је још 1852 Јосиф Милер у Вугап!. Апа- 
јесјеп, 5Ихипазђелсћје дег Кај5, Акаа. дег М/155епзећа еп, 
рћи-ћ156. С1аѕѕе, ІХ, 403. Сва која сам навео штампана су 
и у зборнику Миклошића и Јос. Милера Асіа е Фрјо- 
паѓа Бгаеса штеди! аеуј, І, Уіпдоропае 1860, под бр. 300, 
301, 304, 3086. 

чиниле земље серске области, јер оно остало или 
је у већини много раније било од Грка отето, или 
је већ од пре улазило у област пећске и охридске 
цркве. Стога је измирењу цариградске и пећске 
цркве овим делом деспота Угљеше за земље серске 
области пут био потпуно уравнан. И тога ради дело 
то и има вредност за сву црквену српску историју, 
ма да се тиче покрајине која је под влашћу српске 
цркве провела само непуних двадесет година. 
Да ово последње писмо није спречавало само 
дело извршења, види се још по делима која су 
следовала измирењу од 1368 године. Исти јериски 
епископ који се у почетку 1368 жалио на светогор- 
скога старешину што прима српске духовнике, су- 
дио се у фебруару 1369 код Угљеше са манастиром 
Зографом, и Угљеша је распру својом хрисовуљом 
расправио. Исте године у априлу, Угљеша је дао 
светогорском манастиру Катлумушу село Неохори. 
У тај ред улази још једно писмо од маја 1369, којим 
је Угљеша потврдио манастиру св. аранђела Ми- 
хаила и Гаврила код Габрова (источно од Драме) 
слободе и добра дарована му од ћесара Воихне.! 
Штета је што је тако мало позната Угљешина 
радња, и што о њој имамо тако оскудне и тако 
растурене белешке. Пошто сам дуго мислио о њој, 
мени изгледа да је све што је Угљеша радио било 
прожето једном једином мишљењу, великим ратом 
против Турака, мишљу да турску навалу и Мура- 
тово напредовање устави. Прекор страних истори- 
ка да нико није видео шта у том моменту управо 
треба радити; да се нико није умео мишљу својом 
да издигне до висине сувременога политичког за- 
датка, доиста се не може применити на деспота 
Угљешу, барем не може потпунце. Без икакве на- 
мере да браним Угљешино одметништво, ја бих и 





* Види Миклошића Мопитепја сегбјса. бр. 164, 165, 
166, где су та писма споменута и Гласник ХХІҮУ, 248, где 
је последње штампано. 


Срби и Турци 185 





сам унутрашњи дубљи узрок и његова и Вукаши- 
нова одметништва тражио у тој његовој политич- 
кој мисли и у дубоком његовом уверењу да тражи 
лека од турске напасти, којим се од српске господе 
он први (зато што је први на ударцу био) у тај 
мах јаче него ико други одликовао. Ако наши нај- 
старији извори одметништво од 1366, најновијим 
истраживањима сјајно обелодањено и утврђено, 
приписују напоредо и Вукашину и Угљеши, дубљи 
и племенитији разлог тога дела као да ће остати 
више на страни Угљешиној. Угљеша је био најви- 
ше интересован да брани све земље од Турака. 
Политичке разлоге свему поменутом низу посту- 
пака, које нико записао није, треба данас тражити 
у вези догађаја. Муратово беспрекидно утврђивање 
у Тракији и у близини Цариграда и Дренопоља; 
његова манифестација да мисли као цар остати у 
Европи, наглашена међу осталим и трговачким уго- 
вором са српским пријатељима Дубровчанима, 0 
коме су српски господари морали бити одмах изве- 
штени, најглавнији су и најзначајнији догађаји 
који су трептели над земљама Балканскога Полу- 
острва. И са хришћанске је стране ваљало нечим 
одговорити на ту нову напаст и опасност, која је 
из дана у дан узимала на се све одређенији облик. 

У околностима у којима се нашао, Угљеша је, 
рекли бисмо, томе правоме државном разлогу, тој 
потреби потчинио и дужности према нејаком цару, 
којега је власт у ствари могла само сметати а не 
помагати, и према царици, која се према тој великој 
потреби онога времена налазила у положају у коме 
и цар. Тој потреби за љубав, Угљеша је и у цркве- 
ном питању тражио мир и задовољство у својој др- 
жави, потпуним одступањем од политике цара Ду- 
шана у црквеном питању, које је, уосталом, и 
практични смисао изгубило било. У крајевима у 
којима се налазио, Угљешу су, нарочито после ра- 
злома силе Душанове, заједно с његовим Србима, 


186 Стојан Новаковић 





морали гледати као туђина и улеза, и колико је 
нама Србима данас немило његово потпуно попу- 
штање, оно је, по свој прилици, било једини пут 
којим је она земља могла како треба саставити се 
око застава које су се имале понети против Турака. 
А очевидно је тој мисли била посвећена сва Угље- 
шина политика од 1367 па до погибије му у 1371. 

Не може се узети као непосредна потврда ми- 
слима самога Угљеше, али има неке вредности и 
за његово мишљење оно што је писала жена му, 
калуђеричким именом названа Јефимија, на по- 
крову кнеза Лазара. Тај је натпис сав прожет ми- 
шљу борбе против Турака, као неверника и про- 
тивника хришћанских. „Јуначким срцем и жудњом 
благочастивости -— пише се у томе натпису о кнезу 
Лазару — изашао си на змију и супостата божан- 
ствених цркава, расудивши да ти срце не може 
поднети да гледаш како над хришћанима твога 
отачаства господују Измаилћани, па ако то не по- 
стигнеш, а ти да оставиш трулу висину земаљско- 
га господства, да се обагриш крвљу својом, и да 
се сјединиш с војницима небескога цара”. Мало у 
ком делу онога времена има толико осећања као 
у овој похвали кнезу Лазару од жене Угљешине. 
„И змију си убио, и венац си мучеништва примио”, 
вели она одмах потом Лазару. Шта је лакше него 
помислити да је топлота њезина осећања потицала 
из дубљине душе, којом је видела и знала да су 
Угљеша и Лазар жртвовали се једној мисли, али 
да је Угљеша у томе хуђе среће био? Обојица су 
пали у борби против једнога истог султана, против 
Мурата. 


* Не пропуштамо овде додати и лепу похвалу коју 
је Јефимији оставио Константин Филозоф, животописац 
деспота Стефана. Деспот Стефан се, наиме, био почео 
договарати с Маџарима; против њега букне буна, пред 
коју се беху ставила властела Новак Зојић, Новак Бело- 
црквић, Обрад Драгојлалић и други, који су га и код 

Не може се знати је ли за одметништво од 
цара Уроша главна мисао потицала од Вукашина 
или од Угљеше. Може бити да је у томе први се 
истицао Вукашин, у кога је могла отети мах жеља 
да постане краљ. Али се из бележака с прилично 
поузданости може извести да је велика акција 
против Турака дело Угљешино, не само тога ради 
што је Угљеша био у њему најнепосредније инте- 
ресован, него што је од њега и мисао те политичке 
радње, што ју је управо он и приправљао и водио. 
Сви наши спомени који говоре о боју на Марици, 
истичу Угљешу с извесном симпатијом, која као 
да хоће да ћутке нагласи то што истакосмо. Су- 
временик монах Исаија говори: „И подвиже де- 
спот Угљеша все српскије и грчаскије воје и брата 
својего Влкашина краља и ини велмуже многи, 
негде до шести десет тисушт избрани војски, и пој- 
доше ва Македонију на изгнаније Турак, не су- 
дившт јако гњеву божију никтоже моштан проти- 
ву стати“, па потом додаје, да још јаче обележи 
првенство Угљешино: „По убијенији же мужа сего 
храбразо, деспота Угљеше, просипаше се Измаил- 





султана Бајазита опадали. Тога ради је кнегиња Милица 
путовала у султанов двор у Дренопоље, на ком ју је путу 
пратила ова иста Јефимија. Константин то овако припо- 
веда: „И пође к цару Бајазиту, тога ради, само ова бла- 
говерна госпођа (кнегиња Милица), и имађаше са собом 
своју .сродницу, некада љубу деспота Угљеше, а кћер не- 
кога ћесара. Она је била веома мудра у многим пословима, 
и знањима, и Милица ју је држала као неку потпору 
(ступ) и помоћ баш и у оваквим стварима. Кад их је при- 
звао цар, и кад се Милица уплашила шта ће бити кад 
га види, она јој одговори: Ништа се не бој нимало, само 
кад су нам допустили да га видимо“. Из ове лепе бе- 
лешке дознајемо у исти мах да је Јефимија била и неки 
род кнегињи Милици. Пошто је ово било око 1397—1398, 
Јефиминији записи рађени су истом после овога њеног 
путовања. Они нам врло очевидно показују како се о 
Турцима мислило, како на двору деспота Угљеше тако 
и на двору кнегиње Милице и њезиних синова. 

тене, и полетеше по все} земли јако птице по ва- 
здуху". Ове су врсте драгоцена белешка о врсној 
радњи Угљешиној за одбрану српских земаља, коју 
је до своје смрти вршио као гранични господар. 
Грчки историк Лаоник Халкокондила забележио 
је нешто што може послужити као објашњење овој 
краткој напомени Исаијиној. У почетку своје приче 
о боју на Марици, он приповеда „како су Турци, 
у самом почетку свога четовања и освајања по 
Европи, нападали и пљачкали покрај грчких зе- 
маља и земље деспота Угљеше и краља Вукаши- 
на!, ништа не штедећи; како су се њих два здру- 
жили и војевали с Турцима, и како су их у боју 
надбијали, сатрвши им у борби не мало људи. На 
рат против Дренопоља, тадашњега главнога тур- 
скога положаја, подигли су се они (Вукашин и 
Угљеша) охрабрени овим успесима, и пошто су са- 
знали да се турска најезда увелике снажи, да Тур- 
ци из Азије непрестано прелазе и прибирају се око 
султана, да и градове у Европи почињу опсађивати 
и да се већ почињу ширити и у унутрашњости Тра- 
кије”. Кад се из ове приче, по познатим разлозима, 
избрише Вукашин, остаје јасно да је Угљеша имао 
сукоба с Турцима пре боја на Марици, и да је успех 
тих сукоба остајао на његовој страни. Помињући 
начин којим је Мурат почео да шири своју државу 
у Европи узимањем градова, тј. освајањем и ре- 
довним заузимањем земље, Халкокондила сведочи 
да је Угљеша познао да Муратово ратовање већ 
није обично турско четовање, којега је кроз по- 
следњих педесет година много било, привидно без 
озбиљних последица, него да је редовно освајање, 
с којим се треба за времена озбиљно рачунати. И 
овоме је прави разлог што Угљешу истичу и сви 


3 Ваља разумети само земље Угљешине, јер су Ву- 
кашинове земље биле даље од турских граница, те још 
нису биле турскоме пљачкању на ударцу. 


А 

остали извори, као што ћемо одмах видети. Дубро- 
вачки анонимни летопис бележи под 1371 „како је 
погинуо деспот Угљеша и брат му Вукашин на реци 
Марици у Романији код места Манеа. Дана 26 но- 
вембра у петак, у боју с Турцима!". Много познији 
писац патријарах Пајсије, кроз којега перо говори 
потоњи народни и калуђерски суд ових политич- 
ких раденика, каже за Вукашина како се удавио 
у блату, како су га изеле рибе и птице, како му се 
ни гроб не зна, и како га је стигао праведни суд 
божји, тобоже што је убио Уроша. Али и Пајсије, 
који највише грми на Вукашина, много је друго- 
јачији према Угљеши. „Угљеша је био, приповеда 
он, у боју, и жестоко рањен почне бежати. Како 
му је крв текла, а како није имао чим привезати 
ране, нити се где склонити, узађе на неке висове, 
падне с коња, и ту му дође крај живота, те дух 
Богу преда. Његови га млађи ту погребу, и гроб 
му се и до данас зна, и нека чудна знамења по- 
казује, и људи нањ белеге мећу“. Тело његово неки 
иноци однесоше у манастир који је он из темеља 
подигао близу Сера, где исцељења твори. Гроб му 
је био више Харманлије, и до данас се зна по ка- 
менуз“, Тако је писао у првој половини ХҮІ! века 
патријарах Пајсије, и тако је и он двојио Угљешу 
од брата му Вукашина. Рекли бисмо да се још тада, 
кад је Пајсије писао, и у народу самом нешто боље 
знало и памтило о Угљеши, тако да и патријарху 
Пајсију, највећем осудиоцу краља Вукашина, ни- 
шта није сметало да са отвореном симпатијом го- 
вори о Угљеши као о каквом светитељу и да при- 
поведа како су о њему повољно мислили и народ 


# Мопигтепіа ѕресіапна һісѕіогіагт 5јауогшт глегіаіо- 
пайит, ХІУ, 2авгађіае 1889, 42. 


5 Чаовћци НЕЗЕГН СТОВЕТА мислим да значи при- 


везивање крпица и новаца с намењивањем, што се и да- 
нас у народу чини покрај светих вода или гробова. 
з Гласник ХХІІ, 226—227, издање И. Руварца. 

и калуђери, одмах пошто је о Вукашину говорио 
као о проклетнику. 

Што приповеда патријарах Пајсије у првој по- 
ловини ХУЦ века о гробу Угљешину, то нам пред 
крај тога века потврђује други патријарах, Арсе- 
није Чрнојевић, који је, путујући 1682 године у Је- 
русалим, тај исти гроб Угљешин походио. Он пише 
о томе овако. „Појдосмо од Узунжево, и остависмо 
друм велики налево, и идосмо неколико другим 
путем крозе чалију, и дојдосмо на гроб храброга 
Угљеше, брата Влкашина краља. И отоле снидохом 
низ брдо на реку, и ту мост од камена велик и 
хубав, и шехер мал, и хан хубав и велик — и то 
зовет се Хараманлија!”. У томе као да је потврда 
горе наведене Пајсијеве белешке, по којој је Угље- 
ша рањен почео бежати, и како га је на неком брду 
због истекле крви а неповезане ране, смрт стигла. 
Јер од Чрномена (сада Чрмена?), где је био бој, па 
до Харманлије, имаће на 40—50 километара про- 
стора. Јасно је да је у време кад је свој спис спре- 
мао патријарах Пајсије још било о боју на Марици 
предања, која већ до нас нису дошла. У почетку 
своје приче, Пајсије отворено каже како је од 
Угљеше потекла иницијатива за тај рат против 
Турака. Од турских историка, који су писали о 
овоме боју такође по предањима један век позни- 
јима, Идрис Бидлиси и Сеад-Един такође истичу 
деспота (тј. Угљешу) као покретача овога рата про- 
тив Турака. По свему томе не може бити сумње 
да деспоту Угљеши много више него Вукашину 
припада политична мисао о сатирању турске на- 
вале, сјајна и достојна времена, и да у свему томе 


1 Гласник ХХХШ, 188. 

2 Да је битка заиста била код Чрномена, утврдио 
је, по сведочанству различитих извора, И. Руварац у Го 
дишњици ПІ, 221. Што горе наведени дубровачки лето- 
писац истиче име Манеа, опет ће бити преписивањем или 
иначе покварени облик, који опомиње на Чрномен. 

политично-војничком послу краљу Вукашину при- 
пада само споредно место, иако је он био најодлич- 
нији савезник. 

Уопште, изгледа да је старије време више и 
мислило и причало о томе рату и о томе првом 
српском сукобу с Турцима. По мисли коју је љуба 
Угљешина Јефимија увезла на покрову кнеза Ла- 
зара за бој косовски, у боју на Марици је први пут 
истакнуто питање; могу ли хришћани поднети вла- 
ду мусломанску и неверничку, или је боље да ју- 
начки падну „за крст часни”? И народ зато није 
ни заборавио тај бој, и сачувао је добру успомену 
и о Угљеши и о Краљевићу Марку, сину Вукаши- 
нову, иако је Вукашинов спомен потамнео. Било 
је других разлога који су то потамњење проузро- 
ковали. Нечувена, изненадна и необјашњива не- 
срећа на Марици, упропастивши ону исту велику 
мисао за коју је војна била поведена, дозвала је 
још јаче у памет све оно што се имало приговарати 
краљу Вукашину, а бацила је у засенак заслуге 
деспота Угљеше јаче него што је вредно било. У 
томе је прави узрок оних тамних мисли које у 
познијих писаца читамо о тим истим догађајима. 


Права вредност Угљешина рада излази тек 
онда у потпуности на видик кад изнесемо шта је 
у тај мах чинио византијски цар Јован Палеолог. 
„Док су се Турци све више ширили по унутрашњо- 
сти Тракије — пише Херцберг — цар Јован Палео- 
лог покуша још једанпут да нађе помоћи на за- 
паду. По старом обичају своје куће, он је и сад 
мислио да ће до помоћи доћи утицајем Рима. Без 
сумње, цар није знао да је Ватикан и тада доиста 
апсолутно господовао над савестима на западу, али 
да већ ни он није располагао оном чаробном моћу 
којом су некада духовни цареви на Тибру кретали 
у крсташке војне на стотине хиљада ратника. Тога 
ради је цар Јован, у путу своме по Европи 1369 
године, за тешке жртве добио само разочарања и 

горка унижења. У Цариграду је место цара управ- 
љао царевић Андроник. У Млецима цар није могао 
ништа постићи зато што су Млечићи били у распри 
с Ђеновљанима, који су, од старијих времена, ужи- 
вали трговачке повластице у Цариграду. Код Кар- 
ла У у Француској није се помогао ништа зато 
што је Карло био у непрекидним споровима с Ен- 
глеском и са својим васалима. Цар се најпосле (18 
октобра 1369) у Риму одлучи да писмено, којим 
изриче саглашавање с римском вером у свима спор- 
ним тачкама, и којим изриче и признање папског 
првенства, положи у руке епископа Павла, који 
је некад био епископ у Смирни, и који је у послед- 
њем рату савојских витезова у корист Византинаца 
1366 пратио кнеза Амадеа. И опет му за све то 
папа Урбан У даде само обећање да ће му послати 
малу војничку помоћ, па се ни то обећање није 
извршило. Немајући новаца, цар Јов. Палеолог 
већ је раније био наредио да се продаду црквене 
драгоцености које су биле дате у залогу Млечи- 
Һима, а за скупоцени пут у Француску није се 
могао помоћи друкчије него да у млетачких бан- 
кара знатне суме дигне на зајам. Кад се из Фран- 
цуске вратио у Млетке, није могао ни помислити 
да исплати што је био раније узајмио, а повериоци 
га без тога нису пуштали да се крене из Млетака. 
За једнога цара већа се срамота није дала ни по- 
мислити. Престолонаследник Андроник или ни сам 
није имао новаца, те није имао шта ни послати 
оцу, или га је властољубивост навраћала да се 
тако понаша, те није хтео да се рођеном оцу у 
помоћи нађе. Истом труди и жртве другога царева 
сина Манојла, који је у Солуну владао као наме- 
сник, учинили су што треба да се цар избави Мле- 
така и да се године 1370 врати у Цариград“!., Ето 


1 Негітһеге, Сеѕсһісһіе дег Вуғапііпег ипа деѕ озта- 
піѕсһеп Нејсћез, Вегііп 1883, 495—496. 

у каквом се стању, уочи битке на Марици, налазила 
главна балканска држава, Источно Римско Царство 
тога времена. Колико је достојније оно што је чи- 
нио Угљеша и колико је Угљешина политика била 
смисленија и стварнија при свеколиким тегобама! 
Помоћ Балканском Полуострву ваљало је тражити 
прво и прво на њему самом, и ваљало је знати да 
је већ нигде и нема ако је ту нема. На ту су се, 
свакојако у тадашњим приликама најздравију и 
најспасоноснију, политику бацили били Угљеша, 
краљ Вукашин и њихови другови у јужним обла- 
стима Српске Царевине. 

Врло је могућно да је та политика била, по- 
крај осталих, може бити личних, један од не не- 
знатних покретача и у разлому царства од 1366 
године. Тада се већ добро знало и видело да цар 
Урош никаква дара ни умне снаге нема да тековину 
Душанову одржи, а то је морало бити предмет 
озбиљне бриге за све оновремене државнике и зна- 
мените људе у царству. Спољни тежак положај 
пред којим се налазила Српска Царевина, исто 
тако као и унутрашње државне потребе, састав- 
љене из многих елемената, тражиле су неодложну 
поправку. Много је људи било који су с бригом 
и с неодобравањем пратили Душанову експансив- 
ну и високо изнад старих граница и традиција на- 
перену политику. Иза врста старих бележака и 
традиција пробијају још и до наших очију њихове 
мисли. Очевидно је да је велики део свештенства 
сматрао с незадовољством основање патријаршије 
без договора и склада с Васељенском црквом, која 
је то политично-црквено дело Душаново поздра- 
вила неодобравањем и одлучењем, додуше исто 
тако више политичним у основима својим него ли 
црквеним. Те би све мисли, може бити, и прикри- 
вене остале, па и заборавиле се, да нису после 
смрти Душанове настале несрећне околности, које 
су у велику бригу бациле све и свакога. Те су не- 


13 

срећне околности учиниле да свуда букну осећања 
реакције. У тихоћи се жалило за старим краљев- 
ством, које је само унапредак водило, над смрт- 
ном слабошћу новога, истом основаног а већ раз- 
ривеног царства, иза којега су претиле невидљиве 
и јаке опасности. Краљевина се сматрала под бла- 
гословима светога Саве; царевина је, под искљу- 
чењем васељенског патријарха и иначе у злим 
околностима, почела уливати и неповерење и 
страх. 

Најприличније је да је незаситљиво частољу- 
бље, за које се у српској историји налазе толики 
примери, навратило Вукашина да се прогласи за 
краља и да себи ту титулу присвоји. Али није 
искључена могућност да је он у свом частољубљу 
мислио да ће повратком краљевине повратити ста- 
ро поуздање и да ће то и његовом частољубљу по- 
служити задобијајући свет. Али је частољубље 
Вукашиново веома погрешно рачунало. Ако је у 
тај мах и било срдње на Душанову смелост, од 
које се после народно уздање стотинама година 
крепило, није требало мислити да ће свет одмах 
поћи за првим одметником који самовласно себе 
краљем назове, па ма тај одметник и од најбољих 
људи био. Велике заслуге и скоро двовековно тра- 
јање немањићске династије, која је Србију од 
мале жупаније раширила у велику краљевину и 
царевину, свуда цењену, дубоко су биле урезане 
у срце народно, и одмах су избиле на видик, чим 
је дат и најмањи знак непоштовања. Веће је било 
осећање захвалности према немањићској династији 
него ли незадовољство и забринутост због стања 
нејакога Уроша. У властеоским, нарочито пак у 
учено-свештеничким круговима, у ХІҮ веку се у 
Србији мислило да је краљевско достојанство бла- 
гословом божјим и светога Саве везано само за 
кућу немањићску, и да је проклетство светога Саве 
на ономе ко би га самовољно присвајао. То се до- 


Срби и Турци 195 





бро види како по кратким сувременим белешкама 
тако и по поступцима веће властеле. Из тих ра- 
злога су представници властеле из старих земаља: 
Бранковићи, кнез Лазар и Алтомановићи, напу- 
стили Вукашина; из тих је разлога писац Царо- 
ставника у својој белешци о подели Уротева цар- 
ства осудио Вукашина својом кратком, али оштром 
белешком, да је он „на краљевство дрзнуо, ништа 
не марећи за проклетство светога Саве“. Из тих 
разлога и кнез Лазар, који је под своју власт 
после смрти Урошеве саставио велики део срп- 
ских земаља и био прави владалац, није никада 
хтео да се назове ни краљем ни царем! 

Сви су ти обзири рано згомилали страховиту 
осуду на Вукашина, која је грунула у свој сили 
после несреће на Марици, у толикој мери да су 
му мало по мало заборављене и све боље стране 
којима се он морао старати да зао положај лечи. 
Незаконита основа пробијала је и у последицама, 
од којих ћемо на једну указати прстом зато што 
се о њој говори у раније наведеном покајном пи- 
сму упућеном патријаршији. Вукашин, као само- 
власни и самозвани краљ, дао је своме брату Угље- 
ши достојанство деспота. Угљеша, као такав де- 
спот, кори Стефана Душана што се сам прозвао 
царем и што је отимао грчке земље. И он то го- 
вори, називљући сам себе деспотом Србије у тој 
истој од Грка отетој земљи, за коју он сам кори 
Душана (разуме се пером својих грчких писара). 
И називљући сам себе још једнако деспотом Ср- 
бије, Угљеша говори као Грк, заступајући визан- 
тијски државни легитимитет! Ове ствари ни онда 
нису могле остати неопажене, утолико пре што је 
било пуно личних разлога, који нису дали да се 
превиде. По оновременом религиозном васпитању, 
људи су у несрећи на Марици тражили не толико 
ратну несрећу колико казну божију, као што су 
после у боју косовском тражили руку судбине. То 

су основе с којих се подизало и стварало ондашње 
народно суђење. 

Мало позније, кад су се прича и историја још 
више почеле мешати и преплетати, кад је ишче- 
зло познавање онога времена и његових тегоба, и 
кад је осећање и измишљање узело мах, ова је 
мисао пошла још даље. Из ње се, по моме ми- 
шљењу, образовала историјска гатка, да се Вука- 
шин не само одметнуо од Уроша него и да за је 
убио. С те већ основе разматра и излаже битку на 
Марици патријарах Пајсије. „Те исте године — ве- 
ли он, тј. кад је Вукашин тобоже убио Уроша — 
подитоше се Агарени из преко мора на Калипоље, 
и пошто Бог попусти ради тога неправеднога уби- 
ства, населише се тамо. Отуд пођоше на Андрија- 
нов град (Дренопоље), и примише га, и покушаше 
да дођу у српску земљу. И чувши ћесар Угљеша 
у граду Серу како улазе Измаилћани, посла ка 
краљу Вукашину, брату своме, итд.“ 

Овоме не треба коментара. После тога се од- 
мах почиње кривити Вукашин, како је с охолим 
поуздањем и лакомисленошћу предузео рат, а 
Угљеша се према њему представља само као ње- 
гов губернатор, што у истини такође није било, 
као што се лепо види из онога што смо напред 
говорили. 

На реду је да погледамо изближе сам бој на 
Марици, завршетни чин целога овог драмата уну- 
трашње борбе и унутрашњих заплета у јужноме 
делу Српске Царевине. 


УП 


Криза и пропаст самосталних јужних српских држа- 

ва. Бој на Марици (1371). Намера и спремање, ток, 

свршетаҡ и последице тога боја. Стање јужних срп- 
ских држава после боја на Марици. 


Најстарији извори и српски и турски прилич- 
но сагласно говоре о српско-турском ратовању у 
1371 и о боју на Марици. 

Најстарији српски извор јесте запис монаха 
Исаије,! писан године 1371, које је и бој на Марици 
био. Монах Исаија, као и остали писци реда и вре- 
мена његова, узимље уопште да је навала Турака 
била „гњев божији“, и благо кори српске војводе 
од 1371 што су мислили „да је могућно гњеву 60- 
жијем насупрот стати“. Он, додуше, не вели да се 
Бог расрдио само на Србе или само на Угљешу и 
Вукашина, него јасно говори да се Бог расрдио „на 
хришћане западних страна“. Под западним пак 


1 Запис тај находи се на крају превода књиге Дио- 
нисија Ареопагита. У њему монах Исаија пише како је у 
седамдесетим годинама свога века научио грчки, и у Серу, 
настојавањем тадашњега серског митрополита Теодосија, 
почео преводити Ареопагита, док је све добро било, а 
како га је свршио после боја на Марици. Годину је за- 
бележио словима, те је по том његов запис колико дра- 
гоцен толико и поуздан историјски извор. 

странама, он разумева западне стране Балканскога 
Полуострва, које су се тако и грчки у Цариграду 
звале. Још Исаија каже да је „деспот Угљеша по- 
дигао све српске и грчке војнике (сигурно се ра- 
зумева из серске области, у којој је Угљеша за- 
поведао), и брата својега краља Вукашина, и мно- 
ге друге великаше. И пођоше у Македонију (тј. у 
Романију или по садашњем у Тракију) да истерају 
Турке“. Као што се види, монах Исаија изриче ја- 
сно и отворено главну мисао рата, нити покрај ње- 
гова класичнога сведочанства морамо што о томе 
нагађати. 

Турски извори, којима се служио немачки 
историк Цинкајзен у својој историји Османовског 
Царства, казују како је тај рат или сукоб са Срби- 
ма био последица узећа Пловдина (као што је и 
природно), како се заповедник Пловдина повукао 
краљу српском (без сумње деспоту Угљеши), и 
како се упео да га склони да дигне војску против 
Турака и да их, ако се могне, истера из Византиј- 
ског Царства.ї 

То све видимо у самим текстовима турских 
историјских бележака о боју на Марици. Нешри 
пише како је султану Мурату јављено да су се 
„неверници Срби скупили да на Дренопоље ударе“. 
Идрис Бидлиси говори: како су „невернички кра- 
љеви у договору са српским владаоцем Деспотом 
(тј. Угљешом) устали да Дренопоље разоре, да 
мусломане униште и Лала-Шахина из Румелије 
(тј. из Источног Римског Царства) изагнају, мисле- 
ћи да ће својом великом војском моћи очистити 
из Румелије оно што су верни подигли, и да ће 
моћи протерати у Анадолију (Малу Азију) војску 
султанску“. Сеад-Един говори такође „да се силни 
Деспот (тј: Угљеша) договорио с краљевима Босне, 
Угарске и Влашке да мусломане протера из Ру- 


1 21пКкеіѕеп, Сеѕсһ. а. оѕт. Беісһеѕ, І, 224. 

мелије“, и да је с том намером с војском пошао 
на Дренопоље. 

Сви ови извори, дакле, јасно и сагласно кажу 
шта је био задатак рата. Оно што укратко вели 
наш монах Исаија, понављају још опширније и 
разговетније турски извори. Полазило се да се 
сабљама расправи: остају ли Турци на Балкан- 
ском Полуострву или не. 

Које су земље и која властела саставила вој- 
ску што је пошла с Угљешом и Вукашином да ис- 
тера Турке из Источног Римског Царства и из Дре- 
нопоља, није тешко расправити. Турски историк 
Нешри помиње само „неверне Србе“, Идрис Би- 
длиси „краљеве неверничке“ и деспота Угљешу, 
који их је предводио, и после поименце: војводе и 
властелу Босне, Угарске и Влашке. Грчки писац 
ХМ века Лаоник Халкокондила помиње само Угље- 
шу и краља Вукашина, али сувременик, монах 
Исаија, који је писао у Серу, као што смо малочас 
навели, напомиње да је деспот Угљеша дигао све 
„српске и грчке војнике и брата својега Вукашина 
краља“, што ће рећи управо: сву српску и грчку 
властелу с војницима из своје и из Вукашинове 
државе. Уз то монах Исаија наставља како је де- 
спот Угљеша подигао и „многе друге велмуже, 
негде до шестидесет тисушт изабрани војски“. 

Који су били ти други велмужи? 

Држава деспота Угљеше, коју смо мало више 
обележили, није се нигде граничила с државом 
брата Угљешина краља Вукашина. Северозападно 
од Угљешине деспотовине била је држава сестрића 
Душанових Дејановића, Костантина и Драгаша. 
Западно пак била је држава војводе Богдана (0 
коме је неки спомен сачуван у народној песми о 
Љутици Богдану) који је малочас поменутим Де- 
јановићима био стриц. Још јужније на тој страни 
била је епирско-тесалска краљевина Душанова 
брата по оцу, Синише Палеолога, али је у 1371 у 

Јањини већ господовао Тома Прељубовић, зет Си- 
нишин, а Синиша је живео, у дубокој старости 
или већ може бити на самртној постељи, у 
Трикали. 


То су могли бити велмужи који су могли или 
морали дизати војску. Сумњиво је да су у овом 
рату учествовали Тома или таст му Синиша, а још 
мање се то може мислити за остале на тим стра- 
нама. За Дејановиће, Костантина и Драгаша, и за 
стрица им Богдана не зна се како су стајали ни 
према Вукашину и Угљеши, ни према цару Урошу 
после 1366 кад се царство сасвим распало. Али они 
су, хтели не хтели, морали у овај мах радити 
с Угљешом и Вукашином на узбијању Турака, јер 
су и они били у истој непосредној опасности као и 
Угљеша и Вукашин, а управо и више него Вука- 
шин, пошто се држава Костантина и Драгаша на 
Самокову непосредно већ могла граничити с новим 
турским освајањима, и онако је исто као и Угље- 
шина Турцима на путу била, а Богданова је држа- 
ва била прва на реду после Угљешине, која је још 
бранила пут у Солун. Сем тога Богдан је, као стриц 
Костантину и Драгашу, имао и сродничких обзи- 
ра да у овај рат угази. А да су свима овима инте- 
реси пре рата истоветни били, може се судити и 
по томе што су после погибије на Марици они сви 
постали васали турски, што су се турски четници 
по њиховој земљи растурили онако као и по Ву- 
кашиновој. Тиме што се турска најезда после по- 
гибије на Марици раширила готово искључиво по 
српским државама у Македонији, а није још нигде 
озбиљно закачила српске северне земље, које су 
барем номинално остале у царству Урошевом, мо- 
же се објаснити да северни српски крајеви у ово- 
ме рату ни учествовали нису. Осем тога, тада већ 
засебна политика српских северних крајева види 
се и по томе што је северна српска властела, после 
боја на Марици, почела ширити своје границе у 

област пострадале на Марици српске господе. Из 
свега тога можемо извести доста поуздан одговор 
на питање; које су земље војевале с Вукашином 
и Угљешом у овај мах? Војевале су, или војску 
су дале Вукашинове области: Скопље, Призрен, 
Охрид, Битољ, Прилеп, Хлерин; Угљешине земље: 
Сер са Струмом, Драма, Мосинопољ и Волер (уко- 
лико од ове две последње области Турци још пре 
боја не беху већ заузели); Дејановића земље: Же- 
глигово, Велбужд, Дупница, Самоков, Кратово, 
Штип, Тиквеш и Струмница; Богданове области: 
Дорјан, Кукуш, Аврет-Хисар, Ђевђелија, Моглен. 

Што рекосмо да северна српска властела у 
овоме боју учествовала није, види се још и по овим 
околностима. Балшићи у том боју нису били, иако 
су били у љубави с Вукашином, јер су одмах по- 
том отели од Вукашинова сина Призрен с облашћу; 
Алтомановићи нису били, јер су пред сами бој 
били у рату с Вукашином; Бранковићи и кнез Ла- 
зар нису били, јер су они били главни Вукашинови 
супарници, и у њиховим се земљама бавио и цар 
Урош. Да Вукашин, прави одметник и самозвани 
краљ, није могао имати никаква пријатељства с ца- 
рем Урошем и с његовим пријатељима, није по- 
требно ни доказивати. По томе су војску што је 
страдала на Марици дале српске земље око Шар- 
планине и све јужне српске земље око Вардара и 
Струме, заједно са грчким крајевима јужне Ма- 
кедоније (међу Вардаром и Струмом), Драме, Мо- 
синопоља и Волера. 

О кретању српске војске сви турски извори 
тврде да је војска пошла и да се веома примакла 
к Дренопољу; да султан Мурат није собом био у 
Дренопољу, него да се у тај мах бавио опсађива- 
њем града Биге у Малој Азији (близу приморја 
Мраморнога Мора); да је у Дренопољу био главни 
турски војвода Лала-Шахин и да је имао мало вој- 
ске, тако да не би могао ни помислити да се одржи, 

да су га Срби како треба напали. И потом се у тур- 
ским изворима приповеда о главном боју. О томе 
где је српска војска прешла турску границу, где 
се сваколика скупила, и да ли се још где борила 
пре него што је дошла пред Дренопоље, врло да- 
леко од српских граница, не прича се ништа. 

И што је још теже, ми не знамо тачно ни где 
су управо биле тадашње турске границе. Знамо, 
на прилику, сасвим поуздано, да су се у време 
боја на Марици Турци налазили у Дренопољу; 
знамо поуздано да Ихтиман и Самоков (кроз које 
се иђаше Софији и Скопљу) нису били заузели 
пре боја на Марици; али за Пловдин не знамо 
тачно, је ли узет пре или после боја, јер се по не- 
јасним податцима може мислити како једно тако 
и друго. А не знајући поуздано како је стајао 
Пловдин у време поласка на Дренопоље, ми не 
можемо да. смислимо шта да речемо о главном 
зборишту и о кретању српске војске до у око- 
лину Дренопоља. Цинкајзен (1, 224) бележи по тур- 
ским изворима да су Срби у овој војни пошли тако 
правце к Дренопољу, као главној позицији, где су 
мислили да једном одсудном битком све сврше, да 
се Пловдином нису ни забављали, него су га оста- 
вили за леђима. У неколико турских извора који 
су преда мном ја ништа нисам напао о Пловдину. 
И сви се извори доиста слажу у томе да је ударац 
наперен био на Дренопоље. По томе би изгледало 
да је план војне био да се Турци надмоћном силом 
нападну и сатру у главноме њиховоме положају, 
у Дренопољу, с рачуном да ће се лако из Европе 
истерати ако тај ударац пође за руком. 

Ми смо напред изјашњавали разлоге како су 
оваки планови поглавито Угљешу занимали. Није 
сасвим немогућно било ни да Угљеша пође правце 
на Дренопоље, пошто турско освојење маричке 
долине (садашње Источне Румелије) још није било 
свршено, и наличило је више на истакнуте предње 


Срби и Турци 203 


положаје. Сем тога, Угљеша је знао да султан Му- 
рат није у Дренопољу, и да је заузет ратом у Ма- 
лој Азији; и знао је да у Дренопољу нема много 
турске војске, те да га није тешко узети. Све су то 
разлози који су могли правдати ратни план који 
би личио на удар муње или на препад јаком силом 
у средишту самом. У том случају Пловдин би био 
или опкољен или остављен на страну под присмо- 
тром. Мала посада, која се могла у Пловдину на- 
лазити, није могла утицати на кретање тако јаке 
војске као што је била Вукашинова и Угљешина, 
баш ако у њој и није било пуних 60000 војника, као 
што приповеда монах Исаија. 

То све с претпоставком да је Пловдин 1371 био 
у турским рукама. И. К. Јиречек се и у најнови- 
јем делу о Бугарској! исказује неодређено, гово- 
рећи да је Пловдин узет око 1370. Узеће Пловдина 
доиста је могао бити најнепосреднији повод рата 
за све горе побројане савезнике. И просто турско 
халакање по околини Пловдина, нападање на 
Пловдин и на околне градове могло је бити довољ- 
на опомена да се ваља машати за оружје. Разми- 
шљајући о свима овим стварима, нама је самим 
тешко одлучити се ради једног стратегичког за- 
датка који нити смемо нити можемо расправљати. 

Питање је; може ли војска било од Сера, иду- 
ћи к Дренопољу низ долину Арде, или од Ћустен- 
дила, идући к истом циљу преко Самокова и на 
Пловдин сам, ићи на Дренопоље без обзира на 
пловдинску посаду? 

Ако може, онда историци могу и даље испи- 
тивати претпоставку да је Пловдин могао бити 
узет пре боја на Марици, пре 1371. 

Не може ли, онда су Турци или узели били 
Пловдин, и то би онда и непосредни узрок рату 
био, а Срби су га пре даљег кретања 1371 у почет- 

ку рата освојили, или би остало да Турци Пловдин 
пре боја на Марици никако нису освојили били. 

Нисмо ради тврдити ништа без доказа. Али 
нама се чини да је рат ишао овако. Пловдин је узет 
1369 или 1370. Деспот Угљеша. је нашао да се више 
не може одлагати ратовање, и кретао је и своју 
и савезничку војску. И војска је, пошавити на Дре- 
нопоље, узела узгред Пловдин, очистивши себи 
залеђе. На тај би се начин најправилније изврши- 
ло кретање к Дренопољу. 


На питање: где се скупила тако велика војска, 
има ипак неких података. Лаоник Халкокондила, 
грчки писац ХМ века, приповеда да се Угљеша са 
својом војском кренуо из Сера, где му је била сто- 
лица, а брат му, краљ Вукашин, да је у исти мах 
пошао средиштем Тракије, те да заједно на Турке 
ударе. Исто причање, без имена места, али иначе 
јасније, налазимо у нашега патријарха Пајсија 
(писца ХУП века). Пајсије пише такође да су Ву- 
кашин засебно а Угљеша засебно купили војску, 
и да је Вукашин „поручио брату Угљеши да готов 
буде, означивши место где ће се састати обојица 
(свак са својом војском)“. По томе би из македон- 
ских српских земаља пошле биле две војске: једна 
Вукашинова, однекуд из околине Скопља, која 
као да је ударила познатим путем на Ћустендил, 
Дупницу и Самоков, па даље у Тракију; друга 
Угљешина, из Сера, која је ишла некуд преко пла- 
нина, по свој прилици на Драму и Арду, к равни- 
цама Маричиним између Пловдина и Дренопоља. 
Патријарах Пајсије прича даље како су војске ишле 
засебно, свака својим путем, до места Чрменских 
Лугова, дан хода пред Дренопољем, код Мустафа- 
пашине Ћуприје. „И ту су се — вели Пајсије — 
састали обоји, једни из српске земље, а други из 
грчких крајева Угљешиних, и ту се војска пре- 
броја, и нађе се да има 70000 коњика и више“. 
Халкокондила, као да хоће да потврди нашега Пај- 

сија, помиње такође Чрноменски крај ( Керламду 
Хоро ) као место где је био турски препад и срп- 
ска погибија. Леунклавијев турски летописац по- 
миње да се српска војска редовно у стан намести- 
ла на месту које се после прозвало „Српска по- 
гибија“. 

Ово нас све и опет враћа на малочас претреса- 
но питање о Пловдину. Војнички је — чини нам 
се — тешко замислити операцију по којој би вој- 
ска толико ушла у непријатељску земљу, а да се 
не сретне с непријатељем ни око таквога града као 
што је Пловдин. Ако су војске доиста наступале 
засебно, једна од Сера а друга од Скопља или од 
Ћустендила, с намером да се споје више Дренопо- 
ља у Чрноменским Луговима — онда је морало 
бити и раније каквих год бојева, и то срећних по 
Србе. Али је несрећа на Марици својим развали- 
нама све то закопала. Потом, ако је истина да су 
се војске српске засебно кретале, и да су се састале 
у Чрноменским Луговима, дух је у њима у тај мах 
морао бити изврстан. Било је разлога мислити да 
је и коначна победа већ ту, кад се срећно извршио 
први, по свему тежи део плана. Пошто се знало 
да пред њима на четрдесет километара, у Дрено- 
пољу, у главној позицији, нема много турске вој- 
ске, и да су Срби четири пута бројем јачи, лако 
су се могли занети мишљу да је цела војна већ 
срећно свршена, кад је пошло за руком да се вој- 
ске састану и да допру тако рећи пред врата Дре- 
нопоља. Ни по самим турским изворима, кад се 
сви упореде и на ум узму, опет не изгледа да је 
војска ишла као каква гомила. Леунклавијев тур- 
ски летописац говори да је војска поставила стан 
код Чрномена, на месту које се зове „Српска по- 
гибија“, и да су Турци, после срећно извршеног 
ноћног изненадног напада, стан тај заузели и 
опљачкали. Војска се српска уставила на Чрноме- 
ну не случајно. Она се или ту спојила у једно, ако 

је дотле различитим путевима наступала, или се 
спојила раније гдегод, а ту се уставила с намером, 
или — ако је сва у целини путовала кроз непри- 
јатељску земљу — ту је узела нарочит одмор или 
ноћиште. Ми држимо да се ту мислио склопити 
план и распоред, како ће се извршити коначни 
удар на Дренопоље, и како ће се оно узети. При- 
родно је да је у тај мах и у таком положају вој- 
ска српска била занесена претераним самопоузда- 
њем и да није ни слутила ни на какву несрећу. 

Где је, дакле, место на ком се последњи пут 
устави та српска војска? 

Сви извори турски, и Нешри и Идрис-Бидли- 
си и Сеад-Един и Леунклавијев турски летописац, 
који су бој на Марици испричали по предањима сто 
година или сто и педесет година познијим, помињу 
да се зна место где је био бој и да се зове Српска 
погибија — Срб-синдиги. Наш патријарах Пајсије 
пише да је војска дошла до „места рекомаго 
Чрменски Лугови и близ Андријана Поља, дан 
хода и поболше, зоволо Мостар, последи именова 
се Мустафа-пашина Ћуприја“. У дневнику патри- 
јарха Арсенија Чрнојевића о његову путовању 
у Јерусалим од 1682 године записао је патријарах 
како су код Узунџова, дан хода пре Чрноменских 
Лугова и Мустафа-паше, ишли „на гроб храбраго 
Угљеше, брата Влкашина краља“. Окша у његовој 
Ніѕіоіге де Г етріге оботап (1, 183), који је позна- 
вао земљиште, каже: „да се равница, на којој је 
био овај бој од толиких последица за Турке, и сад 
зове Срб-синдиги, и како и данас Турци, поносећи 
се тим великим споменом, радо показују путни- 
цима то славно место“. Прочитавши то, латили 
смо се да потражимо место Срб-синдиги и тра- 
жили смо га на свима картама, и на руској најве- 
ћега размера и на ђенералштабној турској најно- 
вијој, која је, што се тиче места, потпунија од 
свију, али нигде не бејаше то место назначено. 

Тога ради смо распитивали међу људима који су 
на местима били, и један господин, који је, пре 
железнице, често путовао на колима из Пловдина 
у Дренопоље, казао нам је да је истина да се и 
данас зна место Срб-синдиги, и да га сваки кочијаш 
показује путнику који би хтео да га види. Он нам 
је казао тачно: да је то место на узвишеном пољу 
с источне стране Мустафа-паше, на левој страни 
Марице, пошто се пређе мост на Марици и Муста- 
фа-паша, лево од пута, северно од Чрмена (пређе 
Чрномена), између потока који код Мустафа-паше 
утиче у Марицу и онога који даље ниже следује. 
То је од пута узвишенија последња тераса север- 
нијих брегова, а пут иде између ње и реке. Го- 
сподин који нам је ово казивао, Бугарин из Плов- 
дина, интелигентан човек, рече још да се говори 
„како је ту био бој међу хришћанима и Турцима, 
и како су хришћани изгинули”. По томе је напад 
турски морао бити озго, а план је био да се Срби 
сјуре у Марицу. Место само је сад већ с оне стране 
Источне Румелије, у поберлинској Турској, иза 
прве граничне турске станице, на путу Београд— 
Цариград. 

Лала-Шахин, који је заповедао над свом тур- 
ском силом у Дренопољу, имао је да тражи на- 
чина како да се из неприлике извуче и одбрани. 
Одмах је послао улаке к султану Мурату у Малу 
Азију, позивљући га да се што пре у Европу враћа 
и да му у помоћ потече. Не могући рачунати на 
силу ни на бројно надмоћство, и не оклевајући 
нимало, Лала-Шахин се привио к средствима рат- 
нога лукаства, којима су се, у оно време, Турци 
веома често служили, и којима они захваљују за 
многе тадашње успехе. У свима оновременим хри- 
шћанским феудалним војскама ред није био најја- 
ча страна. Сви турски извори једногласно говоре 
да се, без сумње рачунајући на овако стање ствари, 
Лала-Шахин извукао изненадним ноћним нападом, 

те да је тим начином Србе збунио и поломио. Леун- 
клавијев турски летописац каже како је Лала-Ша- 
хин ноћу изненада на Србе напао. „Мамурни од 
вина — вели он — Срби су, овде онде, почели по 
стану из свега грла викати да су Турци ударили, 
али пошто у забуни и у неприлици нико није знао 
шта да ради, у ноћном мраку су један другога све 
до зоре мрцварили. И коњи су се поплашили и по- 
откидали, и један на другог чивтетима насртали, 
те општу забуну увеличавали. А кад је почело 
свитати, Срби су жалосно грунули у бегство, ма 
да их нико није гонио". Султан Мурат је, враћа- 
јући се из Азије, тек био ступио на европску оба- 
лу, кад су му стигли гласови да је војска српска 
разбијена. Ту су преда њ извели и заробљенике из 
боја послане. 


Халкокондила казује да је турски војвода са- 
мо са осам стотина људи ударио на српску војску, 
позно у ноћ, већ пред саму зору, и да ју је затекао 
тако неспремну да није имала ни стражара. Како 
је било летње време, прича Халкокондила, војни- 
ци су били небрежљиво отпасали оружје и пу- 
стили коње, што се никад у рату не чини. Кад су 
били изненада нападнути, многи су у тој забуни 
немилостиво побијени; многи су се подавили у ре- 
ци; многи нису знали куд да се окрену, те су тако 
пропали. Идрис Бидлиси казује да је турска војска 
ударила још за време олује, при ноћи потпуно 
мрачној, кад се нападу нико ни надати није могао. 
Идрис Бидлиси и Сеад-Един причају још (што не- 
ма ни у Леунклавијева турског летописца ни у 
Халкокондиле) како Лала-Шахин није ни ударао 
са свом својом војском, него је само послао свога 
војводу Хаџи-Илбекију у проматрање, и како је 
овај, видећи неред и несмотреност српске војске, 
ударио на српски стан са четири стране, и Србе 
збунио и потукао, користећи се изненађењем и за- 
буном ноћном. Видећемо, даље, како је ово познија 

прича измишљена по свој прилици у намери да 
увелича турску победу, јер има поузданији сведок, 
који наводи другога турског војводу као правога 
проузроковаоца ноћнога напада и српскога пораза 
на Марици. 

Старији наши извори не помињу ништа о узро- 
ку изгубљене битке. Монах Исаија каже како су 
српски владаоци пошли да истерају Турке, не ми- 
слећи да срџби божијој нико не може насупрот 
стати. „Јер — вели он даље — Турке не истераше, 
већ сами од њих изгибоше, и кости им тамо падо- 
ше и непотребене осташе, и велико мноштво во}- 
ске или погибе од мача или допаде ропства, а неки 
умакоше и вратише се”. То су, у верноме преводу 
са старословенскога, речи образованога Србина су- 
временика, који је живео у странама тим бојем 
понајвише заинтересованим. 

Остали наши записи, и онај у најстаријем ле- 
топису и онај у Цароставнику, само укратко и уз- 
гред бележе како су „Вукашин и Угљеша, одмет- 
ници цара Уроша, пошли на Турке у Македонију", 
и како су тамо изгинули. Владислав Граматик, који 
је око 1469 писао у околини Риле, бележи како је. 
попуштањем божјим, исмаилски род допро и дс 
Македоније, и ту изазвао највеће сукобе и битке, 
до ноге потукавши српске војске које су тада биле 
у Македонији, при реци која се зове Марица. (Гла- 
сник ХХЦ, 287). Патријарах Пајсије, не зна се по 
каквим причама и предањима, приповеда сам су- 
коб готово онако као и турски писци. Казавши ка- 
ко су се две војске, Вукашинова и Угљешина, са- 
стале код Чрноменских Лугова, или код Мустафа- 
паша-Ћуприје, и како су се пребројале, Пајсије 
казује „како је било силно весеље и радост и пиће 
и гошћење и свако неуправљеније и неџрежденије. 
Турски начелник, кад је чуо да је са многом силом 
дошао краљ Вукашин, беше у великој недоумици 
и у не малом страху, и договараше се са својима 

да понуди данак. И он посла своје људе ка Вука- 
шину с понудом да га остави на миру онде где је, 
а он да ће бити као и роб, и да ће, ако краљ хоће, и 
данак давати. И људи турскога заповедника дођо- 
ше као посланици да виде и да уходе, и да мир 
уговоре. И кад су дошли Турци до места где је била 
силна српска војска, проклетници уходише и ви- 
деше недостатак управе, и људе како иду куд који 
зна и како пијани леже, као војска без главе и 
управе. И вратише се натраг к својему начелнику, 
и приповедише му све што су видели, и рекоше му: 
данас ће наше бити. И подигоше се Турци једно- 
душно, и дођоше до места где је била неуправљена 
војска, и ударише на њу изненада. Војска српска 
о том ништа није знала, јер је било рано пре зоре. 
И разбише српске војнике, и беше дивно чудо како 
на њих нападе гњев божиј и страховање и бегство; 
један другога претицаху, а један другога не сти- 
заху”. 

Међу свима овим причама најозбиљнија је и 
најближа истини она у Леунклавијева турског ле- 
тописца, и она се прилично подудара с оним што 
је, не зна се по којим изворима, забележио наш 
патријарах Пајсије. Врло је могућно да се српска 
војска и развеселила и понела, пошто се сјединила, 
или кад је приспела на Чрномен, мислећи да јој је 
победа у рукама. Сасвим је могућно да је у тој 
савезничкој војсци ред био слаб. Не само што је 
то била средњевековна властеоска војска, него је 
у њој, као у савезничкој војсци, било више госпо- 
дара, и врло је могућно да је и у самој врховној 
команди могло бити неприлика. Прави командант, 
по старештву и по достојанству, имао је бити краљ 
Вукашин; стварни команданат и вођа и јунак целе 
војне био је Угљеша. Ако је војска у две колоне 
путовала, па се ту истом састала, могло је питање 
главне команде још бити у току уређивања. Све 
су то узроци који су могли и дизати поуздање и 

у исти мах слабити ред у војсци. С турске стране 
Лала-Шахин је тражио начина како да доскочи 
војсци која је бројно била далеко јача од његове; 
он је тражио њену најслабију страну, и измислио 
је ноћни изненадни напад у време кад нико напад 
не очекује, и пошто је, како по Пајсијевој причи 
изгледа, најпре успавао пажњу војвода, шаљући 
посланике и обећавајући покорност и мир. Није 
било потребно да је војска била баш изопијана, па 
да такав ударац успе. Идрис Бидлиси говори о пи- 
јанству српске војске с покудом очевидно напере- 
ном на обичај хришћанске вере, којом је допу- 
штено пијење вина, и у намери да том приликом 
преузнесе противне прописе умерености које, у 
том погледу, има мусломанска вера. Несрећа по- 
вуче за собом окривљења, која не морају бити 
увек заслужена. Прича о пијанству и о распуште- 
ности војника, која је нашла места у турских пи- 
саца, могла би изостати из озбиљнијих историјских 
дела, пошто о њој и не говоре сви извори ближи 
догађају. Осем те приче, исти познији турски изво- 
ри знају за још једну епизоду, која неће моћи из- 
држати критике. Они кажу: да је Лала-Шахин по- 
слао Хаџи-Илбекију да само види како Срби стоје; 
да се Хаџи-Илбекија, видевши несмотреност и не- 
пажњу српску, није ни враћао да прво каже Лала- 
Шахину шта је видео, него да се одмах упустио 
у бој и са Србима свршио, и како је потом Лала- 
Шахин, из зависти за такав успех, Хаџи Илбекију 
отровати дао. Само се по себи види да је ту више 
приче него историје. Против тога позног турског 
казивања И. Руварац је већ истакао казивање бли- 
жега догађајима Костантина Философа (писца из 
времена деспота Стефана), који је писао у времену 
кад се о свима тим пословима боље знати могло.! 
Причајући како је турски цар (1409) дао војску 


5 Тодишњица Николе Чупића, ПІ, 222. 

Вуку Лазаревићу да удари на свога брата деспота 
Стефана, Костантин помиње како је пред том тур- 
ском војском био „онај исти Авренез, који је и у 
великом боју на реци Марици био узрок проли- 
вању крви". Овим један ближи сведок, попуњујући 
просто причање монаха Исаије и старијих записа, 
тврди да је бој био велики и да је Авренез (Евре- 
нос-паша) био узрок пропасти. Тиме нам се по- 
средно каже да је или од њега дошла мисао рат- 
нога лукавства, којим је свршен бој на Марици, 
или да је он при томе нападању, при извршењу, 
командовао. На основу тих речи можемо узети као 
приближно најпоузданије; да је Лала-Шахин тра- 
жио да изненађењем попуни своју бројну слабост; 
да је цела његова војска, а не само извидница, уда- 
рила на српску војску: да је Турцима заповедао 
Евренос-паша, и да је било боја великога, али не- 
срећнога. Деспот Угљеша је, по традицији о гробу 
његову, био избегао у ранама, али је мало назад, 
код Харманлије, издахнуо. Слична прича стоји и 
о краљу Вукашину, где се помиње да га је слуга 
његов Хрсојевић у бегању убио, или да је после 


боја — како народна песма пева — из Марице 
извабен и посечен. Што се и сад уз реч и по злу 
помиње „мутна Марица” — такође је у народноме 


памћењу последње опомињање на овај бој. 


Чудновата несрећа што су у боју погинула, 
или боље, кући се вратила нису баш оба главна 
вођа, краљ Вукашин и деспот Угљеша, баш они 
који су били под скорашњим теретом кривице по- 
литичкога одметништва од законитога цара, и што 
су се остали знатнији (који су уз њих били) вра- 
тили (јер се нико други не помиње, а био би поме- 
нут да се с њим тако што догодило), бацила је на 
овај догађај чудну сенку испаштања греха. То је 
схватање или тумачење спречавало да се људи 
после о томе боју више баве и да га изближе испи- 
тују. Судбоносна. политична значајност боја, већа 

него што се обично мисли, по народни живот, окре- 
нула је мисао у домишљања, којима би требало 
нарочито испитивање посветити. 'Тај случај види- 
мо после опет код косовског боја. 


Што се тиче године и дана боја на Марици, 
то су питање већ довољно расправили И. Руварац 
и ЈЂ. Ковачевић у својим расправама у Годишњи- 
ци ПІ. Бој је био 1371, септембра 26 (управо између 
25 и 26 септембра ноћу). И. Руварац се изјаснио 
против септембра зато што га не помиње монах 
Исаија, али је Љ. Ковачевић и после остао при 
том дану, узетом из нашега летописца, јер га је 
унео и у прву књигу своје Историје. И сам држим 
да његови разлози вреде.1 


Љ. Ковачевић је добрим разлозима утврдио 
(Годишњица ПІ, 403, у примедби) да запис монаха 
Исаије није писан одмах, него неко време после 
боја на Марици, међу осталим и зато што се описују 
последице боја, које су саме собом испуниле дужи 
простор времена. Ево како монах Исаија класич- 
ним речима описује последице боја. „Толика се не- 
воља и љуто зло просу на све градове и крајеве 
западне,2 да то нити је кад ухо чуло нити око ви- 
дело. Пошто погибе онај храбри човек, деспот 
Угљеша, Измаилћани се разасуше и полетеше по 
свој земљи као птице по ваздуху, те једне од хри- 
шћана мачем кољаху, друге у робље одвођаху, а 
треће превремена смрт однесе. Који пак и од смрти 


1 После тих расправа публиковани анали дубро- 
вачки забележили су како су погинули деспот Угљеша и 
брат му Вукашин на реци Марици у Романији, у петак 
26 новембра у боју с Турцима (ѓасепао ЪаіарНа соп ЕП 
Тиктећи). Кад се новембар исправи у септембар, записка 
се дубровачкога летописца потпуно поклапа са записком 
нашега летописца Мод о, Аппајез гаризтј Мата 
ХІУ. Харгаһізе 1883, стр. 42. 


а Разуме се на Балканском Полуострву западно од 
Цариграда. 

осташе, оне глад помори, јер свуда наста така глад, 
да је није било откако је свет створен, и не било 
је, Христе милостиви, ни унапредак! Који ли пак 
и од глади осташе, њих, попуштањем божјим, вуци 
ноћу и дању нападаху и јеђаху! Аој! Жалостиво 
ли беше погледати! Оста земља свакога добра пу- 
ста, и људи и животиња и рода свакога, јер нити 
беше кнеза, нити вођа, нити наставника међу љу- 
дима, нити имађаше ко спасти ни избавити. Све 
се напуни страха мусломанскога, и срца храбрих и 
јуначних људи претворише се у најслабија женска 
срца. У то време и племе српских владалаца, ми- 
слим седмо колено, изумре.! И тада доиста живи 
завиђаху онима што су пре њих помрли, и верујте 
ми, не ја, који сам по свему незналица, него ни 
онај премудри међу Јелинима Ливаније не би мо- 
гао писањем представити невоље што постигоше 
хришћане по западним крајевима”. У почетку за- 
писа, из којега наведосмо горе изложене врсте, 
Исаија говори да га је на превођење књиге Дио- 
нисија Ареопагита побудио митрополит богоспасно- 
га града Сера кир-Теодосије, којега мудрост и при- 
меран живот веома хвали, и да је посао радио по- 
моћу и трошком истога митрополита, напомињући 
„да је књигу почео у добра времена кад су божан- 
ствене цркве и Света Гора цветале као рај или као 
сад покрај воде који се непрестано залива, а да ју 
је свршио у најгоре од свију злих времена, кад 
се Бог на хришћане западних страна расрдио", и 
то је време горе наведеним речима описао. Не мо- 
же, дакле, бити сумње да је монах Исаија живео 
у држави деспота Угљеше, или у самом Серу, или 
у неком ближњем манастиру. 


_ Несрећу и страдање народа после боја на Ма- 
рици записао је и дубровачки летопис Николе Ра- 


> 1 Овим Исаија бележи смрт цара Уроша 2 декембра 
1371. | | 

њине. Ништа не спомињући бој на Марици, тај 
летопис, под 1371 бележи како је те године дошло 
у Дубровник велико мноштво људи из Босне с фа- 
милијама и с великим имањем злата и сребра глам- 
скога, како су их Турци гонили и како су утекли 
да се склоне од опасности. Летописац бележи да 
су ти људи сви примљени за грађане дубровачке. 
Ми држимо да у белешци место Босна треба ста- 
вити Македонија, јер су бегунци те године најпре 
могли бити из Кратова, на које се турска сила сло- 
мила после пропасти на Марици. А људи ти нису 
били сиротиња, него имућан народ, који није рад 
био да се изложи пљачкању. 

А на колику се даљину, у оно време, чуо не- 
срећни сукоб на Марици, показаће ово што ћемо 
сад да наведемо. 


Године 1372 априла 14, папа Гргур ХІ писао 
је из Авињона (у јужној Француској, где су тада 
папе боравиле) краљу угарском Лудвику, да су 
недавно папској столици дошли различити изве- 
штаји „како су Турци с великом војском ударили 
на неке грчке крајеве који су били под неким срп- 
ским великашима, и како су, узевши разне про- 
стране крајеве, почели наваљивати на границе Ср- 
бије, Угарске и Арбаније, претећи и самоме Јадран- 
ском Приморју". Не дуго потом дознао је папа како 
су Турци „добили велику победу над неким вели- 
кашима и народима Грчке, Влашке ц Краљевине 
Србије", и како су, по томе, покоравајући онамо- 
шње крајеве, „примакли се већ близу граница ре- 
чене краљевине Србије и Арбаније и кнежевине 
Ахаје и војводине Атинске". Тога ради је папа бу- 
лом од 13 октобра 1372 сазивао на збор у Тиву 
виотијску у Јелади (где су у оно време господарили 
католици Каталонци) латинске господаре из Грчке 


' МодПо, горе навед. место, 234. 

(којих је онда више било) заједно с краљевима Си- 
цилије и Угарске и с републикама млетачком и ђе- 
новљанском.! Али од тога свега није било ништа. 


Тако се почео и свршио рат међу јужносрп- 
ским господарима и Турцима, рат који је управо 
цео у једном боју, у горе описаном боју на Марици. 

После коначног преласка Турака у Европу са 
сталном намером да се на Балканском Полуострву 
настане, ово је први рат којим је тако рећи истак- 
нуто начелно питање; хоће ли или неће бити Тур- 
скога Царства на Балканском Полуострву? 

Ма шта да имамо против краља Вукашина и 
деспота Угљеше за њихово држање у унутрашњим 
питањима царевине, морамо им признати заслугу 
да су они имали и увиђавности и крепости да по- 
менуто питање подигну, једини међу оновременим 
владаоцима и господарима на Балканском Полуо- 
стрву. Њихово држање знатно одскаче од држања 
њиховог цариградског сувременика Јов. Палеолога 
и достојанствено, на пољу дужности, свршава како 
њихово самостално господство тако и њихово од- 
метништво. | 


Напред је на свом месту назначено какво су 
држање заузела српска властела из северних зе- 
маља царевине према властели која се 1366 од 
јединства - царства одметнула, а 1371 пошла да 
своје земље брани на Марици. Сад је на реду да 
промотримо последице боја на Марици од 1371, 


2 Јиречек, Бтраку саг Џго5, кгаї УМ,качп а Тибгоу- 
сапе, Ргар 1886, по угарским папским писмима. 

да видимо, прво, шта се зна о понашању северне 
српске господе после тога боја и после несрећне 
1371 године. 

"Ђурађ Балшић, пре рата с Турцима и пре боја 
на Марици савезник с Вукашином против свога 
североисточног суседа Николе Алтомановића, ко- 
ристио се бојем на Марици, те је с оружјем у ру- 
кама отео Призрен, који је са својом облашћу при- 
падао Вукашину. То је било некако у почетку 1372, 
јер се 10 септембра 1372 у општини дубровачкој ве- 
ћало ко ће платити она четири панцира што су их 
том приликом дубровачки призренски трговци да- 
ли на дар Балшићу као новоме господару. Познији 
Мавро Орбини казује не само ово што се тврди и 
поузданим службеним записима онога времена, не- 
го приповеда да су тада и остали чинили то исто. 
Кнез Лазар је, вели Орбини, узео Приштину и Но- 
во Брдо, а Никола Алтомановић друге њему ближе 
земље. Али тешко да се Вукашинова краљевина 
простирала и на предео око Новога Брда, које је 
припадало у властеоску баштинску државу кнеза 
Лазара. Исто тако тешко да је у његовој руци била 
и Приштина, где су, како изгледа, столовала вла- 
стела Бранковићи, са првашњом баштином у обли- 
жњој Дреници. Али је сасвим могућно да су та 
властела као и Балшићи употребила пропаст на 
Марици да своје границе исправе, и к југу их што 
више помакну, нарочито кад је било очевидно да 
се севернији делови Вукашинове краљевине расту- 
рају. Рад је тај могао бити оправдан и с вишега 
тледишта, кад се већ несрећа на Марици догодила, 
пошто је боље било да се што више од турске оку- 
пације спасе. Тим су, истина, та властела служила 
и својим интересима, али се не може превидети 
како је удар на Марици коначно оцепио јужна срп- 


ска освојења у водопађама Егејског Мора, и како 


1 Јиречек на горе наведеном месту. 267. 

су господари северних коренитих српских земаља 
одмах после боја на Марици инстинктивно тражи- 
ли првашње природне границе пре освојења Милу- 
тинових, границе дунавских водопађа, у којима ва- 
ља тражити најстарије корените границе средње- 
вековних државних творевина српских. У после- 
дицама и у историјском назадовању српских др- 
жавних творевина то је главно значење боја на 
Марици. Да су краљ Вукашин и деспот Угљеша 
успели, њихова би 'снага, бар за неко време, по- 
расла на штету турску. С њиховом несрећом свр- 
шено је с независношћу српских земаља, коју су 
они и хтели да бране на Марици. 


Али влада српска у водопађама Егејског Мора 
није се још сасвим сломила ни тим себичним по- 
ступцима северних српских господара. Како је 
ишло с првом турском навалом на српске маке- 
донске државе, у години 1371—72, види се по вре- 
мену освојења појединих градова. У Хаџи-Калфи- 
ној књизи забележено је узеће Ихтимана са 772 
(1370—71), Самокова са 772 (1870—71), Ћустендила 
са 773 (1371—72), Феремџика (с десне стране доње 
Марице) са 774 (1372—73), Драме са 775 (1373—74), 
Кавале са 777 (1375—76), Аврет-Хисара са 775 
(1873—74). Истом у години 784 (1382—83) забеле- 
жено је узеће Сера, Штипа, Прилепа и Битоља. 
Грчки летопис у Јосифа Милера! наводи да су 
Турци 1387 узели Солун у априлу, после опсаде 
од четири године. Други турски историци бележе 
узеће Сера са годином 1373. Разлике су у годинама 
међу местима блиским, и која су за освајаче у јед- 
ној линији лежала, знатне, а откуд долазе, тешко 
је наћи, пошто је турска хронологија уопште вео- 
ма непоуздана. Наши домаћи извори не бележе баш 
ништа о догађајима који су у јужним српским др- 


= 1 Вуг. Апајесјеп,384,5 2гипезђег. ад. рћ. ћ. Акайетіе 1 
іеп. 

жавама следовали боју на Марици. По тим нашим 
изворима као да с бојем на Марици у земљу про- 
падају и те државе и све што се у њима збивало. 
Међутим, податци и документи, писма, новци и 
позније белешке показују да су у некаквоме ва- 
салству турском, али исто тако с прилично вели- 
ком самосталношћу, остале барем три српске др- 
жаве у Македонији. Знамо да је у Вукашиновој 
краљевини и после смрти Вукашинове владао као 
краљ син му Марко, у народним предањима про- 
звани Краљевић. Марко је као краљ у једном делу 
Вукашинове краљевине (без Призрена и старих 
српских земаља) владао све до своје смрти у 1394 
као васал турски, али с унутрашњом автономијом, 
која је данас мало позната.! До тог је времена, из- 
весно, трајала и држава Дејанових синова Ко- 
стантина и Драгаша и мајке им, Душанове сестре 
Јевдокије. Од Јевдокије и сина јој Костантина 
имамо писмо од 1379, писано у граду Струмници, 
којим многа села и имања поклања Хиландару.? 
Писмо је у свему писано тоном и начином старих 
самосталних владалаца, и показује да је унутра- 
шња управа била потпуно независна. Исто тако 
писмо од 1377 дали су они руском манастиру св. 
Пантелеимона у Св. Гори, а друго, без године, ка- 


1 Према народним предањима и песмама могло би се 
мислити да је Марко у својој држави био доста самоста- 
лан, али да је уз Турке војевао. Ову је своју дужност он 
вршио, по свој прилици, с најамницима онако као Мом- 
чило, и вршио је самовољно и оригинално, не газећи ду- 
жности, али ни свога хришћанскога образа. Као спрам 
краљева сина, Турци су, према своме тадашњем још врлд 
толерантном обичају, имали према Марку многих 06- 
зира. Међу најамницима својим Марко је морао имати 
највише Срба, који су му се дивили, приповедали о њему 
и певали његово јунаштво, које се у ствари лудо трошило 
за туђе интересе. У томе би била историјска основа оне 
слике Марка Краљевића која се види у предањима и у 
песмама народним. 

з Мопштепја Зегрјса Миклошића, 190.. 

сније истоме манастиру. Из 1388 има писмо Ко- 
стантиново којим потврђује задужбину свога брата 
војводе Дмитра у Штипу. Турски историци при- 
чају како је турска војска у Велбужду била лепо 
примљена и почашћена од Костантина, кад је, 
идући од Пловдина преко Самокова на Косово, 
1389 задржала се у престоници и у држави Ко- 
стантиновој. Гдекоји мисле да су и Костантин и 
Краљевић Марко. као васали морали дати Мурату 
своју уречену војску кад је полазио на кнеза Ла- 
зара и на Србију 1389. Доказа за то нема, а као што 
од сваког правила има изузетака, држимо да сеу 
тај мах лако могло проћи без тога и ради осећања 
српских васала из Македоније и ради Мурата, који 
је имао много својих властитих разлога да води 
рачуна од тих осећања. Сувременици су, познајући 
своје време, правилније мислили о положају ових 
турских васала него познији потомци. О томе има- 
мо из времена деспота Стефана прекрасно сведо- 
чанство, које се тиче баш ових македонских вла- 
далаца. Животописац деспотов приповеда како су 
и деспот Стефан и краљ Марко и Костантин као 
васали са својим четама 1394 године дошли били 
на војну Бајазиту против влашкога војводе Јована 
Мирче. „Сви су они, напомиње деспотов животопи- 
сац, с мусломанима били не по својој вољи него 
по невољи, као што и говоре о блаженом Марку да 
је казао Костантину: Ја велим и молим Бога да 
хришћанима буде помоћник, а ја први нека будем 
међу мртвима у овом боју!“ Костантин филозоф 
сам бележи да су у том боју и Марко и Костантин 
погинули.2 Тако објашњава њихово држање и про- 





1 77809 хХІу, 249, 253. 

2 Костантинова:· кћи Јелена удата је бина за цара 
Манојла Палеолога (1391—1424). Исте 1395 године, кад је 
погинуо Костантин, царица је Јелена предала 500 пер- 
нера манастиру св. Јована Претече у Џетри, с тим да се 
име њеног оца „преблаженог и преславног господара Ср- 

праћа њихову смрт сувременик, пријатељ деспота 
Стефана, који је оне речи, може бити, од самога 
деспота чуо. Међутим, ево како о истом предмету 
говори познији летописац. „И ту погибе Марко 
Краљевић, уби га Новак Докмановић, и ту погибе 
Костадин Жеглиговац и Драгаш, су осам тисућ 
војске и три војводе који војеваху при цару Ба- 
јазиту, и беху се одвргли од кнеза Лазара и слу- 
жаху Турком и војеваху на цареве божије и на 
христијанске“. Писац је заборавио да ништа друго 
није чинио и није могао чинити ни кнез-Лазарев 
син Стефан, који је заједно с њима у истом боју 
био, само што није погинуо! 


Кад се све у једно сведе, нама се чини да је 
после боја на Марици трајао неко време неред, за- 
буна, пљачкање и убијање по јужним српским др- 
жавама. Одмах потом, не зна се које управо го- 
дине, Дејанови синови и Марко Краљевић измири- 
ли су се с Турцима, задржавши своје земље. Не 
зна се шта је било с деспотовином Угљешином. 
Турци су сами забележили да су његове градове 
узимали оружјем. То значи да их је неко бранио. 
Мало више ми смо напоменули како Халкокон- 
дила прича најпре да је Душан Богдану дао земљу 


бије“ упише у манастирски поменик, те да се помиње 
кад је помен на гробљу свакога петка и сутрадан на ју- 
трењи сваке суботе у саборном храму, преко целе године; 
да се, потом, Костантину читају три литургије сваке 
недеље, једна четвртком сваке недеље у саборном храму, 
а друге две уторником и суботом на другим олтарима; 
да, потом, сваке године на дан смрти Костантинове (ко- 
јему је остављено празно место, али у писму забележен 
није) служи помен шеснаест свештеника са осам кољива 
и осам свећњака, а сутрадан да му се служи служба и 
трпеза за калуђере и сиромахе који би се намерили. Уго- 
вор или завет онај потврдио је и патријарах и уписао у 
своју књигу индикта ІУ, месеца октобра 1395 године. 
МіКЈоѕісћ еђ Му  Цег, Асіа еі пр над Бгаеса, ІІ, 1862, стр. 
260—265. 

међу Сером и Вардаром (дакле западно од Сера), 
а после, казајући како су Турци против њега во- 
јевали, помиње да је био господар у Родопи (севе- 
роисточно од Сера). Није ли Богдан, после смрти 
Угљешине, прихватио његову државу и покушао 
да је брани? Одмах затим Халкокондила прича да 
се тај рат брзо свршио, јер се Богдан, као и северни 
му суседи и рођаци Дејановићи, погодио с Турци- 
ма, да им нешто плаћа и војске даје, а да господ- 
ство у својој држави задржи. То говорећи на јед- 
ном месту, Халкокондила казује како је Мурат 
то чинио што је хтео да подражава Киру и да буде 
благ и праведан, те је спрам господара српских, 
бугарских и грчких поступао с великом благошћу 
и умереношћу. Сви ови господари, и Дејановићи 
и краљ Марко и Богдан, погодили су се, према 
томе, да данак плаћају и да војску дају, а у свему 
осталом мање више да заповедају као што су и 
заповедали. То су били обични услови васалски 
према онима с којима се могао постићи споразум. 
Таки су услови, без сумње, најпре формулисани 
за Дејановиће и краља Марка, а после су, иза боја 
косовекога, просто примењени и на кнежевину 
која је остала иза кнеза Лазара. По томе су се и 
могли наћи и деспот Стефан и краљ Марко и го- 
сподин Костантин заједно у рату Бајазитову про- 
тив Мирче у години 1394. 


Том баш годином обележен нам је уједно и 
последњи дах јужних српских држава које су 
остале иза боја на Марици 1371 године. Оне су тра- 
јале толико колико први наследници, по турској 
теорији, коју су после смрти деспота Стефана 1427 
Турци хтели да примене и на Србију и деспота 
Ђурђа. Јер се зна тврдо да је брат Краљевића 
Марка Дмитар 1399 долазио у Дубровник, те тра- 
жио оставу очину и део брата Марка, и да већ 
тада и после био у служби краља угарскога Жиг- 

мунда. О краљевини у западној Македонији онда, 
наравно, није било ни помена. А у догађајима око 
1413, које описује Костантин Философ у животу 
деспота Стефана, узгред се помињу као турске вој- 
воде и главари, у Скопљу крајишни (погранични) 
војвода Игит, и Исуф, „који је држао земље Ко- 
стантинове“, и за њих се говори да су „држали 
градове и земље које су близу биле деспоту“, упра- 
во на његовим јужним границама. Мало даље 
(стр. 308) Костантин опет помиње ту двојицу као 
мусломанске војводе. Потпуно је извесно да је све 
до 1413 јужно од Костантинове и Маркове државе 
држао се српски васал Богдан у земљи између Со- 
луна, Сера и Дорјанског језера, као што смо на- 
пред наговестили. Причање Халкокондилино попу- 
њује и потврђује оно што нам казује Костантин, 
и за питање је само: је ли исти човек, који се по- 
миње од 1342, толико могао живети? После смрти 
првих васалних господара, Турци су, дакле, упра- 
ву њихових земаља просто поверили својим љу- 
дима, идући тако корак по корак у својим уред- 
бама и у својим освојењима. Тим су, извесно, сва 
српска државна освојења од времена Милутинова 
и Душанова прешла у турску непосредну управу, 
и границе су се српске свеле на корените српске 
земље, с којима се и даље ваљало борити. 

То су непосредне последице и одјеци боја на 
Марици. С њим је учињено двоје. Изгубљене су 
за Србију јужне земље које је она држала готово 
кроз цео ХІУ век, и стављене су на ред њене ко- 
рените северне земље, После боја на Марици ва- 
љало се надати боју на Косову. 


1 Јиречек, 5бубеку саг Огох, Кга) М кап а Пибђгоу- 
Сале, Ргав 1886, 273. И. Руварац, Гласник ХІІХ, 38. 
* Гласник ХОП, 303. 

Северне српске државе после боја на Косову. Хри- 
шћанске владалачке кћери и турске султаније. Поли- 
тичко држање Вука Бранковића, после боја на Косову. 
Излирење с Турцима и повраћај редовнога стања у 
заосталим српским земљама после боја на Косову. 


Разломом Српске Царевине у 1366 и поделом 
српских држава на јужне и северне, на корените 
земље које су се груписале око цара Уроша, и на 
придобивене, којима је природно средиште био 
краљ Вукашин, обележене су тим групама и осо- 
бите линије, од којих је свака собом и особиту суд- 
бину носила. Засебна судбина придобивених ју- 
жних српских земаља показала се потпунце вој- 
ном на Турке и погибијом од 1371 на Марици. Срп- 
ске корените северне земље нису нашле за вредно 
да помогну својим приновљеним другарицама 
с југа; оне нису изашле ни да им помогну бранити 
се од турске навале, кад је погибија наступила. 
Све што су северна властела чинила, било је да 
понешто од земаља својих јужних сународника 
под своју власт покоре. То је била сва обрана коју 
су они иставили. Много би било рећи да се тада 
још: није разумевало да се обраном јужних земаља 
и северне земље бране, али је цела истина да су 
засебни интереси и лична осећања била толико 

јака да нису допуштала да се општим интересима 
лични интереси подвргавају. 

Међутим, оно што нису разумевала српска 
властела разумевали су Турци. Свршивши свој по- 
сао са јужним српским земљама, Турци су сами 
пошли на север и на запад; они су сами почели 
нападати државу кнеза Лазара, која се још пре 
боја на Марици морала образовати, иако је тек 
после смрти цара Уроша на видик изашла; они су 
сами пошли на државу Балшића, који им се у до- 
ста заклоњеном и удаљеном приморју мало мо- 
гаху и надати. Тако се током догађаја само собом 
развило да су врло брзо на Косову и на Бојани 
имали да чекају Турке они који нису хтели да 
побу на Марицу, те да онамо од Турака бране своје 
источне и јужне другаре по вери и по народности. 
Разбивши српску војску 1871 на Марици, султан 
је Мурат 1389 пошао да их сам потражи на Косову. 

Ми смо напред у приступу изнели разлоге за- 
што се овде не упуштамо у специјалну обраду боја 
косовскога. Наши су погледи управљени поглавито 
на политичне стране питања и догађаја, и ми ћемо 
се тим странама бавити од првог дана који је сле- 
довао судбоносноме сукобу косовском. 

Међутим, има још једно политично средство, 
којим се посведочава политична слабост оновреме- 
них хришћанских држава на Балканском Полу- 
острву, и које треба бацити под нарочиту светлост 
пре него што се даље пође у овом описивању опа- 
дања и пропадања хришћанских државних творе- 
вина пред моћном државном творевином мусло- 
манско-турском. То су средство женидбе и удаје. 
Кад се чита историја средњега века, види се да 
су женидбе и удаје непрестано употребљаване да 
политици послуже стишавајући, одлажући и убла- 
жавајући кризе, предупредујући и отклањајући 
тегобе, делујући као копча и залога интересима. 
При чисто личној управи оновремене политике, 

овим се средством тежило да се главне личности, 
од којих политика зависи, стишају, ублаже и како 
тод за повољније суђење придобију. 


И после боја косовског, све што је још Србија 
могла задобити задобивено је овом политиком. По- 
знато је да се мир међу Србијом и Турском свршио 
удајом кнез-Лазареве кћери Оливере за Бајазита 
сина Муратова, правога победника на Косову. Оли- 
вера је била прва Српкиња султанија. Она је сво- 
јим положајем, све докле је Бајазит жив био, из- 
вршила врло знатан утицај на судбину српских 
земаља, и ми ћемо то напред на своме месту истаћи 
и јачом светлошћу обележити. 


Али пошто ми у целој књизи нарочито пола- 
жемо на то да догађаје и политичне покрете и по- 
ступке поставимо што можемо више у светлост 
времена у коме су се догодили, еда би они дана- 
шњем читаоцу показали се што пластичнији и што 
разумљивији, то ћемо и у овом послу више тра- 
жити целину и везу догађаја на њиховој оновре- 
меној позорници. Тога ради ћемо, ради веће све- 
тлости у самој нашој народној историји, погледати 
шта су у сличним приликама чинили остали на- 
роди Балканскога Полуострва у оно време. Изгле- 
да нам да ће се удаја кнез-Лазареве кћери Оли- 
вере моћи тек онда чисто разумети, ако прегле- 
дамо како се и пре тога на Балканском Полуострву, 
у сличним приликама, покушавало оно исто што 
су и кнегиња Милица и њени саветници покушали 
удајом Оливере после боја на Косову, и што је 
позније деспот Ђурађ Бранковић покушао удајом 
своје кћери Маре за султана Мурата. 


Из листова који су напред види се како је 
поступно напредовала најезда турска на Балкан- 

ском Полуострву. Најпре се с њоме бочило Источ- 
но Римско Царство у Малој Азији и у Европи (од 
1303 и раније). Потом су дошли на ред Бугарска 
(од 1362 и раније) и јужне српске државе (упоредо 
с Бугарском, али поглавито од 1371). За овима су 
следовале западне српске државе (после 1380), па 
северне српске државе (после 1371, а поглавито од 
1389). Чудновато је, али утолико занимљивије да 
се у дворима турских владалаца истим таким ре- 
дом ређају султаније Гркиње, Бугарке и Српкиње. 

Да почнемо са Гркињом. 

Мало раније ми смо забележили страсне и не- 
разложне борбе Јована Кантакузина од 1341 до 
1347 са царицом Аном и младолетним јој сином, 
законитим царем Јованом Палеологом. На те борбе 
доиста пада понајвећи део одговорности за утвр- 
ђење Турака у Европи. У години 1346, у највећој 
ватри партијске борбе, царица Ана закључи с Ор- 
каном савез против Ј. Кантакузина, и Оркан јој 
пошље својих 10000 војника. Ј. Кантакузин буде 
у рату срећнији од Турака; Орканови Турци почну, 
противно уговору, пљачкати и робити византијску 
земљу, царици Ани одану. У свима овим борбама 
сврха је турских војника била да пљачкају. И кад 
није било непријатељске земље за пљачкање, они 
су онда пљачкали и земљу савезничку. Како су 
сви изгледи успеха у Византијском Царству у то 
време већ били на страни Кантакузиновој, његова 
бистра глава смисли одмах да царици Ани одузме 
јединога јој вредног савезника Оркана, и да га 
привуче на своју страну, те да тако царицу Ану 
остави без икога. И Кантакузин доиста одмах стане 
на томе радити. Дука, историк грчки тога времена, 
казује да је ради ове намере Кантакузин сам по- 
нудио Оркану руку своје кћери Теодоре, и још 
неку суму новаца, ако би се Оркан одлучио да на- 
пусти царицу Ану и да уђе у савез са Кантакузи- 

ном.! Нић. Гргур и Кантакузин сам приповедају 
да је Оркан понудио савез Кантакузину под тим 
условима, желећи да добије кћер његову и ценећи 
да је политички положај такав да му се предлог 
неће одбити. Довољно је да је у овом послу у тај 
мах била сакривена права игра о томе: ко ће бити 
тосподар у Цариграду и у Византијском Царству, 
и да је Кантакузин значај посла и вредност игре 
потпунце разумевао. Могућно је и да је он први 
учинио о томе предлог Оркану, или да је, као ве- 
ома препреден човек, удесио својим начинима да 
Оркан такав предлог њему учини, а он да се може 
још и предомишљати хоће ли или неће да га прими. 
Интереса су у томе имали како Оркан тако и Кан- 
такузин, и није им се тешко било погодити. Њи- 
хови су интереси само по врсти својој различити; 
Кантакузинов је интерес био антинационалан и 
интерес голе страначке политике, у толикој мери 
слеп да се по последицама једва разликује од из- 
дајства; Орканов је интерес природан освајачки 
интерес, коме је пут био отворен куда је год проћи 
могао. Једини који нису имали интереса да то све 
буде — били су Царство Византијско, хришћанство 
и народ грчки. Њима се још могло помоћи само 
службом патриотичном, службом чистом и ван 
личних и властољубивих интереса. Али такве слу- 
жбе већ се у то време није могло наћи нигде, и на 


2 Дука на томе месту отворено окривљује Кантаку- 
зина, да је ради својега политичког партизанства царству 
самртан удар нанео. У истом одсеку Дука истиче Србе као 
савезнике Контакузинове у овим ратовима против царице 
Ане и њених савезника 'Турака, као и после заједно 
с Турцима против саме царице Ане. Али, пошто је Дука 
писао о овим догађајима сто и више година позније, у 
томе треба само гледати последње одјеке савеза Душано- 
вог са Кантакузином и оног угледног политичког поло- 
жаја који је Србија имала на Балканском Полуострву у 
оно време. Оисае Ніѕіопа Вугапипа, Воппае 1834, стр. 8 и 9. 

њу је у тадашњем хришћанском свету Балкан- 
скога Полуострва, на жалост, мало ко и мислио. 

Кад је дошло прво посланство Орканово да 
потражи руку кћери Кантакузинове, Кантакузин 
га је лепо примио, али му није хтео дати ни- 
каква одређена одговора, напоменувши само да 
ће он Оркана о томе послу известити нарочитим 
посланством. Потом је најпре тражио савета од 
својих пријатеља, који му сви саветоваше да учи- 
ни како жели Оркан и да му да своју кћер. Канта- 
кузин је у својој историји ставио своје властите 
разлоге овога поступка у уста своме пријатељу и 
савезнику, Турчину Селџуковцу Умур-бегу. При- 
јатељство и сродство с Турцима Османовцима — 
говорио је тобоже тај Турчин Кантакузину — који 
много могу против непријатеља царства, свакојако 
ће царству бити од велике користи. Јер ако већ 
Кантакузину и не треба никаква више помоћ про- 
тив царице Ане и њених присталица, требаће му 
помоћ убудуће утолико више што ће, кад завлада 
целокупним царством, он сам имати да се бори с 
многим суседним владаоцима, који су за време уну- 
трашњих смутњи поотимали толике земље и зра- 
дове царству. Умур-бег је још казао да је савез с 
Орканом вреднији и кориснији него с њиме истим, 
тога ради што је Оркан ближе Тракији и по томе 
може прећи у Европу и притећи у помоћ свакога 
часа, кад би год затребало. Ако ли је Кантакузину 
тешко што ступа у сродство с једним варварином, 
ваља само да се опомене како су у пређашња вре- 
мена толики цареви, с обзиром на користи својих 
поданика, удавали своје кћери за варваре, те ни 
њему нико неће у грех уписивати ако он сам по 
томе примеру поступи. 

Тако је лукави грчки цар своје разлоге мет- 
нуо у уста свога пријатеља Турчина. Занимљиво 
је како је цар и у тај мах мислио да ваља повра- 
тити земље и градове: које су му Срби и Бугари 

узели; како ипак није видео да је баш онај с ко- 
јим у сродство и у тобожње пријатељство ступа — 
главни противник и његовом царству и његовим 
северним и северозападним словенским суседима. 
Поред свега лукавства, Кантакузин је једнако ми- 
слио да ће моћи повратити изгубљене земље, онда 
кад је у најозбиљнијем питању било и оно што је 
тада у рукама држао. Тако се људске очи варају 
кад су у питању интереси власти или имања. Што 
се тиче кћери Кантакузинове, у ствари или је он 
сам, ради поузданог успеха својих унутрашњих 
частољубивих планова, понудио ћерку Оркану, да 
га тим сигурније себи придобије, или, ако је истина 
да је ћерку Оркан заискао, то је искање учињено 
на такав начин да Кантакузин није имао шта мно- 
то да се премишља, и морао је по жељи Оркановој 
учинити. Ово последње доста јасно прозире из 
речи Нић. Гргура о овом догађају. Кантакузин, 
дакле, пристане да ћерку да Оркану, и нарочитим 
посланством позове Оркана да по невесту дође и 
да је одведе. 

Наше народне песме сачувале су у песмама о 
женидбама јунака и владалаца доста спомена о 
свечаностима, формалитетима и блеску који се за 
време средњих векова увелико развијао приликом 
женидаба. Да не помињемо западне белешке, има- 
ће за наше читаоце интереса да им што опширније 
изложимо ову турско-грчку свадбу кћери Канта- 
кузинове с Орканом по опису самога Кантакузина. 

На позив да одведе невесту, Оркан пошље на 
европску страну око тридесет лађа и знатан одред 
својих коњаника, са својим најодличнијим племи- 
ћима.. Кантакузин са своје стране пође на сусрет 
са својом женом и ћерима, и поведе сву своју вој- 
ску у Силиврију у Мраморско Приморје (60 кило- 
метара од Цариграда на запад), где је турска флота 
имала да искрца сватове. По обичају византијскога 
двора ваљало је свечано извести и показати неве- 

сту, и то је учињено на једној равници изван ва- 
роши. Начињена је пространа трибина, и ограђена 
ткањима златом испреткиваним. На тој трибини 
ваљало је да се, по обичају, невеста покаже своме 
народу. Кантакузин је изашао на ту свечаност на 
коњу са целим својим двором; царица и друге две 
њене кћери задржале су се на страни, ту близу, у 
царском чадору који је за њих намештен. Све до 
одређеног часа невеста је стајала спремна на свом 
месту, заклоњена завесама, и на дати знак, кад је 
време наступило, завесе се спустише, и невеста се 
показа спрам светлости машала које су држали 
евнуси, клечећи око ње. Овај свечани тренутак 
спроводила је заносна музика, а чим је музика 
престала, заорише се похвалне песме, у којима се 
узносила лепота и љупкост невестина. Још су не- 
колико дана трајале свечаности које је цар давао 
у част овога догађаја. Кад су свечаности свршене, 
одведена је невеста у Азију, и Оркан је доиста 
одржао своје обећање, да ће напустити царицу 
Ану. Он ју је од тога часа доиста напустио. Заним- 
љиво је да забележимо што напомиње Кантакузин, 
како је ћерка његова Теодора и на двору Орканову 
непрестано остала верна својој хришћанској вери, 
како је, истина, било више пута јачих покушаја 
да је обрате исламу, али да је она свима тима по- 
кушајима својом сталношћу у вери срећно одоле- 
ла, изко то није свагда без опасности било. Осим 
тога је Теодора, по причању њеног оца, вршила 
знатан утицај и на околину, радећи с успехом 
против отпадања од хришћанства и против турче- 
ња, које је почело мах узимати. У заслугу јој се 
уписује и што је откупила, у слободу пустила и у 
Европу повратила знатан број робља хришћан- 
скога, које се у Турака од ранијег времена нала- 
зило. Знатне су те белешке што показују како је 
Кантакузин мислио, да су главне моралне дужно- 
сти политичних људи да остану стални у вери, и 

како није видео колико се самосталност вере осни- 
ва на снази и на самосталности државнога живота! 

У томе и јесте онај дубоки унутрашњи узрок, 
којега ради сва ова окретна али себична политика 
Јов. Кантакузина није могла ни у чем да промени 
" велике послове и интересе Византијског Царства. 
О њима се он није бринуо, и они су остали ома- 
шени. Зет Кантакузинов Оркан доиста је помогао 
личним рачунима свога таста, али царству није 
помогао нигде. Не дуго после ове свадбе, Канта- 
кузин је успео да слави коначни успех своје ча- 
стољубиве политике. То је оно што је, без сумње, 
Кантакузин удајом своје кћери и желео да осигура. 
Царица је Ана пала, и Кантакузин је ушао у Ца- 
риград и крунисао се наново за цара у самоме 
престоном граду, по старим обичајима. Његов зет 
Оркан дошао је том приликом заједно са својом 
новом женом Теодором у Скутаре спрам Царигра- 
да, да свога таста походи и да му успех честита. 
Састанак тај цара турског и цара цариградског у 
самој близини Цариграда, 1347, прослављен је 
с много дана светковања, гозбе и лова. 

Одмах после овога Оркан је по своме обећању 
послао у помоћ своме тасту војску од 10000 људи 
да војује против Душана. Ту војску су предводили 
Орканови синови са Сулејманом. Али се већ том 
приликом показа на што води савез с Турцима, и 
колика је опасност у дружби с њима. Јер чим је 
војска са сином Кантакузиновим Матијом прошла 
кроз утврђене положаје око Кавале, да удари на 
српске области око Драме и Сера, Турци одреку 
послушност, и место да се бију са Србима, растуре 
се по околним незаштићеним варошицама и сели- 
ма, те стану пљачкати, пустошити и убијати, вра- 
ћајући се у Азију с огромним пленом и с читавим 
гомилама грчкога робља. Нико није ни покушао 
да им на пут стане. Кантакузин се жалио на веро- 
ломство Оркану, али ни то није имало нити каква 

значења нити користи, пошто се одмах потом, у 
другој половини 1349, кад је Душан кренуо на 
Солун и опколио га, Кантакузин наново обратио 
Оркану, и опет тражио у њега помоћи против Срба. 
Пошто у свему овоме Кантакузин није имао ни- 
каква рачуна, а Оркан је имао — Оркан и опет по- 
шље свога сина Сулејмана, са 20000 војске, да 
војује против Срба. Војска пређе дарданелску узи- 
ну, и уђе у Европу, пређе Марицу, и упути се срп- 
ским земљама, али се Турци нису ни неколико 
дана хода с војском одмакли, кад Оркан у потаји 
пошље наредбу своме сину да се одмах врати с вој- 
ском у Витинију, пошто он има посла с околним 
турским кнезовима, који су га напали, сазнавши 
да му је војска отишла у Европу. Оркан је наре- 
ђивао своме сину да нађе за своје повлачење изго- 
вор који ће што мање увредити Кантакузина. Из- 
гледа да се Сулејман мало о томе старао, и да је 
он у Европи водио своју политику. Јер, чим ту на- 
редбу добије, Сулејман се врати преко Марице, 
заборави да је био савезник, и растури се по свима 
околним крајевима, те стане пљачкати и робити 
као прави непријатељ, па пређе натраг у Азију 
с богатим пленом, робљем и стоком.: Међутим, ни 
Душан се не одржи пред Солуном, него дигне оп- 
саду, не само зато што је чуо да Кантакузин иде 
с Турцима, него и из разних других узрока.? Не 
треба заборавити да је овај исти Сулејман, Орка- 
нов син, који је за царице Ане предводио турску 
војску против Кантакузина, а за Кантакузина про- 


1 2іпкеіѕеп, Сезстећ,еп дез оѕгпапіѕєсһеп Кеісһеѕ іп 
Еџгора, 1, 203. По њему су и остали догађаји овога вре- 
мена изведени. 

"2 Мислим да је овоме главни узрок што Душану није 
пошло за руком да изради савез с Млецима, којих се ин. 
тереси нису дали сложити са интересима српским. Али 
је уопште карактеристично да Душан није озбиљно ни 
покушао да узме Солун. Види о овоме Флоринскога 
Южные Славяне и Византія, НІ, 175—181. Стога би тре- 

тив Срба и Бугара, и касније против законитог ца- 
ра Јована Палеолога, онај исти који је после неког 
времена смислио план о утврђењу Турака у Евро- 
пи и који је у 1354 години узео Калипоље. 

Из тога је свега очевидно како су Византинци 
сами давали више него што треба прилике да Тур- 
ци проуче како су хтели земљиште своје будуће 
акције. Јер Турци никада боље нису могли видети 
оне две жалосне стране ондашњега стања на Бал- 
канском Полуострву, које су их позније на полу- 
острву утврдиле. Прва је од тих страна што Источ- 
но Римско Царство није било у стању ни да се 
одбрани, ни да се одржи, по унутрашњој болести, 
која се осећала још од почетка ХІУ века. Друта је: 
што ни словенски балкански народи нису показали 
ону вештину која би им потребна била, па да они 
заузму место Источног Римског Царства. У Цари- 
граду није било снаге; међу балканским Словенима 
није било умења. Да је ово истина, доиста се све- 
дочи тиме што се сви успеси ових народа у уну- 
трашњости заустављају око великих средишта у 
приморју и онда кад су та средишта тако рећи без 
одбране стајала. С интересима српским или бугар- 
ским у приморју сукобљавали су се интереси ра- 
зних западних народа, који су на томе крају још 
од крсташких ратова корена ухватили. Изгледа да 
су словенски народи с Балканског Полуострва, и 
онда као и данас, могли с ким су год хтели наћи 
савеза да руше Источно Римско Царство, али чим 
би дошло до питања шта да се стави на место 
Источног Римског Царства, балкански Словени, и 
онда као и данас, баш и кад су сами међу собом 


бало исправити у „Историји српског народа“ Љ. Коваче- 
вића и ЈЬ. Јовановића оно што стоји: „Али у то искрсне 
Кантакузин с турском војском, због које Душан диже оп- 
саду и остави град“ (стр. 132, 1). Главна сметња Душану био 
је недостатак флоте и Немохуновт да се град УЗМЕ само 
нападањем са суха. 

сложни били, нису већ друга наћи могли. Исто 
тако су и трговачке републике Средоземнога При- 
морја (Млеци и Ђенова) биле у стању да другоме 
сметају, али ни оне нису биле у стању да осво- 
јење до краја изведу. Источно Римско Царство, 
према томе, чекало је онога ко може узети и одр- 
жати његову престоницу Цариград. Ова се ситуа- 
ција онда морала видети много јасније него што 
је ми сад можемо претпоставити, и немогућно је 
замислити да је оновремени турски вођи нису ви- 
дели како треба, и да се према њој нису управ- 
љали. То добро схватање правога положаја доиста 
је могло да снажно подстиче вољу османовско- 
турских вођа, да они покушају да изврше оно што 
балкански Словени очевидно нису могли изврши- 
ти, ма да су понеки њихови људи истога времена 
(као што је цар Стефан Душан) јасно: видели и 
разумевали и ту политичну мисао и ту потребу. 

Овом главном мишљу Турци су се Османовци 
управљали свагда, и кад су по Балканском Полу- 
острву халакали као позвани савезници, и кад су 
то чинили за свој рачун. Одмах у првој години 
своје владе, у 1348, њихов највећи пријатељ, Јов. 
Кантакузин, имао је да се бори с турским четни- 
цима пљачкашима око Визе, на северној страни 
Цариграда. Син Кантакузинов Матија имао је та- 
кође с истим пљачкашима и у исто време посла 
око ушћа Маричина. Истина да су ово биле чете 
пљачкашке, за које Оркан није био одговоран, али 
се од истих нису много разликовале ни оне за које 
је Оркан одговорност примао. И једне и друге вр- 
шиле су један исти задатак, утирале су пут пото- 
њим турским упадима. Да је кога било да види, 
све су те чете у примеру показивале штта се спрема 
из Мале Азије, и на коју страну тегли она ино- 
верна бујица која се непрестано гомилала и сна- 
жила по пољима северозападнога приморја Мале 
Азије, у најнепосреднијој околини самога Цари- 

града. Средство Кантакузиново, срођавање с тур- 
ским двором у Бруси, није, како се види, ничему 
послужило. Касније ћемо видети како је то сред- 
ство и после употребљавано, и како никад није 
могло што друго постићи до да турску љутину 
ублажи. А вредно је упамтити још и то да јеу 
даљим борбама, где је год до тога средства дола- 
зило, оно било само знак да отпора нема, и да се 
тражи или да се пораз на неко време одложи, или 
да се у поразу олакшице добију. 

По томе се у самоме Цариграду већ у време 
удаје Кантакузинове кћери осетило да се турској 
сили не може дати отпор, да се с њом мора даљи 
државни живот откупљивати новим и новим по- 
пуштањем и концесијама. У самоме томе поступ- 
ку, у попуштању од хришћанских идеја онога 
времена, по којима су оваке удаје за невернике 
биле проста жртва, најјасније је сведочанство како 
су ондашњи владаоци и државници тиме доиста 
признавали да не могу да чине оно што им је ду- 
жност. Јер да су могли да чине оно што им је 
дужност, би ли се морали откупљивати жртвама? 
Жалост је што је тадашње стање могло довести 
до толикога попуштања Турцима, а што на другој 
страни то попуштање не могаше ничим припомоћи 
да се обуставе или умере унутрашње борбе и раз- 
мирице, које су свагда биле најглавнији турски са- 
везник: оне су се супрот свега тога непрестано на- 
стављале, подгревале и заподирале, као да је доба 
најпотпуније спољне безбедности. Кад данас раз- 
мишљамо о оновременим пословима и поступцима, 
ми видимо како се ни најближи сусед није умео ко- 
ристити ни погрешком, ни несрећом свога суседа. И 
ма колико да је прва и императивна потреба била 
да се ради сагласно и с пожртвовањем, нису имали 
осећања ни ока за такав рад ни најближи рођаци, 
а камо ли они који су и по крви и по интере- 
сима били ма калико удаљени један од другога! 

И као што је увиђавност оскудевала у свачем, 
као што ничије искуство никоме није служило, 
тако ни византијско искуство с Кантакузиновом 
ћерком није послужило никоме. 


После Кантакузина дошле су на ред Бугарска 
и Србија с удадбама својих кћери за турске сул- 
тане. 

Видеће се да су ове две балканске државе при- 
ступале к томе средству барем у приликама много 
више оправданим. Јер и најпажљивија анализа о 
разлозима из којих је Кантакузин своју кћер удао 
за Оркана, показаће као главну побуду унутрашњу 
борбу за власт и партизанску потребу да од своје 
супарнице царице Ане отргне најопаснијега за њ 
савезника, те да он сам помоћу његовом Цариград 
заузме. Бугарска и Србија чиниле су позније, редом 
једна за другом, ту исту уступку, али већ по много 
чистијем и снажнијем разлогу, у одбрани народних 
и државних интереса. 


Хронологијске тегобе, на које смо већ више 
пута прстом указивали, велика су незгода за рас- 
праву историјских догађаја овога времена. Оску- 
дица тачних хронологијских бележака смета чак 
и да се како треба утврди главно следовање до- 
гађаја једних за другима. И питање о смрти бугар- 
ског цара Александра (шурака и савезника Душа- 
нова), о почетку владе и неслоге његових синова 
Шишмана и Срацимира, о времену кад је Алексан- 
дар постао турски васал, и кад је своју сестру Та- 
мару дао за жену турском султану Мурату, долази 
у ред најнејаснијих хронологијских питања овога 
времена. Међутим, без тачне хронологије мучно је 
дати поуздан ред тим догађајима, и упућени смо 
да догабајима дајемо ред по оном следовању које 
може изгледати најприродније у ондашњим поли- 

тичким приликама. Догађаји обично имају своју 
логичну унутрашњу везу. Ми ћемо је тражити и 
њој следовати, ослањајући се, колико се икако 
може, и на познате нам хронолошке белешке. 
Јиречек узимље да је цар Александар преми- 
нуо у пролеће 1365 године. Иза њега су настала у 
његовој држави два наследника, Јован Шишман 
ПІ, који је имао средиште Бугарске са Силистри- 
јом, Софијом, Никопољем и Јамболом; Јован Сра- 
цимир, који је као „благоверни цар Блгаром” вла- 
дао у западноме крају, у области Видинској. Обо- 
јица су била браћа и синови Александрови. У се- 
вероисточном делу државе Александрове, у сада- 
шњој Добручи, на источном црноморском крају 
Бугарске, одметнуо се после смрти Александрове 
и владао је независно Добротич, властелин, по ко- 
јега се имену (по турском обичају) његова област 
и до данас зове Добруча, пример који се из вре- 
мена турског освојења на више страна полуострва 
опазио. Зна се како су се синови Александрови, 
по ондашњем кратковидом обичају, упустили у 
међусобно препирање око области и престола, не 
видећи да већ будући господар стоји пред вратима 
и да својим властољубивим препиркама они слу- 
же само ропству своје земље и свога народа и сво- 
јој властитој пропасти, коју су оба и дочекали. Али 
у које је време Шишман постао турски васал пи- 
тање је које треба из тога догађаја извести. 
Ваља знати да Шишман, који је осем дунав- 
ских места држао Јамбол, Софију, Пловдин и го 
том све што је још било бугарско у водопађи Ма- 
ричиној, није могао постати турски васал пре него 
што би се били Турци утврдили у Дренопољу иу 
Пловдину. Господство у та два места прави је кључ 
и претходни ступањ за владу над осталом земљом 
Шишмановом. Најновија истраживања и податци, 
о којима смо у предњем чланку говорили, све ви- 
ше оправдавају мисли да је и Дренопоље узето 

много позније него што се досад мислило. Данас 
се све више нагиње к мишљењу да ни Дренопоље 
није освојено много пре 1369. Кад се узме да наши 
летописи узеће Дренопоља доводе у везу с битком 
на Марици, која је била 26 септембра 1371, онда 
је то други доказ да је узеће Дренопоља морало 
бити не много пре боја на Марици, и да се тај до- 
гађај има уврстити међу предње узроке боја на 
Марици. Ма да је сасвим извесно да су Дренопоље 
Турци освојили пре боја на Марици, ипак нам се 
чини да из везе догађаја потпуно логично следује 
да то освојење није могло бити много раније од 
боја на Марици. У претходном чланку ми смо обе- 
лежили да је узеће Пловдина најнепосреднији по- 
вод боја на Марици, да је војна Угљешина и Ву- 
кашинова тим догађајем управо била изазвана. И 
Јиречек у своме најновијем делу! понавља још је- 
данпут „да не знамо кад су и како Турци узели 
Пловдин”, али да је то било око 1370. То би се 
потпуно слагало с годином 1369 грчког летописца 
о узећу Дренопоља, и потврдило би се посредно и 
из турских записа, утолико што они, ако и бе- 
леже много раније узеће и Дренопоља и Пловдина 
(што се лако објашњава разликом летописа), ипак 
кажу да је Пловдин узет две године позније него 
Дренопоље. И онда и установљење турске пре- 
стонице у Дренопољу и покорење Бугарске и удаја 
сестре Шишманове морали би следовати тек после 
тих догађаја. Кад се још узме да Турци доиста 
бележе да су узели Дренопоље 1361, али да за 
Јамбол имају 1366—67 за Чрмен (мало даље од 
Дренопоља уз Марицу) 1365—66, за Пловдин 1363 
—64, за Ихтиман и Самоков 1370—71, види се, без 
велике муке, и да су догађаји текли као што ми 
замишљамо ослањајући се на преглед целине, и 


1 лгесек. Паз КЕигаепћит Виеагіеп, Млеп, Ргав, Гејр- 
218 1891, стр. 386. 

да су турске хронолошке белешке врло мало по- 
уздане, те да нам могу послужити као основ у ре- 
бању догађаја тек уопште, и тек онда кад их с дру- 
ге стране можемо потврдити. 

Старије хришћанске белешке, бугарске и ви- 
зантијске, упућују нас на овај исти ред било да 
тодине никако не бележе, било да их бележе не- 
тачно. 

Бугарска хроника, коју је издао Јован Богдан, 
приповеда прво о боју и о пропасти Угљеше и Ву- 
кашина на Марици, па после тога наставља: 

Поћжде же оуно базнод сего оүмоЕть Ялєкілндоъ цадЋ 
тоъновскы вь лато 6870 (1362) мЕслца фекобафа 17 н 
кһЗЫыдДЕ на цадство Шишљманк цаоъ, сынъ Ялехандоовь. 
И посла Ямофать къ нем5 дати сестрж свољ за нь н онь и 
НЕ Хот'Е, даст сесте свом, кера СОамадћ цаонцж. 

Пре него то је био узео Дренопоље и Плов- 
дин или Јамбол, тешко је Мурат могао тако што 
тражити од Шишмана. А у томе што се о овоме 
приповеда после боја на Марици, ја мислим да је 
летописац сам хтео да назначи како је тај догађај 
дошао после боја на Марици, и као последица 
тога боја. Не треба да нас у томе буни помен смрти 
цара Александра, јер бугарски летописац о томе 
говори узгред, да би дошао на владу Шишманову, 
и баш зато што каже да је цар Александар умро 
пре боја на Марици, прећутно хоће, по неразго- 
ветном стилу онога времена, да изнесе да је удаја 
сестре Шишманове била после боја на Марици. 
Да је бугарски хроничар и иначе овако замишљао 
ток догађаја, показује се и из остале његове приче 
још јасније него из овога његовог места. Мало пред 
горе наведеним текстом, бугарска хроника, почи- 
њући да приповеда о Угљешиној војни и о боју 
на Марици, казује како се Мурат спремао да пође 
„или на Бугаре или на Угљеша, и потом казује 
како су се скупиле српске војске, и како су се биле 
на Марици. Ми мислимо да тим текстом хроника 

хоће да каже да је Мурат пошао управо да покори 
Бугаре или Угљешу (који су му прво на реду били), 
јер је бојева међу Турцима и Бугарима или Србима 
и тада и раније било, око појединих места и гра- 
дова, али без дубљег политичког значења. Сад је, 
како бугарски летописац приповеда, по плановима 
Муратовим, на реду било да се покуша право осво- 
јење Бугарске и државе Угљешине. Изгледа, по 
том, да се међу врстама хронике може читати да 
се тада тај покушај, после боја на Марици, свршио 
тиме што се Мурат задовољио са васалством Ши- 
шмановим и узео му, као у залогу, сестру Тамару 
себи за жену. Познато је да су и македонске срп- 
ске државе, оне које су учествовале у боју на 
Марици, после тога боја свеколике признале тур- 
ско васалство. 

Ово исто, чему се овако сами домишљамо, чи- 
тамо сасвим разговетно у Лаоника Халкокондиле. 
Тај писац, коме имамо да захвалимо приличан број 
података, казује разговетно како је после смрти 
цара Александра његову државу примио Шишман; 
како је на њ напао Мурат, Орканов син; како је 
потом обрнуо напад на Србе, и у боју их надбио 
и узео богати град Сер и крајеве око Родопе, извр- 
шивши многа јуначка дела; како је, потом, Сер 
поверио Лала-Шахину, одличноме војводи, а сам 
пошао с војском на Шишмана, цара бугарскога. 
Тада је, приповеда Халкокондила, побио се с њиме, 
али Бугари нису имали много жртава, јер су се 
многи срећно спасли бегством у крајеве око Ду- 
нава. Шишман, пстом, пошље посланике к Мурату 
молећи за мир, и начини уговор и савез, тако да 
унапредак буде не непријатељ него пријатељ Му- 
ратов, и тада постану и рођаци, јер Шишман да 
Мурату своју „кћер" веома лепу, коју му је Је- 
врејка родила.1 

* Іаопісі  СћаЈкокопдујае Ніѕіогіагит Ноп десет. 
Міғпе, Раїгоіоріа, Рагіѕ 1866, 44—46. 

Овде се разговетно каже како је текао ред до- 
гађаја, и у потпуној се јасности износи да је Бу- 
гарска постала васал турски истом после боја на 
Марици од 1371 и после узећа Сера и турског осво- 
јења Угљешине државе. То је, по томе, било у оно 
исто време кад су и српски владаоци у Македо- 
нији, Костантин и Драгаш, Богдан и Марко Кра- 
љевић, постали васали турски. 

Овога се тиче и оно место у Халкокондиле које 
долази после малочас наведенога, на коме Халко- 
кондила каже како је Мурат дигао војску на Ко- 
стантина и Драгаша и на Богдана, како је и њих 
примио за васале, и како је „с великом умерено- 
шћу и попуштањем, угледајући се на Кира Кам- 
бисова, поступао према владаоцима бугарским, 
српским и грчким". Сви, дакле, владаоци јужних 
српских држава, грчки господари у тим крајевима, 
па и сам византијски цар, и бугарски цар Шишман, 
постали су после боја на Марици васали султана 
Мурата без сумње у главноме под једним истим 
погодбама. Војевања с Бугарима, нападања на њи- 
хова поједина места и градове било је и пре боја 
на Марици, као што се зна, одмах после узећа 
Дренопоља, између тога догађаја и боја на Марици. 
Тада су Бугари изгубили своје градове на јужној 
страни Балкана, па и Пловдин. После боја на Ма- 
рици ред је дошао на Шишманову Бугарску. У то 
су време могли бити бојеви око Софије, о којима 
су се у народу сачували спомени под именом Асе- 
новим, и о којима је Јиречек говорио и у својој 
Историји Бугара и у делима којима је описивао 
Бугарску.! О њима говори и напред наведени испис 
из Халкокондиле. После рђавог свршетка тих бо- 
јева, а под утицајем још горег свршетка ранијега 
боја на Марици, Шишман је имао пред собом или 
да упусти Софију и западни део државе, или и 


* Види Сеѕіу ро Вшћагзки, 48—49, 

целу државу, или да жртвама откупљује даљи оп- 
станак. У то време је, отприлике око 1372—73, он 
постао васал турски, и тада је своју сестру (Хал- 
кокондила погрешно каже кћер) уступио Мурату 
за жену. То је била прва султанка хришћанка из 
јужнословенских племена. У Јиречковој историји 
читамо да је о њој остала записка у неком помени- 
ку, како је „Кира Тамара, кћи великога цара Јова- 
на Александра, велика госпођа, била женом вели- 
кога амире Мурата, којему је дата за народ бугар- 
ски, а која је, отишавши к Мурату, и веру право- 
славну сачувала и свој народ ослободила, живећи 
добро, и угодно скончавши се у миру, вечна јој 
памет!“ Бугари — казује даље Јиречек — сачували 
су и до данас народну песму, у којој певају ову 
Тамару као „Маруљу, белу Бугарку“. Песма, даље, 
каже како је Тамара тражила да јој султан уступи 
у Цариграду Свету Софију, у Дренопољу Узун- 
чаршију, у Цариграду Галату, покрај мора беле 
градове а покрај Дунава ситне паланке. Мурат ју 
је запитао шта ће јој Света Софија, кад јој он даје 
цариградску џамију са сребрним кандилима? Али 
му је Тамара одговорила: „Шта ће ми џамија? 
Треба ми Света Софија; ја сам бела Бугарка, вера 
ми је моја мила, и турском женом бити не могу!" 

Горе смо видели како се Кантакузин у својој 
историји хвали како је његова кћи, као турска сул- 
танка и Орканова жена, сачувала своју веру и љу- 
бав према истој. Овде старобугарска записка обја- 
шњава како се кира-Теодора жртвовала за свој 
народ и за своју веру, а у Бугарској се пева народ- 
на песма како је бугарска кнегињица и у султан- 
ском харему својој вери остала верна. Било је, 
дакле, барем нешто истоветно у свима растуреним 
средиштима несрећних балканских земаља, засле- 
пљених засебичним интересима. Барем је вера, ако 
и једина, састављала душе, кад није било разума 
и увиђавности политичне да на основу једних ре- 

лигиозних и културних осећаја састави заједничку 
линију одбране за цело полуострво. Видећемо од- 
мах сад како се свеколике те сцене женидбе и пот- 
чињавања, одигране најпре у Византијском, а по- 
сле у Бугарском Царству, понављају у Србији 
с њеним кнегињицама, на које је ред долазио. 


Као што је бојем на Марици одлучена судбина 
источне Бугарске и српских држава у Македонији, 
тако је бојем на Косову, 15 јуна 1389, одлучена 
судбина северних српских земаља и западне (Сра- 
цимирове) Бугарске, нарочито пак земаља кнеза 
Лазара и Вука Бранковића. 

Али чим се обележило порабоћење тих ерп- 
ских држава у тај мах? И које је тренутак, у који 
се потпунце знало на чем те српске државе остају 
унапредак? 

На томе питању хоћемо да се задржимо, јер 
нам је на реду главно обележје његово, удаја кће- 
ри кнеза Лазара, заробљенога и погубљеног на Ко- 
сову, удаја за султана Бајазита, онога истога који 
је турску победу на Косову обезбедио и који је 
заповедио да се заробљени кнез Лазар погуби.1 
То је оно чим се обележава сва тежина тадашњега 
положаја. 

Кнез Лазар је до смрти своје, и нарочито пред 
саму пропаст косовску, веком и ауторитетом сво- 
јим држао јединство међу двема главним српским 
државама, државом својом, коју је он знатно био 


1 Наш пећски летописац, један од најстаријих, каже 
за синове Лазареве: И нашиҳь фади го'Еҳь оувиквшол о 
Ф@тьца их ВЫВають Подбоучници. Уколико је то теже мо- 
рало пристајати за кћер кнеза мученика, која је истоме 
убици постала љуба! 

раширио крвавом борбом против непокорне вла- 
стеле, и државом зета свога Вука Бранковића, који 
је и за Лазарева живота истина самостално владао, 
али је свога таста кнеза Лазара поштовао, и од 
њега се одвајао није. Нема сумње да се и Вукова 
држава за владе таста му кнеза Лазара, под ути- 
цајем добрих његових одношаја с тастом, ширила 
начином којим и држава Лазарева, на штету сла- 
бије околне властеле. У рукама кнеза Лазара и 
зета његова Вука Бранковића налазиле су се оне 
северне српске земље за које се Мурат борио, кад 
је 1389 на Косову дошло до сукоба, по обадве стране 
одсуднога. 

Кад је кнез Лазар мученички погубљен, остала 
је жена му кнегиња Милица са још недораслом 
децом. По рачуну архимандрита Ил. Руварца, ко- 
јега:оштроумљу и бистру суду у овим стварима 
најволимо веровати, најстаријем кнежевом сину 
Стефану (прва су деца кнежева биле кћери, онда 
већином разудате) било је у време боја на Косову 
само 19 година!. Да се Стефан у време боја на Ко- 
сову затекао непунолетан, види се врло лепо и из 
биографије Костантина Философа2. Ту се припо- 
веда како је кнегиња Милица у почетку управ- 
љала пословима као мушка глава, и како је Сте- 
фан после, пошто је постао пунолетан, одликовао 
се у свему мудрошћу и владалачким врлинама. 
По поменутој биографији изгледа да је први уну- 
трашњи догађај с којим је Стефан имао посла као 
владалац, била буна Николе Зојића и Новака Бе- 
лоцрквића, који су још оцу његовом били против- 
ници. Љуб. Ковачевић меће тај догађај у 1397—98. 
А Стефан се још раније одликовао као добар вој- 
сковођа уз Бајазита под Никопољем. Да је одмах 
после боја на Косову, све док се положај према 


# О кнезу Лазару, Н. Сад 1888, стр; 7. 
з ГТласних ХП, 263—266, глава 24, 27, 28. 

Турској није коначно у ред довео, кнегиња Ми- 
лица водила државне послове, а Стефан да је као 
непунолетан у присенку био, види се још лепше 
из „Повеснога Слова“ о кнезу Лазару, које је из- 
дао арх. Ил. Рувараці. У томе се старом спису 
описује како се кнегиња Милица као мушка глава 
борила са свима унутрашњим и спољним непри- 
ликама које су на Србију наишле после боја на 
Косову. „И тако српска земља: — чита се у том 
тексту — која је изгледала као да ће сва опустети 
и сасвим пропасти, опорави се опет као што је и 
пређе била, и вољом божијом поста угледна и напре- 
доваше многољудним и свенародним насељењем. 
Потом достохвални Стефан, доспевши у савршен 
мушки узраст, би од Бога с више изабран, и прими 
родитељски скиптар с благословом и молитвама, 
рукоположењем патријарховим. И украси се до- 
стојанством отачаским, наименова се велики кнез 
Стефан, и назва се самодржац и господар српски, 
Племићи му се сви поклонише и многа лета по- 
желеше. Тада би велико светковање и гозба свима 
заједно, и радост и весеље и хвала Богу што се све 
тако свршило?“. По овоме треба после смрти кнеза 
Лазара рачунати најпре с владом кнегиње Мили- 
це, потом с владом сина њена Стефана, који је до 
1402, до после боја на Ангори, био кнез или ве- 
лики кнез, а потом је тек постао деспот. О томе 
ће се, уосталом, у овој књизи и даље говорити. 
Ни Стефан, дакле, после смрти кнеза Лазара 
није био пунолетан, а он је био најстарији син. 
Још су млађи од њега били сестра му Оливера и 
брат Вук. У другој половини државе и породице 
вратио се здраво с Косова Вук Бранковић, човек 
у потпуној снази и са знатним државничким иску- 
ством. По заосталим документима дубровачке ар- 


1 Летопис Матице Српске, књига, 117. ' 
з Летопис, нав. књита, 115—116. 

хиве лако се уверити да је Вук Бранковић и за 
живота кнеза Лазара имао велике претенсије, али 
да их је заједно с осталима ућуткивао пред ауто- 
ритетом свога таста. Тога ради довољно је погле- 
дати на трговачке уговоре које су Дубровчани за- 
кључивали у једно исто време и једним истим 
изразима најпре с кнезом Лазаром, а после с Ву- 
ком. У томе је доказ како је и кнез Лазар великих 
обзира имао према своме зету Вуку. У неким по- 
зније писаним родословима помиње се чак како 


је Вук Бранковић и с Немањића кућом у сродству 


био. И кад је кнез Лазар на Косову погинуо не као 
прави венчани цар или краљ свију српских зе- 
маља, него као кнез и господар који је највећу 
државу имао и који је краља или цара заступао: 
— најјачи су морални разлози захтевали да власт 
у Србији остане у рукама синова кнеза Лазара, 
пошто је он и на Косову пао заиста као главни 
представник тадашњега државнога јединства. Др- 
жавни разлози нису могли ништа друго тражити; 
пошто је за њих најбоље увек оно чим се једин- 
ство и снага народна одржава. Али се Вук Бран- 
ковић, како изгледа, томе није хтео поклонити. 
Рачунајући како је ташта му кнегиња Милица 
остала с децом не сасвим дораслом, а како је он, 
као дотадашњи другар кнежев, после кнеза остао 
у животу, Вук је очекивао да се у рачун узме ње- 
гова снага и његова практичност, те да се надаље 
не продужује стање које је дотле било међу ње- 
говом и кнеза Лазара државом. Немамо непосред- 
них доказа да је Вук тражио да он сам над обе 
државе, и над дотадашњом својом и над Лазаре- 
вом, господство заузме, али се можемо домишљати 
да је на то он могао смерати, пошто сигурно знамо 
да после боја косовскога није хтео да с таштом и 
децом њеном наставља дотадашњу политику. Го- 
дине 1392, одмах после умирења свога са Бајази- 
том, Вук се потписивао. „У Христа Бога блазоверни 

Вук Бранковић, господар Србима и Подунављу“, 
ма да он није ништа држао у Подунављу, у ком 
су тада владали кнегиња Милица и њени синови. 
И позније, на крају 1405 године, Вукови синови 
потврђујући повластице Дубровчанима помињу 
као своје претходнике у господству осем свога оца 
још „великог цара Стефана и господина светаго 
кнеза Лазара“. Све то показује како се у породици 
мислило да је после 15 јуна 1389 државна српска 
власт требала да пређе на њихову кућу. И иначе, 
чим се пажљивије прегледа што се зна да је ра- 
ђено после боја на Косову, видеће се како је нај- 
несрећнија последица боја на Косову што су после 
тога боја, а ради наследства Лазарева престола и 
главне управе српских земаља, заостале једна пре- 
ма другој у запетим одношајима оне исте две по- 
родице, о којих се државама и одлучивало на Ко- 
сову, и које су још уочи самог боја на Косову сло- 
жно и заједнички у бој на Косово изашле. Али, 
ако је веровати народним предањима, приче о не- 
поверењу народнога јунака Милоша Обилића пре- 
ма Вуку Бранковићу могле би нам сведочити да 
су претенсије Вукове познате биле још и за жи- 
вота Лазарева, само што нису толико на видик 
искакале. Међутим, радња Лазарева пре боја на 
Косову и његов трагични свршетак у томе боју 
обавили су име његово популарношћу и призна- 
њем, које је породици његовој, у овим одсудним 
тренутцима, послужило необичним и ванредним 
начином. 

Колико је у оно време популарна била личност 
кнеза Лазара, најбоље се види по споменицима 
наше књижевности о Лазаревом посвећењу и о 
свечаном преносу његових моштију из Приштине 
у Раваницу, и по похвалама које су му том при- 
ликом без уздржања приношене. Не само, дакле, 
народно памћење и предање, него нам и оновре- 
мена књижевност несумњиво сведочи да је кнез- 

Лазарева трагична смрт на бојном пољу за веру 
и за отаџбину оставила у народној души утисак 
каквим се, доиста, не може поносити никакав дру- 
ги догађај наше историје. Објаснити се то може 
узбуђењем духова, које се држало још од боја на 
Марици; инстинктивним сазнањем тога знатнога 
историјског момента, које је трептело у души на- 
родној; правом јуначком и хришћанском одлучно- 
шћу, коју је кнез Лазар показао у тим тешким 
тренутцима. При религиозном правцу оновремено- 
га мишљења и образовања, којему је сам кнез Ла- 
зар био један од одличних представника његова је 
судбина сместа привукла на његову страну сву зе- 
маљску интелигенцију, а поглавито свештенство. 
За частољубиве тежње Вука Бранковића у свему 
су томе биле ненадмашне моралне тегобе. Његова 
се политика у тим тренутцима морала наћи у су- 
протности са свима народним осећањима: његово 
одметање од породице Лазареве у тај мах већ 
нигде није могло наћи одзива ни одобрења. 

У томе сукобу међу поменутим двема породи- 
цама; у томе по времену незгодном прохтеву ча- 
стољубивости Бранковићеве, која је дошла у су- 
коб са народним моралним осећањима према кне- 
зу мученику — и налази се узрок и извор свима 
трзавицама које су Србију силно раздирале све до 
помирења деспота Стефана са Ђурђем Бранкови- 
ћем, око 1413, без мала пуних двадесет и пет го- 
дина после боја косовскога. Нама се чини да су 
тада и поводом тога никли први гласови о издаји 
Вука Бранковића на Косову, и још много којешта 
што је још више отровало одношаје међу Лазаре- 
вом и Вуковом породицом. Изгледа да се у оно 
време међу свештенством и у народу с пуним ра- 
злогом мислило да је Вукова дужност у тај мах 
била да се стави на службу ташти и шурацима 
својим, и да брани јединство-оних српских земаља 
које су се с Турцима удариле на Косову. Вук то 

није чинио. Народ му није одобравао, и то је чи- 
нио таквим начином да је Вуку то пало горче него 
што је, може бити, у ствари и заслужио. 

Што се тиче питања о издаји на Косову, ваља 
свакојако поклонити веру доказивању новијих 
историка да Вук Бранковић у боју на Косову није 
издао таста свога, и да су окривљења у томе сми- 
слу познијега порекла. Али је немогућно бранити 
оно понашање које је Вук Бранковић сутрадан 
после боја на Косову започео. Није ли равно из- 
даји што је Вук после боја косовскога радио про- 
тив дужности које су му околности и очекивања 
народна тако 'императивно прописивале? Није ли 
се потоња народна осуда на то наслањала, те је, 
видећи такву Вукову радњу после боја на Косову, 
мислима својим и саму несрећу у боју њему за 
врат бацила? По'обичају своме, народно мишљење 
није хтело да одвоји та два поступка један од дру= 
гога, иако се први догодио није, пошто је други 
такав какав би био и да се први доиста догодио. 
И мало после, кад памћење већ није држало до- 
тађаје у јасној слици њиховој, потоње издајству 
слично понашање проглашено је и за прво и за 
потоње издајство. Али ако је народно мишљење и 
имало разлога да тако чини, историја има дужност 
да у овој ствари буде праведнија. Историја је ду- 
жна да призна да се и Лазарева породица пона- 
шала после према Вуковој без икаква обзира, и да 
ју је излагала свакојаким неприликама'. Вуковој 
погрешци у почетку требало је кад било после 


дати прилике да се исправи. Истина је да се у оно 


време и иначе свуда у свету радило тако, али је 
истина и то да су у овом моралном недостатку и 
у тој злосрећној домаћој распри главних српских 
породица, и Турци имали пространа врата за своје 





1 Појединости је изложио Љуб. Ковачевић у рас- 
прави о Вуку Бранковићу, Годишњица Николе Чупића, Х: 

продирање у српске земље и на Балканско Полу- 
острво. И као што морамо жалити што се све су- 
седне хришћанске државе нису умеле да сложе 
у истоветним интересима заједничке одбране од 
иноверника, још више морамо осуђивати што то 
исто нису умеле да учине за свој народ две поро- 
дице тако блиске, као што су биле Лазарева и Ву- 
кова. Лако је појмити колико је висока била њи- 
хова дужност да бране јединство својих земаља, 
место што су се надметале у неоправданој сурев- 
њивости, ко ће коме више досадити и ко ће коме 
више. горчина и више пакости нанети! 

Да је у овој размирици, која је тако рећи су- 
традан после боја косовскога букнула, народ оче- 
видно био уз породицу кнеза Лазара а против пре- 
тенсија Вука Бранковића, види се најбоље по томе 
што се кнегиња Милица могла одржати у обез- 
глављеној држави, сама са својом децом, како 
наспрам унутрашњих неприлика тако и наспрам 
Турака. А кнегињи је Милици то морало бити. 
много теже но Вуку, који је, уз ауторитет и бо- 
гатство, располагао и својим богатим државнич- 
ким и војводским искуством. Материјална је мо- 
тућност била више. на Вуковој страни. Кнегиња 
Милица се држала и одржала просто моралним 
средствима. После мученичке смрти Лазареве, кне- 
гињу је Милицу из Лазареве државе мало ко на- 
пустио; сви су је махом држали и помагали. Од 
значајних људи једини је био Вук, зет њезин, који 
је од тога дана пошао засебним путовима. | 

Ето какав је био унутрашњи положај после 
боја на Косову у владалачким кућама оних срп- 
ских држава којима је даља судбина на Косову 
пресуђена. Ни на турској страни није, уосталом, 
у први мах било много сјајније. Кад је Мурат на 
Косову погинуо, Бајазит је одмах, у току самога 
боја, спасао положај необичном духовном прибра- 
ношћу, узевши сместа управу боја у своје руке, 

и спречивши да погибија Муратова турску победу 
омете. Нови султан Бајазит, проглашен за султана 
у току борбе, и одмах после погибије Муратове, 
покрај све победе на Косову, није могао остати у 
Србији. Српски се послови одмах нису могли свр- 
шити. Животописац деспота Стефана, Костантин 
Философ, казује како се Бајазит одмах вратио „на 
исток“, тј. у Дренопоље, „да заузме престо очин и 
да царство са свих страна утврди!“. Они који су 
остали „сиротни“ на дому, приповеда даље Ко- 
стантин, плашили су се да их не распу и не раз- 
несу не само Турци, него и „западни“, тј. погла- 
вито Угри. „И подигоше се непријатељи са свих 
страна, и навалише силно, не само Турци, него и 
угарске земље, и многа господа подигоше се са 
безбројном силом“, вели други један оновремени 
извор“. Костантин каже мн западнн окфьсть на Бфань 
оүгӧотовише с То би могло значити не само Ма- 
џаре, него и српске кнезове, који су гледали као 
обично не да бране један другога него да се са- 
ми користе несрећом својих ближњих, не могући 
никад да увиде да тиме и своју несрећу спре- 
мају. Одмах затим Костантин отворено говори 
како су дошли и међусобни раздори међу подруч- 
нима. Очевидно, он тим речима хоће да обележи 
радњу Бранковића, о којој он може бити није мо- 
гао ни говорити по правим својим мислима, пошто 
је своје дело писао под владом деспота Ђурђа. 
Горе наведено Повесно слово о кнезу Лазару ка- 
зује како су у тим тренутцима српску земљу не- 
пријатељи напали са свих страна да је растуре, 
и како не беше никога ко би помогао или утешио. 
Стога је — пише то слово — кнегиња Милица 


1 Гласник ХІЈІ, 263. 
2 Повесно слово, штампано у Летопису 117, стр. 115, 


трудом арх И. Руварца. 

отурила женску немоћ, па се с мушком истрајно- 
шћу латила посла, започевши спремати се на рат, 
те су неки противници у рату били надбијени, неки 
су се између себе почели тући, те су тако узма- 
кли, а неки су с миром и љубављу пристали 23 
кнегињу Милицу не само држећи с њоме као пра- 
ви пријатељи, него се још старајући и да јој друге 
придобију Овај нам извор разговетно прича, иако, 
по. оновременом обичају, мало замотаним речима, 
да су се унутрашње ствари у Србији слегле, ста- 
ложиле и у ред довеле поглавито енергијом кне- 
гиње Милице и популарношћу куће Лазареве. 
Међутим, било би погрешно мислити, као што 
гдекоји чине, да су Турци после боја на Косову 
сасвим напустили Србију и српске послове. Рачки 
пише, истина да „Бајазит, унаточ својој немирној 
и наглој ћуди, која му прибави име „Илдирим“ 
(муња), није одмах после битке уредио српске по- 
слове, а иза великога губитка није се осећао доста 
силним да и Србију запоседне, пак забринут за 
престо умах похити у престоницу Једрене. Тек 
пошто се и овде прогласио султаном, те о свом 
наступу и косовској победи разаслао прогласе у 
Азију, узе у руке уредити своје одношаје напрема 
Србији“. Тако је и Љуб. Ковачевић мислио у ра- 
справи о Вуку Бранковићу (стр. 23), али је после 
одустао од тога мишљења.3 „Иако се — пише исти 
— Бајазит с главном војском вратио у Једрене, 
расуле су се поједине гомиле његове војске по 
земљи, робећи и палећи“. Цинкајзен изводи да је 
Бајазит те зиме (1389—90) косовску турску војску 
поделио на три одељења, која су с почетком про- 
лећа 1390 ударила на разне стране. Тимурташ је, 


7 Летопис Матице Српске, књ. 117, стр. 115—116. 

1 Над, ХСУП, 59. 

3 Љуб. Ковачевић и Љуб. Јовановић, Историја срп- 
скога народа, 11, 162. 

наводи тај писац, прошао целу Србију не наи- 


шавши нигде ни на какав отпор, и заузео је руд-. 


нике у Кратову и још у неким местима‘. Кратово 
се спомиње погрешно, пошто се оно већ налазило 
под тадашњим турским васалом Костантином Де- 
јановићем. У турско васалство Кратово је заједно 
с целом Костантиновом државом пало одмах по- 
сле боја на Марици. Место Кратова треба, без 
сумње, читати Ново брдо или Копаоник. Али би 
та белешка могла још значити да је Кратово од 
Костантина одузето за турску потребу, и да су ва- 
салске угодбе с Костантином после боја на Косову 
пооштрене. Одмах ћемо видети како је у. том сми- 
слу и краљу Марку одузето Скопље. Халкокон- 
дила говори такође врло разговетно да се Бајазит 
после боја косовскога „није дао небризи и немар- 
љивости“, него да је одмах прошао с војском сву 
српску земљу, одвео из ње много робље, и увео 
у њу управу каква му се најбоље свидела. Том 
приликом Халкокондила бележи како је Бајазит 
утврдио мир с васалима из Македоније, и како је 
у Скопљу населио јаку турску колонију из Мале 
Азије и Европе, доведавши много Турака са же- 
нама и децом. По нашем знању Бајазит није могао 
ништа имати са македонским васалом Марком 
Краљевићем, који је у то време држао Скопље. 
Та белешка може значити само то да је тада Ба- 
јазит Краљевићу Марку натурио много теже ва- 
салске услове, и да му је сасвим одузео Скопље. 
Тим се опет показало како ни јужним српским 
државама није могло бити добро кад је рђаво се- 
вернима. А нови напретци северно од Скопља, и 
њихове даље намере према западу и јадранском 
приморју (у Арбанији и у Зети) учинише да је 


1 2іпкеіѕеп, Сеѕсһісһіе деѕ озтп. Кеісһеѕ, І, 271. Беле. 
шка је узета из Леунклавијева турског летописа који по- 
миње и друге сребрне руднике. 

Скопље, после боја на Косову за Турке одмах до- 
било нарочиту стратегичну знатност!. 

Казујући како је Бајазит после боја на Косову 
одмах заузео Кратово, Леунклавијев турски лето- 
писац говори како је Ферис-бег тада послан ка 
Дунаву на Видин; како је исти прелазио и у Вла- 
шку; како је отуда многу пљачку однео; како је 
Јагит-бег то исто чинио према Босни, и у Босни. 
У расправи о Вуку Бранковићу забележио је Љуб. 
Ковачевић да је 1291 влашки војвода Мирча по- 
стао Бајазитов васал, да су том приликом Турци 
продрли у Срем, али да их је код Манђелоса раз- 
био Јован Моровићки; да су у јесен те исте 1391 
године продрли до Драча и до Зете, где су у јед- 
ном боју заробили и самога зетског господара 
Ђурђа Срацимировића. „Српском несрећом, пише 
мало даље исти писац, хтедоше да се користе и 
Угри, који су се тек на три месеца пре боја ко- 
совског измирили били с кнезом Лазаром, те се 
утврде у Мачви и у Београду, и у октобру 1389 
отму градове Борач и Честин у Гружи. У лето 
1390 ударише Турци преко Бугарске и Србије на 
Угарску, али их одби северински бан Никола Пе- 
рењ, који је том приликом и у Србију продро“. 
Године 1392 ударили су Турци на Голубац, али су 
били одбијени. „Повесно слово“ бележи како су 
се непријатељи подигли и навалили са свих страна 
„не само Турци, него и угарске земље и многа го- 
спода са безбројним ратницима, да Србију до краја 
опусте, опљачкају и разоре. Било је видети, вели 
исто слово, како једне одводе, једне немилостиво 


* Турци су се настанили у Скопљу 6 јануара 1391, 
како се види из неких записа у Опису рукописа збирке 
Хлудова. Није ми та збирка при руци, и користим се 
белешком Љ. Ковачевића у расправи о Вуку Бранковићу, ' 
стр. 24. Тим се начином Халкокондилино приповедање по- 
тврђује и домаћим белешкама. 

за Ковачевић, Вук Бранковић, Београд 1888, 
стр. 22. 

муче, а једне мачем секу и крв силну проливају, 
те се на све стране ширила жалост, беда, плач и 
вапај неутешни“. Можемо, дакле, за поуздано др- 
жати да је Бајазит с неким делом војске одмах 
после боја на Косову сам отишао у Дренопоље, 
али да су војводе његове заузеле Приштину (пре- 
стоницу Вукову) и Крушевац (престоницу Лаза- 
реву) у знак победе, потом сва рударска главна 
места, ондашње изворе прихода, те тим начином 
обезбедили себи познији што повољнији мир. УЗ 
то су, без сумње, њихове чете тумарале по земљи 
и по околини заузетих места, одржавајући утисак 
страха и несреће, који се после боја по целој зем- 
љи раширио. Све је то било узрок, како слово 
каже, што се кнегиња Милица пренула и с нео- 
бичном душевном енергијом прихватила старање 
о одбрани и о државним пословима. 

Како је стање у земљи било неколико месеци 
после боја на Косову, види се из једнога дубровач- 
ког писма од 9 маја 1390, којим се Дубровчани у 
замену за неке нове концесије, које им је дао Вук 
Бранковић, куну Вуку, госпођи Мари, жени ње- 
говој, и синовима њиховим Гргуру, Ђурђу и Ла- 
зару, да ће примити и чувати свима својим силама 
било оставу Вука самога или жене му и деце, било 
њих саме „ако би дошло до тогај времена, што Бог 
не дај, тере не узможе господин Вук држати срп- 
ску земљу, ну га иждену Угри или Турци или тко 
„ини“. За такав случај Дубровчани су се клели 
да ће они „примити господина Вука и госпођу 
Мару и њих децу и њих ризницу у свој град на 
вери, без сваке сумње, колико кога годе од наших 
племенитих грађан, и да не сатворе никоје лукав- 
ство или безаконије о господину Вуку и госпођи 
Маре и о њих деце и о њих ризници и о њих вер- 
них, итд.“ Знатно је што се у тој дубровачкој 


' Миклошић, Мопштеша Бегрса, стр. 215—216. 

клетви на крају тера до једне концесије за оно 
време веома карактеристичне. „И ако усхоће (го- 
сподин Вук) да си створи цркав по својој вери, 
свободно!“ Дубровчани су, дакле, том клетвом до- 
пуштали Вуку да може у католичкоме Дубровни- 
ку, ако би се у њему населио, слободно сазидати 
и православну цркву. Штета што се није сачувало 
оно Вуково писмо које је његов повереник дао у 
замену Дубровчанима за ову њихову клетву, и 
које се помиње на крају поменуте клетве.1 С дру- 
ге стране знамо да је у то време угарски краљ 
Жигмундо у три маха пленио српске земље, и то 
1390 (ове исте у којој Вук овако пише Дубровча- 
нима), потом 1392 (које се године Вук измирио 
с Турцима не без утицаја тих угарских напада) и 
1396.2 Цео положај свих српских земаља показан 
је у врстама мало више. 

У овоме је јасно оцртано стање у које су пале 
обе српске државе, и кнез-Лазарева и Вукова, по- 
сле боја на Косову. Турске посаде и турски над- 
зорници по главним трговима и по неким градо- 
вима и рудницима; одношаји међу Србијом и Тур- 


1 Миклошић је штампао у Мопитеп(«а ЅегЫса, стр. 
231, једно Вуково писмо без године, које је обележио го- 
динама 1389—1398. То је писмо доста кратко. Њиме се 
потврђује ранији трговачки уговор међу Вуком и Дубров- 
чанима. Вук се ту „обећава и даје веру господску да је 
срчани пријатељ опћини дубровачкој у свако време,“ да 
је тврд и непоколебљив, докле је он жив, ранији његов 
уговор с њима, и да им не потвори ништа што им је за- 
писаб, и „докле не буде до њих (Дубровчана), до њега 
(Вука) да не буде“. Није немогућно да је овом приликом, 
1390, ову свечану потврду Вук дао своме посланику за 
обећање о коме говоримо, и да би њу по томе требало 
свезати с писмом о коме је реч у тексту. Али су ово до- 
мишљања за која немамо потврде, пошто би се по дубро- 
вачкоме писму могао с Вукове стране очекивати какав 
много јачи акат него што је ова обична потврда. 


* Љ. Ковачевић у Отаџбини, ІУ, 288. 

ском неуређени; место јединства власти, расцеп и 
суревњиво надметање ко ће усред ошште несреће 
штогод за се зграбити; међу кнегињом Милицом 
и децом њеном с једне и рођеним јој зетом Вуком 
и унуцима њеним, децом Вуковом, с друге стране 
— неслога, готово отворено непријатељство и по- 
тварање; место потпоре у хришћанскоме сусед- 
ству, прохтеви Угарске да се несрећом српском 
користи, и да и она штогод за се од Србије уграби. 
И опет, свак је знао да су Турци неодољиви побед- 
ници и да им треба чинити жртве на рачун нај- 
драгоценијих права народних, слободе, вере и са- 
мосталности. И нико није могао знати ни јамчити 
колике ће те жртве бити, докле ли ће досегнути. 
Највећа неизвесност и неситурност ширила се на 
све стране, на све прилике живота народнога. Па 
при свем том земље су Лазареве и Вукове остале 
онако како су дотле биле, с једином приновом но- 
вих немилих гостију Турака по појединим мести- 
ма. Ваљало је тек да се размишља и удешава како 
ће се изближе одредити шта ће даље да буде и 
шта ће ко према коме бити дужан; ваљало је 
с Турцима, како се онда писало, сложити мир. 


То је стање које је у Србији настало после 
боја на Косову; с тим се стањем ваљало равнати, 
јер тако трајати није могло. Да то стање није мало 
трајало, види се по томе што је у Вуковим земља- 
ма тако било читаву годину дана после боја на 
Косову. Тек више од три године после боја на Ко- 


сову, Вук нам сам казује у једном писму, писаном' 


21 новембра 1392 Хиландару, „да је сложио мир 
с Турцима и приложио великому господину цару 
Бајазиту и сложио с њиме мир“. Тим нам се јасно 
каже да је у Вуковој држави редовно стање, али 
стање васалства, настало истом три године после 
боја косовекота, и да је тада Вук редовно „распи- 
сао земљу сву колико је у области његовој, како 

ћемо плаћати данак Турком:“. До тог су времена, 
без сумње, једнако биле у његовој земљи турске 
посаде, и није се тачно знало шта ће остати Тур- 
цима, шта ли Вуку. 

Извесно је, међутим, да се тај исти посао не- 
што брже свршио у држави кнеза Лазара. Не зна 
се из којих је узрока тако било. Може бити да су 
кнетиња Милица и њени саветници могли лично 
више жртвовати; може бити да су они имали више 
готовости да се мире; може бити — и то нам се 
чини истини понајближе — да је у држави кнеза 
Лазара било више моралне снаге, с којом су и 
Турци рачунали. Прво нам пада у очи да се кне- 
гиња Милица није обраћала Дубровнику као су- 
парник јој Вук. Њени су погледи, по томе, били 
упућени некуда на другу страну, и неким другим 
политичким правцем. Костантин Философ казује 
како су у тим приликама к Турцима изаслани за 
поверенике људи најјаче памети, који су добро 
разумевали све прилике у којима је ваљало но- 
слове уредити. Костантин још казује како су се 
повереници договорили с кнегињом Милицом да 
понуде Бајазиту за жену најмлађу јој ћерку 
Оливеру. 

Та жртва била је врло велика, и пред њом се 
ваља уставити. 

Ваљало је мати да понуди своју кћер ономе 
који је издао заповест да се њен муж погуби; ва- 
љало је добра и одана хришћанка да понуди кћер 
непријатељу и невернику; ваљало је Српкиња од 
најплеменитијега рода да понуди кћер цару који 
је на своје заставе истакао да мисли разорити и 
пода се потчинити српску државу. 

Многа су већања држана пре него што се на- 
шло да треба попустити. Питан је патријарах и пи- 
тано свеколико свештенство. Мати хришћанка 


' Миклошић, Мопштепја Беграса, 223. 

није могла да сама на се узме толику одговорност. 
И кад су сви нашли да треба тако учинити, „да 
би се Христом названо стадо спасло од вука који 
га погубљавају“, онда се и то извршило. И тада је 
и Стефан, најстарији брат, пошао са сестром да 
је одведе султану. „И од тога времена — пише 
Костантин — поста торабоћена српска земља, 
јер су и Стефан и брат му Вук са. својим племићи 
ма и с осталима, тј. с војском српском, сваке з0ди- 
не морали ићи на службу султану“. 

Колико су сухопарне белешке наших споме- 
ника, опет се из њих види с колико је тешким ср- 
цем ова тачка примљена. Пећски летописац бе- 
лежи како су синови Лазареви „наших ради грех 
убившомту отца их постали подручници“. А похва- 
ла кнезу Лазару приликом преношења његових 
моштију горко уздише, помињући како војска 
српска иде да другога служи. „Уви страсти, уви, 
кому остављени битом необичноје војинства слу- 
гованије приноситил“. Пишући како су синови Ла- 
зареви Стефан и Вук прихватили дужност да срп- 
ску војску воде под Бајазитову заповест, Костан- 
тин Филозоф бележи како се Бајазит од тога вре- 
мена понашао према Стефану као према сину, и 
како је Стефан пред свима осталим високо одли- 
кован том султановом љубављу. А помињући Оли- 
веру приликом смрти Стефанове, хвали је како 
је с божјом помоћју „била помоћница да се избави 
отачаство као стара она Јестира“, упућујући тиме 
на библијску причу о Јестири, која је отишла к ино- 
верном цару, те му угодила и омилела, и тиме свој 
народ од беде и гоњења спасавала. Уз војевање 
под туђом заставом, тако тешко тадашњем поносу 
српском; уз удају Оливерину за иноверника, тако 
тешку тадашњем хришћанском осећању српском, 
треба додати још и плаћање данка. Осем осталих 


* Љ. Стојановић, Споменик, ПІ, 86. 

извора, уверавамо се из горе поменутога писма 
Вука Бранковића да се уз остале васалске дужно- 
сти плаћао још и данак. У свему осталоме земље 
су кнеза Лазара, као што се види, задржале своја 
дотадашња права и свој дотадашњи ред. „Пове- 
сно слово“ каже како је Стефан, кад је примио 
владу, назвао се „велики кнез“, и како је постао 
„самодржац и господар српски!“. Тим је, како се 
види, држава кнеза Лазара ушла у нове државне 
облике, утврдила своје везе према Турској, и отпо- 
чела нов и редован васалски живот. 

Остављајући да на другом месту говоримо о 
утицају ове дубоке промене на унутрашњу и спољ- 
ну српску политику онога времена, сад ћемо узети 
преда се питање: кад се извршило ово наравнање 
међу султаном Бајазитом и кнегињом Милицом и 
децом њеном? 

Костантин Философ ништа не помиње о вре- 
мену кад су се ови послови извршили, али ћемо 
ми покушати да то време определимо колико то- 
лико ближе према посредним податцима. Буғар- 
ска хроника, коју је издао Јоан Богдан?, јасно 
двоји косовски бој и порабоћење земље српске, као 
два посебна догађаја. Та хроника говори најпре: 
„Убише Турци Лазара кнеза српскаго ва лето 1389, 
месеца јунија,“ а потом: „И васта Бајазит на цар- 
ство оца својега Амората, сатвори же у српскују 
земљу под собоју и дан дајати и воји отлучати и 
ходити с њим; постави же и Стефана деспота 
овладати на отачаски стол Србљел“. У нашим ста- 
рим списима о овим временима има један догађај 
којим се, чини нам се, још најбоље обележава кад 


1 Као што је познато, деспотски назив кнез Стефан 
је добио тек 1402 после боја на Ангори. И Костантин 
Философ пре тога времена назива Стефана редовно само 
кнезом. То исто чине и Дубровчани у својим писмима. 
А тако се и Стефан сам потписивао све до 1402 године. 

2 Јагићев Агһіу, ХПІ, 528—530. 

је свршено измирење и кад је утврђен уговор о 
новоме васалском положају Србије међу Бајазитом 
и кнегињом Милицом. Тај је догађај преношење 
тела кнеза Лазара из Приштине, где је после боја 
сахрањен, у Раваницу, његову задужбину. У јед- 
ној похвали, коју је издао г. Љуб. Стојановић, а 
која је, на жалост, писана слогом превећ изувија- 
ним и извештаченим, хвали се Лазар што се њего- 
вим настојањем на небу није угасио светионик 
православља државе српске, већ се и тада сијао 
нє само да су га многи могли видети, него и да му 
се слава по осталом свету проносила зато што се 
у Србији правило црквенога устава сија јаче него 
сунце. Овај писац, као што смо напред назначили, 
помиње „необично војинства слугованије“, а тим, 
у исти мах, казује да је мир већ био утврђен и уго- 
вор о васалним одношајима Србије свршен. Тај 
исти писац казује како је пренос Лазарева тела 
био забрањен, али како Стефан, син Лазарев, није 
клонуо у својој благочастивој жељи да то хри- 
шћанско дело изврши и да тело свога родитеља 
у његову задужбину по његовој жељи пренесе, 
него је радио што треба по саветима патријарха, 
и кад је дошло време, отишао је собом на гроб, 
те тај очински завет извршио. На истоме месту 
(стр. 86) писац каже како је тим делом и свечано- 
шћу, надахнућем светога духа, подигао се „рог" 
српске области и државе, како се повратило радо- 
сно лице, и како је колебање у ред дошло, јер се 
на владу попео Стефан кнез. У почетку наводи 
писац како се то свршило исто онако као што је 
преношењем моштију Израиљевих из Египта пре- 
дато унуку Симовом оно што му је припадало у 
Ханеји и у Палестини. И писац, који је, по свему 
што пише, сувременик, и који је за ту прилику 
своју похвалу и писао, даље изреком казује да се 


! Споменик Српске Краљевске Академије, ПІ, 81 ид. 

то свршило после две године!. Пећски летописац 
бележи како је тело кнеза Лазара пренесено у Ра- 
ваницу 1391, што опет чини две године после Ви- 
дова дне 1389 године. То исто бележи и летописац 
Сеченички. Бранковићев летописац забележио је 
да је тело кнеза Лазара остало у Приштини, где 
је сахрањено у цркви, свега око две године и осам 
месеци. 

Сви ови податци дају нам што треба, да без 
велике муке васпоставимо ток догађаја. 

После боја на Косову, тело је кнеза Лазара 
сахрањено у саборној цркви у Приштини?. Турске 
чете су заузеле главна места и руднике у Србији 
с намером да себи осигурају плодове победе и у 
њиховом смислу повољан мир. Међу осталим, као 
да нису допуштали да се тело кнеза Лазара пре- 
несе из Приштине у Раваницу, као што је Лазарева 
породица желела. Земља је била у неизвесности, 
и чекало се, у општој несигурности, како ће се уре- 
дити послови између Србије и Турске. О миру се, 


1 Споменик, ПІ, 87: Н Етофомоү По сихв (тј. после 
смрти, 15 јуна 1389) ТЕЧЕ ЛЕтоү съкфаштеніа косүгомь 
достнзаюштоү конць н ткоже дфоүгаго Тесин фа кости въ 
стфаноү влагословеноую пр'ЕнесошеЕ н еъ тЕАь СЋЕДАНЕН 
овштаго житча лавек достоҳвално елавєште подагають Ед- 
учаннскме гофы пПодькфнНАІ4 ЛЕЖЕШТОН нЕдбоу Раваница 
мЕСТНЫНАћЬ ЗКАНІЕМЬ НОСЕШТОН ЧИСАФ. По овоме малом од- 
ломку може се видети како је тежак и изувијан стил 
овога списа. 

2 Приштина се помиње у оној белешци о преношењу 
моштију кнеза Лазара коју је архимандрит Ил. Руварац 
штампао у Летопису Матице Српске за 1874, П, 113. Ту 
стоји да је то било годину дана касније. Иначе између 
писца похвале и тога Повесног слова има гдекојих ра- 
злика. Појединости у опису преноса Лазарева тела сведоче 
да је писац „Повесног слова“ био очевидац, те сам се и ја 
на њ наслањао. Не знам по чему Љуб. Ковачевић и Љуб. 
Јовановић пишу у „Историји српскога народа“ да је 
тело Лазарево после боја било сахрањено у Грачаници. 

међутим, преговарало. Кад су преговори о миру 
доспели крају, отприлике у пролеће 1391 године, 
кнегиња Милица је послала своју кћер Оливеру 
султану Бајазиту у Дренопоље са сином Стефаном, 
који је сестру отпратио и пошао да се и сам по- 
клони султану. Том приликом је, како изгледа, из- 
вађено одобрење да се тело кнеза Лазара може ди- 
ћи из Приштине и пренети у Раваницу. Чим се 
деспот Стефан вратио из Дренопоља у Србију, први 
му је посао био да пренесе мошти свога оца из 
Приштине у Раваницу. Пренос овај извршен је на 
начин веома свечан и пун узбуђења. Митрополити, 
епископи, игумани и племићи послани су били у 
Приштину да тело Лазарево пренесу. Пошто је 
одслужена свечана служба, и тело је из гроба по- 
дигнуто цело и неразрушено, умотано је у царску 
багреницу и понесено је ка границама Лазареве 
државе и ка Раваници. Пошто је Приштина била 
у држави Бранковићевој, и Вук је изашао у сре- 
тање моштима са женом својом, најстаријом ћер- 
ком Лазаревом. Занимљиво је што писац похва- 
лама обасипа Вука. Он му каже како је у јуна- 
штву моћан, „велехвалан", благочастив. Још је за- 
нимљивије што се не бележи да је Вук био на слу- 
жби и на самом подизању моштију у Приштини. 
Да ли зато што су Приштину држали Турдци7. Да 
ли у томе није узрок што је он само изашао на 
сретање моштима? Вук је, каже се, изашао са пле- 
мићима својим, и пошто је неко време пратио тело, 
вратио се у своје дворе. Потом је тело преноћило 
у Брвенику у горњем Лабу, у цркви која је за- 
дужбина сестре Лазареве и синова јој Стефана и 
Лазара Мусића. Одатле су тек мошти Лазареве при- 
спеле на српску границу, где их је истом дочекала 
кнегиња Милица са оба њена сина и с господом и 
племићима. То је морало бити негде око садашњега 
Преполца. Опис нам приповеда како је кнегиња 

Милица, кад је пришла телу Лазареву, у највећој 
тузи по њему се прострла, тако да су је онесве- 
шћену једва одвојили. Безбројни народ и свештен- 
ство свију чинова пратили су и преносили кнежево 
тело од Приштине до Раванице, као што се свети- 
тељи прате и преносе и сместили су га, с великом 
свечаношћу, у Раваницу. То је била тужна свеча- 
ност, којом се у народноме срцу још више усадио 
и иначе дубоки спомен боја на Косову. Свечаност 
је та по свој прилици извршена 15 јуна 1391 го- 
дине. Тек тада је, по нашем мишљењу, коначно 
уведен нови ред у Србији. Влада, која се дотле 
више као привремена сматрала, налазила се по- 
главито у рукама кнегиње Милице, која се са сво- 
јим синовима и с главним људима договарала. Пре 
него што су се уредили послови с Турском, није се 
имало начина да се послови унутра како год уреде, 
нити се могло извршити, и онда је тек наследство 
кнеза Лазара, власт у држави коју је он држао, 
предата његовом наследнику кнезу Стефану. А овај 
је праву владу предузео пошто је извршио тај пре- 
нос моштију оца свога у Раваницу. 

То су у потпуности појединости које се изводе 
из записака и књижевних споменика наших. По- 
што се оне ни у чем не сукобљавају с писаним стра- 
ним изворима, ми мислимо да се ово васпостав- 
љање тога догађаја може узети као јасно и достојно 
веровања. Један домаћин сведок, који је овим до- 
гађајима доста близу живео, Мих. Костантиновић 
из Острвице, представио их је доста слично овоме 
нашем ресултату. „Цар Бајазит — пише он — вла- 
дао је после оца свога Мурата, и освојио је пределе 
српске или рашке. Кнез Лазар, славног спомена, 
имао је сина именом Стефана и две ћерке. Једној 
је било име Деспина, а другој Мара. Цар пак узео 
је сестру Стефанову Деспину за жену, а Стефану 
дао је земље с ове стране Мораве све до Дунава, 
а господару Вуку дао је цар Бајазит једну земљу 

која се зове Ситница!” Из напред наведенога види 
се да се и Вук помирио с Бајазитом; о томе сведочи 
најбоље његово писмо Хиландару од 21 новембра 
1392 године. 

Пошто ми узимамо да се умирење кнегиње Ми- 
лице свршило у пролеће 1391, и пошто Вук у поме- 
нутоме хиландарскоме писму даје на знање да се 
покорио цару Бајазиту и с њим мир сложио, и да 
је онда, кад је с њим сложио мир, „расписао сву 
земљу" колико је било у области његовој, можемо 
држати за доста сигурно да се Вук с Бајазитом 
умирио негде лети 1392 године, отприлике годину 
дана позније него кнегиња Милица и деца њена. 
Тешко је наћи разлоге из којих је то помирење 
толико касније било, али је очевидно да је пример 
кнегиње Милице морао деловати и на Вука, те је 
и он попустио, не могући управо ништа друго чи- 
нити, јер ни са запада његове државе није имао 
наслона, пошто су Турци и одонуд продирали, ра- 
зрушивши много раније државу Балшићеву, која 
се једно време прилично била раширила. 

Удаја Оливере и надмоћан положај породице 
Лазареве на Бајазитову двору убили су потпунце 
сваки изглед за Вуково напредовање, којим се он, 
грдном погрешком, иза боја косовског занео. Тога 
ради претенсије Вукове и његова тежња да задо- 
бије угледнији положај и да се другојачијом по- 
литиком начини господар барем старим српским 
унутрашњим земљама, нису нигде наишле на од- 
зив, јер је основа њихова, чисто лични интерес 
његове куће, била погрешна. Зато је и дошло до- 
тле те су га прилике натерале да се и он, напо- 
слетку, задовољи оним што је могло бити, и да се 
склони на погодбе које су биле добре свима оста- 
лима, јер су опет биле лакше од неке врсте непо- 
средне турске власти и од неизвесности. Тако ми 


* Гласник ХУШ, 79—80. 

бар, у недостатку извора, замишљамо политичке 
тегобе и тежње, које су могле узнемиривати у то 
време Вука Бранковића. 

Какви су одношаји били међу Вуком и њего- 
вом таштом и шурацима у време кад су се ови 
последњи измирили с Турцима, и кад се изврши- 
ло, с турским одобрењем, преношење моштију Ла- 
заревих, видимо најлепше из „Повесног слова" и 
из описа тога преношења. На граници између во- 
допађе Лаба и водопађе десних Топличиних при- 
тока налазила се граница међу Вуковом и Лазаре- 
вом државом. Кнегиња Милица и синови њени — 
како се лепо из тога списа види — нису хтели ни 
да ногом ступе на Вукову земљу, ни да кроз њу 
пођу у Приштину, као што би сигурно били учи- 
нили да су били с Вуком у мало бољим одношаји- 
ма. Вук као да није могао ићи у Приштину Турака 
ради, али и он, сретавши тело свога таста негде ис- 
пред Приштине, спроводи га подуго кроз своју зе- 
мљу, опет не близу граничне линије, и оставља га 
пре него што је донесено у Брвеник, који није био 
далеко од границе. Све те појединости, које се ја- 
сно виде из „Повеснога слова“, бацају доста свет- 
лости на стање међу двема српским државама које 
су пострадале на Косову, и на стање две године по- 
сле боја на Косову, кад је владу над земљама Ла- 
заревим примио као кнез син његов, потоњи де- 
спот Стефан. 

Баш то што се кнегиња Милица умирила с Тур- 
цима и по тешке жртве од њих осигурала права 
својој држави, као да је још више разорило сваку 
могућност помирења међу њоме и синовима јој и 
међу зетом њезиним Вуком Бранковићем. Вук 
Бранковић остао је да се са својима и даље колеба 
хоће ли и сам да пристане на мир с Турцима, или 
ће на западу, поглавито у Угарској, и у Млецима 
помоћи да тражи. Он се и помирио с Бајазитом, 
отприлике годину дана позније, присиљен непо- 

вољним оклоностима, али одношаји међу њиме и 
Бајазитом нису се могли утврдити. Супарништво 
између Вука и Лазареве породице шкодило је, на- 
послетку, у овај мах највише Бранковићу самом. 
Истом касније, после смрти Бајазитове, од 1402, 
шкодило је оно веома јако васпостављењу једин- 
ства у држави српској, као што ћемо на свом месту 
видети. Удајом Оливере, случајем што је њој по- 
шло за руком да у двору Бајазитову и над Баја- 
зитом самим задобије знатан утицај, и витешким и 
племићским особинама Стефана Лазаревића, но- 
вога кнеза, Лазарева је породица, како се из наших 
сувремених списа види, заузела врло повољан по- 
ложај на двору Бајазитовом. То је много допри- 
носило к утврђењу њеном у самим српским зем- 
љама. Кнегиња Милица, опкружена и потпомог- 
нута најбољим људима онога времена, имала је и 
памети и одлучности и среће да своју државу упу- 
ти политичким правцем који је онда једини био 
могућан, или, да тачније искажемо, који је био 
најмање рђав. Једини стварни начин да се и даље 
колико толико опстане био је у тај мах наравнање 
с Турцима, ма колико да је баш тај начин могао 
бити одвратан људима од акције и од живљег на- 
ционалног осећања. Кнегињи Милици је морало 
бити теже него икоме да на тај правац наиђе, али 
кад је она на њ једанпут и за времена наишла, она 
је тим самим покварила све изгледе Вуку. Њему 
је било остало само да се с њоме измири и да при- 
зна њезину и њенога сина врховну власт, онако 
као што је за живота Лазарева његову власт дра- 
товољно признавао и искрено га потпомагао. Вук 
то није хтео да чини, као што ни синови његови 
нису хтели да пођу тим правцем ни у значајно 
време после Бајазитове пропасти на Ангори, макар 


да им, напослетку, и опет ништа друго није оста- 
ло, јер су их позније околности ипак на тај пут 
пригнале. 

То су узроци из којих су се на Вука Бранко- 
вића и на његову породицу око 1394, на две године 
после његова измирења с Бајазитом, свалиле не- 
среће црња од горе. Између 1392, године помирења 
Бајазитова с Вуком, до године 1394, које је године 
Вук избачен из свога господства, Вук није престао 
да тегли поглавито Млецима и Угарској:. Млечићи 
су га, као одана пријатеља, 9 априла 1394 примили 
за свога грађанина заједно са синовима и наслед- 
ницима. Ваља забележити да у исто време кнез 
Стефан Лазаревић није био добро с Млечићима, а 
био је добро с Турцима. Два, дакле, тадашња срп- 
ска двора, Вуков и кнегиње Милице, пошли су је- 
дан једним, други другим правцем. Очевидно је 
да је Вук ишао са Млечићима и Угарском, а да је 
деспот Стефан био са Турцима, ма да се и он, осо- 
бито позније, у тој својој политици колебао. 


Пошто су кнегиња Милица и деспот Стефан 
били јачи на турскоме двору; пошто Вук није ни- 
како могао да се одлучи да пође правцем држав- 
нога јединства и да према кнегињи Милици и сину 
јој Стефану заузме положај који је већ имао пре 
боја косовскога према кнезу Лазару — кнегиња 
Милица и Стефан пођу према Вуку путем којим 
су могли и којим се поступа према одметницима 
и бунтовницима2. Из тога се види да се и раније 
кнез Лазар сматрао као сизерен, а Вук као васал 


1 Појединости у Љ. Ковачевића о Вуку Бранковићу, 
25—26. Ту је, стр. 31, назначено да се Вук не помиње ни 
међу васалима у боју против Мирче 1394, ни на састанку 
у Серу исте године, што показује да је те 1394 Вук са 
свога господства сметнут био. 


* На основу овога сматрања које је најпре развијено 
према Вуку Бранковићу, мислимо да је и године 1402, по- 
сле боја на Ангори, деспот Стефан дао затворити Ђурђа 
Вуковића, свога сестрића, „за неверствије“, како је запи. 
сао један летописац. Даље ће се у тексту објаснити како 
треба разумети ове борбе. 

његов, иако се према њему с великом пажњом по- 
ступало, и да су кнегиња Милица и деца њена, 
после смрти Лазареве, настојавали, колико су год 
могли, да тај одношај сачувају и надаље. Стога 
кнегиња Милица и син јој Стефан употребе свој 
утицај код Бајазита, те овај Вука збаци и истера 
из његове државе као њихова одметника и про- 
тивника политике наравнања и добрих одношаја 
с Турском. Изгледа да је и Бајазит толико ушао 
у политику Лазарева дома, да је кнегињу Милицу 
и сина јој Стефана сматрао као једине господаре 
у северним српским земљама, а Вука као њихова 
васала, иако је Вук имао свој засебит положај. 
У дубровачким писмима има поуздана беле- 
шка како је Вук Бранковић умро лишен свога го- 
сподства. Летописне белешке казују нам да је Вук 
умро 6 октобра 1398, и две-три помињу да се то 
догодило у Београду. Како су у то време Београд 
држали Маџари, а за Вука се зна да је био с Ма- 
џарима и Млечићима у добром пријатељству, мо- 
же се мислити да је најближе истини то што су 
записали летописи, и онда би се Вук, пошто је 
истеран из својих земаља, био склонио у земље 
угарске. Мавро Орбини, који се могао служити из- 
ворима нама данас недоступним, овако укратко 
црта положај после боја на Косову: „После смрти 
Лазареве остаде господар једнога дела Рашке (Ср- 
бије) Вук, а други припаде Милици, жени Лазаре- 
вој и двојици њених младих синова, Стефану и 
Вуку. Не би за дуго, а између њих се изметнуше 
многе и озбиљне несугласице. Стога се Милица 
обрати на султана, који одузе од Вука Бранковића 
земљу, и даде је својим штурацима, синовима кне- 
за Лазара, порушивши вароши и градове које је 
Вук држао у Србији. Жени Вуковој Мари, и си- 
новима Гргуру, Ђурђу и Лазару би остављено зем- 
ље колико је потребно било да се издржавају. 


Срби и Турци 271 





Турци за себе задржаше два града!. А Вук Бран- 
ковић, којега је турски цар био бацио у тамницу, 
би одмах потом пуштен, али умре од муке, ма да 
се сумња да га је отровала ташта.“2 

Свеколико ово казивање Орбинијево овде ис- 
тичемо зато што се оно тако потпуно подудара 
с оним што смо довде ми сами из домаћих књижев- 
них извора изводили, и што се тачку по тачку 
потврђује сувременим поузданим сведочанствима. 
Горе смо сами показали како су се Вук Бранковић 
и кнегиња Милица и синови њени једни према 
другима понашали приликом преноса моштију 
кнеза Лазара, којега су и једни и други подједна- 
ко поштовали и за свеца признавализ. У својој 
збирци дубровачких писама и записа, М. Пуцић= 
је саопштио оновремену белешку, која јасно све- 
дочи да је Вук Бранковић био лишен свога госпо- 
дарства и државе. Оновремена дубровачка писма 
уверавају нас како је још 1399 у Звечану био тур- 
ски ћефалија Фериз. Љ. Ковачевић је у својој рас- 
прави већ упутио на домаће споменике с познатим 
годинама, који сведоче да су у земљама Вуковим 
1395 и 1397 заповедали кнегиња Милица и синови 
јој кнез Стефан и Вук. Ми ћемо само попунити 
податке на које је он упутио. Љ. Ковачевић је по- 


* На другом месту истога извора помиње се да су та 
два града била Звечан и Јелеч. 


# М. ОгЬіпі, І герло де 21 Зјам. Ріѕаго 1601, стр. 319, 
Види у Љуб. Ковачевића Вук Бранковић, 27—28. Овде је 
превод наново упоређен с оригиналом. 


з У писму Гргура и Ђурђа Бранковића, мајке им 
Маре и брата Лазара, којим су, 29 декембра 1405, после 
крвавог рата са синовима кнеза Лазара потврдили трго- 
вачке повластице Дубровчанима, они помињу осем свога 
оца као претходнике у господству још „великог цара Сте- 
фана и господина светаго кнеза Лазара“. Мопштепја бег- 
Меса Миклошића, стр. 269. 


4 Српски Споменици, І, ХХХ стр. примедаба. 

казао да у време смрти цара Уроша држава Вука 
Бранковића није била ограничена на саму праде- 
довину Дреницу, него да је захватала већи простор, 
који се приближно протезао између Жеговца, Ко- 
знице, Грабашнице, Копаоника, Девича и Црноље- 
ве. На томе простору налажаху се три знатне ва- 
роши, Приштина, Вучитрн, Трепча, и три града, 
Борач, Звечан и Петрч код Неродимље. За време 
властеоских међусобица и утврђивања врховне 
власти кнеза Лазара, после смрти цара Уроша, и 
кнез Лазар и зет му Вук, главни савезник и помоћ- 
ник његов, знатно су раширили своје земље. Али 
Ђураћ Балшић, који је, као што по дубровачким 
белешкама поуздано знамо, после боја на Марици 
и погибије Вукашинове заузео Призрен и призрен- 
ску област, држао је све до своје смрти 1379 године 
и Хвосно (крај око Пећи) и Призрен и призренску 
област, и тек су тада и ти крајеви припали Вуку 
Бранковићу, јер су са земљама његовим граничили. 
Само се не зна да ли се то свршило мирним путем, 
да ли опет ратом’. По томе су иза боја на Косову у 
Вука Бранковића рукама остали сви крајеви око 
Ситнице (и на сву прилику и горњега Ибра, за- 
падно од Звечана, ка Рожају), потом Хвосно и При- 
зрен са својом облашћу. Ти су крајеви на запад 
хватали до висова који граниче десну страну Ли- 
мове водопађе, и до висова који јужно од Новог 
Пазара горњу Иброву водопађу обележавају. Ода- 
тле, са Рогозне, граница је прелазила Ибар и хва- 
тала се Копаоника до водопађе међу Лабом и То- 
плицом (око Преполца) и обухватајући даље што 
иде у водопађу Лаба и Ситнице, свршавала се нег- 
де око Качаника. Готово је извесно да је у време 
боја на Косову држава Вука Бранковића те крајеве 
захватала. Из домаћих споменика јасно се види 
да су после 1394, па по свој прилици све до Баја- 


' И. Руварац, О кнезу Лазару, стр. 143—145, 196. 

зитове погибије на Ангори, у том крају заповедали 
кнегиња Милица и њени синови. Из године 1395 
има хрисовуља кнеза Стефана, којом се руском 
манастиру св. Пантелеимона у Светој Гори дају 
међу осталим црква Спасова у Хвосну, црква 
светога Николе у Лабу, црква св. Јована Претече 
у Црколезу (прилог војводе Новака и Видославе), 
црква матере божије у Драгобиљи (у околини Пећи 
као и Црколез). У исто време кнегиња Милица и 
синови јој, кнез Стефан и господин Вук, исправише 
неку међу на хиландарском имању у Коњуши, 
негде у области Приштине, јер послаше, да тај по- 
сао сврши, Бранка, приштевскога ћефалију, и узе- 
ше старинике из Липљана и Сврчина, за која се 
места зна да су у ситничкој долини око Пришти- 
не!і. Истоме времену припада и даровно писмо де- 
чанско, издато приликом походе тога манастира 
1397, којим кнегиња Милица и њени синови по- 
враћају растурене метохе и земље тога манастира. 
Ту се пише како су дечанске земље „наших ради 
грех од злочестивих језик измаилитских пожеже- 
не и опровржене“; како су они који су ту земљу 
држали пре синова кнеза Лазара, напустили ве- 
лику краљевску задужбину, те су јој имања раз- 
грабљена и скоро опустела. Ту нам се приповеда 
да су земљу око Дечана пленили Турци (сигурно 
после 1389), да су дотадашњи господари (Балшић 
и потом Бранковић) мало бриге водили о манастиру 
и о манастирском властелинству, и да је тада, 1397, 
та земља била у држави Лазаревих синова, али да 
се цело властелинство дечанскога манастира (које 
је, као што је познато, имало земаља и у Полимљу 
и у Приморју) није већ налазило у држави њихо- 


і Миклошић, Мопштепја Ѕегһіса, 262—264. Издава- 
лац је уз ту повељу ставио годину 1388—1405. Ми мислимо 
да би требало ставити 1394—1402, јер су и пре и после 
тога времена оне земље биле у власти Вука Бранковића, 
или наследника његових. 


и 

вој. Тога ради се каже у повељи да се цркви вра- 
Ћћају њена села, „јелика обретајут се и државе на- 
шеј'. И имена села показују само крај у околини 
манастира, а нема ниједнога ни из Лима ни из 
Приморја. Тим смо начисто о горе поменутим гра- 
ницама. 


ІХ 


Турска најезда на Македонију, на Арбанаску и на Зету 
пре и после боја на Косову. Уништавање српских 
васалних држава у Македонији. Турска власт у зет- 
ским Храјевима; нападање на Босну. Пропаст Вука 
Бранковића и његове државе. Положај Деспота Сте- 
фана Лазаревића, јединога тадашњег господара у ста- 
рим државама српским, и његове државе у почетку 
1402 године. Бој на Ангори. 


Баш при овој тачки где има да се запита под 
чијом је руком био останак дечанскога властелин- 
ства, који се налазио у Лиму и у Зети, имамо да 
погледамо на врло велике промене у српским зем- 
љама, које су се догодиле после смрти Марка Кра- 
љевића и Костадина Жеглиговца 1394 године1. Те 
године је румунски војвода Мирча разбио Бајазита 
и његове српске васале; те године је Марко Кра- 


: Један летописац је записао да су они погинули 10 
октобра 1394. Костантин Философ ставља тај догађај у 
годину 6903, која у јесењим и зимским месецима даје го- 
дину 1394. Завет Костантинове кћери Јелене, царице ца- 
риградске, за подушја оца свога, остављен манастиру св. 
Јована Претече у Петри, у октобру 1395, без сумње годину 
дана после смрти, потврђује овај месец и годину изван 
сваке сумње. М јочећ еї Мег, Асіа еі діріотаќа, П, 
260. 


10° 

љевић исказао оне знамените речи, да жели по- 
беду Мирчи, па ма он први у том боју погинуо. 
Тим је за вечита времена остало сачувано како су 
мислила, а како су управо радити морала оновре- 
мена несрећна властела српска. 

Пре те борбе од 10 октобра 1394, владала су 
као турски васали у српским државама ова госпо- 
да српска. Костантин Дејановић (брат му је Драгаш 
раније умро) имао је државу у источној Македо- 
нији, међу Струмом и Вардаром. Границе смо ра- 
није већ обележили. Краљ Марко (или по народ- 
номе Марко Краљевић), с браћом Дмитром и Ан- 
дријом, држао је знатно окрњену Вукашинову кра- 
љевину у западној Македонији, као западни сусед 
Костантина Дејановића, међу Костуром, Охридским 
Језером, Шар-планином и Вардаром. Кнез Стефан 
и брат му Вук држали су, у главноме, земље са- 
дашње краљевине Србије, нарочито целу водопађу 
моравску, а без Мачве (Колубаре и доњега Подри- 
ња). Вук Бранковић држао је земљу око Ситнице, 
горњега Ибра и у пећско-призренском крају. Зем- 
ље даље на северозапад биле су у рукама босанско- 
хумске властеле и господара, који су, према окол- 
ностима угоднијега географског положаја, господ- 
ство своје и даље сачували. Западно од земаља кра- 
ља Марка и Вука Бранковића биле су земље зет- 
ско-арбанаске, о којима овде мислимо нарочито 
говорити, пошто тако заповеда ред догађаја којему 
смо ми почели следовати. 


Кад се 1366 власт цара Уроша сасвим размет- 
ну, а царевина му се жалосно раскомада, три брата 
Балшића, Срацимир, Ђурађ и Балша, који су се 
међу собом добро слагали и помагали, оцепе од 
Урошеве царевине Зету и арбанаско-приморске 
стране, и начине се у њима самостални господари. 
Основавши тако самосталну државу, Балшићи ста- 
ну радити и да је рашире и заокругле, и 1368 го- 
дине освоје Горњу Зету. Прешавши у католике 

(године 1369), Балшићи протерају из Дукађина она- 
мошње господаре, а кад су 1874 међу краљем Тврт- 
ком и кнезом Лазарем дељене земље Алтоманови- 
ћеве, они зграбе Требиње, Конавле и Драчевицу. 
Најстарији брат Срацимир умре у почетку 1373 
године, а Ђурађ и Балша наставе започету поли- 
тику сепаратизма зетско-арбанаскога. Земље хум- 
ске Балитићима је наскоро потом преотео нови бо- 
сански краљ Твртко. Међутим, Балшићи после 
боја на Марици заузму од Вукашинових земаља 
Призрен и Хвосно (пећску област), а пошто су ра- 
зним начинима у средњој Арбанији заузели Драч, 
Берат, Канину, Авлону и Аргирокастрон, они 1380 
преотму од краља Марка Костур, који је он као 
део очине краљевине наследио и све дотле држао. 
Тако Балшићи, мало по мало, користећи се непри- 
ликама својих суседа и сваком удесном приликом, 
у току времена од 1366 до 1380, саставе под своју 
руку пространу земљу од граница Хума па до Епи- 
ра, а на исток до граница које држе обично међу 
Арбанијом и Македонијом. Сви њихови успеси по- 
тичу из разлома Урошеве царевине и из несрећних 
последица боја на Марици. Изгледа да се њима чи- 
нило да им је несрећа њихових источних суседа 
одрешила руке и набавила заклон; изгледа да су 
мање видели велику опасност, која се већ увелике 
ваљала с истока против свију хришћанских госпо- 
дара и држава на Балканском Полуостову. 


Али што они онда нису могли да виде, ми да- 
нас добро видимо. Несрећа је што је политичка 
болест сепаратизма грунула управо у време тур- 
ске навале, кад је највише могла досадити. Док су 
Балшићи грабили останке Урошеве царевине и Ву- 
кашинових земаља, Турци из јужне и средње Ма- 
кедоније, у које им се бојем на Марици пут широм 
отворио, нађу брзо границе Балшићевих земаља, 
те раније него што је дошло до боја на Косову, 
пре праве пропасти српских северних земаља, по- 

коре под турску непосредну власт готово целу Бал- 
шићеву државу, истом, тако рећи, састављену. 

Године 1379 умре и Ђурађ Балшић, и тада 
кнез Лазар и Вук Бранковић оцепе од њихове нове 
државе Призрен и Хвосно (призренско-пећску 
област), коју су они одмах после боја на Марици 
били преотели од краља Марка. Распре Балшића 
са драчким господарем Карлом Топијом наведу 
Топију те, по тадашњем обичају, призове у помоћ 
Турке, и они ударе из јужне Македоније, коју су 
већ држали, на Балшине земље у средњој Арба- 
наској. Балша изађе Турцима на сусрет, и удари 
се с њима на пољу Савру, изнад реке Девола, међу 
Костуром и Бератом, године 1385. Ту је била Ма- 
рица и Косово за господу српско-арбанаску. Ту је 
Турцима командовао Хајредин-паша, бејлербеј, и 
он одржи победу тако да у том боју погине и Бал- 
ша, господар зетско-арбанаски!. 

Место Балшино заузме Ђурађ Срацимировић, 
син Срацимира (најстаријега сина Балше 1); али је 
поменутим бојем потпуно разбијена она зетско-ар- 
банаска држава којој смо горе границе означили, 
и која се образовала међу 1366 — 1385. Турци су 
тим бојем продрли ширимице у арбанаско-зетско 
приморје. Међу њима је тада већ било потурчених 
Арбанаса, и одсад је ваљало рачунати само с про- 
палим останцима старих господара на том крају. 
Одмах после тога боја заузели су Турци Костур, 
Берат и Кроју, а 1386 и Драч. Турски извори кажу 
да је тада Ђурађ Срацимировић морао Мурату и 
Скадар уступити, али да га је добио натраг за неку 
лепу девојку, своју рођаку, коју је дао Мурату“. 
Али у тај мах још није било дошло до Скадра, 
само су Турци ухватили помоћу неваљале и само- 
живе властеле планински крај Дукађин, до самих 


1 Јиречек: Юёјіпу паг. Бшћ,, 298. 
. 2 Наћп, А1Ьапеѕіѕсһе Ѕіцаіер, 325. 

хумских, зетских и српских граница, те тиме ска- 
дарско приморје, остатак државе Балшића, још 
тада оцепили од Србије. Из месеца декембра 1387 
имамо једно писмо Леке Дукађина, арбанаског вла- 
стелина, и Павла брата му, којим дају веру Ду- 
бровчанима да иду слободно и да се ничега не боје 
по њиховој земљи, а царину да дају по закону 
што су пређе давали инем властелом, који су пре- 
ђе настојени на том месте били — — — јер се уми- 
рих с Турци, и Бог ви весели1. Овај докуменат, је- 
динствен из ових арбанско-зетских колебања, има 
баш зато велику вредност. Види се да су Балшићи 
били Дукађине истисли из њихове земље, и да су 
се Дукађини, после погибије Балшине од 1395, као 
турски васали вратили у свој Дукађин, и 1387 већ 
као самостални господари зову Дубровчане да по 
њиховој земљи тргују?. Куд је била та дукађинска 
кнежина у то време, види се по томе што се још 
и данас неки крај северне Арбаније зове тим име- 
ном. Мусакијина хроника бележи да су Дукађини 
држали Задримље. Географија Хаџи-Калфина, у 
којој је стање с почетка ХУН века, али у којој се 
види много старијега, има санџак који се зове Ду- 
кађин. У то време Дукађин је хватао земљу међу 
Херцеговином и Елбасаном с обе стране Дрима, 
осем Скадра и Крајине. У Дукађин је ишао и крај 
ђаковички (Алтињ), Пећ (коју међутим 1387 Лека 
и Павле Дукађини нису дожали), Ђаковица, Плав 
(око језера), Полимље (горње до Бихора), Задрим- 
ље (приморје с леве стране доњег Дрима) и Леш. 


1 М, Пуцић, Српски споменици, ІП, 29. 

2 Да су Дукађини, и то без сумње ова двојица, Лека 
и Павле, Турцима покорили земљу што се потад прозвала 
Дукађином, доказ је и у томе што се земља та од тога 
времена њиховим именом зове. У Турака је био чест оби- 
чај да покорену земљу прозову именом онога господара 
од колега су је ппимили. 

3 Витен ипа Возпа, УЛеп 1812, 145—6; Споменици Срп- 
ске Краљевске Академије, ПІ, 60. Дукађини су се потур- 

У оваким неприликама и присиљен са свих 
страна, Ђурађ П Срацимировић узме кћер кнеза 
Лазара Јелу себи за жену, и сродивши се с Лаза- 
рем, попусти нешто од својих сепаратистичних про- 
хтева, али касно, онда кад је већ и сам мало чим 
заповедао. Кад је у августу 1388 пролазио кроз 
Србију јерусалимски митрополит Михаило, донео 
је Дубровчанима препоручна писма од кнеза Ла- 
зара, од Вука Бранковића и од Ђурђа П Срацими- 
ровића:. То и јесу била тада три српска господара, 
који су се од недавнашње краљевине и царенине 
још држали на ногама и у некој независности од 
Турака. Лека и Павао Дукађин, који су са земљама 
својим стајали међу Балшићем с једне и кнезом 
Лазарем и Вуком с друге стране, нису били у њи- 
ховом друштву, него је њихова земља, таман по 
средини међу нешто самосталне српске земље под 
Ђурђем Срацимировићем у Зети и међу земљама 
кнеза Лазара и Вука Бранковића, била главним 
ослонцем турском утврђењу у Зети и у Арбана- 
ској, као што ћемо одмах видети?. Јер после боја 
на Косову, пре него што су се Лазареви наслед- 
ници и Вук умирили с Бајазитом, турске чете про- 
дру опет до Драча и Зете, где у једном боју заробе 
и самога зетскога господара Ђурђа. 

Кад у боју на Ровинама 10 октобра 1394 поги- 
боше Марко Краљевић и Костантин Дејановић, њи- 
хова смрт би повод да се још већа несрећа сломи 
на све српске васалске земље осем држазе кнеза 





чили, и имали су знатан положај међу турском господом. 
Мехмед Дукађин-заде био је бег у Смедереву, тј. у Ср- 
бији 1543, и притрчао је у помоћ тада нападнутом Будиму, 
како наводи Хамер по турском историку Печеви. 

1 М. Пуцић, Српски споменици ІІ, 29—30. 


# Стога мислим да ће потпуно право имати И. Рува. 
рац што мисли (у књизи о Кнезу Лазару на више места) 
да Ђурађ Срацимировић вије учествовао у боју на Ко- 
сову, јер није могао. 

Стефана Лазаревића и босанско-хумских земаља, 
које су се још налазиле ван турскога домашаја. 
Знамо да је Костантинов брат Драгаш умро пре 
боја на Ровинама, али јесу ли, било Костантин било 
он, имали наследника, није познато. Зна се да су 
Марка Краљевића преживела два брата, Дмитар 
и Андрија. Види се да се Турци на наследство нису 
обзирали, и да су се у овој прилици држали начела 
да је феуд само ономе васалу ком је под уговором 
дат, а после његове смрти да припада владаоцу 
као врховном господару. Јер Костантинову државу 
Турци после смрти Костантинове саставише са сво- 
јим царством, или, боље рекавши, на Костантиново 
место поставише Турчина. Браћи краља Марка 
Турци не хтедоше оставити ни парче земље које 
им је, уживљења ради, давао брат њихов, поги- 
нули краљ, нити им хтедоше признати икакво пра- 
во на братове и очине земље. И Вукашинови си- 
нови Дмитар и Андрија потуцаше се по свету у 
крајњој и великој сиротињи, не могући наћи помо- 
Һи ни у кога, као што вели томе времену близак и 
поуздан извештај. У томе потуцању дођоше у Ду- 
бровник, где их Дубровчани примише лепо, и пре- 
дадоше им оставу оца њихова, за коју они ни знали 
нису, па је нису ни тражили, и с том помоћу они 
оду те себи нађу хлеба негде у Угарској!. Тако 


1 М. Пуцић, Српски споменици, І у додатку стр. 
ХХХ. Јиречек је извадио из дубровачких записа да су 23 
новембра 1895 Дубровчани располагали с новцима краља 
Вукашина као са својима. Изгледа да се мало знало за 
Маркову браћу, и да се мислило да после смрти Маркове 
нема. Ко ни дићи тај новац. Раније се водио засебан рачун 
о тим новцима. Из тог се рачуна види како су 1379 упо- 
требили на неке општинске грађевине 1500 перпера Ву- 
кашинових, а 1380 узели су за другу неку потребу ·од 
истих нонаца 600 златних дуката и 1300 перпера. По тим 
се белешкама нешто дознаје и за количину тих новаца. 


Одлука да се од оставе Вукашинове део краља Марка 

су управо те две јужне српске државе, Костанти- 
нова и Маркова, изгубиле и последњу сенку само- 
сталности тек на крају 1394, пуне 23 године после 
боја на Марици, а пет година и по после боја на 
Косову. Државни састав њихов продужио је, ме- 
ђутим, свој живот и даље у облику феудалних тур- 
ских пашалука, који су се изнајпре образовали 
следујући готово без изузетка административним 
целинама раније хришћанске владавине. За трећу 
и четврту српску државну творевину у Македонији, 
за деспотовину Угљешину и војводину Богданову, 
не зна се кад су се и како у пашалуке прометнуле. 
Само се Богданова држава, као што ћемо на свом 
месту видети, помиње и много позније, опет под 
Богданом, као васална држава са хришћанином 
тосподарем. 


То је главни ток догађаја после 1394, када је 
још једанпут дошао ред да се наново стешњују 


изда брату његовом Дмитру учињена је 6 августа 1399 у 
Већу умољених под угодбама које су раније при прва три 
дела употребљене. Из тога се види да је остава Вукаши- 
нова имала три дела, од којих је један био Марков, други 
ваљда Дмитров, а трећи Андријин; да су делови, осем 
Марковога, раније били дигнути, и да су тада Дубровчани 
пристали да Дмитру исплате и Марков део. пошто је Дми- 
тар доказао Дубровчанима да иза Марка није остало за- 
конитих наследника, и пошто се примио да он према њима 
носи одговорност, ако би је било. Остаје питање: зашто се 
Марков део исплаћује само Дмитру, и куд је био Андрија? 
Андрија је морао раније дићи свој део, па умрети или 
погинути. Овај Дмитар је примио новац негде у почетку 
септембра 1399 (јер је 2 септембра одлучено што треба за 
исплату) и потом је отишао у Угарску, где се у години 
1404 и 1407 помиње као велики жупан зарандски и као 
краљевски заповедник града Вилагоша (И. Руварап у 
Гласнику ХІХ, стр. 38). Једно дубровачко писмо у Пу- 
цића (1, 27) помиње како је тада Дмитар Краљевић навра- 
ћао Дубровчане да не пропусте некакве турске посланике, 
који су хтели да пређу преко мора, али како га у томе 
Дубровчани нису хтели послушати Јиречек, Саг гой 
273—274, напомена 131 и 132. 

права и снага и српских северних држава. Пои- 
менце су и највећма турској сили на реду биле; 
држава кнегиње Милице и њених синова; држава 
Вука Бранковића; држава Ђурђа Срацимировића. 
Те су три једна до друге (с узаним прекидом Ду- 
кађина), од Јадранског Приморја па скоро до Стру- 
ме, стајале на реду турској сили. 

Турци су у овај мах почели са западнога кра- 
ја, државом зетском и државом Вука Бранковића. 

У овој новој кризи, као што ћемо видети, др- 
жава кнегиње Милице и синова јој и опет не само 
није претрпела никаквих штета, него се још уве- 
личала и раширила. Да тај свршетак лепше по- 
кажемо, почећемо од државе зетске, јер су зетски 
догађаји тога времена најмање познати и најне- 
потпуније осветљени. 

У предговору к првој књизи „Српских споме- 
ника”, М. Пуцић је по дубровачким записима за- 
бележио како су Турци 1394 освојили Зету и српску 
властелу сатерали у Приморје. „Ражалости се ре- 
публика над несрећницима, и одмах им пошље је- 
дан сплав и подоста новаца, да би могли скупити 
своје и прибјећи у Дубровник; али се државна 
власт не оставља него животом, стога они не при- 
мише понуду; само се укрца и дође у Дубровник 
жена Радича Санковића. Изнова им република по- 
шље по суху поклисаре, Добра Бинчулића и Мар- 
толицу Цревића, да их свакојако призову к себи, 
али на путу поклисари упадоше у Бајазитову вој- 
ску, и Турчин, премда варвар, пропусти их без 
ниједне штете. Бајазит бијаше одавно благонаклон 
Дубровнику, те и пре бијаше једном послао ска- 
дарског свог управитеља Шаина да уговара с ре- 
публиком трговачки уговор, али како Турци без 
мита ништа не чине, а република не хтеде онда 
подмитити Шаина тако се он поврати кући без да 
је што учинио (стр. У)". У истини Скадра није био 
узео Бајазит, али су још израније, после првих 

Муратових победа над Зећанима и Арбанасима, 
Турци држали више земаља у околини Скадра, 
поглавито пак међу Скадром и Србијом, тако да је 
још пре боја косовскога пут међу Зетом и Србијом 
био пресечен низом турских посада и освојења. У 
овај мах, управо 1395, Турци су теглили поглавито 
к Босни, и зато су освојили сву Зету, и горњу и 
доњу, и све земље Балшићеве између Приморја 
и Вука Бранковића државе, до граница Хума, а то 
су земље око Зете и Мораче и горња долина Таре 
и Лима. У ово време је Ђурђу Срацимировићу оста- 
ла само Крајина (међу Скадарским Језером, Боја- 
ном и морем) и права Црна Гора. У тој неприлици, 
не уздајући се да ће он моћи одбранити Скадар, 
он га је заједно с округом уступио 1396 Млецима. 
Тим је између заосталих му земаља и Турака на- 
чинио преграду, која му је бранила оно што му 
је још било остало међу морем и међу Скадарским 
Језером. 

Има читава гомила писама којима се пстврђује 
до потпуности ово што је наведено. Године 1396, 
марта 28, Дубровчани већ пишу „поштеному при- 
јатељу кадији у Глухавици", који је од њих тра- 
жио да само њему плаћају царину, и да само на 
Глухавицу пролазе трговци. Дубровчани се од тога 
бране, и траже да се пут по вољи бира. Тим се 
писмом сведочи да су Турци већ били пресекли 
пут међу Дубровником и Србијом, јер се Глухавица 
или Луковица налазила негде на горњој Тари, или 
око Никшића. Пре априла 1399 писа Дубровчанима 
турски велики војвода Пашаит, позивљући их да 
шиљу своје трговце за Србију на Морачу и на 
Лим, дајући им веру своју и „господина цара ве- 
ликога Бајазита“, и нуди им помоћнике с вером 
„до Мораче". Пашаит је, потом, био војвода у пре- 
делима. око Зете, Мораче и Лима, а путови између 
Србије и Дубровника били су онда већ у турским 
рукама. Да је Џашаит. био на истом месту још у 

мају 1398, сведочи писмо дубровачко од 26 маја 
13981. Да је и Тара била већ под командом Пашаи- 
та, сведочи дубровачко писмо од 23 јула 1399 ње- 
говом заступнику војводи Сархану, како су Турци 
с некаквим власима опљачкали на Тари дубро- 
вачке трговце?. Исте 1399, декембра 10, пишу Ду- 
бровчани истоме Пашаиту да се трговцима који иду 
на Брсково наплаћује само једна цариназ, и то 
исто пишу истога дана и ћефалији звечанском Фе- 
ризу, који је био у Вука Бранковића земљи, даље 
на путу трговцима, који би прошли на Брсково, и 
трећему војводи Саржи (7Саражи), којему се туже 
за пљачку Дмитра Гономе, о чему говоре и првој 
двојици, али коме не говоре ништа о Брскову. Бр- 
сково, дакле, главно место трговачко у горњој Тари 
и главно прелазно место на горском путу између 
Приморја, Лима и Рашке, тада је било већ у тур- 
ским рукама. Позније, године 1413, има једно писмо 
Балабан-бегу, субаши крујском и рабанскомї, у 
коме се истоме говори да „господује Круј и Арба- 
нашку земљу", те је, може бити, ту био и овај 
Саража. 

Пошто су у овај мах Турци с непосредном сво- 
јом управом први пут дошли у непосредни додир 
с Дубровчанима, природно је да је тада Бајазит 
слао к њима и посланике зарад трговачких уго- 
даба, и да је тражио српски доходак као власник 
српских земаља из непосредне близине Дубров- 
ника. Пуцић (Српски споменици, 1, У) помиње да 
је то било први пут 1398, па и опет 1399 (стр. УІІ), 
али су у овај мах Дубровчанима римски папа и 
угарски краљ забранили да се равнају с неверним 
Турцима. 


уцић, І, бр. 49. 

Из ових поузданих података можемо с потпу- 
ном сигурношћу извести да су се Турци још 1395 
утврдили и у Зети и у Морачи и на горњој Тари 
и на горњем Лиму и у Дукађину, те заузели чвор 
планински међу Босном, Хумом, Зетом и Србијом. 

Она иста турска експедиција која је заузела 
Костантинову државу међу Струмом и Вардаром, 
која је оставила без земаља браћу Марка Краље- 
вића, која је стерала у Крајину Ђурђа Срацими- 
ровића и одузела му земље, одузела је земље и 
Вуку Бранковићу. Љ. Ковачевић је већ посведочио 
да је Вук Бранковић изгубио владалачку власт на 
крају 1394 или 1395 у почетку!. Мало више на- 
значили смо из Мавра Орбинија како су Турци 
земље Вукове одузели па дали кнез-Лазаревим 
синовима, порушивши у њима градове и задржав- 
ши за се два зрада, Звечан и Јелеч. И заиста се 
1399 као знатнији господин турски на том крају 
помиње ћефалија звечански Фериз. О њему Ду- 
бровчани пишу 7 октобра 1399, како им је донео 
лист Бајазитов, којим опуномоћава Пашаита да је 
у име његово свршено што би он свршио с Ду- 
бровчанима. Пашаит је тај посао поверио Феризу, 
ћефалији звечанском?. Мало више смо навели како 
од тога посла није било ништа. 

Међутим, враћајући се на турску окупацију 
западних српских земаља између Арбаније, Хума, 


у У млетачким актима, што их је издао пок. др. Ј. 
Шафарик, забележено је да је 9 априла 1394 Вуку Бран- 
ковићу издата привилегија на млетачко грађанство. То 
би показивало да се Вук и сам неком злу надао. — 

* М. Пуцић, 1, бр. 47. У тексту је 4лФ 81и на Бечански 
У латинском-тексту у примедбама (ПІ) Кепз СерҺі!Шае 
Ѕиг2авпі. Да бисмо сасвим били начисто, г. Л. Зоре је по 
мојој нарочитој молби погледао у оригинал писма бр. 47 
и известио ме да у оригиналу пише звғчанкски. Кад је 
М. Пуцић своју књигу радио, места су ова била тако мало 
позната да је свакоме лако било погрешити. 

Приморја и Србије, извршену у години 1395, мо- 
жемо је према наведеним свима подацима форму- 
лисати у овоме што следује. 


Заузевши од стране Скопља и Охрида Дука- 
ђин, Подримље, Зету, Морачу и пределе Горње 
Таре и Лима са Ђаковицом и Алтином (које у 1397 
кнегиња Милица и кнез Стефан не помињу „у сво- 
јој држави"), и истеравши Вука Бранковића из ње- 
гаве земље, Турци су тада, како каже М. Орбини, 
и како се домаћим сувременим споменицима до- 
казује, један део Вукове земље, а наиме Ситницу, 
Лаб с Вучитрном, Дреницу и Метохију с облашћу 
пећском и призренском, уступили кнегињи Мили- 
ци и деспоту Стефану, те су ови те крајеве спојили 
са земљама које су већ и раније држали. Северни 
пак део, Звечан и Јелеч с горњом долином Ибра, 
која се преко Рожаја везивала с новозаузетим зем- 
љама у Полимљу и Зети, Турци су задржали за 
се, из својих стратегичких разлога. На тај начин 
ми тумачимо појаву турскога ћефалије у Звечану, 
и тиме објашњавамо што се тај ћефалија налази 
под руком и под заповестима оног истог турског 
великог војводе који се налазио у новозаузетим 
зетским земљама!. Према томе је 1395 било већ 
нестало Вукове државе и Зете (осем онога угла 


1 Осем тога, Турци су имали још неких посада, и 
чинили су иступе и у самој васалној држави. 5 ангуста 
1398 писаше Дубровчани кнегињи Милици и кнезу Сте- 
фану: „Величаство да ви узна: чусмо како Турци забав- 
љају нашијем трговцем а у земљи господства ви, а брез 
ниједнога њих сагрешења, и чусмо како величаство ви је 
поисҡало за њих слобоштине, и много усрдно захваљу- 
јемо вашој милости и молимо господство ви, још поц- 
штите, како да остану у својих слобоштинах, како су би- 
вали“, М. Пуцић, І, бр. 28. Октобра 8. 1398 пишу Дубров.. 
чани опет кнегињи Милици и кнезу Стефану како су 
Турци узели на Лиму 5000 овнова, и како су у Ваљеву 
ухватили трговце с товарима и одвели их. Изгледа да је 
таквих спорова било сваки час. 

у Крајини и у Црној Гори), нестало македонских 
васала, и изван Босне и Хума остала је још као 
једини представник српске државе кнежевина кне- 
тиње Милице и синова јој, увеличана Вуковим 
горе поменутим земљама. 

Да се доиста у то време никаква више српског 
хришћанског господара није налазило у свима ста- 
рим српским земљама, види се разговетно из су- 
времене дубровачке преписке. Године 1396 новем- 
бра 13 писаше Дубровчани деспоту Стефану, за- 
хваљујући му што се „помучио и испросио милост 
од великаго господара нам, како да наши трговци, 
слободно греду по земљи господства ви с трзми, 
без свакоје забаве:“. Мислимо да то значи да је 
Стефан израдио слободан пролазак за дубровачке 
трговце и њихов трг из Србије и у Србију кроз 
горе речену турску земљу, којом је Дубровник од 
Србије био одвојен, а туда су баш ишле главне 
комуникације између Дубровника и Србије. Го- 
дине 1397, октобра 1, Дубровчани се жале кнезу 
Стефану како је њиховим трговцима „дана забава 
од Турчина, и зато су уздржани ип заручени". У 
том се писму читају знамените речи: „И знамо 
јер божијом милошћу чувено ви је пред царем за 
све?”. Међутим, пошто се у Турака тада био удво- 
рио кнеза Стефана противник Никола Зојић, Ду- 
бровчани, по свом обичају, пишу и њему, и моле 
та да им буде у помоћи код Тураказ. Има још више 
писама дубровачких из 1395 до пред крај 1402, из 
којих се види да се за српске послове у свем том 
времену они нису обраћали већ никоме другом до 
кнегињи Милици и кнезу Стефану, који је с Тур- 
цима за све то време остао у врло добром складу, 
и у писмима се помињу и његова и мајчина му 


2 М. Пуцић, І, бр. 12. 
* М. Пуцић, І, бр. 15. 
° М. Пуцић, І, бр. 15. 

путовања к султану!. У писму од 5 марта 1399 пи- 
саноме кнегињи Милици читају се речи: „Море ви 
милост знати, јер од постанија нашега града имали 
смо и имамо законе и увете с господом српском, 
с царем Степаном и потом бившом господом, и да- 
нашњи дан тај закон имамо да је Дубровник сво- 
бодно место всакому чловеку малому и великому 
— и тези све законе нам је господство ви потврди- 
лог“, По речима овим, осем кнегиње Милице и ње- 
них синова већ у тај мах није било српске господе 
у власти — сва су била бивша. 

Да је ово разумевање правилно, види се по 
томе што после смрти Бајазитове, од 1402, онда кад 
су се Вукови синови повратили били у своје зем- 
ље, кореспонденција тече друкчије, и тада се често 
о једном истом послу и једног истог дана писало 
и деспоту Стефану и Ђурђу Бранковићуз. За цело 
то време Бранковића је било сасвим нестало, зато 
што нису имали никакве државе и што су негде 
живели као приватни људи, трошећи стару теко- 
вину или задужујући се. За Бранковиће је потом 
пре коначне пропасти Србије најгори био период 
од 1395 до краја 1402. Тих година су они били са- 
свим сломљени и без икакве власти. Тих година 
су они постали били што и друга обична властела, 
а све је била присвојила породица кнеза Лазара. 
Баш с краја тога периода имамо једно писмо ду“ 
бровачко, писано госпођи Мари, господину Гргуру 
и Ђурђу, 21 фебруара 1402, у коме им јављају 
како су њихови (Бранковићеви) посланици, вла- 
стела Бранислав ризничар и Добровој ђак (секре- 
тар), долазили у Дубровник с њиховим пуномоћ- 


1 Види М. Пуцић, І, бр. 22, бр. 24, бр. 28, бр. 30, бр. 
32, бр. 53, бр. 54, бр. 55, бр. 64, бр. 69, бр. 73. 

° М. Пуцић, І, бр. 32. 

з Упореди на прилику М. Пуцић бр. 115 и 116 из то- 
дине 1405, наскоро после мира којим су се Бранковићи у 
своје земље повратили. 

ствима и како су им Дубровчани дали „све што 
би валцега, и не оста веће у нас ништор од валцега, 
да молимо много зосподство ви, не забавите им ако 
су много стојали, јер их ми уздржасмо за ваше 
воље и наше, како те ви казат!“. У једном позни- 
јем запису Дубровчани су забележили како су же- 
на и синови Вука Бранковића били ожалошћени 
ради изгубљеног господства, и како су тражили 
своју оставу од Дубровчана, коју су им они испла- 
тили „не обзирући се на велике и стралине претње 
султанове, који је непрестано тражио Вукову 
оставу". По томе каже како се Вукова породица 
помоћу те оставе и с помоћу и саветима Дубровча- 
на вратила у своје господство и државу, те се и 


онда у њему находила кад су те речи писане, 


Показано нам је у горе наведеном писму с дансми 
годином кад је свршено то подизање Вукове оставе. 
То је било 21 фебруара 1402. Мање од годину дана 
потом Вукова жена и синови јој доиста су већ били 
у своме господству, али поглавито благодарећи 
смрти Бајазитовој и безобзирности њиховој спрам 
своје властите отаџбине, као што ћемо ниже на 
свом месту видети. Дубровачка горе наведена хва- 
ла у овај мах или се не правда потпуно, или ни 
Дубровчанима самим не служи на похвалу. Уоста- 
лом, они су били трговци, и њихово је било да се 
брину за своје материјалне користи, изван којих 
се Дубровчана и Дубровника у то време мало што 
тицало. Тешко ово време за Бранковиће помиње 
се још једанпут у једном дубровачком писму, упу- 
ћеном њима 24 септембра 1409, у коме се Дубров- 
чани нешто жале на њих, па им помињу: „јер 
када ви је била нужда и усилост, да ви смо писали, 
да кому зоде од нашијет властел и грађан преда- 
сте вашеза имања, да тој ми примамо да је по- 


1 мМ. Пуцић, І, бр. 67. 
° М. Пуцић, І, прим. ХХХ, 

стављено у наш комун“. Дубровчани се у том 
писму одричу толике одговорности, али се у пре- 
писци и у првим одношајима Бранковића међу њи- 
ма и Дубровчанима осећа опорост, коју изазивљу 
Бранковићи или неуредностима или жељом да што 
више себи приграбе, што је, рекли бисмо, доказ 
њихових дугова, у које су их морале бацити оне 
године без државне власти. 

Тако у 1395 кнез Стефан Лазаревић и његова 
мајка, као верни турски савезници, саставише са 
својом наследном државом, коју су 1391 повратили 
под пуну своју власт удајом Оливерином, и већи 
део државе зета свога Вука. Самога Вука и све 
његове оставише, тако рећи, без ичега. На тај се 
начин свршио и први период оне распре међу по- 
родицом Вука Бранковића и кнеза Лазара која се 
заметнула одмах после боја на Косову. 

У каквом је положају кнез Стефан Лазаревић 
стајао тада према Бајазиту и Турцима, види се по 
томе шта је даље радио. После тога био му је го- 
тово први посао да верност Турцима покаже, во- 
јујуһи с њима заједно на своју браћу у Босни. 
Турски је план био да крше што могу. Пошто су 
оставили на миру кнеза Стефана Лазаревића и ње- 
гову мајку, чекајући за њих други згоднији трену- 
так, имали су утолико више својих разлога да ра- 
шчишћују с осталима. Пошто су 1395 свршили 
с Краљевићима у Македонији, с Вуком Бранкови- 
ћем и Ђурђем Срацимировићем, одлучили су се да 
побу на Босну. То су учинили 1396. Једини зао- 
стали српски васал, кнез Стефан, пратио их је у 
том рату, из којега имамо неколико поузданих 
спомена. Стефанов животописац Костантин сам 
приповеда драгоцене ствари. Две године после боја 
на Ровинама и погибије Костантина Дејановића и 


Марка Краљевића (10 октобар 1394) — дакле 1396 


: М. Пуцић, І, бр. 182. 

„посла цар неисказану множину војске на Босну, 
са синовима својим, с којима пође и овај христо- 
љубиви кнез Стефан. Тада је био толики снег да 
су о њему знали што казати само вајкадашњи 
старци. Они који су секли дрва и ложили ватре по 
вртовима, казују да је огањ, кад би се разгорео, 
толико се спуштао наниже да су топлину осећали 
око огња тако подалеко да му се примицати нису 
смели. Ради те толике зиме, од војске и заробље- 
ника мало се ко вратио својој кући. Зато су и 
опет налазивали на овога христољубивоза као 
да је он крив за ту погибију, али пошто му је Бог 
помазао, ништа му нису могли досадити ҡлевет- 
ници1“, Овим последњим речима казује се јасно 
да та политика није била популарна. Народ у њој 
није могао ништа како треба ни видети ни разу- 
мети, и зато је није ни волео. Овај рат помиње и 
летописац под 6985 год. (1396 кад се узме зимње 
доба) бележећи: „погибоше Турци на Босни. — 
Оде Мамут-тала на Босну, и погибе тамо“. О истом 
је рату реч и у дубровачком писму деспоту Сте- 
фану од 13 новембра 13962, у коме се каже да су 
неки дубровачки трговци пошли у Србију на Ку- 
шлат (близу Зворника) зато што су остали путови 
из Дубровника у Србију, махом преко лимске до- 
лине, заузети „војсками босанцијеми“. Још се и 
у једној белешци дубровачкој, писаној латинским 
језиком, спомиње тај исти рат речима: Гле Јап. 
1398 Нишз Рагаућ сит тарпа аџапш аје Тигсћогит 
еї Ѕс1ауогит шутаућ Вовапата еі #11 дергедаћ јез, 
Ту нам се допуња наш летописац и казује да је 
Мамут-паша био син великога војводе турског 
Пашаита, о коме је малопре говорено. Летопис је 
погрешан, јер место 1398 треба да стоји 1397. Тим 


1 Гласник ХІІ, 270. 
2 М. Пуцић, Српски Споменици, бр. 12. 
3 М. Пуцић, прим. 11. 

је исцрпено оно што смо могли дознати о томе 
рату. Али ма да овака политика кнеза Стефана 
није била радо гледана, она је Србији користила, 
и кнез Стефан је, како ће се видети, махом наста- 
вио да је се држи, и држао је се доиста све до 
смрти Бајазитове на Ангори. 

И само држање кнеза Стефана према Бајазиту 
у време боја на Ангори (20 јула 1402) објашњава 
нам у многоме положај међу Турском и државом 
кнеза Стефана. Врло велики интереси и земаљски 
и Стефанови у томе су тренутку просто висили о 
животу Бајазитову. И кад ми данас видимо да је 
кнез Стефан бранио у то време Бајазита свеколи- 
ким јунаштвом својим, не треба да мислимо да 
је то кнез Стефан чинио из витешке галантности, 
већ из својих властитих интереса. По цену васал- 
ства Бајазитова и ради личне љубави с њиме, кнез 
Стефан је држао тада целу неокрњену земљу свога 
оца и покрај ње део земље Вукове, што му ни 
отац држао није. Кнез Стефан је, дакле, по сили 
поменутога свога положаја у тадашњој политич- 
ној ситуацији, држао више него кнез Лазар кад 
је на Косову погинуо. И он, ако је бранио Баја- 
зита, имао је за то својих неоспорних разлога. Бој 
на Ангори, велики историјски догађај, бацио је 
последњу светлост на ову ситуацију која се управо 
од 1395 до 1402 није ни у чем мењала, и по томе 
је трајала пуних седам година. Опстанак или про- 
паст Бајазитова, која се имала одлучити у боју на 
Ангори, била је и за поменуту ситуацију питање 
опстанка или пропасти, пошто су у оно време про- 
пашћу или смрћу владаочевом сва права довођена 
у питање. Зато нам се у време боја на Ангори та 
ситуација и показује у пуноме своме напону, у 
стању у ком је имала и да се даље одржи, или да 


се сасвим у комаде распрсне. 


Две су ствари које нам казују и наши и тур- 
ски извори. у својим белешкама о боју на Ангори. 

Једна је, да султан Бајазит у некадашњим срп- 
ским и бугарским земљама на северној страни 
Балканског Полуострва није имао никаквога већег 
васала од кнеза Стефана, а друга је, да су одно- 
шаји међу Бајазитом и кнезом Стефаном и међу 
Бајазитом и Оливером били што бити може бољи. 
У тај мах избија на видик веза међу кнезом Сте- 
фаном и сестром му Оливером, Бајазитовом сул- 
танијом; у тај мах се истичу користи које је Србији 
чинила кнежевска јој кћи, а турска султанија Оли- 
вера. Она, дакле, политика, која је у 1391 после 
помирења међу Бајазитом и кнез-Лазаревом удо- 
вицом и децом започета удајом кнегињице Оли- 
вере и тадашњим порабоћењем Србије под турску 
врховну политику, била је године 1402 у своме 
вршку. И једна и друга страна биле су пуно задо- 
вољне једна другом. Белешке из времена кад се 
догодио бој на Ангори показују нам да је Оливера 
иу султанскоме харему умела да одржи прво ме- 
сто, и да задобије и одржи љубав беснога Бајазита. 
С друге стране искреност којом је кнез Стефан 
послужио Бајазита у боју на Ангори, сведочи како 
је и Стефан са своје стране био задовољан, и како 
је налазио да му ваља свом снагом подржати како 
Бајазита тако и цело политично стање које је ви- 
сило о Бајазиту. О овоме се потпуно слажу сви 
оновремени извори, које ћемо одмах редом пре- 
листати. 

Почећемо приповедањем службенога живото- 
писца Стефанова, Костантина Философа. „Бајазит 
— пише он — сабра сву војску своју и источну и 
западну (тј. и из Азије и из Европе), и поручи и 
покојном кнезу Стефану да дође с војском што је 
могућно одабранијом. А Демир (Тамерлан) уђе у 
земљу и стаде пљачкати. Бајазит појури на њ, ми- 
моиђе га нехотице, али се с њим нађе и удари на 
Ангори. Учини се бој, и један на другога полетеше, 
Колико се пак војске персијске (тј. Тамерланове) 

на покојнога (тј. на кнеза Стефана) одлучивало, он 
је свакад одбијао, и непрестано су се узмицали, 
оштрицом мача и копља српскога сатрвени. Видећи 
пак да мнозе гомиле силом великом опкољавају 
цара, и хотећи за ослободити, Стефан је тритут 
улазио у бој секући и побеђујући. И вратио се кад 
је видео да се и његова војска смањује. А сви 
признају, и на све стране се чује величина његове 
победе у томе боју“. Ове последње речи Костанти- 
нове могу се још и данас потврдити. И турски ле- 
тописци хвале држање кнеза Стефана у боју на 
Ангори. Леунклавијев турски летописац казује 
како су у боју на Ангори турске чете из Анадолије 
главна војска, на коју се Бајазит највише уздао, 
издале и прешле к Тамерлану. „Само један син 
Лазарев држао је са својом војском стално против 
непријатеља и борио се храбро. Кад је то видео 
Демир (Тамерлан), рекао је: Гле, како су љути и 
помамни они дервиши! А неко му је од саветника 
његових рекао: Нису оно дервиши, него хришћани. 
Тада и Лазарев син опази да сам себе узалуд мори, 
борећи се тако страсно. Јер су већ и сами Турии 
сви навалили у бежање“. Халкокондила, један 
од писаца који се могао још извештавати од сувре- 
меника тога боја, каже такође да су се „Срби бо- 
рили као ваздашњи јунаци, сваке похвале достој- 
но, и да су са великом жестином напали на Џага- 
тајце, занесавши се у борби“ тако да је Бајазит 
морао враћати њих и војску европску. Велику 
вредност има казивање историка Дуке, који је 
такође могао извештавати се од сувременика, и 
који се цени као писац веома поуздан, и он је о 
Бајазитовом времену нарочито опширно писао. 
Као помоћну васалну војску он разговетно помиње 


1 Јоћ. Іецпсјауіі, Аппајез зиЊапогит оһћтапідагит. 
Міғрпе, Раїіто!оріае ргаесае СІІХ, 596—597. Стефан је у 
томе тексту погрешно назван Вуков место Лазарев син. 

многе копљанике, оклопнике Стефана Лазаревића, 
шурака Бајазитова, и број њихов бележи на 5000. 
Дука, као и Стефанов животописац Костантин Фи- 
лософ, бележи како су Татари били опколили Ба- 
јазита, и како је Стефан са својих 5000 оклопника 
јуначки јуришио, те га ослободио. Татари устукну 
и раздвоје се, али не могавши досадити гвожђем 
оклопљеним војницима Стефановим, почну састраг 
коње у сапи тући. Срби се на то врате, и ударе 
наново, и Татари наново устукну. Стефан се тада 
примакне к Бајазиту и стане га склањати да бежи, 
али узалуд. „Видећи Стефан — прича Дука — шта 
ће бити домало, узме своје и Бајазитова сина Му- 
сулмана и удари наново на противнике, који су се 
опет били густо скупили око њега, с муком се ве- 
ликом пробијајући кроз њих, погубивши већи део 
својих и поубијавши сам собом многе непријатеље. 
Одатле Стефан одмах крене у Брусу, одведавши 
са собом и Мусулмана:!“. 

Цинкајзен, који је више извора при руци имао, 
наводи да је европском војском заповедао Стефан, 
да је он у један мах, кад је та војска мало попу- 
стила, као муња собом полетео к њој, да је на 
више места пробио Тамерланове редове, да је 
с леђа војску Тамерланову подухватио и љуто је 
штетио, јер су његови оклопници мало страдали 
од стрела татарских, које су више њихове коње 
убијале. У томе су се војници његови жестином 
борбе сувише одвојили од средишта, где је Баја- 
зит стајао са 10000 јањичара, и Бајазит, попла- 
шивши се да га Татари не оцепе и не покоре, за- 
поведи им да се поврате. Кад су то учинили, и 
преко воље, Татари помисле да Бајазитове чете 
уступају, нападну их наново с огорченом жести- 
ном, и разбију их. У тај мах издаду Бајазита Тур- 
ци Селџуковци, који су знали да су њихови од 


' Рисае, Ніѕіогіа Вуғапііпа, Воппае 1834, 66—87. 

османовских Турака протерани кнезови у Тамер- 
лановој војсци, и тим се бој коначно реши тако да 
и сам Бајазит и све његове главне војводе допадну 
ропства. Још у последњем моменту Стефан је на- 
ваљивао на Бајазита да себе спасава, али га Ба- 
јазит, расрђен горчином и несрећом, није хтео по- 
слушати, него се узалуд са својих 10000 јањичара 
борио до саме ноћи, и наканио се да се спасава у 
последњем часу, кад већ то ни могуће није било. 
Стефан је са својом војском још штитио повла- 
чење Бајазитових синова Сулејмана и Мехмеда, 
а сам је, као што Дука каже, повукао се ка Бруси. 

Ове појединости о боју на Ангори имају цену 
за нашу историју поглавито у томе што се из њих 
види у каквим су се изврсним одношајима налази- 
ли кнез Стефан и султан Бајазит, и што нам по- 
средним начином осветљавају горе наведено стање 
државе Стефанове, у којем је био стварни узрок 
тога понашања Стефанова. Халкокондила, гово- 
рећи о супарништву Бајазитових синова, говори 
за Стефана како је после смрти Лазареве он „при- 
мио начелство, те се држао као господар, живо по- 
мажући Бајазиту кад би год исти помоћ од њега 
потражио?“. То је још једно сведочанство ономе 
што смо изводили. Нова сведочанства, која ће нам 
последицама још боље објаснити све што је на- 
пред наведено, наћи ћемо у опису догађаја који 
су у српским земљама следовали боју на Ангори, 
и којима је била узрок смрт Бајазитова. 

На овоме месту имамо разлога да се још за- 
држимо при одношајима међу Стефаном и Баја- 
зитом, служећи се оном светлошћу која у причама 
о боју на Ангори показује какву је вредност на 
турском двору и код Бајазита самог имала Стефа- 


1 2іпКкеіѕеп, СезгсМећ(«е Чез оѕт. Нејсћез іп Еџгора 1, 


371—372. 
* ІТаопісі СћаЈкокопдујае һіѕіогіагит Ибл десет. Ра- 


гіѕ 1866, стр. 178, глава четврта. 

нова сестра Оливера. Јер је ту други узрок којим 
се објашњава све оно што је напред наведено. 

Од Оливерине удаје за турскога султана па 
све управо до боја на Ангори, ништа нема забеле- 
жено о њојзи, макар да се у многим догађајима 
може видети да она није заборављала ни на брата 
ни на отаџбину. Приче о боју на Ангори иставиле 
су је као прву султанију и као жену која је имала 
знатно место и у двору и у срцу Бајазитову. Ко- 
стантин Филозоф говори како су Оливеру Тамер- 
ланови људи узели као робињу сь пвскаи Бамзито- 
ван и како је Стефан, после боја, послао Та- 
мерлану нарочитог посланика (Аидина—Радосла- 
ва) по другим неким пословима, и да изиште 
сестру његову, што је с великом мудрошћу заиста 
и извршеног. Леунклавијев турски летописац бе- 
лежи како је Тамерлан ишао и у Брусу, и онде 
ризницу Бајазитову опленио. Халкокондила прича 
како је том приликом Тамерланова војска заро- 
била у Бруси и жену Бајазитову Оливеру. Али 
мало потом исти Халкокондила казује како је 
Бајазит Лазареву кћер волео вилце нето све друге 
своје жене, и како та је свуда и у ратове пратила, 
Кад је доведена к Тамерлану, овај је наредио да 
му пред Бајазитом, мужем њеним, вино служи. То 
Бајазита страховито расрди, и он планувши про- 
говори Тамерлану: „Што чиниш, нити је твога оца 
нити твоје мајке достојно; јер како су ти и отаци 
мати глупаци и сиротани, зар ти пристоји да сра- 
мотиш царско дете и царску жену и да бешчастиш 
оне који су ти, по природи њиховој, господари!“ 
Исто то наводи и Мавро Орбини нешто друкчије. 
Он каже како је Оливера заробљена заједно с Ба- 
јазитом, па приповеда како је једном после тога 


* По Франци, І, 19, изгледа да је то било одмах по- 
сле боја. · 


2 Гласник ХД, 216. 

Тамерлан давао гозбу својим татарским велика- 


‚ шима, па је на ту гозбу дао донети Бајазита за- 


творена у гвозденом кавезу, а Оливери је наредио 
да пред Бајазитом служи јело његовим гостима, 
заповедивши да јој се отсеку све хаљине ниже 
појаса, еда би и њу и Бајазита што више осрамо- 
тио. Бајазит, не могући то подносити, смисли да 
се убије, али то није могао друкчије извршити до 
да се сам собом раздруска о шипке гвозденог ка- 
веза у којем је био затворен. Два дана потом, за- 
вршује М. Орбини, умре и Оливера!. Мало млађи 
сувременик Халкокондиле, наш Мих. Костанти- 
новић из Острвице, који се доста кретао међу Тур- 
цима, те његово казивање има извесну вредност, 
бележи готово те исте податке, али сасвим само- 
стално. Он приповеда како је Бајазит пошао на 
Тамерлана са Стефаном и женом Оливером, како 
је дошло до боја на Ангори, у ком је Тамерлан 
разбио и заробио Бајазита, и како је Бајазитов 
пријатељ Стефан побегао рањен из тога боја. „Тада 
су цара Бајазита довели пред великога хана, и овај 
му је заповедио да седне подаље спрам њега, а 
исто тако је заповедио да и жену његову Оливеру 
пред њега доведу, да стоји пред њим, и да њему, 
великоме хану, подаје пиће; које је зато учинио 
велики хан Бајазиту да га тим казни и да унапре- 
даж не води жену са собом у војну, но није наме- 
равао ништа зло учинити Бајазиту, него је мислио 
пустити га опет у његову земљу са свима његовим 
људима. Али кад је Бајазит видео своју жену да 
служи великога хана татарског, од превелике жа- 
лости отрује се сам својим прстеном. — — Потом 
је велики хан све његове људе отпустио, а њу је 
дао одвести опет у Брусу, у њену земљу“. 


1м. ОгЬіпі, І геепо де ЕП 51ауі. Реѕаго 1601, 319—320. 
Оливеру зове Орбини Милевом, Дука Маријом, али ја 
свуда враћам право име. 

2 Гласник ХУШТ, превод др. Ј. Шафарика. 

Подударност причања у два различита извора, 
који један од другога узимали нису, сведочи нам 
да се на тај начин причало у ХУ веку о пропасти 
Бајазитовој, о жени му Оливери и о лому којим 
су њих двоје завршили први период полета у тур- 
ској историји. Не зна се где је Оливера ухваћена, 
али је најприродније мислити да је то било у са- 
моме месту боја на Ангори, премда излази малко 
чудновато како кнез Стефан није лично и сестру 
своју избавио, кад је имао кад да се с Бајазитом 
види и у последњим његовим слободним часовима, 
и нарочито да сина му Сулејмана (Мусулман), 
ако је Дука тачно обавештен, из боја одведе. Није 
истина ни да се Бајазит сам убио у кавезу, како 
прича Орбини, нити је Оливера два дана потом 
умрла, пошто ми из поуздана извора знамо да је 
она деспота Стефана преживела, а неће бити исти- 
нито ни све што смо из тога извора навели о суро- 
воме и нечовечном поступању према Бајазиту и 
жени његовој. Али причања и појединости знатна 
су за историју и онда кад нису истинита, јер изно- 
се како се о догађајима и о лицима у њихово вре- 
ме или одмах после њихове смрти мислило. То 
пак има често веома велику вредност. Из горе на- 
ведених појединости ми видимо како знатност са- 
мога Бајазита и боја на Ангори, тако и положај 
који је Оливера умела да заузме и да одржи у 
Бајазитову харему и у Бајазитову срцу, макар да 
историци Бајазита описују као човека веома стра- 
сна и веома бујна. Ако је то тако, а не знамо за- 
што би се о томе могло сумњати, онда је лако обја- 
снити онај положај Лазареве породице и српске 
њој потчињене државе на Бајазитову двору. Има- 
ће, по томе, потпуно право Костантин Философ 
што Оливеру назива српском Јестиром. Само је 
она с таком улогом могла да учини за државу 
мајке и браће своје оно што је учинила. Јер не 
треба изгубити из очију да се само та српска др- 

жава кроз дуг низ година (1391—1402) сачувала у 
снази и слободи у времену ванредно тешком, кад 
се свуда по Балканском Полуострву све ломило и 
под турску силу покоравало поед неодољивим Ба- 
јазитовим четама. Кнезу Стефану и мајци његовој 
служи на част да су у овим приликама умели да 
своје понашање доведу у склад са овим тешким 
приликама, али су услуге Оливерине њиховој по- 
литици врло знатне, и заслужују да се нарочито 
у историји забележе. 


Хх 


Последице боја на Ангори. Деспот Стефан окреће ј2д- 

ном, а његови сестрићи Бранковићи другом, супрот- 

ном, политиком. Рат међу синовима кнеза Лазара и 

Вука Бранковића. Деспот Стефан васпоставља српску 

државну самосталност. Бранковићи и њихова обнов- 
љена држава и деспотовина Стефанова. 


У историји хришћанских држава Балканскога 
Полуострва име Бајазитово ваља уписивати с наро- 
читим нагласком. Отац му Мурат беше утврдио 
на чврстим темељима освојење полуострва, беше 
га бојем на Марици далеко раширио, и беше по- 
шао да га бојем на Косову управо у основима ње- 
товим доврши. Смрт на Косову прекиде смеле и 
дубоке планове његове. Али у истоме тренутку 
искаче још у току боја Бајазит, прозван Муња, 
права муња по брзини и сили одлука. Он је високо 
схватио и без мала сасвим извршио намере Му- 
ратове, 

На Балканском се Полуострву кратком али 
моћном владом Бајазитовом (1389—1402) беше 
створило стање којему Европа већ не знађаше лека, 
коме се на самом полуострву готово свак покора- 
ваше. Европска крсташка војна против Бајазита 
од 1396 свршила се несрећним поразом на Нико- 
пољу. Одмах после тога боја, Бајазит је почео тра- 

жити Цариград, мислећи и спремајући се како да 
га освоји. Солун је био узет још десет година ра- 
није, априла месеца 1387, после четири године оп- 
сађивања.! Битка са Балшом близу Берата била 
је 1385, и њом су Турци избили у Арбанију и на 
Јадранско Приморје, те је одбрана од турске на- 
језде од тога времена већ једнако била на реду у 
градовима Јадранскога Приморја, у Авлони, у 
Драчу и у Скадру. Васалство Бугарске под Ши- 
шманом свршило се смрћу Шишмановом 1394 го- 
дине. У то су време изгубили своје државе и срп- 
ски васали осем кнеза Стефана. Други бугарски 
васал, кнез Срацимир, у видинској Бугарској, из- 
губи своју земљу такође наскоро после боја на 
Никопољу, године 1398.2 Султан Бајазит беше већ 
притегао и Цариград. Године 1399 притисла беше 
турска војска сву околину, и беше почела да ре- 
довно и на Цариград напада. То је стање трајало 
три године. Цар Манојло крену се опет на запад 
у Француску да тражи помоћи, и место себе остави 
цара Јована. У Цариграду су се већ налазиле неке 
француске чете, које су град јуначки браниле. 
Није много требало па да и Цариград падне, и да 
се безмало сасвим доврши турско освојење старога 
Источног Римског Царства, којему се ето под Му- 
хамедовом религиозном заставом и под полумесе- 
цем спремао нови живот. Осем васалне Србије у 
руци кнеза Стефана и Босне, на Балканскоме По- 
луострву је мало што још било остало незаузето. 
Босна се бранила још једино згодном својом гра- 
ницом, и удаљеним положајем, који је захтевао 
да се пре Босне послови и одношаји турски са 
Србијом сврше. У таком положају, после несреће 
на Никопољу, спасења се не показиваше већ ниот- 


* Година и дан предаје Солуна у грчком летопису у 
Јоз, МОПег, Вутапііпіѕсһе Апа1екіеп, 394. 

* У. Јағіс, Атһіу ХІІІ, 499, 531—532 у бугарској хро- 
Бици Јоана Богдана, 2іпкеіѕеп, І, 324—340. 

куд. И зато и бејаше све погло врат и ућутало се, 
очекујући неки обрт изненада. 

Војна Тамерланова на Бајазита, која се спре- 
мила израније, и с којом се управо улазило у ХУ 
век, започе кретати иза сна и новом надом ожив- 
љавати оне који бејаху већ близу очајавања. Мно- 
го се онда говорило о јунаштву и о сили Тамерла- 
новој. Знало се за његове дотадашње велике 
успехе и за његову намеру да потпуно уништи 
Бајазита. Многи су већ и спас почели очекивати 
с те стране, а и западне су државе, водећи рачуна 
од опасности турске најезде, почеле преко Цари- 
града и Трапезунта да подстичу Тамерлана на Ба- 
јазита. Османовске и селџуковске земље турске у 
Малој Азији, потоња основа свеколике турске 
снаге, у оно се време још не бејаху срасле у једин- 
ству своме. Удар другога мусломанског вођа и ју- 
нака, равна Бајазиту, као што је био Тамерлан, 
није могао проћи без опасности за цело Турско 
Царство, у свему још веома ново. Зато се при по- 
јави Тамерлана и при гласовима о њему стало осе- 
ћати како почиње да дува ветар опасне олује, који 
може довести у питање сва права, све везе и све 
одношаје. Поред све тегобе положаја, коју смо 
малочас крупним потезима нацртали, ни на самом 
Балканском Полуострву још нико није мислио да 
су се Турци коначно утврдили у своме новом цар- 
ству на полуострву. Као што се види из писама 
оновремене властеле и господара, непрестано се 
држало да су Турци беда која је привремено наи- 
шла и која ће отићи. Тако је било и искуство он- 
дашњег времена о више сличних најезда, које су 
мало раније наилазиле и пролазиле. С наиласком 
Тамерлана изгледало је да се управо такве мисли 
потврђују. 

У Србији су се први, већ после много година, 
јавили и кренули госпођа Мара и Бранковићи. Ви- 
ди се да су били добро извештени, и да су рачу- 

нали да ће с пропашћу Бајазита пропасти и њихов 
противник кнез Стефан, те су зато у ту политику 
и уложили све што су још могли да уложе. За- 
нимљиво је што су баш 21 фебруара 1402 госпођа 
Мара и господин Гргур и Ђурађ потражили од Ду- 
бровника све што су имали у остави. Осећајући да 
се нове околности спремају, они су се приготов- 
љавали да их нови обрт не затече без средстава. 
Дубровчани, вазда добро са свима, били су иму 
томе, као што сами кажу, на руци. Њихова је по- 
литика била да помажу и оне који су у несрећи, 
еда би стекли права да их боље черупају онда кад 
се опораве, особито онда кад је било изгледа да 
несрећи може брзо крај доћи. С те стране је, без 
сумње, Бранковића породица и своје извештаје 
добијала. 

Веома је занимљиво једно писмо дубровачко, 
писано пред сами бој на Ангори, јуна 1402, о ду- 
бровачком грађанству кнеза Стефана. Из тога се 
писма види какве су се мисли носиле међу онда- 
шњим политичним људима по разним средиштима. 
Спремајући се и те године да пође к Бајазиту, 
кнез Стефан се такође није осећао сигуран, и хтео 
је да себи лично опет осигура грађанство дубро- 
вачко за сваки случај, па је, види се, тражио од 
Дубровника да му тада потврди право грађанства 
дубровачког, које за се и за потомке своје извадио 
беше још кнез Лазар. Овај нам корак јасно каже 
како кнез Стефан, спремајући се и полазећи у бој 
против Тамерлана, није мислио као о другим обич- 
ним експедицијама, у којима је учествовао скоро 
сваке године. Дубровчани опет, знајући Стефана 
као Бајазитова пријатеља, нису му хтели то учи- 
нити, ни себе везати, а нису га хтели ни вређати, 
него га увераваху како је већ по очином запису 
он грађанин дубровачки, али га моле да у тај мах 
не потврде то право, сматрајући потврду као не- 
што излишно, него кад се с војске Бајазитове вра- 

ти. „Да покоље господство ти хоће да се този пи- 
саније понови и потврди господству ви, молимо 
господа Бога и пречисту матер божију да ви здра- 
вех носи, и каде се вратите, што ће бит’ на славу 
и на част велиштва ти, ми ваши срдачни прија- 
теље хотни смо всу ваш вољу и прошеније испу- 
нити“, И раније се осећа у писмима нека затег- 
нутост у одношајима међу кнезом Стефаном и 
Дубровчанима. Овим му се отворено казивало да 
се хоће да види свршетак новог рата, у који се 
улазило с бригом с којом се иде у сваку значајну 
и одсудну борбу. Може бити да је Стефан знао и 
за одношаје Дубровчана с Бранковићима и да му 
то није било по вољи. 

Не зна се где су се налазили госпођа Мара и 
синови њени за време од 1395—1402, које су про- 
вели без својих земаља. Изгледа да су свакојако 
били у српским земљама, само без државе, може 
бити у Вучитрну самом или гдегод око Звечана, 
у земљама које су Турци за се задржали, пошто 
су главни део Бранковићеве земље уступили кнезу 
Стефану. Из свега се види да су и Бранковићи 
били у Бајазитовој војсци на Ангори. М. Орбини 
казује да су и Гргур и Ђурађ били у војсци Баја- 
зитовој на Ангори, да је најмлађи брат Лазар остао 
уз мајку Мару да управља земљом, да су у боју 
на Ангори Гргура Татари заробили, и да су после 
тога боја Ђурађ и Стефан спасли се у Цариград“. 
Још 21 декембра 1402 писаше Дубровчани госпођи 
Мари како су чули да јој је син, господин Ђурађ, 
вратио се здраво, па додају како моле „Бога и пре- 
чисту да и зосподињ Гргур к вам ускоро здраво 
дође“. Очевидно се тим потврђује да је Гргур остао 
међу Татарима заједно с Бајазитом и Оливером. 
Да је и Ђурађ био у време боја на тим странама, 


* М. Пуцић, І, 41. 
2 М. ОгЬіпі, П, герпо де ЕШ Ѕ]Јауі, 320. 

знамо поуздано по записци летописца, која нам 
казује да је Ђурађ стигао у Цариград отприлике 
кад и кнез Стефан, јер је Стефан у Цариграду ра- 
дио да га затвори и за се безопасним учини. Али 
овде већ почињу последице боја на Ангори, у које 
смо ради да с пуном пажњом непосредно уђемо. 

Сви историци сагласно описују пропаст Баја- 
зитову на Ангори као пропаст Турскога Царства. 
Карло Хопф пише да је бој на Ангори „за многе 
године саломио силу османску. — Чим је у Цари- 
град дошао глас да је пострадао врховни неприја- 
тељ хришћанства, витез Шатоморан! пошао је со- 
бом у Париз да тај радосни глас однесе цару Ма- 
нојлу. У Цариграду народ сместа растера онде на- 
сељене Турке и разруши џамију, коју им је три- 
четири године раније сам цар цариградски начи- 
нио, допустивши и да кадију свога имају, само да 
би ублажио тада неодољивог Бајазита. Мало по- 
том Грци су повратили и Солун, како изгледа пре- 
говорима с Бајазитовим сином Сулејманом (Му- 
сулманом). Млеци су 9 октобра 1402 честитали 
цару Манојлу што му је спасено царствог“. И Ха- 
мер називље тај бој једним од најзначајнијих у 
светској историји. Цинкајзен називље тај бој јед- 
ним од најзнаменитијих у историји света и у исто- 
рији Турскога Царства. „Бој је тај пао у време 
када Турско Царство још не беше ујемчило свој 
унутрашњи опстанак, да би га могло прекужити, 
а да у својој снази не осети. Моћ одржања и нада 
да ће се опоравити налазила се још само у јуна- 
штву османовског владалачког дома и у изврсној 
уредби турске војске. Али је на Ангори и тај вла- 


1 Исти је после одласка Бусикоа, који је отпратио 
цара Манојла у Француску, остао с неким француским 
четама да брани Цариград. 

# Норї, апесћепапа у Егзећ п. Стиђег Епсусјорвае, 
86, 65. ' 

далачки дом задрман до темеља, војска је турска 
била упропашћена до краја. После тога судбоно- 
снога дана, царство је османовско могао спасти 
само особити стицај повољних околности. И без 
сумње тај случај што су све околности по Турке 
повољне остале може бити да је и био главни 
узрок што је Турско Царство преживело судбоно- 
сни дан на Ангори. Спасење његово у овом одсуд- 
ном тренутку налазило се доиста у засебним одно- 
шајима Азије и Европе тога времена“. Херцберг 
пише: „Турска је војска била уништена, Турско се 
Царство срушило пред Тамерланом. У томе је ма- 
лаксало Римско Царство имало пред собом неоце- 
њену згодну прилику. Да је било кога с духом ста- 
рих Комнена, или куће Ласкарове или бар Палео- 
лога Првога; да су државе западне умеле да се 
користе повољним приликама после смрти Таме- 
рланове, још је тада, по свој прилици, било мо- 
гућно да се уништи барем положај Турака у 
Европи, који није био нимало дубок ни чврст. 
Утолико пре што су се синови Бајазитови почели 
борити међу собом око очеве царевине. Али тешко 
је наћи примера да је тако згодна прилика тако 
олако пропуштена као тада. Изгледа да се у онда- 
шњим приликама у Европи мислило да је опасно- 
сти од Турака једанпут за свагда нестало; нигде 
нико ни слутио није колика је сната за спасење 7 
уредбама старих великих султана“, 

Другим речима, положај је био такав да је бо- 
јем на Ангори једног дана била управо уништена 
сваколика освајачка турска радња на Балканском 
Полуострву од 1354 до 1402. Из причања историка 
Дуке (ХУШ) видимо како су одлукама Тамерла- 
новим турске селџуковске кнежине у Малој Ази- 
ји, јужно и западно од османовске Турске, почеле 


1 Нешхђегр, СеѕсһісҺе дег ВугапШпег ипа деѕ озта- 
піѕсһеп Велсћез, Вегип 1883, стр. 531—532. 

да се повраћају у свој пређашњи самостални жи- 
вот, политика коју су саме околности налагале и 
васалима у Европи. Све обавезе, сви уговори који 
су дотле заостали, сматрали су се као уништени. 
То нам исто а с не мање јасности каже и наш до- 
маћи извор за то доба, животописац деспота Стефа- 
на, Костантин Философ. Исти наводи како се од 
боја на Ангори деспот „вишњим промислом” осло- 
бодио „порабоштенија,” и приповеда како је то сам 
деспот написао у повластици коју је потом дао 
граду Београду, речима: „Још од Косова бих по- 
рабоћен турскоме народу, докле не дође цар Пер- 
сијанцима и Татарима, те их не разби, и мене од 
њихових руку милошћу својом Бог не ослободи!“. 
То значи да је с поразом Бајазитовим на Ангори 
престао вредити уговор од 1391 о данку и о слу- 
жби с војском, и да се Стефан осећао слободан и 
потпуно независан. | 

Служи на част деспоту Стефану да је поло- 
жај схватио брзо, и да се за линију којом ће уна- 
предак водити Србију одлучио одмах. Он исти, 
који се онако борио на Ангори и с оноликом рев- 
ношћу вршио васалску своју дужност, сместа је 
обрнуо другом политиком кад се бој свршио, и кад 
је са својима дошао здрав у Цариград. Дотле пог- 
нути и покорни кнез Стефан, којега су многи др- 
жали за турскога најискренијег пријатеља, који 
се, као што смо напред видели, упоредо с Турцима 
борио и против хришћана и против своје властите 
браће, усправи се одједанпут, приђе хришћанима, 





1 Гласник ХІЈІ, 272: юже оть Косова пофавоштень 
вета неманантьскодоү 16зыкоү, доньдЕжє пониде цафь Пед= 
сом н Татафоть н даздооужи т'Еҳь и нЕ ОТА сиҳь фоү- 
Коу Богь милости с5916ю свонодн“. То је драгоцени од- 
ломак из деспотове повеље Београду, који нам је сачуван 
јер самој повељи нигде трага нема. 

и удари сасвим другим политичким правцем. Ми 
смо напред показали политичке разлоге из којих 
је он онако чинио; а ни по чему се не види да је 
онда ко оштро ценио то владање кнежево. Високо 
се ценило потпуно вршење дужности васалске, и 
сва се одговорност сваљивала поглавито на онога 
који васала води, на његова суверена. У Цариграду 
Стефан отворено почиње да ради као самосталан 
владалац. Он прелази на страну цара грчкога, који 
је до уочи боја на Ангори једнако радио против 
Турака, и који се управо у тај мах затекао у Па- 
ризу, радећи да се организује жив напад целога 
хришћанства против Турака, идеја о којој су Ви- 
зантинци, навикнути да се други за њих бије, са- 
њали све до пропасти Цариграда, али која се извр- 
шила само у малим покушајима, или појединце у 
помоћи гдекојих одушевљенијих људи. У тај мах 
то је много значило. Кнез Стефан, господар про- 
стране земље од Шар-планине до Дунава и од Ста- 
рог Влаха до водомеђе Струме и Мораве, дотада- 
шњи клетвеник турски, једини још потпуно не- 
потчињен знатнији господар на Балканском По- 
луострву, јак војнички чинилац, прелазио је на 
страну Византијског Царства истина скоро уни- 
штеног, али непрестано великог својом старом сла- 
вом и својим крупним гласом на свету. Како се 
Стефан још није био оженио, смисли да се жени 
из царске цариградске породице, те да тиме јасно 
обележи одступање од клетве која је са пропашћу 
Бајазитовом престала за њ вредити. Цар Манојло 
био је у тај мах у Паризу, и намесник његов на 
царском престолу у Цариграду, цар Јован, сино- 
вац Манојлов, дочека Стефана с раширеним ру- 
кама. Изгледа да је напред било разговора за же- 
нидбу Стефанову, јер Стефан, заузет мислима о 
женидби, и отиде на Митилину острво, где је го- 
сподарио велики пријатељ и рођак куће Палеоло- 

гове Гвателузи (Кателуз)!. Ту је Стефан дочекан 
с царским почастима. Костантин Философ припо- 


·веда да је Стефан ту видео своју потоњу љубу као 


девојку, и да се женидба његова свршила са саве- 
тима и помоћу царице Јованове, сестре потоње де- 
спотовице, жене Стефанове?. 

Али главни догађај при овом борављењу Сте- 
фановом у Цариграду јесте узвишење његовог вла- 
далачког назива од кнеза — за деспота. Ми смо 
у овим листовима напред имали прилике да по- 
кажемо какве су мисли о томе предмету владале 
у оно време. Истакли смо вику на Вукашина што 
се самовласно назвао краљем, истакли смо како 
су коректна у томе била сва остала господа. Мно- 
ги су, као што је познато, после разлома од 1366, 
начинили се самосталним владаоцима, учинивши 
у ствари оно што и Вукашин, али никоме није 
падало на ум да се назове другојачије него што 
се пре звао. Кнез Лазар је имао царску власт — 
али се никад друкчије звао ни потписивао није 
него кнез Лазар, а титулу кнеза добио је од цара 
Душана (како је пређе назначено). Том се титулом 
називао и Стефан све до доласка у Цариград после 
боја на Ангори. Како се у оно време мислило и 
тврдо поштовало и осећало, као некакав свуда 
примљени закон, да те титуле могу давати само 
цареви и краљеви, тако ни кнез Стефан, исто као 
ни отац му кнез Лазар, није хтео променити своје 
титуле докле другу титулу деспота не доби од та- 





 Млечанин Сагредо путовао је заједно са деспотом 
из Цариграда пут Митилине на истом броду, и он казује 
да се на броду већ говорило да се Стефан мисли женити 
једном ћерком Гвателузија, господара Митилине. То је 
доказ да је ствар била раније уређена у Цариграду. Гла- 
сник ХІУ, 188, цитат арх. И. Руварца. 

° Гласник ХОП, 278—279. Више података и потврда 
са других страна причи Костантиновој саопштио је архи- 
мандрит И. Руварац у Прилошцима у Гласнику ХҮП, 
184 и д. 

дашњег цариградског цара Јована. „И даде му ве- 
нац достојанствени, који је сам себи исплео био 
својим јунаштвима и својим благострадалним де- 
лима", вели на горе наведеном месту Костантин 
за то дело цара Јована према кнезу Стефану. Ми 
мислимо да је овим узвишењем у владалачком до- 
стојанству деспот Стефан хтео да обележи своју 
независност, своје ослобођење од порабоћења ко- 
совског као што је то поносито назначио у београд- 
ској повељи, и да себи и својим даљим плановима, 
и свом угледу у Србији и међу осталим српским 
господарима, набави више вредности и сјајности. 

Али домаће тегобе већ су се почеле јављати. 
Изучивши ондашње околности, колико их је мо- 
гућно разгледати, сви историци кажу да је тада 
било могућно истерати Турке из Европе. Међутим, 
не треба изгубити из рачуна да Турци тада у Евро- 
пи нису више били само војска, него да их сеу 
течају последњих педесет година много населило 
по свима областима балканским; да се још више 
од домаћег света, ради силе турске и ради користи, 
поклонило Мухамеду и ислам примило. Ваљало 
је, дакле, много више слоге и много више моћи 
него што је и у тај мах било на Балканском По- 
луострву, па да се с полуострва ишчисте све по- 
следице дотадашњег турског рада. Хришћани по- 
луострва помишљали су одмах на ослобођење, али 
су гдекоји хришћански господари, као што ћемо 
одмах даље видети, мислили друкчије. Осем тога, 
Турци, потурчењаци и сва њихова странка, а било 
је већ доста света који је био интересима за Турке 
везан, мислили су како ће да се одрже. Синови 
Бајазитови били су природни вођи овога покрета 
самоодржања, који је државама урођен као и сва- 
ком другом природном бићу. Да бисмо уочили ко- 
јом се линијом пошло с те стране, погледаћемо 
за час каквим су се правцем кренули политичари 
цариградски. 

Бој на Ангори био је 20 јула 1402. Деспот Сте- 
фан је био у Цариграду августа те године. Цар 
Манојло вратио се из Париза, како се бележи, тек 
14 новембра 1402, али је то морало бити много 
раније, јер су у новембру и деспот Стефан и се- 
стрић му Ђурађ Бранковић били већ у Србији, 
као што ћемо после видети. Из тих догађаја, на 
које ћемо после доћи, видеће се да се цар Манојло 
морао вратити још може бити септембра те годи- 
не, одмах после одласка деспота Стефана у Ми- 
тилину. Наш Костантин казује да је цар Манојло 
прошао поред Калипоља, док се деспот Стефан 
с братом својим Вуком још бавио у Митилини код 
таста, чекајући да се бродови за пут у Зету оправе. 
Дотле се и најстарији син Бајазитов, Сулејман (Му- 
сулман) кренуо из Азије, и пошао да заузме власт 
у Дренопољу. Догодило се, како наш Костантин 
казује, да је Сулејман био већ у Калипољу, кад 
је Манојло, идући из Француске, поред Калипоља 
прошао, и ту су се већ њих двојица споразумевали 
и договарали. „И тоу оуво сь (цар Манојло) вћ моди, 
онь же (Сулејман) на соүшн дооүголювне коћпкко сьт- 
Бофнше, ввлнко отаца сь смномњ2е, Даље се казују глан- 
не тачке онога што је ту може бити само у глав- 
номе, а позније потање уговорено. Место да пођу 
путем рата, на који су до јуче сву Европу нагова- 
рали, онда кад силни Бајазит није хтео за мир и за 
погодбе ни да чује, Грци се, чим су се околности 
промениле, погађају с Турцима! Није чудо што је 
Сулејман лако уступао. У ондашњим приликама 
уступке су све, и највеће, биле само у његовом ин- 


1 Гласник ХІІ, 279. Дука, гл. ХУІІІ, пише да је Су- 
лејман, пошавши у европске турске земље, дошао башу 
Цариград да се цару Манојлу као син оцу поклони. За- 
нимљиво је што ту исту фигуру налазимо и у нашега 
Костантина и у Дуке. Још Дука казује да је Сулејман 


дао цару Манојлу том приликом у таоце свога  недораслог 


брата. и сестру Фатмакадуну. 

тересу. Сулејман је знао да ће на Балканском По- 
луострву време радити њему у прилог, ако само 
у тај мах успе да времена задобије. Прави инте- 
реси Царства Византијског били су: не да се по- 
гађа — него да прилику употреби и да се бије. 
Пошто је, без сумње, било сасвим немоћно да чини 
ово друго, царство се погађало. Сулејман тада дра- 
говољно уступи до Визе и још даље уз Црно Море, 
Силиврију и њену област на Мраморном Мору, 
Грчку и Мореју, солунску област и Свету Гору.! 
Тако се Византија задовољила јадним границама, 
које је имала отприлике у време косовског боја или 
пре Бајазитових ратова. Тако се цар Манојло по- 
вратио на престо »увлагодафе Бога о ВБСВХА БАВАШНИХЋ), 
изводештааго скфох'Е огнь н кодоу ВА покон“, како пише 
Константин који изгледа да је и сам мислио да 
ништа боље није могло бити. Што је главније, 
Сулејман је после тога помирења задржао и даље 
и Тракију и Бугарску и Македонију и Арбанаску 
(осем нешто приморја), што је дотле освојено било, 
и Византинци и опет нити су што добили нити су 
умели да се користе приликама које су за њих биле 
много повољније него за Турке. Кад нема моћи, 
кад падне врлина, кад ишчезне где јунаштво — 
залуду су и најугодније прилике! 

Шта је остало другима, у овој прилици Србима 
и њиховом новом деспоту Стефану, који се баш 
удружио са Грцима, напустивши Турке, своје до- 
тадашње савезнике, шта ли његовим супарници- 
ма? У каквом ли се положају затекао деспот Сте- 
фан, кад су се наједанпут његови нови пријатељи 


1 Гласник ХІЛІ. Халкокондила наводи да је Сулејман 
тада повратио Грцима Солун, Зејтун и азијатско при- 
морје. Дука каже да су тада Грци добили Солун, потом од 
Струме до Зејтуна (Ламије) у садашњој Грчкој, и Мореју, 
потом око Цариграда, од Панида (у Азији) до Босфора и 
од Босфора до Варне са свима приморским градовима. 

Византинци измирили са новим турско-европским 
господарем Сулејманом? 

Ми смо напред показали да су и Вукови си- 
нови Гргур и Ђурађ били у Бајазитовој војсци на 
Ангори, и назначили смо мало више како је Ђурађ 
спасао се и приспео у Цариград отприлике кад и 
Стефан. По поступцима његовим види се да је Сте- 
фан искрено прешао на хришћанску самосталну 
страну, и да је с одушевљењем почео мислити на 
потпуно ослобођење и покајање косовских рана. 
Изгледа да је мислио да је већ све свршено с Тур- 
цима. Али баш то што је он тако мислио, и што 
је тим својим мислима дао сувише маха и испо- 
љио их више него што је било мудро, може бити 
да сам себе пред својом савешћу правда за доју- 
черашњу васалску службу Бајазиту, или што је 
природа његова била таква да се овоме или оном 
правцу мисли давао потпунце, било је довољно да 
његова супарника Ђурђа Бранковића склони на 
противне мисли. Јер у томе часу општега лома, 
кад се гледало ко ће остати, ко ли ће пропасти, 
наједанпут излази пред нас, већ готово у догађа- 
јима времена заборављена, личност Ђурђа Бран- 
ковића. Својом лаконичном краткоћом наш лето- 
писац бележи како је 1402 деспот Стефан свезао 
или у тамницу бацио у Цариграду свога сестрића 
Ђурђа Вуковића. Један познији препис наводи да 
је то учињено „за неверствије”. По горе наведе- 
номе можемо лако погодити да је то извршено ме- 
сеца августа 1402 године. Природно је да се теку 
то време могло поузданије рачунати да су пропала 
сва раније стечена права. Распру с Лазаревим си- 
новима, започету оцем његовим Вуком, наследио 
је Ђурађ, и више повучен, а пун горчине и жеље 
да се освети своме ујаку и да га истисне, или да 
барем очину државу поврати, морао се одмах ла- 
тити да прати кораке и послове деспота Стефана. 
Стефан је осетио шта се спрема, и рад је био да 

веће зло спречи мањим. Како је био добро с Ви- 
зантинцима, он изради да се Ђурађ баци у тамницу. 
План је деспотов био да тим спречи расцеп у Ср- 
бији, који је после следовао, и да га сврши уна- 
пред. Пошто је Гргур остао код Татара као за- 
робљеник, и пошто је остао само Ђурађ, Стефан 
је врло правилно мислио да ће се сав заплет уна- 
пред расправити ако се Ђурађ уклони с позорнице 
докле се Стефан у своју земљу не врати и наново 
не утврди. Не могући мислити да је Ђурађ још 
тада могао што чинити против Стефана, или да се 
већ тада, када се још није знало ни ко је ни где 
је султан, упустио у шуровање с Турцима, нама 
се чини да ћемо бити најближе истини ако мислимо 
да је овај затвор у први мах био чисто превентивна 
мера. Као и Стефан, Ђурађ је пошао к Цариграду 
да се спасе и да види шта ће бити и којим ће путем 
ударити послови. Политика и једнога и другога 
била је унапред одређена: деспот Стефан је ми- 
слио да чува јединство државно постигнуто 1395, 
нарочито сад кад су тегобе клетвеничке дужности 
престале; Ђурађ је мислио да којим било начином 
или истисне Стефана па он седне на његово место, 
или барем да му државу прецепи и очин део себи 
поврати. Ово је јасно као дан. У самом казивању 
тежњи једнога и другога написана је политичка 
оцена и једног и другог правца свима данашњим 
умовима. Пошто су у Цариграду, у почетку или у 
првој половини августа, мислили да раде са Сте- 
фаном, или још може бити да се наслоне на ње- 
гову војничку вештину и моћ, није требало него 
две речи од Стефана па да се Ђурађ затвори. 
Међутим, затвор Ђурђев није дуго трајао. Ле- 
тописци су забележили како је некакав Родоп 
Ђурђа украо из сужањства већ 3 септембра 1402. 
М. Орбини још бележи како је деспот Стефан оста- 
вио некаква свога племића да чува Ђурђа, али 
како је; исти, занесен може бити каквим великим 

обећањем, нашао кључеве тамнице и Ђурђа пу- 
стио. Види се да су оба српска супарника добро 
разумевали време и знали коме се од кога ваља 
бојати. Али у овај мах срећа као да је више слу- 
жила Ђурђа. Јер док се Стефан махао око своје 
женидбе у Митилини, дотле је цар Манојло већ 
склопио мир са Сулејманом, а дотле је и Ђурађ 
измакао из тамнице, којом га је Стефан мислио 
учинити за се безопасним. Међутим је и султан 
Сулејман прошао био Калипоље, и наравнавши се 
с царем Манојлом, заузео је Дренопоље и почео 
се утврђивати у њему. 

Таква ситуација је по Ђурђа била не може 
бити повољнија, кад се тамнице ослободио. Он сме- 
ста смисли план у противном правцу. Видевши да 
је деспот Стефан уз Грке, али да му Грци нити 
могу нити мисле помоћи; знајући да је турска др- 
жава до самих земаља Стефанових, Ђурађ отиде 
из Цариграда одмах у Дренопоље, стане на страну 
турскога султана, и смисли план да деспотову зем- 
љу заузме помоћу турском, а деспота, који се изван 
полуострва на острву Митилини налазио, унутра 
и да не пусти. Са сигурношћу се може претпоста- 
вити да је Ђурађ тада султану Сулејману (ономе 
истоме којега је, по казивању историка Дуке, де- 
спот Стефан из боја на Ангори избавио) говорио 
свашта против Стефана, и по своме интересу му 
објаснио радњу Стефанову са Грцима и цариград- 
ским царским двором. Умиривши се с Грцима, Су- 
лејман је знао да му већ ни од кога не прети опа- 
сност него од деспота Стефана; стога је речи Ђур- 
ђеве морао саслушати с највећом пажњом, пошто 
је Стефана и сам добро познавао. Сулејман доиста 
са свима својима пође сам к српским земљама, 
како нам казује Костантин Философ. На том месту 
Костантин нам сам казује да су тада са Сулејманом 
били „синови старије сестре деспотове Марије, 
који су и не хотећи помагали Турцима, јер другчије. 

не беше могућно!". Костантин, пишући ове речи 
под владом Ђурђевом, није могао осудити што је 
било за осуду, а није то онда ни обичај био у књи- 
жевности. Али је очевидно, колико год бити може, 
да је Ђурађ тада радио против свију народних ин- 
тереса, а искључиво у своме личном и династичном 
интересу. Јер није могућно мислити да му је Сулеј- 
ман дао војску у помоћ да само истера Стефана, 
па да се после Ђурђу призна самосталност, него је 
војска турска пошла са Ђурђем под угодбама ма 
колико штетним по самосталност српску, коју је 
Стефан већ био истакао на својој застави. Ако ли 
је Ђурђа, може бити, на то навела опорост деспота 
Стефана, што га је у Цариграду одмах по повратку 
из Мале Азије затворити дао, Ђурађ је тим својим 
поступком тај Стефанов корак само правдао. Ма 
колико да је за оно време тешко било, Ђурђева је 
дужност била да се тада покори деспоту Стефану, 
да га потпомаже, и да од њега милости потражи, 
као што је то све, најпосле, после толиких штета и 
себи и земљи, и увидео и учинио. И у самом цари- 
градском двору, најгоре зараженом болестима ча- 
стољубивости, било је већ тада примера где су љу- 
ди почели радити овако како ми мислимо да је тре- 
бало да ради Ђурађ. 

Док се, дакле, Стефан бавио у Митилини, тур- 
ска војска пође к његовој земљи. То јој је била прва 
самостална акција после боја на Ангори. А на то 
не би могла ни помислити да се није раније изми- 
рила са цариградском владом, што смо напред на 
свом месту назначили. Стефан се из Митилине већ 
није могао вратити сухим обичним путем (што би 
било некуд преко Дренопоља или Сера) у Србију. 
Султан и Бранковићи, знајући то, мислили су да ће 


1 Гласник ХІЛІ, 280. По ономе синови изгледало би 
или да се Гргур био већ ропства опростио, или да је к Су- 
лејману дошао најмлађи Лазар, који је остао био код 
мајке. 

Стефан ударити некуд около морем, преко арба- 
наско-зетског приморја (као што је и учинио), те 
знајући да би морао проћи некуда преко земаља 
Бранковићевих, издадоше налог да се по тим зем- 
љама свуда чувају стазе и путови. Ово је могло вр- 
шити се месеца октобра 1402, јер је тада кнегиња 
Милица, дознавши без сумње, шта се ради, писала 
Дубровчанима да шаљу бродове да јој траже децу, 
Стефана и Вука, и да их чувају ако би тамо дошли. 
Да је кнегиња баш ради ових ствари била тада 
у великој бризи, види се по томе што је писала 
Дубровчанима како се у Дубровнику налазе неки 
„који се злом деце њене теку, и који ће злоумством 
Дубровнику добри глас погубити, и да неке речи 
тамо посилају за град наш и за вас”. Тим је кне- 
гиња назначавала Дубровчанима сплетке Бранко- 
вића и шуровање њихових људи с њима, којега су 
се они у одговору кнегињи одрицали, али којим су 
се, истина позније и на другом месту, и хвалили. Да 
је Стефан с крајем октобра или првих дана новем- 
бра стигао већ из Митилине у Зету, видимо по ду- 
бровачком писму од 10 новембра 14021, којим одго- 
варају кнегињи да су били послали брод, али да су 
деспот и брат му сами вратили се и да су пошли 
кући. 

Костантин Философ пише да су деспот Стефан 
и брат му Вук извезли се у Зети, где их је лепо 
примио тамошњи господар Ђурађ Срацимировић, 
зет њихов. Већ се свуда знало да су Бранковићи 
с Турцима, и да се спремају да истисну деспота 
Стефана. Ђурађ Срацимировић опреми своје шу- 
раке, давши им колико је могао војске, и они се 
упуте ка Жичи, обилазећи са северозапада Бран- 
ковићеве земље, у којима су већ тада били Бран- 
ковићи. Из речи Костантинових види се да је уз 
Бранковиће било много силе, и да су све путове 


* М. Пуцић, І, 42. 

били заузели. С њима је био пристао и врањско- 
прешевски господар ћесар Угљеша, види се више 
по невољи, што се на његову земљу с великом си- 
лом наишло, него ли с добром вољом и по убеђењу. 
Кнегиња Милица није такође губила времена, него 
је и она спремила колико је год могла одабраније 
војске, предавши све Стефану кад се вратио. Сте- 
фан пође с војском на непријатеље, у овај мах 
Турке, с којима се на Ангори заједно борио, и на 
својега рођеног нећака. Наскоро дође до сусрета. 
У том боју, по сведочанству Костантина Философа, 
уз Ђурђа је био неки од знаменитих турских вој- 
вода »фади назидатеаћства в'Еры юже кь царю“ и војска 
се поделила тако да се од стране противне Сте- 
фану с турским четама борио тај турски војвода 
и Угљеша, врањско-прешевски господар, а са срп- 
скима је био Ђурађ. Деспот Стефан такође по- 
дели своје чете, и сам удари на Турке, а Вука, 
брата свога, с већим делом војске, упути на нећака 
Ђурђа и његове српске војнике. Деспотова страна 
буде јача. Турци, видећи га, викаху само: ено Ла- 
зарева сина, и почеше бежати. Угљеша, који је 
већ раније из турске војске о свему извештавао 
Стефана, много је допринео да Стефан Турке раз- 
бије. Ђурађ међутим разбије Вука, брата Стефано- 
ва. М. Орбини наводи да га је тако разбио да је је- 
два са двадесет коњаника од све поверене му вој- 
ске умакао. Бој Стефанов с Турцима био је 21 
новембра 1402 код Грачанице, а бој Вука Лазаре- 
вића са сестрићем Ђурђем Бранковићем негде да- 
ље, на самом Косову, како М. Орбини каже, на 
Трипољу. 

Тако се у Србији, онда кад је највише требало 
слоге, због отимања о власт започео међусобни рат 
за турски рачун, каквоме је мало равних у исто- 
рији. Исте године, 12 декембра, Дубровчани писаше 
и госпођи Мари и господину Ђурђу и турским вој- 
водама Пашаиту и Балабану, помињући рат и уве- 

равајући како они жале што је до тога дошло, и 
како желе мир и сигурност!. Та су писма писана 
услед боја на Грачаници и на Косову 21 новембра 
1402, којим се огласило отворено непријатељство и 
отворен рат међу Бранковићима и Турцима с једне 
и међу деспотом Стефаном и његовим братом 
с друге стране. 

У време кад је деспот Стефан на своју заставу 
истакао васпостављење самосталности и потпуно 
ослобођење Србије од Турака, и кад се тај план, 
да су сви наши сложни били, могао без велике те- 
гобе извршити, ништа се горе није могло поми- 
слити него што је била ова нова, у овај мах доиста 
издајничка политика Ђурђа Бранковића. Али ни 
тога није било доста искушаној земљи. Кад су — 
приповеда сам Костантин — после великог боја на 
Грачаници оба брата дошла у свој град Ново Брдо, 
за који Костантин вели да је у истину сребрн и 
златан, и то један као победилац а други као побе- 
ђен, Стефан почне корити свога брата Вука што је 
толику војску упропастио, и изрече му тада и 
преких речи, једно жалећи војску, а друго у на- 
мери да га поучи војничком искуству. Вуку то не 
буде по вољи, и при првој згодној прилици, мало 
потом, утече к Сулејману. Кад је за тај несрећни 
поступак свога млађег сина чула кнегиња Милица, 
потрчи за њим и у турске стране, не би ли га вра- 
тила, али не успевши да га стигне на згодну месту, 
одакле би се могла вратити, остане и сама у Тур- 
ској, не могући поћи натраг. Тога ради отиде и сама 
к Сулејману, и смиривши га са сином, врати се 
кући2. Текст Костантинов је на крају овога места 
нешто нејасан. Пише: Т'Елмь же даже н кь Имоүсоүльла- 
ноу5 приходить, н СКАНОНЕЋ есь влагочьстивымь сыноть 


1 М. Пуцић, І, бр. 75, 76, 77, 78. 
. "Гласник ХІІІ, 282. 
з Тим именом многи текстови зову Сулејмана. 

свонаћ, вьзвфдаштавть се. Под благочастивим ми разу- 
мемо Стефана, јербо се у том одељку он тим име- 
ном зове, и пошто је о Стефану и о Сулејману реч, 
држимо да Костантин хоће да каже да је кнегиња 
Милица тада умирила Сулејмана и деспота Сте- 
фана. Напред стоји да је кнегиња Милица упала 
у Турску даље него што је мислила, не успевши да 
на згодну месту стигне сина, и да се тога ради није 
могла вратити. Турска је у тај мах према деспоту 
Стефану била у непријатељству. Тога ради Турци 
су имали све разлоге да кнегињу Милицу држе као 
таоца и да је не пуштају. И ако се млађи син Вук 
баш и покајао, ни њу ни Милицу Сулејман није 
хтео пуштати, да би бољи мир добио од деспота 
Стефана. Утолико пре што, по Костантину Фило- 
софу, изгледа да Стефан даље није био несрећан 
у рату ни с Турцима ни са Бранковићима. А Сулеј- 
ману је тај рат био сасвим с неруке. Очевидно је, 
дакле, да је кнегиња Милица остала у томе случај- 
ном ропству више месеци, и да је остала до изми- 
рења међу деспотом Стефаном и султаном Сулеј- 
маном, па се тек потом вратила у Србију!. Колико 
је пак трајало то ропство кнегиње Милице у Дре- 
нопољу и кад су се помирили деспот Стефан и 
Сулејман, завађени Ђурђем Бранковићем и уву- 


Гласник ХІПІ, 282, глава 46. Љ. Ковачевић у Отаџ- 
бини, ТУ, 442 разумева друкчије. Он пише: „Дошав у 
Ново Брдо, Стеван оштро прекори Вука што је изгубио 
битку и толике људе (21. нов. 1402), стога овај мало потом 
згодном приликом утече султану у Једрену, куда и мати 
узастопце похити, те га помири са Стеваном и врати на- 
траг“. Мир међу Сулејманом и деспотом Стефаном Љ. Ко- 
вачевип меће много доцније, Али пошто се и Сулејман 
умео бринути за своје интересе, зар би он пустио да кне- 
гиња Милица ради у његовој земљи против његових ин- 
тереса? Стога држим да је горе изложено разумевање 
права репродукција онога што се каже текстом, а што је 
и Костантин хтео да каже. 

чени у рат, излишан у то време и за једнога и за 
другога? 

Костантин пише: „Али Имусулман се подиже 
у Анатолију кь Екстоколћу да потражи очевину. 


Чујући то, посла свога заступника ка покојном 
деспоту да начине мир. Деспот га прими с вели- 
ким почастима, и начини мир. И тако заступник 
оде натраг ка господару својему. Пошто је он оти- 
шао, подиже се на Анатолију цар Имусулман, 
те уби брата свога Асе-бега, гонећи га од места до 
места, а земље неке покори, неке умири, на неке 
пак рат подиже!“, 

Да бисмо дошли до онога што нама треба, мо- 
рамо рашчистити што о синовима Бајазитовим 
пише Костантин. Мало напред (гл. 43) Костантин 
нам казује да је Бајазит оставио четири сина: Ме- 
хмеда султана, Мусију и Асе-бега, који је био уби- 
јен Имусулманом. Ту не каже да је Имусулман 
био син Бајазитов, него само да је убио Асе-бега. 
У глави 49 и 50 говори о Имусулману као султану 
Румелије и Дренопоља, и каже да је он убио Асе- 
бега, брата свога. По томе се види да су, по Костан- 
тину, иза боја на Ангори остала четири сина Ба- 
јазитова: Имусулман (правилније Сулејман, нај- 
старији), Мехмед, Иса и Муса. Цинкајзен, који је 
и најјасније и најопширније изложио ове догађаје, 
наводи као децу Бајазитову: Сулејмана, Мусу, Ису, 
Мехмеда, Касима, Јусуфа и кћер Фатиму. Дука 
(ХУІ), о тим стварима понајбоље извештен, поми- 
ње, најсагласније с нашим Костантином као 
синове Бајазитове: Мусулмана као првога, Есе 
(Асе-бега, у других Ису) као другога, Мехмеда као 
трећега, Мусу као четвртога. Била су још двојица, 
као што сам Дука каже, недорасла. Да је овако, 
доиста утврђује сав ток потоњих догађаја. Баш 
оне године, пише Дука, кад је био бој, Бајазит је 





' Гласник ХІІ, 284—285, глава 49 и 50. 

трећем сину Мехмеду предао био у управу провин- 
цију Ангорску. Од тих свих синова Бајазитових 
само су прва четири учествовала у међусобицама, 
које су око Турског Царства и султанског престола 
пламтеле међу њима од пролећа 1403 до 1413. Те 
међусобице почеле су тек после одласка Тамерла- 
нова из Мале Азије и после смрти Бајазитове, а 
та су оба догађаја била у пролеће 1403 године. Ба- 
јазит је умро 9 марта 1403, а Цинкајзен бележи да 
је у исто време и Тамерлан одазван својим посло- 
вима у Персију, и да су у пролеће 1403 године Та- 
мерланове чете биле већ скоро сасвим очистиле 
Турско Царство. Међусобице међу синовима Баја- 
зитовим нису могле никако почети пре смрти Баја- 
зитове, а ни пре одласка Тамерланових чета. Чим 
је то било, Асе-бег (Иса у других историка), који 
се негде око Брусе крио кроз неколико месеци, од 
боја на Ангори до пролећа 1403 године, изађе из 
свога склоништа, докопа се Брусе и прогласи се 
за цара. Мехмед се раније, под заштитом Тамер- 
лана, био утврдио у пределима око Токата и 
Амасије у Малој Азији, и био се већ кренуо и сам 
к Бруси. Муса је још био под присмотром некога 
селџуковског кнеза, којему га је Тамерлан пове- 
рио био, и није био на сцени. Тако се у тај мах 
Турско Царство налазило овако подељено. Европ- 
ска освојења, Балканско Полуострво, престоницу 
тога краја Дренопоље, и све земље на тој страни, 
заузео је одмах после боја на Ангори, још у сеп- 
тембру или октобру 1402, најстарији Бајазитов син 
Сулејман (у неких писаца Мусулман) са неколико 
главнијих војвода. Тај крај није ни додирнут Та- 
мерлановим трупама и Сулејман је са својим са- 
ветницима имао довољно присуство духа да то 
прво спасава. Он се зато одмах, још у октобру 1402, 
помирио са царем цариградским Манојлом, чим се 
исти вратио из Париза, и тиме разбио везу ухва- 
ћену међу Манојловим намесником царем Јованом 

и деспотом Стефаном. Потом је Сулејман примио 
предлоге Ђурђа Бранковића за Србију, и заратио 
се с деспотом Стефаном. На то се и ограничио сав 
покрет у Европи. Нико се други ни мицао није. 

Међутим, у Малој Азији није се знало ко је 
господар све до пролећа 1403. Тамерлан је потпо- 
магао трећега сина Бајазитова, Мехмеда а после 
смрти Бајазитове и после одласка Тамерланових 
чета наједанпут искаче други син Иса-бег, и зау- 
зима Брусу. У дну тога покрета као да се налазила 
тежња да се Бајазитово Турско Царство преце- 
пљује на азијско и европско царство. То као да 
се потврђује и тиме што се у пролеће 1403 борба 
отворила не између Сулејмана (или Мусулмана) и 
Исе (Костантиновог Асе-бега) него између Мехмеда 
и Исе. Њих су се двојица борили међу собом скоро 
две године о царство у Азији, и Мехмед је Ису био 
сатро: У томе је, дакле, Костантин помешао Су- 
лејмана са Мехмедом. У пролеће 1403, кад се нај- 
пре почела борба међу Мехмедом и Исом, по одла- 
ску Тамерлана и његове војске, Сулејман се у Дре- 
нопољу размишљао да ли да и он пође те да у тој 
борби потврди своје право на султански престо 
као најстарији брат. Али су га саветници његови 
од тога одвратили. Позније се он и сам једном по- 
служио Иса-бегом против Мехмеда, и пошто је 
Иса-бег страдао, он је сам ушао у борбу с Мехме- 
дом, и тога ради је на крају 1404 прешао с војском 
у Азију. Пошто на тај начин исправимо оно што 
погрешно пише Костантин о претендентима тур- 
ским после смрти Бајазитове (глава 49 и 50), по- 
тражићемо кад је могао Сулејман пожелити мир 
са Стефаном7 

Пре смрти Бајазитове и Иса-беговог заузећа 
Брусе то није могло бити. Чим је пак Бајазит умро, 
и Тамерлан са својом војском испразнио Малу 
Азију, дошла су на ред питања наследства на пре- 
столу и одржања царства у Малој Азији. Сулеј- 

ману није могао тада бити згодан рат с деспотом 
Стефаном, и пошто је већ био у миру са Византи- 
јом, тада му је могло затребати да и Стефану оста- 
ви што је имао, да рат пресече, и да себи добије 
потпуно одрешене руке за нове послове, који су 
се у Азији отворили. У овоме моменту, у пролеће 
1403, мислим да се Сулејман одлучио да пусти 
кнегињу Милицу, задржану негде после 21 новем- 
бра 1402, и да се помири са Стефаном. И у овоме 
моменту је начињен мир међу Сулејманом и Сте- 
фаном, о коме говори Костантин. По томе је рат 
с дренопољским султаном Сулејманом, започет у 
новембру 1402, трајао целе те зиме до пролећа 
14031. У овоме рату Стефан није био несрећан. Ко- 
стантин приповеда да је он том приликом повра- 
тио неке градове (не каже које) што су му Турци 
раније били самовласно узели, и да су турски чи- 
новници из њих сами побегли; да је нешто и при- 
својио што пре није ни било српско, и да је са 
својом земљом саставио неке крајеве који су се 
некад називали српски, и напослетку да је неке 
земље и покорио. Види се из тих знаменитих 
речи да је, мимо све противне радње Ђурђа Бран- 
ковића, зима 1402—1403 испуњена радом плодним 
и за Србију корисним. Види се да је деспот Сте- 
фан земљу очистио од Турака, да ју је раширио 
и заокруглио. Штета те се данас већ ниоткуд до- 
знати не може: који су то градови што су их Тур- 


1 Љ. Ковачевић, Отаџбина, Гу, 422, није опазио да је 
Костантин помешао Мехмеда са Сулејманом, и ослонивши 
се на то тврђење Костантиново, узео је да је мир овај на- 
чињен на крају 1404, кад се Сулејман кретао против Ме 
хмеда у Азији. 

# Оригинални текст гласи: И дуно ОББХОДЕ ЗЕМАЮ ОТА- 
частва ско!вго н окфьстьнам сьмифнеь, дфоүгы сьтвофн и 
Ота дбевавв НафЕКЬШа сЕ тьчню сфһЕҺСКАа ВА НЕКИ врЕ- 
тена н та кь СЕВЕ пфивАЕчЕ НЕКЫНХЬ ЖЕ н покодн. 
Гласник ХІІІ, 284. . , я . 

ци били самовласно узели, а Стефан их је повра- 
тио; које су те „околне земље“ које је смирио; 
које су то што их је Србији присајединио а некада 
су се као српске бројале; које су те што их је по- 
корио? Тим је речима, и тако у гомили, обележен 
плодни рад од 1402—1403 године. 

Један посредан доказ о свему овоме имамо у 
млетачкој одлуци од 16 марта 1403 године, у којој 
се каже како су земље Стефана деспота српског 
блиске с млетачким областима Скадра и Дриваста 
(с те стране је граница млетачка била на Дању), 
како за то треба послати човека да тражи повла- 
стице од деспота за млетачке трговце, и како се 
због трошкова на то има оптеретити извор од Ул- 
циња на српске стране!. Могућно је да је Стефан 
повратио од Турака земље у Дукађину и на Тари 
и Лиму, које су они држали од 1395—1402, и'саста- 
вио своје границе на тој страни са границама Ђур- 
ђа Срацимировића, зета свога. Те су земље одво- 
јене од праве Србије и састављене са Зетом нешто 
у размирицама за цара Уроша, а нешто после боја 
на Марици“. За њих су могле вредити речи да су 
некад биле „српске“. Ту су могла бити и смири- 
вања и покоравања. Стефан је имао интереса да 
на ову страну раширује своју земљу, а догађаји 
од 1422, после смрти Балшине, кад је Балшину 
земљу и приморје заузео и с Млечићима се око 
Скадра сукобљавао, могу само потврдити ово наше 


1 Гјиће 5. шапе ТУ, 474 стр. 

7 У познијој од 1402 дубровачкој преписци доиста 
више нема помена о кадијама на Луковици, ни о ћефа- 
лији у Звечану, ни о војводи Пашаиту, као о старешини 
тих страна, нити о каквом његовом наследнику. Још се 
22 дек. 1413 помиње Балабан-бег, субаша крујски и ра- 
бански, господар Кроје и Арбанашке земље, али је његова 
област била јужно од ове о којој говоримо. Из млетачке 
се преписке тога времена зна још и за Пашаита, али је 
његова столица била у Скопљу, и област му је била 


друкчија. - 

разумевање. Велики је био утисак ове смислене 
и крепке радње деспота Стефана. Не мање је 
славна и његова радња око унутрашњег уређења, 
о Којој нам његов животописац казује прекрасне 
ствари. „Ко ће исказати неизречену радост што је 
земља, у истину запустела, овако наново примила 
свога вођа? — усклицава Стефанов животописац. 
Јер дошавши у своје отачаство као Коил: када 
груне из дубоких шумсзвитих гора, дишући огњем, 
те плашећи и блиско и далеко, и он, изашавши и 
обишавши, севаше као муња, збуњујући непокор- 
не, да не би више узбуњивали. Све што беше не- 
ваљало поправи се и препаде се; онима који хоће 
неправду и који беху на зло дугачких руку, руке 
се одсекоше, и процвета и стаде род носити правда. 
Не беше више да је брзац јачи од спорога, нити 
богат од сиромаха, нити силници преотимаху зем- 
ље својима ближњим, нити се могаше држати ого- 
варање и клевета, нити се на старешине просипа- 
ше лаж, нити се омаловажаваху људи високога 
чина, нити се могаше чинити ма шта на то налик. 
И шта је и шта тада уредио саветом владалач- 
ким! Оне који су изгубили својом невером или 
невршењем службе или су осиромашили по как- 
вом било узроку, деспот намести по првоме досто- 
јању, и одаваше им пошту, ако су и у највећој 
беди били, тако да нико не остане лишен места 
које би му по деди или прадеду припадало. Он о 
греховима говораше по судбама божанственим, да 
за грех не могу бити две казне. А онога ко није ни- 
шта сагрешио, миловао је и поштовао соломонски. 
А још израније беше подигао свој красни врт, по- 
ставивши неке за старешине над пословима, неке 
за своје чуваре. То је била струка унутрашња. 
Друкчија је опет била друга струка. Трећа је опет 





1 Архимандрит И. Руварац рече ми једном да је ово 
Коил место Еол. 

струка била струка спољашња, но тако да се трећа 
струка саставља с другом, а друга с првом као 
анђели, јер изгледаше као Ареопагитова слика. И 
Бог је предао људима власт државну по своме 
образу!. Што се тиче владалачког дома, ту их је 
било мноштво од сваке струке, како би их увек 
било на руци, требало више или мање. Они који 
су долазили двору, гледали су их све као анђеле 
и чудили се њиховој уредности, а они су се један 
према другом понашали са пристојношћу и уљуд- 
ношћу, нарочито они који су ближе били госпо- 
дару и које је он имао прилике да надгледа, уре- 
ђује и поучава. Ни помена да је било о вици или 
неуредности или смеху или хаљкавости у оделу, 
а лепе им је хаљине он сам давао. И тако му се 
двор сијао сваком царском уредбом. Свак на њега 
гледаше са страхом. Треба још знати и то да није 
било лако сагледати очи његове ни самим велика- 
шима. И то не велимо само ми, него то сведоче 
сви који су с њим посла имали. И ма колико да 
се ко зарицао да ће му очи сагледати, опет се тога 
не могаше нико удостојити. Ово што ћемо сад рећи 
чудније је и од тога. У оваком господству ко је 
кад остао, да не допадне женске љубави и свираца! 
А он нити мараше за једно, нити за друго, и не 
хтеде ни чути. Заповедио је само да имају свирци 
војнички, што требају за рат2“. 

Ова слика хвата без сумње цело време владе 
Стефанове, али се поглавито тиче овога времена 
од 1403 после боја на Ангори, кад се сматрало да 
се Србија од Турака ослободила. У њој су живо 
изнесене све врлине Стефанове и нацртане лепим 
потезима племените стране његова владања. Кад 
се прочита овај занимљив опис унутрашњих пре- 





% Како су непознате појединости, морам признати да 
сам непотпуно разумео овај део текста, и превео сам га 
на данашњи језик колико сам га могао разумети. 

° Гласник ХОП, глава 47, стр. 282—284. . .. 


330 Стојан Новаковић, 


ображаја, васпостављања реда и законитости и 
опште рестаурације после метежа од 12—13 годи- 
на, све од косовске погибије па до боја на Ангори, 
човек мора с поштовањем стати пред поменом вла- 
даоца који је на овакав начин разумео свој задатак 
у онако озбиљно време. 

Остају на овом месту још два питања да се 
расправе: шта је Стефан чинио с Бранковићима 
после мира са Сулејманом од пролећа 1403 године, 
и којом је спољном политиком ударио после оног 
великог обрта у судбини Србије и Турске, који је 
настао иза боја на Ангори и који је Стефан тако 
добро схватио и тако паметно употребио? 

Пошто је деспот Стефан после боја на Грача- 
ници и после несреће с ћудљивим братом Вуком 
и са случајним таоштвом мајке му кнегиње Ми- 
лице изашао на крај са султаном Сулејманом и 
ослободио земљу од Турака — тада му је, без сум- 
ње, као господару много веће земље и доброме 
војводи, лако било изаћи на крај с Бранковићима; 
макар да ни Ђурађ Бранковић није био човек без 
врлина. 

Два-три наша летописа имају записку како је 
1403 деспот Стефан пленио Ситницу на Косову. 
Ово је могло бити после мира са Сулејманом, кад 
се Стефан прихватио да расправи послове са Бран- 
ковићима. 

По ономе што напред знамо, у тај је мах Сте- 
фан држао и Лим, те је по том обухватао стару 
државу Бранковићеву и са севера и са запада и са 
истока. Ситница је, по старини од пре боја на Ко- 
сову, припадала Бранковићима, и они су је, без 
сумње, заједно са својим осталим земљама зау- 
зели одмах после свога повратка у Србију с тур- 
ском војском, у јесен 1402 године. Што су летопи- 
сци забележили Стефаново пљењење Ситнице, 
значи да су тиме хтели да обележе успех Стефа- 
нов против Бранковића. Али о свему што је даље 

било, и о наравнању међу Бранковићима и Стефа- 
ном, које је у тај мах морало следовати, не знамо 
ништа. Да је до наравнања, на извесним познатим 
основима државине у време косовскога боја, дои- 
ста дошло, види се по трговачким уговорима Ду- 
бровчана с деспотом Стефаном и с Бранковићима, 
закљученим на крају 1405 године. Али ако и до- 
звајемо за то наравнање по документима из ме- 
сеца декембра 1405 године, само наравнање је свр- 
шено раније, и други су узроци што су уговори 
с Дубровчанима поновљени не одмах после мира 
с Турцима и после наравнања као што би по оби- 
чају и по реду било, него читаве две године ка- 
сније. Имамо разлога да мислимо да је то нарав- 
нање међу деспотом Стефаном и Бранковићима 
закључено још с крајем 1403, после плењења Сит- 
нице, или с крајем те године. Зашто тако мислимо, 
показаће се одмах за овим истим догађајима!. За- 


1 Има једно даровно писмо манастиру св. Павла у 
Светој Гори од синова Вукових Гргура, Ђурђа и Лазара, 
наштампано с даном 3 октобра 6922 (1413) којему је година 
погрешна и које без сумње припада у ову годину, и могло 
је бити издато поводом мира са Стефаном и услед сталног 
заузећа Вукових земаља, као прво даровно писмо у за- 
хвалност за тај срећан свршетак толикогодишње борбе. 
Писмом тим дају браћа манастиру св. Павла село Добра- 
шевце на Дреници, Вранин До на Лабу, Патен коло у Тру- 
повштици, и на годину двадесет литара сребра. Љ. Кова- 
чевић је у Годишњици ШП, 446 изнео да је томе писму 
погрешна година, јер је Лазар Бранковић погинуо 11 јула 
1410, а Гргур је умро био 14 марта 1408, и он држи да је по 
погрешци у шифри то писмо по свој прилици писано 3 ок- 
тобра 1403. Тако мисли и Чед. Мијатовић (Ђ. Бранковић, І, 
26). Овај исти дар умножио је и потврдио Ђурађ Бранко- 
вић писмом својим од 15 новембра 1419, које је штампао 
Љуб. Стојановић у Споменику ПІ, 32—33. Он помиње пре- 
ђашњи дар браће своје и свој поименце. Ако је то писмо 
доиста од 1403, у њему бисмо имали датум помирења међу 
деспотом Стефаном и Бранковићима. А познато је да су 
се у таквим приликама чинила честитања и давали да- 
рови. Горе поменуто писмо штампано је у Мопштепіа бетг- 

сад да видимо шта се докучује из докумената о 
наравнању. У писму од 2 декембра 1405, којим де- 
спот Стефан понавља дубровачке повластице, де- 
спот хвали Христа што је и на њ излио благодат 
пресветог свога духа, и што га је поставио за „20- 
сподина земљи српској и поморију и странам. по- 
дунавским“. У томе писму деспот сам за се каже: 
„Аз ва Христа Бога благоверни и самодржавни по 
нилости божијој деспот Стефан“, и потврђује про- 
стагме и законе као што су били „у прве господе 
српске и у цара Стефана и у родитеља господства 
ми светаго кнеза Лазара и светопочивше госпође 
и мајке ми кира Ефросини“. С том титулом и 
с нарочитим назначењем „да држи све ово“ (тј. 
српске земље, Поморје и стране подунавске), де- 
спот почиње време нове повраћене самосталности 
у границама прилично пространим, само на север 
потиснутим. Из истог месеца и године, од 29 де- 
кембра 1405, имамо потврде дубровачких повла- 
стица за Бранковићеву државу од господина Гр- 





Ъіса, 273. За чудо ми је што се у њему не помиње госпођа 
Мара, и што се Гргур и Ђурађ називљу Стефан Гргур и 
Стефан Ђурађ! И без године је и без датума повеља Хи- 
ландару издата од сва три брата и од госпође Маре, без 
сумње. у исто време. Штампао ју је пок. Ћ. Даничић у 
Гласнику ХІ, 141 по неком познијем препису. У њој нема 
Стефан Гргур, него просто: господин Гргур. Из повеље се 
види да је издата чим се умирило у 1403, или и у тој го- 
дини истој, или наскоро потом. Приндоше КЬ Налі стаодвцн 
от чьстьныв н цафьскыв лаком хилдикдадксквив Кудћ 
Симон н куд Оєогфань и Гонгорнв и нсповдаше наль о 
ноужди манастидћекди, Како соу нмв Тоуоћци 2„етохи!в 
посузимали н доуге попаћнили оть мМЕЖДООУСОБАНВИВ фати, 
Тада су дали Хиландару село Ораховац близу Хоче. По 
томе видимо да су у држави Вукових синова после поми- 
рења од 1403 биле заиста и Лаб и Дреница и околина Хоче 
(недалеко од Призрена), што нас колико толико упућује 
да и чињеницама посведочимо оно што је напред го- 
ворено. : 

гура, господина Ђурђа, госпође и мајке им Маре 
и брата Лазара. Они кажу у том писму да „обла- 
дају земљеју господина и родитеља нашега госпо- 
дина Вука“ и како и они потврђују повластице за- 
писане „господином великим царем Стефаном, го- 
сподином светим кнезом Лазаром и господином и 
родитељем њиховим господином Вуком“. У свему 
текст верно показује стварну разлику која је међу 
њима била, и показује разговетно и јасно одређене 
одношаје међу кућом Вуковом и Лазаревом. Сте- 
фан је називао се и био деспот и господар земље 
српске, и Подунавља и Приморја; Бранковићи су, 
без икакве титуле, држали земљу господина Вука, 
родитеља њихова. Напред смо на свом месту обе- 
лежили шта је држао Вук пре и после 1379, пре 
боја косовског. Остало би питање шта је после 
мира од 1403 међу Стефаном и Бранковићима при- 
знато као земља Вукова, да ли само оно што је 
Вук држао пре 1379, по деоби још од цара Уроша, 
или и оно што су кнез Лазар и Вук још отргли од 
Балшића после смрти Ђурђа Балшића? На то пи- 
тање немамо откуд наћи одговора. Али међу оста- 
лим разликама у ова два акта, има једна, у којој 
се товори о приморју, и у којој такође Бранковићи 
другојачије говоре него деспот Стефан. „И ако се 
разбије древо (тј. лађа) дубровачко у приморју у 
владанију господства. ми, који је закон био за то- 
зи у прве господе и у цара Стефана, и у родитеља 
господства ми, светаго кнеза Лазара и светопочив- 
ше госпође и мајке кира-Јефросини, и у господ- 
ства ми до данас, то-зи закон да је и сади“. А Бран- 
ковићи мењају у своме акту ту тачку овако: „И 
ако се разбије древо дубровачко у приморју, што 
утече у нашу земљу, који је био закон за то-зи 
у прве господе, у господина великаго цара Сте- 
фана и у господина светаго кнеза Лазара, и у го- 
сподина родитеља нашего господина Вука, то-зи 
закон да је и сади“. Стефан се, дакле, признаје 

господарем некога дела приморја, а Вукови синови 
признају за се одговорност само ако би у њихову 
земљу што „утекло“ од какве разбијене лађе. 

Све нам, дакле, показује да се размирица међу 
деспотом Стефаном и Бранковићима, отворена по- 
сле боја на Ангори, свршила отприлике васпостав- 
љањем стања које је у тих кућа било у време боја 
на Косову. Деспот је Стефан изгубио оне земље 
које је од Бранковића око 1395 био задобио, и које 
је од тога доба до боја на Ангори (1402) држао. 
Међутим, он се вешто користио приликама после 
боја на Ангори, и задобио је под своју управу и 
више него што су Бранковићи од њега отели, по- 
вративши, како каже његов животописац, земље 
које су одавно биле отпале од српскога средишњег 
господства. У ком су правцу и каквим начином 
ове приновљене тековине и ове сасвим промењене 
прилике кренуле и упутиле политику деспота Сте- 
фана, на реду је да потражимо у одсеку који одмах 
имамо да започнемо. 


ХЛ 


Ширење српске обновљеке државе у зетском при- 

жорју. Распре с Млечићима. Коначна промена Деспо- 

тове политике и савез с Угарском. Пренашање пре- 

стонице на северну страну и подизање Београда и 

Ресаве. Неприлике и ратови с братом Вуком и са 
сестрићима Бранковићима. 


Три су главна дела на која се 1366 распала 
беше Српска Царевина. Један су од тих делова срп- 
ске јужне земље, међу којима се највише истаче 
Вукашинова краљевина у Македонији; други су 
српске северне земље, међу којима се, нарочито 
после смрти Вукашинове, највећма истаче кнеже- 
вина Лазарева са савезним земљама Лазарева зета 
Вука Бранковића; трећи су српске приморске зем- 
ље, у којима се истакоше као господари Балшићи 
и Алтомановићи. 

Кнез Лазар и Вук Бранковић тежили су још 
пре боја косовскога да под своју руку покоре зем- 
ље српске у приморју, стару вајкадашњу колевку 
државе српске. Али се после успеха против Алто- 
мановића, који је већим делом отишао у корист 
савезне Босне, и мањег успеха против Балшића, 
који се свршио неким заокругљењем земаља у 
крају призренскоме, та распра свршила тиме што 
се једна ћерка кнеза Лазара, госпођа Јела, удала 

за Ђурђа Срацимировића, господара зетскога, сте- 
шњена и потиснута од Турака. Изгледа да је у 
последњим тренутцима, кад је зетска држава уда- 
рила натраг, кад је и Лазареву државу јаче по- 
чела притискати турска најезда с југа и с истока, 
осетило се оно што није требало никад ни да се 
заборавља, а то је природно јединство народа и 
земаља и потреба заједничке одбране. 

Ђурађ Срацимировић је, доиста, у први мах, 
у његовој зетској госпоштини осећао се јаче при- 
тешњен него ли сам кнез Лазар. Из Епира, јужне 
Арбаније и од Охрида турски су валови жестоко 
наваљивали на зетску државу. Ми смо горе на 
своме месту навели како је управо 1389 зетска др- 
жава Срацимировићева била турским освојењима 
одсечена од државе Вука Бранковића и државе 
Лазареве. После боја косовскога Турци су се још 
јаче утисли између Зете и српских унутрашњих 
земаља, тако да је Ђурађ Срацимировић био при- 
нуђен да Скадар и Дриваст преда Млечићима, те 
да њих истакне између себе и Турака, и да се боље 
заклони у Забојани, у пределима око Бара и Ул- 
циња, и у садашњој Црној Гори. Тако су тада и у 
тај невољи увучени у игру на тој страни српских 
земаља покрај Турака још и Млечићи. Да је пре- 
даја Скадра Млечићима изазвана била овим ра- 
злозима, потврђује се и из оновремене млетачке 
преписке. У једноме писму које су писали краљу 
угарскоме, Млечићи говоре како су од Ђурђа при- 
мили пределе око Скадра и Дриваста с планинским 
крајем њиховим, и како су око тих предела имали 
много трошка и посла, јер им је због турских на- 
пада (1396—1402) непрестано онде ваљало држати 
оружане коњанике, пешаке и тобџије. У томе 
истом писму Млечићи се хвале како су они те кра- 
јеве доиста тако чували од Турака, да су земље, 
заостале под руком Ђурђа Срацимировића, ретко 

кад страдале од Турака!. У једној одлуци од 20 
априла 1403, издатој посланицима Ђурђа Сраци- 
мировића, Млечићи му се правдаху да му не могу 
потпуно исплатити уговорени доходак, што су се 
кроз више ранијих година (пре 1402) много истро- 
шили на чување Скадра и Дриваста, и што су им, 
из тога узрока, и дохотци били малени. А 7 маја 
исте године Млечићи признадоше неке олакшице 
у дацијама Павлу Унгару из Дриваста, што се 
у исто време (пре 1402) са својом фамилијом и ко- 
њима много одликовао у борби с Турцима на та- 
мошњој граници.2 

Пређе боја на Ангори деспот Стефан није мо- 
тао ништа чинити да спасе земљу од ове нове беде, 
од млетачке окупације, јер су између њега и мле- 
тачких земаља у зетским странама биле турске 
позиције, које је он, као верни васал Бајазитов, 
морао трпети. Стога су после Ангоре турске пози- 
ције, на томе одвојеном и засебном планинском 
крају, и нови почетци млетачке окупације у Зети 
одмах привукли пажњу деспота Стефана. Чим се 
измирио с Турцима и потом с турским тадашњим 
савезницима, његовом сестром Маром и њеним си- 
новима, деспот је Стефан почео мислити како да 
из српских земаља истисне Млечиће. Осећање о 
јединству и целини српске државе са зетским при- 
морјем оживело беше у души деспотовој, који 
поче настојавати како да тај план изврши. Оне по- 
требе и невоље, која беше нагнала Ђурђа Сраци- 
мировића да Скадар преда Млечићима, беше не- 
стало. Чим су Турци радњом деспота Стефана очи- 
шћени с источних граница зетских земаља, син 
Ђурђев Балша „не бојаше се више Турака, као што 
је чинио отац му , пише горе поменуто млетачко 


з 1јиріє, ШеНпе У, 78, од 8 јуна 1406 краљу угарском 
и војводи Хрвоју, који су се заузимали за Балшу, да би 
му Млечићи вратили одузете земље. 

: (45Де У, 5, 9. 

писмо, и поче радити против Млечића, насупрот 
уговорима о предаји Скадра и Дриваста, које су 
Млечићи били закључили с оцем његовим. 

Као што смо већ назначили, радња је ова по- 
тицала из промењених политичких околности и из 
положаја по српске интересе повољнијег, који се 
образовао после боја на Ангори. 

По напред наведеним белешкама ми смо утвр- 
дили да се деспот Стефан помирио са султаном 
Сулејманом у пролеће 1403, и да се одмах потом 
обрнуо на Бранковиће, тадашње савезнике Сулеј- 
манове. Изгледа да је тим послом испуњено било 
лето 1403 године, и да су се деспот Стефан и Бран- 
ковићи наравнали у јесен 1403 године на основима 
који су горе на свом месту опширније изнесени. 
Те зиме, по свој прилици, није више ништа рађено, 
а у лето 1404 догађаји су сами изнели на дневни 
ред Зету, Скадар, Дриваст и Млечиће, који су се 
од 1396 онде били укоренили. Прогласивши већ 
повраћај државне самосталности, која је била из- 
губљена на Косову, деспот Стефан је приступио 
к повраћању некадашњега државнога јединства 
старе краљевине, и тежио је да границе опет спу- 
сти на зетско-скадарско приморје, које се од 1366 
било одметнуло, покушавши да постане новим др- 
жавним средиштем. Родствене везе са Балшићима, 
уведене удајом сестре Стефанове Јелене за Ђурђа 
Срацимировића (Страхињића бана) после 1379, и 
горко искуство, које су потеглили сви српски ве- 
ликаши после боја на Марици и боја на Косову, 
олакшавали су овај посао. Још кад се из Царигра- 
да и Митилине враћао у новембру 1402, деспот 
Стефан је морао изменити мисли са Ђурђем Сра- 
цимировићем, код којега се на сухо извезао, и Ђу- 
рађ је, без сумње, пристао на мисли Стефанове, 
чим му је и војске дао да му помогне борити се са 
одметнутим Бранковићима, који су турску војску 
довели у српску земљу. " (о у 


Срби и Турци 339 





Млечићи, који су тада држали Скадар, Дри- 
васт, Леш и Драч, с областима тих градова, осе- 
тили су одмах горе наведени обрт у политици срп- 
ских господара. Јуна 7 1408 године они се сећају 
да честитају деспоту Стефану што се после пораза 
на Ангори спасао неверника и својој кући вратио, 
и шаљу му на поклон један оклоп за њега сама. 
Међутим, Ђурађ Срацимировић умре негде у по- 
четку 1404 године, и иза њега остане жена му Је- 
лена, сестра деспота Стефана, и син Балша, се- 
стрић Стефанов. Тако и у Зети настане стање које 
је већ било у Ситници; власт пређе у руке сестре 
и сестрића деспотова. Пошто су се деспотове гра- 
нице додиривале с границама зетским; пошто ви- 
ше није било у животу Ђурђа Срацимировића, 
који је био везан уговором са Млечићима, деспот 
Стефан почне радити са сестром и сестрићем про- 
тив млетачке окупације, с намером да поврати ста- 
ње које је било пре млетачке окупације од 1396 
године. И Млечићи, међутим, грабљиви и несити 
као што су били, не мироваху на тим странама. 
1404 јуна 20 њима се предадоше властела малога 
Пилота (с десне стране Дрима, више Дриваста у 
планинама), и они их уврстише у скадарску 
област!. Мало потом, 13 новембра 1404, бележи се 
одлука млетачка да су слабо спремна млетачка 
места Скадар, Дриваст и Леш, и да се у њих шаљу 
тобџије, јер се чује да напредује деспот српски и 
да су та места у очевидној опасности“. Изгледа да 
је Стефан с те стране већ војевао. Балша је кре- 
нуо народ и почео изазивати устанак у тим мле- 
тачким местима, јер се о томе говори у одлукама 
од 10 јануара 1404, а 12 јануара 1405 већ се знало 
да се скадарска варош одметнула од Млетаказ. 


1 та ле У, 44. 
з 145 пе У, 47. 
" т45иле У, 51. 

Исте године 7 маја погранични босански властелин 
Сандаљ Хранић (који је држао Лим, горње Подри- 
ње и Пиву, и на мору Драчевицу, Рисан и Нови, а 
неко време и Будву) уговараше с Млечићима да 
им помогне повратити Скадар и Дриваст, који су 
се одметнули. Истога 7 маја 1405 одлучено је у 
млетачком већу да се учине неке олакшице у да- 
цијама дванаесторици сељака из околине Леша, 
који нису хтели поћи за људима Балшиним и бу- 
нити се против млетачког господства, него су во- 
лели да им се и куће попале, а они су се склонили 
у град Леш!. У то време, у почетку лета 1405, Је- 
лена и Балша заузели су били, осем скадарске 
вароши, Дриваст, многе путове и места, која су 
пређе држали Млечићи. Али скадарскога града у 
којем су се били Млечићи затворили, нису могли 
узети. Млечићи набаве јачу војску, и одбране и 
поврате и варош Скадар. За Јелену и Балшу ра- 
списаше јаке уцене онима који би их живе ухва- 
тили и Млечићима предали. Повративши Скадар, 
војска млетачка обрне се на места која нису ни 
била млетачка, Улцињ, Бар и Будву, и освоји их 
на крају лета те године. Балша у почетку 1406 на- 
веде некакве Турке, те су пленили и палили око- 
лину Скадра и других онамошњих места. 

То је био прави рат, који се, како се по мле- 
тачкој преписци види, започео и свршио у лето 
1405 на штету Балшину утолико што су изгубљени 
не само градови Скадар и Дриваст него још и Бар 
и Улцињ, а на штету Млечића утолико што су 
опет они на пољу, изван поменутих градова, мало 
што држали. Градови су, дакле, после тога рата 
остали Млечићима, а жупе већином Јелени и Бал- 
ши. У свему овоме послу био је и деспот Стефан, 
ако и не изгледа да је он много непосредно радио. 
У ствари Јелена и Балша су извршивали деспо- 


х папе У, 59. 

тове мисли, а он је радио да њима осигура стару 
њихову државу, и преко њих да свој углед и своју 
врховну власт рашири до приморја. Пошто се рат 
с горе реченим успехом окончао, почело се прего- 
варати за повраћај изгубљених градова, нарочито 
Бара и Улциња, путем преговора и посредовањем 
пријатеља. Јелена и Балша радили су и даље под 
заштитом деспота Стефана и Стефанова пријатеља 
краља угарског. Мир је уговорен тек 1 јуна 1407, 
после много муке и преговарања. Јелена и Балша 
пристадоше да врате Млечићима одузета од њих 
села, острва, воде, земље, куће и људе, да прегоре 
градове Бар и Улцињ, а земље тих градова, иначе 
познате под именом Забојана, и Будва да остану 
њима. Будву су им само имали да предаду Мле- 
чићи.1 Али се тај мир није извршио, и међу њима 
је дошло до правог мира тек на крају 1412 године, 
кад су се Млечићи склонили да Балши поврате још 
и Улцињ. Изгледа да се то постигло тек пошто се 
Јелена удала за Сандаља Хранића, великога вој- 
воду босанскога, суседнога јака и знатна власте- 
лина, којега су се земље налазиле у горњем По- 
дрињу, на Тари и на Лиму, међу земљама 
Балшиним, босанским и деспотовим. Сандаљ је био 
у почетку и сам против Балшића, и једаред им је 
био отео Будву, а после су каткад Млечићи с њим 
преговарали против Балше не могавши уосталом, 
доћи до погодбе. Јелена, кћи кнеза Лазара и удо- 
вица Ђурђа Срацимировића, удала се за Сандаља 
негде 1412. Тиме је, с једне стоане, обезбедила сина 
Балшу, а с друге стране је брату Стефану осигу- 
рала с те стране границу и раширила му везу 
с примортем. Деспот се Стефан уосталом већ на 
крају 1405, ма да рат с Млечићима није имао пот- 
пуна успеха, сматрао за господара поиморја, како 
видимо из горе поменутог уговора с Дубровчанима. 


+ 150пе У, 97. 

Сви ти догађаји скупа биће, чини нам се, глав- 
ни разлог што се трговачки уговор међу Дубров- 
чанима, с једне, и деспотом Стефаном и Бранкови- 
ћима, с друге стране, није обновио пре декембра 
1405. Тек тада су се унутрашње и спољне распре 
толико стишале, тек тада се положај мање-више 
стално одредио, и тада се тек могло без зазора 
приступити послу правога мира и постојанијих од- 
ношаја, уговорима трговачким. Период нове др- 
жавне формације, отворен бојем на Ангори, преду- 
зет ратом с Турцима, потом унутрашњим ратом 
с Бранковићима, и напослетку ратом с Млечићима 
у Зети и у скадарском приморју, завршен је, како 
се нама чини, овим последњим ратом. Нова др- 
жавна формација обележава се трговачким уго- 
ворима с Дубровчанима од 1405 године као посао 
у главним потезима свршен. Деспот Стефан, исти- 
на, није успео да постигне државно јединство као 
што га је имао од 1396 до 1402. Он је морао да за- 
довољи Бранковиће, али је поводом везе с дру- 
гим сестрићем Балшом, и релативним успехом 
млетачкога ратовања у години 1405, постигао да 
оствари старију и лепшу традицију, да своју др- 
жавну власт, барем као врховни господар, рашири 
до Јадранског Приморја. А то је био озбиљан знак 
да су српски послови тога времена обрнули повољ- 
нијим путем, и деспот се Стефан тиме могао по 
правди поносити. 

Одмах после свршетка унутрашњих послова, 
после мира с Бранковићима, и по свој прилици за- 
једно с политичном радњом у приморју, дошло је 
на ред велико питање о правцу српске спољне по- 
литике. Чим је почео смишљати да од Млечића 
повраћа изгубљена места у Приморју, деспоту су 
Стефану морале доћи и мисли о потреби добрих 
одношаја с Угарском. Угарска је имала утицаја и 
у Босни и у Приморју, а могла је још утицати на 
Млетке и својим суседством и својим правима у 

Далмацији. У великим питањима спољне поли- 
тике деспот је Стефан у то време имао прилично 
чисту ситуацију. Ми смо већ спомињали како је 
деспот Стефан од боја на Косову па до боја на 
Ангори (1389—1402) стално држао с Бајазитом и 
с Турцима, и то само зато што је ценио да се дру- 
гојачије не може, јербо је сила турска у тај мах 
била надмоћна и неодољива. Тешко да се деспот 
у својој оцени варао; он је силу турску познавао 
изблиза, боље него ико други, и био је убеђен да 
је по интересе Србије најбоље верно дожати уго- 
воре и чувати добре одношаје са силним Бајазитом. 
Сестра његова Оливера, султанија Бајазитова, у 
томе му је чинила необичне услуге положајем 
који је умела себи да осигура код Бајазита. Да је 
Стефанова оцена тадашњега стања била правилна, 
сведочи што су: и други у оно време већином то 
исто чинили, и што.су пропали сви они који су се 
одвајали од те политике, као Вук Бранковић (из 
пуког супарништва према Стефану) и бугарски 
владаоци, којима је уосталом и положај био тежи 
и више изложен. При свеколикој симпатији која 
би се могла имати према антитурској политици 
као више националној и самосталној, успеси Сте- 
фанови оправдавају његов политички правац и 
бране та од прекора, које му ни од сувременика 
нико није чинио. 

У један мах као да се Стефан ипак био поко- 
лебао. Било је то после боја на Ровинама с Мирчом 
и после боја на Никопољу (28 септембра 1396). 
Страшне су биле последице овога боја. И послед- 
њи трагови независности укинуше се у Бугарској. 
Државе српске македонске властеле, Маркова и 
Костантинова, спојише се с Турском. Непосредна 
турска власт примаче се Стефановим границама и 
с истока и с југа. Године 1396 у зиму, одмах после 
боја на Никопољу, Стефан је сам војевао с Тур- 
цима на Босну. Тај рат се, истина, свршио несрећ- 

но по Турке, али је он показао намеру Бајазитову 
да и Босну заузме, и потом да Стефанову земљу 
и са запада опкорачи. Околности су биле страшне, 
и турска сила се показала у страховитом облику 
као никада дотле. Угарска, једина јача држава на- 
спрам бесне силе турске, која је, осећајући опа- 
сност, прихватила борбу с Турском, морала је бити 
љута на Стефана, који се тада уз Турке борио. Сам 
животописан деспотов Костантин казује, као што 
смо напред навели, да се због рата и погибије про- 
тив Босне у зиму 1396 викало на Стефана. Изгледа 
да је услед свега тога 1397 Стефан почео поми- 
шљати да поправи своје одношаје и да се измири 
с Угарском. Костантин Философ (Гласник ХЕЦ, 
267) казује да је из Угарске чињена иницијатива, 
и да се радило да се Стефан обрне на угарску 
страну, што је сасвим могућно, пошто је Стефан 
био савезник који није био за презирање, као што 
се видело из самог боја на Никопољу. Уосталом, 
Стефан није тада могао озбиљно помишљати да 
радикално промени политику. Сам је у боју на 
Никопољу могао добро видети да снага западних 
држава није дорасла да сломи тадашњу Турску, 
и не верујемо да се чему особитом, као трезвен и 
смислен владалац, могао надати. Али није могао 
не видети да га, напослетку, ни од Турске добро 
не чека, и између два зла, притешњен незадовољ- 
ством у самој земљи, тражио је изласка и помоћи 
до бољега времена у мерама политичким према 
Угарској:. Као што Костантин Философ јасно при- 


1 Љ. Ковачевић у Отаџбини, ТУ, 289—290 схватио је 
мало јаче ове тежње Стефанове према Угарској. Он из- 
води да је Стефан озбиљније мислио на зближење с Угар- 
ском, „надајући се да ће се помоћу ње ослободити несно- 
сне турске власти“. У тексту ми показујемо разлоге по 
којима држимо да на оволико треба свести ове политичке 


кораке који су чињени из просте спољне и Увутраиве 


невоље. 


Срби и Турци 345 





поведа, ове тешке унутрашње околности, по свој 
прилици нарочито несрећно ратовање с Турцима 
гротив Босне, употребила гу нека властела „коју 
је још отац његов у почетку под своју власт поко- 
рио, па су хтела да се од њега отму и да се с њим 
изједначе!“, То су били Никола Зојић, Новак Бе- 
лоцрквић и још неки. По томе што одмах потом 
Костантин каже, да је Стефан Новака погубио, јер 
му је дошао на позив, не знајући да деспот сву 
заверу зна, и што је Никола склонио се у рудничку 
Острвицу, те се ту покалуђерио заједно са женом 
и са четири своје кћери, видећи да не може умаћи, 
видимо да се ова буна дигла од граница босанских 
и у старој држави Николе Алтомановића, којега је 
кнез Лазар у почетку расуо?. Ови људи бејаху по- 
слали султану Бајазиту тешке доставе против Сте- 
фана. Да би само дигли султана против Стефана 
и да би раскварили дотадашње пријатељство, ма 
да је оно било корисно по Србију, они доставише 
турском цару да деспот Стефан диже Угре против 
њега, и да су они самостална властела те да би 
више били вољни да служе непосредно султану 
него ли деспоту. Деспот Стефан, осетивши то, по- 
сла свога човека к Бајазиту, некаква Михаила, 
племића за кога је држао да му је веран. Али се 
показало да је и он био пристао уз заверенике, и 
да је клеветао деспота и правио интриге против 


1 Гласник ХІІ, 266. 

з Време ових мутњи види се да је било 1397—1398 и 
по догађајима и по једном дубровачком писму Николи 30- 
јићу од 1 октобра 1397 (Пуцић, І, стр. 10). Види се да се 
тај човек био издитао и да је стајао добро у Турака, што 
му Дубровчани пишу да се за њих код Турака заузме у 
некој ствари о робљу. Тако и Љ. Ковачевић узимље 
(Отаџбина, ІҮ, 289—291). Главни су основ писма дубро- 
вачка. Међутим, Костантин Философ (Гласник ХЕП, 
266—269) меће ове догађаје пре борбе с Власима до 10 
октобра 1394, зли је то по до ајима ~ самим немрлунне, 
као што се лако може видети. : 

њега. Тако се положај на Порти веома беше за- 
плео. Из речи које Костантин меће у уста Баја- 
зиту и које ћемо мало ниже у целини навести, 
види се да се услед свега тога Бајазит спремао 
да Стефана истера и да Србију сву себи покори. 
Опасност је била да не може бити већа, јер је Ба- 
јазит имао моћи да изврши то што је мислио, а 
Стефан не би могао одупрети се. Домаће сплетке 
почеле су биле спремати и Србији исту судбину 
којој су кратко време пре тога подлегле обе бугар- 
ске државе и српски васали у Македонији. Кораци 
који су чињени у тај мах, кораци који се чине 
само у крајњим случајима, пред нама су као нај- 
поузданије мерило за величину опасности. Костан- 
тин приповеда да је тада пошла ка Бајазиту сама 
кнегиња Милица у друштву са њеном сродницом 
Јефимијом, ћерком ћесара Воихне и женом де- 
спота Угљеше, брата Вукашинова. Горе смо на- 
вели једно писмо дубровачко Николи Зојићу од 
1 октобра 1397. Изгледа да се тада исти био одвр- 
гао и покорио непосредно Турцима, и да је и ус- 
пеха имао. Пут кнегиње Милице, о коме Костантин 
казује, као да је био у пролеће 1398, јер њојзи 
Дубровчани писаху за неки посао 4 маја 1398, по- 
мињући да је на путу. Исте 1398 године 23 маја 
писаху јој како се вратила и „како господ Бог по 
њего милости учини тер дођосте здраво и са вса- 
ким поштенијем славно“. Милица је, дакле, имала 
успеха, како и Костантин каже. Али није остало 
само на походи њеној у двору Бајазитову. Изгледа 
да је Бајазит тражио да и Стефан собом дође, или 
се тако нашло да треба од стране кнегиње Милице, 
кћери јој Оливере султаније и госпође Јефимије 
Угљешинице, која је књегињу на том путу, ради 
помоћи и савета, пратила. Костантин казује како 
је, потом, дакле у лето 1398, пошао к Бајазиту и 
сам Стефан, „мало плашећи се, јер је, неким са- 
ветима угарским да с њима у друштво ступи, био 


Срби и Турци 347 





попустио!“ Веома је занимљива прича Костантина 
Философа о објашњавању које је овом приликом 
било међу деспотом Стефаном и султаном Баја- 
зитом. „Кад је дошао к Бајазиту, прича Костантин, 
Стефан не учини по дворском обичају, да се по- 
сле обеда свак у свој стан удаљује, него остаде 
стојећи. И кад цар упита зашто то чини, он одго- 
вори: „Господару! Место да ме други облагују тво- 
јему господству, сам ћу ти казати у чему је по- 
грешка моја према царству ти, о којој су неки, 
проказујући ме, теби достављали — како хоћу да 
одступим од службе твоме царству и да присту- 
пим Угрима. После сам видео да је то посао неу- 
местан, сетио сам се да сам млађи твојега царства, 
сетио сам се клетве, и дошао сам. Ево живота мога 
пред Богом у рукама твојим; чини што ти је 
воља!“ Цар поћута мало, чудећи се како му је 
лепим речима говорио. „Па и шта би могао успети 
с Угрима, драги мој! Јер ја сам земљу хтео узети 
као своју. А ти шта би чинио тамо у Угрима? Који 
је од господара што су приклонили главу Угрима 
одржао господство своје?“ И помену по имену бу- 
гарске цареве и остале. „А ти, пошто си са мном, 
ако не идеш куд идем ја, доиста сам себе збуњу- 
јеш; ако ли идеш куд идем и ја, немаш се зашто 
збуњивати. Јер ми смо господари, и ако ми не 
кренемо на друге, они на нас неће, зато што се 
најсилнија царства одржавају и распрострањавају 
војском. Ја тебе држим као старијега и милога ми 
сина, и то не кријем ни од кога, ни од оних што 
су овде, ни од оних што су даље на истоку. И ко 
је у мене у части толико колико ти? А ја већ ула- 
зим у старост. Ца или ћу погинути у рату, или ћу 
од болести умрети. А ти ако са мном тако узажи- 
виш, добићен: онда прилику. У мене је много си- 
нова, и они ће устати. један на другога. и један ће 


* Гласник ХІЛІ, 267, глава 31. | 

по један слати к теби људе или да траже од тебе 
помоћ, или да те моле да останеш на миру и да 
не будеш непријатељ. Кад ти то време дође, ти ћеш 
не само одржати твоје земље, него ћеш присаје- 
динити и друге земље унаоколо, и назваћеш се 
велики и славан владалац. А сада држи земљу 
колико ти је у области. Али ме послушај, а ја ћу 
ти казати шта ти ваља чинити. Докле сам ја жив, 
пожури се те поломи своје великаше и приведи их 
под своју руку, јер ћеш после то хтети. али нећеш 
моћи. Осем тога, сам дижи уза се (нове) људе, и 
сиромахе и племиће, и чини да се прославе и да 
деле управу с тобом, а обарај клеветнике и све 
који су на њих налик“. — Пошто га је овим и мно- 
тим другима речима цар поучио, Стефан се врати 
у своју земљу, и гле чуда, ко је где овако што 
видео или чуо? Отишао је као кривац, готово као 
на смрт, а враћао се као син, да прими област. 
И таке савете да му даје човек који с њим ни јед- 
новеран није! И ко је икад чуо овако пророштво 
од неверника, јер се збило све што је рекао, као 
што сви могу видети на све стране, пошто се ни- 
шта није свршило негде у крају, ни кришом, него 
јавно, свету на видику. — И кнез Стефан се врати 
у своје отачаство, украшен сваком чашћу не само 
од султана него и од свију његових великаша. И у. 
свему царству турском међу свима народима што 
их Турци бејаху потчинили пода своју власт, Сте- 
фана свак поштоваше и свак му се дивљаше, а сви 
хришћани молитве из дубљине срца подизаху што 
је Бог узвисио рог својега избраника!“, · 

Овим је самим, из пера сувременога и не-е 
извештенога сведока, објашњен ток догађаја и ка- 
рактер одношаја онако како смо га ми по свима 
осталим изворима представили: И кад је битком 
на Ангори положај заиста промењен онако како 


# Гласник ХОП, 267—269; глава 31, 32. 

је предвиђао Бајазит, Стефан је имао одрешене 
руке у онолико уколико му нису сметали домаћи 
супарници. Али је он опет умео да снажно и брзо 
подигне и свој лични углед и снагу своје државе, 
Исти Костантин, који казује да је око 1397 (по на- 
шем горе наведеном хронолошком извођењу) угар- 
ски краљ нудио Стефана да с њим у савез ступи, 
пошто је исприповедао укратко Стефанова дела из 
1402 и 1403 после боја на Ангори, којима се онако 
живо радило на васпостављењу и раширењу срп- 
ске државе, казује како је „западни цар“ (тј. краљ 
Угарске) чуо за то, и »„ходатав посылавть кь МОБВИ 
ако БЫ. Стефан, вели Костантин, нађе у овај 
мах да је време угодно да се удружи с Угри- 
ма, прими посланика с великим почастима, као 
што је имао обичај, и утврди пријатељство с оним 
који га је послао. „И као што смо казали, обила- 
зећи и разматрајући земљу своју, нађе место Бео- 
град, о коме смо говорили, и измоли га од Угарске, 
јер иако се налази у границама српске земље, не- 
како стоји према средини и плећу земље угарске. 
Тога ради с Угарском начини уговор (завет) и 
почне радити“. 

При Београду опет нам је згодно да се вра- 
тимо на раније догађаје, да би се објаснило ово 
што је деспот чинио с Београдом после боја на 
Ангори. Стара Мачва и београдска област после 
смрти краља Драгутина постадоше спорна јабука 
међу Србијом и Угарском; удајом своје кћери за 
Николу Горанскога, бана мачванскога, и неким 
измирењем пред сами косовски бој, кнез Лазар 
се био некако наравнао с Угрима за Мачву, али су 
Мачву и Београд Угри опет к себи узели после 
косовскога боја, и у њиховим је рукама била та 
земља и онда кад се на Никопољ полазило. После 
боја на Никопољу (1396) у Угарској је настала 
крајња анархија, јер се краљ иза тога боја спасао 
низ Дунав и тек је. око Цариграда с млетачким 

лађама много позније дошао у Дубровник, одакле 
се кући вратио. Турска војска иза боја на Нико- 
пољу некуда продре у Угарску, по свој прилици 
преко западне Србије, пут Ваљева, које се пре тога 
налазило под угарском влашћу. У дубровачким 
писмима од 8 октобра и од 30 новембра 1898! по- 
мињу се неки Турци који су дубровачким тргов- 
цима одузели овнове на Лиму и у Ваљеву. Годину 
дана пре тога, у западној су се Србији, око Остр- 
вице у рудничком крају и можда даље ка Ужицу, 
били одметнули Никола Зојић и Новак Бело- 
црквић, и они су пристали уз Турке, и по свој при- 
лици Турке упустили у те крајеве, јер су њихови 
одметнички рачуни били да се на Турке наслоне. 
Западно од земаља Вука Бранковића у Лиму и на 
Тари били су се Турци утврдили око 1395, онда кад 
је њих ради Ђурађ Срацимировић Скадар уступио 
Млечићима. Из тих крајева и колубарским, за њих 
најподеснијим путем, Турци су допрли у Мачву 
и у колубарску долину, одакле су имали отворен 
пут за Угарску. Одатле су се, после боја на Нико- 
пољу, по свој прилици и после рата на Босну од 
1396 у зиму, дакле у лето 1397, Турци упутили низ 
Колубару на Угарску. Може бити да би најправил- 
није било мислити да су рат на Босну од 1896 и 
пљачкање Мачве, Срема и Славоније једна иста 
војничка акција. Ть же пакы БьЗДЕНГЬ СЕ СЬ ВАСКАН 
воннАстЕМ, поинде на Оүгры и множкство нєнзоєчено попл'Енн 


— вели Костантин:. „Тада су Турци, како Ко- 
стантин казује, Димитровце (Митровицу) пресе- 
лили, и Земун разбили, и многе друге крајеве 
опленили. И пошто су то тако и много више чи- 
нили Турци, Угри се дигоше на Србе, кад дес- 
пота не бејаше у Србији (по свој прилици 1398, 
кад је био код султана Бајазита), и узеше град Бо- 


2 М. Пуцић, І, бр. 30, 31. 
2 Гласник ХІЛІ, 271, глава 37. 

рач и опљачкаше многе крајеве. А Турци опет не 
мали део земље угарске. И ко би испричао тада- 
шње мале и велике ратове међу њима?“ По овоме 
ми изводимо да су се у западној Србији, у старој 
Мачви и у Рујну, ломили сви ови догађаји, и да 
је сав тај крај, заједно са угарским Сремом, био 
опустошен. Као пут у Будим Турцима је тај крај 
веома годио. Неодређено стање и управа, више 
турска него српска, са турским посадама, морала 
је ту иза 1398 остати све до после боја на Ангори. 
И овога краја, Рујна и Мачве, тичу се оне речи 
Костантина Философа, где он говори, како је по- 
вратио градове које су му Турци били самовласно 
отргли!, и како су судије турске из њих саме по- 
бегле. Чинећи ово, деспот је очистио и Рујно и 
Мачву, и том приликом се уставио на Београду, 
који је иза турског горе поменутог пљачкања по 
Срему (1397) остао разорен и опустео. Костантин 
на другом месту наводи како у повељи, којом је 
Стефан дао повластице Београду, он сам говори 
о Београду: Оть нд'Еже оуво (тј. од боја на Ангори) 
пфишьдь овф'Етоҳь кфасьн'Еншає мЕсто, оть дфєвлів пЕЕЕ- 
лнкын гфадь Б'Ель гфадь н по саоучао фаздоовшень и запо- 
үст'Елһ, сьздаҳь 16го н възложиҳь поєсвет' Ви Богоматерн2<, 
Северну страну своје земље Стефан је, дакле, чи- 
стио од Турака одмах после боја на Ангори, и по- 
сле боја с Бранковићима на Грачаници, и тада је 
очистио стару Мачву, на коју су Угри непрестано 
полагали права, и заузео границу Савом, заузевши 
и Београд, који је неколико година раније опљач- 
кан и разваљен. То је могло бити у почетку 1403 
године. Како су на те крајеве Угри полагали права, 
а Стефан их није узео непосредно од њих, него од 
Турака, као освојење турско, Угри су могли посла- 
ти посланика да нешто уговара са Стефаном, нала- 


1 Гласник ХІІІ, 284, глава 48. 
* Гласник ХІІ, 272, глава 38. 

зећи повода у том заузећу земаља на које су они 
право полагали. Карактеристичне су речи Стефа- 
нова животописца о Београду, којима не спори 
на њ некакво право Угарској, и казује да га је 
Стефан од Угарске измолио, ма да овамо признаје 
да се Београд налази у кругу српских граница. 

У тај мах Стефану је годило да се на Угарску 
наслони, и управо није ни имао где тражити дру- 
гога каког наслона. Љуто увређени и осрамоћени 
на бојиштима по Влашкој и Бугарској, Угри су 
били тада љући турски противници него икоји 
други тадашњи народ осем Срба. С Турцима је 
Стефан коначно прекинуо после боја на Ангори, 
огласивши Србију за независну, и венчавши се као 
деспот у Цариграду. С Грцима и с Цариградом ви- 
део је сам да се нема шта чинити, јер они нису 
располагали никаквом физичком снагом, и само 
су гледали како ће друге да преда се истуре, и да 
се за њих заклоне. Млеци су били лукави и нео- 
длучни, и с њима је и сам Стефан имао ускоро да 
започне акцију услед недавнашње окупације зе- 
маља Балшићевих. Стога је посланик угарског 
краља наилазио на врло повољно земљиште. Угри 
су с извесном великодушношћу уступали Стефану 
Мачву с Београдом ма да је обоје већ било у Сте- 
фановим рукама!. Стефану је лакше било да при- 
стане на формалност да ради тих двеју земаља 
постане клетвеник краља угарскога и да ступи у 
ред велике властеле краљевине Угарске, него да 
се наново излаже неугодностима и случајностима 
борбе на све стране. Не осећајући сам у себи до- 
вољно снаге пошто се одвојио од Турака, мислећи 
да је центар отпора у даљој борби против Турске 


1 Тога ради се траже натраг после смрти Стефанове 
те земље познатом угарском дипломом од 1426, штампаном 
у Мијатовића на крају прве његове књиге о Ђурђу Бран- 
ковићу и на другим местима. 

још једина Угарска, Стефан је пригао главу у неку 
врсту васалства круне угарске, и основао с Угар- 
ском савез или „завет“, како његов животописац 
казује. По Костантину тај се завет свршио ваљда 
у течају 1403, може бити и пре него што је Сте- 
фан отпочео у Ситници своју акцију против Бран- 
ковића. Да је завет с Угарском свршен пре 1405, 
показује нам једно дубровачко писмо од 2 маја 
1405, писано сестри Стефановој госпођи Јели и ње- 
ном сину Балши, где кажу да је деспот у великој 
љубве и у јединству с краљем угарским, и да он 
може знати куд ће вглика војска коју је краљ у 
тај мах приправљао!. 


У таквим се приликама дошло, најпосле, до 
пријатељства и савеза међу Србијом и Угарском. 
Унапредак није више било рата међу тим земља- 
ма, а њихове су војске, иако не свагда често радиле 
заједно против Турске. Борбе је било још; сви 
Срби још нису били пристали на тај савез, али 
је он остао у снази кроз пуних четрдесет година, 
и после смрти деспота Стефана наставио га је до- 
некле Ђурађ Бранковић. Они који су полазили 
на пут те политике мислили су да је у њој лек од 
турске најезде, и на то се, може бити, највише мо- 
гло мислити после боја на Ангори, у време кад је 
савез први пут закључен. Али је горко искуство 
од четрдесет година показало и да је турској сили 
било суђено да буде јача, и да већ лека нема ни 
у каквом савезу, па ни у савезу с Угарском. Не 
само кривицом нашом него и кривицом општих 
прилика ондашњих показало се да су повољне 
прилике, које су биле засветлиле после боја на 
Ангори, биле обмана, и онда није чудо што су се 
као обмана показале и све политичке комбинације 
које су се око 1403 на том основу започињале и 
склапале. 


1 М. Пуцић, І, бр. 117. 


354 Стојан Новаковић 





Овај обрт српске политике, који је извршио 
деспот Стефан после боја на Ангори, врло је зна- 
тан догађај у српској историји. Још од Немањина 
времена, кроз непуна три века, српска је политика 
непрестано тражила своје мете на југу и на истоку 
српских земаља, ширећи се у границама некада- 
шњега Царства Бугарскога, и привлачећи к себи 
словенска и остала мешовита балканска племена, 
од којих су Симеун и Самуило први склапали веће 
државне творевине на Балканском Полуострву. 
Користећи се последицама крсташких ратова и 
крсташког освојења Цариграда, Немањићи су те- 
жили да својим начином створе словенску, српску, 
државу, тражећи потпоре и савеза у западних др- 
жава и господара, а узимљући за тврд наслон и за 
залеђе северозападне горе полуострва, удаљеније 
од Цариграда, мање изложене сили тога старога 
средишта. Краљ Урош І јасно је обележио ту по- 
литику, наслањајући се непрестано на западне 
претенденте и противнике цариградских царена, 
уочивши у њима природне савезнике независне 
српске политике и самосталнијег развића српске 
државе. Очевидно је да је то за оно време била 
најбоља за Србију политика, јер се из ње могло 
највише извући за самостални развитак српских 
земаља. Исти краљ Урош, први је замашио даље 
на југ и у Македонији и у Арбанији, показавши 
тежњу да свој фронт према Византинцима ухвати 
што више са запада, и да га потисне што даље 
к југу. Краљ Милутин је и мудро и снажно наста- 
вио тај правац, изручивши га своме славном уну- 
ку, цару Стефану Душану. Овај је успео да допре 
до Мора Егејскога и да заузме положај као сасвим 
западни сусед, пресекавши на Серу и Струми пут 
из Цариграда у западне покрајине. Иза њега оста- 
ше господа српска и васали српске државе далеко 
на југу од Шар-планине и од Скопља. 

Кад су шеснаест година после смрти цара Сте- 
фана војске ових јужних српских држава разби- 
јене биле на Марици 1371, под командом деспота 
Угљеше, тим је бојем одлучена била судбина срп- 
ске политике јужно од Шар-планине. Што су краљ 
Урош 1 и краљ Милутин засновали, без поговора 
се сломило под деспотом Угљешом и краљем Ву- 
кашином на Марици. Јужне су српске државе са- 
свим оцепљене од српских држава на северу, и 
ове последње беху упућене да се саме собом држе, 
и да се наново ломе око оних средишта која су 
знана из ХПІ века, пре владе Милутинове. Прекид 
народне династије немањићске, која је у себи оли- 
чавала јединство и идеју државну, умножио је ту 
ненакнадну несрећу, дошавши у најгоре доба по 
Србију. Пропаст освештане и славом увенчане на- 
родне династије главни је узрок те се Срби после 
боја на Марици не имађаху на чем зауставити. 
Отуда би те се не нађе нигде довољног ауторитета 
ни средишта; стога се догоди те се земља распа- 
даше, ломећи се међу частољубивим претенденти- 
ма, који су народну и земаљску целину једва на 
ум узимали. Кнез Лазар се показао у то доба као 
једини који је на ове народне потребе озбиљније 
помишљао. Сва вештина његова, да удајом својих 
кћери посаставља расточене делове, није донела 
никаква стална лека, и само је за време' бол уто-. 
љавала. Ни његова мученичка смрт није спречила 
да претенденти још већма стану беснети један 
против другога, без обзира на једну отаџбину. Тур- 
ци су се кроз Арбанију увукли у планинске кра- 
јеве више Зете и у Полимље, те у неку руку от- 
цепили средишње српске земље од Приморја и 
од Зете. Босна је имала своју политику. Ради Ту- 
рака, не могући се од њих сами бранити, зетски 
господари беху дозвали у Скадар и у Дриваст још 
и Млечиће, и с њима нов квасац сплетака и раз- 
дора братскога. Бугарска је била пала. Српске кне- 

жевине које се образоваше 1391 и 1392 (миром по- 
сле боја косовскога) у васалству турском, под си- 
новима кнеза Лазара и под Вуком Бранковићем, 
биле су само крњи останци некадашње српске др- 
жаве. Уједињење њихово, извршено око 1396 под 
кнезом Стефаном Лазаревићем, после збачења 
Вука Бранковића, само је мален корак напред, без 
икакве озбиљније промене унутрашњег стања. Кад 
је одмах после боја на Ангори кнез Стефан при- 
мио у Цариграду титулу деспота, изгледа да је још 
у први мах мислио да ће се из последица боја на 
Ангори извући боље користи за државу, и да ће 
се независност српска моћи озбиљније васпоста- 
вити. Али унутрашњи рат, који су одмах потом 
изазвали Бранковићи, удруживши се с Турцима, 
потом напрасито, несмислено и право издајничко 
понашање Стефановог рођеног брата Вука, морали 
су веома умалити те добре наде. Цариградска грч- 
ка политика ударила је, у то време, такође пу- 
тем крајње слабости, а друго ништа није било ни 
очекивати од државне развалине, онако исцрпене 
и малаксале. Не само да се није могло више ми- 
слити на некадашње политичке планове краља 
Уроша, краља Милутина и цара Стефана, него су 
и планови кнеза Лазара, који је удајом својих 
кћери крпио неко јединство међу растргнутим де- 
ловима старе српске државе, били већ потиснути 
далеко назад. Ујаци и сестрићи, и рођена браћа, не 
могаху се већ сложити међу собом. Беше доиста 
настало последње време. Планови о васпоставље- 
њу независности, о којима се Стефан бавио после 
боја на Ангори, већ су били немогућна ствар. А не- 
моћ хришћанска, да изврше сами своју еманци- 
пацију, била је најсигурније јемство за Турке да 
ће губитак на Ангори надокнадити. 

Ето у каквим се околностима свршио обрт де- 
спота Стефана к Угарској, ступање његово у ред 
велике властеле и примање делимичног (по Мачви 

и Београду) васалства угарског. Тај се корак не 
може схватити друкчије него као дело очајне 
обране, абдикација на сваку даљу самосталну рад- 
њу. У најлепшем смислу може се узети да се и 
та жртва приносила што се мислило и очекивало 
да ће време како год упропастити и истерати Тур- 
ке, те повратити старије стање и васпоставити ста- 
рије политичке правце. Време је, међутим, пока- 
зало да је и та нада била узалудна. Али људи 
уопште, а политични вођи много више него обични 
људи, живе у упорним надама, и тиме држе мисао 
која им је поверена, не видећи често ни оно што 
се врло лако може видети. Ова истина вреди још 
много више за старија времена, где је, рекли би- 
смо, у политично размишљање уношено много 
више личне страсти него што се то данас чини. 


Последња фаза српске државне политике, коју 
је започео после боја на Ангори деспот Стефан, 
повукла је за собом многе знатне промене. Зау- 
зевши некадашње земље краља Драгутина, које 
су Турци били већ оцепили од Угарске, оцепив- 
ши се од васалства турског, и наслонивши се по- 
литички, по Мачви пак и васалски, на Угарску, 
мислећи да се још једино с њом може нешто ус- 
пети против Турака, деспот Стефан је цело сре- 
диште своје радње пренео на северни крај својих 
земаља. Некада смо виђали престонице у Рашкој, 
у Призрену, у Приштини, и напослетку у Кру- 
шевцу. Деспот Стефан је у то време (око 1405) 
преместио престоницу у Београд, предузевши сил- 
не радове и око оправке града београдског и око 
насељења вароши и око организовања трга и по- 
властица варошких. Стефан је Београд изабрао да 
у њему подиже ново политично и трговачко среди- 
ште српско, и у томе избору самом исказивала се 
сва нова његова политика. Огромне те радове лепо 
описује његов биограф Костантин Философ. И гла- 
вну своју задужбину, манастир у Ресави и град 

око манастира, који се и данас виде у целини, зи- 
дао је Стефан с том истом мишљу, изабравши ме- 
ста близу старога пута од Браничева и Голупца 
и тамошњих угарских граница у унутрашње зем- 
ље његове. Београд му је био место којим се на- 
слањао на Угарску као изласком путова с леве 
стране Мораве и од Колубаре и Подриња; Ресава 
му је служила за исти задатак од путова с десне 
стране Мораве ка Браничеву и Голупцу. Живото- 
писац деспотов Костантин Философ бележи! да је 
зидање Ресаве, града и манастира, почело 1407, и 
из његова излагања и речи излази да је пре тога 
био свршен рад у Београду. Организовање престо- 
нице у Београду вршило се, потом, или између 
1403—1407 или између 1404—1407. Годину не мо- 
жемо тачно одредити, пошто се за Стефанов уго- 
вор с краљем угарским зна само да је свршен 
пре 1405, 

Али ни то стање, створено с великом муком, 
и потпуно сталожено у јесен 1405 године, није ду- 
го трајало. Бранковићи су- непрестано кривим оком 
гледали утврђивање и напредовање деспота Сте- 
фана, готови увек да из суревњивости пригну уз 
онога који је: противан Стефану:Ўз друге непри- 
лике била је и та што је Стефанов млађи брат Вук 
био сувише несмислен и накрај срца. Напред смо 
на свом месту изложили како је одмах после боја 
на Грачаници расрдио се ради заслужених: прекора 
Стефанових, и отумарао к турском султану, и како 
је за њим отрчала кнегиња Милица. Пошто је кне- 
гиња Милица умрла пре него што се нови положај 
сасвим утврдио, нестало је и последње снаге која 
је материнском љубављу и ауторитетом задржа- 
вала Вука. Вуку самом, онакоме какав је био, те- 
шко да је могло бити по вољи снажење и подизање 
брата му Стефана. Одмах после боја косовског 





1 Гласник ХИ, 290. 

сматрало се да је власт била у оба брата и у мајке, 
и Стефан је само као најстарији првенство водио. 
У писмима се обично помиње мајка и синови јој. 
То је стање трајало до боја на Ангори и унеколико 
до смрти кнегиње Милице. С новим стањем, од 
савеза с Угарском, власт се организовала чвршће, 
и јединство се државне власти усредсредило у де- 
споту Стефану. Вук, брат његов, није то с добром 
вољом подносио. Бранковићима је тај несклад 
међу браћом био добро дошао; Турцима исто тако. 
Бранковићи, који су добро познавали слабе стране 
Вукове, могли су тим средством служити се да 
ослабе или да сломе Стефана. И у том су потпун- 
це успели, као што нам о томе казује с доста оп- 
ширности и разговетности деспотов животописац. 
„Кад је отишао посланик (краља угарскога), — 
прича нам Костантин = наста мир, и утврди се 
стање, али мира није имао онај што је подигао 
Каина против Авеља, који га ничим не беше увре- 
дио. Јер тај и овде подиже напред помињатога 
Вука, те оде и заиска од цара (турскога) силну 
војску, тако рећи сву силу његову. Цар Мусулман 
беше тада преузео и источне" (азијске) стране. 
„Хоћу, рече (Вук), да пођем на мога брата да ми 
уступи половину очине земље и градова, па да 
с њима твоме (турском) царству службу приносим, 
или ћу земљу да сатрем и опленим.“ И што је 
искао, оно му се наскоро и учини. Цар посла с њим 
Авренеза (Евреноса)!, који је од почетка био хри- 
шћанска крвопија, који је међу Турцима право 
име рата, који је и у великом боју на реци Ма- 
рици био узрок проливања крви, и посла и друге 
избране војводе. И ево где дођоше; Деспот Стефан 
не беше вољан да опет порабоћава (Турчину) и 


* М. Орбини, ІІ геғпо де ЕН 51ауі, 320, пишући о овим 
догађајима и бележећи годину 1409, помиње такође да је 
турску помоћну војску предводио Авранош. 

растрже благочастиво стадо, које је Господ од по- 
рабоћења ослободио. Шта се, дакле, учинилог Они 
прођоше сву земљу, пленећи, секући и кињећи као 
дивљи зверови. Сатрше и неке градове, и што је 
било најнезгодније, не беше борба с варварима, 
него са својим једнородним, с којима је непри- 
кладно борити се. Али иако их мноштво беше до- 
шло, он (деспот) често смрвљаваше и ужасаваше 
њихова срца; ну шта говорим, он (деспот) се бо- 
јаше да не пострада као Давид, који је проклињао 
телунске крајеве да на њих ни киша ни роса не 
падне, зато што се на њима пролила крв Јоната- 
нова, па и кад је победио, није узде затезао, да не 
би за крв братњу на њ кривица пала. А он (Вук) 
и опет насрну с још већом силом, тако да је ва- 
љало рећи ону пророчанску реч: дођоше, Боже, 
народи у твоје достојање, и цркву твоју свету 
оскрвнише. Тада и благочастиви деспот Стефан, 
плашећи се приговора, не изиђе на сусрет, пошто 
му већ и мало беше остало верних, који не беху 
обрлаћени, као што се видело и из писама која је 
Стефану слао Вук, јер је овај или обећавао дарове, 
или је плашио претњама. Стефан горко плакаше, 
држећи његова писма, и прострвши се пред Спа- 
совом иконом, говорио је: „Види, Христе мој, и 
познај како се неправедно на ме спремају, и слуге 
моје предају ме каф тебе негда твој ученик Јуда. 
Сачувај ми до краја бар ово мало што си још са 
мном оставио!“ И друге, налик на ове, жалостиве 
речи и молитве из дубљине срца говораше. То је 
чинио деспот у великом граду, у Београду, у уну- 
трашњем своме дому. А они (тј. Вук и Турци) 
пројурише многе стране, тако да су и близу Бео- 
града долазили, попленише да горе и више бити 
не може, и упропастише сву земљу. Кад је (дес- 
пот) видео да томе злу краја нема, пристане и да 
раздели земљу. И од тога времена брат Стефанов 
Вук с одељеним њему земљама, и с племићима 

који су били уза њ, служаше Мусулману са сво- 
јим сестрићима, који су такође држали земљу коју 
им је и отац држао. А деспот се настани у земљи 
која му је тада одељена!1.“ 

Из овога се види да је Вук с турском силом 
у гадном и братоубилачком рату, и с намером да 
земљу подели и да Стефанову истом уређену др- 
жавну творевину разори, наступао у два маха. 
Види се да Стефанова нова политика, и спољашња 
и унутрашња, у тај мах није била добро примље- 
на. Чини нам се, нарочито, да је наишла на отпор 
унутрашња Стефанова политика, политика чврстог 
реда и ауторитета, којом је, по свој прилици, сле- 
довао начелима која је његов животописац мало 
пре овога места као савете ставио у уста Бајазиту. 
Том се унутрашњом политиком ломила самовоља 
и неред, већ утврђен старим обичајима, и дугим 
мутњама и променама укорењен у нарави наше 
ондашње властеле. То се Стефану није хтело опро- 
стити. Стога су из таког стања извлачили корист 
Стефанови противници. Спољна политика с Угар- 
ском није била у домашају тадашњих људи, јер 
спољно није ни она имала чим замамити. Познато 
је из догађаја, да је Стефан и угарском краљу чи- 
нио оно што се чинило султану, да је и њему у 
приликама с војском помагао. Стефан је доиста 
војевао с Угрима, нарочито против Босне. Љ. Ко- 
вачевић наводи како је године 1408 деспот с Угри- 
ма војевао против Босне, у рату којим су Угри 
тежили да Босну натерају да опет призна њихово 
суверенство, којега се Босна радњом краља Твртка 
била опростила?. Народу је онога времена, као што 
се види и из једнога списа који смо раније наво- 
дили, било нарочито тешко војевање за другога. 





1 Гласник ХЛ, 290—292, гл. 53, 54. Заградама сам у 
овом преводу обележио што сам додао или уметнуо да 


смисао јаснији учиним. 
2 Отаџбина У, 76. 

Војевање за угарске планове против своје браће 
у Босни није могло бити популарно, ма да у оно 
време није било осећања народности овако разви- 
јеног као што је нашега времена. То се осетило и 
познало још кад је деспот 1396 уз Турке војевао 
на Босну, и кад је наскоро по том имао Зојићеву 
и Белоцрквићеву буну. У ствари деспот Стефан је 
потчињеност Турцима, која је трајала до боја на 
Ангори, заменио у неку руку сличном потчињено- 
шћу Угрима. Тешко да је то било по деспотовој 
доброј вољи; пре је истина, да су горе наведене 
неповољне околности деспота на то нагнале. Де- 
споту је то изгледало мање зло јер је мислио да 
ће Угарска кад тад успети да сломи или бар да 
узбије Турке. Његови противници држали су се 
старијег реда, и чинило им се лакше подносити 
уобичајено и ако недавнашње, него ли сасвим 
ново васалство. Деспоту се васалство према Угрима 
чинило као мање зло и као зло које је у себи 
имало више лека за будућност, и држао је да се 
избором мањег зла боље служи опстанку народне 
државе. Његови противници прво већ нису тако 
далеко гледали, и чинило им се да Стефанов начин 
није вредио- труда, јер једно зло просто другим 
замењује. У толико су лакше тако мислили његови 
противници, што су најпре били огорчени лично 
против њега, зато што је имао непоречних успеха 
који су сувише дражили њихову супарничку 
страст, а потом их је изазивала његова чвршћа 
унутрашња политика. Бојали су се, да деспот, када 
тада, све не савлада (у чему је он, на послетку, и 
успео), да их не сломи као што је раније, пре боја 
на Ангори, као сасвим млад човек, нашао начина 
да сломи и истисне Вука Бранковића. Уједињење 
земље, програм, коме је још кнез Лазар тежио 
средствима која су му била на услузи, који је и 
деспоту Стефану непрестано био на уму, и који је 
он, после грдних тегоба, најзад у извесној мери и 

извршио, и централизација и уређење државне 
власти, које је деспот такође као своју главну 
унутрашњу реформу почео утврђивати, били су 
скроз противни самом опстанку частољубиве вла- 
стеле, а нарочито Бранковића. Њима је то било 
довољно, да се баце на ону страну, на којој није 
био Стефан, много не питајући је ли та страна 
пробитачна по опште српске интересе. 

Што се тиче времена, кад је ова радња почела, 
из Костантинова живота по реду приповедања ви- 
димо да је то било после свршетка радњи у граду 
београдском и после почетка зидања града и ма- 
настира у Ресави (Манасији), које је Костантин ве- 
зао за годину 1407,1 а пре почетка турских међу- 
собних ратова међу Мусом и Сулејманом, који су 
почели 1410. Костантин, дакле, поставља те дога- 
ђаје у времену међу 1407 и 1410 годином. Ратова- 
ње Стефаново с Угрима против Босне било је 1408 
тодине. Мало даље ће се навести како је те исте 
тодине Стефан из далека помагао неки устанак у 
Бугарској, којим су бугарски царевићи хтели да 
васпоставе своје државе, и како је један од зна- 
менитијих људи деспотових као хајдук узнемира- 
вао земље турске. Стефан је, по томе, мислио да 
је време ширити даље оно што је он под својом 
руком имао. Те исте године забележили су наши 
летописи да је 14 марта умро Гргур, старији брат 
Ђурђев; од Бранковића су по том остали још Ђу- 
рађ и млађи му брат Лазар. Из једног лубровачког 
писма, писаног 18 августа 1408 госпођи Мари и 
Ђурђу, види се, да је Ђурађ тога лета некуд путо- 
вао, јер Дубровчани честитају што се вратио и што 
га „Господ Бог здраво, славно и много поштено 
принесе,“ молећи Бога „да га всуде, њега и његова 


1 Костантин нам је забележио да је зидање Мана- 
сије започето 1407, а летописи су забележили да је Мана- 
сија довршена и да су се у њу уселили 1418. По томе је 
зидање трајало пуних 11 година.. 

брата, здраво и добре носи и враћа.“ Љ. Ковачевић 
се домишља! да је тада, за време док се деспот 
Стефан бавио у босанској војни, Ђурађ Бранковић 
путовао у Дренопоље к султану, и то заједно с Ву- 
ком братом Стефановим, и да су тада искали вој- 
ску од султана, с намером да се користе босанским 
ратом и да сломе Стефана. Иако се то изреком 
нигде не каже, сасвим је могућно да је тако, прво 
што би се тиме само поновила политичка радња 
Зојића и Белоцрквића од 1397, и друго, што су Ду- 
бровчани у то време и иначе имали обичај чести- 
тати српским господарима кад су одлазили на 
Порту и тамо какве послове с успехом свршавали. 
Као што се јасно види из напред наведенога тек- 
ста, и Костантин казује да је Вук од султана тра- 
жио војску против брата свога, и да је, одмећући 
се од брата, султану изјавио да хоће да његов ва- 
сал постане. Ниже ће се навести, како је султан 
дочекао Вука. Ђурађ Бранковић је остао на месту 
да прати догађаје и да бира кад ће бити згодан 
тренутак. Сасвим је могућно, да је он 1408 нашао 
да је тренутак подесан, и да је тада са својим шу- 
раком Вуком излазио пред султана да помоћи 
тражи. Дубровчани, свагда практични, унапред су 
осећали, да неће бити безуспешан тај нови савез 
међу Турцима, Вуком Лазаревићем и Бранкови- 
ћима. Деспот Стефан као да је те 1408 године био 
болешљив, јер му 3 новембра 1408 писаше Дубров- 
чани да му шаљу лекара, желећи му да се болести 
опрости2, „Султан Мусломан — пише даље ЈЬ. Ко- 
вачевић на наведеном месту — који се већ био 
утврдио у власти, радо прими ову понуду (Вука 
Лазаревића и сестрића му Ђурђа Бранковића), 
једно стога што је Вук пристао да буде његов ва- 
сал; друго стога што се бојао Стефанова савеза 
7 Отаџбина, У, 76. 
2 М. Пуцић, 1, бр. 172. А 


Срби и Турци 365 





с Угарском; а најпосле стога што је распра међу 
Стефаном и Вуком ишла у прилог освајачкој по- 
литици турској.“ М. Орбини још казује да је Вук, 
не добивши од Стефана половину очевинске др- 
жаве, као што је тражио, отишао са племићима 
двора својега на турски двор к султану, да га је 
султан с великим почастима примио, и да му је 
дао добар део земље у Романији, где је са својим 
двором могао угодно живети. Није, дакле, одмах 
пред тај рат, него је, по свој прилици, наскоро 
после смрти кнегиње Милице Вук отишао к сул- 
тану. Околности нису биле угодне за какву год 
акцију пре 1409 године, и преко зиме 1408—1409 
војска се могла спремати. М. Орбини наводи да је 
Вук Лазаревић ударио на Стефана марта месеца 
1409 године!. У наших летописаца чита се кратка 
белешка, да су Турци 1 јуна 1409 са Вуком Лаза- 
ревићем пленили Србље (српску земљу). На на- 
веденом месту још наводи М. Орбини да је Турака 
било на 30000 људи, да је с њиховим војводом 
Евреносом био и Ђурађ Бранковић, и да је турска 
војска, пљачкајући и пустошећи, остала тада у 
Србији пуних шест месеци. Из горе наведеног при- 
чања Костантина Философа види се да је Вук с Тур- 
цима ударао у два маха, да се у први мах Стефан 
нешто и одупирао, те да је гдегде и имао успеха, 
али да се тим успехом није хтео потпуно служити, 
знајући да је на противној страни брат његов Вук, 
брат му, није се међутим, ни на што обзирао. Он 
се служио свима средствима, те к себи привукао 
сву властелу, тако да је Стефан, на послетку скоро 
сасвим остављен, био присиљен да попушта и да 
пристане да дели тешко стечену и ослобођену 
земљу. Животописац Стефанов наглашава како 
Стефан нарочито није хтео да се наново савија у 
васалство турско, којега се једанпут био опростио. 

Иначе се прича животописца Стефанова, која је 
горе у целини наведена, тешко да разгледати с пот- 
пуном јасношћу, какву бисмо ми желели, ма да 
је животопис у појединостима богатији од толиких 
других наших извора оних времена. 

Али има још једна белешка у тога писца, ко- 
јом се ипак нешто више светлости пружа у ову 
магловитост. 

Испричавши борбу међу браћом и Стефаново 
попуштање на невољи, Костантин Философ казује 
као узгред како су, „и градови бугарски били од- 
ступили са синовима царева бугарских. Тога ради 
се пре тога подиже „цар Мусломан, изађе на Тем- 
ско и освоји га с војском.!“ Костантин напомиње 
да опда кгд се ово десило, земља још није била 
раздељена међу Стефаном и Вуком, и тога ради 
да је султан послао људе к деспоту да га замоли 
да може мирно проћи кроз његову земљу. Султан 
је из крајева пиротских, где се вршио овај уста- 
нак бугарских царевића, хтео да му се војска пре- 
ко Топлице и преко Косова пропусти ка Овчијем 
Пољу (у околини Куманова). Деспот Стефан није 
хтео ту услугу отказати. Али један горски хајдук 
и јунак Караљук (или Новак), који је чинио многа 
јунаштва против Турака, нападне ваљда на стра- 
жња одељења војске, и уграби неке ствари, те их 
донесе деспоту. Пошто је пролазак био допуштен, 
деспот те ствари сам врати цару. Пре тога Костан- 
тин приповеда како је тај исти јунак, пре поделе 
земље међу браћом, припадао Стефану, како је 
пореклом од најодличнијих старих породица, и 
како је нападао на земље под Турцима. Султан га 
је искао да га погуби, али је деспот одговорио да 
је то разбојник који у горама живи, и коме се ни- 


1 К. Јиречек у својој Бугарској Историји помиње 
овај устанак, али га меће у 1405 годину. Мени се чини да 
је згодније да се тај устанак доведе у свезу с овим до- 
гађајима. - 

шта не може. Костантин не казује ни где су уста- 
нак дигли синови царева бугарских, ни где је ра- 
дио Новак или Караљук, али о Новаку прича у 
вези с овим ратом међу Стефаном и братом му 
Вуком. Ма колико да је та прича нејасна, опет се 
из ње може извести више корисних података за 
овај рат. По томе што те догађаје о устанку бугар- 
ских царевића Костантин једнако везује с ратом 
несрећних синова кнеза Лазара, уносећи у текст 
час прЕждє сиҳь час прЕждє сего, или помињући не 
оүво зета ште фастовжена вё — ми мислимо да 
он чини стога што тим хоће да каже да су сви 
догађаји или непосредно претходили братскоме 
рату, или да су му, може бити, с неке стране и 
повод били. Чак би се могло поћи још даље, па 
тврдити, да су ови бугарски и остали против Тур- 
ске наперени послови деспота Стефана били испре- 
плетани с догађајима самога рата. Може бити да 
је у 1408 Стефан деспот мислио да посао ослобо- 
ђавања, предузет 1402 после боја на Ангори, по- 
веде још даље, дижући и Бугарску из њених не- 
давнашњих рушевина. Зна се за Костантина, сина 
последњег видинског цара Срацимира, да је, после 
тих догађаја, живео у Угарској и у Србији, да је 
умро 1422 у Београду, и да га је деспот као рође- 
ног брата оплакао. Од трновског цара Шишмана 
остао је био син Фружин. Пошто је Стефан успео 
да наслонивши се на Угарску, ослободи Србију, 
мисли претендената бугарских почеле су се кре- 
тати у истом правцу за Бугарску, и лако може 
бити да су они, по саветима и под заштитом Сте- 
фановом, устали били, да с источних граница Ср- 
бије почну ослобођење Бугарске. Ну о овоме, осем 
Костантина, нико други не говори. Али пошто Ко- 
стантин спомиње како је султан дигао се против 
овога почетка ослобођавања Бугарске, и како је у 
том рату узео Темско, град у околини Пирота, који 
је, може бити, служио за везу са Србијом, то мо- 

жемо видети да се тај устанак под бугарским ца- 
ревићима почео у горама међу Србијом, Видином 
и Пиротом, на српским источним границама. По- 
тоњи пријатељски одношаји међу деспотом Сте- 
фаном и Костантином Срацимировићем посредно 
потврђују да се овај устанак кретао у вези са де- 
спотом Стефаном, и да се деспот Стефан није 
задовољавао само ослобођењем Србије, него је 
радио да Турску и даље крњи ослобођавањем Бу- 
гарске. У исти ред мисли иде, по нашем разумева- 
њу, и радња онога силнога јунака Новака или Ка- 
раљука, који је опет радио на том крају, може 
бити јужно или југозападно од бугарских царе- 
вића, узнемирујући Турке хајдучки, што нам сам 
Костантин посредно тврди белешком о отетим сул- 
танским стварима, кад се султан с војском, по до- 
пуштењу Стефанову, кретао од Пирота преко Ниша 
и Топлице ка Овчијем Пољу. Веза међу ратом Сте- 
фановим с братом Вуком и међу овим догађајима 
може се лако појмити, кад се узме да су ову Сте- 
фанову радњу Бранковићи и Вук, брат му, упо- 
требили код султана да га лакше склоне да да 
помоћ њима, те да они сломе Стефана и да Србију 
опет поврате у турско васалство. Стога и мислимо 
да су се ови догађаји збили може бити у пролеће 
или у лето 1408 године, и да су их Бранковићи упо- 
требили за своје претенденатске мисли. Султан је 
имао све разлоге да пристане на то. И против Сте- 
фана, који с бугарским устанком није успео, обра 
зовао се јак савез његова брата Вука, његових сес- 
трића Бранковића, и знатне турске силе. Међусо- 
бни рат око владе над Србијом постао је неизбежан, 
и букнуо је већ, као што је горе наведено, у поо- 
леће 1409 године. 

Узимљући на ум све ово у целини, рекли бис- 
мо да је Стефан у тај рат ушао с тешким срцем, ни 
сам не очекујући победу, да је војска њему супрот- 
нога савеза била далеко јача од оне коју је он дићи 

могао. По причању Костантинову изгледа да је Сте- 
фан покушавао да ту војску узбије, али да то 
није могао; да су се, услед тога, осећања многих 
људи у земљи обрнула од њега, потиснута надмоћ- 
ном силом, која је ударила на силу Стефанову. 
По Костантиновом причању не може се познати 
да је после тих првих напада било каквих прего- 
вора о миру. Пре бисмо рекли, да је Вук, видећи 
слаб отпор братов, радио даље обећањима и прет- 
њама, да брата сасвим усами и да се расположе- 
њима користи, те да што више његових људи при- 
добије. И у томе је, како се види из Костантинових 
бележака, имао и успеха. Кад је дотле довео ствар, 
Вук је Стефана известио да нема више ни на што 
да рачуна, и позвао га је да пристане, побројавши 
који су га људи напустили. Уједно с тим, он је 
ударио наново, у овај мах на северне крајеве др- 
жаве Стефанове, јер Костантин бележи да се та 
најезда примакла и самоме Београду. Може бити 
да се овога другога и коначног напада тиче она 
летопишчева белешка, која казује, како је 1 јуна 
1409 Вук Лазаревић пленио Србље. По томе би 
први ударац био у марту, а други у јуну 1409 го- 
дине. Помоћи није било ни откуд за Стефана, јер 
и краљ угарски Жигмунд, од којега је јединог 
Стефан могао помоћи очекивати, бејаше у тај мах 
заузет размирицом с Леополдом, аустријским вој- 
водом, и с краљевином Пољском!. У оваквим при- 
ликама деспот Стефан је морао уступити и при- 
стати да се још једанпут прецепи држава, састав- 
љена с толиком муком у борбама од 1402—1405. 
Његови противници већ су у напред били поста- 
вили свој захтев, да Стефан Вуку уступи поло- 
вину државе, и тешко да би и сами смели терати 
даље, из страха да заузимањем северних Стефа- 

нових земаља не изазову какву интервенцију 
Угарске. 

Немамо никаквих поузданих података о на- 
чину, којим су браћа поделила државу. М. Орбини 
наводи да је Стефан задржао под својом влашћу 
земље према Дунаву и Ново Брдо, од којега је по- 
ловину доходака морао давати Вуку, и да је Вуку 
уступио земље „с друге стране Мораве“ и према 
западу! Из ове белешке може се извести да су 
Вуку уступљене земље од Мораве (међу Нишем 
и Чачком) к југу, што би обухватало област Ниша, 
Крушевца, Чачка, према турским и Бранковиће- 
вим границама, а Стефану да је остало оно што је 
још било земље према угарским границама. Така 
је подела била према свима ондашњим околно- 
стима, пошто је Стефан остао и даље васал Мачве, 
и као такав клетвеник краља угарскога; а Вук, 
враћајући се у васалство турско, имао је примити 
земље, које су се граничиле земљама турским и 
земљама Бранковићевим, такође васалнима према 
Турској. Та се подела имала свршити с крајем лета 
1409, и с тим се положај мењао у толико, што је 
Стефан са својим делом остао у дотадашњем ста- 
њу, што је јужни део његове државе припао ње- 
говом брату Вуку, и с њиме се вратио турскоме 
васалству. Тековина Стефанова од боја на Ангори 
била је раздробљена и уништена у корист Турака 
и у корист саможивих интереса Стефанова брата 
и Стефанових сестрића. 

Занимљиво би било знати, у каквом су се по- 
ложају затекли и шта су том приликом добили 
Бранковићи. Костантин изреком каже, да су и 
они заједно с Вуком Лазаревићем тада ушли у 
турско васалство. За Вука је јасно, да је са одво- 
јеном земљом тада наново постао турски васал, 
али за Бранковиће то није јасно, пошто се не зна 


! П герпо де БИ 5]Јауі, 322. 

тачно у каквом су положају према Турцима они 
остали после мира од 1403 године. Ако су они у 
тај мах остали независни као и Стефан, па су 1409 
ушли у акцију против Стефана само да га сломе 
и оштете, па ма они после тога ушли у васалство 
турско, њихова би политика заслужила много 
оштрију оцену, него ако су они сами већ и пре 
тога били у турском васалству. Али је сва при- 
лика, да су се они још од 1403 задржали у тур- 
ском васалству, које је била погодба да их Сулеј- 
ман потпомогне да своју стару државу поврате. 
У опште узимљући, време од 1402—1409 најгоре 
је доба Бранковићеве одметничке политике. Они 
су се налазили и иза Вука Лазаревића, који се 
према своме. брату понашао као прави издајник. 
Они су главни кривци, што деспот Стефан није мо- 
гао да изврши ону своју политику, на коју је с оно- 
лико и мудрости и јунаштва био прегао после боја 
на Ангори. Бранковићи нису видели да се сви по- 
слови, који се врше против правих интереса отаџ- 
бине, свете на онима који их врше. Они су 1409 
били на вршку својих грешних жеља. И тада је, 
одмах тако рећи, горчина за горчином почела да 
засипа и њих и осталу српску господу, ради нове 
беде у размирицама Бајазитових синова, које ми- 
слимо разгледати у одсеку који следује. 


21' 


ХП 


Раздор и ратови међу Бајазитовим синовима око сул- 
танскоза престола. Преплетање ових раздора с несу: 
гласицама међу синовима кнеза Лазара и Вука Бран- 
ковића. Помирење Ђурђа Бранковића с деспотом 
Стефаном. Раскид са султанон Мусом. 


ЖКивотописац деспота Стефана, Костантин Фи- 
лософ, чуди се Бајазиту, како је као неверник, још 
1398 на виђењу с деспотом Стефаном, које смо торе 
на своме месту описали, на длаку погодио оно што 
ће у турској држави настати после његове смрти. 
„У мене је много синова — говорио је Бајазит Сте- 
фану — и они ће устати један на другога, и један 
ће по један слати к теби људе или да траже од 
тебе помоћ или да те моле да останеш на миру и 
да им не будеш непријатељ. Кад то време дође, ти 
ћеш не само одржати твоје земље него ћеш при- 
сајединити и друге земље унаоколо, и назваћеш 
се велики и славан владалац“. Ово време заиста 
наста, али се последице његове јавише за Србију 
истом после несрећног разлома од 1409 године, у 
часовима кад нити деспот Стефан нити који од 
његових супарника имађаху колико толико моћи 
да се тим временом по Бајазитову пророштву ко- 
ристе. Врема то наста, али, као што ћемо видети, 
у први мах само да да нове прилике завађеним 
српским господарима да се још више раздиру, и 

да их, завађене као што су били, уведе с пуном 
страшћу у вртлог међусобица у султанској турској 
породици. Једва су из далека српски интереси као 
побледела звезда светлели уморним очима српске 
господе; једва су се на крају њих сетили, једва су 
тада њихове савете послушали! 

Ми смо горе на свом месту назначили како се 
после смрти Бајазитове и после одласка Тамер- 
ланова из Мале Азије (1403) дотадашње Бајази- 
тово царство почело цепати на две турске државе, 
европску и азијску. У европској се још од јесени 
1402 био утврдио Сулејман (у неких назван Му- 
сулман); у азијској је још Тамерлан подупирао 
Бајазитова трећега сина Мехмеда, коме је и Баја- 
зит учинио неку пажњу, поверивши његовој упра- 
ви неку област у Малој Азији. Али чим се Тамер- 
лан измакао, у азијској турској држави искаче на 
видик други Бајазитов син Иса (Асе-бег у нашега 
Костантина), и тражи да истисне млађега Мехмеда. 
Скоро две године трајаше њихова борба о царство 
у Азији, која се свршила пропашћу Исабеговом. 
Пошто је нестало Исе, остала су у Малој Азији још 
два млађа брата Сулејманова, Мехмед и Муса (че- 
тврти син Бајазитов). Мехмед се још од почетка 
беше утврдио у североисточним деловима Мале 
Азије а северозападне делове Мале Азије држаше 
заједно с европским деловима царства Сулејман. 
Муса пак дође до Синопе, где га добро дочека та- 
мошњи господар Спентијар, испративши га, по 
његовој молби, морем у Румунију к војводи Мир- 
чи, који је такође, као и деспот Стефан, био 
љут на Сулејмана. Мирча да Муси војске, и до- 
пусти му да је и сам може купити, те у про- 
леће 1410: Муса с том војском пређе у Бугарску, 





1 Све су године ових догађаја у данашњих историка 
несагласне. И Јиречек, Сеѕіу ро Вшћагзки, 498, узимље за 
почетак Мусине акције 1409 годину. Међутим, причање 

и упути се к месту Јамболу (Дубулину!). У Јам- 
болу нађе турскога великаша Сараџа-башу, који 
пристане уза њ; потом дође до Дренопоља, узме 
Калипоље, и ту погуби Сараџа-башу. У Мусину 
војску, као у хајдуке, пристане људи свакојаких. 
Пошто је толико успео, Муса пошље свима 
турским заповедницима и васалима, па и деспоту 
Стефану, и брату му Вуку и Бранковићима, и још 
некима који су били господства лишени, поруке и 
обећања, да би пристали уза њ и помогли му да 
брата му Сулејмана збаци. Српска васална вла- 
стела, из различитих узрока, сва пристане уз Мусу. 
Деспот Стефан пристане, што му се указала при- 
лика да се Сулејману освети за недавно нанесене 
јаде. Остали пак, а особито они који су се уочи 
тих догађаја били везали са Сулејманом против 
деспота Стефана, пристану из притворства, не ра- 
чунајући да ће се Сулејман, коме су они у ствари 
привржени и захвални били, одржати, и бојећи се 
да у.случају несреће Сулејманове они своје земље 
не изгубе. Тако се из једне одлуке млетачког Се- 
ната од 8 августа 1410 види да је Вук Лазаревић 
из самог стана Мусиног радио у истини за Сулеј- 
мана,. тражећи да Млечићи својим галијама по- 
могну Сулејману да под. Цариград војску про- 
тив Мусе превезе. Тако.су деспот Стефан и румун- 
ски војвода Мирча били искрени Мусини савезни- 
ци, а Вук Лазаревић, „оба Бранковића, Ђурађ и 
Лазар, били су. с Мусом из притворства, а у истини 
су служили Сулејману, којему су, при првој.угод- 
ној прилици, и одбегли. На одлуку млетачку, која 
нам ово посведочава,. вратићемо се мало позније 
нарочито, | у 


нашега на утврђује без сваке сумње да је та 
акција почела 1410 године. 

„71 Да је Дубулин, који Костантин два-три пута спо- 
миње, садашњи Јамбол, Узардир је етан. Сезђу ро Вић 
ћаг5Ки, 498... _ 

Међутим, и Грци и Европљани у Цариграду 
никако не пристану уз Мусу, него се одрже у ве- 
зама са тада признатим султаном Сулејманом. Цар 
Манојло чинио је то из разлога што је са Сулејма- 
ном још 1402 у Калипољу начинио повољан уго- 
вор, и што је за Сулејмана, ради утврђења тих 
веза, била удата његова нећака. Сулејман, који се 
у ово време налазио у Малој Азији, чувши шта 
се против њега почело у Цариграду, похити к Ца- 
риграду, дође у Халкидон (садашњи Кади-кеј, 
крајње предграђе цариградско с азијске стране), и 
одатле га Грци и Европљани превезу на европску 
страну. Кад за то сазна Муса, он с деспотом Сте- 
фаном, који му је био највернији и најпоузданији, 
и с осталим савезницима, пође и сам пред Сулеј- 
мана к Цариграду, и дошавши у околину, полупа 
више Галате, источнога цариградског подграђа, 
оне лађе што су биле превезле Сулејмана и ње- 
гову војску. Прелазак Сулејмана и његови прија- 
тељски одношаји с грчким царем Манојлом и с ца- 
риградским Европљанима поколебају Мусине хри- 
шћанске савезнике. Први Вук, брат деспота `Сте- 
фана, који је у истину имао највише да захваљује 
Сулејману, преврне вером Муси, и једне ноћи са 
својима пређе к Сулејману. С њим су тада прешли 
к Сулејману и његови једномисленици, Ђурађ и 
Лазар Бранковићи. Деспот Стефан, који је имао 
разлога да буде најљући на Сулејмана, остане и 
даље с Мусом и још је брату живот спасао, јам- 
чивши за њ као за себе код Мусе. Јер Муса, -сум- 
њајући на Вука као на Сулејманова човека, и осе- 
тивши да ће га Вук при првој неприлици оставити, 
хоћаше да га као неверу погуби, и већ нуђаше 
Стефану · његове земље. Али кад Стефан и сам 
види да је Мусина ствар пропала, и он Мусу, доду- 
ше у последњим тренутцима, остави, и пређе у Ца- 
риград к цару Манојлу, који му је прелазак олак- 
шао, смотривши да је у невољи и да му треба по- 

моћи. Па ипак, деспот Стефан. иако је прешао у 
Цариград међу Сулејманове пријатеље, опет није 
прешао к Сулејману самом, пријатељу његовог 
брата Вука, него је прешао ка грчком цару Ма- 
нојлу, своме рођаку по жени и своме пријатељу. 

Костантин казује да је деспот Стефан прешао 
у Цариград и као победник и као побеђени. Као 
побеђени ваљда зато што је његов савезник Муса 
био коначно разбијен; као победник зато што Му- 
сину ствар хришћански му савезници нису сма- 
трали као своју, него су ишли уза њ из својих ра- 
зноврсних рачуна, те се по томе и узимао сваки 
турски пораз као хришћанска победа. 

Овом приликом цар Манојло лепо прими Сте- 
фана, и налазећи да царски му намесник Јован, 
који је у августу 1402 Стефана венчао на деспот- 
ско достојање, није имао пуну царску власт и за 
таке послове, венча га наново на деспотство. Де- 
спот се журио да се врати у Србију, и из Цари- 
града се крене Црним Морем пут Румуније, једно 
што другим путем није могао сигурно проћи, а 
друго што је у Румунији једино могао очекивати 
какву помоћ, пошто је румунски војвода Мирча, 
као и он, био огорчен на Сулејмана, и први је, као 
што се зна, примио и опремио Мусу у рат против 
Сулејмана. 


Мешајући ондашње заплетене догађаје, страни 
историци криве деспота Стефана да је Мусу под 


1 Овако се исто догађаји ови описују у једном писму 
дубровачке општине краљу угарском с даном 11—23 ав- 
густа. Юопмпиѕ дезрога, стоји у том допису, дш уісіе раги 
Тоуегаћ, иѕаџе аа сопШсећип ехігетиг сиг репнриз 55 
агтогшт уігШіаіе сатршт ѓепепѕ; гапдетаче соасіа уісіо- 
гіѕ роепНа іп Сопзаппорошапат џгђет ват гари, 
аџет из а тишп сіуүіќанѕ ппрегађогет сит ра1еіѕ 5015 
уегѕиѕ ҮЈасҺе рагіеѕ гетіраге Тес155е їегіџг. РозЕ аце дих 
Моск, Ши їгаїег, сит пероіе Гагаго, аиоѕ іп аихііпёотез 
һаһиегії уісїог (тј. Сулејман), уегѕиѕ Ваѕѕіе рагіеѕ ѓепӣе- 
геї; Назива 65 Маруагогѕгар, Видареѕі 1887, стр. 123. 

Цариградом издао и тиме био узрок његове пропа- 
сти. Али у ствари није било тако. По својој свагда 
једнакој витешкој природи, деспот је Стефан вер- 
но држао с Мусом у боју, као што казује његов 
животописац Костантин Философ, све докле и сам 
Муса није окренуо леђа. У томе су тренутку и 
деспоту Стефану остајале одрешене руке да чини 
што за најбоље нађе. Из приче о погубљењу Вука 
Лазаревића, на коју ћемо мало позније доћи, види 
се да су и Муса и његови људи кривицу за тај по- 
раз код Цариграда приписивали издаји Стефанова 
брата Вука, а не Стефановој. Па и кад се спасао 
у Цариград деспот Стефан, као што смо видели, 
опет није прешао ни к једном Мусином неприја- 
тељу, него је одмах кренуо пут Румуније, к Мирчи, 
првоме и најглавнијем Мусином пријатељу и са- 
везнику. Осећање освете, којим је деспот био за- 
дахнут према Сулејману, није дакле попустило 
после победе коју је Сулејман одржао над Мусом 
у пролеће 1410, нити је тога ради деспот у тај мах 
напустио Мусу. Напротив, и Муса је у тај мах др- 
жао са Стефаном, а Сулејман с Вуком и Бранко- 
вићима, и расположења су, и после пораза на Ца- 
риграду, остала која су и била. Са Стефаном је у 
свему овоме био и држао и ћесар Угљеша, госпо- 
дар Врање, Прешева и Иногоштта. У Мирчу се Сте- 
фан није поуздао узалуд. Мирча дочека с великим 
почастима и деспота и другове његове, и — као 
што Костантин вели — не могаше га се нагледати. 
Потом му да коње и што је за далеки пут требало. 
Деспот прође кроз Мирчину земљу као кроз своју, 
и преко Угарске дође у свој град Голубац!. · 
Међутим Сулејман, заједно с Вуком и са Бран- 
ковићима Ђурђем и Лазарем, пође к Дренопољу, 


1 Дубровчани писаше краљу Угарске о томе већ 23 
августа као о свршеном делу, а на основу писама својих 
трговаца. Деспот је, може бити, приспео у Србији већ на 
крају јула. Кариѕа 65 Маруагогѕ2ағ, Видаре5в; 1887, стр. 123. 

и наново заузме своју столицу и своје царство у 
Европи, које је у ствари тога пролећа брат му Муса 
био од њега готово сасвим преотео. Муса сам, по- 
сле пораза код Цариграда, са останцима своје вој- 
ске, врати се опет у Јамбол и у Балкан, и стане 
купити око себе свакојаке људе, у намери да борбу 
настави. Али још не беше успео да праву војску 
састави. Сулејман, сазнавши куда је отишао Сте- 
фан, и знајући да странка у којој су били Муса, 
Стефан и Мирча и даље остаје његов главни про- 
тивник, пошље одмах Вука Лазаревића и сестрића 
му Лазара да иду у Србију и да Стефану државу 
заузму; Ђурђа пак при себи задржи. У које је 
време ово било, види се по помену једног Вукова 
писма Млечићима, о коме се у млетачком савету 
одлучивало 8 августа 1410 године. У тај мах се још 
није знало у Млецима да је Вук око 6 јула те исте 
године погубљен. По томе предлози Вукови, о ко- 
јима је тога дана у млетачком сенату одлучивано, 
учињени су, без сумње, пре почетка јула, као што 
ће се видети, или пре боја међу Мусом и Сулеј- 
маном на Цариграду. Они показују врло лепо у 
каквим се мислима Вук тада находио. Вук прво 
препоручиваше Млецима своју државу, и сенат 
одлучи да му се одговори да ће према њему и др- 
жави његовој поступати с истом пажњом с којом 
се поступало према оцу његову кнезу Лазару. По- 
том мољаше да се издаду наредбе млетачким чи- 
новницима и управницима да њега и његову свиту 
приме ако би до невоље дошло да се на њихову 
земљу склони, што. Млечићи такође примише, на- 
редивши да се њиховим управницима пише да 
приме Вука и његове људе, али да припазе да он 
не би собом водио. превелики број људи, те 
да не би било какве опасности за њихове земље и 
градове. Потом Вук још писаше, по налогу госпо- 
дара му Сулејмана да би Млеци галијама својим 
помогли Сулејману да пређе из Турске у Грчку 

(управо из Азије у Европу код Цариграда), и на то 
Млечићи одговорише, да су они и дотле били аи 
тада да су пријатељи Сулејманови, а што се тиче 
преласка Сулејманова, да је у тај мах њихова 
помоћ излишна, пошто је Сулејман већ, као што 
је: познато, прешао. Напослетку се, у четвртој 
тачки, говори о Балши и мајци му Јелени, сестри 
Вуковој, што ћемо оставити на страну!. 

Као што смо и горе назначили, Вуково је пи- 
смо којим се тражи помоћ за Сулејмана писано из 
стана Сулејманова противника Мусе, пре сукоба 
и пораза Мусина под Цариградом, и оно сведочи 
да је Вук тада уз Мусу доиста стајао као издајник, 
као што је Муса и мислио. То разговетно показује 
млетачка белешка, која је изазвана писмима и 
предлозима Вуковим још пре сукоба Мусе и Су- 
лејмана код Цариграда. Пошто ниоткуд не знамо 
којега је дана тај сукоб био, то ни дан писма Ву- 
кова не можемо комбинацијама наћи. Могућно је 
да је сукоб био пред крај јуна, и да је Вуково пи- 
смо с почетка или. из прве половине јуна 1410. 
Исто тако се и из тога-писма види цела линија 
политичких -веза. На једној страни: цариградски 
цар Манојло, Млечићи, Сулејман, Вук- Лазаревић, 
Бранковићи Ђурађ и Лазар; на другој пак: Муса, 
деспот Стефан, Мирча. Из напред наведенога вна 
се како је деспот стајао с Млечићима због Зете; а 
и он и- Мирча били су толико огорчени на Сулеј- 
мана да су вољни били пристати уза свакога ње- 
гона непријатеља. Вук је, -опет, како. се види, био 
и уз Млечиће и уз Сулејмана; уз оба, дакле, главна 
непријатеља свога. брата Стефана. 

Вук Лазаревић и Лазар ·-сестрић му крену се, 
дакле, отприлике последњих дана јуна, као Сулеј- 


манови људи, преко Пловдина.у Србију, да и Сте- 


фанову државу заузму. Стање. тадашње у тим 


7 Іјцюіс, І4ѕіпе УІ, 104—106,, 

земљама било је што може бити ровитије. Неко- 
лико дана раније мислило се да је земља Мусина; 
с поразом Мусиним код Цариграда земља је опет 
постала Сулејманова. „Тада, вели Костантин, није 
се могло знати којега су цара који људи, јер једни 
вељаху да су једнога, а други да су другога“. Пар- 
тизанска занесеност и властољубље поведоше Вука 
и Лазара кроз такво стање. Муса, који се налазио 
недалеко од Дренопоља и Пловдина, сазна брзо за 
одлазак Вука и Лазара и за намере њихове. Како 
је већ израније љут био на Стефанова брата и на 
Бранковиће што су га код Цариграда издали и пре- 
шли Сулејману, рад је био да им се освети, а без 
сумње и да одбрани Стефана, за којега је знао да 
је и после пораза код Цариграда остао непомир- 
љиви непријатељ Сулејманов. Пошто је војске 
и сам мало имао, те није имао шта одвајати, те 
слати да их хвата, пошље некога војводу Алијаза, 
некадашњег пловдинског војводу, који је могао 
град одметнути и тај посао на тај начин свршити. 
Алијаз пође к Пловдину, и доиста затече Вука у 
граду 3 јула 1410. Почека ипак у шуми до сутра- 
дан, докле није све како треба у граду приугото- 
вио. Кад је сутрадан стигао у град, сви се његови 
људи стеку око њега. Он с њима навали на Вука 
и његове људе, и неке му људе исече, а неки на- 
ђоше добрих људи те их по кућама посакриваше. 
Говорило се да су од личне пратње Вукове неки 
племићи потегли оружје, али да им је Вук рекао 
да мирују, казавши: „Згрешио сам господару, нека 
чини шта хоће“. И одатле и њега и сестрића му 
Лазара одведу к Муси. Пошто су Вук и Лазар за- 
текли се сад у рукама Мусиним, а њихов се једно- 
мисленик Ђурађ још находио при Сулејману, по- 
куша се и последње средство, да се Вуку и Лазару 
живот спасе. Почеце говорити Муси да Лазара 
задржи као таоца, а да Вука пошље к Ђурђу Бран- 
ковићу, који се находио код Сулејмана, да и њега 

приведе у верност к Муси, и да му некакве градове 
преда. Али кад се о томе размишљало, неко између 
саветника Мусиних повиче да се ни код Цари- 
града не би пропало да није Вук издао утекавши 
у Цариград, те то мишљење превлада, и одмах се 
посла заповест к онима што су га чували да га 
погубе. Међутим, пошто је ради спасења живота 
обећавано де ће и Ђурађ Бранковић издати Сулеј- 
мана и прећи к Муси, за Лазара се одлучи да се 
тада не погуби, него да се чува до првога сукоба са 
Сулејманом, па ако том приликом Ђурађ не пређе 
к Муси, онда да се и Лазар погуби. 

Пре него што се погубљење извршило, Вука 
су извели пред Мусу као да му кривицу опрости. 
Кад се Вук машио Муси руке да је пољуби, Муса 
рикне на њ и усправи се пред њим укрућен. Тако 
је Вук одмах погубљен. Лазар пак остане још не- 
колико дана у животу. Јер чим је Вук погубљен, 
осети се да и Сулејман с војском иде за Мусом у 
потеру. После првог сукоба под Цариградом, како 
се види, Муса је непрестано радио да одвраћа људе 
од Сулејмана и да себи повраћа војводе. Зато је и 
Лазару поштедео живот, у мисли да ће њега ради 
брат му Ђурађ оставити Сулејмана, и к њему 
прећи. До сукоба опет дође код Дренопоља. Још 
пре почетка боја, Муса беше издао за Лазара Бран- 
ковића заповест да се погуби чим се види да Ђу- 
рађ к њему не пролази. Бој се доиста отпоче, али 
опет по Мусу несрећно. Војвода Алијаз, који је и 
Лазара и Вука у Пловдину ухватио, пошље човека 
чуварима да и Лазара погубе. И они то учинише 
11 јула у петак 1410. Тога дана је, дакле, била 
друга битка међу Сулејманом и Мусомі. 

Свеколика, дакле, ова нова борба међу Сулеј- 
маном и Мусом, покушај Сулејманов да преко 
Вука и Лазара и Стефанову земљу заузме, поку- 


% Гласник ХІІІ, 293—299, глава 56—60. 

шај Мусин да код Дренопоља свога брата Сулеј- 
мана разбије и тим начином поправи недаћу код 
Цариграда — догодили су се у првих десет дана 
јула 1410 године. 

Разбијен негде у јуну код Цариграда, разбијен 
по други пут у почетку јула код Дренопоља, Муса 
немадне куд, него утече у Србију к деспоту Сте- 
фану, коме је неколико дана пре тога погубио 
брата Вука и сестрића Лазара, као своје и Стефа- 
нове противнике и издајнике. И Стефан Мусу при- 
ми, — толико је у то време политика надвлађивала 
и осећања сродства и осећања саме народности и 
вере. Како Стефанов животописац казује, Стефан 
и Муса су у овај мах утврдили као уговором како 
ће унапредак ићи међусобна борба и ломњава. По 
једном месту мало даље у Константинову живо- 
топису, изгледа да је тада међу њима уговорено 
шта ће коме припасти на случај успеха. Затим је, 
у пролеће 1411, Муса из Србије опет пошао на Су- 
лејмана, и ударивши на њ по трећи пут, напослет- 
ку га одвојио од свију његових људи и војвода, и 
савладао га. Сулејман побегне, и у бегству погине 
од сељака у једном селу близу: Цариграда!; како 


1 Смрт Сујелманову и начин како га іе Муса осветио 
описао је Дука у својој Историји. „Чујуһи Сулејман да 
Муса хоће ускоро да дође у Дренопоље (јер у Дренопоље 
већ почеше стизати људи гомилама и многи од првих 
људи Мусиних), отрезни се, напослетку, од пијанства, и 
смисли да иде у Цариград. И крене се на пут са неколико 
коњаника, који га такође напустише и одоше к Муси. 
Тако бежећи, Сулејман стигне у једно село, у коме се- 
љаци познаше да је некакав господар и по коњу, и по 
хаљинама, и по свему држању, и стекоше се да га гледају. 
У том истрчи пред њега пет момака са стрелама, и Су- 
лејман, збунивши се, избаци на њих стрелу, и једног од- 
мах стрмоглавце обори, Затим избаци још једну стрелу, 
и још једнога обори. Како су пак та петорица били рођена 
браћа, она тројица што су остала избаце своје стреле на 
Сулејмана, он падне с коња, и они му одсеку главу. У томе 
Муса уђе у Дренопоље са сваком чашћу и свечаношћу, 

су наши летописци забележили, 5 јуна или ју- 
ла 1411. 

Не изгледа да су у овој последњој борби уче- 
ствовали и српски васали, бар Костантинова прича 
тако што ничим не наговештава!. 

Са ступањем Мусиним на владу у европској 
Турској, које се смрћу Сулејмановом извршило, 
цела се политика почиње обртати. Муса сам био 
је врло згодан док је требало да се сатире Сулеј- 
ман, али његова природа није имала особина, по- 
требних за владаоца. Историци о њему кажу да 
је, истина, био чвршћег морала, обазривији, сми- 
сленији и издржљивији него брат му Сулејман, 
али је био сувише оштар, страховито напрасит, су- 
ров, нечовечан и прави тиранин. Чим је засео у 
своју столицу у Дренопољу, сместа је показао вољу 
да управља неограничено, и није ни помишљао на 
свога старијега брата Мехмеда, који је управљао 
царством у Азији и који је имао прече право од 
њега. Сломивши Сулејмана, одмах је изашао на 
среду с мишљу да он у европској Турској влада 
као самосталан султан, онако као што је и Сулеј- 


прогласи се за господара запада (тј. Балканског Полу- 
острва), а чувши шта је било са Сулејманом, ожалости 
се. Одмах пошље војнике и великаше да његово тело у 
Дренопоље донесу, па га потом с почастима пошље у 
Брусу да се тамо сахрани у тулбету, које је Сулејман за 
се спремио. Муса потом нареди да се нађу убице Сулејма- 
нове, и нашавши ону тројицу, пошље их у село где је 
Сулејман погинуо, скупи ту све становнике села, повеже 
све једне с другима, и људе и жене и децу, утврди их 
ланцима у колибама њиховим, па онда село запали, 
И тако прах и пепео посташе и деца и родитељи и ро- 
ђаци, и колибе и цело оно село!“ 


1 Фіпкеіѕеп, І, 430 узимље да је то било у почетку 
1410, али је његов рачун погрешан, као што уопште ови 
догађаји у њега потребују доста исправака. За годину 
смрти Сулејмакове имамо белешку наших летописаца, 
која се потпуно слаже са догађајима. По њој смо лако 
израчунали и колико се Муса у Србији бавио. 

ман радио. Властољубивост је надвладала и вер- 
ност, коју је дужан био чувати, и дата обећања. 
Одмах почне радити са правом тиранском самово- 
љом, и под изговором да хоће да казни за тобожњу 
неверност Сулејману, стане збацивати војводе и 
губернаторе који су се њему чинили сумњиви, 
стане им узапћавати добра, и често ни живот њи- 
хов није штедео. Страх постави за прво начело 
своје управе!. Наш Костантин зове га на неким 
местима просто звером. 


Међусобна борба међу синовима Бајазитовим 
већ је дотле однела била с овог света Иса-бега и 
Сулејмана. Остали су још били Муса и Мехмед. 
Чим је Муса у Дренопољу заузео власт, сместа се 
поставило питање хоће ли даље на управи остати 
он или његов старији брат Мехмед. Није много 
прошло, па је и расправа тога питања изашла на 
дневни ред. 

Пре него што на ту борбу дођемо, на реду је 
да видимо у каквом су се положају у тај мах за- 
стале српске земље. 

Као што је познато, Муса је, у почетку јула 
1410 године, дигао с овог света Вука Лазаревића и 
Лазара Вукова Бранковића. Српске земље остале 
су, дакле, после тих догађаја опет онако како су се 
затекле у почетку 1409, према стању утврђеном 
иза размирица после боја на Ангори. Са смрћу 
брата му Вука, деспот је Стефан опет заузео пре- 
ђашњу целину своје земље, како ју је пре послед- 
ње размирице с братом држао, и за то је управо 
имао да благодари Муси. На некадашњим земљама 
Вука Бранковића сад је остао Ђурађ Бранковић 
сам. Пошто је после смрти Сулејманове Муса био 
господар у Европи, Ђурађ је продужио да према 
њему врши дужност васала, и ишао је са својом 
војском да војује уза њ. Стефан је остао као и 





7 21пКеіѕеп, І, 482—433. 

пређе према турском султану самостални госпо- 
дар, а извесне васалске дужности имао је као го- 
сподар Мачве према краљу Угарске. 

Кад је Муса узео управу у Дренопољу, деспот 
Стефан пошље к њему свога највештијег дипло- 
мата, којега је 1402 слао к Тамерлану, да од Мусе 
заиште оно што му је обећао кад се 1410, после 
пораза на Дренопољу, у Србију био склонио, и да 
му честита што је помоћу сталног пријатељског 
држања Стефановог напослетку успео и своју на- 
меру извршио. У почетку Муса примаше добро 
тога посланика, али се после тргне натраг, и стане 
говорити опоро и предлагати тешке ствари. Деспо- 
тов посланик осети да се с Мусом на крај изаћи не 
може, опази да Муса мисли поступати као звер, 
и не хотећи ломити, обрне, измичући се паметним 
речима, представљајући се да мисли да деспоту 
нико није бољи и искренији пријатељ од Мусе. 
Види се да је задатак тога посланика био, или да 
се у току рада развило као задатак, да проучи по- 
ложај, и да види какви су изгледи са новом упра- 
вом у Дренопољу. Кад је он Мусу оставио, удари 
кроз шуму у којој је био погубљен деспотов брат 
Вук, понесе његове кости у Србију, и дошавши 
к деспоту, све му исприча шта је опазио, и заврши: 
да с Мусом није могућно др“кчије живети него 
војујући. Кад то чује деспот Стефан, он одмах 
скупи своју војску, изађе у пределе Пирота, и по- 
плени неки део турске земље. Муса на то пошље 
деспоту посланика који га умири, и Стефан се опет 
врати кући!. 

Ето каквим се начином и зашто раскварило 
пријатељство међу Стефаном и Мусом. Стефан, 
као најогорченији непријатељ Сулејманов, пристао 
је уз Мусу одмах с почетка; држао је с њим стално; 
склонио га је у својој земљи онда кад му је то 


* Гласник ХІІ, 301, глава 66. 

лично било врло тешко, и кад је Муса био у нај- 
мучнијим околностима; а без сумње је помогао 
Муси и у последњем његовом срећном походу про- 
тив Сулејмана. У овоме свему Стефан је радио 
с политичним рачуном, и с Мусом је уговори шта 
има од њега очекивати у случају победе. Кад је 
тај час дошао, Стефан је потражио да се изврши 
што је обећано. И кад Муса за то ни чути није 
хтео, Стефан се одмах прихватио оружја, и први 
стао у редове противника Мусиних. 

Византинци из Цариграда, задовољни са Сулеј- 
маном који је био у роду с њиховом царском ку- 
ћом, нису од почетка никада пристајали уз Мусу, 
и увек су били у редовима његових противника. 
Кад се у Цариграду чуло да је Сулејман погинуо, 
Муса навладао и настанио се у Дренопољу, они 
одмах истакну новога претендента, Сулејманова 
сина Оркана, још дете, и пошљу га у Силиврију. 
Чувши за то, Муса похити одмах под Силиврију. 
С њим је био васал његов Ђурађ Бранковић. 

Међутим, сви ови догађаји нису остали без 
утицаја на Ђурђа. И он је почео увиђати да је ње- 
гова политика погрешна, и он је морао увидети као 
и деспота Стефана посланик да беснога Мусу ни- 
какво добро не чека, и да ни он уза њ ништа до- 
бити не може. Очевидно је било да би Ђурђев по- 
ложај био да гори бити не може ако се и Муса 
сломи, а лако је било видети да је то неизбежно. 
Смрт брата му Лазара била је само оштра светлост 
према којој се тај тежак положај још јасније ви- 
део. Ђурађ је осетио да је положај деспота Сте- 
фана далеко бољи него његов, и да на случај пада 
султана Мусе, против којега се Стефан већ изја- 
снио био, он, Ђурађ, и сви његови планови остају 
без милости у рукама деспота Стефана и оне 
странке која Мусу победи. Положај у држави де- 

спота Стефана био је далеко разговетнији. Сми- 
слено и јуначко држање деспота Стефана беше 

високо подигло његов ауторитет, а Ђурађ се у тај 
мах налазио у положају врло униженог васала, 
уз господара који ни по чем није био достојан 
такве службе. У главним земљама српским остали 
су били још деспот Стефан, и то без деце, после 
скоро десетогодишњега брачног живота, и Ђурађ 
Бранковић. Не само разлози хришћанске дужности 
и родољубља, него и сами себични рачуни отва- 
рали су најбоље изгледе за помирење. И Ђурађ, 
остављен сам себи, свакојако најумнији представ- 
ник Бранковићеве породице, након више од два- 
десет година међусобне борбе с породицом кнеза 
Лазара, смисли да се са деспотом Стефаном изми- 
ри, тиме што ће и он Мусу напустити и прећи 
међу његове противнике. Тим је мислио да уђе 
у политику приближавања Стефану. Смисливши 
то, Ђурађ поручи својој мајци, сестри Стефановој, 
госпођи Мари Бранковићки, да га помири са уја- 
ком и да уговори како ће унапредак у слози жи- 
вети као што приличи хришћанима. По свој при- 
лици је тада још напоменуто да се на случај смрти 
Стефанове наследство обећа Ђурђу. Деспот Стефан 
сместа прими Ђурђа као што би отац примио мно- 
го жељенога сина, као што вели Костантин. 
Велики овај обрт у политици Ђурђевој опази 
и султан Муса, или му га неко беше потказао, и 
сумњајући на Ђурђа, Муса смисли да и њега смак- 
не са света, као што му је већ брата био смакао. 
Кад су обојица опсађивали Силиврију, у којој се 
налазио нови претенденат, заштићеник цариград- 
ски, Сулејманов син Оркан, Ђурђу, по султановој 
наредби, при вечери даду отров. Али Ђурађ за 
времена осети, и имајући увек при себи против- 
отров, спасе живот, ма да је одболовао. Док се још 
Ђурађ под Силивријом лечио, дође му једанпут 
пријатељ, и каже му да ће се ударати на град, и 
да му познати да неће спасти главу ако се тога ве- 
чера још ту затече. Чувши за то, Ђурађ заповеди 

свој својој војсци да се спреми на бој, и да и она 
удара на град, и изда својима заповест да сви беже 
у град кад он у таламбас удари. И он сам појаше 
коња, да уговорени знак таламбасом, и утрчи у 
град, те се тако заједно са својом војском спасе од 
смрти. Оне од Ђурђеве војске који су, не знајући 
за тајну, случајно заостали међу Мусиним опсад- 
ницима, све похватају и исеку. И други су чинили 
као Ђурађ, јер су сви већ видели да се Муса, такав 
какав је био, одржати не може. 

Муса, ражљућен што га је напустио Ђурађ, 
насрне на свога великога војводу, и најмоћнијега 
међу својим великашима, Михал-бега, и хоћаше 
да га погуби, једно да свој ауторитет поврати, а 
друго што је мислио да је он крив Ђурђевоме бег- 
ству. Михал-бег то осети, и изађе те предложи 
Муси да га пошље против Цариграда, објашњава- 
јући да је народ заузет бербом винограда, и да ће 
град лако заузети. Мусу то превари, поверује Ми- 
хал-бегу и заповеди му да учини како је предло- 
жио. Михал-бег узме одабрану војску, и пође к Ца- 
риграду. Али на Цариград не удари, него отиде 
у Азију к онамошњем претенденту, старијем брату 
Мусину, Мехмеду. 

Мало потом, Ибрахим-паша учини тако исто. 
Он дође к Муси, и стане му говорити да ће про- 
пасти, и да не може избећи несрећу ако се не по- 
мири с Грцима. Муса поверује и њему, и упути 
Ибрахим-пашу ка Грцима да поведе преговоре о 
миру и о наравнању. А Ибрахим-паша учини оно 
што је мало раније учинио Михал-бег. И он пређе 
у Азију, и придружи се султану Мехмеду!. 

Тако су неупутности, претераности, зверство 
и напрасити поступци мало по мало осамили Мусу, 
и силом прилика брже но иначе истакли питање о 
признавању султана Мехмеда у Европи и о уједи- 

њавању тада раздвојенога балканскога и малоа- 
зијског Турског Царства. То је питање било свр- 
шено чим су од Мусе почели одступати људи као 
што су били Михал-бег и Ибрахим-паша. 

Белешке о одметнућу Михал-бега, које нала- 
зимо у Костантина, драгоцене су нам поглавито 
зато што нам оне казују барем у које је доба го- 
дине Ђурађ Бранковић одступио од Мусе, утврђу- 
јући да је то било у јесен. Према осталим догађа- 
јима лако је израчунати да је то било у јесен 1411. 
И како наши летописи бележе да се Ђурађ вратио 
у Србију из Солуна тек 23 октобра 1413 (управо 
1412), то је Ђурађ пробавио у Солуну скоро годину 
дана, не могући удесити згодно време да се врати 
у Србију. Тако је тада било мутно стање Полу- 
острва Балканскога. Изгледа да се Ђурађ том при- 
ликом познао или верио с Јерином, која је, мало 
после њега, доведена у Србију. 

Муса, који се опростио свога брата Сулејмана 
и заузео дренопољски султански престо јуна или 
јула 1411 године, дотерао је до положаја који је 
малопре описан за два-три месеца. У јесен те исте 
године већ се знало да он опстати не може; само 
што се његова крволочна историја није могла тако 
брзо свршити. 


ХПІ 


Спасавање од Мусе и од његове немогућне владе. 

Општи савез балканских господара са новим султа- 

нох Мехмедом против Мусе. Пораз и погибија Мусина. 
Ново уједињење Србије и мир с Турском. 


И старији брат Мусин Мехмед, после смрти 
Сулејманове најстарији син Бајазитов још у жи- 
воту, не могаше већ мирно гледати шта се ради, 
и да га нису на то подстицали одбегли турски ве- 
ликаши с Балканског Полуострва. Право на дре- 
нопољски султански престо било је на његовој 
страни; јуначка невоља брзо поче нагонити нај- 
знаменитије људе да се око њега купе и да га под- 
стичу да то право потражи и заузме од беснога и 
недостојнога млађега му брата. 

Мехмед, који се још иза Тамерланове најезде 
одржао као господар у источним земљама доско- 
рашњега Бајазитова царства у Малој Азији, поче 
своју акцију заузимањем оних земаља балкан- 
скога Турскога Царства које су се налазиле у севе- 
розападном приморју Мале Азије. План је његов 
био да прво под своју власт покори све турске 
земље у Малој Азији. Тим се делима он спусти до 
мора на Босфору. 

Грци у Цариграду једва дочекају ову појаву 
нове снаге, која је могла да њих у борби одмени. 

Они се брзо сложе с Мехмедом, превезу га на 
европску страну!, да би могао отпочети војевање 
против несноснога Мусе, и у Цариграду спреме му 
дочек што су могли лепши. 

Кад за то чује Муса, крене се са свом својом 
силом к Цариграду, против Мехмеда. И њих се два 
сусретну код неког места које Костантин није раз- 
говетно забележио?2. У почетку надвлађиваше Мех- 
мед, а потом напослетку надвлада Муса, и тако се 
Мехмед опет затад врати у Малу Азију, откуд је 
и дошао. 

Напрасити и бесни Муса, ма да је победио, те- 
раше даље са сумњичењем и одбијањем људи. 
Тако, ради овога сукоба са Мехмедом окриви и ба- 
ци у тамницу у граду Дидимотику Исуфа, госпо- 
дара земље Костантинове (североисточне Маке- 
доније) и пашу Игита, крајишкога војводу (од 
Скопља и северозападне Арбаније), који су, како 
каже Костантин, држали земље и градове погра- 
ничне са земљама деспота Стефана. Али те вој- 
воде умакну из тамнице, и одметну се од Мусе 
заједно са својим земљама и градовима. Деспот 
Стефан им да војске те стану пленити околне кра- 


1 Дука у својој Историји, ХІХ, казује да се цар Ма- 
ноіло с Мехмедом, коли се у тај мах у Бруси бавио, састао 
у Скутарима спрам Цариграда, да је с њим уговор под 
заклетвом утврдио, и да га је онда у Цариград с војском 
пустио. 

з Текст гласи: Ціфь же Жоусита ДЕНРАЋ СЕ СК ВБСКАЋ 


воннкствомћ оБоКте СЕГО оу ДОКА надеченааго надечено!в. 
Не знам какво би се место тим обележавало. Цинкајзен, 
1, 437, каже да је тај сукоб био недалеко од Цариграда, 
код места Јеџигиса. И сад се недалеко од Цариграда, а 
близу стратегички познатог места Чаталџе, палази место 
Инџигис, где се, по свој прилици, догодила та битка. Дука 
у својој Историји, ХІХ, даје мислити да је то место још 
ближе, у самој непосредној околини Цариграда, али га он 
не именује. По Дукином казивању изгледа да је било два 
таква несрећна сукоба, и да се Мехмед није ни враћао 
у Малу Азију. 

јеве који су остали с Мусом, а они с деспотом Сте- 
фаном начине уговор да су с њим у савезу и да су 
му готови на сваку службу. 

Борба с Мехмедом у околини Цариграда, сум- 
њичење и затварање ових војвода, и потом њихово 
ослобођење, отворено приступање к деспоту Сте- 
фану и радња против Мусе испунили су, без сум- 
ње, крај јесени и почетак зиме 1411 године. Поло- 
жај западне стране Балканскога Полуострва у 
томе се времену скроз променио. Још у јулу 1411, 
одмах после смрти брата му Сулејмана, Муса је 
имао уза се и деспота Стефана и Ђурђа Бранко- 
вића и све турске суседне им по Македонији вој- 
воде, заступнике доскорашњих српских господара. 
На крају 1411 против Мусе су били и деспот Сте- 
фан и Ђурађ Бранковић (који се у тај мах још на- 
лазио у Солуну) и Исуф и Игит, војводе северне 
и средње Македоније и арбанских крајева, и Бог- 
дан, господар југоисточне Македоније, и грчки на- 
месник у Солуну и у околним грчким земљама. 
Ови су људи ухватили били међу собом савез про- 
тив несноснога Мусе, а они су држали сву западну 
полу Балканскога Полуострва, од тимочких гора, 
Струме и Сера, па на запад к Мору Јадранском. 
Муси беху остали управо само средишњи крајеви 
од Дренопоља к Цариграду, к Дунаву и иза Софије, 
отприлике садашња Бугарска с Источном Румели- 
јом и с јужним приморским странама Тракије. 

Изгледа, ма да јасно није забележено, да је 
тада учињено још више, и да су заједно с Ђурђем 
и његовом војском, која се спасла у Силиврију, 
тај град оставили и у Солун се преселили и они 
који су уз Оркана, Сулејманова сина, стајали. Ђу- 
рађ се без сумње ставио на чело томе покрету, и 
то је њега у Солуну задржало, те се није одмах 


' Гласник ХІЛІ, 302—-303, глава 69. 


Срби и Турци 393 





у Србију вратио. Халкокондила казује да је Оркан 
послан у Солун ка Богдану (којега се држава на- 
слањала на северне границе солунске области) и 
другим Турцима који су онамо у служби били, 
с молбом да сви Оркану помогну, како би се кре- 
нуо да царство у Европи освоји. Костантин при- 
поведа о акцији деспота Стефана, која је с овим 
у потпуном складу, и каже како је Стефан, чим 
је чуо да је Ђурађ из Силиврије приспео у Солун, 
одмах кренуо сву своју војску и горе поменуте 
турске војводе Исуфа и Игита из Македоније и 
некаква сина Сауџијева!, којега су мислили да за 
цара прогласе. Сва се ова војска кретала некуда 
к југоистоку и к источним границама Македоније. 
Чујући за то султан Мехмед, крене наново из 
Азије и дође у Цариград с намером да како год 
ухвати везу са деспотом Стефаном, који се нахо- 
дио на западној страни Мусиних земаља. Али 
како је то било зими, отприлике с крајем новем- 
бра или почетком декембра 1411, путови се беху 
развалили, а реке излиле, тако да су кретања 
војничка била сасвим немогућа. Мехмед се крене 
од Цариграда јужним путем ка Серу, где је без 
сумње мислио да се састане са деспотом Стефа- 
ном и његовим савезницима, и дође до Марице, 
али је не могне прећи, толико се била излила. 
Муса окрене на Мехмеда, погуби начелнике оних 
места куд је пролазио Мехмед, зато што га о томе 
нису известили, и потом се врати у Дренопоље. 
Пошто су, међутим, Мехмеда отпадници његови 
задржали у Азији, те у тај мах у Европи ништа 
више није могао радити, Муса добије с те стране 
одрешене руке, и јурне усред зиме, у самом по- 
четку 1412 године, најпре на деспота Стефана, кад 
му се исти могао најмање надати, с намером да 


1 Не знам нити могох наћи ко се мисли под овим 
сином Сауџијевим, ако није опет Оркан. 

даље удари на крајеве око Солуна, и да рашчисти 
са Сулејмановим сином Орканом, који је тамо био 
с Ђурђем, с грчким намесником у Солуну и са 
својим турским присталицама. Ту је војну запо- 
чео овако. Дође најпре до Софије, и ту се заустави 
да некакав свој велики празник, ваљда бајрам, 
проведе. Све што је за празник требало беше при- 
прављено, али Муса на сам дан празника уседне 
на коња, рекавши „Ја ћу велики празник ево 
овако да проведем“, и заповеди да се војска креће. 
И тако изненада пође од Софије, пролазећи пла- 
нину која се зове Чемерник (између Софије и 
Врање), нигде не давши одмора ни себи ни војсци 
до саме Врање. У Врањи је становао ћесар Угље- 
ша, добро познати присталица деспота Стефана. 
Како је изненада рупио, Муса умало што није 
ухватио Угљешу, поплени што се у Врањи на- 
шло, и пође на Ново Брдо, на југу главни град 
деспота Стефана. Деспот је Стефан у тај мах од- 
некуд долазио (може бити из Скопља или из Ма- 
кедоније, од својих тамошњих савезника), и Муса 
је рачунао да га превари или изненади. Стефан 
је то исто рачунао са Мусом. Али је Муса имао 
уза се више војске него Стефан, и видећи то, 
Стефан се уклони у велики град у Новом Брду. 
То је оно што су наши летописци записали ре- 
чима: Бв „Ето 6920 (1412) гюнвафа л. доглв цафь Моуса 
подь Ново водо!. Тога се догађаја тиче и оно место 
у писму које Дубровчани писаше 13 августа 1417, 
где говоре деспоту ради тадашње неке размирице 
око Новог Брда: Али они добри људије веру по- 
кҡазаше, не зледаје страха стреле и сабје турске, 
ни предбе срдитоа цара Мусије, Турком Ново 
Брдо убранише, и бранили би всаки зрад тоспод- 


: Види о томе и чланак И. Руварца у Гласнику 
ХІ.УТІІ, 194, 

ства ти, где би им се призодило како то и Дубров- 
ник где им је кућал. 

Тако ту Муса не могаше ништа свршити, осем 
што је опљачкао Врању, и тргне се натраг, те пође 
на Арбанију. Пошто је тамо неке крајеве обишао, 
чује, како Костантин казује, да је Сулејманов 
син Оркан у Солуну, где је морем приспео, како 
ми мислимо још онда кад и Ђурађ, или свакојако 
мало после Ђурђа, и да је из Солуна изашао у 
тамошње крајеве Турског Царства?. Ову белешку 
Костантинову можемо лепо попунити с друге 
стране. Халкокондила приповеда како се уз Ор- 


· кана находио некакав Турчин Балабан, племић 


добра рода али непоуздан. Кад се Оркан кренуо 
из Солуна, заузме Бер (сада Караферију) и околне 
крајеве. На то се скупе око њега сви Турци из 
околина, и он пође у Тесалију да је заузме. Ови 
успеси Оркана и његових присталица били су, 
нама се чини, узрок те се Муса оставио деспота 
Стефана на Новом Брду и обрнуо ,вь стфанм! 4ф- 
ванашћкиве, _ како каже Костантин, или у Теса- 
лију. Халкокондила каже да је Муса, видећи ка- 
ко Оркан себи царство спрема, и утврђује се у 
Тесалији, стао радити на томе да му Балабан, 
главни великаш Орканов, изда Оркана. Уговори 
са Балабаном да му увек потказује где се Оркан 
са својима налази, и Балабан је тако и чинио. 
Тако Муси изиђе за руком да Оркана ухвати 
жива, на неком брегу на границама Тесалије. Ко- 
стантин, који ово укргће казује, допуњава опет 
Халкокондилу у томе што приповеда да је том 
приликом Оркану побегло мноштво пешака, да га 
је Муса тада ослепио, поубијавши много знатних 
људи који су уза њ били, и да су од његове срдње 


# М. Пуцић, І, бр. 251. 
з Гласник ХІІІ, 306, глава 72. 
з Сћајсосопдуја, Міғпе-ево издање, 179—180. 

просте војнике измолили. Догађаји ови морали су 
бити у пролеће или у почетку лета 1412 године. 
Халкокондила каже да је Муса одатле, из Теса- 
лије, ударио на Богданову област, јер је и Богдан 
уз Оркана држао, и покорио је себи. Пошто су 
грчке покрајине око Солуна биле такође главни 
помоћници Оркану, Муса, свршивши с Орканом 
и покоривши Богданову област, удари на њих, и 
навали на Солун. Костантин приповеда да је град 
Хортијат, Солуну на југу, том приликом Муса ра- 
зорио, али да Солуну није могао ништа учинити. 
С друге стране знамо да је том приликом Муса 
освојио све тамошње грчке области, које је, као 
што смо на свом месту навели, после боја на Ан- 
гори Сулејман цару Манојлу уступио, и да је та- 
мо, као и свуда куд је пролазио, много зла по- 
чинио. 

Ова Мусина опсада Солуна и разваљивање и 
узимање околних градова и области испунили су, 
без сумње, цело лето 1412 године. За Ђурђа Бран- 
ковића Костантин изреком каже да се за време 
ових догађаја находио јоште у Солуну:, и ми 
ћемо видети како је он доиста тек у јесен те го- 
дине могао с великом муком из Солуна у Србију 
умаћи. 

Да је овим догађајима лето 1412 испуњено, и 
да се у јесен почињу даљи догађаји, уверавамо 
се и из друге једне белешке Костантинове. Док се 
Муса још под Солуном бавио, казује Костантин, 
дође му глас да султан Мехмед хоће опет да пређе 
из Азије у Европу. Стога удари кроз Славијеве 
Горе ка Дренопољу, где му неко јави да је султан 
Мехмед већ дошао. И Муса у најжешћој љутини 
јурне преда њ, допуштајући војницима. да тек 
мало ноћу спавају. Али онај глас није био исти- 
нит, Муса не нађе ништа, и тога ради остане ту 


# Гласник ХОЛ, 306, глава 73. 

до зиме (не зна се да ли у околини Дренопоља 
или негде даље према Цариграду, где се могао 
очекивати долазак султана Мехмеда). Из тога ви- 
димо да је од почетка јануара 1412 па до јесени 
те године Муса најпре ударао на Србију, пленио 
Врању и покушавао да узме Ново Брдо, потом 
да је отишао ка Арбанији, одакле је отишао у 
Тесалију да вреба и да хвата Оркана, у чему је 
издајом Балабановом, негде у пролеће 1412, и 
успео, да је, потом, освојио Богданову земљу, да 
се затим свалио на грчке области око Солуна и 
на Солун сам, али да га није могао узети, и да је 
гласовима о преласку Мехмедовом у јесен или у 
почетку јесени, 1412, опет отишао к Дренопољу, 
и тамо се, у Дренопољу самом, или у суседном 
неком крају, за неко време смирио. Муса је потом 
од почетка па до јесени 1412 године начинио са 
својом војском читаво кружно путовање по Бал- 
канском Полуострву, готово непрестано с неким 
бијући се. С ресултатима није могао бити одвише 
незадовољан, иако одсудних успеха није било. 
Цео свет је био против њега, али се он ипак добро 
држао, и изгледало је да је јачи од својих про- 
тивника у Европи. 

Пошто је покушај са Орканом у околини Со- 
луна и у Тесалији пропао, ни Ђурађ Бранковић 
није имао више шта радити у Солуну, те и он 
почне мислити како ће да се врати у Србију. То 
лако није било, пошто је сва област и даља око- 
лина солунска остала у Мусиној руци и под Му- 
синим људима, и ваљало је муке да се продре до 
српских граница. Ове прилике казује нам Костан- 
тин посредним начином, причајући како је Ђурађ 
из Солуна измакао. Једном, наиме, прича Костан- 
тин, беще пошао Ђурађ да изађе из Солуна, али 
чује да се у околним крајевима налази неки је- 
дномисленик цара Мусе, којега је Муса послао да 
путове држи и чува и да земље одржава у њего- 

вој покорности, и тога ради врати се опет у Солун. 
Кад су Ђурађ и његови смислили да излазак из 
Солуна у неку руку покушају и изврше, договоре 
се да племићи који су му били пратња пођу сви 
заједно а без њега, еда би они који пазе обратили 
погледе на њих и мислили да је међу њима Ђу- 
рађ. Он пак сам узме неку странпутицу планином, 
веома мучну, и пође сам само са петорицом људи. 
Пратња Ђурђева што је отишла без њега стигне 
у Солун пре њега, и нити ју је ко гонио ни стигао. 
Ђурађ пак отиде веома заобилазно странпутицама, 
падне на ноћиште у неко село и уђе код неких 
хриштана, не казујући се ко је, него се издајући 
за једнога од својих племића. Они га сакрију у 
некој кућици на гумну. Другови му пак остану 
у лугу с коњима. Турци су били преварени, и ми- 
слили су да је он био у пратњи која је раније 
ушла у град, где су опет племићи његови тешко 
се бринули не знајући шта је с њим. Кад је на- 
стала друга ноћ, они пођу да га траже. А жена 
из онога дома где је Ђурађ одсео, која му је храну 
спремала, позна ко је, и беше јој мило. И Ђурађ 
и пратња што је пошла да га тражи састану се 
и заједно уђу у град. Овај покушај Ђурђев да 
остави Солун могао је бити одмах по одласку 
Мусину из околине Солуна, раније у јесен 1412 
године. 

Кад је пак Ђурађ вратио се у Србију к своме 
ујаку, била је радост неисказана, јер се тада и 
растављени делови цркве саставише у једно, и 
утврди се држава и снага државна сједињењем. 
И деспот се Стефан радовао не друкчије него као 
отац који је нашао сина!. Овај знаменити догађај 
забележили су и наши летописци речима: В «ёто 
6922 (1413) октомвфиа 23 догів Гюфагь из Солоүна. 
Из приче Костантинове и из осталог тока догађаја 


' Гласник ХІІІ, 303—404, гл. 70. 

лако је изнаћи да је погрешка у години, јер је то 
било доиста 1412 године. Најдрагоценије је што 
су нам летописци сачували дан који се и иначе 
подудара с осталим догађајима онога времена, 
као што се лепо види из напред наведенога текста. 
Тако су крајем октобра 1412, једва једном и по- 
сле толиких година, ствари у Србији ушле у свој 
ред, и јединство се у држави повратило, а оба 
главна човека, деспот Стефан и Ђурађ Бранко- 
вић, стајали су један уз другога у онакој слози 
и љубави какву су околности и тада и увек пре- 
поручивале. 

Међутим, Муса, који се узалуд узнемирио 
гласовима о преласку брата му Мехмеда и оти- 
шао к Дренопољу, не оста дуго на миру. Видећи 
да нема Мехмеда, он смисли да удари опет на 
главнога Мехмедова савезника у Европи, на де- 
спота Стефана. На сами Бадњи дан (1412 године) 
крене се он отуда са највећом љутином ка срп- 
ским странама, смишљајући да све искорени и 
истреби. Још беше спремио, како Костантин ка- 
зује, кога ће од своје земље да насели по српским 
пределима. Некакав турски војвода у Соколцу 
(више Бање Алексиначке) и у Сврљигу граду бе- 
ше се одметнуо од султана. Кад је дошао на место, 
он написа на хартицама име свакога села, и даде 
те хартице старештинама својих пешака да све 
сељаке скупе под градом. Град Соколац узме, и 
војводу Хамузу пошље у Дренопоље. А оне људе 
претера и насели их на свом селу године 1413 
(6921), пише Костантин. Овога се, по свој прилици, 
тиче и она белешка наших летописаца која гласи: 
То же „Ето (6921—1413) Жоуснта фасоү Баћгафе н пок 
сан апонаа 23. Али тај дан као да ће мало одговарати 
истини, јер су се ови послови, као што ћемо од- 
мах видети, морали свршити нешто раније. У то 
време Соколац и Сврљиг рачунали су се у Бугар- 

ску, и били су под турском, у тај мах под Муси- 
ном влашћу. Свршивши то, уђе Муса у српску 
државу и узме Бован (код Алексинца). Они који 
су били у њему поплаше се и предаду град. Он 
и њих опљачка и пресели као и оне. После узме 
Липовац (у истом крају), и ту опљачкавши и ра- 
зграбивши људе који су се у њему находили. Та- 
ко исто учини и са Сталаћем. Ту је, како Костан- 
тин приповеда, некакав племић одржао се у кули 
бранећи град, докле и он заједно са кулом није 
изгорео, показавши право старинско јунаштво!. 
Удари тада и на друге градове, па и на Копријан?, 
где се много крви проли, али Муса напослетку 
узе град, све исекавши и опљачкавшиз. Толико о 
томе рату Костантин. Летописац пак зна још ви- 
ше. У њему пише; В аЕто 6921 (1413) цафь ДМоуснта 
фазен деспота Стефана на Боьвницн, н дасипа Бооүшевьць 
и Петроусћ и Сттадакћ н Копфниань, (у једном тексту још: 
и бкопив) н дооуге гдадове. И Безь числа Множвство фода 
хонститанскаго оуви савлолк. Град Петрус је такође у 
околини Сталаћа, данас разваљен као и Сталаћ; 
Врбница је место у околини Крушевца. Ипак се 
Муса и у овај мах вратио, не задржавајући се 
дуго, и не довршивши напред смишљенога плана. 
Ако Скопље није случајно какав преписач унео у 
текст летописа, могућно је да је Муса у овај мах 
од Копријана ударио туда, па даље, путем на Са- 
моков, натраг к Дренопољу. Узрок је томе могао 
бити што су му могли стићи отуда гласови о кре- 
тањима султана Мехмеда, с којима се већ у овај 
мах није ваљало шалити. 

Поред све неприлике, и деспот Стефан ни у 


овај мах није био клонуо духом, ценећи да су те 


1 Ово је историјска подлога прекрасној народној 
песми о Пријезди војводи. 

* Курвин Град на Морави више Ниша. 

несреће веома кратка века. Ове су недаће, напро- 
тив, пооштриле његову енергију. Животописац 
његов каже како је ово побудило Стефана те је 
путем кроз Румунију послао човека к малоазиј- 
ском султану Мехмеду, да пође на Европу и да 
не ради без њега, деспота Стефана, него да се 
прво састави с њим и с његовом војском, па да 
заједно ударе на Мусу. И Султан Мехмед пође 
доиста из Мале Азије, с истока, а деспот Стефан 
са запада са свом војском, прикупивши још ко- 
лико се могло и војске угарске и босанске!, и по- 
дигавши и горе речене турске војводе, тј. Исуфа 
и Игита, који су од краја 1412 с њим држали 
против Мусе. Али је у овај мах главна тегоба 
била у извршењу овога плана деспота Стефана. 
Требало је саставити азијску војску с војском из 
западних земаља Балканског Полуострва; а да се 
то постигне, морала се или једна или друга вој- 
ска пробити кроз Мусине земље, које су биле по 
средини. По свој прилици Стефан и његови савез- 
ници нису ценили да они то могу извршити са 
својим четама, и нађено је да се тај задатак по- 
вери Мехмеду и његовој војсци. Костантин отво- 
рено казује да је тако поручивао деспот Стефан. 
У Цинкајзена (1, 439) читамо да је Евренос-бег пи- 
смом световао Мехмеду да се одмах упути север- 
није ка границама Србије, где ће га сусрести и 
потпомоћи деспот Стефан и турске паше које 
с њим заједно држе. Мсже бити да су тај план 
деспот Стефан и његови савезници заједнички 


1 И ове се речи потврђују у писму дубровачком, пи. 
саном 14 јула 1413 краљу Угарске. Тамо стоји да је уз 
деспота било: репсјшту герпі ѕасге талезђа з уеѕіге, тпа- 
рпійсі дотіпі дезроћ, шп Уојуоде Запда1 еї есіат Сеогви, 
перо о ргеган догпіпі дезронћ. Позније се помиње Моро- 
вић, сигурно војвода угарски, како се с деспотом од гра- 
нице вратио. Недиза 65 Маруагогѕг2ає, Вийареѕі 1887, стр. 
224—226. 

склопили. Из причања нашега Костантина знамо 
да је Евренос-бег био тада с Мусом, и да је он 
Мусу оставио тек пошто је Мехмед извршио сје- 
дињење свију чета својих и деспотових, на До- 
бричу код Топлице. 

Султан Мехмед био је тада у повољном по- 
ложају да овај велики и коначни рат против Мусе 
започне, јер је своје царство у Малој Азији био 
утврдио и своје противнике савладао и покорио. 
Посланик деспота Стефана затекао га је, како из- 
гледа, у Бруси или у Токату. Султан Мехмед 
позове своје васале с војском да дођу на војничко 
вежбање на поље код Ангоре. Чим се вежбање 
сврши, буде закључено да се пође на Мусу у 
Европу, и то се одмах и изврши. Цела се војска 
крене од Ангоре према Скутарима спрам Цари- 
града. Султан Мехмед отпадне на неколико дана 
до Брусе, и одмах дође и сам к војсци у Скута- 
рима. Лађе за превоз војске на европску страну 
даде опет цар Манојло, који је као и остали не 
само по областима него и око самога Цариграда 
с Мусом непрестано патио се. Изгледа да је и у тај 
мах било Мусине војске око Цариграда, и Муса 
је, без сумње, очекивао да ће и у овај мах, као 
1411 године, ту негде свршити с Мехмедом, узда- 
јући се у своју хитрост и смелост, којој није равне 
било. Али Мехмед мудро следоваше савету сво- 
јих савезника, и оставши врло мало у Цариграду, 
упути се с војском одмах на север, обалом Црнога 
Мора ка Визи, тражећи да тим путем обиђе војску 
Мусину у околини Цариграда и да му зађе за ле- 
ђа, заузевши положај између њега и својих са- 
везника. У једном сукобу између предњих стража 
једне и друге војске Мехмед одржи победу, и на- 
стави своје кретање. Муса се тада тргне и сам 
натраг, и пође к Дренопољу заузевши положај у 
граду. Мехмед не хтедне упуштати се у опсађи- 
вање Дренопоља, ни тиме времена губити. Гра- 


Срби и Турци 403 





бани дренопољски и сами му поручише да се узе- 
һем града узалуд не забавља, јер су они готови 
да му сместа град предаду, чим се види да је по- 
беда на његовој страни. Стога Мехмед, једнако 
држећи на уму свој главни задатак, сједињење са 
својим савезницима с Балканског Полуострва, 
крене даље к Пловдину. Разумевши потпуно у 
чем је игра, Муса се сад стопу у стопу натури за 
њим, мотрећи где ће му бити згодно да сукоб 
изазове. Овако по турским изворима црта ова кре- 
тања Цинкајзен (1, 439—440). 

По причи нашега Костантина кретања би та 
изгледала нешто другојачије, и Муса се није ни 
находио код Цариграда, него негде према српским 
и македонским границама, кад је султан Мехмед 
прешао море код Цариграда и са својом се вој- 
ском упутио к Србији. Јер Костантин казује да 
је Муса, чувши за кретања Мехмедово, пошао 
му одмах на сусрет, и да је, мимоишавши Плов- 
дин (што значи да се онда кад је тај глас добио 
находио негде западно од Пловдина), сусрео се 
с њиме на месту Макри-Ливади, К. Јиречек се до- 
бро сетио да је ова Макри-Ливада садашња Узун- 
џова (прво грчки а ово друго турски значи Дуга 
Ливада), Хас-кејско Поље у Источној Румелији, 
међу Пловдином и Дренопољем, које је доскора 
на свему Балканском Полуострву чувено било по 
својим знаменитим панађурима1. Ту су се, по Ко- 
стантину, имале сукобити војске. Али је Мехме- 
дов план био да се само размимоиђу, и да он да- 
ље, без боја, своје кретање настави док у Србију 
не приспе. Зато он заповеди те ноћу комора на- 
пред измакне путем Пловдина и Софије, па се и 
сам, избегавајући бој, крене даље тим путем. На 


1 Сес̧іу ро Вшћагзки, 350. И из Србије су људи ишли 
на та панађуре. 

тај начин се, у истини, изврши операција коју је 
деспот Стефан препоручивао, сједињење против- 
ника Мусиних с оне стране Цариграда и са западне 
стране Балканског Полуострва, јер се то питање 
стратегички одлучило управо по томе разлазу. 
После разлаза на Макроливади или Узунџови, 
Муса је опет гонио Мехмеда до Софије, уздајући 
се да ће га престићи да изазове битку, и кад је 
видео да успети не може, одатле га је само пра- 
тио с мањим одељењима. Одатле је, види се, упу- 
тио се к Овчем Пољу, јер су Дубровчани јавили 
краљу Угарске да се Муса на томе месту налазио 
кад су се деспот Стефан и султан сјединили!. Све 
се ово свршило врло убрзо. Чим је деспот Стефан 
био извештен, и он одмах скупи сву своју војску, 
и похити с њоме у Крушевац. У то се место ску- 
пише сви султанови великаши, да уговоре та ће 
радити и да један другом веру даду. И пошто су 
се састали и договорили о свему, пођоше зајед- 
нички даље. Тако дођу под Копријан град?2, и по- 
ишту да им се преда. Они који су га држали од- 
говоре: да је град онога ко после боја цар остане. 
Ту се војска стани на Добричу (пољу међу Топли- 
цом и Моравом), и ту јој дође и Евренос, који је 
тада Мусу оставио и пребегао к савезницима. Ту 
приспе и Богдан. А ту се придруже и предаду 
неки Мусини пешациз. За Богдана се не види тач- 
но да ли је на Добриче дошао из своје земље, 
с југа Македоније, или такође од Мусе као и Ев- 


1 Нерџ5а 65 Маруакогзгав, Видаре5| 1887, 224—228. 

3 Курвин Град спрам ушћа Топлице у Мораву, ви- 
ше Ниша. 

8 О томе говори писмо дубровачко од 14 јула, писано 
краљу Угарске овако: Эрит Яісіџѕ 5 апиз ірѕїѕ Оусерор1е 
рагнђиз арргоріпаиаѕѕеі, Ацугапеѕіцѕ, ипиѕ ех тпаіогіриѕ 
ргосегіһиѕ Миззје еі ііегит ріитеѕ айі а дісіо Миѕѕіа ге- 
седепјез, аа ірѕит зобапштп тећпабта Һитііїег ассеѕѕе- 
гипё, Бериѕа 65 Маруагогѕ2а6, Видарез| 1887, стр. 224—226. 

ренос-бег, јер је познато да га је Муса 1412 у лето 
покорио. Пошто се Богдан спомиње с Евреносом 
и с Мусиним пешацима, нама се чини да треба 
разумети да се он налазио с Мусом и у његовој 
војсци, и да је у тај мах прибегао к султану Мех- 
меду и к деспоту Стефану као и Евренос. То се, 
у осталом, може тако узети и на основу горе на- 
веденог дубровачког писма. Са Добрича се војска 
крене ка Овчијем Пољу, међу Кумановом и 
Штипом, еда би се још више њих скупило. По- 
што су прошли тако звану Црну Гору (међу Вра- 
њом и Скопљем), до на искрај граница деспото- 
вих, деспот Стефан се врати, предавши управу 
над војском своме нећаку Ђурђу Бранковићу!. 
Као што се види, смишљено је било да се војничка 
операција против Мусе изврши јужније, на јуж- 
ном путу од Скопља ка Дренопољу, без сумње да 
би се војсци дало времена да се смири и да би се 
још више путем умножила. Од Овчијег Поља, по- 
следњег зборног места, већ се ишло чисто боју на 
сусрет. Све се ово вршило с крајем пролећа и у 
првој половини лета 1413 године?. 


Из приповедања Костантинова види се лепо 
да је Муса пратио Мехмеда до Софије, па да је 
ту напустио наду да ће се моћи с братом мерити 
сам, и да ће моћи спречити сједињење са деспо- 
том Стефаном. Муса је добро разумео сву игру, 
и чим је видео да му је умакла и да већ ништа 


х И о томе горе наведено дубровачко писмо говори: 
Оотіпцѕ его Чезро 5, Могоуісһ еї Запда! дотит гейіеге, 
аітиѕѕа аџадат рагје Бепсішт ѕиагит, даџагшт Сеоге1из, 
1р5115 дотіпі дезрон пероз, саріќапецѕ сопз 5, сит 501- 
апо Спа ргеѓаіо ад іпуааепацт Фет Миѕѕіат соп- 
Бгеѕѕигиѕ еѕё. Види се, дакле, да се очекивала сасвим си- 
гурна победа, и да сва српска војска није ни пошла на 
бојиште. 


3 Гласник ХОП, 307—308, гл. 75. Горе поменути дубро- 
вачки извештаји краљу Угарске носе дан 14 јула 1413. 

предупредити не може, започео се и сам спремати 
за одсудни бој, иако је то ишло тешко, јер су га 
тек у том моменту наново почеле остављати вој- 
воде. У том га је моменту оставио Евренос-бег, 
најбољи турски војвода, а по свој прилици и Бог- 
дан. Костантин приповеда даље како је са Овчи- 
јег Поља савезничка војска пошла да тражи Му- 
су, који се повукао у планине између саставка 
путова од Ћустендила и Самокова с јужне и од 
Софије са северне стране к Ихтиману. Дубровчани 
14 јула 1413 јавише краљу Угарске да се Муса по- 
вукао у природом утврђено место које народ зове 
Васиљева Клисура. Да би пораз султанове и де- 
спотове војске учинио коначним, те да нико умаћи 
не би могао, ако би до пораза дошло, Муса изда 
заповести да се путови свуда засеку и покваре. 
Војска савезничка, прошавши на Ћустендил, спу- 
сти се од Самокова низ Искар до тачке где од Па- 
сарела навише пут окреће ка Ихтиману. Војска је 
та имала западно за леђима Витош. Муса је зау- 
зео положај, како Костантин каже, на Стипоњу. 
Др. К. Јиречек је нашао да се и сад зна место где 
је био Стипоњ, по сата на североисток од Ихти- 
мана, и да се бугарски зове и данас Штипоњ, а 
турски Истипон-калеси, али од града имају само 
мали останци. Једно подграђе Ихтимана и сад се 
зову Штипончани, по људима који су се из расе- 
љеног тог места у Ихтиману населили!. Турски 
писац Сеад-един каже да је битка била на Чамур- 
лији, а Чамурлија је прво село у пољу, пред горе 
описаним положајем, на саставку путова под Ви- 
тошем и на Искру, кад се од Самокова и од Со- 
фије иде к Ихтиману. Леунклавијев турски лето- 
писац помиње да је битка била „близу вароши 
Самокова“. Наш летописац каже: Ек то же лЕто 
6921—1413, 10 юлазагыве цадк ЖХоусита оть врата соу лтана 


* Сезђу ро Вшћатски, 79. 

Воншчше, оть деспота Стефана, на оЕчЕ Нскооү подь 
Копрьанєтнь.Држим да је Копријан овде ушао нека- 
квом погрешком. Дубровчани 30 јула 1413 јавише 
краљу Угарске да се место зове Ј5ћуга, што би из- 
лазило на Искрица или Искар. И они јавише да је 
бој био 5 јула1. Главно је да се сви писци уопште 
слажу, и да ми имамо разлога да се ослонимо на 
Костантина, који је боље од свију могао бити из- 
вештен. Кад се узме да он казује како су пре боја 
савезници ухватили положај на Искру под Вито- 
шем, а Муса код Ихтимана, и да Сеад-един бе- 
лежи да је бој био у пољу код Чамурлије, која 
се налази између та два положаја, онда ћемо 
имати слику сукоба која ће најближе бити истини, 
и да је бој доиста био на Чамурлији. У томе нас 
још више утврђује даље причање Костантиново. 
Чим је Муса осетио предње страже савезничке 
војске, казује он даље, не могне одолети љутини 
и нестрпљењу, него пође на њих. Муса, дакле, 
није могао да сачека напад на Ихтиману, него је 
јурнуо напред, прешавши Гору која их је делила 
(венац који дели Ихтиман и водопађу Маричину 
од Чамурлије и водопађе Искрове). Према напред 
показаним положајима, природно је да су се вој- 
ске, услед оваког покрета Мусиног од Ихтимана, 
сусреле на Чамурлији. 

Костантин се особито бави учешћем које је 
у боју на Чамурлији узела српска војска. Он ка- 
зује како је Муса ударио прво на српско (тј. де- 
спота Стефана) одељење, и како га потиснуо. Ви- 
девши то Ђурађ Бранковић, рекао је „издадосмо 
своје!“ па је одмах наредио да се с друге стране 
„из ребара“ (тј. с бока) удари, и тако је Турке 
разбио. Тада је и одељење Стефаново утврдило 
се и победило. А Муса, видећи да је с обе стране 
надбијен, нагне у бегство. Ухвате га на реци Искру, 


' Навиза 65 Маруагогвгар, Вибареѕі 1887, 224—226. 

преломе (како каже Костантин) и удаве!. Српска 
војска је ту много Мусиних војника потукла. Ко- 
стантин још казује како је над војском деспота 
Стефана (управо из праве његове државе осем 
земаља Ђурђевих, из којих се војска засебно ку- 
пила) био главни заповедник (начелник) Радич 
челник, човек веома мудар и јуначан који је умео 
да с мало речи много свршава. И још су биле две 
војводе Шаин и Михаил?. Турски историци, опи- 
сујући овај бој, кажу да је лево крило савезничке 
војске држао деспот Стефан, а десно Евренос-бег 
(најбољи турски војвода) са својих пет синоваз. 
Наш је извор у овоме поузданији, и он нам ра- 
зговетно каже да је Стефан допратио савезничку 
војску до Црне Горе (између Врање и Скопља), 
па да се одатле вратио, пославши место себе свога 
сестрића Ђурђа. Деспот Стефан је сигурно остао 
у Србији као резерва за сваки случај, макар да у 
тај мах није било више никаква изгледа за даље 
одржање Мусино. То се још једанпут потврђује 
и после, где Костантин бележи како се после смр- 
ти Мусине Ђурађ са свом српском војском вратио 
у Србију сћ повЕдою тако кь истиноү велико. 

У први мах после боја на Чамурлији спустио 
се дубок мир на балканске земље, измучене тро- 
годишњим беснилом и ратовањем султана Мусе и 





: Дубровачки горе поменути извештај краљу Угарске 
пише о смрти Мусиној, по писму Сандаљеву: ірѕитаце 
Миззат іп ђеПо сопшхн, соп ет, саріџтуе 5 осам 
тапдау  дејп ејиздет согриѕ ай сіуіѓаїегтп Вигѕе, ирі от- 
пеѕ ех ірѕогит рговепіе ѕерејігі зојеп,, ћита  т јихіа ео- 
гит сопѕџеіџӣіпегт ћопогађинег деѕііпауії, #ос1:15 Аогтапіе 
огаѕ, апёеһас рег Миѕѕіагп оссираѓаѕ шћитапнегтаџе ор- 
ргеѕѕаѕ, аӢісіопі ѕце һасќепцѕ репірпе ѕцртійепѕ. Карцѕа е5 
Мавуагогзтар, 224—226.. 

* Гласник ХІЈІ, 308, глава 75. 

з 2іпКеіѕеп, І, 442, 

4 Уосталом, то нам потврђује и горе наведени оно- 
времени дубровачки извештај. 

браће његове. Свак је био уморан; свак је желео 
мира и одмора. И дух тишине и спокојства спу- 
штао се, по правој потреби и по истинитој општој 
жељи, поврх гора и поља Балканскога Полуострва. 

О победиоцу и новоме султану Мехмеду и наш 
Костантин и остали писци забележили су најлеп- 
ше оцене. Костантин говори како је Мехмед, по- 
сле боја на Чамурлији, заузео отачаски престо и 
владу над свима турским земљама, малоазијским 
и балканским, и како је био влагь и по васемоу Бла- 
гофазојавнивиши и кКдотвка. Истакавши како је сул- 
тан Мехмед све до своје смрти (1422) остао на 
миру са свима с којима се удружио у почетку, 
међу првима пак са деспотом, Костантин није 
пропустио да запише како је султан Мехмед вра- 
тио њихним кућама људе из Сврљига, које је 
султан Муса у почетку 1413 протерао некуда на 
султанске земље, кад је пленио Сврљиг и око- 


лину. Још напомиње исти писац како је султан 


Мехмед имао према деспоту ванредно поверење 
и поштовање, све до своје смрти. У потврду тога 
прича и овај пример. Кад је султан једном свезао 
свога великог војводу Михал-бега, главнога чове- 
ка у Турском Царству (од потурчене богате грчке 
породице из Витиније), и кад су други навалили 
с молбама на султана да га пусти, султан је од- 
говорио: „Докле не чујем шта ће ми саветовати 
мој брат деспот, нећу га пустити“. И пошље к де- 
споту, да га за тај савет запита. Деспот одговори: 
„Ако хоћеш да имаш змију усред своје куће, од- 
сеци јој реп, па је храни“. И султан не пусти Ми- 
хал-бега све до смрти своје. Овако пак као у овом 
случају, приповеда Костантин, султан је Мехмед 
и иначе свагда поступао!. 


* Тласник ХЕЦ, 313, гл. 79; 308—309, гл. 76. На дру- 
гом месту — глава 85, стр. 315 — приповеда Костантин 
како је после Мехмедове смрти његов син Мурат пустио 

Какво је стање настало на Балканском Полу- 
острву тада, по тој победи Мехмедовој, и потом 
у Србији, видимо нешто из грчкога писца Дуке, 
а нешто из нашега Костантина. 

По причању Дуке!, цар Манојло је, одмах по- 
сле свршене победе, изаслао своје најзнатније 
људе к Мехмеду да му честитају и да потраже 
оно што је уговорено у Цариграду. Мехмед је, 
види се, према свима својим савезницима, вите- 
шки одржао дату реч. Цару Манојлу дао је от- 
прилике оно што је цар имао још од Сулејмана, 
после боја на Ангори, а што смо горе на свом ме- 
сту навели. Дука помиње градове на Црном Мору, 
на Мраморном Мору, крајеве у Тесалији, око Со- 
луна. Обдаривши посланике поздравио је цара 
да му не може заборавити помоћ којом је очевину 
своју повратио, да га зато сматра као оца, и да ће 
му као син вечито остати захвалан. Дука помиње 
после цариградског цара посланике Србије и Вла- 
шке?, посланике војводе Јанинског (Епира), по- 
сланике деспота Лакедемоније (Мореје), посланике 
кнеза Ахаје. Занимљив је овај списак, што нам 
он показује на колико се страна још на Балкан- 
ском Полуострву у то време налазило самостал- 
ног државног живота, којему ништа друго није 
било записано, него да се раније или позније уто- 
пи у Турскоме Царству. И учешће свих ових др- 


из тамнице Михал-бега, а он је прешао к побуњенику и 
претенденту Мустафи, који се издавао за султанова сина, 
и како је и живот изгубио у побуњеничкој војсци, кад је 
Муратова војска побуњенике пред Никејом разбила. Из 
овога се примера види како је деспот Стефан људе си- 
гурно познавао. 

1 Писае, Ніѕіюгіа ВутапНпа, ХХ гл. 

з У оригиналу пише; лрвобес ХғоВіас коб ВХсх!ас 
Воо\лтусрісс.Држимо да не мисли три него две државе: Ср- 
бије и Влашко-Бугарске, јер се не зна да су Бугари у то 
време имали какву самосталну државу. 

жавица при честитању победе сведочи већ како 
су и оне саме осећале да су у сфери Турскога 
Царства, и како је судбина тога царства и њихова 
судбина. Дубоко разумевајући значај тадашњих 
тренутака и носећи на устима и на уму мир, сул- 
тан Мехмед је све те посланике примио, угостио 
и отпустио што је могао лепше. „Идите, и поздра- 
вите господаре ваше, рекао им је он при растанку, 
да свакоме пружам мир, и да од свакога прихва- 
там мир. Нека је бог мира против свакога који би 
мир кварио!“ 

Говорећи о пословима српским, Костантин 
приповеда како је деспот Стефан деспота Ђурђа 
и све из српске војске који су се у боју на Чамур- 
лији одликовали наградио многим почастима. Сул- 
тан, приповеда Костантин, посла по своме посла- 
нику одличне и скупоцене дарове деспоту, даде 
му град Копријан (више Ниша на Морави) и пре- 
део Знепоље (око Трна) и многе друге олакшице!. 
У Копријану је од времена Сулејманова или Му- 
сина, или од последњега Мусина војевања, била 
турска посада. Што читамо у Костантина, потвр- 
ђује нам на свој начин и Халкскондила. Тај пи- 
сац је забележио како је том приликом султан 
дао деспоту Стефану „простран крај земље на 
својим границама“. То опет упућује на Знепоље, 
јер се непосредна султанова земља, Бугарска, та- 
да од Мусе помоћу деспота Стефана и осталих 
освојена, само с истока граничила с деспотовим 
земљама, и ту су на истоку налазиле се земље 
којима је султан могао располагати као добитком 
победе. Истина је да се деспотова земља граничила 
с Турском и на југу, али су македонски турски 
господари као самостални заповедници и савез- 
ници у рату учествовали, и тешко да се у њихове 
земље, у неку руку васалне, могло дирати. 


' Гласник ХІЛІ, 300, глава 76. 

То су основи новога стања, који су настали 
после мира и који су нам познати. У Костантина 
Философа имају два места, по којима изгледа да 
је Србија, по уговору од 1413, после борбе с Му- 
сом, морала султану и нешто војске слати, макар 


да нам се чини да је та васалска дужност после 


боја на Ангори за Стефанову државу била сасвим 
престала. Кад се наследник Мехмедов, султан Му- 
рат, око 1426, расрдио на деспота Стефана што 
много другује с Угарском, и, у љутини кренувши 
против деспота, дошао већ до Софије, деспотови 
су војници, како каже Костантин, по обичају до- 
шли били у Софију. Али, како Костантин даље 
приповеда, султан је те деспотове војнике вратио 
с пратњом до границе, зато што је тада он хтео 
да војује против деспота. Из тога се види да је 
био обичај да се српска помоћна војска султану 
на расположење ставља, и да се у тој намери 
шаље у Софију: На другом месту Костантин хвали 
мудрост деспота Стефана, што је умео да своју 
помоћну војску шаље источнима (тј. Турцима) на 
западне (тј. Угре), а овамо сам да иде на све са- 
боре ка западнима (тј. Угрима), и да у њих ужива 
најпотпуније поверење. Ово значи да је деспот 
Стефан у један мах вршио извесне васалне дуж- 
ности и према Турској и према Угарској:. Међу- 
тим, кад се узме уговорни положај разних делова 
Стефанове оновремене државе баш у времену од 
1402—1413, видеће се да ни ту нема никакве не- 
сугласице. Деспот Стефан, ми мислимо, доиста ни- 
је дуговао Сулејману давање војске, иако нам 
текст тадашњега уговора о миру није познат. Али 
су Бранковићи за свој део примили ту дужност. 
А за читаву половину Стефанове државе иста је 
дужност примљена 1409, кад је његов брат Вук 
с турском војском и за турски рачун Србију по 


* Гласник ХІІ, 311—312, глава 77 и 316—317, глава 83. 

половини прецепио. Тако је, изван те дужности 
по уговорима, остао само малени део Стефанов и 
угарски феуд Мачва, који је Стефан у својим ру- 
кама држао. Све показује да се, уговорима међу 
Мехмедом и балканским господарима године 1413, 
после Мусине погибије закљученим, повраћало 
раније стање, по коме је и Стефан примио управу 
над сва три дела од 1409, и над својим, и над бра- 
товим (пошто је исти погинуо), и над Бранкови- 
ћевим (пошто је Лазар Бранковић погинуо, а Ђу- 
рађ се с деспотом измирио и врховну његову власт 
признао), примајући на целу земљу оне дужности 
према султтану које су дотле лежале на поједи- 
ним деловима. По томе је, мислимо, Србија после 
1413 слала у Софију своју помоћну војску султану. 

Међутим, ако је та дужност и остала, границе 
су државне свима овим измирењима, војевањем 
и погодбама биле знаменито размакнуте. Власт 
деспота Стефана на истоку је допирала до близу 
Софије. Посада у Копријану на Морави више 
Ниша дигнута је. Од водомеђе између Трна и Со- 
фије, српска се деспотовина пружала к западу до 
Балшине државе у приморју, која је и сама била 
учесник те државне заједнице, под погодбама из- 
весне унутрашње самосталности, која се онда ве- 
ћој властели и иначе признавала. Од висова Шар- 
планине, ЈБуботрна, Качаника и Црне Горе (међу 
Скопљем и Кумановом) српске су се тадашње 
границе пружале до Саве и до Дунава. Била је то 
земља довољно и пространа и богата, која је још 
могла уливати попттовање. Десетак година позније, 
кад је умро Балша, сестрић Стефанов, господар 
Зете, деспот је Стефан с војском заузео и Зету, 
и покушавао је да Млечиће из Скадра истисне, 
али ово последње без успеха. Основано на унутра- 
шњем миру и на унутрашњој једнодушности, која 
би постигнута помирењем с Бранковићима, све је 
то вредило много у она тешка и опасна, а по срп- 

ске народне интересе онако неповољна времена. 
И то је све, по заслузи, веома прославило деспота 
Стефана, јер су то све били ресултати његове по- 
литике, која се покрај издржљивости одликовала 
смисленошћу, постојанством и поштењем. Да су 
сви ти добитци само привремени, није се онда ви- 
дело. Народи и људи у политици се одликују не- 
исцрпним надањем, које је природа благом руком 
усадила у идеје као год и у жива бића. И онај 
који ће сутра умрети, и оно што се већ крхау 
пропадању, још се нада. И српски државни по- 
слови од 1413 па све до смрти деспота Стефана 
изгледали су доиста тако да надања нису била 
нимало неумесна. 

Уопште је после боја на Чамурлији 1413 на- 
стало потпуно стање мира међу Србијом и Тур- 
ском, које је изгледало дуготрајно. Основа томе 
миру били су, међутим, поглавито одношаји међу 
султаном Мехмедом и деспотом Стефаном. Горе 
смо забележили како је султан Мехмед високо 
ценио и као свога најискренијега пријатеља по- 
штовзо деспота Стефана. Деспот Стефан је опет 
султана Мехмеда поштовао и пошту му ту укази- 
вао и после смрти његове. Костантин сам припо- 
веда шта се чинило после смрти Мехмедове, која 
се, по нашим летописима, догодила јуна 1422. Сте- 
фана су тада многи, па чак и неки од турских 
(у Костантина „источних“) великаша подбуњивали 
да устане против Мехмедова наследника Мурата. 
А деспот Стефан је одговарао како се заклео по- 
којном султану да ће и деци његовој добро чинити, 
Све то упућује на дубоко пријатељство које се 


х Тласник ХИ, 313, гл. 78. Упореди с тим још стр. 
314—316, гл. 80, 81, 82. Ту се приповеда како су Трци из 
Цариграда обрнули друтојачијом политиком према Ме- 
хмедову сину Мурату, помажући најпре једном, а после 
другом претенденту. А обојици претендената било је име 
Мустафа, и први се још издавао за Бајазитова сина. Те су 

утврдило између Турске и између Стефанове др- 
жаве. То би значило да се, барем по тадашњим 
мислима деспота Стефана, ушло у уверење да се 
Србија не може извући из сфере балканских зе- 
маља, као што у истину ни тад ни потад то никада 
није могла, па кад је тако, да је онда најпамет- 
није да се Србија с Турском измири, кад се Тур- 
ска уништити и с Балканског Полуострва изба- 
цити не може, и кад су околности у тај мах од 
Турске биле створиле стварнога заступника не- 
кадашњега Источног Римског Царства, најмоћни- 
ју државу Балканскога Полуострва. Турско Цар- 
ство тога времена (око 1413), присиљено својим 
десетогодишњим унутрашњим трзавицама, при- 
стало је — у тај мах по својој унутрашњој не- 
вољи — да Србију остави на миру, и да се њеним 
пријатељством користи за своје опорављење. У 
томе је Турска имала разлога зато што је тада, 
после ње, Србија била једини знатан чинилац на 
Балканском Полуострву, без којега се ништа није 
могло предузети. Добри одношаји, дакле, који су 
били настали нису били ништа друго него при- 
мирје до бољих прилика, до првога одмора, до 
првог згодног повода. 

Према Угарској одржала се од 1413 унапредак 
Стефанова политика, која је отпочела и утврђена 
око 1404 године. Само је од 1413 унапредак ту 
политику признала и примила цела земља, јер су 
између деспота Стефана и између Ђурђа Бранко- 
вића биле сасвим уклоњене оне унутрашње ра- 
змирице које су највише хране давале опозицији 
против деспотове политике. Јединство власти и 





се турске размирице брзо свршиле поразом претендената, 
и догађаји су потпуно оправдали деспотову лојалну по. 
литику. Али се Мурат према Стефану није понашао с то- 
лико лојалности, као што се види из причања Костанти- 
нова у глави 83 (Гласник ХІІ, 316—317). 

ред и слога међу великашима обезбеђиваху у то 


време мир плодан и свакоме користан. 
Горе негде ми смо обележили дубоку радњу 


деспота Стефана на унутрашњем земаљском уре- 
ђењу. Та политика славила је своју коначну по- 
беду такође истом пошто је постигнуто измирење 
с Ђурђем Бранковићем, пошто је земља уједи- 
њена, раширена, и за тај мах обезбеђена и споља 
и изнутра. Утисак лепих резултата те политике и 
оцену њихову можемо читати у писмима која су 
Дубровчани упућивали деспоту Стефану одмах 
после ових догађаја. Марта 1-ога године 1414 они 
писаше деспоту: „Ми господству ти много захва- 
лисмо како господину славну и праведну, коју 
словеш по всој васељеној, великславно твоје вса- 
кому правде уздржање:“. Други пут, у писму од 
9-ога августа 1417 они опет писаху деспоту Сте- 
фану: „Бог те је, господине деспоте, почтил? ве- 
лицијем господством и начестила велицијем и ви- 
социјем разумом=“. Трећи пут (1421 године) Ду- 
бровчани пишу: „Бог те је, господине, изволил и 
поставил силна, добра и праведна господина; пра- 
вимоб и уфани јесмо да све што је право и до- 
стојно, хоћете“, Четврти пут, 18 фебруара 1422, 
пише се деспоту: „Господине, Бог ви је прославил 
на лицу земље и поставил ви велика и силна 20- 
сподара, и начестил ви висоцијем и великокрасни- 
јем разумом, од којега велика светлоћа и луча 
јако сунчане по всем свету просвет љено јест пред 
царми и краљли и господами землнеми ваш вели- 


ки разун и правда“. 





1 М. Пуцић, І, бр. 221. 
2 почаствовао 

° у део дао, усрећио. 

‹ М. Пуцић І, бр. 260. 
5 велимо 

«М, Пуцић, І, бр. 274. 


"М. Пуцић, І, бр. 279. 

И у самоме народу остала је лепа традиција 
о деспоту Стефану. Народ га зове високим Стефа- 
номі, и нама би се чинило да је у ономе високи 
пре избледели спомен о моралном поштовању 
које се деспоту Стефану чинило него ли о успо- 
мени на његов узраст. 

Али народна традиција сачувала је и другу 
једну оцену о спољној политици деспотовој, која 
је веома карактеристична. 

„У народу се нашем приповиједа — бележи 
Вук — да је Високи Стефан по смрти оца својега 
побјегао у Московску, па послије неколико година 
одонуда с војском преко Маџарске дошао у Ср- 
бију, и с Турцима се био и надвладавши их и пре- 
тјеравши преко мора, бацио за њима свој буздо- 
ван у море говорећи: „Кад овај буздован изишао 
на сухо, онда се и Турци вратили амо!“ А буздо- 
ван одмах сам изиђе на бријег. У том му се анђео 
јави, говорећи: „М ти можеш, и коњ ти може, али 


ти Бог не да!““ 
То је народна оцена о политици деспота Сте- 


фана од 1402 до 1413. 
Историја нема шта друго до да потврди ту 
народну оцену, или да је са деспота Стефана ра- 
спростре на све политичке раднике ХІУ и ХҮ века. 
А среће и несреће има и у историји као год 
што их има у животу, па називали их ми просто 
судбином као што народ чини, или их расклапали 
у узроке и последице, што је задатак историји и 
мисленим људима. Јер политички радници српско- 
га народа у ХГУ и ХҮ веку заиста среће имали 


нису! 





1 Вук Караџић, Високи Стефан, у Срп. Рјечнику. 

ХІУ 


ЗАВРШЕТАК 


Неколике мисли о главним појавама и преломима који 
су напред описивани. 


Покушали смо да опишемо борбу међу кр- 
стом и полумесецем за господство над Балкан- 
ским Полуострвом од почетка те борбе у Малој 
Азији и од првога почетка државне владе турске 
на Балканском Полуострву. И пратили смо ту 
борбу с пажњом докле је год могло бити и нај- 
мање наде да се балкански хришћани сложе и 
окоме на новога непријатеља њихове самостално- 
сти и да га истисну из својих земаља. 

Кад Турци 1358—4 поставише прве темеље 
свога будућег балканског царства на Калипољу и 
на Дарданелском Полуострву, нико није ни слу- 
тио шта се управо спрема с том новом колонијом 
и с тим новим освојењем. У Србији се тада бли- 
стао у пуној царској светлости Стефан Душан, 
носећи се духом око велике мисли да се сам с бал- 
канским Словенима стави на чело Источноме Рим- 
ском Царству и да целом полуострву да једно- 
ставан словенско-грчки тип. У Цариграду се без 
престанка мислило на неисцрпне међусобице Кан- 
такузинове наметничке политике. У Бугарској су 
мирно гледали да сваком приликом, заштићени 

пријатељством Србије, заокругле и рашире своју 
земљу и своје границе. Мрачна опасност, која се 
спремала тако рећи из непосредне близине, и која 
је већ и на земљиште полуострг, своје жилице 
пуштала, као да се још никако н, опажала није. 

Десет година након тога, позорница је била 
сасвим промењена. 

Изненадна смрт била је уклонила цара Сте- 
фана Душана с овога света. 

А као год што је у положају од 1353—4 лич- 
ност Душанова собом засењавала цео остали ви- 
дик, тако се и у супротном положају од 1363—4 
још дубоко свуда осећао нестанак велике лично- 
сти Душанове. 

У оно доба се државно јединство осећало го- 
тово једино у династији и у цару и краљу. Једин- 
ство у династији, заступљено у Србији у моћној 
и много заслужној династији немањићској, као да 
је било најчвршћи основ оне политичке снаге коју 
је тада показивала Србија. 

Несрећа је хтела да с нестанком Стефана 
Душана и са ступањем на престо његовога „неја- 
ког“ сина, у ствари, нестане у Србији и цара и 
династије, баш у тренутку кад су јој и једно и 
друго од највеће потребе били. 

Све се изгубило, све је пошло у беспуће, кад 
је нестало онога средишта и онога ауторитета који 
је немањићска династија вршила у дотадашњем 
животу српскога народа. Расцеп је пуцао утолико 
више што су Душанова освојења изнела била зе- 
мљу из њених традиционалних граница. Страсну 
жудњу за силом и влашћу, и дотле прилично јаку 
у властеле српске, нове, освојењима створене при- 
лике баш тада беху развиле у моћан напон. То је 
проузроковало те су властољубивост, сепаратизам 
и неувиђавност почеле разламати снагу српску 
баш у оном тренутку кад је Србији више него игда 
требало прибраности и једнодушности. 


217" 

И баш у тренутку када су српске унутрашње 
неприлике највећма беснеле, избија на видик 
с турске стране нова крепка снага у Мурату. И 
око 1363—64 на, политичноме видику Балканскога 
Полуострва показује се у пуној јасности нова 
освајачка мисао: да се наместо старога хришћан- 
ског и православног Источног Римског Царства 
оснује ново мусломанско Турско Царство. 

У оно доба, скроз наскроз задахнуто и пре- 
плетено религиозним мислима, ова је новина мо- 
рала деловати као гром. Као права напаст проно- 
сио се овај глас од града до града и од државе до 
државе по раскомаданом Балканском Полуострву. 
Турци као народ господарски, као освајач, који 
хоће да у хришћанским земљама неверничко цар- 
ство оснује, били су тада појава сасвим нова. За 
њих се знало више као за несталне четнике. И 
они који ту нову појаву изблиза гледаху, виђаху 
је јасније; они пак који о њој из даље слушаху, 
још се вараху старим рачунима и старим иску- 
ством, мислећи да ће то проћи, као што је више 
пута дотле пролазило, а заборављајући да је не- 
стало оне снаге која је старије таке најезде ло- 
мила и одбијала. 

Кад је 1363 главом патријарах Васељенске цр- 
кве потражио царицу Јелену Душановицу у Серу, 
царицу одлучену од Васељенске цркве услед цр- 
квене политике њенога мужа; кад је патријарах 
тада с висине свога првосвештеничког ауторитета 
поменуо да је време да се напусте унутрашње 
размирице, па да се оружје заједнички на Турке 
окрене — онда је већ Цариград звонио на узбуну, 
објављујући опасност, општу за цело полуострво. 

Али је било и тада или прекасно, или прерано. 
Ма да је још православна вера била једино поље 
на ком су се у јединству пред Богом састајали 
духови балканских земаља, политичка је незре- 
лост и неувиђавност била толика да се ни тим 

покушајем ништа није променило. Свак је веро- 
вао у једну веру, гли је свак исповедао различиту 
политику. Јединство вере није било у стању да 
сједини супротне ситне интересе. Свак је волео 
да у тврдоглавству истраје, макар пропао, него ли 
да се разлогу поклони, да противнику попусти, па 
макар се и спасао. 

Године 1371 нестаје јужних српских држава 
бојем на Марици. Тим се Турцима отворила и Бу- 
гарска и Македонија, и Тесалија и Арбанија. 

Године 1385, бојем на Савру више Девола, 
постизава та иста судбина зетску српску властелу 
и њене арбанске другаре, који су мислили да могу 
за свој рачун да у Јадранском Приморју засебну 
државу образују. | 

Године 1389 то исто сналази бојем на Косову 
кнеза Лазара и Вука Бранковића. И они су ми- 
слили да сами могу све. И они су се били у се 
сувише поуздали. А5 6 і 

Бојем на Косову коначно је одлучена судбина 
и северозападне четвртине полуострва. После тога 
боја, пред муњевитим Бајазитом, убрзо не осташе 
на свему полуострву него три-четири крајичка у 
привидној самосталности, а то су: Цариград с не- 
ким делом Мореје, Зета око Скадра и Бара, Босна 
и Херцеговина. Сва остала пространа и опширна 
земља међу тим тачкама, Дунавом и морима би, 
на какав му драго начин, покорена под руку 
турску. 5 | 

Је ли овоме паду била узрок зла срећа и лоша 
судбина, како се обично говори, или што друго? 

Вечити закон борбе међу јачим и слабијим 
примени се над мусломанима Мале Азије и хри- 
шћанима Балканског Полуострва на целокупној 
линији народнога живота. Само примену тога за- 
кона треба тражити у овим догађајима, јер се она 
у њима показала у свој својој неумитној снази. 

Докле год су мусломани ишли за једном ми- 
шљу и за једним јединим задатком; докле год су 
у њих вера и држава биле једно исто; докле год 
је господар државни био њихово врховно среди- 
ште и врховни им Закон; докле је год свак, без 
поговора, слушао тога једнога господара, и докле 
год је он ишао за једним јединим задатком: му- 
сломани су увек напредовали. Али се и мусло- 
манско напредовање заустављало кад су се год 
мусломани разбијали на више господара, кад би 
год јединство задатка заборавили, и кад би год 
пошли путем домаћих међусобица. 

Хришћани пак Балканскога Полуострва ника- 
да нису могли да се изврзу из домаћих несугла- 
сица, нити да где било допру до каквога год је- 
динства. Они су се ломили на онолико држава на 
колико се делова цепало само полуострво. Спрам 
челичног и гранитног религиознога и државнога 
јединства, тога главног обележја мусломанске на- 
језде, на Балканском се Полуострву ширила исти- 
на једнака вера, једнака образованост, али до сит- 
ница радробљена државно и административно. 
Никада Балканско Полуострво није имало среди- 
шта; никада се није хтела или није могла да при- 
зна географска целина његова, нити да се поштују 
дужности према њој. Кад је каква најезда напа- 
дала на источну или на јужну половину полу- 
острва, западна или северна половина никада није 
хтела да“ разуме да треба и она, себе ради, ту 
источну или јужну половину полуострва да бра- 
ни. Суседне, једноверне и једнородне државе не 
само да су ретко кад на Балканском Полуострву 
помагале једна другој против каква било неприја- 
теља или против непријатеља неверника, него су 
јошт из тих напада црпле тренутне, привидне и 
варљиве користи једна против друге. Вера је, до- 
душе, била једна; вера је поштована; за веру су 
сви крв проливали. Али и вера није имала једин- 

ства. И она се цепала на онолико самосталних 
цркава колико је држава било. И ваљда зато ни 
у ком крајичку Балканског Полуострва главни 
људи нису хтели ни вере ради да забораве нити 
своје личне, нити своје обласне интересе, па ни 
своју властољубивост. Образовани хришћани да- 
нашњега времена могу само са стидом читати шта 
су радили врховни људи у свима земљама бал- 
канским онда кад се још с успехом могло радити 
на одбијању неверничке турске најезде. Опоме- 
нимо се само појединих поступака Јована Канта- 
кузина и сина му Матије; царице Ане и њенога 
великог војводе Апокавка; ћесара Воихне и зета 
му Угљеше наспрам царице Јелене; синова Алек- 
сандрових у Бугарској: многих хришћанских го- 
сподара после боја на Марици; Вука Бранковића 
према кнетињи Милици и његових синова према 
Миличиним синовима; кнеза Вука Лазаревића 
према брату му деспоту Стефану. Ўз ове примере 
из врховних кругова нанизало би се десетинама 
примера из нижих кругова сваке покрајине. Што 
су врховни кругови као пример својом радњом 
истављали, оно се чинило ширимице у круговима 
од њих нижим. И ко тражи вршење дужности и 
врлину, на кога да збаци одговорност него на 
оне који су својим положајем позвани били да 
тај пут покажу, да поведу једином стазом спасе- 
ња и одржања? 


И онде где се догодило да је врховни погла- 
вар погодио правим путем, као да је више било 
заслуга самога онога врховног места него ли ње- 
гова властита. Јасније да кажемо ову мисао јед- 
ним примером, рећи Һемо да би деспот Стефан 
чинио што Вук или што Вукови синови, да је само 
он био бачен у онакав положај, и да су његови 
интереси везани били за онакав правац рада. Де- 
спот Стефан је у гдекојим тренутцима само пока- 
зао да је у сва та времена могло бити људи који 

схватају дужности и задатке врховнога народног 
средишта, али да је и њихово схватање тих дуж- 
ности и задатака било без праве дубљине, и више 
ради положаја самог, види се по томе што је свуда 
иначе било врло мало људи који су осећали своје 
дужности спрам онога врховног средишта, што 
није још био општи обичај да се врховно народно 
средиште, држава, потпомаже и ма каквим жр- 
твама брани. У томе је прави узрок што ни нај- 
бољи људи на врховним и средишњим местима 
нису могли да постигну и да изврше своју дуж- 
ност, јер то они сами, без свеопште помоћи, ни- 
када нису били у стању извршити. | 

Од 1353 па до 1402, целу прву половину века 
турске најезде на Балканском Полуострву, стајали 
су тако једно према другоме с турске стране же- 
лезно и гранитно јединство, а с хришћанске трула 
и поломљена раздробљеност. Је ли чудо што је 
турска држава за све то време ширила се, утвр- 
ђивала се и напредовала на полуострву, а што су 
хришћанске државе једна по једна падале и топиле 
се у тој турској држави? И је ли могло бити дру- 
гојачије? 

Онима који би тврдили да је у то време вера 
била дубока и јака, може се напоменути да ни то 
није било сведпште ни у једном балканском на- 
роду. Уз одличне примере. оданости према вери, 
зна се не мање да су се међу свима хришћанским 
племенима :и: народима Балканскога Нолуострва 
толики људи од најбољих породица. истурчили 
само зато да одрже имање или власт, или да дођу 
до бољега имања или власти. А веома су ретки 
примери да је когод од мусломана хришћанску 
веру примио! Ова маленкост баца бенгалску 


1 Дука приповеда за Бајазитова једног сина како се 
покрстио у Цариграду. Он је као дете одведен у Цариград 
године 1402 са сетром Фатма-кадуном и братом, што их 
тада султан Сулејман, при помирењу с царем Манојлом, 

светлост на цео оновремени морални положај по- 
луострва. Она сама објашњава, више него ишта 
друго, из којих су моралних узрока хришћанске 
државе пале, и из којих се на њиховим рушеви- 
нама подигла велика и снажна Турска Царевина. 


Али судбина је хтела да хришћанима Бал- 
канског Полуострва укаже једну прилику у којој 
се њихова морална вредност стављала на послед- 
ње и коначно искушење. 

Онда баш кад се навршивало равно пола века 
откако су османовски Турци заузећем положаја 
на Дарданелима ударили први сталан камен сво- 
јој новој држави на Балканском Полуострву; кад 
није више требало ни прорицати, ни погађати; кад 
је кратка, али опора и тешка влада Бајазитова, 
која је највише порушила, свакоме била јасно 
пред очи изнела шта. су намислили османовски 
Турци; кад је на Балканском Полуострву. скоро 
било нестало хришћанских држава — судбина је 
хтела да се положај наједанпут али коначно про- 
мени у корист хришћанску; да моћне султанове 
главе нестане; да се и мусломанско јединство и 
слога сами разруше; да се у турску државу, .до- 
тле с великом силом створену, унесу баш оне исте 
слабости, неслога, раздор и властољубивачке ме- 
ђусобице, које су за прошастих педесет година 





овоме беше дао у таоце. Здруживши се с Манојловим си~ 
ном, царевићем Јованом, и заљубивши се у грчку књигу 
и у хришћанску просвету, Бајазитов син замоли цара да 
допусти да се покрсти. Цар му то није смео учинити, до- 
кле год млади Бајазитовић није на смрт оболео, те га је 
тада, на његово тешко приклињање, цар крстио, еда би 
барем на онај свет крштен отишао. Юисае, Ніѕіопа Бу- 


галНпа, ХҮШ,.ХХ. - . > мр 

Турцима под ноге ставиле толике хришћанске 
државе на Балканском Полуострву. 

То је све и за једну и за другу страну настало 
бојем на Ангори, који је у овој књизи на свом ме- 
сту описан и оцењен. | 

Тада се догоди да је морална хришћанска бо- 
лест прешла на Турке. Тада искочи прилика да 
хришћани приме моралну снагу и моралне врлине 
мусломанске, и да се турске најезде ослободе. И 
доиста се нашло људи који су положај и прилике 
тако разумели, и тим путем били пошли. Али шта 
видесмо после у ствари? 

Видесмо цариградске Грке, још уочи боја на 
Ангори највеће противнике турске, где се за тре- 
нутне користи, за прави чанак сочива, свечано 
мире са наследником Бајазитовим, у кога није би- 
ло ни десетога дела снаге Бајазитове, са султаном 
Сулејманом, и то пошто су мало пре тога с де- 
спотом Стефаном уговарали, како изгледа, сасвим 
противну радњу, упућујући на сасвим проти- 
ван рад. 

У српским земљама бива још горе. 

Деспот Стефан, за Бајазитова живота лојалан 
према Турцима што је с разлогом мислио да се 
Бајазитову Турском Царству није могло досадити, 
после боја на Ангори обрће политику, показује 
најправилније и најузвишеније схватање онога 
што је тада била дужност хришћанскога влада- 
оца, и у савезу с цариградским двором спрема се 
да наново прогласи независност Србије. 

Али деспот Стефан није још, може бити, ни 
византијских мора оставио био, а цариградски се 
двор, с којим се он срођавао, измирује са тада ве- 
ома слабим Сулејманом, и даје му управо помоћ. 
Пуштен из цариградске тамнице, у којој га је 
Стефан на чувању. оставио био, главни противник 
Стефанов, тадашњи претенденат владалачког пре- 
стола у Србији, Ђурађ Бранковић, оставља Цари- 

град, предаје се Сулејману, признаје га за госпо- 
дара, и с његовом турском војском иде у Србију 
да за се и за своју браћу заузима Стефанову др- 
жаву, и да се бори против Стефана, природнога и 
правога господара српскога у то време. 

И деспот Стефан се враћа у Србију преко Зе- 
те са зетском војском, да се упусти у братоуби- 
лачки рат са својим сестрићима, и да од турске 
војске, коју су они, у такоме тренутку, у Србију 
довели били, отимље и брани своју земљу. 

Узалуд је, дакле, балканско-хришћанска мо- 
рална болест прешла међу Бајазитове наследнике, 
кад се између хришћана самих још није била 
иселила. 

И још није било доста што су сестрићи устали 
на ујака, него се најпре 1402, у првом почетку, 


· па после и опет 1409 године, диже на Стефана и 


Вук Лазаревић, рођени му брат, тражећи 1409 да 
са Стефаном државу подели и у турско је васал- 
ство обрне. И турски дренопољски Сулејман ломи 
деспота Стефана рукама рођенога му брата и се- 
стрића. - 

То бива за време познатих несугласица међу 
Бајазитовим синовима. Против Сулејмана се у 
Малој Азији боре његова браћа Мехмед и Муса, 
и да би се Сулејман савладао, Муса прелази из 
Синопе у Малој Азији у Европу у Влашку. И шта 
чине том приликом српски владаоци?. Деспот Сте- 
фан, љуто увређен од Сулејмана, што је против 
њега потпомагао брата му и сестрића, пристаје уз 
Сулејманова противника Мусу. А брат му Вуки 
сестрићи Бранковићи иду опет за Сулејманом то- 
лико да њега ради чине издајство Муси, за којим 
су били и они пристали невоље ради! И та супрот- 
ност је ишла и даље, докле се у последњем часу 
Стефан и Ђурађ нису помирили. 

Ето шта се чинило у Цариграду, а шта у срп- 
ским земљама после знаменитога боја на Ангори, 

који је био доиста прекрасна прилика да се пре- 
ђашње погрешке поправе и да се хришћанска сло- 
бода на Балканском Полуострву васпостави. 

Главни тај задатак изгубио се из очију још 
првих дана. Заклонили су га и на страну потисли 
ситни дневни интереси, тренутне користи варљи- 
вога опстанка. Општу и велику народну и хри- 
итанску мисао није имао ко да поведе и да унесе 
у дела, у живот; ње је било, али она није имала 
с ким да исплива изнад свакидашње кратковидо- 
сти и малодушности. И за мало времена, и пред 
српском и пред осталом хришћанском господом 
већ се ништа више није ни налазило него да би- 
рају за којим ће султаном да пођу, коме ће измет 
да чине. Тада већ, разуме се, није било више ни 
речи ни о српској ни о хришћанској државној 
самосталности. 


Има једна сметња која је после 1402 доиста 
могла спречавати успех политичним радницима, 
башт и кад су вољни били да се заложе и да пораде 
на васкрсавању већ изгубљене хришћанске сло- 
боде и самосталности. ' 

Та је сметња што османовски Турци кроз прву 
половину века од 1352—1402 нису на Балканском 
Полуострву ширили само политичко освојење, не- 
го су уз хришћанство ширили и мусломанску веру 
и просвету. Интереси ових отпадника, интереси 
по новоме царству насељених мусломана турске 
народности били су велика сметња, која је већ у 
1402 спречавала истиснуће Турака са Балканског 
Полуострва. Враћајући се из боја на Ангори на 
Балканско Полуострво, Бајазитов најстарији син 
Сулејман не би, може бити, ни покушао тога ко- 
рака, да је на северној страни Дарданела налазило 

се просто освојење, и да уз освојење није ишло 
и насељење и турчење. Многи су већ везали били 
своје личне интересе с интересима новога цар- 
ства, и сви су ови служили и Сулејману и њего- 
вим следбеницима као очајна помоћ, задахнута 
оним фанатичким одушевљењем и оном једно- 
ставношћу осећања и непоколебљиве покорности 
која мусломане одликује. 


Али се тим посведочава само оно што је већ 
горе казано, наиме, да су и после 1402 питање од- 
лучили они исти узроци моралне слабости који су 
га већ дотле били напустили и изгубили. Да није 
било слабости пре 1402, која је једно по једно 
упустила, прилике би се после боја на Ангори 
могле употребити корисно по хришћанску само- 
сталност. У томе је или погрешан круг или онај 
последњи узрок, којим се објашњава све. 

И кад су се распре и покољи међу Бајазито- 
вим синовима у 1413 свршили, након десетогоди- 
шње јалове борбе, хришћани су, Грци и Срби, 
имали неке добитке. Али ти добитци нису значили 
ништа, јер су били за врло кратко време. 

Хришћанске војске што су помагале да се 
сатре бунтовни султан Муса само су за тренутак 
и привидно помогле државној слободи хришћан- 
ској. Прави и стални последак те борбе био је 
васпостављење и уједињење Турског Царства на 
Балканском Полуострву. То су својим оружјем 
помогли остварити Ђурађ Бранковић и остале 
војводе деспота Стефана у боју на Чамурлији го- 
дине 1413. Они су тада свечано васпоставили сул- 
тана Мехмеда као цара над дотле расцепљеним, 
а тада уједињеним Турским Царством и на Бал- 
канском Полуострву и у Малој Азији. А Мехмед 
је, ујединивши земљу, својом мудром управом 
повратио снагу, саломљену на Ангори, и поставио 
темеље оној снази турској која је три-четири де- 
сетине година позније подигла полумесец на Све- 

тој Софији и прогутала Србију. Привидне и при- 
времене користи, тада Србији задобивене, нису 
зато ни трајале више од петнаест година, мало до 
после смрти султана Мехмеда. 

Прави српски и хришћански интерес онога 
времена могао се налазити у борби против ма ка- 
кве мусломанске владе, против каквог било оп- 
станка Турскога Царства на Балканском Полу- 
острву. 

Колико су у почетку ХҮ века дубоко биле 
пале хришћанске земље Балканскога Полуострва, 
и колико је била немогућна у њима каква год са- 
мостална политика, најбоље се види по тадашњој 
радњи тих земаља. Ниједна од њих није се могла 
ни умела да отме да ради за што било друго до 
за турску политику. Оне су, хотећи или не хо- 
тећи, учествовале у турским унутрашњим разми- 
рицама не да њих употребе за своју слободу или 
за повраћање самосталности хришћанских др- 
жава, него да с њима удруже своје сличне разми- 
рице и да за њих вежу своје тренутне или личне 
користи. И тим путем хришћански су вођи и го- 
сподари били корак по корак дотерани већ дотле 
да се с турским поглавицама изједначе те с њима 
заједно да се боре за онога султана који је био 
најбољи за Турке и за Турско Царство! Треба ли 
оштрије критике за политику оновремених хри- 
шћанских господара на Балканском Полуострву? 
Недостатак самосталнога суда у њих види се нај- 
више баш у томе што тај исти султан, по Турке 
најбољи, тим је самим на крају био по хришћанске 
државе најгори. И ако тадашњи султан, због 
своје кратковремене владе, то може бити није 
могао собом да покаже, или му рачун није запо- 
ведао да пре времена показује — његов непо- 
средни наследник није пропустио да открије и ту 
страну хришћанске тековине, чим је на владу 
ступио. 


Срби и Турци 431 


Велико питање о освајању и турчењу Источ- 
нога Римског Царства, о крсту или о полумесецу 
на Светој Софији, што су га још Осман и Оркан 
из Мале Азије постављали, тада се, после 1413, по- 
чело већ коначно примицати своме завршетку. 

После боја на Ангори, године 1402, још је 
имало смисла и места за полагање тога питања. 
Али је за народе и за државе балканске то био по- 
следњи тренутак за одлагање или одбијање тога 
питања. 

После боја на Чамурлији од 1413, кад је Тур- 
ско Царство на Балканском Полуоству под сул- 
таном Мехмедом било васпостављено, то питање 
није више имало никаквога практичног смисла. 
Потад нити је више могло бити на Балканском По- 
луострву Источнога Римског Царства, нити какве 
тод самосталне хришћанске државе. Оне сенке 
хришћанскога царства у Цариграду и самостал- 
нога државног живота у Србији, које су се још 
видеде у некаквоме животарењу, морале су првом 
приликом ишчезнути по законима политичке ди- 
намике. 

Студије састављене у овој књизи ми смо по- 
чели онде где се започињало и полагало питање 
о мусломанском или о хришћанском царству на 
Балканском Полуострву. Ми смо следовали по- 
ступноме развијању тога питања у крупним ње- 
говим периодима. Сликали смо у томе оквиру и 
поводом истога питања заподенути турско-српски 
двобој. И на овоме месту где је, по нашем разу- 
мевању, тај двобој одсудно одлучен у корист тур- 
ску, ми се с овим студијама заустављамо. 

Оно што је после следовало, нове су борбе, 
нова напрезања, али у другојачијим круговима. 
То су већ прве последице свршенога двобоја, о 
коме смо ми ради били да говоримо. И то је узрок 
те ми наше студије завршујемо на свршетку ста- 
ријих, а пре почетка тих новијих појава. 


ДОПУНЕ И ОБЈАШЊЕЊА 
Стр. 25—45 


Уз преглед развитка Византиског царства који Но- 
ваковић даје у овој уводној глави да би оцртао „главне 
преломе историје Балканског Полуострва“ упореди сада: 
Г. Острогорски, Историја Византије, СКЗ Београд 19592. 
За допуну друге половине ове главе, о спремању турске 
најезде, не постоји погодно дело. Код нас су преведена 
не сасвим објективна ни критична предавања познатог 
турског историчара М. Е. Коргши, Рогіјекіо Озтапзке са- 
геуше, Багајеуо 1955. Новаковић је био упућен на стара 
дела у којима је рана османска историја приказивана по 
много каснијим (друга пол. ХҮ в.) турским хроникама, 
У њима је улога Османа веома преувеличана. Већ је К. Ји- 
речек у своме приказу Новаковићевог дела (Зборник Кон- 
стантича Јиречека 1, Београд 1959, 447) скренуо пажњу 
да је Османова породица имала, међу осталим бројним 
малоазиским емирима, утолико повољнији положај што 
је њена област била најближе Цариграду и срцу Визан- 
тиског царства. Све до средине ХТУ в. други емирати, на- 
рочито Кермијан, Ајдин, Ментеше, Караси и Караман, 
играју значајнију улогу у развитку М. Азије и у односима 
са хришћанским силама. 

Немогуће је већ сада резимирати резултате доста 
бројне специјалне оријенталистичке литературе из ових 
скоро седам деценија од појаве Новаковићевог дела. Тим 
пре што још не постоји дело које би у целини обухва- 
тило развој Мале Азије од пропасти селџучког султаната 
Рум до успона Османске царевине. До сада су темељно 
изучавани само емират Ментеше, у крајњем југозападном 
делу М. Азије, Р. УУШјек, Паз ЕПгзјептп Мелпфессће. біц- 
аіе гиг Сеѕсһісһіе Ме еј пазјелу ша 13.—15, ЈЋ., 15 ,апрш 

1934, и емират Ајдин, око старе Смирне и Ефеса, Р. Те- 
тпегје, І’ёгтігаї а'Ауйіп Вугапсе её ['Оссідепї, Рагіѕ 1957. 
Османлије су после старих обимних дела Хамера и Цин- 
кајзена и кратких прегледа Жонкијера и д’Оксе, којима 
се и Новаковић служио, добиле велику, али ни из да- 
лека беспрекорну историју М. Јогға, Сеѕсһісһќе де 
оѕтапіѕсһеп Кејсћез 1—У, Ссобћа 1908—1913, Уп. драгоцене 
примедбе К. Јиречека у Вугғгапііпіѕсһе 261#5сһгіїі 18(1909) 
578—586. Затим доста критиковано дело Н. А. СіЬЬопз, 
Тһе Ғоцпдабоп ої {ће Онотап Етрјге. Охѓога 1916. Уз- 
роцима великих османлиских успеха бавили су се МУ. 
Гапеег—Н. Р. В!аке, Тһе Е15е о? їћһе Оботап Тогкѕ апа іїз 
Ніѕїогісаі Васкегоџипа, Тһе Атегсап Нокса! Немје у 
37(1932) 468—505. 


Услови зва велике преломне догађаје у Малој Азији 
припремали су се још у току ХИ в. када су један насупрот 
другоме стојали селџучки султанат Рум и Никејско цар- 
ство. Византији је тада припадао још добар део, скоро по- 
ловина, Мале Азије, а граница се пружала у луку од за- 
лива Макри на Средоземном до близу Синопе на Црном 
Мору, остављајући северозападни део у грчким, а југо- 
источни у турским рукама. Дуж те границе која је била 
поприште сталних борби изграђен је био с обе стране 
одбранбени систем. И један и други је почивао на одва- 
жним ратницима и њиховим вођама, на приходима са 
земаља које су им биле додељене и плену задобијаном 
у непрекидним окршајима. И на једној и на другој страни 
су граничне области долазиле у нарочити положај у окви- 
ру државе, претежнији је у њима био утицај заповедника 
граничара-акрита на једној, односно уџ-бегова, краји- 
шних господара на другој страни, од централне власти. 
Када је средином ХПІ в. икониски султанат Рум дошао 
под врховну власт Монгола, крајишке области су пружиле 
уточишта и новим ратничким групама и истакнутим лич- 
ностима селџучке државе. Тако су створени услови да 
ове граничне области постану језгра нових турских творе- 
вина, бројних доцнијих емирата. 


На другој страни границе велике промене су настале 
у вези са рестаурацијом Византиског царства освајањем 
Цариграда 1261. Тежиште државне политике пренето је 
тада у Европу, па су области у Малој Азији запостављене, 
Кобније последице је имало разарање византиског од- 
бранбеног система који је показивао много чврстине за 
време никејских цгрева. Један узрок је била феудализа- 
ција у пуном замаху под првим Палеологом, Михаилом 

ҮШ, а други, лични сукоб овога цара са граничарима- 
акритима који су у њему гледали узурпатора. Ипак слом 
на овој страни није дошао тако брзо, делом због веза Цар- 
ства са Монголима, делом због још успешних експедиција 
као што је она цара Михаила МШ и његовог брата Јована 
1269 г. Иако су већ тада градови на југозападу М. Азије, 
према Родосу били у турским рукама, а приликом следеће 
експедиције 1278 и области до реке Меандра, главне про- 
мене су се десиле око 1300 г. Боље су, уосталом, познати 
резултати него сам ток догађаја. На самом почетку ХІҮ в. 
читава М. Азија била је у турским рукама, под византи- 
ском влашћу остали су само градови са јаким утврђе- 
њима као Никеја, некадашње седиште Царства, затим 
Никомедија, Бруса, Филаделфија, Магнезија и обалски 
градови Хераклеја, Смирна и Фокеја (последња два су 
држали Ђеновљани). 

Осман и његови Турци из групе Огуз, сродни пле- 
мену Каји, не претстављају тада још никакву снагу, Не 
може бити ни говора о некаквој Османовој акцији за ује- 
дињење малоазиских Турака, Османлије су успеле да по- 
коре неке малоазиске емирате тек после великих успеха 
и освајања у Европи. 


Стр. 46—50. к. 


Новаковић је стављао насељавање Турака на Бал- 
канском Полуострву већ под крај ХПІ в. Јиречек је у своме, 
већ споменутом, приказу изразио сумњу због тога што су 
главне промене византиске границе у М. Азији уследиле 
око 1300. Доцнија истраживања су показала да је Јиречек 
био у праву. Повеља краља Милутина на коју се много 
пута позива Новаковић, па и у овом питању, је доцнији 
фалсификат. Израђена је на основу биографије краља 
Милутина у познатом зборнику Живота краљева и архи- 
епископа српских, називаном некад, па и код Новаковића 
Цароставник. Уп. Ј.Радонић, Пабирци Ш. Биографија и 
аутобиографија краља Милутина, Летопис Матице српске 
183(1895) 92—109. 

Поход Михаила, сина цара Андроника П Палеолога, 
1302 а не око 1301, о коме говори Новаковић, кије био 
управљен против Османа, већ у сасвим другом правцу: ка 
Магнезији. Ранији поход војсковође Алексија Филантро- 
пена, доцнијег одметника, стигао је до Карије, области на 
ј.з. М. Азије. Било је две Магнезије, М. на Сипилу, доцнија 
Маниса, о којој је горе реч, и М. на Меандру. Обе су у 

средишњем делу крајњег запада М. Азије, прва северније 
друга јужније, док је област Османлија била у Битинији 
уз обалу Црног Мора, источно од Цариграда и преоста- 
лих византиских земаља. 


Стр. 51—58. 


Основни радови о Каталанској компанији и њеном 
боравку на Истоку појавили су се тек после Новаковиће. 
вог дела. То су С. 5ећштрегрег, ЕхредаШоп дез „АІти- 
Бауагеѕ“ оц гоціїегѕ саїајапѕ еп Огіепі де Гап 1302 а Гап 
1311, Рагіѕ 1902 (прештампано 1925) и бројне, код нас 
неприступачне, студије шпанског византолога А. Каыб і 
ІЛосћ. Утолико је драгоценији осврт ГМ Оћег, Те 
дегпіегѕ е де 5иг Јев Саѓајарѕ еп Стесе, ВугапНоп П (1925) 
633—638. О Каталанцима после 1311 К.М. зеоп, СаїѓаІап 
Ропипаћоп оѓ Аіћерѕз 1811—1388, Сатпрпаве—Маззасћи- 
ѕеїѕ 1948. 

Хронологија код Новаковића као и у другим ста- 
ријим делима није тачна. Каталанци су дошли у Цари- 
град септембра 1303 па и њихово ратовање у М. Азији 
пада у 1304, а не 1303 годину. Због ове пометње је дошло 
до констатације „и година 1304 прође без икаквих нових 
сукоба...“ Данас би се Новаковићево излагање могло у 
великој мери допунити, али детаљи о Каталанцима су 
доста далеки од главне теме. За сукобе Каталанаца и Ви- 
зантинаца, посебно царског двора није крива само не- 
способност цариградских „старешина“, већ и нечувено по- 
ступање сурових шпанских ратника, најзад и њихов ко- 
начни циљ утврђен у једном уговору са краљем Сици- 
лије; освајање Романије тј. Византије. По Рамону Мун- 
танеру учеснику и пристрасном историчару каталанског 
ратовања, они су победоносно напредовали наносећи по- 
разе Турцима све до Таура и „Мале Јерменије“ на југу 
М. Азије. У читавом овом рату се Османлије не спомињу, 
што свакако говори о њиховом сасвим малом значају У 
ово време. Печат о коме говори Новаковић на стр. 55 је 
почетком треће деценије овог века пронађен и нема она- 
кав натпис какав је забележио Мунтанер, а донео га у 
преводу Новаковић. Он гласи у преводу: Печат срећне 
франачке војске што борави у Византији. Новаковић не 
бележи боравак Каталанаца у Галипољу пре одласка у 
Касандрију. Принц Фердинандо је оставио ратнике и већ 
у јулу 1307 пао у руке Венецијанаца и био затворен го- 
дину дана. Теођаја де Сероу, Сепоа код Новаковића је 
дошао у везу са Компанијом још 1307 и заиста је придобио 

за ствар Карла од Валоз, претендента на цариградски 
престо, узео је од Каталанаца заклетву верности. али је 
Карлов утицај остао сасвим безначајан. 


Стр. 60—73. 


Постоји новији превод на савремени језик Данило- 
вог зборника; Животи краљева и архиепископа српских 
од архиепископа Данила П, превео Л. Мирковић, СКЗ 
Београд 1935. О самом зборнику и писцима уп. предго- 
вор Н. Радојчића у истој књизи. 

Јаси споменути на стр. 62 и објашњени од Новаковића 
као турско племе из М. Азије, су у ствари хришћани са 
Кавказа, преци данашњих Осета. Јиречек који је у овој 
ствари исправио Новаковића, сумња да су они могли ра- 
товати заједно са Каталанцима са којима су били у огор- 
ченом непријатељству још од похода у М. Азију где су 
се, иако и једни и други византиски најамници, поклали 
са Каталанцима. Зборник Константина Јиречека І, 447. 


Стр. 73—76. 


Светогорски монаси притиснути од Каталанаца сти- 
гли су да се туже арагонском краљу коме су се ови по- 
коравали и поред веза са Карлом од Валоа. 1 јула 1308 
краљ је једним писмом упућеним своме саветнику Арнал- 
ду Виланови, лекару и медицинском: писцу, тражио да се 
узму у заштиту светогорци чија су се два изасланика, 
монаха“ лавре св. Атанасија тужила због злостављања. 
А. Еирјо і Шисћ, ГлЛротајал ае ЦОР саѓаЈа (1301— 
1409), Вагсејопа 1947, 50. 


Хронологија причања и сега биографије св не 
може прецизно утврдити. Новаковић је без колебања узи- 
мао да се речи Даниловог ученика да су се непријатељи 
разделили, односе на неку поделу после затварања 
Берната Рокафорте, једног од вођа Каталанаца. Тада, 
међутим, није било никакве поделе међу њима. Велика 
подела међу Каталанцима била је почетком лета 1307 по- 
сле одласка из Галипоља, када је у близини Христопоља 
дошло до сукоба између Берната Рокафорте и Беренгара 
дЕнтенца. у коме је последњи погинуо са више од сто- 
тину ратника. Тада су принц Ферандо, историчар Мунта- 
нер и део Каталанаца напустили Компанију са којом су 
остали сви Турци и Туркопули. Овај део је нападао Хри- 
стопољ, али без успеха. Код Даниловог ученика се говори 

о зиду код Христопоља и успешној грчкој одбрани, то је 
потврда више да се ради о догађајима из 1307. Међутим, 
исти писац одмах затим говори о каталанским нападима 
на Солун (пролеће 1308) и Бер, па тек после тога споми- 
ње поделу кад се један део вратио морем у своју земљу, 
један део Тургка прешао у службу Милутину, а један 
отишао у Тесалију, а после тога победио Франке из Ли- 
вадије (Французи из Атинског херцештва). То је чувена 
битка код Кефиса 15 марта (а не маја) 1311. Данилов уче- 
ник у ствари говори о догађајима из 1307, 1308, 1309 и 1311 
као да су се одиграли непосредно један за другим и све 
то после „З године и 3 месеца“ - пустошења Свете Горе. 
Због тога он не може пружити чврсту хронолошку тачку 
за узимање Турака из Компаније у српску службу. Незго- 
да је у томе што вести Мунтанера који из далека прати 
судбину Каталанаца и византиског писца Нићифора Гри- 
горе противрече једна другој. Док Каталанац тврди да 
су се Турци одвојили од Компаһије тек после битке код 
Кефиса, 15 марта 1311, Византинац каже да се то десило 
још док су боравили у Касандрији, дакле између лета 
1307 и пролећа 1309. У српској служби Турци се спомињу 
приликом одлучне борбе између Милутина и Драгутина 
после пролећа 1311. 


Стр. 76—80. 


Овде се Новаковић опет служи фалсификованом по- 
вељом о селу Уљарима о којој је било речи горе поводом 
стр. 46—50. Пошто је текст биографије стварни извор, а до- 
пуне у тобожњој „аутобиографији“ додатак фалсификато- 
ра, истраживање се мора заснивати само на тексту био- 


графије. . 


Стр. 82—87. 


Удаљавање Милутиново од Византије с којом се те- 
сно повезао још 1298 приликом склапања мира и женидбе 
са Симонидом, и кед Новаковића је, као и код неких до- 
цнијих писаца сувише наглашено. Поуздано се зна је- 
дино да је дошло до неког локалног сукоба између Срба 
и солунског заповедника Хандрина у коме Византияци 
нису изгубили ниједног човека. Један запис који је го~ 
ворио о неком српско-византиском сукобу после 1300, 
односи се у ствари на познате догађаје 1299. М. Динић, 
Однос између краља Милутина и Драгутина, Зборник 

радова Византолошког института 3(1955) 63. Уговор са 
Карлом од Валоа није имао никакве практичне резул- 
тате. Тај уговор није код Новаковића сасвим тачно проту. 
мачен. Гогерија која се ту спомиње је у ствари Охрид. 
Није тачно да је Милутин у томе уговору обезбедио потвр- 
ду ранијих освајања јер Просек, Прилеп и Струмица нису 
били у српским већ у византиским рукама. Због тога мора 
да отпадне и претпоставка о Милутиновој „мудрој уме- 
рености“. Уп. Зборник Констатина Јиречека 1, 448. 


Стр. 87—89. 


Новаковић је тачно наслутио да узимање турских 
најамника стоји у вези са ратовањем између Милутина 
и Драгутина. У Новаковићево време се, међутим, о томе 
рату скоро ништа није знало. Тек је у најновије време 
М. Динић показао да је то био дуги рат од 1301—1312. 
„Предмет спора“ који је Новаковићу непознат било је 
питање о наследству због услова уговорених 1282 прили- 
ком уступања престола Милутину. По неким вестима из 
времена тога рата требгло је га Милутина наследи један 
од синова Драгутинових, вероватно Урошиц. Рат се за- 
вршио пуним успехом Милутиновим, а у војним дејстви- 
ма су играли улогу и турски најамници. М. Динић, Однос 
између краља Милутина и Драгутина, Зборник РВИ 
3(1955). Е 

Побуна Стефана Дечанског против оца Милутина' ни- 
је могла бити 1310 јер је Стефан још у фебруару 1314 био 
намесник у Зети. Сукоб је избио свакако баш те 1311 
тодине јер биогрзф Дечанског каже да је овај провео У 
Цариграду око 7 година, а вратио се пре смрти Милутино- 
ве октобра 1321. Устанак Мелика (Мелекил код Новакоги“ 
Һа) треба ставити нешто после датума који је Новаковић 
предлагао, јер су Турци учествовали у завршним борба- 
ма Милутина и Драгутина, дакле не крајем 1310 или по- 
четком 1311, већ годину дана доцније. | 

Пова помоћ Милутинова Византинцима против Ту- 
рака, бивших савезника Каталанаца, у Галипољу није, 
заиста, као што је правилно тврдио Новаковић, могла 
бити 1314 већ пре октобра 1313 када је издата повеља 
цара Андроника Хиландару (стр. 81\. Новаковић је ве- 
ровао да је та повеља без датума мада је она још у ње- 
гово време објављена са датумом октобра 1313. Ова за- 
блуда је имала утицаја и на излагање у следећој глави. 
Зборник Константина Јиречека 1, 448. 

< Стр. 94—95, ‘`` · Е 


Карактеристике Михаила УПЕ и Андроника П Па- 
леолога су исувише строге и једностране. Уп. Г. Остро- 
горски, Историја Византије, Београд 19592, 446—454. 


Стр. 99—105. 


На овај одељак се пре свега може односити примедба 
Јиричека: „Тако се мало познати Осман (или код савре- 
меника Отман) јавља ту (тј. код Новаковића) сасвим у 
сјају касније османске легенде као значајан државник, 
војсковођа и организатор, који мудро и с планом при- 
према све за оснивање велике државе“. Веома је тешко 
оцртати политичку карту М. Азије почетком ХІУ в. која 
треба да помогне разумевање даљих догађаја и сагледа- 
вање сасвим скромне улоге Османових Турака. У запад- 
ном обалском појасу идући од севера ка југу прости- 
рали су се емирати: Караси од Дарданела до Пергама 
који је био у:саставу овог емирата, затим Сарухан са 
центром у Магнезији, па Ајдин у старој Лидији са Смир- 
ном и Ефесом. Даље ка југу су следили Ментеше, од реке 
Меандра са старим Милетом, Хамид и Теке на јужној 
страни полуострва, па Караман, велики емират који се 
простирао и дубоко према средишту М. Азије. У унутра- 
шњости се на њега настављао према северу Кермијан и 
даље према обалама Црног Мора Осман. То су само ·-нај- 
главнији, јер арапски писац Ибн Батута бележи око 1330 
25 емирата. ·` 
_' Међу доста бројним вестима о Турцима које грчки 
пиёци обележавају заједничким именом најчешће као 
Персијанце није могуће ни из далека увек разликовати 
на које Турке се односе. Ништа нам поуздано не каже да 
је експедиција Новака Гребострека била уперена против 
Османових Турака. То је могуће, али није ситурно. Пут 
српског одреда на европској страни не може бити пресу- 
дан за питање против кога је ратовао у Азији. Херакле- 
ја, стари Перинт, ЈЕ лежала наспрам земаља емира од 
Карасија... у 

- Новакова експедиција око које се · НВавовић толико 
труди, није могла бити 1314 већ само пре октобра 1313 јер 
је тада издата повеља цара Анроника у којој се спомиње 
српска помоћ. Зборник, Константина. Јиречека І, 447—8. 

Стр. 118—-120. 75777 °` ‘~: 


Новија истраживања утврдила су тачније хроноло- 
гију првих османских освајања. Док је Бруса заиста зау- 
зета 1326 и то 6 априла, Османови Турци нису заузели 
2—3 године доцније Никеју, Никомедију и друге градове, 
Никеја је пала 2 марта 1331 а Никомедија тек 1337. Р. Сћа- 
гапіѕ, Ап рпрогіапі 5ћогЕ Спгопсје ог ће Еоцгіеепіћ Сеп- 
‘шу, ВугапЏоп 13(1938) 341—343. 


Стр. 121—122. 

У периоду од пада Брусе па до 1337 Новаковић је 
пропустио неке моменте из односа Византије према Тур- 
цима, посебно Османлијама, које је дотле подробно пра- 
тио. Тако је остала неспоменута несрећна битка Андро- 
ника ПІ против Орхана 10 маја 1329 код Пелеканона или 
Филокрене. И поред тога Византија је постигла и изве- 
сне политичке успехе у односима са осталим малоази- 
ским Турцима. Тако је Тимур, син емира Фригије, при- 
знао цареву врховну Власт крајем 1328, а 1331 или 1332 
постали су византиски савезници емир Сарухана и емир 
од Ментеше. Иако су се ова два турска владара обаве- 
зала да неће нападати цареву земљу, њихови синови су 
тајно учествовали у једном пљачкашком походу. против 
Галипоља. Пустошење трачких обалских области. вршили 
су Орханови Турци 1331, 1332 и 1334. Р. Урра, Туепига( 
4 Ауд 63— 69. 


Стр. 127. А ОРО Рр РИ Зору ' 

Данас се чини претерано говорити. о томе да је „Ср- 
бијом владала гвоздена воља и рука Стефана Душана“ 
нарочито за прве године великог владара. Уп: Г. Остро- 
горски, Душан и његова властела у. борби са Византијом, 
Зборник. у част шесте стогодишњице затоняка цара Ду- 
шана І, Београд 1951. ы за 8 ў те + аэ. 


М Стр. 128—132. ЪЪ 

Смрт цара А а оониеа Ши убутршње УБВАбЕ које су 
уследиле претстављају нову прекретницу у односима Ту- 
рака према балканским државама: У приказу ових дога- 
ђаја Новаковић није сасвим исцрпан ни прецизан. То је 
истакао већ Јиречек у своме приказу Новаковићсве књи- 
ге. Не припада царици Ани жалосна слава да је прва по- 
звала Османлије у помоћ како причају читав век млађи 
писци већ Кантакузину. Он је позвао у помоћ Умур-бега, 

господара Ајдина крајем 1342 пошто је претходно био при- 
сиљен да се склони у Србију. Ратовање Умура је рела. 
тивно добро познато захваљујући колико грчким писцима 
толико и турском спеву Енверија из времена Мехмеда 
П, у коме су описана и дела Умур-бега по неком много 
старијем, доста поузданом извору. Део Енверијевог спева 
претставља окосницу обимног истраживања француског 
византинолога Р. Гетепе, І’етігаё аАуаіп, Вугапсе еї 
а Кесһегсһеѕ ѕиг „Ка резје а’'Отиг расћа“, Ра- 
х15 1957 


Турски емири су се у тренутку смрти цара Андро- 
ника ПІ сматрали ослобођени обавеза из уговора које су 
с њим склопили. Сам Умур је хтео да нападне Тракију, 
али га је Кавтакузин упутио на ушће Дунава против Бу- 
гара. Непријатељства су почели и Сарухан и емир Кара- 
сија. Према њима је Кантакузин одлучно наступио пошто 
је претходно добио одрешене руке измиривши се са Ор- 
танаи Турке из Карасија потукао је два пута у Тракији, 

а против Сарухана послао флоту. Р. Кетепе нав. дело 
148—149. 

Време до уласка Кантакузиновог у Цариград 3 фе- 
бруара 1347 је, уопште, много богатије догађајима. Остав- 
љајући по страни Душанов разилазак с Кантакузином и 
освајања српског владара од 1343 надаље (о њима уп. М. 
Динић, За хронологију Душзнових освајања византиских 
градова, Зборник радова Византолошког института 4(1956), 
ту су, најуже везани са основном темом књиге, судар срп- 
ских коњаника са Умуровим Турцима код Стефанијане 
1344 и борбе и смрт Момчила, доцнијег јунака наше епике, 


Умур је указао помоћ Кантакузину почетком 1343 
ослобађајући опсаде Димотику. Поново је дошао у јесен 
исте године, тада се јавља на тракиској позорници и Мом- 
чило. Некадашњи најамник цара Андроника који се скло- 
нио у Србију дошао је сада у службу Кантакузина. По 
споменутом турском извору Момчило, „висок као минаре“ 
постао је најамник Умура. Добио је на управу област 
Меропу у долини Арде. Због напада крсташа на његове 
земље и незадовољства војника Умур је у пролеће 1344 
морао да напусти Тракију. 


Ускоро је дошло и до првог српског пораза у сукобу 
са Турцима. Хришћанска крсташка флота је напала и 
запалила неке бродове са Умуровим ратницима код Па- 
лене, западног полуострва Халкидике. Војници су се спа- 
сли и хтели да се копном, преко Кантакузинове области 
врате у М. Азију. Душан је послао један одред своје ко- 

њице под војводом Прељубом да затвори пут Турцима. 
Сусрет је био код Стефанијане између Солуна и Сера маја 
1344. Турци су се склонили на брдо. Српски тешки ко- 
њаници су оставили коње у подножју и лагано се пели 
у сусрет непријатељу. Турци су успели да се брзо и 
спретно сјуре и дочепају српских коња. Пошто су потукли 
део Срба стигли су до Кантакузина и помогли му у бор- 
би против бугарског цара Јована Александра. Момчило, 
око кога су се просто отимала влада у Цариграду и Канта- 
кузин додељујући му титулу севастократора (Кантакузин) 
и чак деспота (царица Ана) напао је и спалио бродове 
Умурових Турака савезника Кантакузинових. Ипак је 
дошло до привременог помирења Момчила и Кантаку- 
зина. Момчило је страдао следећег лета кад су га зајед- 
нички напали Кантакузин и Умур у граду Перитеориону. 

Обраћање царице Ане за помоћ Орхану пада у крај 
1344 или сам почетак 1345, свакако пре убиства Апокавка, 
док Новаковић узима обрнуто. Царицу је при томе преду- 
хитрио Кантакузин и обезбедио Орханову помоћ за себе 
јер овај „није далеко“ насупрот Умуру, који је, поред 
удаљености, имао и невоље са крсташима. Р. Гетегје 
нав. дало 169—179, 204—217. УЗ помоћ Умурових људи 
Кантакузин је успео да придобије за себе и Турке из еми- 
рата Сарухан упућене у помоћ царици Ани. 


Стр. 132—133. 


У приказивању византиско-српске границе Новако- 
вић на овом месту (као и више пута доцније стр. 149, 155, 
162—163, 201) користи резултате своје посебне расправе 
Струмска област у ХІУ веку и цар Стефан Душан, 
Глас 36(1893); и залаже се за простирање Душанове гра- 
нице све до ушћа Марице. Против таквог закључка устао 
је одмах Јиречек и поуздано доказао да област између 
Месте и Марице није била у саставу царства. Сер и Драма 
су. заиста, како тврди Новаковић, били у српским рукама, 
чак и знатно источнији град Филипи, али је Крстопољ 
(Кавала) остао византиски. Зборник Константина Јире- 
чека І. 457—-458. О српско-византиској граници уп. сада 
Р. Іетег]е, РпШррез её 1а Маседојпе опмепфаје, Рагіѕ 1945, 
197—202 где су потврђени Јиречекови закључци. 


Стр. 133—138. 

Остао је неспоменут захтев Кантакузина после учвр- 
шћења у Цариграду да Душан врати све земље и градове 
које је освојио од Византије. Када је Душан одбио тра- 

жење некадашњег савезника Кантакузин се опет обратио 
на Умура марта '1348. Стари пријатељ га овога пута није 
могао помоћи јер је ускоро затим погинуо нападајући на 
Смирну. Отада постају Османови Турци главни чинилац 
у међусобним борбама. Кантакузин је био тесно везан са 
Орханом још од лета 1346 када му је уз Умуров приста- 
нақ дао своју кћер Теодору за жену. Р. Гетепце нав. 
дело 220—221, 227—228. И против Срба је требало да на- 
ступи Сулејман, син Орханов, са турским ратницима, али 
је цела експедиција остала на пљачкању граничних обла- 
сти. Турски најамници су играли значајну улогу прили- 
ком А а освајања Бера и Водена од Србије у је- 
сен 1350. 


Услед овако велике снаге османских Турака зажелео 
је и Душан у један мах (око 1351) да их придобије за са- 
везнике, па су његови посланици у Бруси предлагали да 
се један од Орханових синова ожени ћерком српског цара. 
Зборник Константина Јиречека, 1, 450, К. Јиречек, Исто- 
рија Срба 17, 231. Поверење у ову вест Нићифора Григоре 
је уздрмано од како је М. Пурковић, Вугап позегђјса 2. 
Іа Пе ди баг ОПоџсћап, Вуг. 2еіїѕсһгії 45 (1952) 47—49 
показао да Душан није имао кћери. 

Битка код Димотике у којој су Срби и Бугари пома- 
гали цара Јована М Палеолога и били поражени од Ту- 
рака, савезника Кантакузинових, била је 1352 а не 1353 
како стоји код Новаковића. С тим стоји у вези освајање 
града Цимпе на. Галипољском Полуострву од стране Ор- 
хановог сина Сулејмана. Кантакузин није оборен „једне 
декембарске ноћи“, већ 22 новембра 1354. Одговорност Ду- 
шанова због ситне. и кратковиде политике балканских 
владара изгледала би нешто мања да је Новаковић из- 
нео преговоре српског цара са папом Иноћентијем УІ. Ду- 
шан који се раније истакао енергичним и оштрим исту- 
пањем против католичке цркве, упутио је 1354 једно по- 
сланство у Авињон, тадање седиште. папа, са понудом да 
призна папу за старешину хришћана и са молбом да буде 
именован за „капетана“ хришћанства у борби против :Ту- 
рака. Ови преговори су прекинути због напада угарског 
краља Лајоша І на Србију. М. Пурковић, Авињонске папб 
и српске земље, Пожаревац 1934, 59—65. · Е еб 


Стр. 138—143. да 


· Турско освајање Галипоља вероватно није последица 
онолико смишљене и планске делатности Турака како је 
то Новаковић замишљао. При заузимању Галипоља ве- 

лику улогу је играо случај: земљотрес који је разорис 
градске зидове и растерао градско становништво. Уз старе 
распре о датуму пада Галипоља које Новаковић наводи 
може се додати и једна сасвим модерна. Грчки научлик 
с, а. Агпакјз је на основу итинерара архиепископа Гри- 
горија Паламе, палог у турско ропство, заступао мишљење 
да је Галипољ пао 1355 године. Сгерогу Рајатаѕ АпопЕ 
Ње Тигкѕ апа Рокитпепіѕ оѓ 115 Саріуіѓу 25 Ніѕіогіса1 5оџг= 
сеѕ, Ѕресшит 26 (1951) 104—118. Уп. и Вуғапіоп 22 (1952) 
305—312. Критика је одбила његове закључке тако да се 
и данас држи 2 март 1354, датум који наводи и Нова- 
ковић. 


О бугарској хроници цитираној од Новаковића уп. 
Зборник Константина Јиречека І, 395—410. 


Стр. 144. 


Данас се узима да је бугарски цар Јован Александар 
умро фебруара 1371, а не 1365 како стоји код Новаковића. 


Стр. 145—152. 


„Узалуд је велики труд г. Новаковића да из читавог 
сплета датума каснијих хроничара утврди време заузећа 
појединих вароши у Тракији“ рекао је поводом ових стра- 
ница у своме приказу Константин Јиречек. Датуме које је 
у томе приказу и једној ранијој расправи утврдио Јире- 
чек нису поколебала, већ само у малој мери допунила, 
модерна истраживања. У периоду учвршћивања Осман- 
лија на Балканском Полуострву наступа празнина у грч- 
кој историографији јер се дела Нићифора Григоре и Јо- 
взна Кантакузина заустављају, прво код 1356, друго са 
1364 г. Зато податке о заузимању градова у Тракији пру- 
жају само фирентински хроничар Матео Вилани и грчки 
ретор Димитрије Кидон у једном говору из друге половине 
1366 г. Од Виланија сазнајемо да су Османлије 1359 први 
пут заузеле Димотику, а затим коначно 1361. Из једног 
савременог записа произлази да је Једрене (код Нова- 
ковића Дренопоље) пало 1362. Б. Ј. Гоепе 2, Еіидез 5иг 
јез сһгоппідиеѕ Ъгёуеѕ ЂБугап пез, Опеп(ана сһіѕбапа регіо- 
аіса 24 (1958) 156—7, тврди на основу необјављене мле- 
тачке хронике Каролда да је Једрене пало 1361. У хро- 
ници се каже да је 14 марта 1361 ститла у Венецију вест 
да су Турци узели Галипољ и Андријанопољ. Галипољ, ме- 
ђутим, није тада пао па се не може с пуним поуздањем 

примити ни вест о Једрену. Кидон бележи губитак мно- 
гобројних бугарских градова јужно од Балкана. Он и Ро- 
допу, област између Месте и Марице убраја у изгубљене 
територије. У турским рукама су били пре експедиције 
Амадеја Савојског 1366—1367 и обалски градови Каловрији 
код Селимврије и Енакосион код Региона близу Цари- 
града. Зборник Константина Јиречека 1, 398, 450—451. Под 
цариградске зидове су турски ратници први пут стали 
1359. Пловдив је освојен 1363. У вези са великим шире- 
њем на рачун Византије и Бугарске стоји и премештање 
османлиске престонице у Европу, прво у Димотику, а за- 
тим оБо 1365 у Једрене. Г. Острогорски, Историја Визан- 
тије, ; 


Новаковић на стр. 146 и 185 говори о уговору Дубров- 
ника са Турцима 1365. Док је Јиречек у своме приказу 
одлучно одбацивао ову вест дубровачких хроничара као 
творевину маште, Лујо Војновић у своме приказу Нова- 
ковићеве књиге пуном општих национално-политичких 
разматрања и лишеном у исто време конкретних ствар- 
них напомена колебао се само у датуму. 5гр] і Тигсі ХІҮ 
і ХУ мђека. Іѕіогіѕке ѕіџаіје Ѕіојапа Моуакомтса ргерједао 
"Юг Ілјо Кпег Уоіпоуіс, озгатрапо 12 „риргоупіКа“, риђгоу- 
пік 1894, 16—20. Војновић је и у својој веома слабој књизи 
Дубровник, и Османско царство, Београд 1898, бранио ау- 
тентичност дубровачких уговора са Орханом и Муратом 
иако је Јиречек поводом Новаковићеве књите доказао 
да прве, документима зајемчене везе Дубровника са Тур- 
цима почињу тек 1396 г. Уп. И. Божић, Дубровник и Тур- 
ска у ХІУ и ХҮ веку, Београд 1952, 6—1. 


Путовање патријарха Калиста Србима не пада у 1363 
већ у 1364 годину. Зборник Константина Јиречека І, 451. 


Стр. 154—155. 


О Новаковићевом нетачном схватању југоисточне гра- 
нице српског царства било је већ речи поводом стр. 
107—108. 


Стр. 158—160. 


Подаци о Дејану и његовој области данас се могу 
исправити. Дејан свакако није Жарковић, име његовог 
оца нам није познато. Он исто тако није брат Оливера и 
Богдана. Није сигурно да је био зет Душанов. М. Ригкоу:6, 
ВугапИпозегрса, Вуг. 2еііѕсһгіїё 45 (1952) 43—47. Новако- 

вић је, међутим, био у праву што Дејана зове деспотом. 
Јиречек није веровао да је Дејан био деспот. Данас се то 
може сматрати утврђеним. Уп. М. Рајичић, Севастократор 
Дејан, Историски гласник 3—4 (1953) 17—28 и, нарочито 
што се тиче натписа у Белову који је најзад тачно обја- 
шњен, Ђ. Стричевић, Једна хипотеза о титуларном имену 
српских деспота ХІУ века, Старинар 7—8 (1956—1957) 114— 
117. Јиречек је у своме приказу оспорио тврђење Новако- 
вића да су Дупница и Самоков били у саставу земаља 
Дејановића. Ни данас није јасно из чега се све, како и 
када, образовала област Дејановић. М. Рајичић, Основно 
језгро државе Дејановића, Историски часопис 4 (1952— 
1953) 227—243. 


Стр. 160—162. 


О Богдану се у ствари ништа ближе не зна. Руварац 
и Станоје Станојевић су одбијали могућност да су Богдан, 
брат Оливеров и Богдан који се спомиње 1413, исто лице. 
То, наравно, може имати значаја за процењивање про- 
странства области и првог и другог Богдана за које иначе 
нема поузданих елемената. 


Стр. 171—175. 


Новаковић овде и доцније у више махова говори о Ву- 
кашиновом одметању од царства и прогласу краљевства. 
Иако с̧е ни данас не зна како су се те промене одиграле, 
ипак нехи моменти упућују на претпоставку да је Вука- 
шин добио краљевску титулу од цара Уроша или уз са- 
гласност цара Уроша. Нађени су примерци новца који 
с једне стране имају у натпису име цара Уроша, а с друге 
стране натпис „краљ“. Очигледно је то заједнички новац 
цара Уроша и краља Вукашина. На фрескама у Псачи 
су претстављени један поред другог цар и краљ. Најзад 
њихови посланици одлазе заједнички у Дубровник. Исто- 
рија народа Југославије 1, 412. Вукашин је постао краљ 
већ 1365 јер се у јануару 1366 јавља са новом титулом. 


Стр. 179——180. _ 

Писмо је објављено заједно са модерним српскохр- 
ватским преводом А. Соловјев — В. Мошин, Грчке по- 
веље српских владара, Београд 1936, 260—267. 

Стр. 181. 


Што Угљеша назива себе „царство ми“ нема никаквог 
нарочитог значења. Право на такво ословљавање припа- 

дало је свим деспотима у Византији, а користили су гаи 
наши деспоти до Ђурђа Бранковића. Уп. С. Ћирковић, 
Осумњичене повеље кнегиње Милице и деспота Стефана, 
Историски часопис 6 (1956) 148—150. 


Стр. 191—193. 


О акцији цара Јована У Палеолога на западу се доста 
писало. Постоји и посебна обимна књига О. На1еск!, Оп 
етретецг де Вугапсе а Коте, Магзгата, 1930. Новија ми- 
шљења о присилном царевом боравку у Венецији в. Г. 
Острогорски, Историја Византије 501. 


Стр. 197—223. ь 


Новаковић је веома опширно описао бој на Марици 
о коме је објавио и посебну студију Бој на Марици, Рат- 
ник 1 (1893). При томе се служио и веома касним изворима 
као што су турски хроничари и патријарх Пајсије, Др- 
жећи се само најранијих извора не би се могло рећи више 
од датума, места и резултата битке. Овако се добија пла- 
стичнија слика, али у исто време сасвим непоуздана. Не- 
давно је на сличан начин писао о Маричкој бици П. То- 
мац, Битка на Марици, Војноисториски гласник ҮП, 
1(1956) 61—74, без нових момената. 

Разматрања о значају Пловдива и Једрена у вези са 
битком губе вредност од како је утврђено време пада ових 
градова у турске руке. Види горе поводом стр. 145—152. 
Данас поседујемо доказе да су се и једна и друга страна 
унапред припремале за велики сукоб. Деспот Угљеша је 
даровао априла 1371 манастир Ватопед на Св. Гори „спре- 
мајући се за борбу против безбожних муслимана“. Солов- 


јев—Мошин, Грчке повеље српских владара, Београд. 


1936, 287. Два месеца пре битке Ђеновљани су најавили 
папи да се спрема турски напад. О. Наіескі, Оп етрегецг 
де Вугапсе а Коте, У/агзгата 1930, 248. 

Јиречек је у своме, много пута споменутом, приказу 
књите скренуо пажњу да се у овом одељку (стр. 205—8, 
208) употребљава упоредо турски хроничар Нешри и 
„Леунклавијев турски летописац“ иако је то тај исти Не- 
шри У слабоднон латинском преводу Левенклауа (1.еип- 
сіауіицзѕ). 


Стр. 216—222. 


Новаковић се није, зачудо, овом приликом бавио Ви- 
Зантиским царством како је то чинио у првим деловима 
књиге. Није поставио питање о ставу Византије према боју 

на Марици, нити се дотакао последица које је српски 
пораз могао имати за Царство. Данас се понешто о томе 
може рећи захваљујући новијим радовима нарочито Р. 
Сһагапіѕ. Тһе Ѕігіѓе Атопе #ће Рајаетош апа Фе Обогад 
Тигкѕ, 1370—1402, ВугапНоп 16, 1, (1942—43) 286—314; и С. 
ОѕіговогѕКкі, Вугапсе, Еїаё їігіђиѓаіге де ГЕтріге Шге, Збор- 
ник радова Византолошког института 5 (1958) 49—58. 


Потпуно пасивно држање Византинаца уочи сукоба на 
Марици, иако су неколико година раније (1364) тражили 
савезништво са Србима, објашњава Харанис унутрашњим 
приликама у Царству. Цар Јован У се још није вратио са 
пута по Италији, а његов син Андроник се изгледа осла- 
њао на Турке у својој жељи, која је отворено избила 
1373, да се и даље одржи на власти. Грчке војнике које 
поред српских спомиње Исаија, Новаковић је правилно 
објаснио као грчке поданике Угљешине. Уп. ОзітгобогѕКкі 
нав. дело, 51. 


Стр. 237—243, 


Турско освајање Бугарске посебно је изучавао бугар- 
ски историчар П. Никовъ, Турското завладђване на Бъл- 
гария и сжтдбата на последнитћ Шишмановци, Известия 
на Историческото дружество вь София 7—8 (1928) 41—104. 
Оно је веома слабо познато, великим делом је ослоњено 
на непоуздане турске хронике из много каснијег времена. 
И Ников узима као и Новаковић, насупрот другим пис- 
цима, да је Тамара дата Мурату после Маричке битке. 
Новаковић стално употребљава нетачан датум смрти 
Ивана Александра, није 1365 већ фебруар 1371. 


Од Маричке до Косовске битке 


Пораз краља Вукашина и деспота Угљеше су ОБИ 
искористили утолико што су подвргли у вазални положај 
области српског царства у Македонији. Поразом наших 
феудалних господара користили су се непосредно Грци. 
Већ новембра 1871 деспот Манојло, син цара Јована У, 
заузео је Сер и још неке градове у Македонији. Њихова 
имена се посебно не спомињу, али се зна да их је цар 
Јован једном хрисовуљом уступио сину Манојлу на до- 
животну управу. И неки други подаци сведоче о повратку 
области између Струме и Месте из српских руку под власт 
византиских царева:. То је била сувише мала накнада за 
све што је после маричког пораза снашло Византиско 
царство. Већ у пролеће 1373 византиски цар Јован У је 
са војском морао да прати султана Мурата у једном по- 

ходу У Малој Азији. Следеће године се у једном папском 
писму спомиње ітріа со вано између Византинаца и Ту- 
рака, а 1375 се изричито каже да „славно царство Визан- 
тија“ плаћа трибут Турцима.2 Тај однос је морао бити 
успостављен најкасније у току 1372 што је сасвим близу 
Маричкој бици и дозвољава да се у потчињавању Визан- 
тије на положај турског вазала види једна од последица 
пораза српских великаша. 

Бугарски односи с Турцима постали су заоштрени по- 
сле смрти цара Јована Александра у фебруару 1371, и нови 
цар Јован Шишман је морао осетити последице турске 
победе на Марици. У ово време вероватно пада слање 
цареве сестре Тамаре у Муратов харем. Уосталом, једно 
писмо папе Григорија острогонском надбискупу из 1373 
наводи да су „од пре двадесет месеци наовамо“ (тј. од 
Маричке битке) Турци заузели простране земље византи- 
ског и бугарског царства и рашке краљевине. Ту се каже 
да су се Турци уздигли у толику охолост да намеравају 
да и даље нападају рашко краљевство и друге хришћан- 
ске крајеве.3 

Господари средишњих српских области су упркос 
свему томе наставили оно што су почели уочи Маричке 
битке. Крајем јуна 1371 краљ Вукашин је био у области 
Ђурђа Балшића где су се обојица спремали да нападну 
Николу Алтомановића. До похода није дошло тада јер је 
Вукашин морао да пође у помоћ брату, у борбу у којој ће 
изгубити живот, Главну активност против Николе Алто- 
мановића преузели су сада кнез Лазар и босански бан 
Твртко Котроманић. Уз угарску подршку и помоћ они 
су успели да разбију и ослепе жупана Николу у јесен 
1373 г. Уклањање осионог Николе Алтомановића је до- 
вело до крупних територијалних промена и великог сна- 
жења Николиних победника. Бан Твртко је присвојио 
добар део српских земаља, Лазар је такође проширио 
влет, слично и Балшићи, а неку корист је видео и Вук 
Бранковић. Главна личност међу српским обласним го- 
сподарима постао је кнез Лазар, он није имао врховну 
власт над осталима, али је имао утицаја. 

После консолидације односа насталих поделом земаља 
Николе Алтомановића долази до изражаја веће интере- 
совање за турску опасност. Почеле су се тражити везе са 
Византијом у циљу организовања борбе за одбрану од 
даљих турских завојевања. Први корак у том правцу 
учињен је 1375, када је отклоњен расцеп између цариград- 
ске и српске патријаршије, На путу сарадње са Византи- 
јом стајала је дотле као велика препрека анатема бачена 

од цариградског патријарха на српске владаоце и српску 
цркву. Угљеша је раније отклонио расцеп у својим обла- 
стима. Сада је посредством светогорских српских монаха 
скинута анатема са српских царева и патријарха, при- 
зната је српска патријаршија, а Срби су се унапред одре- 
кли сваког насиља над грчким свештенством ако би када 
завладали византиским областима.4% 

Следећи, још одлучнији корак са српске стране дошао 
је идуће године, али је затекао у Византији прилично 
измењене услове. Некадашње велико царство није ни У 
најтежим данима вазалства према Турцима успевало да 
сачува унутрашње јединство. Већ за време боравка цара 
Јована у Венецији 1370—71 падала је сумња на држање 
царевог сина Андроника, а 1373 овај је устао у отворену 
побуну. Сарађивао је при томе са Сауџијем, сином Мура- 
товим. Обојица су хтели да искористе боравак својих очева 
у Малој Азији да се домогну власти. Мурат се брзо вра- 
тио и одлучно угушио побуну и сина ослепио. На исти 
начин је кажњен и Андроник са сином Јованом, али је 
казна извршена благо те је Андроник могао још једном да 
распали унутрашње борбе у Царству. Он је уз помоћ Ђе- 
новљана огорчених што је цар Јован У дао Венецијан- 
цима острво Тенед, побегао из затвора. Да би обезбедио 
подршку Турака обећао је Мурату годишњи данак, пре- 
дају града Галипоља, враћеног Византинцима 1367, и своју 
сестру за жену. 12 августа је Андроник ушао у Цариград 
затворио браћу и почео трогодишњу владавину. У пре- 
стоници је постојала странка која се противила предаји 
Галипоља Турцима. Њој је припадао и ретор Димитрије 
Кидон који је против предаје града написао говор. Тра. 
жио је да се у Галипољ пошаље војна посада јер предаја 
града неће пружити држави сигурност од вероломних 
варвара. У том говору се Кидон залагао и за савезништво 
са Србима који су упутили посланство и молили да се са 
Византинцима заједнички боре против заједничког непри- 
јатеља. Српско посланство је нудило склапање неког 
брака и новац којим су Срби мислили оставити утисак. 
Кидон се надао да би Срби били чврсти савезници јер су 
и сами искусили неправду варвара. Од свега тога није 
ништа произашло. Галипољ је предат Турцима већ у сеп- 
тембру, Андроник је и даље сарађивао са Турцима, а 0 
српском посланству нема више никаквог трага. 

Ми бисмо веома радо хтели знати чији су били ови 
посланици и коме од српских обласних господара припада 
част за ову, истина неуспешну, али далековиду иници- 
јативу. Елемената за решење нема, може се само нага- 

ђати да су можда у питању били кнез Лазар или Твртко 
Котроманић. Овај последњи је почетком 1377 освојио од 
Балшића још један део старих српских земаља и круни“ 
сао се у јесен исте године за српског краља. Он је себе 
сматрао наследником земаља његових прародитеља „го- 
споде српске“. Био је то значајан моменат у обједиња- 
вању средишњих српских земаља. Нема трага о Твртко- 
вом мешању у области кнеза Лазара и Вука Бранковића, 
али нема исто тако ни најмањег трага о њиховом против- 
љењу Твртковом схватању о обнови српског краљевства. 
Из даљих догађаја се види да је Твртко осећао да је ду- 
жан да помаже одбрану српских земаља. Следећих го- 
дина нема вести о сукобима са Турцима, а слабо је познат 
и унутрашњи политички развитак српских области. Му- 
рат је свакако још имао пречих послова у Малој Азији 
и поред тога се много ангажовао око Византије да би што 
озбиљније предузео против средишњих српских земаља. 
Прву вест о турском нападу на област кнеза Лазара имамо 
из 1381 године када су Лазарева властела Цреп и Витомир 
разбили Турке на Дубравници код Параћина. Већ следе~ 
ће године су унутрашње борбе у Угарској и Хрватској 
привукле највећи део пажње и активности краља Твртка 
и кнеза Лазара. 

Из Солуна је за то време учињен један очајнички по- 
кушај борбе са Турцима. Манојло, син цара Јована, по- 
гођен помирењем из 1381 када је двоструки побуњених 
Андроник под турским притиском постао савладар и на- 
следник цара Јована, покушао је да се бори против Ту- 
рака у Серу и источној Македонији. То је довело до ко- 
начног освајања Сера од стране Мурата 1383 и почетка 
опсаде Солуна и Крстопоља који су се држали до 1387. 
Освајање Серске области и опсада Солуна значили су 
померање према истоку турских територија са којих су 
полазили пустошећи напади. То се ускоро осетило на 
албанској територији где су Турци први пут дошли до 
јадранске обале. Пут им је и овамо отварао унутрашњи 
раздор међу локалним феудалним господарима. Тамо су 
Турци позвани од Карла Топије 1385 потукли Балшу 1 
на Саурском Пољу код Берата, Продори ка северу преко 
Бугарске су били свакако на дневном реду, али све знање 
о њима почива на каснијим турским хроничарима, за ово 
време веома непоузданим. На Србију је Мурат пошао 
1386, али га је одбио кнез Лазар код Плочника у Топлици. 
Исте године је први пут забележено у Дубровнику бе- 
жање „од страха турског“ у околним областима, које ће се 

толико пута доцније поновити. Озбиљније успехе Турци 
као да на овој страни нису могли постићи јер је 27 авгу- 
ста 1388 Твртков војвода Влатко Вуковић поразио код 
Билеће турски одред који је већ по други пут провалио 
у Хум5 После освајања Солуна и успеха у Бугарској 
Турцима су на путу стајале средишње српске области. 
Покушаји мањих продора су се ломили у судару са 
Србима и то је свакако одлучило султана Мурата на ве- 
лики и одлучан поход против Србије, поход који је довео 
до Косовске битке. 


Косовска битка 


Битка на Косову 15 јуна 1389 била је и остала у на- 
родној свести централни догађај читаве српске историје. 
ту је по општем, али неоправданом уверењу пропала срп- 
ска држава, ту је покопана њена самосталност, ту је по- 
чело робовање Турцима. О томе судбоносном боју створен 
је читав епски циклус и низ предања раније или касније 
забележених. Када би се читава та традиција могла узети 
у обзир за приказ ове велике битке добили бисмо слику 
пуну подробности и чак живописних детаља. Знали би- 
смо догађаје пре судара, ток битке њене одлучне тренутке, 
судбину вођа и јунака итд. Али ми све то не знамо. До 
те мере је непоуздано наше знање да нисмо сигурни ка- 
кав је управо био њен исход. Косовска битка је стекла 
славу највећег српског пораза иако данче морамо сум- 
њати да је она то заиста била. 


Највећу тешкоћу за упознавање и самих основних чи- 
њеница о овом српско-турском судару не претставља само 
премали број савремених вести већ исто тако и сувише 
рани постанак легенде. Већ у првим деценијама после до- 
гтађаја јасно се разликују српска и турска верзија о глав- 
ним моментима битке. Због тога се не сме веровати ни ве- 
стима које су само неку деценију млађе од косовског су“ 
коба ако не постоји разложна претпоставка да су преу- 
зете из неког извора савременог догађајима У правом 
смислу речи. 

У нашој историској науци су улагани велики напори 
да се научно осветли Косовска битка. Већ пре Новако- 
вића они су били бројни, њему се чинило толико бројни 
и исцрпни да га ослобађају дужности да битку поново 
приказује’. После Новаковићевог дела се интересовање 
за битку није смањило, о томе сведочи знатан број но- 
вијих радова? Резултати свих тих напора водили су, ма- 

како то необично звучало, ка једној све неодређенијој и 
непоузданијој претстави о самом догађају. Одбацивањем 
очигледних легендарних елемената, довођењем у сумњу 
вести каснијих извора, тачнијом интерпретацијом пода- 
така и одбацивањем вести које се у ствари не односе ка 
битку, основа на којој почивају наша знања увелико се 
сужавала. Положај у погледу извора је данас такав да би 
се једва могла наћи два истраживача са једнаким или 
сложним мишљењем о вредности и употребљивости свих 
извора о Косовској бици. Отуда сваки приказ битке са- 
држи у себи нешто релативно и индивидуално. 


Припреме за сукоб с Турцима су слабо познате. У 
војсци која се супротставила Мурату на територији Вука 
Бранковића биле су и војне снаге кнеза Лазара и краља 
Твртка. То је знак да су се они за сукоб с Турцима уна- 
пред припремали. Важан моменат у оспособљавању за 
борбу било је измирење са Угарском које је кнез Лазар 
постигао у почетку 1389 посредством свога зета, мачван- 
ског бана Николе Горјанског. Краљ Твртко је поступао 
нешто друкчије, он се баш у 1389 години ангажовао са 
много снага на потчињавању далматинских градова. 
Управо на дан светог Вида, 15 јуни, поставио је рок за 
предају. Зато није лично пошао против Турака већ је 
послао свога војводу Влатка Вуковића. 


На турској страни су свакако учествовали поред ос- 
манлиске војске и одреди вазала из Европе и Мале Азије, 
Турке је пут до Косова водио преко вазалних области у 
Македонији. Верује се да је место сукоба тачно познато 
по положају Муратовог тулбета које треба да обележава 
место погибије турског султана. Ако овај споменик који 
се помиње тек према крају ХҮ века стоји на правом ме- 
сту, позорница битке је била део косовске равнице код са- 
става Лаба и Ситнице недалеко од Приштине. Датум битке 
је несумњиво тачно познат, то је дан светог Вида, 15 јуни 
1389, само турски хроничари на које се доста полагало 
у приказу битке не знају време битке и стављају је обично 
годину-две раније. То је уједно скоро све што се поуздано 
може рећи о овом великом догађају. Сигурно је још да 
су у бици погинули Мурат и кнез Лазар. Смрт владалаца 
је оставила велики утисак и деловала на схватање о ис- 
ходу битке. 

Најраније вести са подацима о самој бици садрже пи- 
сма краља Твртка упућена у Трогир и Фиренцу. Прво је 
доста кратко од 1 августа 1389, док друго и није сачу- 
вано већ само одговор фирентинске опщтине који је сти- 

лизовао тадањи канцелар општине познати хуманиста 
Колучо Салутати. Та писма говоре одлучно о победи коју 
је краљ Твртко задобио над Турцима. Нема никакве сумње 
да се писма односе на Косовску битку јер је у фирентин- 
ском одговору тачно наведен датум и споменута Муратова 
погибија. Исто тако нема никакве сумње да су писма 
аутентична. Па ипак чињеница да се у њима говори о 
победи краља Твртка на Косову толико је збуњивала да 
је творац наше критичке историографије, Иларион Рува- 
рац писао да је „најпаметније не освртати се на та оба 
писма“. Доцније је било покушаја да се српска победа 
из писама објасни тиме што су, наводно, та писма ода- 
слана када је краљ Твртко добио извештаје о првом делу 
битке у коме су Срби тријумфовали. Но писма су ипак 
сувише касно пошла из Босне, те се ова претпоставка 
није могла одржати. 

У томе што крал, Твртко о бици на Косову говори као 
о некој својој акцији нема ничега запањујућег. Он је себе, 
како смо видели, од крунисања 1377 сматрао за наследни“ 
ка српских краљева и владаоца српских земаља које су 
„остале без свога пастира“. Отуда се све што се дешава у 
српским земљама тиче и њега. Најзад он је, заиста, преко 
свога одреда, чију величину и снагу не познајемо, и прг- 
ко свога војводе Влатка Вуковића суделовао у бици. У 
другом загонетнијем делу свога тврђења да су на Косо- 
ву Турци поражени а Срби победници, краљ Твртко није 
усамљен. У фирентинском писму се каг:2 да су они одав- 
но сазнали за „овај триумф“ „како из приспелих гласова 
тако и из писама многих људи“. У исто време када је на- 
стало писмо фирентинске општине у Паризу је Филип 
Мезијер забележио да је Мурат поражен од хришћана и 
да је погинуо заједно са сином у боју. Када су Венеци- 
јанци 28 јула 1389 спремали упутство за посланика наслед- 
нику Муратовом — тада нису знали да ли је то Бајазит 
или Јакуб — наложили су да каже новом султану да су 
се о боју његовог оца Мурата и кнеза Лазара „разне ства- 
ри говориле, којима се ипак веровати не може“. Када је 
та изјава долазила уместо честитања сасвим је јасно да 
Венецијанци нису мислили месец дана после битке да су 
Турци однели победу на Косову. Најзад, једна белешка на- 
стала на турској територији само 12 дана после боја го- 
вори о немирима који су нагнали руске свештенике да 
што пре напусте турску област. 

Када се сви ови подаци из године у којој се бој оди- 
грао узму у обзир, писма краља Твртка се морају сма- 
трати као прворазредни извор о косовском сукобу. У фи- 
рентинском одговору се спомиње и погибија Муратова: 
„Срећно и три пута и четири пута срећно дванаест зак- 
лете властеле, која је продревши кроз чете непријатеља 
и кроз ланцима у округ везане камиле јуначки продрла 
до Муратовог шатора. Срећан надасве друге онај који је 
вођу такве силе мачем храбро убио ударивши га у грло 
и трбух“. То је настарија вест о делу српског витеза 0 
коме ће се као о одређеној личности, Милошу Обилићу, 
исплести китњаста легенда. 

Неки савремени и нешто млађи извори, један дубро- 
вачки и један италијански летопис и једна похвала кне- 
зу Лазару настала пре 1402 говоре о неодлученој бици. На 
бојном пољу је остало мноштво мртвих с једне и друге 
стране, а победника није било. У ХҮ веку, када имамо оп- 
ширније али непоузданије приче о Косовском боју го- 
вори се о турској победи и српском поразу. У вези с тим 
се траже и налазе кривци. По једном извору с краја ХУ 
века то је Лазарев властелин Пробишић, по другима су 
Босанци побегли, а на крају се кривица у облику опту- 
жбе за издајство свалила на Вука Бранковића и жилаво 
одржавала до ХІХ века. Брзо се компликовала и прича о 
Муратовом убици. Код Константина Филозофа (1433) се 
не спомиње његово име али се већ јавља мотив о оклеве- 
таном јунаку који се својим делом правда. Његово име се 
спомиње = Милош и то Кобилић или Кобиловић, тек у 
ХУПЕ в. је извршена, изгледа, промена у лепше Обилић. 
Средином ХУ века тај јунак је зет Лазарев и то завађен са 
другим зетом и оклеветан. Турци су упорно протурали 
своју верзију да је Мурат убијен после боја. Између њи- 
хових легенди о Косовском боју и српских има додира и 
прожимања. Овде није место да се тим легендама опшир- 
није бавимо. 

Када је и како страдао кнез Лазар из поузданих изво- 
ра није познато. Узима се по доцнијим изворима да је за- 
робљен и погубљен по наређењу Бајазита, 


После битке Бајазит је напустио Србију. Не може се 
веровати да је тада потчинио српске земље. Вук Бранко“ 
вић, на чијој територији се битка одиграла, опирао се 
Турцима још скоро три године. Лазарева земља је ра- 
није пзла у вазални положај, али то је била последица 
угарских и доцнијих турских упада. Сама битка ни ту ни- 
је донела промена. 

Стр. 245—246. 


Руварчево схватање да је Стефан Лазаревић у доба 
боја на Косову имао 19 година, данас је напуштено. О го- 
дини рођења Лазаревог сина изнето је вупце претпостав- 
ки. Недавно је после подробног претресања свих вести 
учинио вероватном 1377 годину Ђ. Стричевић, Хронологија 
раних споменика Моравске школе, Старинар 5—6(1954— 
55) 117—120. Тамо и преглед ранијих мишљења. 


Стр. 246—253. 


Већ је С. Станојевић у своме приказу, сеп. от. из 
Стражилова, 1893, 13—23, оштро замерио Новаковићу оце- 
ну држања Вука Бранковића пре и после Косовске битке. 
Јиречек се придружио мишљењу младог Станојевића и 
у свом приказу, Зборник Константина Јиречека І, 451— 
452, и поткрепио га новим разлозима. Он је потсетио да 
„док су се удовица и синови Лазареви одмах покорили 
Бајазиту и служили му као вазали и давали војску, Вук 
је сам прхосно наставио да пружа отпор и при томе изгу- 
био и власт и живот“, Новаковић је дошао на мисао да се 
држање Вука Бранковића после Косова „граничило са из- 
дајом“, зато што је полазио од погрешне претпоставке 
да је кнез Лазар имао врховну власт над Вуком, да је 
„краља или цара заступао“. Јиречек је истакао да су 
Дубровчани уместо ранијих уговора са краљевима или 
царевима склапали уговоре са кнезом Лазаром, Вуком 
Бранковићем и Ђурђем Страцимировићем понаособ. Није- 
дан од њих није заступао цара или краља на читавој срп- 
ској територији. Сви су се подједнако осамосталили на 
својим територијама у време губљења централне власти. 
Новаковић је изгубио из вида однос Лазарев према Твртку 
І који се 1377 крунисао за краља Србије, свакако уз при- 
станак српских обласних господара, и према угарском 
краљу Жигмунду чију је врховну власт признао почет- 
ком 1389 г. 
| Тобожње Вукове претензије зэ живота кнеза Лазара 
за које Новаковић упућује на уговоре са Дубровником 
почивају на неспоразуму. Одредбе које се тичу Приморја 
пренете су у уговор са Вуком, као уосталом и у онај с Ла- 
заром из раније повеље цара Душана. То уосталом нису 
једини случајеви буквалног преношења ранијих одредаба 
у нове уговоре и кад нису могле имати реалног значаја. 

Што се тиче Вуковог односа према Милици и сино- 
вима после Косова, ту се и после Новаковића претерује 

у тражењу сукоба. Нема никаквих стварних доказа да се 
Вук држао непријатељски према Лазаревим наследни- 
цима. Приликом преноса Лазаревих моштију о коме ће 
ниже још бити речи, Вук није био у Приштини, али је 
пратио тело Лазарево, плачући и ридајући и вратио се у 
своју област. Важнији је податак из Дубровачког архива 
по коме се 6 августа 1392 Дубровчанин Марин Димитровић 
обавезао предати заложени појас кнегињи Милици у При- 
штини, граду Вука Бранковића. То свакако сведочи о до- 
брим односима између обе породице. М. Динић, Област 
Бранковића! , 


Стр. 253—257. 


Неоспорно да је Бајазит убрзо после битке на Косову 
морао напустити Србију, што, наравно, не значи да нешто 
војске није оставио у Србији, у градовима које је могао 
освојити. Из савремених извора не знамо где Турски хро- 
ничари из друге половине ХҮ в. не могу бити ни од какве 
користи. Боље су познати угарски напади на Стефанову 
земљу одмах у јесен 1389 и следећих година. О њима уп. 
веома подробну и прецизну студију В. Трпковић, Тур- 
ско-угарски сукоби до 1402, Историски гласник 1—2(1959) 
93—120. Угарске провале у Србију биле су у јесен 1389, 
1390, 1391 и у лето 1392. У 1396, години Никопољске битке 
није било напада на Србију. 


Стр. 261—267. 


Постоји читав низ мишљења о времену када су ре- 
гулисани односи између наследника Лазаревих и султана 
Бајазита. С тим стоји у вези преношење моштију кнеза 
Лазара о коме постоји читава мала литература. Новаковић 
је мислио да је измирење постигнуто у пролеће 1391, а 
пренос моштију 15 јуна исте године. Ст. Станојевић је у 
својој студији о Константину Филозофу Піе Віоргарһіе 
бЅіеуап Іағагеуіб уоп Копѕїапііп дет РҺһіІоѕорћһеп 2 
Сеѕсһісһіѕаџепе, Агсһіу Шг 5]ауіѕсһе РҺіІоІоғіе 18(1896) 418, 
измирење и потчињавање Турцима довео у везу са продо- 
ром једне турске војске у Србију јула 1390. О времену 
преношења моштију се није изјашњавао. Ћ. Сп. Радојичић 
је у опширној расправи посвећеној специјално догађајима 
у Србији после Косовске битке, прихзатао као датум 
помирења резултат других (Ћоровића који је мислио на 
„крај 1389“) а избор патријарха Данила ставио у 1380, 
док пренос моштију „вероватно с јесени 1380“, Ђ. Сп. Ра- 

дојичић, Избор патријарха Данила 11 и канонизација кне- 
за Лазара, Гласник Скопског научног друштва 21(1940) 74— 
80. В. Трпковић, нав. дело 101, 106—7, залаже се, полазећи 
од угарских извора у којима се први заједнички српски 
и турски напад на угарске територије помиње 14 августа 
1390, за помирење крајем 1389 или почетком 1390 г. Пре- 
ношење Лазаревих моштију је на основу Бранковићевог 
летописа у коме се каже да је кнез лежао 2 године и 8 
месеци пре преношења у Раваницу, Р. Новаковић померао 
у прве месеце, тачније средину фебруара, 1392. Он у ту 
годину ставља и избор патријарха и коначно сређивање 
односа с Турцима, које би се, по њему, обавило у етапама. 
Р. Новаковић, Историско-географске и историске цртице 
3. Пренос моштију кнеза Лазара из Приштине у Рава- 
ницу, Прилози КЈИФ 25, 1—2(1959) 78—80; и Да ли је Да- 
нило изабран за патријарха 1390 године?, Прилози КЈИФ 
26, 1—2(1960) 71—81. 

Код извора који су малобројни и противречни немо- 
гуће је одлучно бранити било који од предложених да- 
тума. Измирење са Турцима и преношење моштију не мо- 
рају бити временски врло блиски догађаји. 

Од Новаковићевог времена се променило и схватање 
о путу поворке са Лазаревим моштима. Брвеник није у 
Лабу већ на Ибру. Поред њега је манастир Нова Павлица, 
подигнут од сестре Лазареве и њених синова, Стефана и 
Лазара Мусића. 


Стр. 269—270. 


Данас се зна да Вук Бранковић није 1394 „избачен 
из свога господства“, Турци су Вука напали почетком 
1396, марта те године појављује се турски кадија у Глуха- 
вици. Августа се Вук још држао. Није познато када је 
његов отпор сломљен, свакако најдаље после битке код 
Никопоља ако не и раније. Умро је 6 октобра 1397 а не 
1398, како се до недавна узимало. Уп. М. Динић. Област 
Бранковића, Прилози КЈИФ 26, 1—2 (1960) 14—18. 


Стр. 271—274. 


О простирању територије Вука Бранковића, знатно 
веће но што је мислио Новаковић, види М. Динић, Област 
Бранковића, 9—12. 

Стр. 275—276. 


Битка на Ровинама није била 10 октобра 1394 већ 17 
маја 1395. Тада су погинули Марко и Константин Дејано- 
вић. Уп. Ђ. Сп. Радојичић, Једна глава из „Живота Сте- 
фана Лазаревића“ од Константина Филозофа, Хришћан- 
ски живот 6(1927), Исти, Га сћгопојоре де Іа БабашШе де 
Коујпе, Неуџе Һіѕіогідџе ди 5ид4-Е5Е еигорееп 5 (1928). 
М. Динић, Хроника Сен-дениског калуђера,као извор за 
бојеве на Косову и Ровинама, Прилози КЈИФ 17(1937) 


Стр. 276—280. 


Новаковић је претерао приказујући турске успехе у 
Зети до битке на Косову. Турци су заиста упадали у Зету 
и ударали на градове али нису ни 1386, како пише Нова- 
ковић, ни дуго доцније заузели Берат, Кроју и Драч. 
Насупрот Турцима се у зетском и арбанашком приморју 
почела учвршћивати Венеција. Ђурађ Страцимировић је 
доиста морао уступити Скадар, али не ОРЗУ већ Ба- 
јазиту 1392. 

Област Дукађина нема у ово време ни из далека онај 
значај који јој Новаковић приписује. У ХГУ в. њихова 
област са центром у Љешу је још скромна. Географија 
Хаџи-Калфе се за утврђивање области Дукађина у ово 
време не може употребити. 


Стр. 283—284, Ф 


Цитат преузет од Пуцића пун је нета@ности, а читава 
слика о Зети и Турцима до 1396 доста искривљена. Поред 
Ђурђа Страцимировића у Зети се истицао и Константин 
Балшић, син Ђурђа Балшића, Њега су Венецијанци 1391 
оптуживали да жели да уз Бајазитову помоћ постане го- 
сподар Драча. Он је доцније учествовао као турски вазал 
у бици на Ровинама. Ђурђа Страцимировића су: Турци 
ухватили 1382 и изнудили предају Скадра, Дриваста, Св. 
Срђа на Бојани. Нису Турци 1395 освојили Зету, већ на- 
против баш те године је Ђурађ Страцимировић успео да 
поврати градове од Турака, али их је већ следеће године 
уступио Венецији страхујући да неће моћи да их одбра- 
ни. Предао је и крај између Бојане, Дрима и Мора, а за- 
држао Бар и Улцињ. Константин је држао Кроју, Дањ и 
област Скурију источно од Драча. К. Јиречек, Историја 
Срба 1, 330. 333, Уп. М. БшШау, ЅгЫ і АгЬьараѕі, Веоргаа 
1925, 44—50. 

Стр. 284—285. 


Места у којима се јављају Турци припадала су раније 
Вуку Бранковићу. Брсково није било у турским рукама. 
Уп, М. Динић, Област Бранковића 10—11. 

Изражена је сумња да је Бајазит тражио данак од 
Дубровника, како пише Новаковић по дубровачком хро- 
ничару Јунију Растићу. Уп. И. Божић, Дубровник и Тур- 
ска у ХІУ и ХУ веку 21. Дубровчани су у једном писму 
јуна 1403 тврдили да је Бајазит када је био господар Ср- 
бије и многих других крајева више пута преко својих 
посланика тражио да му се дају дохоци које Дубровник 
плаћа Босни и претио трговцима. Іеі аі Теу. ІУ, 21. 


Стр. 286—289. 


Као што се из свега што је раније речено види, није 
иста војска заузела државу Дејановића, краља Марка и 
Вука Бранковића. Између погибије Марка и Константина 
и протеривања Вука има више од годину дана размака. 
Зета тада није ни била освојена како је замишљао Но- 
ваковић, 

О дубровачко-турским везама у то време уп. И. Бо- 
жић, нав. дело 13—22. 


Стр. 289—291. 


Земље Вука Бранковића су Турци већим делом пре- 
дали Стефану Лазаревићу, мали део су задржали за себе, 
али су нешто морали имати и Вукови наследници. Они су 
враћени „у господство“ пре Анторске битке и Бајазитове 
смрти. Вукови синови Ђурађ и Гргур учествовали су са 
својим војним одредом у бици код Ангоре. Вукове земље 
су наследници добили изгледа у пуном опсегу после 15 
марта 1402. За односе Бранковића и Лазаревића у време 
када први нису господарили снојом области важан је је- 
ден дубровачки докуменат из кога се види да се почетком 
1402 сматрало да Мара, удовица Вука Бранковића, може 
боравити у Новом Брду, граду Лазаревих наследника. 
М. Динић, Област Бранковића 18—21. 


Стр. 291—293. 


Хронологија турског похода против Босне није 
тачна. Исправио је већ Јиречек, Зборник Констгнтина Ји- 
речека 1, 453. Турци су провалили у Босну јануара 1398, 
као што каже савремена белешка у Дубровачком архиву 
у коју је Новаковић без разлога сумњао. Тада је Стефан 

осумњичен код Бајазита због веза са Угрима те је морала 
прво Милица у априлу, а затим и Стефан, у октобру да 
иду и среде ствар код султана. Уп. 5. Ѕіапојеуіс, ГРіе Во- 
втарпе 421. 


Стр. 304—307. 


Као што је раније речено претерано је говорити о не- 
пријатељству Лазаревића и Бранковића уочи битке код 
Ангоре. Из дубровачког писма од јуна 1402 не следи све 
оно што говори Новаковић. Ступање у грађанство дубро- 
вачко које је Стефану заиста било обезбеђено повељом 
издатом Лазару не сведочи само по себи о некој бојазни 
кнеза. Свако се могао од властеле склонити у Дубровник 
и ако није био примљен у грађанство, односно плем- 
ство дубровачко. За даље преговоре тада заиста није било 
времена, Стефан је морао стајати непосредно пред пола- 
ском пошто је битка код Ангоре била 28 јула 1402, не 20-ог, 
како пише Новаковић на стр. 218. 

И овде Новаковић рачуна са нетачном претпостав- 
ком да Бранковићи нису имали своје области пре поме- 
нуте битке. 


Стр: 313: 


Цар Манојло се ипак вратио у Цариград тек 1403 
године. До сусрета између Манојла и Сулејмана није 
могло доћи за време док је деспот Стефан боравио на 
Лезбосу. 

Мир између Сулејмана с једне и Византије, Вене. 
ције, Ђенове и родских витезова с друге стране, у коме 
је Стефан само споменут са обавезама из времена Баја- 
зита склопљен је најдаље почетком 1403 г. Уп. М. Ди- 
нић, Писмо угарског краља Житмунда бургундском вој- 
води Филипу, Зборник Матице српске 13—14(1956) (у част 
Н. Радојчића) 94. С. ОѕітовогѕКкі, Вуғапсе, Ёќаї іїіЬцѓаіге 
де 1`Етпріге їцгс, Зборник радова Византолошког инсти- 
тута 5(1958) 53. 


Стр. 315—316. 


Сукоб Стефана и Ђурђа и затварање Ђурђа су при- 
казани пристрасно. Новаковић правда деспота Стефана 
и баца кривицу на Бранковиће. Деспот није могао да се 
труди „да чува јединство државно постигнуто 1395“ јер 
су Бранковићима земље биле враћене пре Ангорске битке. 
Намеће се управо супротно објашњење, Стефан је дао 
затворити Ђурђа да би поново дошао до његових области, 
Уп. М. Динић, Област Бранковића 23. 

Стр. 317—322. 


У Србији се још није знало за сукоб између Лазаре- 
вића и Бранковића јер су кнегиња Милица и Мара Бран- 
ковић августа 1402 тражиле од Дубровчана да упуте брод 
и траже њихову децу. Дубровник је био спреман да по- 
шље више бродова, али је желео ближа обавештења о 
месту где се налазе њихови синови. Доцније се говорило 
само о деспоту Стефану кога су крајем септембра и у 
октобру очекивали у Дубровнику и предузимали све мере 
за његов смештај. Деспот је из Бара пошао у Србију не- 
што пре 24 октобра. Уп. Ј. Тадић, Промет путника у ста- 
ром Дубровнику, Дубровник 1939, 56—57. 

Речи које се на стр. 282 наводе као Миличине су у 
ствари из дубровачког одговора. Сулејман није лично 
ишао са Бранковићима у Србију као што се то види из 
даљег излагања самог Новаковића. Он мисли да су на 
Косову биле две битке, једно код Грачанице између Сте- 
фана и турских савезника и друга код Трипоља између 
Вука Лазаревића и Ђурђа Бранковића. То, међутим, не 
произлази из текста Константиновог. 


Стр. 323—327. 


Хронологија догађаја после новембра 1402 је сасвим 
непоуздана, Константин Филозоф који је веома поуздан, 
али не прича увек догађаје правим редом, прича два пута 
о помирењу деспота и Сулејмана. Једанпут је помирење 
резултат залагања кчегиње Милице приликом њеног пута 
Турцима да приволи на повратак млађег сина Вука, дру- 
ти пут се иницијатива приписује Сулејману који би де- 
споту упутио посланике. Док је прво, одметање Вуково 
испричано тако као да непосредно следи иза борбе са 
Бранковићима новембра 1402, Сулејманово посланство 
Константин ставља после Стефановог савеза са Угрима, 
а пре поласка Сулејмана у Анатолију у рат против брата 
Исе. Љ. Ковачевић, Деспот Стефан Лазаревић за време 
турских међусобица (1402—1413), Отаџбина 4 (1880) 422, са 
којим се Новаковић често разилази, мислио је да може 
одбацити вест о измирењу Миличиним посредством, ту- 
мачећи је тако као да је Милица измирила Вука и Сте- 
фана. Право измирење је он стављао у крај 1404 јер је 
веровао да је тада Сулејман полазио на исток. Констан- 
тин није помешао Сулејмана са Мехмедом који је у ствари 
убио Ису. Када је Сулејман полазио у Анадолију још се 

није знало о погибији Исе. Вероватније је да је Констан- 
тин „помешао“ разлоге одласка на Исток него две лич- 
ности од којих једна, Мехмед, у то доба није имала ни- 
каквих веза са Стефаном. Данас се зна да је Сулејман 
отишао у Анадолију 1406. Помирење је ипак постигнуто 
раније, вероватно 1404 јер се већ у пролеће 1405 деспот 
Стефан заузима за исплату неких дубровачких дугова 
Турцима на његовој територији. Због дуга дубровачких 
трговаца за со неким Турцима узете су ствари другим 
Дубровчанима у Руднику. Гей. аі Шеу. 4, 91—92. Ствар се 
компликује и тиме што се, као што је поменуто раније, 
Но аі Іахаго спомиње у уговору Византије, Венеције и 
"Ђенове и Сулејмана 1403. У последње време је изнета раз- 
ложна претпоставка да се не односи на Стефана већ на 
Ђурђа Бранковића. М. Динић, Писмо краља Жигмунда 88. 


С обзиром на начин Константиновог причања не 
мора се нужно мислити да се сви Стефанови резултати 
(враћање градова, присаједињење околних земаља итд.) 
односе баш на 1402—1403 годину како каже Новаковић. 


Стр. 327. 


Претпоставка о додиру деспотових граница са тери- 
торијом Ђурђа Страцимировића није тачна. Новаковић је 
на ову мисао дошао не познајући границе Вукове области. 
Полимље јужно од Пријепоља и област Пећи и Призрена 
биле су у рукама Бранковића. Уп. М. Динић, Област Бран- 
ковића, 22—23. 


Стр. 328—329. 


Одломак из Константина Филозофа о уређењу де- 
спотове државе преведен је веома слободно. Једно место 
из тог одломка расветлио је Н. Радојчић, Унутрашњи и 
спољни чинови, Прилози КЈИФ 20, 1—2, (1954) 70—71. 


Стр. 330—334. 


Ни данас се не може тачно одредити када је по- 
стигнуто помирење између Лазаревића и Бранковића. Мо- 
же се само показати да време које предлаже Новаковић, 
крај 1403, не долави у обзир. Још 15 априла 1404 угарски 
краљ Жигмунд јављао је да Стефан који му се потчинио 
ратује успешно против Турака и других непријатеља. 
У последњем походу потукао је близу 10000 противника. 

М. Динић, Писмо краља Жигмунда 95—96. То ратовање 
је вероватно забележено у летописима као плењење Сит- 
нице и спада у време од 1 септембра 1403 до 31 августа 
1404. Повеља за манастир св. Павла кема за ово питање 
никаквог значаја. Ако измирење са Бранковићима стоји 
у вези са измирењем Стефана са Сулејманом, као што 
је врло вероватно, онда је вероватно постигнуто до про- 
лећа 1405, као што се показало горе поводом стр. 284—289 
Једна млетачка одлука о појачању посада у Скадру, Дри- 
васту и Љешу од 13 новембра 1404 можда може да по- 
могне да се ближе одреди ово помирење. Ту се говори о 
„напретку деспотовом“ и опасности за млетачке градове. 
М. Динић, Област Бранковића, 23. 


Стр. 335—341. 


У приказу развитка Зете неоправдано је увеличана 
улога деспота Стефана. Он није ни „као врховни го- 
сподар“ раширио земљу до Јадранског Приморја. Од- 
редба о лађама које се разбију у приморју у уговору са 
Дубровником је механички пренета из ранијих уговора. 
Забојана није крај око Бара и Улциња већ мала област 
око Свача. О рату у Зети тачније К. Јиречек, Историја 
Срба 1" 340—341. 


Стр. 348—358. 


На страницама које говоре о деспотовом приласку 
Угрима има доста пометње. Ту се понављају неке старе 
погрешке као нпр. оне о времену турског и Стефановог по- 
хода на Босну и додају нове. Напад на Срем и Митровицу 
био је још 1396 непосредно после Никопољске битке како 
сведочи савременик и очевидац, Баварац Ханс Шилтбер- 
гер. Константиново причање о угарском походу у коме 
је узет Борач односи се на годину Косовског боја. Нема 
никаквог доказа да је деспот Мачву и Београд прво узео 
као туско освојење, а да је то Угарска санкционисала. Не- 
посредно по западним обрасцима исконструисано је Сте- 
фаново вазалство само за Мачву и Београд. О Београду 
између Угарске и Турске крајем ХГУ в. уп. В. Трпковић 
Турско-угарски сукоби до 1402, Историски гласник 1—2 
(1959) 117—120. 


О деспотовом приласку Угрима Новаковић каже само 
„да је свршен пре 1405“, Данас се зна да је деспот Стефан 
регулисао односе с Угарском свакако пре 15 априла 1404 
када Жигмунд у једном писму каже да му се деспот Ра- 

шке потчинио. Десило се то крајем 1403 или на самом 
почетку 1404. Уп. М. Динић, Писмо краља Жигмунда 
93—94. : 


Стр. 358—366. 


О борбама Вука Лазаревића против деспота Стефана 
се ни данас не зна више но што је Новаковић рекао. Нешто 
боље је позната угарска помоћ коју је Стефан добио. 
Марта 1409 Дубровчани су се жалили да је угарска војска 
која је помагала деспота спалила Приштину и оштетила 
неке дубровачке трговце. Из једног доцнијег документа 
се дознаје да је то чинила угарска посада из Новог Брда. 
М. Динић, Област Бранковића, 24—25. 


Новаковић је тачно уочио да је Вук са Турцима у 
два маха нападао брата Стефана. Први напад је био на 
само почетку 1409, јер о њему Дубровчани пишу већ 28 
фебруара. Други напад би био онај о коме наши лето- 
писи говоре да се збио првог јуна. Занимљиво је да је 
у међувремену угарски краљ Жигмунд долазио у Србију 
у помоћ деспоту Стефану да би посео градове пре Турака 
діе Һеуѕег до с2ц Безефхгеп уог йеп ТигКеп, како се каже 
у једном писму од 5 маја 1409. Содех еріѕіоІагіѕ Упојаћ, 
Мопитепіа Ројопје Һіѕіогіса УІ, КгаКко“/ 1896, 171—172. 


Стр. 366—368. 


Показало се да устанак у Бугарској није био тако ка- 
сно. И он се одиграо пре 15 априла 1404. Већ више пута 
споменуто писмо краља Жигмунда садржи и вест да се 
Константин, цар Бугарске заједно са влашким војводом 
Мирчом успешно борио и узео крајеве које су Турци 
дотле држали. По Константиновом причању устанак је 
угушен у време када се деспот измирио са Сулејманом. 
М. Динић, Писмо краља Жигмунда, 95. 


Стр. 379, 


Почетак Мусине акције треба ипак ставити у 1409 као 
што је то Јиречек чинио. Већ јануара 1410 су византиски 
посланици у Венецији говорили о сукобу међу браћом. 
Уп. Ј. Радонић, Западна Европа и балкански народи пре- 
ма Турцима у првој половини ХУ века, Нови Сад 1905, 
22—23. 

Стр. 379. 


Битка између Сулејмана и Мусе о којој Новаковић 
опширно говори одиграла се 15 јуна 1410 код Космидиона 
близу Цариграда. Константиново причање које у овој гла- 
ви следи Новаковић веома је поуздано. Дубровачке и дру- 
ге документе који га потврђују користио је 5. 5Беапојеујс, 
Гле Віоғгарћһіе 440 и даље, и додао неке појединости. 


Стр. 382—383. 


Датум смрти Сулејманове дају грчки летописи: 17 
фебруар 1411. 


Стр. 389. 


Муса је доиста био под Селимвријом у јесен, 3 сеп- 
тембра 1411 тамо је коначно склопљен мир између Вене- 
ције и Мусе. №. Јогрз, Моје еї ех та  роџг зегујг а Гѕ{о- 
іге де5 сгојзадез аи ХУ ѕіёс]е, І, Рагіѕ 1899, 200. 

Јиречек је у своме приказу додао у вези са одласком 
Ђурђа Бранковића у Солун да је византиски цар Маној- 
ло молио да српског кнеза превезу млетачке лађе. Збор- 
ник Константина Јиречека І, 454. Због тога су настале 
комплихације услед млетачког страха да се не замере 
Муси. 7 мгрта 1412 се у Сенату замерало патрону галије 
што је превезао Ђурђа. Ђурађ је имао пратњу од 50 ору- 
жаних коњаника. Заповедника брода је правдала околност 
да је управо истекао уговор између Венеције и Византије 
те се бојао задржавања од стране цара Манојла. №, Јогра, 
нав. дело, 205. 


Стр. 393. 


Јиречек је мислио да је „син Сауџијев“ Давид Сау- 
џевић који се доцније налазио у Угарској и са којим су 
прављене бројне комбинације против владајућих султана. 
Историја Срба 17, 344. 


Стр. 398—400. 
Јиречек је на крају свога приказа, да илуструје ве- 


родостојност Константина Филозофа, донео једно писмо 
дубровачких трговаца из Новог Брда од 8 марта 1413. 

У њему се каже да је Муса освојио и разорио Липовац и 
Болван и да је сада под Сталаћем а његови људи пљачкају 
до Браничева, до Борча и топличким путем до Лучана. 
Зборник Константина Јиречека І, 454. 


Стр. 412—414. 


Новаковић је тачно наслутио да су земље Бранко- 
вића биле у посебном односу према Турцима. То доцније, 
1445 г. деспот Ђурађ Бранковић изричито каже, а види 
се из више савремених вести. Уп. М. Динић, Област Бран- 
ковића, 25—28. 

И после помирења деспота Стефана и Ђурђа Бранко- 
вића старе области Бранковића нису се стопиле са зем- 
љама Лазаревића. У једној повељи се спомиње „земља 
Ђурђева“ и „земља господина деспота“. После измирења 
деспота Стефана и Ђурђа постављало се питање важно- 
сти деспотовог новца у области Бранковића, Ђурађ је на- 
редио да деспотов новац слободно циркулише у његовој 
области и да га нико не сме одбијати. М. Динић, Област 
Бранковића, 21—23. 


НАПОМЕНЕ 


1. Р. Гетепе, РПШррез её Ја Масёйоіпе огіепіа]е, 
Раг5 1945, 213—217. 


2. С. ОѕігорогѕКкі, Вугапсе, Еїаї їібиіаіге де ГЕтріге 
{џгс, Зборник радова Византолошког института 5(1958) 


49—50. 


3. П: Никовь, Турското завладћване на България и 
жодбата на последните Шишмановци, Известия на Исто- 
рическото дружество въ София, 7—8 (1928) 61—66. 

4. К. Јиречек, Историја Срба 1°, Београд 1952, 322 

5. Ј. Р. Міғпе, Рагтојовјае сигѕиѕ сотр1еіцѕ, Ѕегіеѕ 
ртаеса 154, Рагіѕ 1866, 1033. Одељак из Кидоновог говора 
користио је Наіескі, Оп етрегецг де Вугапсе а Коте, 
М/јатзтахга 1930, 241—247, али у 1371 сматрајући да се ра- 
дило о посланству Угљеше и Вукашина. Полазио је при- 
том од погрешног уверења да је Галипољ дошао у турске 
руке 1371. Р. Сһагапіѕ, Ѕїгіѓе Атопе Ра1аеојогј апа Обо- 
тап Тигк5 1370—1402, ВугапНол 16(1944) 296—7 је одбио 
такво датовање и показао да је предаја Галипоља била 
актуелна много доцније. Он је веровао 1377-е, али се пока- 
зало да је предаја извршена септембра 1876. Г. Остро- 
горски, Историја Византије Београд 1959*, 503—504. Та 
разлика за датовање српског посланства нема већег зна- 
чаја. В. Ј. Гоепегіг, Іеѕ гесџеі5 де 1Іейгеѕ де Пете из 
Судопез, Ста де! Мансапо 1947, 112 ставља споменути 
говор по Халецком у 1371 и не осврће се на ново датова- 
ње Хараниса. Читав говор је потребно поново изучавати 
са гледишта елемената за датовање. 


6. Победа код Билеће је одјекнула и у Византији. 
Спомиње се у једном необјављеном писму Димитрија Ки- 
дона. Р. Сһагапіѕ нав. дело 302—303 и БК. Ј. Гоепегг, нав. 


дело 119, 


~ 

7. Списак радова о Косовском боју навео је Новако- 
вић на стр. 21—22 свога „Приступа“. 

8. Бројнија су детаљна испитивања, али је било и 
покушаја приказивања битке у целини. №. Кадојеје, Ко- 
ѕоуѕкі Ъој иіогак 15 јигија 1389, М№јіуа 1921, 325—340. М. Вга- 
оп, Коѕоуо, Гле ЗећјасћЕ аи? дет Аплѕе1ѓе]бе іп реѕһісһіШ- 
сһег ципа еріѕсһет ОЪегіеѓегипе, Іеіргів 1937. П. Томац, 
Косовска битка, Војноисториски гласник 1(1950^` 111—133. 
Г. Шкриванић, Косовска битка (15 јуна 1389) Цетиње 1956. 
Историја народа Југославије І, 1953, 417—-420 (М, Динић). 
Међу изворима за битку су нарочито проучавани оријен- 
тални, на првом месту туоски: 5. Вагагте. Мајѕїагіја фита 
уіјеѕ+ о Когоузкот боји, СІаѕпік Хета1ј5ков тигеја 36 (1924) 
95—99; Е. 51516, Моу ргПов о Коѕоуѕкот Боји, 5еагоћгуај ка 
ргоѕујеїа М. 5. 1(1927) 90—97; А. Олесницки, Турски извори 
о Косовском боју, Гласник Скопског научног друштва 
14(1834) 59—95: А. О1еѕпіскі. Пуа [ај Каја ЖХУТ 5еојеса 
о Козоузгкот Боји. Ѕегіа НоЛемапа, Лавгеђ 1940. 459— 
512; Г. Елезовић. Бој на Косову 1389 у историји Мула Ме- 
хмеда Нешрије, Браство 31(1940) 1—77: Ф. Батрактаревић, 
Један савремени перзиски извор о битци на Косову, При- 
лози за Оријенталну Филолотију 3—4(1952) 5—21. Грчке 
изворе је проучавао Н. Радојчић, Грчки извори за Ко- 
совску битку, Глагник Скопског научног друштва 7—8 
(1930) 163—175: Н. Радојчић, Један превиђен грчки спомен 
Коговске битке; Гласник Скопског научног друштва 31 
(1932 61—63. Проучавани су и остали извори: М. Динић, 
Хроника Сен-дениског калуђера као извор за бојеве на 
Косову и Ровинама, Прилози КЈИФ 17(1937) 51—66: М. Ди- 
нић. Два савременика о боју на Косову, Глас 182(1940) 
133—148; Н, Радојчић, Нови извори за Косовску битку, 
Прилози ЛМС 1(1928) 92—93; Ђ. Радојичић, Савпемене 
вести о Косовској бици код руског писпа ђакона Игња- 
тија. Старинар ПТ. с. 12(1937) 47—54. Нови елементи ле- 
генле: А. Шмаус. Курипешићев извештај о Косовском бо- 
ју, Прилози КЈИФ 18(1938) 509—518. 

Гасан-хан, 104 · 

Гвателузи (Кателуз), 31 

Гвиљермо, улцињски нотар, 
85 

Глухавица види Глуховица 

Глуховица, 284, 459 

Гогерија, 86 _ : | 

Голубац, 255, 358, 377 

Госпођино Поље, 159. 

Грабашница, 272 

Грачаница, 320, 321, 339, 
358, 463 

Гргур Бранковић, 258, 270, 
289, 305, 306, 315, 316, 
363 

Гргур ХІ, 215 

Гружа, 255 


Дамаск, 38 

Дандоло Хенрик, дужд мле- 
тачки, 30 

Данило архиепископ, 59, 
60—62, 67, 79, 91 

Дањ, млетачка граница, 
327, 460 

Дауд-паша, 151 

Девич, 272 

Девол, 278 

Дејан Жарковић, деспот, 
158, 159, 446, 447 

Дејановићи, 154, 156, 160, 
161, 165, 174, 199, 222, 
447, 461 

Демир (Тамерлан), 294 

Деспина, кћи кнеза Лазара, 
265 

Дибра, 36 

Дидимотик, 128, 129, 135, 
145, 148, 151, 153, 175, 391, 
442, 445, 446 

Димитрије нс (Ки- 
дон), 177, 118, 445, 445, 
451, 469 

Димитровци (Митровица), 
350, 465 

Димотик види Дидимотик 

Дионисије Аеропагит, 214 

Дмитар Гонома, 285 

Дмитар, војвода, 220 

Дмитар, брат Краљевића 
Марка, 222, 276, 281, 282 

Добра Бинчулић, 283 

Добрашевци, 331 

Добрич, 404, 405 

Добровој Ђак, 289 

Добротич, бугарски власте- 
лин, 238 

Добруча, 238 

Дојран, 201 — језеро, 159, 
162, 223 

Доспат, 155, 156 

Драгаш, 156, 158, 160, 219, 
221, 242, 276, 281 


Драгобиље, 273 

Драгутин краљ, 89, 90, 110, 
154, 438, 439 

Драма, 133, 149, 161—164, 
167, 176, 201, 218, 232, 443 


Драч, 50, 255, 277, 278, 460 

Драчевица, 277, 340 

Дреница, 217, 272, 287, 331, 
332 

Дренопоље (Једрене), 33, 54, 
55, 78, 81, 129, 132, 133, 
135, 139, 145—153, 166, 
185, 198, 201—203, 238— 
240, 243, 252, 256, 264, 313, 
317, 322—324, 374, 381— 
385, 393, 397, 399, 400, 402, 
403, 445, 446 

Дриваст, 327, 336—340, 355, 
460, 465 

Дрим, 279, 339, 460 

Дубравница, 452 

Дубровник, 215, 222, 259, 281, 
283, 289, 290, 305, 319, 350, 
452, 457, 461, 463, 465 

Дубровчани, 256, 257, 279— 
281, 285, 288, 290, 291, 
305, 306, 319, 320, 331, 342, 
364, 404, 406, 407, 416, 457, 
461, 463, 468 

Дубулин, 374 

Дукађин, 277—279, 286, 327, 
460 

Дукађин Лека и Павле, 2719, 
280 

Дупница, 160, 201, 204, 447 


Ђаковица, 279, 287 

Ђаковачки крај, 279 

Ђевђелија, 20, 55, 134, 235 

Ђумулџина, 133, 148, 151 

Ђурађ Балшић, 217, 272, 
216, 278, 337 


Ђурађ деспот (Бранковић), 
23, 222, 226, 249, 256, 270, 

289, 305—307, 313, 315— 
318, 320—322, 326, 330, 
333, 353, 363—365 372, 375, 
378, 380, 381, 386—389, 
392—399, 405, 407, 408, 
411, 415, 416, 426, 427, 448, 
462—464, 467, 468 

Ђурађ Срацимировић, 255, 
278, 280, 283, 284, 286, 291, 
319, 327, 336—339, 350, 450, 
457, 460, 462, 464 


Евренос, 138, 212, 359, 365, 
401, 402, 404—406, 408 

Египат, 26, 39 

Едеска кнежевина, 29 

Едрен град, 118 

Елбасан, 279 

Епир, 31, 32, 83, 92, 277, 336 

Ерген, 139 

Ерзерум, 41 

Ереели, 114, 115, 435, 440 

Ертогрул, 41, 42 

Ески-Шер, 104 

Ефес, 48, 53, 434, 440 


Жеглигово жупа, 158, 201 

Жеговац, 272 

Жигмунд, краљ Угарске, 
222, 257, 360, 457, 462, 
464—466 

Жича, 319 


Забојана, 336, 341, 465 

Задримље, 279 

Звечан, 271, 272, 286, 287, 308 

Земун, 350 

Зета, 26, 36, 275, 283, 284, 286, 
287, 336—339, 355, 421, 460, 
461, 465 

Злетово, 159 


Знепоље, 491 
Зограф, манастир, 163, 184 


Ибар, 272, 276, 287, 459 

Ибрахим-паш=, 388, 389 

Игит војвода, 161, 391—393, 
401 

Исуф војвода, 391—393, 401 

Ираклија, 106, 112, 114, 115 

Иса види Асе-бег 

Исаија духовник, 197, 209, 
212—214 

Искар, 152, 406, 407 

Ихтиман, 202, 218, 239, 406, 
407 


Јагит-бег, 255 

Јаков, епископ јериски, 163 

Јамбол (Дубулин) 150, 151, 
238—240, 374, 378 

Јанина, 200 

Јаси, 62, 437 

Јевдокија царица, 219 

Једрене види Дренопоље 

Јелада, 31, 46, 57, 74, 83, 110, 
133, 215 

Јелена краљица, 83—85 

Јелена царица, 132, 149, 150, 
154, 156, 157, 163—166, 168, 
170—176, 178, 420, 423 


Јела, кћи кнеза Лазара, 280, 
335, 338—341, 353 


Јелеч, 286, 287 

Јениџа, 148, 155 

Јениџе Кизил-агач, 150 

Јерина царица, мајка Си- 
монидина, 88, 89 

Јерина Бранковићка, 389 

Јерис, 163, 181 

Јерусалим, 28—30, 60, 62, 99 

Јефимија, кћи Воихнина, 
164, 170, 186, 191, 346 


416 Резистор 


Јован Мирча војвода, 220, 
222, 255, 275, 343, 373, 
376—379, 466 

Јован Моровићки, 255, 401 

Јован Оливер, 129 

Јован ү Палеолог, 128, 129, 
132, 135, 136, 140, 141, 143, 
149, 166, 191, 227, 234, 444, 
448, 449, 451 

Јован УП Палеолог, 303, 310, 
312 

Јован Претече црква у Цр- 
колезу, 273 


Јусуф војвода, 161 
Јусуф, Бајазитов син, 323 


Кавала, 72, 133, 218, 232 

Каиро калифат, 38 

Калипоље, 54, 58, 73, 74, 76, 
81, 90, 100, 105, 108, 111, 
139, 141—147, 234, 313, 317, 
374, 875, 418, 436, 437, 441, 
444, 445, 451, 469 

Калист, патријарх, 150, 165, 
177, 178, 446 

Калолимна острва, 48, 103, 
115 

Канина, 277 

Кантакузин Јован, 34, 121, 
122, 128—136, 138, 140— 
143, 149, 150, 156, 157, 160, 
161, 164, 166, 169, 227— 
233, 235—287, 423, 441, 
443—445 

Каплиџе, 117 

Караљук (Новак) хајдук, 
366—368 


Караманија, 41, 43, 104, 109, 


| 433, 440 


Караси (кнежина), 104, 433, 


440, 442 


Кареја, 181 

Карло де Валоа, 57, 58, 74, 
83, 85—87, 92, 110, 437, 
439 

Карло У, 192 

Карло Топија, 278, 452 

Кармијан (кнежина), 41, 433, 
440 

Карнабад, 150 

Касандрија, 436, 438 

Касим, син Бајазитов, 323 

Кастамуни (кнежина), 41 

Каталани, 50—55, 62, 73, 74, 
91, 92, 100, 436, 437, 439 

Каталонци види Каталани 

Катарина Куртенејска, 83, 
84 

Катлумаш види Кутлумаш 

Качаник, 272, 413 

Кермијан емират види Кар- 
мијан (кнежина) 

Кефис, 75, 438 

Кешани, 139 

Кичани, 86 

Козница, 159, 272 

Колубара, 276, 358 

Коња, 39, 40, 42, 43, 104, 109, 
110 

Коњушга, 273 

Копаоник, 25, 254, 272 

Копријан, 400, 404, 407, 411, 
413 

Кордова калифат, 38 


Косовски бој, 34, 219, 223, 


224, 226, 244, 263, 302, 421, 


453—458, 460, 465 — списи 
"о њему 21—22, 470 · 
Косовски бој од 1402, 320, 
"330, 350; 358 
Костадин. Жеглиговац види 
Костантин Дејановић 

Костантин Балшић, 460 


Костантин Дејановић, 158, 
169, 219, 220, 242, 254, 275, 
276, 280, 286, 291, 343, 460 


Костантин, син видинског 
цара Срацимира, 367, 
368, 466 

Костур, 276—278 

Коџа-Хисар, 103 

Крајина, 279, 284, 288 

Краљевић Марко, 191, 218— 
222, 242, 254, 275, 276, 280, 
284, 291, 343, 460, 461 

Кратово, 158, 162, 201, 215, 
254, 255 

Крк-Килис (Лозен-град) 150 

Кроја, 278, 460 

Крсташка војна против Ба- 
јазита, 302 

Крсташки ратови, 29, 30, 
40 

Крстопољ (Кавала), 133, 
149, 162, 176, 443, 452 

Круј, 285 

Крушевац, 37, 256, 400, 404 

Крџево, 159 

Ксантија, 133, 155, 162 

Ксиропотам, 72 

Кувуклија, 103 

Кукуш, 162, 201 

Куманово, 159, 405 

Кутлумаш манастир, 184 

Кушлат, 292 


Лаб, 264, 272, 287, 321, 454, 
459 

Лазар Бранковић, 256, 270, 
271, 306, 333, 363, 375, 
378, 380, 381 

Лазар кнез, 9, 21, 165, 174, 
186, 195, 201, 217, 220, 221, 


225, 226, 244—249, 251, 255, 
257, 261—265, 269, 270, 
272, 273, 277, 278, 280, 311, 
333, 345, 355, 421, 450, 452, 
494—497, 459 

СТОНА Мусић, 264, 459 

Лајош 1 краљ Угарске види 
Лудвик 

Лола-Шахин, 145, 198, 201, 
207, 208, 211, 212, 241 

Латинско Царство, 30, 31, 50, 
51, 83, 85, 95 

Лезбос види Митилина 

Лефка, 102 

Леш, 279, 339, 340 

Ливадија, 49, 73, 74, 76, 90, 

438 

Лим, 274, 275, 284, 286, 327, 
330, 340 

Липљан, 273 

Липовац, 400, 468 

Лублуџа, 103 

Лудвик, угарски краљ, 84, 

. 215, 444 

Лучан, 468 


Љуботрн, 413 


Магнесија, 53, 102, 110, 129, 
130, 143, 161, 435, 440 

Макри-Ливада, 403, 404 

Мамут-паша, 292 

Манђелос, 255 

Манеј, 189 

Манзикерт, 28, 30, 31 

Маниса види Магнесија 

Манојло цар, 303, 307, 310, 
313, 317, 324, 375, 376, 379, 
452, 462, 467 

Мара Ђ. Бранковићева, 226 

Мара Госпођа (Вукова, 
Бранковићка), 256, 265, 
270, 289, 304—306, 320, 333, 
337, 363, 387, 461, 463 

Марин Димитровић Дубров- 
чанин, 458 

Марино Фалијери, 136 

Марица и бој на њој, 20, 
34, 128—130, 132, 133, 136, 
140, 144—149, 152, 155, 
160, 162, 163, 166, 187, 189— 
191, 196, 197, 200—203, 206, 
207, 212, 213, 215—217, 219, 
223, 224, 233, 239, 240— 
242, 244, 249, 212, 277, 302, 
327, 421, 443, 446, 448—450 

Марко Лукарић, 85 

Мартолица Цревић, 283 

Матија Кантакузин, 135, 

163, 164, 166—171, 232, 235, 

423 | . 

Мачва, 255, 276, 349, 385, 
465 

Мелекил, 73, 74, 77, 88, 89 

Мелик (Мелекил), 73, 100, 
439 

Ментеше (кнежина), 41, 433, 


440 

Меропа, 442 5 

Места, 133, 148, 149, 152, 155, 
161, 162, 443, 446, 249 

Метохија, 287 

Мехмед, султан, 297, 323— 
325, 373, 383, 384, 388, 
390—393, 396, 399, 401— 
405, 409—411, 413, 414, 427, 
429, 430, 464 

Мигалгара, 148 

Мизија, 138 

Милица, књегиња, 226, 245—- 
248, 251, 253, 256, 258, 259, 


261, 262, 264—271, 273, 283, 
287—289, 319—322, 326, 
330, 343, 346, 358, 359, 
365, 423, 458, 462, 463 
Милош Обилић, 248, 456 
Милутин краљ, 17, 20, 35, 36, 
47, 49, 51, 56—58, 60, 74, 
76, 77, 79, 81—95, 99, 105, 
107, 109—115, 117, 153, 154, 
354, 355, 435, 438, 439 
Миситра, 132 Е 
Митилина, 310, 313, 317, 318, 
338, 462 
Митровиџа види Димитров- 
ци 
Михаил, војвода, 408 
Михаил, син Андроника П, 
50, 53—55, 125 


Михаил, јерусалимски ми- 
трополит, 280 


Михаил УП Палеолог, 32, 
94, 435, 440 

Михајил Кијез, 102 

Михал-бег, 388, 389, 409 

Михалич, 102, 115 

Млечићи, 29, 30, 55, 134, 149, 
269, 307, 338, 339, 340— 
342, 355, 374, 378, 379, 436 

Моглен, 201 · 

Моговари, 62, 73 

Момчило, 442, 443 

Морава, 358, 404, 413 

Морача, 284, 286 

Мореја, 38, 46, 83, 128, 132, 
133, 314, 421 

Мосинопол (Ђумулџино), 
163, 201 

Мостар, 206 

Мотасем, 89 


Мраморно море, 26, 33, 44, 
55, 56, 101, 103, 115, 116, 

122, 139, 314 

Мудањски залив, 48, 102, 
115 

Музало, 50 

Мурат І, 145—152, 165, 175, 
184, 188, 198, 201, 207, 220, 
222, 225, 237, 240—243, 251, 
252, 278, 302, 320, 449—456, 
460 

Мурат П, 226, 241, 412 

Муса (Бајазитов син), 161, 
323, 324, 363, 372, 374— 
409, 411, 427, 429, 466— 
468 

Мусломанско царство (пр- 
во`, 38 

Мустафа-паша (место), 150, 
204, 207 


Напољ, краљевина, 30, 32, 
50, 51 

Немањићка династија, 354, 
419 

Неохори, 184 

Неродимље, 272 

Никеја, 28, 30, 31, 45, 50, 
101, 102, 104, 109, 116— 
118, 441, 

Никола Алтомановић, 217, 
345, 450 

Никола Горански, 349, 454 

Никола Зојић, 245, 288, 345, 
346, 351, 362, 364 


Никола Перењ, 255 
Никола св. црква у Лабу, 
273 


Никодима архиепископа пу- 
товоње у Цариград, 90 
Никомидија, 44, 101, 104, 109, 

116—118, 435, 441 


Никопоље и бој на њему, 
233, 245, 302, 308, 343, 344, 
349, 350, 458, 459, 465 

Никшић, 284 

Ниш, 37, 368, 411 

Новак Белоцрквић, 245, 345, 
350, 362, 364 

Новак Гребострек, 106, 108, 
109, 112, 113, 116, 117, 440 

Новак Докмановић, 221 

Нови, 340 

Нови Пазар, 272 


Ново Брдо, 37, 217, 254, 370, 
394, 397, 461, 467 


Овче Поље, 86, 368, 404, 


405 
Ојнаш (варошица), 105 
Оливер деспот, 129, 158— 
160, 163, 446 


Оливера (кћи кнеза Лаза- 
ра), 226, 246, 259, 260, 264, 
266, 268, 291, 294, 298— 
300, 306 


Оркан (Османов син), 33, 
104, 118, 121, 122, 130, 131, 
134, 138, 140, 145, 146, 167, 
227—233, 237, 431 

Оркан (Сулејманов син), 
161, 387, 392—395, 397 

Орфански залив, 66, 103, 
162 

Орхан, 441, 443, 444, 446 

Осман, 32, 33, 38, 42—45, 47, 
50, 94, 99—104, 109, 115— 
118, 122, 145, 431, 440 

Османовски Турци, 46, 48, 
436, 440, 441, 444 

Острвица (рудничка), 345, 
350 


480 Регистар 


Охрид, 171, 201, 287, 336 — 
ска црква, 184, — ско 
Језеро, 216 


Павле, епископ из Смирне, 
192 

Павле Унгари из Дриваста, 
337 

Пајсије патријарх, 189, 190, 
196, 204, 209—211, 448 

Панака, 168 

Пандерма (Бандрма), 115 

Пантелеимона, манастир, 69 
159, 219, 273 

Параћин, 452 . 

Пасарел, 406 

Пахимер, 47 

Пашаит, 284—286, 320 

Персијанци (Турци), 114 

Перинат, 55, 74 

Петрус, 400 

Петрч, 159, 272 

Пећ, 179, 279, 464 

Пива, 340 

Пиза, 29 

Пилот, 339 

Пирот, 366 

Пловдив види Пловдин 

Пловдин, 132, 146, 149, 151, 
152, 202, 203, 238—240, 
380, 403, 446 

Плочник, 452 

Подримље, 287 

Подриње, 276, 340, 341, 358 

Полимље, 273, 279, 287, 355, 
464 

Прешево, 159, 173, 377 

Призрен,37, 171, 201, 272, 277, 
357, 464 

Прилеп, 86, 159, 171, 201, 218 

Приморје, 273, 274, 284 


Принкипова острва, 48 

Приштина, 217, 248, 256, 262, 
263, 265, 272, 273, 454, 458, 
459, 466 

Пробишић, 456 

Продром св., 96, 97 

Пропонтид, 115 

Псача, 447 


Раваница, 242, 262—265, 459 

Радич Санковић, 283 

Радич челник, 408 

Раковица град, 151 

Рашка, 285, 357 

Рендин град, 66, 162 

Ресава, манастир, 335, 357, 
. 958, 363 

Рило, 155, 159, 162 

Рисан, 340 

Ровине (60ој), 280, 291, 343, 
460 

Рогозна, 272 

Родопа, 132, 152, 160, 162, 
446 

Родопско приморје, 34, 154 

Родосто, 55, 56, 74, 139, 144, 
147 

Рожај, 272, 287 

Рожер де Флор, 52—55, 74 

Рокафорте, витез каталон- 
ски, 55—57, 437 


Роман Диоген, 28, 39 

Романија, 35, 78, 79, 111, 
112, 143, 169, 189, 365, 436 

Рујно, 351 

Рум-султанство, 39, 112, 433 


Савар (више Девола), 218, 
421 


Сакарија, 41, 43, 102 

Самоков, 81, 160, 201—204, 
218, 239, 400, 406, 447 

Сандаљ Хранић, 340, 341 

Сараџа-баша, турски вели- 
каш, 374 

Саржа (Саража) војвода, 
285 

Сарук-хан (кнежина; 41, 
131, 440, 442 

Сарухан види Сарук-хан 

Саурско поље, 452 

Сауџије (син Мурата 1), 451 

Свач, 465 

Света Гора, 59—62, 65—69, 
12, 74, 87, 133, 158, 163, 
165, 176, 181, 219, 314, 438, 
448 

Сврљиг, 399, 409 

Сврчин, 273 

Селимврија види Силиврија 

Селџук, 39 

Селџуковске кнежине, 47 

Селџуковски Турци, 28—30, 
32, 33, 40—42, 44, 46—49, 
55, 104, 119, 126, 296 

Сепоа, агент Карла де Ва- 
лоа, 82, 436 

Сер, 130, 133, 155, 165—168, 
176, 189, 201, 203, 204, 214, 
218, 222, 223, 232, 242, 318, 
354, 393, 413, 449, 452 

Серска област, 34, 155, 162, 
164—167, 170, 173, 183, 199 

Силиврија, 114, 230, 314, 387, 
392, 446, 467 

Симонида краљица, 57, 88— 
90, 95, 

Синиша Палеолог, 156, 192, 
200 


Синодска граматика, 182 
Синопа, 373, 427, 431 


31 Срби и Турци 


Сирија, 28, 38, 39, 41 

Ситница, 266, 272, 276, 287, 
330, 331, 339, 454 

Сицилија, 29, 50—52 

Скадар, 278, 279, 283, 284, 
303, 327, 336—340, 350, 355, 
413, 421, 460, 465 

Скадарско језеро, 284 

Скадарска област, 339 

Скадарско приморје, 278 

Скопље, 37, 171, 201, 202, 204, 
223, 254, 255, 391, 400, 408 

Скрин, 75 

Скутари, 232, 402 

Славијеве Горе, 296 

Смирна, 41, 43, 45, 48, 53, 
129, 434, 435, 440, 444 

Соколац, 339 

Солун, 33, 46, 73, 87, 88, 97, 
99, 133, 138, 139, 148, 151, 
158, 161—163, 218, 233, 303, 
307, 392—398, 410, 438, 443, 
452 

Софија, 202, 238, 242, 403— 
406, 412, 413 

Спасова црква у Хвосну, 
273 

Спентијар, синопски госпо- 
дар, 373 

Срацимир, видински, 237, 
238, 303 

Срацимир Балшић, 276, 339 

Срб-синдиги, 206, 207 

Срем, 351, 465 

Сталаћ, 400, 468 

Стара Загора, 145 

Стефан деспот, 135, 220, 222, 
223, 245, 246, 249, 260— 
262, 264, 265, 268—271, 273, 
275, 276, 282, 287, 288, 
291—297, 300, 302, 305— 

307, 309—322, 325- -332, 
334, 335, 337—339, 341— 
344, 346—349, 351—353, 
356—362, 364—372, 374— 
379, 382, 384—387, 391— 
395, 398, 399, 401, 404, 405, 
407, 408, 411—417, 423, 426, 
427, 429, 457, 458, 461—466, 
468 

Стефан Дечански, 36, 89, 90, 
439 

Стефан Душан, 17, 33—36, 
49, 121, 127, 129, 134, 137, 
141, 142, 144, 150, 154, 
157, 159, 160, 163, 164, 172, 
176, 233, 235, 254, 418, 419, 
441—444 

Стефан Мусић, 264, 459 

Стефанијана, 442, 443 

Стипоње, 406 

Струма, 34, 149—153, 155, 159, 
161, 162, 201, 202, 276, 354, 
449 

Струмница, 154, 158, 159, 201, 
219 

Струмска област, 35, 151 

Сулејман (Орканов син), 
138, 139, 140, 141, 144, 145, 
282, 233, 444 

Сулејман (Мусулман-Баја- 
зитов син), 297, 300, 307, 
313, 314, 317, 318, 32], 322, 
324—326, 330, 359, 361, 363, 
364, 371, 373—384, 389, 392, 
410, 412, 427, 429, 462— 464, 
467 


Тамара, сестра Александра 
бугарског цара, 237, 243, 
449, 450 

Тамерлан, 295—299, 304, 308, 
324, 325, 373, 385 


Тара, 284—286, 327 

Татари, 62, 296 

Тахинско језеро, 66, 163 

Твртко краљ, 277, 361, 450, 
452—455, 457 

Темско, 366, 367 

Теобалд де Сепоа види Се- 
поа 

Теодора (Јевдокија) сестра 
Душанова, 158, 159, 219 

Теодора (кћи Кантакузи- 
нова), 131, 227, 231, 232, 
444 

Теодосије, серски митропо- 
лит, 214 

Тива, 215 

Тиквен, 158, 201 

Тимурташ, 253 

Тогрул-бег, 39 

Тонюат, 324, 492 

Тома Прељубовић, 200 

Топлица, 272, 366, 367, 404, 
452 

Тракија, 30, 132, 148, 442, 
445 

Трапезунд и ново царство у 
њему, 30, 304 

Трепча, 272 

Требиње, 277 

Трикала, 200 

Триполска кнежевина, 29 

Трипоље, 463 


Трифун Михаиловић Кото- 
ранин, 85 

Трн, 411 

Труповштица, 331 

Туркестан, 39, 41 

Туркопули, 46, 55, 437 


Ћустендил, 203, 218, 406 

Угарска, 215, 270, 344, 347, 
349—352, 358, 359, 361, 369, 
370 

Угљеша деспот, 34, 142, 147, 
149, 151, 152, 154—157, 
160—191, 193, 195—203, 
205, 206, 209, 210, 212—214, 
216, 218, 221, 239, 240, 282, 
346, 355, 447—449, 451, 
469 

Угљеша, врањско-прешев- 
ски господар, 320, 377, 
394 

Ужице, 320 

Узунџова, 190, 404 

Узун-ћуприја, 139 

Улцињ, 327, 336, 340, 341, 460, 
465 

Умур-бег, 129, 130, 229, 441— 
444 

Урбан У папа, 192 

Урош І краљ, 83, 84, 97, 154, 
354—356 

Урош цар, 170—174, 177—179, 
187, 189, 193, 195, 201, 224, 
225, 272, 276, 327, 447 

Урошиц, 439 


Фереџик, 218 

Фериз, 271, 285, 286 

Фериз-бег, 255 

Филаделфија види Ала- 
Шехер 

Филибеџик, 168 

Филипи види Филипљанска 
митрополија 

Филипљанска митрополија, 
183, 443 

Филотеј патријарх, 182 

Франческо Гатилузије, 135, 
136 


31 


Фружин (син цара Шишма- 
на', 367 
Фрузи, 62, 73 


Хадријан, 
Бруси, 103 

Хајредин-паша, 278 

Халик, 73 

Халил (или Халик), 81, 87, 
90, 100, 110, 116 

Халкидика, 133, 158, 161, 163, 
173, 442 

Халкидон, 375 

Хамид (кнежина), 41, 440 

Хамуза војвода, 399 

Хандрин, солунски заповед- 
ник, 438 

Харманлија, 189, 190, 212 

Харун-ал-Рашид, 38, 39 

Хас-кејско Поље, 403 

Хаџи-Илбек, 138, 144, 208, 
211 

Хвосно, 272, 277, 218 

Хераклеја види Ерекли 

Херцеговина, 279, 421 

Хиландар, 59—63, 67—69, 72, 
76, 80, 91, 159, 170, 219, 258, 
439 

Хио, 47 

Хиреболи, 150 

Хлерин, 201 

Хортијат, град, 396 

Христопоље, 72, 437, 438 

Хрсојевић, 212 

Хум, 277, 284, 453 


заповедник у 


Цимпи, 139, 140, 141, 444 

Црколез, 273 

Црна Гора, 284, 366, 403, (ме- 
ђу Скопљем и Гиланом), 
413 

Цреп властелин, 452 
Црнољева, 272 
Црномен, 150 


Чамурија, 406, 407, 409, 411, 
414, 429, 431 

Чатал-Бургас, 150 

Чаталџа, 145, 148 

Чачак, 370 а 

Чемерник планина, 394 

Чепина град, 151 

Честин, 255 

Чорлу, 145, 148, 151, 175 

Чрмен, 190, 239 


Чрменски Лугови, 205, 209 


Чрномен, 150, 190, 205, 207, 
210, -ски крај, 205 


Шаин војвода, 283, 408 

Шаин, турски управник, 
283 

Шар-планина, 201, 276, 354 

Шатоморан витез, 307 

Шишман, 287—242, 303, 367, 
450 

Штип, 86, 158, 159, 201, 218, 
220, 405 

Штипоњ, 406 


ПРЕГЛЕД 


СИМА М. ЋИРКОВИЋ: „Срби и Турци“ Сто- 


јана Новаковића — — — не дес 


ПРИСТУП. Гледиште и Главни преломи цсторије 


І Позорница борбе. Главни преломи историје 


ПІ 


Ту 


Балканског Полуострва течајем средњих ве- 
ҡова. Спремање турске најезде. Општа слика 
развића српске и турске државе у ХПІ и ХІУ 
веку — — — — — — — — — — — 


Малаксалост државна у Источном Римском 
Царству у почетку ХГУ века. Каталонско-тур- 
ско четовање то јужном балканском приморју 
међу Родостом и Солуном 1305—1309. Планови 
о растуру царства, Везе ових догађаја са срп- 
скод историјом — — –"– — — — — 


Стара српска прича о каталонско-турском на» 
паду на Хиладар. Политика краља Милутина 
према овим четницима, према Источном Рим- 
ском Царству и према латинским претенден- 
тима тога царства — — — — — — — 


Основалац Турског Царства Оснан и српски 
краљ Милутин један према другоме. Османово 
примицање к Мраморном Мору. Ратовање срп- 
ских помоћних трупа с турском војском у Ма- 
лој Азији. Турци освајају Брусу — — — — 


Унутрашње сплетке у Цариграду и увлачење 
у међусобну борбу Срба, Бугара и Турака. Јов. 
Кантакузин, његови савези с Турцима и борба 


25 


46 


60 


94 


486 


МТ 


УЏ 


УШ 


ІХ 


Преглед 


са Стефаном Душаном. Стално настањење Ту- 
рака на дарданелској обали ц први основи 
турске сталне државе на Балканском Полу- 
острву. Нападни правац те државе обрћз се 
ҡа Србију и Бугарску — — — — — — 
Јужни део Српске Царевине, или потоње ју- 
жне српске државе у Македонији. Царица Је- 
лена Душановица. Дејановићи. Богдан. Воизна. 
Мрњачевићи (краљ Вукашин и деспот Угље- 
ша). Разлом Српске Царевине године 1365 на 
јужне државе (краљевину Вукашинову, итд.) 
и на северне. Измирење деспота Угљеше с ца- 
риградском црквом, Политички узроци и оно- 
времене оцене тих појава — — — — — 


Криза ц пропаст самосталних јужних српских 
држава. Бој на Марици (1371). Намера и спре- 
мање, ток, свршетак ип последице тога боја. 
Стање јужних српских држава после боја на 
Марици — — —– —– — — — — — — 
Северне српске државе после боја на Косову. 
Хришћанске владалачке кћери и турске сул- 
таније. Политично држање Вука Бранковића 
после боја на Косову. Измирење с Турцима и 
повраћај редовнога стања у заосталим српским 
земљама после боја на Косову — — — — 


Турска најезда на Македонију, на Арбанаску и 
на Зету пре и после боја на Косову. Уништа- 
вање српских васалних држава у Македонији. 
Турска власт у зетским крајевима; нападање 
на Босну. Пропаст Вука Бранковића и његове 
државе. Положај деспота Стефана Лазаревића, 
јединоза тадашњег ?зосподара у старим држа- 
вама српским, ц његове државе у почетку 1402 
године. Бој на Ангори — — — — — — 


Последице боја на Ангори. Деспот Стефан 
окреће једном, а његови сестрићи другом, су- 
протном политиком. Рат међу синовима кнеза 
Лазара и Вука Бранковића. Деспот Стефан ва- 
поставља српску државну самосталност. Бран“ 
ковићи и њихова обновљена држава и деспо- 
товина Стефанова 


154 


197 


224 


275 


302 


ХІ 


ХІПІ 


ХПІ 


Преглед 


Ширење српске обновљене државе у зетском 
приморју. Распре с Млечићима. Коначна про- 
мена деспотове политике иц савез с Угарском. 
Пренашање престонице на северну страну и 
подизање Београда и Ресаве. Неприлике и ра- 
тови с братом Вуком и са сестрићима Бранко- 
Вива ЕЕЕ ЕЕЕ АСЕ 


Раздор и ратови међу Бајазитовим синовима 
око султанског престола. Преплетање ових ра- 
здора с несугласицама међу синовима кнеза 
Лазара и Вука Бранковића. Помирење Ђурђа 
Бранковића с деспотом Стефаном. Раскид са 
султаном Мусом — — — — — — — — 


Спасавање од Мусе и од његове немогућне 
владе. Општи савез балканских господара са 
новим султаном Мехмедом против Мусе. Пораз 
и погибија Мусина. Ново уједињење Србије и 
мир с Турцима — — — — — — — — 


хм ЗАВРШЕТАК. Неколике мисли о главним по- 


јавама и преломима који су напред описивани 
СИМА М. ЋИРКОВИЋ: Допуне и објашњења 
РЕГИСТАР — — — — — — — — — 

